
.osted  er  en  gammel  Kjøbstad,  som  ligger  godt 
gjemt  i  en  af  høie  Skovbakker  omgiven  Dal,  og 
denne  saa  vel  som  Byen  gjennemstrommes  af  en 
Aa,  der  har  taget  Navn  efter  den  sidste. 

I  dette  sit  Skjul  levede  Staden  i  lange  Tider 
sit  eget  Liv,  dog  mindre  forborgent  siden  den  var 
bleven  Sæde  for  Amtmanden  og  altsaa  for  saa  vidt 
Provindsens  Centralpunkt,  hvortil  kom  en  Garnison, 
nemlig  to  Eskvadroner  af  de  hvide  Kyradserer;  og 
da  Regimentschefen  med  sin  Stab  havde  Kvarteer 
i  Rosted,  spredte  dette  Elitekorps's  Nærværelse  en 
vis  Glands  over  Byens  øvrige  spidsborgerlige  Tarve- 
lighed. 

Rosted  var  nemlig  dengang,  for  omtrent  halv- 
tredsindstyve Aar  siden,  kun  en  lille  By  med 
temmelig  snevre  og  krumme  Gader  og  det  jevne 
Tim;,;,  som  er  bleven  næsten  alle  danske  Kjøbstaeders 
fælleds  Lod,  efterhaanden  som  Fortidens  karak- 
teristiske og  monumentale  Bygninger  forsvandt. 


Doer  mente  Borgerne  i  Rosted,  at  de  havde 
Noget  i  den  Retning  at  være  stolte  af,  som  deres 
Raadhuus,  en  solid,  men  hæslig  Bygning  paa  to 
Stokværk  med  okkergule  Mure  og  meget  store 
Vinduer,  og  i  hvis  Sal  der  hang  nogle  Portraiter 
af  Stadens  hensovede  Borgermestre;  og  den  gamle, 
temmelig  forfaldne  Kirke  med  dens  løierlige  Kirke- 
stole og  smagløse  Mindesmærker  over  Sogne- 
præster fra  Reformationens  Tid  og  ligesaa  for- 
nemme som  lidet  berømte  Adelsmænd  fra  Om- 
egnen, der  i  levende  Live  havde  givet  Byens 
Borgere  god  Fortjeneste,  og  nogle  af  dem  havde 
endda  viist  Staden  den  Ære  at  udkaare  deres  Kirke 
til  Hvilested  for  deres  høifornemme,  jordiske  Lev- 
ninger; thi  omkring  Rosted  ligger  en  Kreds  af 
skjønne  og  rige  Herresæder,  lig  en  næsten  altfor 
kostelig  Indfatning  om  en  liden  Ædelsten  af  tvivl- 
som Værdi. 

Alene  af  disse  Herregaardes  Tilstedeværelse 
kan  det  skjønnes,  at  Rosteds  Omegn  maa  være 
frugtbar  og  smuk.  De  Rosted  Borgere  mente  da 
ogsaa,  at  ingen  By  havde  en  mere  malerisk  Be- 
liggenhed, og  at  navnlig  Aaen,  hvad  de  pittoreske 
Omgivelser  angik,  kunde  maale  sig  med  enhver 
Flod  i  Verden. 

Lunefuldt  nok  slynger  den  sig  gjennem  Landet, 
hindret  i  sit  Løb  af  fremspringende  Skovaase,  der 
lig  paatrængende  Elskere  søge  at  holde  den  flygtende 
Skjonne  tilbage,  indtil  den  endelig  undslipper  deres 
Favntag  for,   en  adstadig  Matrone  lig,   at  fortsætte 


sit  Løb  gjennem  en  grøn  Eng  og  Rosted  By,  indtil 
den  en  Miils  Vei  nedenfor  taber  sig  i  en  Havbugt. 

Folk  i  Rosted  priste  ogsaa  Aavandets  Klarhed 
og  forsikkrede,  at  ikke  engang  de  Uhumskheder, 
Vandløbet  medførte  fra  Byen,  i  nogen  mærkelig 
Grad  formaaede  at  plumre  det.  I  hvert  Fald  er 
det  for  Intet  at  regne  mod  nu,  da  Byens  Ind- 
vaanerantal  har  mindst  fordobblet  sig,  og  adskillige 
Fabrikker  bidrage  deres  Muligste  til  her,  som  alle- 
vegne, at  forpeste  Luften  for  Menneskene  og  for- 
gifte Vandet  for  Fiskene. 

løvrigt  maa  man  regne  de  Rosted  Borgere  det 
til  Gode,  at  de  vare  saa  stolte  af  deres  By  og  af 
Omegnens  Herligheder;  thi  kun  faa  af  dem  havde 
seet  sig  om  i  Verden.  Dengang  vare  Menneskene 
endnu  ikke  blevne  til  Trækfugle,  som  paa  susende 
Jernbanetog  kunde  fare  Landet  og  Verden  rundt, 
og  de  faa  Dampskibe,  som  med  Sneglefart  kløvede 
Havets  Bolger,  vare  ikke  skikkede  til  at  bibringe 
dem  nogen  Forestilling  om  de  Vidundere  dg  den 
totale  Omvæltning  i  Samfundslivet,  som  Dampkraften 
eti  Menneskealder  senere  skulde  bevirke. 

Den  dalevende  Slægt  kom'  mindre  bekvemt 
gjennem  Livet  og  havde  færre  Nydelser,  end  der 
ere  faldne  i  Najtidsmenneskenes  Lod,  men  de  havde 
ogsaa  færre  Bekymringer.  De  kjendte  mindre  til 
Rigdom,  men  ogsaa  mindre  til  Fattigdom;  det 
moderne  Kulturliv  med  dets  feberagtige  Trafik 
havde  endnu  ikke  reist  den  Hvirvelvind,  der  fører 
os,    vi   vide    ikke    hvorhen.      De    havde  ogsaa  deres 


Vanskeligheder  at  kjæmpe  med;  men  de  følte  dog 
anderledes  sikker  Jordbund  under  Fødderne;  thi 
hverken  stillede  de  saa  store  Fordringer  til  Livet 
eller  Livet  til  dem. 

De  Rosted  Borgere  levede  altsaa  lykkeligt  i 
deres  smaa,  lave  Huse  og  trivedes  vel.  Det  gjorde 
intet  Skaar  i  deres  Velvære,  at  de  færreste  af  dem 
ikke  havde  andet  Begreb  om  scenisk  Konst,  end 
det,  en  lille  omflakkende  Skuespillertroup,  eller 
deres  egne  tarvelige  Dilettantforestillinger  i  Raad- 
stuesalen  kunde  bibringe  dem.  Klubballerne  til- 
fredsstillede den  finere  Portions  og  Markedsforlystel- 
serne  de  jevne  Borgeres  Trang  til  Adspredelse,  og 
deres  Udflugter  om  Sommeren  i  det  Grønne  og 
Rotourene  paa  Aaen  vare  meget  fornøielige. 

De  gik  uden  at  klage  paa  deres  daarlige  Steen- 
bro, idet  de  med  Tilfredshed  tænkte  paa  de  lave 
Skatter  og  Communens  Gjeldfrihed;  og  om  Aftenen 
vandrede  de  hjem  fra  deres  smaa  selskabelige 
Sammenkomster  med  Haandlygter  uden  at  forarge 
sig  over  de  gamle,  døsige  Tranlygter,  der  stode  i 
urimeligt  lange  Afstande  og  gjorde  fortvivlede  For- 
søg paa  at  blinke  til  hinanden,  som  fortrolige 
Venner,  der  smerteligt  følte  Adskillelsens  Bitterhed. 

Men  fremfor  Alt  følte  de  sig  som  Medlemmer 
af  een  Familie  og  havde  i  en  Aarrække  følt  Vel- 
signelsen af  at  leve  under  et  vistnok  temmelig 
strengt,  men  dog  faderligt  Regimente. 

Hermed    sigtes    ikke    til    Landsfaderen,    Kong 

Frederik  den  Sjette,  men  til  Byens  Fader,  Byfoged 
og  Borgermester,  Jens  Børge  van  Dolmer. 

Imidlertid  var  for  et  Aars  Tid  siden  det,  der 
syntes  saa  fast  sammenknyttet,  blevet  adskilt.  Byens 
Overhoved  havde  veget  Sædet,  men  kun  for  at 
stige  op  paa  et  hoiere  Stade,  uden  at  denne  For- 
andring dog  berøvede  Borgerne  den  Glæde  frem- 
deles at  beholde  ham  i  deres  Midte ;  med  andre 
Ord,  Kongen  havde  gjort  ham  til  Amtmand  over 
Rosted  Amt  og  omtrent  samtidigt  ophoiet  ham  til 
Kammerherre. 

De  Fleste  erkjendte,  at  Retskaffenheden  og 
Dygtigheden  her  havde  faaet  sin  vel  fortjente  Løn, 
og  Borgerne  i  Rosted  betragtede  denne  Udnævnelse 
som  en  Ære,  der  var  viist  deres  By;  men  Om- 
egnens adelige  Jorddrotter  mente,  at  den  var  et 
Indgreb  i  deres  Stands  Privilegier;  thi  en  borgerlig 
Amtmand  var  dengang  et  Særsyn, 

En  borgerlig  Amtmand  1  Blodet  kunde  koge  i 
Jens  van  Dolmers  Aarer,  naar  han  fik  at  fornemme, 
at  Aristokraterne  tvivlede  om  den  sande  Beskaffen- 
hed af  hans  Herkomst;  thi  han  regnede  sig  for  at 
være  lige  saa  god  en  Adelsmand,  som  nogen  af  dem. 

Da  en  af  Byens  Raadmænd  efter  hans  Op- 
høielse  til  Amtmand  kom  for  at  lykønske  ham, 
sagde  den  brave  Borger  i  sin  Enfoldighed : 

»Nu  kunne  vi  da  see,  at  Sjette  Frederik  er  en 
ægte  Borgerkongc ! 

Aa,   min   Gode,«    svarede   den   nybagte   Amt- 
mand,   idet   Farven    i   hans   Ansigt    mærkeligt    for- 


høiedes,  De  kunde  med  mere  Føie  kalde  Hs.  Maje- 
stæt Bonde-  eller  Neger-Konge.  Jeg  veed  ikke  af, 
at  vor  allernaadigste  Konge  i  nogen  særdeles  Grad 
har  fremdraget  Borgerstanden;  men  om  saa  var, 
hvad  vedkommer  det  mig?« 

Det  var  imidlertid  ikke  saa  underligt,  at  Al- 
meenheden  tvivlede  om  det  Adelskab,  Byens  Fader 
altid  havde  tillagt  sig  og  Amtets  Overhoved  nu 
end  mere  pukkede  paa.  Slægten  van  Dolmer,  der 
oprindeligt  stammede  fra  Flandern,  var  nemlig  i 
lange  Tider  forsvunden  i  borgerligt  Mørke,  indtil 
den  sidste  mandlige  Ætling,  vor  Jens  Børge,  løftede 
Skjoldet  og  lod  Verden  vide,  hvilken  gammel  ædel 
Slægt  det  var,  der  vilde  udslukkes  med  ham. 

Han  havde  nemlig  ingen  Sønner,  men  kun 
Døttre,  et  Savn,  som  han  vistnok  i  roligere  og  for- 
nuftigere Øieblikke  med  et  Suk  blot  gjorde  Vor- 
herre selv  ansvarlig  for;  men  intet  Menneske  er 
altid  roligt  og  fornuftigt,  og  saaledes  havde  han 
heller  ikke  holdt  sig  fri  for  nu  og  da  at  lade  sin 
blide  Hustru,  Kathinka,  føle,  at  hun  bittert  havde 
skuffet  hans  Forventninger  om  en  mandlig  Arving, 
Forventninger,  som  hele  den  lange  Række  af  Fruerne 
van  Dolmer,  lige  indtil  hende,  samvittighedsfuldt 
havde  opfyldt. 

Denne  Bebreidelse  kom  gjerne  frem,  hver  Gang 
han  steg  et  Trin  op  ad  Ærens  Stige  og  kastede 
Glands  paa  sit  gamle  Navn.  Ridderkorset,  med 
hvilket  han  for  nogle  Aar  siden  var  bleven  be- 
naadet,    havde    kostet    hans    Hustru    nogle    bittre 


Taarer,  og  hans  Ophoielse  til  Amtmand  og  Kammer- 
herre var  ogsaa  for  hende  bleven  en  Svobe  i  hendes 
myndige  Ægteherres  Haand. 

Hun  kunde  med  Grund  erindret  ham  om,  at 
hverken  Ridderkorset  eller  Amtmandsposten  var 
et  Stamgods,  han  kunde  bevare  i  Familien,  og  som 
gjorde  Savnet  af  en  mandlig  Arving  mere  føleligt 
for  ham;  men  hun  havde  forlængst  lært  at  bøie 
sig  og  tage  de  aristokratiske  Orkanbyger,  der 
nu  og  da  foer  hen  over  hendes  Hoved,  uden  at 
knurre. 

Det  ligger  nu  engang  i  Blodet,  tænkte  hun ; 
men  hun  gjorde  sig  rigtignok  undertiden  det  Sporgs- 
maal,  hvorfor  hendes  Ægteherre,  der  stilede  saa 
høit,  havde  valgt  hende,  en  ret  velhavende  Kjob- 
mands  Datter,  til  sin  Hustru?  Hendes  Medgift 
havde  ikke  været  stor  nok  til  at  friste  ham.  Hun 
var  tarveligt  opdraget  og  aldeles  ikke  anlagt  til  at 
spille  en  Dames  Rolle,  hvorfor  hun  ogsaa  nu  havde 
følt  sig  temmelig  ilde  tilmode  ved  at  blive  ophøiet 
til  Kammerherreinde  og  tituleres  »Deres  Naade«. 

Et  Blik  i  Speilet  kunde  endnu  sige  hende,  hvad 
det  var,  der  fra  først  af  havde  draget  hendes  Mand 
til  hende,  thi  hun  var  en  smuk  Kone;  men  hendes 
Hjerte  gav  hende  dog  et  bedre  Svar;  thi  uagtet 
der  unegtelig  ikke  mere  var  synderlig  Spor  tilbage 
af  den  første  lidenskabelige  Elskov,  saa  var  hendes 
Mand  dog,  paa  den  ene,  lille  Svaghed  nær,  der 
stak  i  Blodet,  i  Gjerningen  en  trofast  og  kjærlig 
Ægtefælle  osf  en  god  Fader  for  sine  Børn. 


s 


Hans  Fædre  havde  næsten  alle  været  agtvær- 
dige Mænd,  skjøndt  nu  i  mange  Slægtled  i  lidet 
ansete  Livsstillinger.  Hans  Fader  var  død  som  en 
fattig  Præst  i  et  lidet  Kald;  men  Traditionen  havde 
dog  bevaret  sig  i  Familien,  og  allerede  fra  Barn- 
dommen  af  var  det  blevet  Jens  van  Dolmer  ind- 
præget, at  der  flød  ædelt  Blod  i  hans  Aarer,  og 
at  han  burde  stræbe  at  gjøre  det  Ære.  Ordet: 
»Adel  forpligter«  havde  havt  den  heldigste  Ind- 
flydelse paa  ham  i  hans  Ungdom,  holdt  ham  fri 
for  Udskeielser  og  ført  hans  naturlige  Ærgjerrighed 
i  det  rette  Spor. 

Men  i  den  modnere  Alder  traadte  Misvisningen 
mere  og  mere  frem.  Den  falske  Æresfølelse  tog 
saa  smaat  Luven  fra  den  sande,  og  da  han  ingen 
Søn  havde,  der  kunde  fortsætte  hans  ærgjerrige 
Stræben,  saa  stod  hans  Hu  til  at  faae  sine  Døttre 
standsmæssigt  gifte. 

Jutta,  den  ældste,  og  Fanny,  den  yngste,  vare 
i  hans  Øine  fra  Naturens  Haand  tarveligt  udstyrede 
og  destoværre  blottede  for  al  Ærgjerrighed;  men 
den  mellemste,  Rosa,  var  en  Skjønhed  og  en  ægte 
van  Dolmersk  Type.  Til  hende  satte  han  da  sit 
Haab,  og  hans  Hustru  var  altfor  glad  over,  at  han 
omsider  syntes  at  have  glemt  Savnet  af  den  aldrig 
fødte  Søn,  til,  at  hun  gad  forstyrre  hans  ærgjerrige 
Drømme  med  Indvendinger.  Hun  gik  villigt  ind 
paa  den  Tanke,  at  deres  Ophøielse  i  anden  Rang- 
klasse var  som  et  Fingerpeg  fra  Himlen,  der  viste 
Veien,  ad   hvilken  Slægten,  om  end  kun  paa  Spinde- 


siden  og  med  Navnets  Forliis,  omsider  kunde  naae 
op  igjen  til  den  høie  Sfære,  fra  hvilken  Tidernes 
Ugunst  havde  fordrevet  den. 

Omstændighederne  vare  unegtelig  gunstige;  thi 
det  Amt,  hvis  Overhoved  de  tre  unge  Damers  Fader 
nu  var  bleven,  havde  ingen  Mangel  paa  mandlig, 
adelig  Ungdom,  lykkelige  Besiddere  af  store  Eien- 
domme,  eller  dog  haabefulde  Arvinger  til  saadanne. 

Der  var  saaledes  Eieren  af  Stamhuset  Feldborg- 
gaard,  Kammerjunker  Eger;  han  var  imidlertid  ude 
over  sin  forste  Ungdom  og  viste  sørgelige  Symp- 
tomer paa  at  ville  blive  en  forhærdet  Pebersvend. 
Saa  var  der  Lieutenant  Anner  paa  Bisholt;  men  det 
kunde  ikke  nægtes,  at  Faderen,  den  gamle  Oberst, 
som  endnu  var  i  Live,  havde  fort  et  vildt  Liv,  og 
at  Sønnen  slægtede  ham  paa;  men  det  var  netop 
ham,  der  hidtil  havde  viist  de  unge  Frøkener  van 
Dolmer  megen  Opmærksomhed  —  indtil  det  sidste 
nylig  afholdte  Klubbal. 

Der  havde  viist  sig  en  Stjerne  af  første  Rang, 
den  unge  Grev  Georg  Reinfeldt,  Arvingen  til  Grev- 
skabet Ambæk,  forhen  Lieutenant  i  Hestgarden ; 
men  han  var  for  nogle  Aar  siden  traadt  å  la  suite 
i  Armeen  og  havde  derefter  foretaget  en  længere 
Udenlandsreise.  Lige  hjemkommen  fra  den  opholdt 
han  sig  nu  hos  sin  Fader,  den  gamle  Kammerherre, 
Lehnsgreve  Anton  Reinfeldt  paa  Hovedgaarden 
Ambæk,  Besidderen  af  Grevskabet  Reinfeldt. 

Den  unge  Greve  havde  paa  det  omtalte  Klubbal 
i  den  Grad  fremdraget  Rosa  og  dandset  saa  meget 

med  hende,  at  det  havde  vakt  en  ikke  ringe 
Opsigt. 

En  Balaftens  Forelskelse  var  nu  vistnok  ikke 
Noget,  hvorpaa  der  kunde  grundes  solide  Forvent- 
ninger; men  Frøken  Rosas  Fader  hørte  det  dog 
fra  flere  Sider,  at  efter  alle  Kjendemærker  at  dømme 
maatte  den  lille,  vingede  Gud  ved  denne  Leilighed 
have  sigtet  godt  og  sendt  sin  Piil  dybt  ind  i  den 
unge  Greves  Hjerte. 

Virkningen  af  dette  Factum  paa  Amtmanden 
var  stærk.  Hans  Hustru  overraskede  ham  Morgenen 
efter  Ballet  i  hans  Arbeidsstue,  syslende  med  en 
Pakke  gamle  Papirer,  hvis  Indhold  hun  havde 
stiftet  Bekjendtskab  med  allerede  i  Forlovelses- 
dagene. 

Det  gamle  Adelsdiplom,  eller  rettere  en  Copi 
af  det,  thi  Originalen  var  for  længst  forsvunden, 
og  Tegningen  af  Familiens  Vaaben  laae  foran  ham 
paa  Skriverbordet.  Vaabenmærket  var  tre  Sølv- 
roser i  rødt  Felt. 

Der  havde  hersket  Tvivl  om,  hvor  vidt  de  tre 
Figurer  skulde  forestille  Ibskaller,  eller  Roser,  hvilket 
havde  givet  Jens  van  Dolmer  forønsket  Leilighed 
til  interessante  Forhandlinger  med  en  Heraldiker; 
men  da  denne  havde  erklæret  dem  for  at  være 
Roser,  havde  han  ladet  den  kjønne,  colorerede 
Tegning  af  Vaabenet,  som  nu  laae  for  ham,  udføre 
derefter. 

Han  havde  i  svage  Øieblikke  viist  den  til  ad- 
skillige  Omgangsvenner ,    og    disse    havde    maattet 

gjennemgaae  den  Lidelse  at  høre  paa  lange  Fore- 
drag om  Slægtens  og  Vaabenets  Historie  og  om 
Heraldikens  Betydning  i  Almindelighed. 

Kjendskabct  til  Familien  van  Dolmers  Storhed 
i  Fortiden  var  derfor  meget  udbredt  i  Rosted  og  i 
Byens  Omegn ,  Folk  gjorde  sig  lystige  over  den 
sidste  Ætlings  efter  deres  Mening  forlorne  Adel- 
skab, og  et  vittigt  Hoved  blandt  Officererne  ved 
Kyradseerregimentet  havde  givet  ham  det  Øgenavn : 
Ridderen  af  de  tre  Roser. 

Dette  havde  imidlertid  en  varm  Ven  af  Fa- 
milien, Second-Ritmester  Alexander  Dam,  givet  en 
smuk  Udtydning,  idet  han  sagde:  »Ja,  lad  os  kalde 
ham  det;  thi  han  har  jo  en  Datter  for  hver  Rose 
i  Vaabenskjoldet,  og  enten  nu  dette  er  ægte,  eller 
lavet,  saa  ere  sandelig  Jutta,  Rosa  og  Fanny  tre 
ægte,  friske  Rosenknoppe,  hver  en  Pryd  for  deres 
Kjøn,  og  en  Mand  er  saamænd  ofte  bleven  adlet 
for  Mindre,  end  for  den  Fortjeneste,  at  have  sat 
dem  ind  i  Verden I 

De  tre  Rosenknoppers  Moder  havde  ikke  svært 
ved  at  gjette  de  Tanker,  som  nu  sysselsatte  hendes 
Ægteherres  Sind ;  thi  han  havde  allerede  den  fore- 
gaaende  Aften,  inden  de  gik  til  Sengs,  ladet  falde 
nogle  Yttringer,  som  havde  ledet  hende  paa  Sporet. 

Han  saae  vel  allerede  de  tre  Roser  i  et  nyt, 
endnu  ikke  componeret,  Vaabenskjold  Side  om  Side 
med  Reinfeldternes  Bjørn,  og  hun  tænkte:  Herre- 
gud, hvor  Jens  dog  er  sangvinsk! 

Imidlertid  vovede  hun  ikke  at  røbe  sine  Tan- 
ker; men  hun  mærkede  sin  Mands  lykkelige  Stem- 
ning paa  den  Omstændighed,  at  uagtet  hun  kom 
for  at  begjære  Penge  af  ham,  blev  hun  dog  vel 
modtaget. 

Da  hun  havde  faaet,  hvad  hun  forlangte,  spurgte 
han  i  en  oprømt  Tone: 

»Hvordan  have  Pigebørnene  det?« 

»De  sove  endnu  paa  deres  grønne  Øren,«  sva- 
rede hun. 

»De  brugte  saamænd  ogsaa  deres  Been  godt 
paa  Ballet  i  Nat,«  sagde  han;  »især  Rosa;  hun  var 
jo  ikke  af  Gulvet  —  hm!« 

Derpaa  pakkede  han  de  værdifulde  Familie- 
papirer sammen,  gjemte  dem  og  gik  op  paa  Raad- 
stuen,  hvor  han  havde  Forretninger,  mens  hans 
Hustru  begav  sig  ud  i  Byen  for  at  besørge  nogle 
Ærinder. 

Under  Forældrenes  Fraværelse  ville  vi  see  ind 
i  Amtmandsboligen,  og  det  vil  da  vise  sig,  at  Pige- 
børnene, mens  deres  Moder  troede,  at  de  sov,  vare 
i  Færd  med  at  ryste  Søvnen  af  sig  og  hurtigt  kom 
paa  Benene. 


ANDET  KAPITEL. 


Det  var  just  Set.  Hansdag;  thi  Festen  i  Klub- 
ben havde  staaet  Set.  Hans  Aften,  som  blev  holdt 
høit  i  Ære  af  denne  borgerlige  Forening,  fordi  det 
var  Klubbens  Stiftelsesdag.  Denne  feiredes  hvert 
Aar  med  en  Rotour  op  ad  Aaen ,  en  Frokost  i 
Skoven  og  et  Bal  om  Aftenen  i  Klubbens  lidet 
pyntelige,  men  dog  rummelige  Lokale  i  en  gammel 
Bindingsværks  Bygning  paa  Torvet,  lige  overfor 
Raadhuset. 

Klubben  var  ingen  lille  Forening,  thi  Mili- 
tairet,  som  stod  paa  den  bedste  og  venligste  Fod 
med  Borgerskabet  i  Byen,  gjorde  Sit  til,  at  den 
skulde  blomstre.  Adskillige  af  Omegnens  Gods- 
eiere  havde  meldt  sig  ind  i  den  og  støttede  den, 
og  de  unge  adelige  Herrer  vragede  ikke  dens  fest- 
lige Sammenkomster;  thi  det  gik  altid  muntert  til 
ved  dem,  og  der  var  ikke  faa  smukke  Piger  i  Rosted. 

I  <let  Hele  taget  var  i  hine  Dage  det  selskabe- 
lige Samkvem  mellem  de  Adelige  og  de  Borgerlige 


friere  og  mere  hjerteligt  end  i  Nutiden  trods  al 
dens  Stræben  efter  Lighed ;  men  de  Fornemme 
riskerede  heller  ikke  Noget  ved  Tilnærmelsen,  thi 
deres  Forrang  blev  dem  dengang  altid  villigt  ind- 
rømmet af  de  lavere  Stillede. 

Amtmandsboligen  laae  i  Klosterstræde;  den 
kunde  ellers  kun  kaldes  saaledes,  for  saa  vidt  den 
nuværende  Amtmand  boede  der;  thi  Rosted  Amt 
hører  ikke  til  de  gamle  Lehn;  der  havde  aldrig 
været  noget  Slot,  hvor  i  fordums  Tider  en  mægtig 
Lehnsmand  havde  siddet  og  hersket,  og  altsaa  var 
der  ingen  Embedsbolig. 

Den  nye  Amtmand  var  derfor  bleven  boende 
i  den  Gaard,  hvor  han  i  mange  Aar  havde  levet 
som  Borgermester ,  og  som  var  hans  private 
Eiendom. 

Den  var  en  af  de  anseeligste  i  Byen  og  stod 
paa  det  gamle  for  længst  forsvundne  Klosters  Grund, 
men  mindede  ikke  i  mindste  Maade  om  sin  ærvær- 
dige Forgænger;  thi  den  var  et  grimt  Huus  uden 
Spor  af  Stiil  eller  Udsmykning  og  med  sortegraae 
Mure. 

Denne  i  sin  Tid  saa  yndede  Farve  har  unegte- 
ligt  sit  Fortrin;  thi  det  Huus,  som  det  Menneske, 
der  frivilligt  antager  Snavsets  Farve,  stiller  sig  paa 
et  reelt  Virkelighedsstandpunkt,  undgaaer  alle  Præ- 
tensioner paa  jomfruelig  Reenhed  og  kan  trøstigt 
sige  til  enhver  Gadedreng:  prøv  paa  at  sværte  mig, 
om  Du  kan ! 

Men,  ligesom  for  at  protestere  imod,  at  den 
bag  de  sortegraae  Mure  boende  Familie  havde 
noget  at  gjøre  med  Smuds,  vare  de  tæt  siddende 
Vinduer  meget  store  og  deres  mange  smaa  Ruder 
altid  overmaade  blanke.  De  hvidmalede  Rammer 
og  Sprosser  stak  skærende  af  mod  de  blækfarvede 
Omgivelser,  og  nogle  zirlige,  røde  Gardiner  vakte 
en  Forestilling  om  Stadselighed  og  Hygge  indenfor. 

Bygningen  lignede  et  Glashuus,  og  deri  kunde 
man  see  et  Symbol  paa  Eierens  Standpunkt;  thi 
han  kjørte  saa  at  sige  gjennem  Livet  i  Glaskareth, 
altid  synlig  for  Mængden  og  tryg  ved  sin  gode 
Samvittighed,  fordi  han  gjorde  Ret  og  Skjel  mod 
Enhver.  I  hans  Huus,  som  i  hans  Indre,  syntes 
Alt  som  blæst ,  og  fandtes  der  alligevel  nogen 
Uorden  i  Krogene,  saa  blev  den  skjult  for  nys- 
gjerrige  Blikke. 

Huset  havde  til  Gaden  en  lille  Udbygning,  en 
Karnap  med  Vinduer  til  tre  Sider.  Den  dannede 
lige  som  et  lille  Taarnkammer,  der  stod  i  For- 
bindelse med  Dagligstuen  og  var  de  unge  Damers 
Yndlingsopholdssted. 

Fra  Vinduerne  kunde  man  oversee  Gaden  i  eu 
lang  Strækning  til  begge  Sider,  og  Amtmandens 
Døttre  vare  ingenlunde  hævede  over  den  Svaghed, 
der  almindeligt  tillægges  deres  Kjon,  Nysgjerrighed. 
Karnappen  var,  som  den  Næstkommanderende  ved 
Kyradseerregimentet,  den  muntre  Oberstlieutenant 
Freissing  sagde,  en  fortrinlig  Observationspost;  og 
da  de  tre  Frøkener  van  Dolmer   saa   ofte   lode   sig 

see  i  dette  Glasskab,  havde  et  andet  vittigt  Hoved 
ved  Regimentet  døbt  det :  Jomfruburet. 

Der  indfandt  de  sig  da  ogsaa  denne  Formid- 
dag og  sade  omkring  et  lille  rundt  Bord  i  en  ynde- 
fuld Gruppe,  dog  uden  at  de  vare  sig  Grupperingen 
bevidste.  Jutta  sad  i  Baggrunden  med  en  Brodere- 
ramme paa  sit  Skjød  og  lod  Naalen  hurtigt  gaa 
op  og  ned  gjennem  Stramaiet,  Rosa  sad  ved  det 
midterste,  aabne  Vindue  med  en  Bog  i  Haanden, 
og  Fanny  sad  imellem  dem  og  sømmede  paa  et 
Lommetørklæde. 

Der  var  stille  paa  Gaden,  og  de  tre  unge  Da- 
mer forholdt  sig  fuldkomment  tause.  Der  var, 
især  over  den  smukke  Rosas  Person,  en  kjendelig 
Mathed,  en  Følge  af  den  gjennemvaagede  og  gjen- 
nemdandsede  Nat;  men  iøvrigt  havde  det  maaskee 
sin  Aarsag,  at  Rosa  suurmulede,  og  at  de  tre 
Søstre  ikke  fortsatte  den  Drøftelse  af  Ballets  Be- 
givenheder, som  de  havde  begyndt,  da  de  klædte 
sig  paa. 

Jutta  saae  friskest  ud.  Hun  gik  i  sit  tre  og 
tyvende  Aar,  men  hendes  Skikkelses  Fylde,  hendes 
noget  storslaaede  Træk  og  hendes  faste,  selv- 
bevidste Blik  gav  hende  Udseende  af  at  være  nogle 
Aar  ældre.  Hendes  Figur  var  iovrigt  høi,  velskabt 
og  anseelig,  hendes  Ansigtstræk  regelmæssige,  men 
ikke  fiint  udmeislede.  Hun  havde  Moderens  lige 
Næse  og  ikke  den  van  Dolmerske  krumme,  men 
den  fyldige  og  faste  Hage  var  Faderens.  Sine 
smukke,  kloge,  brune  Øine  havde  hun  taget  i  Arv 


17 

efter  sin  Moder,  og  hendes  lysebrune  Haar,  i  hvil- 
ket Sommersolens  klare  Straaler  netop  faldt,  spillede 
lidt  i  det  Rodlige. 

Det  tør  ikke  fordølges,  at  hendes  iovrigt  klare 
Ansigtsfarve  vanziredes  af  nogle  Fregner;  men 
denne  Omstændighed  generede  ikke  i  mindste  Maade 
hendes  erklærede  Tilbeder ,  Ritmester  Dam ,  naar 
han  i  sine  panegyriske  Digte  besang  hendes  Skjønhed. 

Denne  brave  Kriger,  hvis  Mod  var  hævet  over 
enhver  Tvivl ,  og  hvis  vældige  Personlighed  gjorde 
ham  aldeles  skikket  til  at  staae  ved  Kyradseer- 
regimentet  —  thi  han  kunde  smide  den  største  og 
stærkeste  af  Regimentets  udsøgte  Karle  i  Gulvet  — 
havde  dog  et  meget  blodt  Hjerte  og  et  poetisk 
Gemyt.  Han  skrev  Vers  i  Smug,  sang  og  akkom- 
pagnerede sig  selv  paa  sin  Guitar. 

Han  havde  indrangeret  de  tre  Søstre  blandt 
Gudinderne  og  besunget  Jutta  som  Diana,  Rosa 
som  Hebe  og  Fanny  som  Psyche. 

For  Juttas  Vedkommende  var  Valget  for  saa 
vidt  betegnende  nok,  som  hun  havde  viist  sig  meget 
kydsk  og  streng  i  sit  Forhold  til  ham  og  ikke 
syntes  synderlig  tilbøjelig  til  at  bønhøre  ham ;  men 
iøvrigt  vilde  hun ,  om  hun  havde  faaet  de  Strofer, 
i  hvilke  hendes  standhaftige  Tilbeder  havde  be- 
sunget hende,  at  læse,  været  den  Første  til  at  lee 
af  Sammenligningen,  thi  hun  vidste  godt,  at  hendes 
Ydre  var  mere  matroneagtigt,  end  jomfrueligt. 

Hvad   Fanny   angaaer,    da  var   den   gode  Rit- 

mester  ikke  kommen  synderligt -bedre  fra  det.  Hun 
var  ung  og  jomfruelig  nok,  thi  hun  var  først  for  et 
Aar  siden  bleven  confirmeret;  men  hendes  sunde, 
noget  djærve  Ansigt  og  hendes  endnu  ikke  fuldt 
udviklede,  kantede  Figur  mindede  visselig  ikke  om 
Psyche,  hvis  Deilighed  var  saa  stor,  at  Menneskene 
opreiste  Altre  til  Ære  for  hende  og  tilbade  hende. 
I  hendes  store,  graagrønne  Øine,  der  undertiden 
kunde  blive  ganske  sorte,  var  der  ellers  Sjæl  nok; 
hun  saae  ud,  som  om  hun  tænkte  en  heel  Deel, 
snart  forundrede  sig,  snart  morede  sig  over,  hvad 
der  foregik  omkring  hende;  men  der  var  aldeles 
intet  Erotisk  ved  hende.  løvrigt  var  hendes  runde 
Ansigt  med  den  korte  Hage  og  den  lidt  opstaaende 
Næse  en  Protest  mod  Familieligheden,  og  derfor 
havde  hun  heller  ikke,  uagtet  hun  var  den  Yngste, 
nogensinde  været  sin  Faders  Kjæledægge. 

Denne  Lykke  var  derimod  i  fuldt  Maal  bleven 
Rosa  til  Deel.  Hun  tilfredsstillede  i  enhver  Hen- 
seende sin  ærgjerrige  Faders  F'ordringer.  Han 
vilde  ikke  fundet  det  overdrevent,  om  Ritmester 
Dam  saa  havde  sammenlignet  Rosa  med  Venus 
selv;  thi  Intet  kunde  i  hans  Øine  være  smukkere, 
end  et  Ansigt,  der  var  en  Kopi  af  hans  eget,  kun 
i  en  blødere  og  finere  Form. 

Sit  Ansigts  skjønne  ovale  Form,  den  noble, 
fiint  bøiede  Næse ,  den  lille  Mund  med  de  fyl- 
dige Læber  og  den  veldannede  Hage  med  Kløf- 
ten, alt  dette  havde  Rosa  taget  i  Arv  efter  sin 
Fader;    men   hendes  Øine   vare   af  et   renere  Blaa, 

end  hans,  af  sin  Moder  havde  hun  faaet  et  Par 
Smilehuller  i  Tilgift;  og  hendes  rige  Haar  var  ikke 
askefarvet  som  Faderens,  men  gyldenblondt. 

Faderen  synes  ogsaa  strax  ved  hendes  Fødsel  at 
have  skjønnet,  at  hun  var  en  van  Dolmersk  Ædel- 
steen af  det  reneste  Vand,  siden  han  greb  det 
Navn,  han  gav  hende,  lige  ud  af  sit  Vaabenskjolds 
Hjerte. 

Men  Ligheden  mellem  Fader  og  Datter  ind- 
skrænkede sig  meest  til  det  Ydre.  Jutta  havde 
arvet  sin  Faders  myndige  Sind  og  stærke  Villie, 
og  derfor  tornede  de  ogsaa  ofte  sammen;  men 
Rosa  var  blød,  som  sin  Moder;  dog  mere  lunefuld, 
ganske  som  man  maatte  vente  sig  det  af  et  af 
Naturen  saa  rigt  udstyret  og  af  sine  Forældre  for- 
kjælet  Barn. 

Smuk,  som  altid,  var  hun  at  se  til,  mens  hun 
sad  mageligt  tilbagelænet  i  sin  Stol  i  sin  lyse 
Morgenkjole  og  stirrede  i  Bogen;  men  den  smilende 
Ynde,  der  havde  været  over  hende  som  Ballets 
Dronning  den  foregaaende  Aften,  var  veget  fra 
hende,  og  en  Gudinde  var  hun  i  dette  Øieblik  ikke 
lig,  thi  hun  holdt  Haanden  for  Munden  og  gabede. 
>Du  læser  overmaade  grundigt,  Rosa, c  sagde 
Fanny,  idet  hun  saae  op  fra  sit  Sytøi ;  »i  de  sidste 
ti  Minutter  i  det  Mindste  har  Du  ikke  vendt  Bladet. 

>Aa,  jeg  troer,  at  jeg  sov  indvendigt,«  svarede 
Rosa,  idet  hun  lagde  Bogen  fra  sig  og  gik  hen  til 
Vinduet. 

Sollyset,  som  strømmede  ned  fra  den  klare 
Sommerhimmel,  ombølgede  hendes  yppige,  men 
dog  fiint  byggede  og  smidige  Skikkelse  og  viste 
dens  skjønne  Omrids.  Hendes  ældste  Søster  fik 
lige  som  i  en  Vision  et  stærkt  samlet  Indtryk  af 
hendes  Ynde,  lod  sit  Blik  et  Øieblik  tankefuldt 
hvile  paa  hende  og  sagde  derpaa  til  Fanny: 

»Gaaer  Du  saa  hen  til  Jomfru  Jensen  og  kjøber 
det  Garn  til  mig?     Husk  —  mellemgrønt!« 

Fanny  reiste  sig,  lagde  sit  Sytøi  paa  Bordet, 
saae  først  til  Jutta,  derpaa  til  Rosa  og  spurgte  i 
en  spydig  Tone: 

»Hvor  længe  skal  jeg  være  om  at  kjøbe  det 
Garn?     Kan  en  halv  Time  gjøre  det?« 

Jutta  slog  blot  afvisende  med  Hovedet,  men 
Rosa  vendte  sig  hurtigt  om  og  sagde: 

»Lad  hellere  mig  gaae!« 

»Vist  ikke,«  svarede  Fanny;  »Jutta  bryder  sig 
slet  ikke  om  at  faae  Garnet,  men  blot  om  at  blive 
af  med  mig.  Jeg  har  hele  Tiden  havt  det  paa 
Fornemmelsen  at  jeg  generede;  men  nu  haaber  jeg 
ogsaa,  at  I  benytte  Tiden  vel  og  faae  alle  Eders 
Hemmeligheder  afhandlede,  mens  jeg  er  borte.« 

Derpaa  gik  hun  hurtigt  ud  af  Stuen,  og  Rosa 
gjorde  Mine  til   at  følge  hende,    men  Jutta  sagde: 

»Bliv,  kjære  Rosa!  Jeg  sendte  ganske  rigtigt 
Fanny  bort  for  at  tale  med  Dig  i  Eenrum.  Fanny 
er  et  godt  Barn,  men  et  meget  nysgjerrigt;  netop 
naar  hun  mærker,  at  vi  ville  være  alene,  bliver  hun 
hængende  ved  os  som  en  Burre.« 

Rosa  blev  lidt  rod  i  Kinderne  og  saae  suur- 
mulende  til  Jutta.  Hun  ønskede  aabenbart  ikke 
nogen  Samtale  under  fire  Øine ;  men  enten  det  nu 
kom  af,  at  hendes  ældre  Soster  havde  megen  Magt 
over  hende,  eller  det  var  fordi  hun  tænkte,  at  det 
var  bedst  at  faae  overstaaet,  hvad  der  dog  ikke 
kunde  undgaaes,  saa  blev  hun. 

Hun  gjettede  strax,  hvad  det  var,  Jutta  vilde 
tale  med  hende  om.  Hun  skulde  have  en  af  de 
Gardinprædikener,  hun  egentlig  burde  faaet  af  sin 
Moder;  men  hun  havde  en  sikker  Fornemmelse  af, 
at  hendes  Forældre  stod  paa  hendes  Side,  og  det 
gjorde  hende  kjæk. 

Ballet  i  Gaar  har  givet  mig  Noget  at  tænke 
paa,  Rosa!«  sagde  Jutta. 

Ja  saa!«  svarede  Rosa  og  lod  sine  Smilehuller 
see.  Jeg  har  en  Anelse  om ,  hvad  det  er.  Dam 
inclinerede  i  hver  evige  Vals  for  Dig  —  han  skulde 
da  ikke  have  friet  til  Dig?« 

Jutta  skiftede  Farve,  og  Rosa  glædede  sig  over 
den  Seier,  hendes  dristige  Taktik,  selv  at  være  den 
angribende  Part,  havde  forskaffet  hende ;  men  Glæden 
blev  kun  kort. 

»Dam!«  udbrød  Jutta  og  slog  med  Nakken. 
»Du  kjender  min  Mening  om  ham;  han  er  en  brav 
Mand,  men  han  er  saa  naragtig.« 

Aa,  det  mener  Du  slet  ikke,«  svarede  Rosa  i 
en  drillende  Tone.  Han  er  den  smukkeste  og 
elskværdigste  Officeer  ved  hele  Regimentet     Du  har 

vist  glemt,  at  Du  fordybede  Dig  saadan  i  Samtale 
med  ham  i  Cotillonen,  at  I  reent  glemte  at  dandse  ud.« 

»Ja,«  svarede  Jutta  og  loe,  »vi  talte  om  hans 
Vært  og  Værtinde,  og  han  gav  mig  en  meget 
morsom  Skildring  af  Madam  Byrum;  men  nu  skal 
jeg  sige  Dig  Noget,«  vedblev  hun  med  Alvor;  »jeg 
troer  ikke,  at  Dam  eller  nogen  Herre  vilde  byde 
mig  Sligt,  som  at  frie  til  mig  i  en  Cotillon.  Har 
han  tænkt  derpaa,  hvad  jeg  for  Resten  ikke  troer, 
saa  er  Lysten  vist  forgaaet  ham.  Lad  mig  altsaa 
sige,  skjøndt  det  lyder  noget  indbildsk,  at  naar  han 
ikke  friede,  saa  er  det  min  Skyld.  Derimod  er  jeg 
bange  for,  kjære  Rosa,  at  naar  Grev  Reinfeldt  ikke 
i  Gaar  paa  Ballet  friede  til  Dig,  saa  var  det  saa- 
mænd  ikke  Din  Skyld!« 

»Jutta ! «  udbrød  Rosa,  idet  hun  blev  blussende  rød. 

»Ja,  Jutta!«  lød  Svaret.  »Den  slemme  Jutta; 
naar  hun  ikke  var,  saa  vilde  Du  lige  gaae  i  Fælden, 
en  lille  Tosse,  som  Du  er;  thi  Fader  og  Moder  — 
men  jeg  vil  helst  ikke  sige,  hvad  jeg  tænker  om 
dem,  saadan  som  de  bære  dem  ad  i  den  Slags 
Ting.  Det  vilde  være  til  ingen  Nytte,  om  jeg 
talte  med  dem;  men  jeg  haaber  dog,  at  jeg  kan 
udrette  Noget  ved  at  tale  med  Dig  selv  og  appel- 
lere til  Din  egen  Selvfølelse,  Rosa!  Jeg  skammede 
mig  over  Dig  paa  Ballet  i  Gaar;  men  Du  har  vel 
ikke  selv  nogen  klar  Forestilling  om,  hvordan  Du 
var;  ogsaa  er  det  jo  aldeles  forbausende,  at  Du  i 
den  Grad  kunde  indlade  Dig  med  en  Herre,  som 
Du  i  Gaar  Aftes  saae  for  første  Ganer.« 


23 

Rosa  var  bleven  meget  bleg,  og  hendes  smukke 
Øine  tindrede ;  men  netop  Angrebets  Heftighed 
havde  gjengivet  hende  hendes  Fatning. 

An,  det  var  saamænd  ikke  saa  slemt,«  svarede 
hun  med  en  Rolighed ,  som  i  hoi  Grad  irriterede 
Jutta.  »Jeg  vidste,  hvad  jeg  gjorde,  og  jeg  kan 
godt  være  min  Opforsel  bekjendt;  Du  tager  ogsaa 
feil  deri,  at  jeg  ikke  skulde  have  seet  Grev  Rein- 
feldt  før.« 

Hvor  i  al  Verden  har  Du  da  truffet  ham?« 
udbrod  Jutta. 

han  er  paa  en  Maade  en  gammel  Bekjendt 
af  mig,«  svarede  Rosa,  idet  hun  sad  og  krammede 
Bladene  i  den  ulæste  Bog.  »Jeg  saae  ham  første 
Gang  hos  Oberst  Hollenstedts;  det  er  nu  sex  Aar 
siden;  det  var  lige  Dagen,  efter  at  jeg  havde  fyldt 
mit  tolvte  Aar,  det  husker  jeg  tydeligt;  og  han 
var  just  bleven  Lieutenant  og  kommen  hjem  fra 
Kadetakademiet.  Han  husker  det  ogsaa  godt;  det 
sagde  han  forleden,  da  han  var  herinde  i  Byen,  og 
Fanny  og  jeg  mødte  ham  paa  Gaden.  Han  enga- 
gerede mig  allerede  dengang,«  sluttede  Rosa  med 
et  triumferende  Smiil. 

»Og  det  kalder  Du  et  gammelt  Bekjendtskab!« 
udbrød  Jutta. 

Jeg  sagde    —    paa  en  Maade,«    rettede  Rosa. 
Jutta  taug  et  Øieblik;  derpaa  sagde  hun: 

Tor  jeg  spørge  Dig,  om  det  er  hans  egen 
glimrende  Person,  der  stikker  Dig  i  Øinene,  eller 
har  det  bedaaret  Dig,  at  han  er  Arving  til  et  Grev- 

skab?  Det  Sidste  er  Nok  til  at  bedaare  Fader; 
ikke  fordi  han  i  Gaar  gav  sin  Værdighed  bort,  det 
gjør  han  aldrig,  men  han  viste  dog  Grev  Reinfeldt 
mere  Opmærksomhed,  end  jeg  synes  om.« 

Rosa  undgik  Juttas  skarpe,  forskende  Blik  og 
gav  intet  Svar. 

Georg  Reinfeldts  Personlighed  havde  ikke  til- 
talt Jutta;  han  havde  gjort  det  Indtryk  paa  hende, 
at  han  var  insinuant  og  falsk,  og  hun  havde  faaet 
Noget  at  vide,  som  bestyrkede  hende  i  denne  For- 
modning; hun  besluttede  nu  at  fortælle  det  til  sin 
Søster. 

»Rosa,«  sagde  hun,  »jeg  kan  ikke  udholde  den 
Tanke,  at  Du  bliver  holdt  for  Nar,  men  det  er  der 
ingen  Tvivl  om.  Grev  Reinfeldt  opførte  sig  i  Gaar 
Aftes  saaledes,  at  Alle  maatte  troe,  at  han  havde 
alvorlige  Hensigter;  men  jeg  troede  det  dog  ikke. 
Reinfeldts  ere  meget  hovmodige  Mennesker;  hvad 
bryde  de  sig  om  Faders  Kammerherretitel ,  eller 
hans  Adelspatent,  som  Ingen  troer  paa;  vi  ere  og 
ville  altid  i  deres  Øine  være  en  borgerlig  Familie.« 

Rosa  sad  og  stirrede  ufravendt  paa  hende, 
mens  hun  talte;  hun  blev  mere  og  mere  bleg  om 
Kind. 

»Men  nu,«  vedblev  Jutta,  »har  jeg  faaet  Vished 
for,  at  Grev  Reinfeldts  Opførsel  imod  Dig  paa 
Ballet  var  uforsvarlig.  Lieutenant  Anner,  som  jo 
kjender  Reinfeldts  saa  nøie  og  maa  vide  Besked, 
han  fortalte  mig,    at  Grev  Georg  er  forlovet,    eller 

saa  godt  som  forlovet  med  sin  Cousine,  Tckla  Eger 
paa  Feldborggaard    —   saa ,    nu  veed  Du  Besked ! 

Rosa  sad  der  endnu  med  det  samme  stirrende 
Blik,   indtil  hun  pludseligt  udbrod: 

Gud,  Jutta,  hvem  skulde  dog  tænkt,  at  Du 
kunde  være  saa  misundelig!  Du  troer  vist  ikke 
selv  et  Ord  af  det,  Du  der  fortæller  mig.« 

Og  saa  brast  hun  i  Graad;  men  Jutta  reiste 
sig,  satte  Brodererammen  fra  sig,  gik  hen  til  Rosa 
og  slog.  sine  Arme  om  hende. 

»Jeg  misundelig  paa  Dig?  Kjære,  kjære  Rosa, 
kom  nu  dog  ikke  med  saadan  noget  dumt  Toii 
Jeg  under  Dig  den  bedste  Mand,  der  nogensinde 
existerede,  en  langt  bedre,  end  denne  — « 

Rosa  holdt  sin  lille  hvide  Haand  for  Juttas 
Mund,  saa  hun  ikke  fik  sagt,  hvad  hun  vilde,  nemlig: 
Laps!  Men  da  Haanden  var  taget  bort,  foer  hun 
fort  og  sagde : 

Rigdom  og  Rang,  det  er  ikke  Lykke,  Rosa! 
Vi  havde  det  Allesammen  meget  bedre ,  inden 
Fader  blev  Amtmand  og  fik  Kammerherrenoglen.  < 

Rosas  Øine  fik  Liv  Jutta  mente,  at  kunne 
læse  i  sin  Sosters  Klik,  at  hendes  Ord  dog  gjorde 
noget  Indtryk;  men  Rosas  Tanke  var  denne:  vi 
ere  nu  i  samme  Rangklasse,  som  Reinfeldts! 

Vær  dog  fornuftig,  kjære  Rosa,  vedblev 
Jutta,    >  og  brug  Din  Eftertanke  en  lille  Smule  — 

Men  Rosa  lukkede  atter  hendes  Mund,  denne 
Gang  med  et  Kys,  og  i  det  Samme  fløi  Døren  op, 

Fanny    kom    hurtigt  ind   og   raabte   paa  sin  barn- 
agtige Maade: 

»Gud,  der  komme  de  Allesammen  nede  i  Gaden; 
det  er  en  heel  Kavalcade.« 

Og  saa  løb  hun  hen  til  Vinduet  uden  at  tage 
Tøiet  af. 

»Hvem  Allesammen?«  spurgte  Jutta  noget  bidsk, 
mens  Rosa  vendte  sit  blussende  Ansigt  mod  Vinduet. 

»Alle  Officererne,«  svarede  Fanny,  som  stod 
og  stirrede  ned  ad  Gaden,  »og  et  Par  af  de  civile 
Herrer;  de  have  vist  slet  ikke  været  i  Seng,«  ved- 
blev hun,  idet  hun  vendte  Hovedet  ind  i  Stuen; 
»Jomfru  Jensen  sagde,  at  der  har  været  en  stor 
Frokost  henne  i  Klubben.« 

Derpaa  saae  hun  igjen  ud  ad  Vinduet  og 
udbrød : 

»Aa!  Nu  ride  de  ned  ad  Aagade  —  nei, 
Ritmester  Dam  rider  videre  og  —  jeg  troer  ved 
Gud,  at  den  Anden  er  Grev  Reinfeldt!« 

Saa  fløi  hun  fra  Vinduet,  strax  efter  lød  Heste- 
trampen, og  de  to  Herrer,  efterfulgte  af  en  Ride- 
knægt i  mørkegrønt  Livrée,  viste  sig  indenfor 
Søstrenes  Synskreds. 

Skjøndt  Balkavallererne  ganske  rigtigt,  som 
Fanny  formodede,  ikke  havde  været  i  Seng,  saa 
havde  de  dog  klædt  sig  om,  inden  de  forfriskede 
sig  ved  Ridetouren. 

Ritmester  Dam  saae  prægtig  ud  i  sin  daglige, 
militaire  Dragt,  den  blaae  Surtout  og  med  Kyradseer- 
huen,    der   sad   paa  Snur   paa  hans  sorte,   krøllede 

Haar.  Han  red  en  sort  Hest,  et  vældigt  Dyr,  som 
vilde  givet  en  Rytter  af  almindelig  Storrelse  Ud- 
seende af  at  være  en  Pusling;  men  nu  tænkte  man 
snarere  det  Modsatte,  at  Hesten  uden  Skade  kunde 
været  lidt  større. 

Grev  Reinfeldt  faldt  dog  ikke  aldeles  igjennem 
ved  Siden  af  sin  anseelige  Kammerat,  thi  han  var 
høi  men  slank,  ligesom  ogsaa  hans  blankbrune  Hest 
var  af  en  ædlere  Race,  end  Ritmesterens  sorte 
Ganger,  og  finere  bygget. 

Derimod  gjorde  hans  Klædedragt  sit  Muligste 
til  at  skabe  en  Karrikatur  ud  af  hans  veldannede 
Skikkelse.  Man  kunde  se  paa  ham,  at  han  kom 
lige  fra  Paris.  Det  kommer  imidlertid  ikke  an  paa 
Tingens  egen  Beskaffenhed,  men  paa  de  Øine, 
hvormed  den  sees. 

I  Rosas  og  de  fleste  dalevende  Damers  Øine 
var  denne  kortlivede,  høiskuldrede  Frakke  med  sin 
vældige  Krave  og  den  spidse  smalskyggede  Hat 
Vidundere  af  Elegance;  og  naar  vi  ville  være  ær- 
lige, saa  gjælder  vel  endnu,  som  før,  hvad  Fader 
Holberg  skriver  om  den  Sag,  at  hvor  umagelig, 
daarlig  og  bagvendt  en  Klædedragt  end  i  Begfyn- 
delsen  synes  at  være,  saa  bliver  den  dog  anstændig 
og  zirlig,  naar  den  først  er  antagen  i  Paris. 

Seer  Du,  hun  er  alligevel  paa  Pletten,«  sagde 
Ritmesteren  med  et  Smiil  og  standsede  sin  Hest 
udenfor  Karnappen. 

Georg  Reinfeldt  og  han  vare  nemlig  Kadet- 
kammerater og  Dusbrødre  fra  deres  Barndom. 

Jutta,  som  havde  en  meget  fiin  Hørelse,  op- 
fattede Ritmesterens  Bemærkning  trods  Hestenes 
Trampen  og  saae  overrasket  til  Rosa,  der  slog 
Øinene  ned  med  et  temmelig  brødefuldt  Blik. 

Mon  der  var  gjort  Aftale  om,  at  Rosa  skulde 
være  ved  Vinduet  paa  en  bestemt  Tid?  Nu  for- 
stod Jutta,  hvorfor  Rosa  pludseligt  var  faret  ud  af 
Sengen  og  havde  klædt  sig  saa  hurtigt  paa;  men 
medens  hun  tænkte  dette,  flankerede  Alexander 
Dam  med  sin  vel  tilredne  Hest  lige  hen  til  det 
midterste,  aabne  Vindue.  Jutta  saae  hans  smukke 
mandige  Ansigt,  oplivet  af  det  elskværdigste  Smiil, 
lige  for  sig  og  hørte  hans  dybe  Røst,  som  lød  ind 
i  Stuen,  idet  han  i  en  oprømt  Tone  sagde: 

»God  Morgen,  mine  Damer!  Hvorledes  be- 
finder De  Dem  efter  Ballet?  En  Capitaldands  den, 
Frøken  Fanny,  ikke  sandt?« 

Han  ventede  imidlertid  ikke  paa  Svar.  Hans 
smukke,  brune  Øine  antog  et  følsomt  Udtryk,  idet 
de  søgte  Jutta,  som  stod  i  Baggrunden,  og  som 
ikke  havde  taget  nogen  Notits  af  den  militaire 
Hilsen  og  grandiose  Haandbevægelse,  hvormed  Rit- 
mesteren havde  viist  Damerne  sin  Respekt,  da  han 
nærmede  sig  Karnappens  Vindue. 

»Morede  De  Dem  godt  i  Gaar,  Frøken  Jutta?« 
spurgte  han  i  en  mere  ærbødig  Tone  end  den,  i 
hvilken  han  havde  tiltalt  Fanny. 

»Aa,  saamænd!«  svarede  hun  i  en  koldsindig 
Tone  og  uden  at  nærme  sig  Vinduet. 

»Det  gik  lidt  vildt  til  i  Kehrausen,  vedblev 
Ritmesteren.       De  blev  vist  træt  tilsidst. 

Han  havde  nemlig  dandset  denne  Dands  med 
hende. 

Aa  nei,«  svarede  hun  idet  hun  syslede  med 
sin  Brodereramme;  men  mine  Øren  bleve  trætte 
af  at  hore  paa  Musiken;  de  gode  Folk  spillede 
undertiden  gruelig  falsk. 

Gjorde  de  det/<  svarede  Ritmesteren,  idet  han 
strøg  sit  store,  mørke  Mundskjæg,  »jeg  skal  min 
Sjæl  snakke  med  Petersen,  den  Slyngel!« 

En  kort,  hjertelig  Latter  blev  Svaret.  Petersen 
var  en  af  Regimentets  Trompetere,  som  trakterede 
flere  Instrumenter  og  ved  særdeles  Leiligheder  fik 
Tilladelse  til  at  yde  Stadsmusikanten  og  hans  Konst- 
brødre  sin  værdifulde  Bistand. 

Jutta  havde  imidlertid  havt  Leilighed  til  at 
iagttage,  at  Ritmester  Dam  trods  hans  Kjærlighed 
til  den  musikalske  Konst  ingenlunde  selv  havde 
noget  fiint  Øre,  og  hun  fandt  det  da  meget  morsomt, 
at  han  trods  sine  egne  Synder  mod  Harmonien 
vilde  give  Trompeteren  en  Reprimande. 

»Saa  De  blev  virkelig  ikke  træt,  vedblev  Rit- 
mesteren og  føiede  til  i  en  sentimental  Tone:  »o, 
de  Pigebørn,  de  søde,  smaa  Pigeborn !  Naar  det 
gjelder  at  holde  ud  paa  Gulvet,  have  de  Nerver 
og  Sener  som  Staal. 

Imidlertid  var  Grev  Reinfeldt  redet  hen  til 
Karnappens  Sidevindue,  som  Rosa  strax  havde 
aabnet. 

»Hvor  jeg  er  Dem  taknemmelig  for,  Frøken 
van  Dolmer,«  sagde  han,  efterat  han  ærbødigt  havde 
blottet  sit  Hoved;  »at  De  ikke  svigtede  og  undte 
mig  denne  Morgenhilsen,  uagtet  De  sagde  nei.« 

»Morgenhilsen,  Hr.  Greve,«  svarede  hun;  »det 
er  jo  langt  oppe  paa  Formiddagen.« 

Hun  sendte  ham  et  varmt  Blik,  men  saae  der- 
paa  ned  for  sig,  som  om  hun  vilde  udgranske  det 
ujevne  Fortougs  Dybder. 

Han  saae  ufravendt  paa  hende.  Udtrykket  i 
hans  smalle  Ansigt  med  dets  fine,  regelmæssige 
Træk  var  i  dette  Øieblik  vindende  og  smukt.  Dog 
var  Blikket  fra  hans  store,  blaa  Øine  næsten  altfor 
straalende;  det  var  et  mærkeligt,  glandsfuldt  Blik; 
der  kunde  være  noget  Flimrende,  Ubestemmeligt 
ved  det;  men  i  Rosas  Tanker  var  det  næsten  gud- 
dommeligt; og  hun  tænkte  det  Samme  om  hans 
lysebrune  Haar,  der  bølgede  saa  smukt  om  hans 
Tindinger  og  den  høie,  hvide  Pande,  da  han  med 
uforlignelig  Anstand  tog  Hatten  af  og  hilste  hende. 
Dams  Person  forekom  hende  raa  og  simpel  ved 
Siden  af  denne  i  hendes  Øine  ædle  og  fuldendte 
Skikkelse. 

»Tak  for  i  Gaar,  Frøken  Rosa,«  sagde  han; 
»det  var  et  smukt  og  meget  animeret  Bal.« 

Tak  for  i  Gaar!  gjenlød  det  i  Rosas  Hjerte, 
idet  hun  saae  op,  og  han  fangede  hendes  straalende 
Blik;  men  hun  sagde: 

»I  Deres  Mund  er  det  en  stor  Kompliment  for 
Rosted  By.« 

»Naa,>  svarede  han,  »det  er  nok  muligt,  at  vi 
kunde  gjore  det  bedre  paa  Ambæk. 

Mens  han  talte,  sluktes  Glandsen  i  hans  Øine, 
og  de  fik  et  dødt  Udtryk,  en  Forvandling,  der  hos 
ham  kunde  komme  mærkelig  pludseligt. 

»De     har     nok    aldrig    været     paa    Ambæk? 
spurgte  han. 

»Nei!«   svarede  hun  med  et  lille  Suk. 

Ambæk  laae  to  Mile  fra  Rosted  tæt  ved  Stranden. 
Dog  fartede  Byens  Indvaanere  undertiden  derhen 
for  at  besee  den  deilige  Have  og  den  storartede 
Park,  der  var  den  gamle  Lehnsgreves  Stolthed,  og 
som  han  meget  liberalt  tilstod  Publikum  Adgang  til. 

Rosas  Fader  havde  imidlertid  været  for  stolt 
til  at  benytte  sig  af  denne  almindelige  Tilladelse. 
Han  vilde  ikke  paatrænge  sig,  sagde  han,  og  han 
var  især  meget  fornærmet  over,  at  den  gamle  Greve, 
uagtet  der  var  gaaet  et  Aar,  siden  han,  Jens  van 
Dolmer,  var  bleven  Amtmand  og  han  havde  gjort 
sin  Opvartning,  dog  ikke  havde  beæret  ham  med 
en  Indbydelse  til  en  af  de  glimrende  Dinéer  paa 
Ambæk,  der  havde  saa  stort  et  Ry. 

Grev  Georg  saae  ud,  som  om  han  vilde  sige 
Noget,  men  han  taug  dog.  I  det  Samme  rumlede 
der  en  Vogn  forbi,  og  hans  Hest  begyndte  at  blive 
urolig.  Idet  han  saae  sig  om,  blev  han  tillige  vaer, 
at  Kjobmand  Nielsens  Boutiksvende  alle  stode  i 
Døren  skraaes  overfor,  og  at  de  to  gamle  Frøkener 
Fix's  af  tætte  Kappestrimler  omgjærdede  Ho\ 
vare    rakte   heelt    ud  af  deres  Vinduer  i  Huset  ved 

Siden  af,  og  fandt  det  da  heldigst  at  afbryde  en 
Tete  å  Tete,  der  havde  saa  mange  Vidner. 

Det  havde  imidlertid  heller  ikke  været  hans 
Hensigt  at  drive  Sagen  saa  vidt.  Han  vilde  blot, 
idet  han  red  forbi,  vexle  en  Hilsen  med  sin  skjønne 
Dame  fra  i  Gaar;  men  hans  Ven  Ritmesteren  havde 
med  sin  sædvanlige  Taktløshed  og  provindsielle 
Ugeneerthed  gjort  en  heel  Gadescene  ud  deraf. 

Ved  Afskeden  maatte  Ritmesteren  nøies  med 
et  venligt  Nik  og  et  muntert:  God  Morgen,  Hr. 
Ritmester!  af  Fanny;  men  i  Grevens  Øren  gjenlød 
endnu  længe  efter  den  smukke,  bløde  Klang-  af 
Rosas  Stemme,  idet  hun  bød  ham  Farvel. 

Der  havde  over  hendes  Holdning  denne  Morgen 
været  noget  Tilbageholdende  og  Taktfuldt,  som 
hævede  hende  i  hans  Øine.  Hun  lignede  i  denne 
Skikkelse  mere  en  Dame,  end  Tilfældet  havde 
været  paa  Ballet,  da  hendes  overstrømmende  Livs- 
glæde rev  hende  hen. 

Det  var  Frugten  af  Juttas  Advarsel;  men  den 
gode  Jutta  indsaae  meget  snart,  at  hendes  Interven- 
tion, skjøndt  vel  meent,  havde  været  uklog.  Hun 
havde  snarest  viist  sin  Søster  Veien  til  at  naae 
Maalet,  om  Rosa  med  fuld  Bevidsthed  spekulerede 
derpaa;  men  Jutta  vilde  og  kunde  dog  ikke  tiltroe 
sin  varmtfølende  Søster  lav  Beregning. 

De  to  Herrer  rede  tause  og  meget  tankefulde 
ned  ad  Gaden,  indtil  de  standsede  ved  Gjestgiver- 
gaarden,  hvor  Grev  Reinfeldt  var  taget  ind. 

Det   havde  egentlig  været  hans  Hensigt  nu  at 

tage  hjem.  Han  havde  en  Ekvipage  til  sin  Raa- 
dighed  og  kunde  kjøre  hjem,  hvis  han  foretrak  det. 
Vognen  havde  imidlertid  kun  hidført  hans  Bagage, 
thi  han  var  som  Rytter  en  stor  Amateur  og  kjorte 
aldrig,  hvor  han  kunde  undgaae  det. 

Dog  lod  det  til,  at  han  nu,  ved  denne  Ud- 
flugt til  Hest  ovenpaa  Nattens  Anstrengelser,  havde 
faaet  Nok  deraf;  men  det  viste  sig  tillige,  at  han 
hverken  vilde  det  Ene  eller  det  Andet. 

Inden  han  skiltes  fra  sin  Ven,  sagde  han  til  ham: 
»Hor,  Dam,  jeg  er  fordømt  træt;  jeg  troer,  at 
jeg,  i  Stedet  for  at  tage  hjem,  vil  gaae  op  og 
krybe  i  Seng.  Rigtignok  ere  Sengene  i  Hotel  de 
Rosted  ikke  videre  lækkre,  men  jeg  troer,  at  jeg 
i  Dag  kunde  sove  i  en  Bunke  Halm. 

Der  sover  man  Pinedød  allerbedst,«  lod  Rit- 
mesterens Svar;   »jeg  har  prøvet  det.« 

Naa,«  svarede  hans  grevelige  Ven,  >see  Du 
ogsaa  at  faae  Dig  en  Luur,  hvis  da  ikke  Tjenestens 
Slaveri  — « 

'  Intet  Slaveri,  Reinfeldt, c  faldt  Ritmesteren  ind, 
»skjøndt  jeg  veed,  at  det  er  Din  Mening;  men  jeg 
er  ganske  fri  i  Dag.« 

Xaa,  det  er  heldigt,«  svarede  Georg  Reinfeldt. 
»Vil  Du  være  min  Gjest  til  en  sildig  Middag  her 
paa  mine  Værelser,  lad  os  sige  Klokken  fem? 

Med  Fornøjelse,     svarede  Dam  livligt. 

Ja,  tilføiede  Reinfeldt,  »Du  maa  naturligviis 
ikke    vente   noget   lukullisk   Maaltid;    men   jeg   skal 

pine  Jørgensen  til  det  Yderste  for  at  skaffe  os  noget 
Spiseligt.« 

»Behøves  Pinedød  ikke,«  svarede  Dam,  der 
nok  kunde  være  lidt  svag  lige  overfor  sin  med  saa 
store  sociale  Fortrin  udrustede  Barndomsven  »Din 
blotte  Nærværelse  og  Æren  af  at  skulle  bespise 
Dig  vil  være  Nok  og  vende  Huset  paa  den  anden 
Ende.« 

»Naa,«  svarede  Reinfeldt  med  sit  elskværdigste 
Smiil,  »saa  glæder  jeg  mig  til  at  see  Dig  Klokken  fem.« 

Og  dermed  skiltes  de. 


TREDIE  KAPITEL. 


Maaltidet  var  til  Ende,  og  Grev  Georg  sad 
nu  med  sin  Gjest  ved  Kaffen  i  sit  Logi,  det  bedste 
Værelse  paa  Gjestgivergaarden ,  skjøndt  tarveligt 
nok.  Hans  kræsne  Gane  havde  fundet  Maden 
spiselig  og  Vinen  passabel,  men  Alexander  Dam 
erklærede  begge  Dele  for  at  være  excellente  og 
gjorde  Besked  derefter  ved  Maaltidet. 

Nu  røgte  han  en  af  sin  grevelige  Vens  gode 
Cigarer,  dengang  en  temmelig  stor  Luxus;  ved 
Regimentet  røgte  man  aldrig  Andet  end  Pibe. 

Den  gode  Ritmester  var  oprømt,  hjertelig, 
snaksom,  hans  fornemme  Ven  tankefuld  og  taus. 

Noget  fortroligt  Venskab  havde  der  egentlig 
aldrig  bestaaet  imellem  dem,  thi  Dam,  der  havde 
fyldt  sit  tredivte  Aar,  var  fire  Aar  ældre  end  Rein- 
feldt ;  de  havde  saaledes  ikke  været  Klassekammerater 
paa  Akademiet,  og  nu  havde  de  i  fiere  Aar  værel 
adskilte;  men  Reinfeldt  erindrede  med  saa  megen 
Taknemmelighed,    som   han   var  i  Stand  til  at  fole, 

hvorledes  hans  ældre  Kammerat  havde  antaget  sig 
ham  og  beskyttet  ham,  da  han  som  en  spinkel 
og  frygtsom  Dreng  holdt  sit  Indtog  paa  Kadet- 
akademiet, der  især  i  Begyndelsen  i  hans  Øine  havde 
været  et  sandt  Helvede. 

Han  havde  altsaa  endnu  fra  sin  Barndom  en 
Smule  Respekt  for  sin  herkuliske  Velynder  og  Be- 
skytter i  de  Gjenvordigheder  og  Kampe,  som  under 
den  Tids  vilde  Skoleliv  kunde  være  alvorlige  nok; 
men  han  følte  sig  ham  dog  overlegen  og  det  ikke 
blot  paa  Grund  af  sin  Fødsel  og  Rang.  Alexander 
Dam  var  i  hans  Øine  et  skikkeligt,  borneret 
Menneske;  han  mente,  at  han  kunde  ham  udenad. 

Det  laae  ganske  vist  ikke  for  denne  godtroende, 
ædelttænkende  Mand  at  lure  paa  sine  Omgangs- 
venner og  studere  deres  Karakteer.  Han  havde  nok 
en  Forestilling  om,  at  der  altid  havde  været  noget 
Indesluttet,  maaske  lidt  Snu,  ved  hans  fornemme 
Barndomsven,  men  Grev  Georg  havde  ved  deres 
Gjensyn  viist  sig  saa  elskværdig  imod  ham  og  i 
sit  hele  Forhold  ganske  uden  hovmodige  Adels- 
nykker, at  ovennævnte  svage  Indtryk  fra  Fortiden 
ganske  var  udslettet. 

Havde  det  Modsatte  været  Tilfældet,  og  Grev 
Georg  havde  forsøgt  at  spille  den  fornemme  Vel- 
ynders Rolle,  saa  vilde  Alexander  Dam  ikke  siddet 
her  nu  som  hans  Gjest;  og  det  vidste  Grev  Georg 
meget  godt;  men  ved  sin  elskværdige  Ligefremhed 
opnaaede  han  netop  det  af  sin  godmodige  Ven,  som 
han  aldrig  vilde  kunnet  tiltrodse  sig,  en  vis  Hensyns 

tagen  til  hans  Stilling  og  Rang.  Han  vidste,  at 
Ritmesteren  var  et  Lam,  der  pludseligt  kunde  for- 
vandles til  en  Løve. 

Xaa,«  sagde  Dam,  som  strakte  sig  mageligt 
i  den  haarde  Sofa  ved  Siden  af  sin  Ven,  »det  gik 
da,  som  jeg  spaaede.  Han  vartede  os  endogsaa 
selv  op.  Jørgen  Jørgensen  er  en  fiffig  Hund;  han 
gjør  Alt  for  Profiten.« 

»Saa  vil  det  vel  mærkes  paa  Regningen/;  svarede 
Grev  Georg. 

»Formodentlig«,  svarede  Dam  med  et  jovialt 
Smiil.  »Din  Fader  maatte  for  et  Par  Aar  siden 
betale  en  Haandsrækning  af  ham  blodigt.« 

Hvad  for  Noget,«  udbrød  Grev  Georg,  har 
Fader  nogensinde  logeret  her?  Det  troede  jeg  saa- 
mænd  ikke,  at  han  nedlod  sig  til.« 

»Han  gjorde  det  dog  engang,«  svarede  Dam, 
da  han  paa  Hjemreisen  fra  Kjøbenhavn  kom  hertil 
silde  om  Aftenen  og  var  træt.  Da  fik  Jørgensen 
travlt;  men  han  vimsede  saa  meget  omkring  i  Stuen 
og  var  saa  paatrængende,  at  Din  Fader  blev  kjed 
deraf,  strakte  sin  Fod  frem  og  sagde:  Jørgensen, 
hjelp  mig  mine  Støvler  af! 

►Og  han  gjorde  det  virkelig?«  spurgte  Grev 
Georg  livligt. 

Han  vilde  ikke  være  ved  det,  da  jeg  gik  ham 
paa  Klingen,      svarede  Dam;    /men  jeg   vidste   det 
fra  Brøstrup,  som  kom  ind  for  at  hjelpe  Din  1 
med    Afklædningen    og    saae    det    med    sine 
Øine.« 

Brøstrup  var  den  gamle  Lehnsgreves  Jæger  og 
Livtjener. 

»Det  sagde  jeg  til  Jørgensen,«  vedblev  Dam, 
»og  saa  føiede  jeg  til:  men  De  blev  min  Sjæl  Greven 
en  dyr  Støvleknegt!  Saa  loe  han  smørret  og  gned 
sig  paa  Armen,  som  han  pleier,  idet  han  sagde: 
»Naa,  Herregud,  Ritmester,  var  det  egentlig  saa 
nedværdigende,  at  jeg  hjalp  den  fornemme,  gamle 
Herre  hans  Støvler  af?  Der  er  nu  engang  Høg 
over  Høg  her  i  Verden.  Kongens  Adjudanter,  det 
er  jo  fornemme  Folk,  men  dog  maa  en  af  dem 
hver  Dag  holde  Stigbøilen  for  Hs.  Majestæt,  naar 
han  stiger  til  Hest,  hvad  jeg  selv  engang  har 
seet. « 

»Meget  rigtigt  raisonneret  af  Gjestgiveren,« 
sagde  Grev  Georg. 

»Ja,«  svarede  Dam,  »hvis  han  havde  gjort  det 
gratis;  men  han  lod  sig  lumpent  betale  derfor,  og 
Din  Fader  honorerede  Regningen  som  en  ægte 
grand  seigneur.« 

»Ja,«  sagde  Grev  Georg  med  et  Suk,  »i  den 
Retning  er  den  Gamle  komplet.  Vort  Grevskab 
er  et  af  de  mindste  i  Landet;  der  er  mere,  end  eet 
Stamhuus,  jeg  gjerne  gad  bytte  med  — ,  og  dog 
lever  han  som  en  Prinds.« 

»Ja,«  svarede  Dam,  »jeg  ved  jo  nok,  at  han 
har  luftet  slemt  ud  i  Skovene.  Amtmanden 
talte  forleden  derom  og  sagde,  at  der  egentlig  burde 
skrides  ind.« 

Gjorde  han  det?  udbrod  Grev  Georg,  idet 
hans  Øine  funklede. 

Han  hensank  et  Øieblik  i  Tanker  og  spurgte 
derpaa: 

»Hvad  mener  Du  om  van  Dolmer?  Kjender 
Du  ham  —  og  hans  Familie  nærmere? 

»Han  er  en  prægtig  Mand,«  udbrød  Dam  med 
Varme,     jeg  nærer  uhyre  megen  Agtelse  for  ham.« 

Grev  Georg  smilte;  den  Følelse  at  nære  uhyre 
megen  Agtelse  for  et  andet  Menneske  var  ham 
fremmed. 

»Er  han  ikke  temmelig  indbildsk?  spurgte 
Gri  v  Georg. 

\aa,  svarede  Dam,  »han  er  nok  lidt  stolt 
af  sit  Adelskab,  men  dog,  naar  det  kommer  til 
Stykket,  en  rigtig  honnet  og  fornuftig  Mand.« 

»Saa  Du  mener  dog,  at  de  to  Ting  kan  for- 
enes,- sagde  Grev  Georg  og  loe;  »men  siig  mig 
engang,  er  han  virkelig  adelig?« 

Upaatvivlelig,«  svarede  Dam,  »han  har  selv 
viist  mig  Diplomet  og  hele  Historien.« 

»Men  nu  Familien?     spurgte  Grev  Georg. 

»Naa,«  svarede  Dam  og  smaaloe,  »den  studerede 
Du  jo  selv  temmelig  nøie  i  Gaar,  Reinfeldt,  i  det 
Mindste  Froken  Rosa 

Og  du  Frøken  Jutta!«  sagde  Grev  Georg. 

»For  Fanden,  udbrød  Dam,  Du  maa  gjerne 
vide,  at  jeg  er  skudt  i  hende.  Hele  Regimentet, 
hele  Byen  veed  det.  Man  kan  ingen  Hemmelig- 
heder   have    i    denne   Ravnekrog.      Ved   Regimentet 

ere  vi  nu  altid  aabenhjertige  mod  hinanden;  ja,  det 
kjender  Du  jo  selv,  skjøndt  jeg  troer,  at  de  ere 
nogle  Stivstikkere  ved  Hestgarden  ■ —  undskyld, 
men  Du  er  jo  ikke  mere  med  i  det  Kompagni.« 

»Nei,  Gudskeelov,«  udbrod  Grev  Georg,  skjøndt 
i  en  ganske  anden  Mening,  end  Dam  tog  det. 

»Uden  Fortrolighed,«  vedblev  Dam,  »kan  intet 
godt  Kammeratskab  trives.  Her  ved  Kyradsererne, 
ogsaa  ved  Dragonerne.,  er  der  en  mageløs  esprit 
de  corps.« 

»Jeg  synes  dog,«  indvendte  Grev  Georg,  »at  i 
det  Kapitel  burde  Kammeratskabet  høre  op.« 

»Hvorfor  det?«  udbrød  Dam  naivt.  »Det  har 
jo  desuden  sin  aabenbare  Fordeel.  Naar  En  af  os 
gjør  Cour  til  en  Dame,  hvis  det  da  er  Alvor,  og 
siger  »helle  min  Leg!«  saa  holde  de  Andre  for  godt 
Kammeratskabs  Skyld  deres  Næser  derfra.« 

»Det  lyder  aldeles  rørende,«  sagde  Grev  Georg; 
»hvem  skulde  dog  tænke,  at  I  drabelige  Kyrad- 
serere  vare  saa  fromme  Børn;  men  det  er  bare 
Noget,  Du  bilder  Dig  ind.  ^  Naar  de  Andre  holde 
sig  i  ærbødig  Afstand  fra  Frøken  Jutta,  saa  er  det 
vel  neppe  paa  Grund  af  den  mageløse  esprit  de 
corps,  men  af  Respekt  for  Din  stærke  Arm  og  Din 
Pallask;  med  mindre  det  skulde  være  af  Respekt 
for  den  unge  Dame  selv.  Hun  gjør  Indtrykket  af 
ta    være  et  resolut  Pigebarn.« 

»Ak  ja,«  svarede  Dam  med  et  Suk,  »hun  kan 
være  kold  som  en  Istap ;  men  det  er  ikke  det  Værste ; 
thi  jeg  mener  dog  at  have  fornummet,  at  der  slaaer 

et  Hjerte   i  hendes  Bryst,   enten    det   nu   slaaer   for 
mig  eller  ikke. 

»Hvad  er  da  det  Værste?«  spurgte  Grev  Georg, 
da  hans  Ven  hensank  i  Grublen. 

»Ved  Jupiterl«  udbrød  Dam,  hvis  poetiske 
Sysler  undertiden  forledte  ham  til  at  sværge  ved 
de  Gamles  Guder,  »det  ligger  lige  for.  Juttas  Fader 
er  bleven  en  fornem  Mand  og  venter,  at  hans 
Døttre  skulle  gjore  glimrende  Partier.  Tænk  Dig 
saa,  hvilken  Figur  en  Second-Ritmester  med  fem 
hundrede  Daler  om  Aaret  maa  gjøre  i  hans  Øine! 
Men  det  Allerværste  er,  at  jeg  min  Sjæl  troer,  at 
Froken  Jutta  selv  er  bleven  stor  paa  det,  siden 
hendes  Fader  kom  saa  høit  paa  Straa;  jeg  har  kun 
en  ringe  Chance  for  mig,  Reinfeldt;  og  jeg  har 
ofte,  naar  jeg  gik  til  Sengs,  svoret  paa,  at  jeg 
vilde  slaae  det  Pigebarn  af  Hovedet;  men  dog, 
det  Første  jeg  tænker  paa,  naar  jeg  vaagner  om 
Morgenen,   det  er  hende!« 

Grev  Georg  hørte  med  megen  Opmærksomhed 
paa  sin  Vens  Hjerteudgydelse,  men  gav  ham  ikke 
med  et  Ord  Opmuntring  eller  Trøst.  Derimod  ret- 
tede han  følgende  Sporgsmaal  til  ham : 

»Hvem  af  Eder  har  sagt  helle  min  Leg« 
for  Frøken  Rosa:« 

Dam   vendte   sig   hurtigt   om    imod    ham,    trak 
Øienbrynene  i  Veiret  og  svarede: 
1  let  maa  vel  være  lille  Evert. 

Evert    var    Secondlieutenant    ved    Regimentet. 

en  smuk  ung  Mand  og  en  flink  Dandser,  men  i 
Høide  en  Undermaaler. 

»Du  mærkede  da  nok,  hvor  han  var  efter 
liende  paa  Ballet;  men  Du  stak  ham  aldeles  ud.« 

Dam  taug  et  Øieblik,  betragtede  Grev  Georg 
med  et  prøvende  Blik  og  vedblev  derpaa,  idet  han 
sagde : 

»Jeg  antager,  det  har  sine  Grunde,  at  Du 
spørger;  og  jeg  vil  sige  Dig;  at  jeg  er  bange  for, 
at  Evert  har  en  Chance.  Vel  er  hans  Fader  kun 
Brygger,  men  han  har  dog  Udsigt  til  at  arve  et 
Par  Tønder  Guld.« 

Grev  Georg  sad  og  saae  ned  for  sig,  men  det 
skjønnedes  tydeligt  af  Udtrykket  i  hans  fine  og 
bevægelige  Ansigt,  at  han  var  i  en  ikke  ringe  Sinds- 
bevægelse. 

Der  herskede  i  nogle  Øieblikke  Taushed  i 
Stuen. 

Dam  overveiede  Situationen.  Han  var  en  sindig 
Mand,  der  sjeldent  handlede  uden  først  at  have 
tænkt  sig  om.  Som  han  selv  militairt  udtrykte 
det:  jeg  indlader  mig  nødigt  paa  en  Affære,  før 
jeg  har  lagt  min  Plan  og  truffet  mine  Dispositioner; 
men  naar  han  var  paa  det  Rene  med  en  Sag,  saa 
handlede  han  altid  resolut. 

Han  skjønnede,  at  hans  grevelige  Ven  var  al- 
vorlig forelsket,  og  antog,  at  hans  egen  Holdning  i 
denne  Sag  ikke  vilde  være  ganske  uden  Indflydelse 
paa  Grev  Georgs  Handlemaade.  Han  vidste  intet 
om  det  Forhold    til  Frøken  Tekla  Eger,   som  Jutta 

havde  fortalt  Rosa  om,  og  var  ikke  i  mindste  Tvivl 
om,  at  en  Hustru  som  den  yndige  og  godhjertede 
Rosa  jo  vilde  være  en  Velsignelse  for  Grev  Georg. 

Han  fandt  det  skjønt,  at  en  Mand  i  Grev 
Georgs  Stilling  fulgte  sin  Tilbøielighed,  og  Partiet 
kunde  dog  virkelig  ikke  kaldes  nogen  Mesalliance; 
men  han  var  nok  et  Øicblik  i  Tvivl  om,  hvor  vidt 
han  beviste  den  unge  Dame  selv  en  Velgjerning 
ved  at  hjælpe  hende  til  et  saa  glimrende  Ægteskab 
og  med  en  Herre,  om  hvem  han  nok  vidste,  at 
han  hidtil  havde  været  noget  ustadig  i  sine  Til- 
bøieligheder. 

Dog  bedaarede  den  Tanke  ham  at  sce  Juttas 
yndige  Søster  med  en  Grevekrones  Ring  om  sin 
hvide  Pande,  som  han  poetisk  vilde  udtrykt  det. 
Det  Træk  var  saa  betegnende  for  hans  Karakteer, 
at  ikke  blot  den  Pige,  han  elskede,  men  hele  hendes 
Slægt  og  Alt,  hvad  der  var  hendes,  var  ham  dyre- 
bart. Hans  Følelser  for  den  hele  Familie  vare  saa 
varme,  som  om  han  allerede  var  indlemmet  i  den, 
og  i  Kraft  af  sin  Kjærligheds  Oprigtighed  nærede 
han  selv  i  sine  mismodige  Øieblikke  et  Haab  om, 
at  han  tilsidst  vilde  seire. 

Derimod  offrede  han  ikke  den  Omstændighed 
en  Tanke,  at  hvis  Rosa  van  Dolmer  blev  Grevinde 
Reinfeldt,  saa  vilde  efter  al  Rimelighed  hans  egne 
Udsigter  til  at  vinde  Søsteren  forringes  ;  men  det 
faldt,  ham  heller  ikke  ind,  at  hans  Beilen  kunde 
blive  en  Anstødssteen   for  Grev  Georg   os   bi 

til  at  fjerne  den  Lykke,  han  ønskede  Juttas  Søster, 
fra  hende. 

Og  dog  var  det  fine  Fornemmelser  i  den  Ret- 
ning, som  for  Øieblikket  havde  Overtaget  i  Grev 
Georgs  Sind.  Han  var  en  Mand,  der,  naar  det 
gjaldt  at  tilfredsstille  en  Lidenskab,  let  kom  over 
et  Bjerg,  som  vilde  standset  de  Fleste.  Selv  om 
han  havde  givet  sin  Slægtning  og  Barndomsveninde, 
Tekla  Eger,  et  bestemt  Løfte,  hvad  han  imidlertid 
ikke  havde,  vilde  han  maaskee  ikke  betænkt  sig 
paa  at  bryde  det;  men  hvad  der  saarede  hans  fine, 
aristokratiske  Nerver,  det  faldt  det  ham  sværere  at 
faae  Bugt  med. 

Dam  slog  ham  pludseligt  paa  Skulderen,  saa 
det  gav  et  Sæt  i  ham,  og  sagde : 

»Reinfeldt,  Du  er  skudt!  Og  det  kan  jeg  godt 
lide  Dig  for.  Du  kan  søge  længe,  inden  Du  finder 
saa  yndig  en  Pige,  som  Rosa  van  Dolmer;  hun 
vilde  være  en  Kone  for  Dig!« 

»Aa  Passiar!«  lød  det  vripne  Svar,  hvorpaa 
Grev  Georg  reiste  sig  op,  gik  hen  til  Vinduet  og 
blev  staaende  der,  idet  han  vendte  Ryggen  til. 

Dam  havde  imidlertid  truffet  sine  Dispositioner 
for  dette  Tilfælde  og  han  udførte  dem  strax. 

»Naa,«  sagde  han,  »det  bliver  nu  Din  Sag; 
men  een  Ting  vil  jeg  sige  Dig:  Du  gik  i  Gaar 
paa  Ballet  lovlig  vidt.  Du  kan  naturligviis  endnu 
trække  Dig  tilbage,  om  Du  vil,  men  det  maa  Du 
saa  ogsaa  gjøre;  thi  hvis  Du  ikke  mener  det  al- 
vorligt,  saa  er   det  ikke  honnet  at  gjøre  £our  påa 

den  Maade;  det  vilde  være  Synd  mod  Pigebarnet 
at  fortsætte  den  Leg  længere.  Du  har  allerede 
sat  hendes  Hjerte  i  Brand 

Der  fulgte  ikke  strax  noget  Svar  paa  den 
djærve  Tiltale;  men  omsider  vendte  Grev  Georg 
sig'  om,  saae  Dam  ind  i  Øincne  og  sagde  paa  sin 
elskværdigste  Maadc: 

»Du  tager  mig  paa  en  temmelig  gevorben 
Fod.  For  en  Mand  i  min  Stilling  er  det  ikke 
saadan  at  løbe  til  at  træffe  sit  Valg;  der  kan 
være  Forhindringer,  Du  ikke  drømmer  om;  men 
Frøken  Rosa  er  en  sod  Pige;  jeg  ønsker  at  lære 
hende  nærmere  at  kjende.  Skulle  vi  nu  gaae  hen 
og  gjøre  Amtmandens  en  Visit: 

Denne  fine  Taktik  kunde  den  ærlige  Ritmester 
ikke  mode  med  lige  Vaaben.  Han  gav  sig  strax; 
men  til  hans  Forsvar  maa  det  siges,  at  hans  Op- 
fattelse af  Situationen  var  rigtig.  Grev  Georg  var 
virkelig  i  den  Grad  betagen  af  Rosas  Skjønhed  og 
Ynde,  at  hendes  Udsigter  til  at  blive  Grevinde 
Reinfeldt  vare  større,  end  Nogen  af  de  i  Sagen 
Interesserede  endnu  troede. 

De  gik  da  til  Amtmandens,  fik  naturligviis 
den  charmanteste  Modtagelse  og  tilbragte  en  meget 
behagelig  Aften  i  åen  elskværdige  Familie. 

Dette  Besøg  blev  i  de  paafølgende  Uger 
fulgt  af  mange  flere.     Grev  Reinfeldt,    ridende   ned 
ad    Gaden    paa    sin    blankbrune    Hest,    nu    næsten 
altid  uden  Ledsagelse  af  den  grønklædte  Rtdeki 
var  et  Syn,  [ndvaanerne  i  Rosted   vænnede  sig  til, 

og  de  ventede  hver  Dag  at  høre,  at  Forlovelsen 
var  bleven  deklareret. 

I  denne  spændende  Tid  opførte  Rosas  Fader 
sig  med  megen  Klogskab  og  Takt.  Det  bedste 
Beviis  derpaa  var  den  Omstændighed,  at  Adels- 
diplomet  og  Familievaabenet  forblev  i  deres 
Gjemme,  og  at  kun  nogle  faa,  behændigt  anbragte 
Hentydninger  gav  Rosas  Beiler  et  Indblik  i  Fa- 
miliens fordums  Storhed. 

Han  trængte  heller  ikke  mere  til  nogen  Op- 
muntring af  den  Art.  Det  var  kommen  saa  vidt 
med  hans  Forelskelse,  at  Jens  van  Dolmers  kost- 
bare Adelsdiplom  kun  for  saa  vidt  havde  Værdi 
for  ham,  som  det  gjorde  Ægteskabet  muligt.  Grev- 
skabets Erection  foreskrev  det  som  en  uundgaaelig 
Betingelse,  at  Lehnsbesidderens  Hustru  skulde 
være  adelig. 

Sagen  havde  altsaa  været  klar,  hvis  Grev 
Georg  havde  været  sin  egen  Herre;  men  han  var 
kun  Arving  til  og  endnu  ikke  Besidder  af  den 
Herlighed,  som  han  vilde  give  en  Herskerinde. 

Ved  at  see  ind  til  hans  Fader,  den  gamle 
Lehnsgreve  paa  Ambæk,  ville  vi  faae  en  Fore- 
stilling om  de  Forhindringer,  der  kunde  komme  en 
Mand  i  Grev  Georgs  Stilling  paa  Tvers,  og  om 
hvilke  han  havde  sagt,  at  hans  Ven,  Ritmester 
Dam,  ikke  drømte  om. 


FJERDE   KAPITEL. 


Faa  Herregaarde  i  Danmark  have  en  saa  smuk 
og  eiendommelig  Beliggenhed,  som  Hovedgaarden 
Ambæk. 

Omgiven  af  frodig  Bøgeskov  og  skærmet  af 
høie  Bakker  mod  Jyllands  Svøbe,  Nordvestvinden, 
vender  Hovedbygningen  Fronten  mod  det  nær- 
liggende Hav,  og  saa  vel  fra  dens  Vinduer,  som 
fra  mange  Punkter  i  dens  Omgivelser,  frembyder 
der  sig  en  rig  Afvexling  paa  skjønne  Udsigter. 

Gaarden  ligger  nemlig  ved  den  skovbevoxede 
Pynt,  som  mod  Nord  danner  Ambæk-Bugten,  og 
man  har  saaledes  fra  Hovedbygningen  et  Overblik 
over  hele  Bugten  med  dens  maleriske  Kyster  lige 
til  den  sydlige  Odde  med  den  steile,  skov- 
bevoxede Klint. 

Haven  strækker  sig  lige  ned  til  Stranden  og 
gaaer  i  Et  med  Parken,  der  er  anlagt  paa  og  om- 
fatter hele  den  nordlige  Pynt.  Fra  denne  har  man 
Udsigt  til  det  frie  Hav,  og  paa  dens  yderste,  skov- 

løse  Spids  vise  nogle  Muurbrokker,  hvor  det  ældste 
Ambæk  laae. 

Ambæk  er  nemlig  en  meget  garn  mel  Gaard 
og  har  havt  samme  Skjebne,  som  saa  mange  andre 
Herregaarde.  Den  gik  i  lange  Tider  ved  Arv  eller 
Salg  fra  Haand  til  Haand*  i  flere  gamle  Slægter, 
indtil  en  indvandret  tydsk  Æt  kom  i  Besiddelse  af 
den  og  for  evige  Tider  knyttede  den  til  sig  ved 
at  forvandle  Godset  til  et  arveligt  Lehn. 

Paa  dette  Tidspunkt,  omtrent  for  halvandet 
hundrede  Aar  siden,  blev  den  nuværende  Hoved- 
bygning opført,  et  anseeligt  Huus  paa  to  Stok- 
værk i  Renaissancestiil  med  hvide  Mure  og  et  blaat 
Tag,  uden  Overlæsselse  med  Forziringer,  simpelt, 
men  smagfuldt. 

Den  nuværende  Besidder,  Kammerherre,  Lehns- 
greve  Anton  Reinfeldt,  var  den  syvende  i  Rækken. 
Han  var  nu  en  Mand  paa  otte  og  tredsindstyve 
Aar  og  havde  i  mange  Aar  været  Enkemand. 
Først  seent  var  han  bleyen  gift,  og  hans  Hustru, 
som  var  en  født-  Eger,  havde  i  deres  korte  Samliv 
først  bragt  to  dødfødte  Sønner  til  Verden,  indtil 
hun  endelig  skjenkede  sin  Mand  en  tredie  Søn, 
Grev  Georg,  hvis  Liv  blev  bjerget,  mens  "hun  satte 
sit  eget  til  ved  Fødslen. 

Den  gamle  Greve  havde  først  været  Officeer  i 
Garden  til  Fods,  dernæst  i  en  Hofstilling,  indtil 
hans  Fader,  Grev  Georg  den  ældre,  var  død,  og 
han  havde  overtaget  Grevskabet,  hvilket  var  skeet 
for  omtrent  tyve  Aar  siden. 

Da  trak  han  sig  tilbage  til  sit  Gods  for  at 
udhvile  sig  efter  et  virksomt  Liv  og  nyde  Herlig- 
heden paa  de  gamle  Dage. 

Saaledes  lød  Programmet  baade  paa  hoieste 
Sted,  da  han  tog  sin  Afsked  som  Hofchef,  og  til 
hans  Frænder  og  Venner,  da  han  havde  holdt  sit 
Indtog  paa  Ambæk;  men  hans  Broder,  den  djærve 
og  aabenmundede  Grev  Fritz,  som  kjendte  Fa- 
miliens Overhoved  bedre,  end  nogen  Anden,  sagde 
i  den  Anledning  til  Godsforvalteren,  Familiens 
gamle,  troe  Tjener,  Niels  Gjørding. 

»Bah,  det  bliver  min  Broder  snart  kjed  af; 
men  det  vil  blive  et  Helvedes  Liv  for  os  Andre, 
Gjørding,  saa  længe  han  er  her  for  at  hvile  sig.« 

Den  sidste  Paastand  viste  sig  at  være  mere 
holdbar,  end  den  første.  Grev  Anton  blev  ikke 
kjed  af  at  leve  paa  Ambæk;  men  urolig  af  Tenv 
perament  og  vant  til  et  bevæget  Liv,  som  han  var, 
søgte  han  at  forkorte  sig  Tiden  paa  bedste  Maade. 

Med  en  i  og  for  sig  priisværdig  Virkelyst  tog 
han  Godsstyrelsens  Toiler  i  sin  Haand  og  satte  sig 
det  store  Maal  at  forbedre  og  forskjønne  sine  Eien- 
domme;  men  da  det  fattedes  ham  baade  paa  Ind- 
sigt og  Stadighed,  blev  han  ingenlunde  nogen 
dygtig  Godsherre,  men  en  lunefuld  Projektmager, 
for  hvem  Alt,  hvad  der  var  nyt,  ogsaa  var  godt, 
og  derfor  opnaaede  han  kun  at  bringe  Sagerne  i  den 
største  Forvirring  og  Niels  Gjørding  til  Fortvivlelse. 

Et  rigt  monteret  Huus,  en  mageløst  forsynet 
Viinkjelder,  en  Huusholdning  i  stor  Stiil  med  et  saa 

fortræffeligt  dresseret  Tjenerskab,  som  kun  en  for- 
henværende, dygtig  Hofchef  formaaede  at  skabe, 
en  Have  med  de  skjønneste  Anlæg  og  kostbare 
Driverier  og  en  Park  med  henrivende  Udsigter  og 
utallige  Grotter  og  Lysthuse  —  men  paa  den 
anden  Side  forhuggede  Skove  og  en  tom  Kasse  — 
det  blev  Resultatet  af  Lehnsgrevens  Virksomhed 
som  Godsstyrer. 

Dog  blev  der  endnu  til  Rest  nogle  smukt 
restaurerede  Kirker  og  fra  Nyt  af  opførte  Skoler, 
en  ikke  ringe  Godgj ørenhed  og  nogle  fantastiske 
Planer  til  Fæstegodsets  Forbedring,  som  dog  rigtig- 
nok næsten  alle  vare  strandede. 

Bønderne  lastede  ikke  Grev  Anton,  men  de 
yndede  ham  heller  ikke  videre;  thi  uagtet  han  i 
det  Hele  taget  var  en  lemfældig  Herre,  saa  satte 
dog  hans  fornemme  Tilbageholdenhed  en  Skranke 
mellem  ham  og  dem. 

Han  styrede  Godset  meest  fra  sit  Kabinet ; 
Planernes  Udførelse  paahvilede  Godsforvalteren. 
Det  var  kun  lykkedes  nogle  faa  af  de  meest  ansete 
Bønder  nu  og  da  at  trænge  ind  til  Greven  i  hans 
Helligdom  og  faae  ham  selv  i  Tale;  adskillige  af 
dem  havde  neppe  seet  ham. 

Hans  Broder,  Grev  Fritz,  var  Landmand  og 
boede  paa  Grevskabets  anden  Hovedgaard,  Strø- 
holm, som  hans  Fader  havde  givet  ham  i  For- 
pagtning. Han  var  jevn  og  plump  i  sit  Ydre  og 
i  sit  Væsen,  levede  ugift  og  hadede  Kvindfolk; 
endelig  var  han  en  god  Huusholder  og  lagde  Penge  op. 

Altsaa  var  han  i  enhver  Henseende  en  Mod- 
sætning til  sin  zirlige  og  ødsle  Broder;  men  dog 
var  Forholdet  mellem  dem  godt.  Lehnsgreven 
modtog  de  Tilrettevisninger,  hans  yngre,  mere 
praktiske  Broder  undertiden  gav  ham,  uden  at  vise 
nogen  Utaalmodighed ;  men  han  fulgte  rigtignok 
altid  sit  eget  Hoved. 

Naar  det  saa  gik  galt,  og  Grev  Fritz  bagefter 
sagde:  der  kan  Du  see,  jeg  havde  dog  Ret!  — 
viste  Grev  Anton  ingen  Fortrydelse.  Heller  ikke 
lastede  han  Gjording,  eller  gav  nogen  Anden 
Skylden  for  det  slette  Udfald  af  hans  Experimenter. 
Han  bar  sine  Uheld  med  en  Sindsro,  som  altid 
forbausede  hans  Broder,  og  Enden  paa  Legen  blev 
gjerne,  at  Grev  Fritz  hjalp  ham  ud  af  hans  For- 
legenheder. 

Saaledes  havde  det  eiendommelige  Forhold 
etableret  sig,  at  den  tarvelige,  stræbsomme  For- 
pagter blev  sin  glimrende  stillede  Broders  Bankier. 
Flere  Gange  havde  han  ved  Laan  og  Forskud 
hjulpet  paa  Lehnsgrevens  slette  Finantser,  og  netop 
nu,  en  smuk  Dag  sidst  i  Juli  Maaned,  indfandt  han 
sig  paa  Godskontoiret  og  betalte  et  Aars  For- 
pagtningsafgift forud;  thi  Grev  Anton  havde,  trods 
al  sin  Letsindighed,  meget  fine  Fornemmelser  i 
Pengesager  og  lod  til  at  befinde  sig  bedst  ved,  at 
Sligt  ligesom  blot  blev  et  Mellemværende  mellem 
Godsforvalteren  og  Forpagteren. 

Grev  Fritz  sad  hos  Gjording  paa  Godskontoiret 
og   havde    lige    lagt    Kvitteringen     for    det    er] 

Forskud  i  sin  Brevtaske  og  puttet  den  i  Lommen 
paa  den  grove,  graae  Jakke,  han  altid  gik  med. 
Han  havde  store  Ridestøvler  paa  og  sad  og  bankede 
med  sin  Ridepidsk  paa  dem. 

Han  var  en  høi,  kraftigt  bygget  Mand,  hans 
Ansigt  med  dets  storslaaede  Træk  var  bruunt  og 
veirslagent  og  hans  krøllede,  graasprængte  Haar 
kort  klippet.  Hvem  der  ikke  kjendte  ham,  tog 
ham  ved  første  Øiekast  for  en  velhavende  Bonde 
eller  Studepranger;  men  trods  hans  jevne  Ydre  og 
simple  Paaklædning,  stak  Aristokraten  dog  frem  i 
hans  Holdning. 

Niels  Gjørding,  en  lille  undersætsig  Mand  med 
et  rødmusset  Ansigt,  hvide  Haar  og  et  Par  smaa, 
livlige,  brune  Øine,  gjemte  Pengene  i  det  dirkefrie 
Jernskriin,  som  Lehnsgreven  nylig  selv  havde  an- 
skaffet og  var  meget  stolt  af,  uagtet  det  var  blevet 
anskaffet  netop  i  et  Øieblik,  da  der  var  saa  Lidt 
at  lægge  i  det. 

»Ja,«  sagde  Gjørding,  idet  han  laasede  Skrinet; 
»saa  kom  vi  ud  af  Klemmen  for  den  Gang.« 

»Men  næste  Gang?«  spurgte  Grev  Fritz  og 
slog  paa  sin  høire  Støvle  med  Ridepidsken. 

»Naa,  Hr.  Greve,«  svarede  Gjørding  med  et 
mildt  Blik  og  i  en  beroligende  Tone,  »Kammer- 
herren har  dog  viist  før,  at  han  kan  tage  Reb  i 
Seilene,  naar  det  endelig  skal  være.« 

»Ja,«  svarede  Grev  Fritz,  »dengang  vi  havde 
Skovsynet,  og  Administration  og  Umyndiggjørelse 
hang  over   hans   Hoved   som   et   Sværd.     Han  kla- 

rede  den  Bugt  som  en  fiin  Diplomat,  Gjørding. 
Jeg  kunde  Pinedød  ikke  gjort  Anton  det  efter; 
den  fyrstelige  Middag,  han  gav  Regjeringskommis- 
sionen,  satte  Kronen  paa  Værket,  og  den  betalte 
sig  min  Sjæl;  men  det  var  kun  Galgenfrist;  det 
ender  dog  med  Administration. 

Lad  os  haabe  det  Bedste«,  svarede  Gjørding, 
som  ikke  vidste  at  sige  noget  Nyt  om  dette  oftere 
mellem  Grev  Fritz  og  ham  afhandlede  Emne. 

Haabe  og  vente  er  Gjekkerente,«  svarede 
Grev  Fritz  med  barsk  Lune.  »Det  Værste  er 
imidlertid,«  vedblev  han,  »at  dette  Hersens  spo- 
lerer Forholdet  mellem  Fader  og  Søn.  Georg  er 
forbittret  over  den  Maade,  hvorpaa  hans  Fader 
handler  med  Godset.  Jeg  kan  ikke  fortænke  ham 
deri,  uagtet  han  rigtignok  heller  ikke  selv  er  nogen 
Hexemester  i  Oekonomi.  Ja,  til  Dem,  Gjørding,« 
sluttede  han,  »kan  jeg  jo  uden  Risiko  tale  reent 
ud  af  Posen.« 

Niels  Gjørding  bøiede  sit  Hoved,  lod  see  et 
ydmygt  Smiil  og  sukkede.  Han  var  det  Herskab, 
han  tjente,  trofast  hengiven  og  havde  i  sin  Tid 
følt  sig  smigret  ved  den  Tillid,  der  blev  ham  viist, 
og  som  han  heller  ikke  nogensinde  havde  svigtet ; 
men  efterhaanden  som  Aarene  gik  og  Vanskelig- 
hederne voxede,  fandt  han  dog  det  Hverv, 
Omstændighederne  paalagde  ham,  nu  og  da 
at  gaae  de  stridende  Parter  imellem ,  temmelig 
byrdefuldt. 

Dog   var   det   især  Grev  Fritz,    der  undertiden 

satte  ham  i  Forlegenhed  ved  at  tale  saa  reent  ud 
af  Posen  til  ham,  aabenbart  i  den  Hensigt,  at  han 
skulde  lade  det,  der  blev  ham  sagt,  gaae  videre 
til  Vedkommende. 

Det  var  nu  engang  saa,  at  Lehnsgreven  hellere 
laante  ham  Øre,  end  sin  Broder  og  sin  Søn. 
Hvad  den  gamle  Herre  end  tænkte  og  følte,  saa 
viste  han  altid  sine  Nærmeste  et  glat  Ansigt.  Han 
havde  en  egen  Gave  til  at  vise  alt  Ubehageligt  fra 
sig  og  forstod  ved  sin  hensynsfulde  og  elskværdige 
Maade  at  være  paa  at  lægge  Baand  selv  paa  en 
saadan  Bjørn,  som  Grev  Fritz. 

Gjørding  var  den  Kanal,  gjennem  hvilken  Ube- 
hagelighederne gik,  og  de  mistede  noget  af  deres 
Braad  for  den  gamle  Greve  derved,  at  de  kom  til 
ham  paa  anden  Haand  og  meddeltes  ham  med 
behørig  Varsomhed. 

Gjørding  havde  en  Fornemmelse  af,  at  noget 
Saadant  forestod  ham  nu,  og  deri  tog  han  heller 
ikke  feil. 

Efter  en  temmelig  lang  Pause,  under  hvilken 
Grev  Fritz  af  og  til  gav  sine  langskaftede  Støvler 
et  Rap,  sagde  han : 

»Tjen  mig  i,  Gjørding,  ved  Leilighed  at  hviske 
min  Broder  den  Djævel  i  Øretl  Jeg  har  det  paa 
Fornemmelsen,  at  Georg  tilsidst  kunde  føle  sig 
fristet  til  at  gjøre  noget  meget  Usønligt  for  at 
sikkre  sig  sin  Velfærd  i  Fremtiden.« 

Gjørding  studsede;  han  gjettede  strax  Me- 
ningen. 

Xei,  sagde  han  med  stor  Bestemthed,  tiet 
faaer  De  mig  ikke  til  at  troe:  thi  De  hentydede 
jo  uden  Tvivl  til  den  Mulighed,  at  Grev  Georg 
skulde  ville  forlange  sin  egen  Fader  sat  under 
Administration?« 

»Netop,  Gjørding!«  svarede  Grev  Fritz  med  et 
Nik.  »Vel  at  mærke,  ikke  saadan  ligefrem,  men 
dog  foranledige,  at  det  skeer. 

Gjørding  saae  paa  ham  med  et  usikkert  Blik: 
han  begreb  aabenbart  ikke,  hvortil  Grev  Fritz 
sigtede. 

Jeg  vil  sige  Dem  Noget/  vedblev  Greven 
»Georg  farter  hveranden  Dag  ned  til  Rosted  og 
er  en  stadig  Gjest  hos  Amtmandens.  Veed  hans 
Fader  del 

>  Det  skal  jeg  ikke  kunne  sige,«  svarede 
Gjørding. 

»Naa,«  vedblev  Grev  Fritz,  »jeg  traf  i  For- 
gaars  gamle  Oberst  Anner,  der  forleden  havde 
været  sammen  med  Kammerherre  van  Dolmer,  og 
Talen  var  falden  paa  Ambæk  og  Sagernes  Stilling 
her.  Amtmanden  havde  da  udtalt  sig  temmelig 
skarpt  og  nedsættende  om  min  Broder  og  hans 
Bedrifter  som  Godseier.  Xaa,  Gjørding,  De  kjender 
min  Mening  om  den  Ting.  Det  forundrer  mig 
saamænd  ikke,  at  en  saa  dygtig  Mand,  som  Amt- 
manden, forarger  sig  over  Antons  vilde  Experi- 
menter;  men  han  robede  et  paafaldende  nøie 
Kjendskab    til    vore     Affairer.      Han    har    det    fra 

Georg;  han  og  Amtmanden  stikke  Hovederne 
sammen  —  der  har  De  Djævelskabet,  Gjørding!« 

Gjørding  plirede  med  sine  smaa  brune  Øine, 
strøg  sig  om  Hagen  og  sagde: 

»Ja,  ja,  det  er  ikke  saa  utænkeligt,  at  Grev 
Georg  har  viist  Kammerherre  van  Dolmer  For- 
trolighed. Det  vilde  været  smukkere,  om  han 
havde  ladet  det  være;  men  Herregud,  vi  ere  Alle 
Mennesker  og  have  svage  Øieblikke.« 

»Passiar,  Gjørding,«  udbrød  Grev  Fritz.  »Det 
er  en  slet  Fugl,  der  besudler  sin  egen  Rede.  Jeg 
havde  dog  troet  om  Georg,  at  han  vilde  holde  sig 
for  god  til  Sligt.« 

»Hm!«  lød  det  fra  Gjørding,  og  saa  stirrede 
han  i  nogle  Øieblikke  i  Taushed  paa  Grev  Fritz. 

I  sit  stille  Sind  sagde  han  til  Greven  —  Du 
har  ikke  holdt  Dig  selv  for  god  til  Sligt.  Du  har 
ikke  kunnet  tæmme  Din  egen  Tunge};  Du  har  ofte 
i  Andres  Paahør  talt  nedsættende  om  Din  egen 
Broder,  og  altsaa  har  Du  givet  Grev  Georg  et  slet 
Exempel ! 

Han  vogtede  sig  imidlertid  vel  for  at  lade 
disse  nærgaaende  Tanker  komme  til  Orde ;  det 
vilde  kun  gjort  Ondt  værre.  Derimod  fandt  han 
det  nu  nødvendigt  at  gjøre  Grev  Fritz  klog  paa 
Situationen. 

»Jeg  troer,«  sagde  han,  »at  De  gjør  Grev 
Georg  Uret.  Han  lægger  ikke  onde  Raad  op  med 
Kammerherre  van  Dolmer,  som  desuden  er  for 
hæderlig  en  Mand   til  at  ville    ophidse  Sønnen  mod 

sin  e^en  Fader.  Nei,  der  er  noget  Andet,  som 
trækker  Grev  Georg  til  Amtmandens  Huus. 

»Hvad  da,  for  Fanden?«  spurgte  Grev  Fritz, 
da  Gjording  holdt  inde  og  taug. 

»Maaskee, «  vedblev  han,  »vil  De  finde  dette 
endnu  værre  —  ja,  jeg  siger  Dem  blot,  Hr.  Greve, 
hvad  Alverden  taler  om,  og  det  undrer  mig,  at 
De  ikke  har  hørt  det.  Den  smukke  Frøken  Rosa, 
det  er  Magneten,  der  trækker  Grev  Georg  til  Ro- 
sted. Det  er  jo  muligt,  at  Sagen  ikke  er  saa  al- 
vorlig; men  vist  er  det,  at  i  Rosted  betragter  man 
dem  omtrent  som  forlovede.« 

Grev  Fritz  sad  og  stirrede  paa  Gjørding  med 
opspilede  Øine ;  derpaa  lod  han  en  sagte  Fløiten 
høre. 

»Naa — aa,«  udbrød  han  endelig,  »da  liegt  der 
Hund  begraben!  Ho,  ho,  det  er  jo  nydeligt!  Mon 
min  Broder  har  nogen  Anelse  derom?« 

»Formodentlig  ikke,«  svarede  Gjørding;  men 
siden  De  spørger  mig  derom,  vil  jeg  dog  sige  Dem, 
at  jeg  forleden  horte  Grev  Georg  omtale  van  Dol- 
mers; han  sagde  til  sin  Fader,  at  det  var  en  elsk- 
værdig Familie,  og  at  han  fandt  det  stødende,  at 
Kammerherren  ikke  endnu  har  inviteret  dem.  Jeg 
troer  næsten,  der  er  Tale  om  at  give  en  Dinée  for 
Amtmanden  og  — « 

Grev  Fritz  reiste  sig  brat,  knappede  sin  Frakke 
paa  en  resolut  Maade,  rakte  Gjørding  Haanden 
og  sagde: 

»Tak  skal  De  have,  Gjørding,  fordi  De  sagde 
mig  det!     En  god  Morgen!«  — 

Derpaa  gik  han,  uden  at  indvie  Gjørding  i, 
hvad  han  vilde  gjøre;  men  da  Gjørding  saae  ham 
med  lange  Skridt  stile  op  ad  Hovedbygningen  til, 
tænkte  han; 

Saa,  nu  ryger  han  lige  i  Kammerherren,  og 
saa  ligger  der  et  Huus!  — 

Grev  Fritz  traf  sin  Broder  i  Haven,  nede  ved 
Blomsterdriverierne,  hvor  han  gik  med  Gartneren, 
og  af  de  Ordrer,  han  gav  denne  angaaende  en  De- 
koration af  blomstrende  Planter,  som  skulde  an- 
bringes i  Salen,  skjønnede  Grev  Fritz  strax,  at  der 
var  Tale  om  at  gjøre  Selskab. 

Lehrlsgreven  var  iført  en  lang,  lys  Morgen- 
frakke; hans  vel  friserede  Hoved  dækkedes  af  en 
bredskygget  Havekaskjet,  et  kouleurt  Silketørklæde 
var  zirligt  slynget  om  hans  Hals,  og  paa  Fødderne 
havde  han  røde  tyrkiske  Morgenskoe.  Enten  det 
nu  skyldtes  hans  gode  Natur,  eller  Skjønhedsmidler, 
saa  havde  han  en  for  en  Mand  i  hans  Alder  usæd- 
vanlig fiin  og  frisk  Ansigtsfarve  og  en  glat  Hud 
uden  Rynker. 

Grev  Fritz  fandt  nu ,  som  altid,  sin  Broders 
zirlige  Morgendragt  naragtig,  men  han  var  jo  saa 
vant  til  at  see  den.  Derimod  følte  han  sig  denne 
Morgen  slaaet  af  sin  fire  Aar  ældre  Broders  ung- 
dommelige Udseende  og  oprømte  Mine,  og  han 
maatte  indrømme,  at  i  hans  Holdning  var  der  intet 
Naragtigt,  tvertimod  en  smuk,  fri  og  naturlig  Anstand. 

Og  dette  Fuldendte  i  Broderens  ydre  Frem 
træden,  det  elskværdige  Udtryk  i  hans  smukke  An- 
sigt og  de  livlige,  blaae  Øine  og  den  Hjertelighed, 
hvormed  han  bød  Grev  Fritz  Godmorgen  og 
trykkede  hans  Haand,  udøvede  det  sædvanlige 
Herredomme  over  den  jevne  Landmand,  dette 
knortede  Skud  paa  det  grevelige  Reinfcldtske 
Stamtræ,  saa  at  han  ikke  strax  fik  Held  til  at 
buse  ud  med  det,  han  havde  paa  Hjerte. 

»Du  kom  nede  fra  Gjørding?  spurgte  Lehns- 
greven  med  et  usikkert  Blik  paa  sin  Broders  barske 
Ansigt.       Forretninger? 

Grev  Fritz  nikkede. 

Ja,   jeg   bragte    Pengene,«   sagde  han;     men. 
føiede  han  til,  jeg  vil  sige  Dig,  Anton,  at  det  ikke 
.faldt   mig   let   at    skaffe  dem,    og  at  jeg  ikke  troer, 
at  jeg  formaaer  at  gjore  det  Konststykke  en  Gang 
endnu.« 

»Tak!«  sagde  Grev  Anton  med  sit  elskvær- 
digste Smiil,  idet  han  klappede  Grev  Fritz  paa 
Skulderen.  »Du  er  i  Sandhed  en  god,  trofast 
Broder,  men  tillige  en  lykkelig  Mand!« 

»Saa,«  svarede  Grev  Fritz  tørt,  »hvordan  det? 

»Aa,  min  Kjære,  svarede  Grev  Anton,  »Du 
har  Dine  gode  Indtægter  og  ingen  Forpligtelser. 
De  Krav,  der  stilles  til  Besidderen  af  et  Grevskab 
og  Familiens  Hoved,  der  skal  bøie  sig  for  Tradi- 
tionen, agere  Forsyn  for  en  heel  Samfundskreds 
og  opretholde  Husets  Ære,  ere  virkelig  enorme.« 
Naa,«   brummede  Grev  Fritz,   »hver  Fugl  ma.i 

flyve,  som  den  har  Vinger  til.  Man  bør  ikke  for- 
søge at  strække  sig  videre,  end  man  kan;  og  saa 
siger  jeg:  blæse  med  Traditionen  og  det,  Du 
kalder  Husets  Ære!« 

»Det  mener  Du  ikke,«  svarede  Grev  Anton 
mildt  bebreidende.  »Du  har  dog,  naar  det  gjaldt, 
viist,  at  Du  vedkjender  Dig  mit  Valgsprog:  noblesse 
oblige!  Men  tak  Din  Gud,  Fritz,  at  Du  ikke  blev 
den  Ældste  og  arvede  Herligheden ;  det  er  paa 
min  Ære  i  disse  usle  Tider,  jeg  fristes  til  at  sige, 
den  lige  Vei  til  Fattigdom.« 

»Ha,  ha,  ha!«   loe  Grev  Fritz. 

»Ja,  Du  leer,«  sagde  Grev  Anton;  »men  det 
er,  som  jeg  siger,  og  det  baade  i  Stort  og  Smaat. 
See,  nu  har  jeg  i  Sommer  havt  sex  store  Dinéer 
foruden  de  mindre,  og  nu  var  det  virkelig  mit 
Ønske  at  trække  Veiret  lidt;  men  saa  kommer 
Georg  og  forestiller  mig,  at  det  er  for  galt,  som 
jeg  har  negligeret  van  Dolmers.  Jeg  kan  ikke 
være  Andet  bekjendt,  siger  han,  end  at  give  en 
Dinée  for  Amtmanden.  Jeg  lider  ham  ikke,  Fritz; 
han  er  en  Vigtigpeer:  men  han  er  nu  engang 
Amtmand,  og  der  er  vel  Noget  i,  hvad  Georg 
sagde,  nemlig  at  det  ikke  er  klogt  i  den  Grad  at 
kimse  ad  ham,  og  at  det  er  behageligst  at  staae 
paa  en  venlig  Fod  med  ham.« 

»Har  Du  inviteret  ham?«   spurgte  Grev  Fritz. 

»Ja,«  svarede  Grev  Anton,  »jeg  udsendte  Invi- 
tationerne i  Morges.« 

»Au!«   udbrød  Grev  Fritz. 

»Naa,«  sagde  Grev  Anton,  der  er  da  ingen 
Ulykke  i  det.  Det  bliver  en  petit  comité.  Jeg  vil 
ikke  gjøre  Stads  af  Manden.  Jeg  haaber,  at  Egers 
kommer,  skjøndt  Georg  mærkeligt  nok  ikke  en- 
gang brød  sig  om,  at  Selskabet  blev  saa  stort. 

»Ha,  ha!«   udbrød  Grev  Fritz. 

»Hvad  er  der  nu  paa  Færde?«  spurgte  Grev 
Anton  i  en  nerveus  Tone.  »Hvorfor  stirrer  Du  saa 
diabolisk  paa  mig?« 

»Jeg  er  nødt  til  at  sige  Dig,  hvad  det  er, 
Anton,«  svarede  Grev  Fritz  med  Alvor.  »Du  er 
der  gaaet  i  en  Fælde.  Georg  er  nøie  lieret  med 
van  Dolmers ;  han  kommer  der  hveranden  Dag. 
Gjørding  siger,  at  han  gjør  Cour  til  den  næstældste 
Datter,  den  smukke  Rosa,  og  at  Folk  i  Rosted  be- 
tragte dem  som  forlovede.« 

Det  gav  et  Sæt  i  Lehnsgrevcn;  men  han 
fattede  sig  hurtigt,  slog  ud  med  sin  behandskede 
Haand  og  sagde: 

»Bah!  Ikke  Andet,  end  Bysladder!  maaskee 
et  forbigaaende  Lune  af  Georg,  lidt  Plaisanteri ;  han 
har  altid  været  et  Stykke  af  en  Courmager.« 

»Ja,«  sagde  Grev  Fritz,  forbandet  flygtig  og 
ustadig  er  han;  der  er  intet  Hold  i  ham. 

Du  har  nu  altid  saa  meget  at  udsætte  paa 
ham,«  svarede  Grev  Anton  lidt  vrippent.  »Fuld- 
kommen er  han  ikke,  det  veed  jeg  nok;  han  er 
ingen  driftig  Natur,  som  Du  og  jeg;  det  ærgrede 
mig,  at  han  traadte  ud  af  Garden,  og  at  han  ikke 
vil  gjøre  nogen  Karriere;  det  veed  Du  jo;   hvorfor 

vil  Du  nu  rippe  op  i  det?  Hans  Reise  har  imidler- 
tid uddannet  ham  og  givet  ham  Relief,  og  han  har 
siden  sin  Hjemkomst  været  høist  elskværdig,  ikke 
lagt  mig  et  Halmstraa  i  Veien.« 

Den  Gamle  saae  ganske  echauferet  ud.  De 
vare  nu  komne  op  paa  Terrassen  foran  Hoved- 
bygningen; der  lod  han  sig  synke  om  paa  en  Bænk 
og  gav  sig  til  at  vifte  sig  med  sit  parfumerede 
Lommetørklæde. 

Grev  Fritz  gjorde  sig  sine  Tanker  om  det, 
hans  Broder  havde  sagt.  Hans  Mening  var,  at  de 
mange  Penge,  der  vare  blevne  anvendte  paa  Uden- 
landsreisen ,  vare  bortkastede  Penge;  at  den  er- 
hvervede Uddannelse  blot  bestod  i  Færdighed  i  at 
parlere  Fransk,  Smag  for  letfærdige  franske  Ro- 
maner, af  hvilke  hans  Brodersøn  havde  slæbt  en 
heel  Kasse  fuld  hjem  med  sig,  og  luxuriøse  Vaner, 
især  Hang  til  Lapseri;  men  disse  Tanker  beholdt 
han  viselig  hos  sig  selv;  derimod  sagde  han: 

»Naa,  lad  ham  da  være  god,  som  han  er; 
men  det  maa  Du  dog  indrømme,  at  hvis  det  er 
hans  Hensigt  at  gifte  sig  med  Tekla  Eger,  hvad 
vi  jo  Alle  haabe  og  hidtil  have  havt  god  Grund  til 
at  troe,  saa  er  det  Pinedød  ikke  forsvarlige  Løier 
af  ham  at  gjøre  Cour  til  en  anden  Dame;  saa  holder 
han  da  i  hvert  Fald  hende  for  Nar.  Gjørding  pleier 
ikke  at  løbe  med  Sladder;  han  seer  sig  vel  for  med, 
hvad  han  siger.  Du  kan  være  vis  paa,  at  naar 
det  kommer  fra  ham,  saa  er  der  Noget  i  det.« 

»Aa,«    udbrød    Grev   Anton    med    et    sygeligt 

Smiil,  »jeg  tvivler  slet  ikke  paa  Gjordings  gode 
Villie  til  at  gjøre  mig  Livet  suurt.  Det  er  jo  ham, 
der  har  pudset  Dig  paa  mig.  Jeg  bryder  mig  ikke 
en  Smule  om,  at  Georg  morer  sig  i  Rosted;  lad 
disse  van  Dolmers  selv  see  sig  for!  Han  var  des- 
uden i  Gaar  paa  Feldborggaard,  det  veed  jeg  be- 
stemt Aa,  Fritz,  det  er  aldeles  utænkeligt,  at  han 
kan  vrage  vor  skjonne,  stolte  Tekla,  der  desuden 
bringer  ham  en  vakker  Medgift,  og  løbe  efter 
denne  lille  Kjøbstadpige  —  aldeles  utænkeligt ' 

Grev  Fritz  svarede  ikke;  han  stod  blot  og 
svippede  i  Luften  med  sin  Ridepidsk. 

Betænk  desuden,«  vedblev  Grev  Anton,  at 
dette  Parti  har  været  aftalt  mellem  Teklas  Fader 
og  mig  lige  fra  vore  Børns  Barndom,  at  de  ere 
Barndomsvenner  — « 

»Ja,«  udbrød  Grev  Fritz,  »det  er  netop  Ulykken  ! 
De  kjende  hinanden  altfor  godt,  ud  og  ind.  Tekla 
har  ikke  Nyhedens  Interesse  for  ham,  som  den 
Anden;  og  det,  at  Partiet  har  været  aftalt  af  jer 
Gamle,  giver  ham  netop  Lyst  til  paa  Trods  at  tage 
en  Anden.  Saadan  formoder  jeg,  at  det  hænger 
sammen.  Et  forliebt  Mandfolk  er  lige  som  en  gal 
Hund;  naar  Forstanden  er  fløiten,  saa  kan  man  jo 
gjøre,  hvad  det  skal  være.« 

Grev  Anton  reiste  sig  op,  gik  op  og  ned  ad 
Terrassen  og  udbrød : 

»Aa,  den  fordomte  Dinee!  Hvad  skal  je^r 
nu  gjøre? 

Der  er  min  Sjæl  ikke  Noget  at  gjøre  ved  den 

Sag,«  svarede  Grev  Fritz;  »lad  dem  komme;  det  er 
maaskee  det  Allerbedste,  at  vi  kunne  see  med  egne 
Øine.  Du  forstaaer  Dig  jo  paa  den  Slags  Ting. 
Er  Georg  virkelig  skudt  i  Rosteds  Skjønhed,  saa 
vil  Du  nok  være  Mand  for  at  komme  efter  det.« 

Grev  Anton  standsede  foran  sin  Broder  og 
udbrød: 

»Nu  veed  jeg,  hvad  jeg  vil  gjøre.  Du  sagde 
før,  at  jeg  var  gaaet  i  en  Fælde.  Naa,  hvis  det 
virkelig  har  været  Georgs  Hensigt  at  præsentere 
sin  nye  Inclination  ved  en  Dinée  en  famille  og  liste 
hende  ind  i  mit  Hjerte  —  Gud,  hvilken  Taabelighed 
af  ham,  der  veed,  at  jeg  elsker  Tekla,  som  om  hun 
var  min  Datter,  og  jeg  haaber  til  Gud,  at  hun 
endnu  skal  blive  det  —  hvis  han  virkelig  har 
været  underfundig  nok  til  at  ville  spille  mig  det 
Puds,  saa  skal  han  faae  en  lang  Næse!  Det  skal 
blive  en  stor  Dinée;  jeg  vil  have  Anners,  Oberst 
Hollenstedt  og  alle  Officererne  ved  Regimentet, 
Borgermesteren,  Pastor  Jensen,  Doctor  Brix,  Alle 
med  Damer;  jeg  gaaer  strax  ind  og  skriver  Invita- 
tionerne.« 

»Naa,«  sagde  Grev  Fritz  tørt,  »saa  maa  Du 
have  alle  sex  Klapper  i  Spisebordet  I« 

»Du  kommer  naturligviis?«  spurgte  Grev  Anton. 

»Tak,  jeg  skal  give  Møde,«  svarede  Grev  Fritz; 
»og  saa  faaer  jeg  vel  krybe  i  min  Staabi.« 

Dermed  mente  han  sin  Stadskjole,  en  lyse- 
blaa  med  forgyldte  Knapper  og  en  høi  sort  Fløiels 
Krave,    et    i    hans    Øine    i    høi    Grad    generende 

som  heller  ikke  flatterede  ham.  Han  var  i  Reglen 
hensynslos  nok  til  at  møde  i  Frakke  uden  at  respek- 
tere sin  Broders  fine  Kjole  med  Commandeurkorset 
paa,  som  den  gamle  Kerre  hver  evige  Dag  iforte 
sig,  selv  naar  han  spiste  ganske  alene.  — 

Da  Grev  Georg  silde  om  Aftenen  kom  hjem 
fra  Rosted,  forstyrrede  han  ikke  sin  Faders  Aftenro. 
Uagtet  der  var  Lys  endnu  hos  den  Gamle,  gik 
han  ovenpaa,  hvor  hans  egne  Værelser-  laae.  De 
vare  luxuriøst  udstyrede  og  frembød  enhver  Com- 
fort,  som  Datidens  Opfindsomhed  kunde  præstere, 
og  det  var  ham  en  sand  Lise,  efter  at  han  en  heel 
Dag  havde  maattet  doie  de  haarde  Sæder  i  Rosas 
Fædrenehjem,  nu,  iført  sin  Parisérslobrok,  at  kunne 
strække  sig  paa  sin  egen,  bløde  Chaiselongue. 

Han  var  i  en  ophidset  Stemning.  Loddet  var 
kastet.  I  Lindelysthuset  i  Amtmandens  Have  havde 
han  friet  til  Rosa  og  faaet  hendes  Ja.  Han  syntes 
endnu  at  fole  Trykket  af  hendes  bløde,  friske 
Læber  paa  sine. 

Hun  havde  i  enhver  Henseende  svaret  til  hans 
Forventning,  ikke  blot  ved  sin  Elskovs  Varme,  men 
ogsaa  ved  sin  Foielighed  og  Fornuft;  thi  hun 
var  gaaet  ind  paa  foreløbigt  at  holde  Forlovelsen 
hemmelig.  Hun  havde  givet  ham  Haanden  paa, 
at  hun  ikke  engang  vilde  røbe,  hvad  der  var 
skeet,  for  sin  egen  Moder,  eller  nogen  af  sine 
Søstre. 

Men   da  han   forsøgte  at   forklare   hende   Aar- 

sagen  til ,  at  han  ønskede  Hemmeligholdelsen  af 
Forlovelsen,  var  det  dog  ikke  ganske  lykkedes 
ham  at  tilfredsstille  hende.  Hun  havde  trængt  ind 
paa  ham  og  ligefrem  spurgt  ham,  om  det  var  sandt, 
at  han  havde  været  forelsket  i  Tekla  Eger. 

»Nei,«  havde  han  svaret,  »aldrig.  De  ville 
tvinge  mig  til  at  ægte  hende;  men  jeg  vil  hverken 
eie  eller  have  hende.  Hun  er  kold,  herskesyg  og 
jaloux,  og  naar  Alt  kommer  til  Alt,  saa  er  det  Grev- 
skabet og  ikke  mig,  hun  er  forelsket  i.« 

Udtrykket  i  hans  Øine  havde  ikke  rigtig  be- 
haget Rosa,  da  han  sagde  dette;  men  med  den 
Forklaring  havde  hun  ladet  sig  nøie.  Blindt  dreven 
frem  paa  Banen  af  sine  Forældre,  bedaaret  paa 
een  Gang  af  sin  Elskers  vindende  Personlighed  og 
ved  Tanken  om  den  glimrende  Stilling,  han  vilde 
hæve  hende  til,  havde  hun  givet  sig  hen. 

Hendes  Evne  til  at  tænke  dybt  og  see  klart 
var  endnu  ikke  bleven  vakt,  et  Lykkens  forkjælet 
Skjødebarn,  som  hun  altid  havde  været.  Hun  var 
opvoxet  med  den  Forestilling,  at  hun  var  udseet  til 
en  glimrende  Lod  her  i  Livet,  ikke  blot  af  sin  jor- 
diske Fader,  men  ogsaa  af  den  himmelske,  der 
havde  udstyret  hende  saa  rigt  med  alle  Gaver  til 
at  vinde  Mændenes  Hjerter.  Hun  elskede  den 
første,  men  hun  havde  endnu  ikke  lært  ret  at  til- 
bede den  sidste. 

Dog  steg  der  denne  Aften  en  varm  Takkebøn 
mod  Himlen  fra  hendes  Hjerte.  Vel  muligt,  at 
Kjærlighedens  Kilde   for   hende   fra   først  af  havde 

været  plumret.  Det  var  neppe  faldet  hende  ind 
at  sondre  de  Lykkens  Goder,  hvormed  hendes  Til- 
beder var  udstyret,  fra  hans  Person  og  gjøre  sig 
Rede  for,  hvad  han  vilde  være  for  hende  uden 
dem;  men  dog  var  det  skeet  i  det  Øieblik,  at  hun 
gav  ham  sin  Tro,  at  den  sande  Kjærligheds  Al- 
magt havde  grebet  hende  og  slaaet  dybe  Rødder 
i  hendes  Hjerte. 

Ganske  anderledes  saae  det  ud  i  hans  Indre. 
Han  var  beruset  af  Elskov  og  reven  hen  i  en  Grad, 
som  han  ikke  fra  forst  af  havde  tænkt  sig  det 
muligt.  Det  faldt  ikke  ham  ind,  at  han  havde  Gud 
Noget  at  takke  for,  omgiven  af  pinlige  Vanskelig- 
heder, som  han  var.  Tænkte  han  paa  et  Forsyn, 
saa  var  det  blot  for  at  gjøre  det  ansvarligt  for 
disse.  Al  Taknemmelighed  burde  være  paa  Rosas 
Side,  hvem  han  trods  alle  Forhindringer  havde 
viist  den  Ære  at  tilbyde  hende  sit  Hjerte  og  sin 
grevelige  Haand. 

Han  var  imidlertid  ikke  denne  Dag  redet  til  Ro- 
sted med  det  Forsæt  at  frie  ;  det  var  kommen  over 
ham  i  Lidenskabens  Hede  og  forekom  ham  nu 
næsten  som  en  Drøm.  I  og  for  sig  angrede  det 
ham  ikke,  men  det  gjorde  ham  dog  ilde  til 
Mode  at  tænke  paa  den  Storm,  der  vilde  reise 
sig,  naar  det  blev  kundbart,  hvad  han  havde 
gjort.  Det  faldt  ham  naturligst  at  lavere,  omgaae 
Vanskelighederne  og  liste  sig  fra  selv  at  tage 
Stødet. 

Han    vidste    med    sig    selv,    at    hvis    han    ikke 

havde  truffet  Rosa  van  Dolmer  paa  sin  Vei,  vilde 
han  formodentlig  have  gjort  Tekla  Eger  til  Grev- 
inde Reinfeldt.  Det  vilde  været  det  Bekvemmeste. 
Det  forholdt  sig  heller  ikke  saa,  at  hendes  Person 
havde  været  ganske  uden  Tiltrækning  for  ham,  og 
det  var  ikke  sandt,  hvad  han  havde  sagt  til  Rosa 
om  Tekla  Eger,  at  hun  skulde  være  kold. 

Hun  var  tvertimod  en  lidenskabelig  Natur; 
han  følte,  at  hun  elskede  ham;  og  han  var  selv 
gaaet  betænkelig  vidt  i  sin  Tilnærmelse.  Vel  muligt, 
at  der  var  nogen  Beregning  med  i  Spillet;  men 
hvem  borgede  ham  for,  at  det  Samme  ikke  havde 
været  Tilfældet  med  Rosa?  Han  troede  ikke  paa 
fuldkommen  Uegennyttighed  hos  noget  Menneske. 
Rosa  maatte  jo  være  en  lille  Tosse  og  aldeles 
uskikket  til  at  blive  regjerende  Grevinde  paa  Ambæk, 
hvis  hun  ikke  forstod  at  vurdere  Stillingens  Herlig- 
heder. 

Men  hun  vilde  være  ham  mere  taknemmelig 
for  Opnaaelsen  af  denne,  end  Tekla  Eger,  der  næsten 
betragtede  denne  som  en  Selvfølge.  Tekla  kjendte 
ham  til  Bunds,  han  kunde  ikke  skjule  nogen  af 
sine  Svagheder  for  hende,  og  hun  vilde  med  sin 
skarpe  Forstand  og  energiske  Villie  blive  ham  en 
myndig  Hustru,  den  stærkeste  Modsætning  til  den 
blide  og  yndige  Rosa,  der  havde  bedaaret  hans 
Sandser,  hvad  Tekla  Eger  aldrig  havde  formaaet. 

Det,  han  havde  gjort,  stod  da  tillige  for  ham 
som  Befrielsen  fra  et  trykkende  Aag.  Hans  Af- 
hængighed havde  ofte   gjort  ham  bitter   i  Hu,   og 

det  vilde  ikke  blevet  bedre  dermed  ved  at  ægte 
Tekla  Eger,  som  saae  op  til  sin  Onkel  og  forgudede 
ham.  Hans  Fader  og  hun  vilde  altid  være  enige, 
og  de  vilde  da  være  To  mod  Een. 

Hos  Rosas  Fader  derimod  havde  han  fundet 
Medhold  og  Sympathi,  naar  han  klagede  sin  Nød 
for  ham.  Han  havde  været  med  til  at  misbillige, 
at  Lehnsgreven  negtede  sin  Søn  og  Arving  al  Deel 
i  Godsets  Bestyrelse  og  ikke  undte  ham  mere,  end 
nogle  usle  Lommepenge.  Jens  van  Dolmers  Klog- 
skab og  Takt  havde  allerede  givet  ham  et  stort 
Herredømme  over  Grev  Georg,  som  indbildte  sig, 
at  naar  Amtmanden  kom  i  nærmere  Berorelse  med 
hans  egen  Fader,  da  vilde  han  kunne  faae  en  be- 
tydelig Indflydelse  paa  ham  og  i  flere  for  Arvingens 
Velfærd  vigtige  Punkter  forandre  den  Gamles  An- 
skuelser. 

Endelig  haabede  han,  at  Rosas  Ungdom,  Skjon- 
hed  og  Ynde  vilde  gjøre  Resten;  thi  han  gjorde 
Regning  paa  sin  Faders  Galanteri  og  Svaghed  for 
det  smukke  Kjøn. 

Men  hvad  der  saaledes  skulde  være  flint  ind- 
ledet og  varsomt  forberedet,  det  var  vel  ikke  bleven 
overflødigt,  men  dog  krydset  ved  Afgjørelsen 
denne  Dag. 

Grev  Georg  havde  indbildt  sig,  at  han  kunde 
holdt  sig  en  Bagdør  aaben.  Han  havde  udvirket 
Indbydelsen  til  van  Dolmers  for  at  bringe  dem  i 
nærmere  Berorelse  med  hans  Fader,  og  han  vilde 
da  afvente  Virkningen,  inden  han  tog  nogen  endelig 

Beslutning ;  men  Rosas  Ynde  og  Ømhed  og  Varmen 
i  hans  eget  Blod  havde  været  ham  for  stærk. 

Loddet  var  kastet  og  Bagdøren  slaaet  i.  Han 
frygtede  nu  meget,  at  den  Frist,  til  at  krybe  i  Ly, 
som  han  ved  Hemmeligholdelsen  havde  forskaffet 
sig,  neppe  vilde  blive  lang. 

Besøget  paa  Feldborggaard  var  kun  blevet 
gjort,  for  at  han  kunde  dække  sig  lige  overfor  sin 
Plader ;  men  han  tog  dog  derhen  med  det  Forsæt 
paa  en  fim  Maade  at  lade  Tekla  Eger  fornemme, 
at  han  trak  sig  tilbage.  Han  saae  imidlertid  ved 
første  Blik,  at  alle  Finesser  der  vare  overflødige.  Den 
kolde  Modtagelse,  han  fik,  og  det  Lyn,  der  mødte 
ham  fra  Tekla  Egers  stolte  Øine,  viste  ham,  at 
hun  var  bleven  klog  paa  Situationen. 

Det  kom  ham  naturligviis  godt  tilpas.  Han 
haabede  nu,  at  Egers  vilde  afslaae  den  Indbydelse, 
hans  Fader  havde  sendt  dem.  Det  vilde  blive  en 
Dinée  en  famille,  og  Rosa  og  han  vilde  have 
Marken  for  dem  selv. 

Stor  og  ubehagelig  blev  derfor  hans  Over- 
raskelse, da  han  den  næste  Morgen  fik  at  vide, 
hvilken  Retning  det  havde  taget  med  Dinéen,  og 
at  et  stort  Selskab  med  saa  kort  Frist  skulde 
trommes  sammen ;  der  var  kun  tre  Dage  til  den 
berammede  Dag. 

Han  spurgte  naturligviis  sin  Fader  om  Aar- 
sagen  til  den  forandrede  Bestemmelse. 

»Aa,«  svarede  den  Gamle,  »jeg  tænkte,  skal 
det  være  Gilde,  saa  lad  det  være  Gilde;  og,«  føiede 

han  ironisk  til,  siden  Du  onsker,  at  jeg  skal  gjøre 
Stads  af  Amtmanden,  kan  Du  jo  ikke  have  Noget 
derimod.' 

Han    er    kommen    paa    Sporet,     tænkte    Grev 
Georg  og  spurgte: 
Kommer  Eger 

»Ja  vist  gjor  de  det,«  svarede  hans  Fader  og 
nikkede.  »Rigtignok  sagde  de  forst  under  nogle 
intetsigende  Paaskud  Nei ;  men  da  jeg  skrev  til 
Tekla,  at  hendes  og  hendes  Broders  Nærværelse 
var  mig  mere  værdt  end  hele  det  øvrige  Selskabs, 
og  at  hele  Fornøielsen  vilde  gaae  tabt  for  mig,  om 
de  udeblev,    saa   gav  de  sig  og  lovede  at  komme.« 

Dette  blev  sagt  muntert  og  med  et  elskværdigt 
Smiil,  og  dog  syntes  der  at  ligge  en  Braad  deri. 
Grev  Georg  vidste  ikke  rigtigt,  hvad  han  skulde 
troe;  han  kunde  ikke  finde  Traaden. 

Formodentlig,  tænkte  han,  har  her  været  Nogen 
hos  Fader  og  sladdret,  og  det  maa  være  skeet  i  Gaar. 

Han  greb  da  til  et  Middel,  som  han  for  i 
kritiske  Øieblikke  havde  nedladt  sig  til  at  benytte: 
han  opsøgte  sin  Faders  Faktotum,  Jægeren  Brostrup 
og  udfrittede  ham. 

Dette  meget  betroede  Individ  havde  nemlig 
den  af  Grev  Georg  paaskjonnede  Egenskab,  at  han 
delte  sin  Hengivenhed  mellem  Besidderen  af  Grev- 
skabet og  Arvingen  paa  en  Maade,  som  viste,  at 
han  tænkte  paa  Fremtiden ;  dernæst  havde  han 
meget  lange  Øren  og  forsømte  ikke  at  bruge  dem. 

Han    fandt    ham    i    det    Rum,    lians    Herre    saa 

storladent  kaldte  Sølvkammeret,  og  i  Færd  med  at 
polere  Sølvtøi. 

»Har  her  været  nogen  i  Gaar,  Brøstrup?« 
spurgte  Grev  Georg. 

»Ja,  Hr.  Greve,«  svarede  Brøstrup,  »Grev  Fritz. 
Han  havde-  en  lang  Samtale  med  Kammerherren 
ude  paa  Terrassen.« 

»Hvad  mon  han  vilde?«  spurgte  Grev  Georg 
videre. 

»Jeg  skal  ikke  kunne  sige  det,«  svarede  Brø- 
strup med  et  bredt  Smiil  og  lod  sine  lange,  hvide 
Tænder  see  under  sit  sorte  Mundskjæg. 

»Fik  Du  slet  intet  Nys  derom?«  sagde  Grev 
Georg. 

»Jeg  hørte  rigtignok  et  Par  Ord,  da  jeg  gik 
igjennem  Havesalen,«  svarede  Brøstrup  forbeholdent. 

»Hvad  var  det  for  Ord?«  lød  det  sidste  Spørgs- 
maal;   »talte  de  om  mig?« 

»Netop,  naar  Greven  endelig  vil  vide  det. 
Kammerherren  lod  til  at  være  vred  over,  at  Greven 
i  den  sidste  Tid  rider  saa  meget  til  Rosted.«   — 

Nu  vidste  Grev  Georg  Besked.  Han  kunde 
nu  ikke  længere  være  i  Tvivl  om,  at  Tekla  Egers 
fremtvungne  Nærværelse  skulde  være  en  Trumf, 
hans  Fader  spillede  ud  til  ham.  Han  skjønnede 
deraf,  hvor  haard  Dysten  vilde  blive,  naar  hans 
Fader  fik  at  vide,  hvor  vidt  Sagen  var  kommen; 
thi  den  Gamle  kunde  jo  umuligt  have  nogen  Kund- 
skab om,  at  han  havde  friet  den  foregaaende  Dag 
og  bundet  sig  til  Rosa. 

Det  var  dog  maaskee,  naar  Alt  kom  til  Alt, 
ingen  Skade  til ,  at  hans  Fader  var  forberedet. 
Hvad  kunde  han  gjere  Andet  lige  overfor  et  fait 
accompli,  end  at  finde  sig  i  det  og  sætte  Rosa 
og  ham  i  Stand  til  at  gifte  sig  og  leve,  som  det 
sømmede  sig  Grevskabets  Arving   og  hans  Hustru? 

Men  dog  kunde  Grev  Georg  ikke  bekvemme 
sig  til  at  see  Situationen  lige  i  Øinene  og  tage 
Kampen  op.  At  dække  sig  og  nyde  sin  Lykke  i 
Smug,  det  faldt  ham  langt  naturligere. 

Han  besluttede  derfor  at  forholde  sig  passiv,  lade 
Tilfældet  raade  og  spille  sine  Kort  og  sit  vanskelige 
Parti  ved  det  forestaaende  Selskab  saa  fiint,  som 
han  formaaede. 


FEMTE  KAPITEL. 


Ritmester  Dam  havde  sit  Logi  hos  Skrædder 
Byrum,  hvis  Hustru  var  Byens  og  Omegnens  meest 
ansete  Jordemoder,  men  som  trods  sin  dobbelte 
Indtægtskilde  paa  Grund  af  den  store  Børneflok 
trængte  til  en  Biindtægt. 

Der  var  nemlig  ingen  Kaserne  i  Rosted;  baade 
Folk  og  Heste  vare  indkvarterede  hos  Borgerne, 
og  denne  Omstændighed  bidrog  meget  til  den  gode 
Forstaaelse,  deels  fordi  Borgerne  saaledes  fik  direkte 
Fortjeneste  af  Militairets  Ophold  i  Byen,  deels  fordi 
begge  Parter  derved  kom  i  nærmere  Berørelse  med 
hinanden. 

Madam  Byrum  havde  sine  Ejendommeligheder, 
og  det  var  ved  en  Skildring  af  disse,  at  Ritmester 
Dam  havde  moret  Frøken  Jutta  saa  meget  paa 
Klubballet;  men  hun  var  en  proper  Kone  og  en 
flink  Værtinde,  og  hun  gjorde  sit  Yderste  for  at 
holde  paa  sin  Logerende,  hvilket  ogsaa  hidtil  var 
lykkedes    hende,    uagtet   de   Værelser,    hun   kunde 

byde  ham,    vare   temmelig   smaa,   og  der   var  saa 

lavt  til  Loftet,  at  man  ved  første  Øiekast  skulde 
sniks,  at  den  anseelige  Kyradseerofficeer  maatte 
stode  Hovedet  mod  Bjelkerne. 

Hans  Værelser  laae  ovenpaa,  og  netop  den 
Aften,  da  Grev  Georg  red  hjem  fra  sit  sidste, 
skjebnesvangre  Besog  i  Rosted,  stod  han,  lænet 
ud  af  Vinduet,  og  røgte  sin  Aftenpibe. 

Vinduerne  vare  meget  smaa,  og  det  var  et 
ejendommeligt  Syn  at  see  Ritmesterens  brede  Skuldre 
og  store,  lokkede  Hoved  i  den  snevre  Ramme. 
Hans  lange  Pibe  hang  heelt  ned  til  Skrædderens 
Vinduer,  og  han  gjorde  omtrent  samme  Figur,  som 
en  Dukke  i  et  Legetøishuus,  hvis  Beboere  i  Reglen 
altid  ere  urimeligt  store  i  Forhold  til  Vaaningens 
smaa  Dimensioner. 

Han  stod  hensunken  i  dybe  Betragtninger,  men 
blev  pludselig  vækket  ved  Hestetrampen.  En  Ride- 
knegt  i  det  Reinfeldtske  grønne  Livrée  red  lige  hen 
til  Huset,  hilste  paa  militair  Viis  ved  at  føre  Haanden 
til  Kaskjetten  og  sagde: 

Jeg  har  et  Brev  til  Ritmesteren 

Giv  hid!«   svarede  Ritmesteren  barskt. 

Karlen  havde  i  sin  Tid  tjent  ved  Kyradsererne, 
hvilket  havde  givet  ham  en  Dressur,  der  kjendtes 
paa  ham  for  hele  hans  øvrige  Liv,  og  han  havde 
et  nøie  Kjendskab  til  Ritmesterens,  forhen  hans 
Lieutenants,  lakoniske  Maade  at  give  Befalinger 
paa,  ligesom  han  vidste,  at  denne  i  Gjerningen 
hjertensgode,  men  i  sit  Væsen  barske  Officeer  altid 

forlangte,  at  hans  Folk  skulde  forstaae  en  halv- 
kvædet Vise. 

Ikke  desto  mindre  betuttede  dette  »giv  hid« 
ham,  indtil  Ritmesteren  rakte  Piben  frem  og  sagde: 

»Læg  Brevet  paa  Pibehovedet,    Din  Dosmer!« 

Karlen  saae  ud,  som  om  han  virkelig  havde 
gjort  sig  skyldig  i  en  høist  brødefuld  Tungnemhed, 
trak  Brevet  frem,  lagde  det  forsigtigt  paa  det  be- 
falede Sted,  idet  han  tænkte,  at  det  var  heldigt,  at 
Ilden  var  brændt  langt  ned  i  Piben;  Ritmesteren 
heisede  Brevet  op,  brød  og  læste  det  og  sagde: 
»ja  saa!« 

Derpaa  spurgte  han: 

»Har  Du  Ærinde  til  Flere  end  til  mig,  Søren?« 

»Jøsses  ja,«  svarede  Søren,  »jeg  har  hele  Lommen 
fuld  af  Breve,  til  Obersten,  alle  Officererne,  Borger- 
mesteren og  — « 

»Ja  saa!«  udbrød  Ritmesteren  med  endnu  større 
Eftertryk  og  raabte  derpaa  ned  til  Søren: 

»Siig  Kammerherren,  at  jeg  skal  have  den  Ære 
at  komme,  og  rid  saa,  Din  Hallunk!« 

Søren  grinte,  som  om  der  var  bleven  sagt  ham 
en  stor  Compliment,  førte  Haanden  til  Kasketten, 
svarede:  vel,  Hr.  Ritmester!  og  red  derpaa  videre 
for  at  aflevere  de  andre  Breve,  mens  Ritmesteren 
trak  sig  og  sin  Pibe  ind  i  Stuen  og  gav  sig  til  at 
vandre  op  og  ned  med  saa  tunge  Trin,  at  Huset 
rystede,  og  at  en  af  de  smaa  Byrum' er,  der  lige 
var  falden  i  Søvn,  vaagnede  og  gav  sig  til  at 
græde. 

Alexander  Dam  hadede  Gaader  og  Hemme- 
lighedskræmmeri, og  han  havde  i  den  forløbne 
Maaned  faaet  en  større  Dosis  af  begge  Dele,  end 
han  syntes  om. 

Amtmandens  Huus  havde  i  al  den  Tid  været 
som  en  lukket  Fæstning  med  optrukne  Broer;  man 
negtede  sig  fornemt  hjemme,  og  den  eneste  Gang, 
det  var  lykkedes  ham  at  bryde  gjennem  Uden- 
værkerne, havde  han  tydeligt  faaet  at  fornemme, 
at  han  kom  til  Uleilighed. 

Uagtet  det  havde  været  tidligt  paa  Formiddagen, 
traf  han  dog  Grev  Georg  i  Familiekredsen,  hvor 
han  syntes  at  være  ganske  som  hjemme.  Mens 
han  paa  en  inkvisitorisk  Maade  lod  sit  Blik  vandre 
fra  den  Ene  til  den  Anden,  havde  Grev  Georg  givet 
sig  til  at  blade  i  en  Billedbog,  Frøken  Rosas  Kinder 
blussede  kjendeligt,  Frøken  Jutta  reiste  sig  og  forlod 
Stuen  med  en  Mine,  hvis  Betydning  det  ikke  var 
let  at  gjette,  Frøken  Fanny  saae  ud,  som  om  hun 
morede  sig  over  hans  egen  Forlegenhed,  og  Kammer- 
herreinden selv  havde  stillet  sig  i  Breschen  som  en 
Høne,  der  værger  for  sine  Kyllinger. 

Kun  een  Gang  havde  Dam  mødt  sin  grevelige 
Ven  paa  Gaden,  og  da  havde  denne  været  ligesaa 
diplomatisk,  som  elskværdig. 

Mon  han  gaaer  paa  Rævekløer?  tænkte  Dam; 
morer  han  sig  blot  med  Frøken  Rosa,  og  det  ender 
med ,  at  han  holder  hende  og  hele  Familien  for 
Nar?  Gid  Pokker  havde  min  Dumhed,  at  jeg  selv 
førte  ham  ind  i  Stien ! 

Men  da  nu  denne  Indbydelse  kom,  og  han 
ved  senere  at  forhøre  sig  fik  at  vide,  at  Gildet 
egentlig  blev  gjort  for  Amtmandens,  følte  han  sig 
beroliget  og  glemte  al  Krænkelse  over,  at  Grev 
Georg  ikke  havde  viist  ham  mere  Tillid  og  For- 
trolighed. Han  tvivlede  ikke  mere  om,  at  Alt  var, 
som  det  burde  være,  og  antog,  at  Deklarationen 
af  Forlovelsen  neppe  vilde  lade  vente  længe  paa  sig. 
Han  var  derfor  i  den  bedste  Stemning,  da  han  og 
hans  militaire  Collegaer  tre  Dage  efter  i  to  Vogne 
rullede  ad  Ambæk  til. 

Den  forreste  var  en  Vienervogn,  i  hvilken  Chefen, 
Oberst  Hollenstedt  med  sin  Adjudant,  den  zirlige 
Lieutenant  Helder  og  Regimentslægen,  Nebel  be- 
fandt sig.  Obersten  selv  var  en  Veteran,  der  havde 
udmærket  sig  i  den  gamle  Krig,  men  hvem  Alders- 
grændsen,  om  han  havde  levet  i  vore  Dage,  for 
længe  siden  vilde  have  fældet.  Han  var  en  tyk, 
podagristisk  gammel  Herre,  som  ved  de  aarlige 
Maneuvrer  havde  meget  Ondt  ved  at  holde  sig  i 
Sadlen  og  gjorde  saa  ynkelig  en  Figur  i  Spidsen  for 
Regimentet,  at  Næstkommanderende,  Oberstlieute- 
nant  Freising,  ofte  var  nærved  at  flyve  i  Flint 
over  Skandalen. 

Denne  saddelfaste  Herre,  der  var  en  af  Datidens 
meest  cavallerigale  Officerer,  førte  Kommandoen  paa 
den  anden  Vogn,  en  af  de  store  holstenske  med 
Kurvefadning  og  gule  Hjul,  som  vore  Fædre  yndede 
saa  meget. 

Hvor  han  var  med,   gik  det  altid  muntert  til. 

I  Krigen  havde  han  gjort  sig  bemærkelig  ved  en- 
gang at  ride  ud  i  Vandet  og  byde  en  engelsk 
Kutter  med  dens  Kanoner  Trods,  idet  han  og  de 
af  de  Menige,  der  parerede  Ordre,  affyrede  deres 
Karabiner  mod  Skibet,  og  i  Fredstid  havde  han 
een  Gang  brækket  en  Arm  og  en  anden  Gang 
været  nær  ved  at  brække  Halsen,  blot  for  ved  et 
forvovent  Spring  med  Hesten  at  bevise  sin  Yndlings- 
paastand,  at  en  Cavallerist  kan  komme  frem  overalt. 

Dam  havde  sin  Plads  i  Agestolen  bag  ved 
Oberstlieutenanten  og  sad  just  og  saae  ind  i  sin 
tappre  Overordnedes  skaldede,  af  et  stift,  sort 
Atlaskes  Halsbind  omgjærdede  Nakke,  da  denne 
pludseligt  vendte  sig  om  og  udbrød: 

»Nu  muntert,  mine  Herrer!  Ingen  af  Dem  siger 
jo  et  Ord  Hvordan  staaer  Humeuret  paa  Dem 
i  Dag,  Dam?« 

»Udmærket,  Hr.  Oberstlieutenant,«  svarede 
Ritmesteren,  »jeg  sad  just  og  tog  den  Beslutning, 
at  jeg  i  Dag  vil  more  mig  aldeles  nederdrægtig 
himmelsk.« 

»Ha,  ha,  hal«  loe  Oberstlieutenanten.  »Meget 
godt!  Jeg  ophøier  Deres  private  Resolution  til  en 
Parolbefaling.  Hører  De,  mine  Herrer  1  Det  er 
Deres  Skyldighed  i  Dag  at  more  Dem  —  hvor 
ledes  var  det  nu,  De  sagde,  Dam?    Aldeles  — ? 

»Nederdrægtig  himmelsk,«  gjentog  Ritmesteren. 

»Rigtigt!«    udbrød    Oberstlieutenanten,      1 
dog  en  kuriens  Karl,  Dam!« 

De  andre  Officerer  loe,  men  det  faldt  ingen  af 

dem  ind,  at  det  Himmelske  i  Ritmesterens  Forud- 
følelse af  Glæden  Intet  havde  med  Mad  og  Drikke 
at  skaffe.  Han  tænkte  kun  paa,  at  han  endelig 
en  Gang  igjen  vilde  faae  Leilighed  til  at  nærme 
sig  sit  Hjertes  Elskede,  og  han  havde  fast  besluttet, 
at  hvis  Herrerne  fik  frit  Valg,  hvilket  dengang  i 
større  Selskaber  var  det  almindelige,  saa  vilde  han 
kapre  Frøken  Jutta  og  føre  hende  til  Bords. 

Lille  Lieutenant  Evers  tog  imidlertid  ikke  Deel 
i  de  Andres  Munterhed.  Denne  Rosas  nu  vragede 
Beiler  var  Selskabets  melankolske  Element. 

»Hvis  Oberstlieutenanten  tillader  det,«  sagde 
han,  »saa  vil  jeg  gjøre  den  Bemærkning,  at  jeg 
ikke  kan  see  noget  Himmelsk  i  at  blive  slæbt  to 
Mile  ind  i  Landet  blot  for  at  faae  en  Smule  Mad.« 

»En  Smule  Mad!«  udbrød  Oberstlieutenanten; 
»ho,  ho,  min  gode  Evers,  jeg  mærker,  at  De  aldrig 
før  har  siddet  ved  Kammerherre  Reinfeldts  Bord. 
Hans  Dinéer  ere  aldeles  sybaritiske;  den  Karl  for- 
staaer  at  leve!« 

»Naa,«  tillod  Lieutenanten  sig  at  svare,  »ellers 
maatte  han  da  ogsaa  være  en  reen  Idiot;  han  har 
jo  ikke  spekuleret  paa  Andet  hele  sit  Liv  igjennem. 

»Ikke  spekuleret  paa  Andet!«  udbrød  Oberst- 
lieutenanten med  en  glubsk  Mine.  »Tør  jeg  bede 
Dem,  Lieutenant  Evers,  at  tale  med  mere  Respekt 
om  en  Mand,  der  i  sine  unge  Dage  var  en  flink 
Officeer,  og  min  Sjæl  endnu  den  Dag  i  Dag  kan 
tumle  sine  Folk  trods  nogen  af  os.  Nu  skal  De 
blot   faae   at  see,    hvilken  Opvartning,    og   saa  det 

deilige  Taffel  og  det  hele  ypperlige  Arrangement, 
uden  at  tale  om  Dinéen  selv.  De  har  aldrig  smagt 
saadan  Mad  og  Viin  i  Deres  Liv,  Evers,  og  saa 
bild  Dem  bare  ikke  ind ,  fordi  De  selv  har  nogen 
Mont,  at  Pengene  gjøre  Sagen  klar,  og  at  det  ikke 
skulde  være  en  Konst  at  leve,  som  denne  Mand  gjorN: 

Et  praktisk  Beviis  paa  Konsten  fik  de  Herrer 
strax  for  Øie,  idet  et  Knald  lød  bagved  dem,  saa 
deres  egne  Heste  gjorde  et  Sidespring  og  nær 
havde  smidt  den  store,  holstenske  Vogn  med  hele 
sin  kostbare,  militaire  Ladning  i  Grøften. 

Et  Par  skjønne,  blankbrune  Forløbere  i  plet- 
teret Seletøi,  med  nitakkede  Kroner  paa  Skyklap- 
perne og  blinkende  Topper  paa  Hovedremmen  kom 
nemlig  i  samme  Nu  paa  Siden  af  dem,  en  elegant 
lukket  Landauer  med  Kudsk  og  Tjener  paa  Bukken 
rullede  forbi  dem,  en  stadselig  Herre  med  et  Ridder- 
kors i  Knaphullet  gjorde  en  nedladende  Haand- 
bevægelse  ud  ad  det  aabne  Vognvindue,  og  et  for- 
virret Syn  af  Gaze  og  Musselin,  smilende,  rosenrode 
Læber  og  straalende  Pigeøine  foer  forbi  dem  som 
Stjerneskud. 

»Ei,«  udbrød  Oberstlieutenanten,  »det  var  min 
Sjæl  van  Dolmers  —  i  Grevens  egen  Ekvipage! 
Hvad  tænker  De  derom,  Dam?  De  er  jo  den  unge 
Greves  Busenfreund  og  Potte  og  Pande  hos  Amt- 
mandens; De  maa  være  inde  i  Situationen.« 

Dam  strøg  sit  Mundskjæg  med  en  bister  Mine. 
men  hans  Ansigt  opklaredes  strax  igjen  og  han 
sagde : 

»Naa,  Hr.  Oberstlieutenant,  det  er  maaskee 
lige  saa  resikabelt  at  spaae  i  Kjærlighedsaffairer, 
som  at  agere  Veirprofet;  men  den  grevelige  Ekvi- 
page med  de  fire  Blankbrune  for  er  i  mine  Øine 
et  solidt  Varsel.  Jeg  formoder,  at  den  vordende 
Grevinde  Reinfeldt  sad  i  Vognen,  hende  med  den 
hvide  Rose  i  Haaret,  hun,  der  er  saa  skjøn  som 
Blomsten  selv  og  bærer  dens  Navn.« 

Kun  lidet  anede  det  ham,  at  dette  med  Ekvi- 
pagen kun  var  et  Puds,  Grev  Georg  havde  spillet 
sin  uvillige  Fader.  Om  Morgenen  havde  han  nemlig 
en  passant  sagt  til  den  Gamle: 

»Det  er  sandt,  jeg  har  glemt  at  sige  Dig,  at 
jeg  lovede  van  Dolmers,  at  vi  vilde  sende  en  Vogn 
efter  dem.« 

Lehnsgreven  var  altfor  selvbehersket  til  at  lade 
sin  Ærgrelse  mærke. 

»Eh  bien!«  svarede  han  blot  med  et  Skulder- 
træk, »saa  maa  jeg  naturligviis  indfrie  Dit  Løfte 
og  lade  dem  hente.« 

Hvad  Oberstlieutenant  Freising  paa  Kjøretouren 
havde  sagt  om  Lehnsgrevens  Forstand  paa  den 
Konst  at  leve  og  om  Dinéerne  paa  Ambæk,  var  i 
ingen  Henseende  overdrevent;  men  denne  djærve 
Hugaf  glemte  det  Vigtigste,  eller  havde  intet  Blik 
for  det,  nemlig  den  gode,  velvillige  Aand,  der  ved 
en  slig  Leilighed  var  raadende  hos  Værten,  og  som 
dog  indeholdt  nogen  Undskyldning  for,  at  saa 
megen  Umage  og  saa  mange  Penge  anvendtes  paa 

en  selskabelig  Sammenkomst  og   nogle   faa  Timers 
Adspredelse. 

Det  var  et  smukt  Syn  at  see  den  gamle  Herre 
modtage  sine  Gjester.  I  hans  Holdning  var  der 
Stolthed  nok  til  at  indgyde  Respekt,  men  Velvillien 
skinnede  igjennem,  saa  at  Enhver  snart  maatte  er- 
kjende  sin  Feiltagelse,  naar  han  i  det  første  Øieblik 
havde  tænkt,  at  hans  fornemme  Mine  skulde  være 
et  Tegn  paa  Opblæsthed.  Der  var  aldeles  Intet 
af  Rigmandens  og  Godseierens  smaalige  Forfænge- 
lighed deri.  Hans  Ydre  var  zirligt,  hans  hvide 
Haar  vel  friseret,  hans  Ordenstegn,  thi  han  havde 
flere,  glimrede  paa  hans  Bryst,  og  han  havde  kost- 
bare Ringe  paa  sine  Fingre;  men  han  bar  sine 
Prydelser  saa  utvungent,  at  Ingen  kunde  tænke,  at 
han  var  en  forfængelig  Nar. 

Enhver  Gjest  følte,  da  den  høibaarne  Vært 
trykkede  hans  Haand,  at  der  maatte  være  noget 
Godt  ved  denne  Mand,  og  Alle  følte  sig  vel  ved 
hans  Bord  og  i  hans  Huus;  men  kun  Faa  vare 
skarpsynede  nok  til  at  vurdere  den  Takt  og  Op- 
findsomhed, det  vil  sige  det  Talent,  han  udfoldede 
som  Vært,  og  som  i  Forening  med  den  Menneske- 
kundskab, han  tidligere  ved  et  bevæget  Liv  og  i 
en  høi  Stilling  havde  erhvervet  sig,  satte  ham  i 
Stand  til  at  udøve  den  Magi ,  hvis  Herredomme 
Enhver,  der  kom  i  hans  Nærhed,  følte. 

At   Alle    skulde    gaae   tilfredsstillede   og   glade 
fra  ham  og  sige,  at  Ambæk  var  dét  deiligste 
paa  Jorden,  hans  Dinéer  smaa  Underværker  og  han 

selv  et  Mønster  paa  en  Vært,  det  var  hans  For- 
fængelighed, og  at  han  formaaede  at  opnaae  dette 
uden  at  give  sin  Værdighed  bort,  hans  Konst ;  men 
fiere  af  hans  Standsfæller  vare  rigtignok  af  den 
Mening,  at  han  ved  dette  sit  Liebhaveri  kom  i 
Modsigelse  med  sig  selv,  og  at  hans  Mani,  at  ville 
holde  Hof  paa  Ambæk,  drog  ham  ned  til  Plebejerne, 
uden  at  han  opnaaede  Andet  derved,  end  at  øde- 
lægge sine  Finantser.  Folk  spiste  hans  Mad  og 
drak  hans  Viin,  og  naar  de  havde  moret  sig  hos 
ham,  viste  de  deres  Taknemmelighed  ved  at 
opholde  sig  over  ham  og  kalde  ham  en  Øde- 
land. 

Dog  tænkte  kun  Faa  dette,  medens  de  vare 
paa  Ambæk.  Stedets  deilige  Natur,  paa  enhver 
Maade  forhøiet  ved  Konst,  og  den  Luxus,  der  i 
selve  den  herskabelige  Bolig  omgav  dem,  impone- 
rede og  overvældede  de  Fleste. 

Ingen  følte  dette  mere  trykkende,  end  Rosas 
Fader.  Han  var,  især  i  Begyndelsen,  slet  ikke  i 
sit  Es,  og  en  væsentlig  Aarsag  til  hans  Misstemning 
var  det  Storladne  i  Lehnsgrevens  Holdning,  som 
viste  sig  deri,  at  han  ingen  Forskjel  gjorde  paa 
sine  Gjester.  Han  viste  dem  Alle,  fra  den  Høieste 
til  den  Ringeste,  samme  udsøgte  Høflighed.  I  de 
lavere  Stilledes  Øine  var  dette  Nedladenhed,  men 
i  deres  Overmænds  Tanker  Hovmod. 

Jens  van  Dolmer  hørte  til  de  Sidste.  Han 
tænkte:  han  behandler  os  Alle  eens,  fordi  vi  Alle 
ere  lige  ringe  i  hans  Øine,   og  han  føler  sig  hævet 


35 

over  os  Alle.  Dog  var  der  den  Gradsforskjel,  at 
han  var  noget  mere  ligefrem,  mindre  ceremoniel 
imod  sine  Standsfæller;  men  denne  Finesse  opfattede 
Amtmanden  skarpt,  og  den  gjorde  et  meget  pin- 
ligt Indtryk  paa  hans  Nerver.  Selve  hans  Værts 
Hoflighed  stillede  ham  udenfor  Kredsen,  den  be- 
gunstigede. 

Rosa  rodmede  dybt,  da  hun  blev  forestillet  for 
Grev  Georgs  Fader.  Der  var  noget  Bønligt  og 
Ydmygt  i  hendes  Blik,  som  mishagede  hendes 
Elsker.  Det  var  i  hans  Øine  en  Taktløshed  og 
en  Blottelse.  Han  kunde  strax  læse  det  i  sin 
Faders  fine,  bevægelige  Ansigtstræk,  at  det  blev 
opfattet  som  et  Forsøg  paa  Tilnærmelse,  hvorfor 
ogsaa  stakkels  Rosa  fik  den  eneste  kolde  og  for- 
melle Velkomsthilsen,  som  den  gamle  Greve  ved 
denne  Leilighed  uddelte. 

Hun  fik  snart  at  vide,  hvad  Grev  Georg  tænkte ; 
han  benyttede  den  første  gunstige  Leilighed  til  at 
hviske  hende  det  i  Øret. 

Du  saae  jo  paa  Fader,  som  om  Du  havde  en 
ond  Samvittighed,«   sagde  han. 

Men  det  har  jeg  jo  ogsaa, «  hviskede  hun 
med  Taarer  i  Øinene;  vi  gaae  ikke  ærligt  til  Værks 
imod  ham?  Georg,  naar  vi  skjule  for  ham,  hvad  der 
er  skeet.« 

Du  maa  løfte  Dit  Hoved  høiere,  Rosa,«  svarede 
han.  Lad  Fader  føle,  at  Du  mener  Dig  at  være 
lige  saa  god,  som  en  af  os.  Du  maa  imponere 
ham,   inden  Du  kan  vinde  ham. 

»Det  gaaer  vist  over  mine  Kræfter,  George- 
svarede  hun  med  et  Suk.  »Din  Fader  er  en  meget 
stolt  Mand,  men  sikkert  en  god  og  ædel  Mand; 
Gud  give,  jeg  kunde  vinde  hans  Hjerte  —  det  var 
det,  jeg  bad  til,  da  jeg  saae  ham.« 

Grev  Georg  svarede  ikke,  men  stod  og  saae 
ned  for  sig  med  en  mørk  Mine. 

»Nu  gaae  de  til  Bords,«  sagde  Rosa  hurtigt 
og  greb  hans  Arm.  »Du  maa  ikke  svigte  mig, 
Georg,  ellers  taber  jeg  Modet.« 

Han  gjorde,  som  hun  bad,  og  førte  hende  til 
Bords.  Hans  Selvfølelse  fik  dog  nu  Bugt  med 
hans  Tilbøielighed  til  at  skulke.  Forbittret  over 
den  Kulde,  hans  Fader  viste  Rosa  og  hendes  For- 
ældre, opgav  han  ganske  sit  Forsæt,  at  ville  spille 
fordækt,  og  besluttede  at  tone  klart  Flag. 

Lehnsgreven  satte  imidlertid  ikke  Høfligheden 
til  Side.  Han  tog  Kammerherreinde  van  Dolmer 
til  Bords,  fordi  hun  virkelig  var  den  første  i  Rang 
af  de  tilstedeværende  Damer;  og  hendes  Toilette, 
Silkekjolen  med  de  korte  Ærmer  og  den  store 
grønne  Turban  svarede  ganske  til  Situationen ;  der- 
næst bad  han  hendes  Mand  om  at  føre  Tekla  Eger 
til  Bords. 

løvrigt  lod  han  Gjesterne  have  deres  Frihed. 
Det  lykkedes  Ritmester  Dam  at  erobre  og  bortføre 
sin  Gudinde,  og  den  muntre  Oberstlieutenant  Frei- 
sing  var  hensynsløs  nok  til,  med  Forbigaaelse  af 
flere  ældre  Damer,  at  vælge  den  Yngste  i  Flokken, 

nemlig  Fanny  van  Dolmer,  fordi  hendes  friske, 
kjække  Ansigt  høiligt  tiltalte  ham. 

Og  saa  gik  Maaltidet  sin  Gang  med  den  lange 
Række  af  udsøgte  Retter  og  fine  Vine.  Nektaren 
flød  som  af  Hippokrénes  Kilde  paa  Helikon,  og 
den  lynsnare  Opvartning  vilde  tilfredsstillet  de  gamle 
Guder  selv.  Menneskene  forvandledes  indenfor  denne 
magiske  Kreds  af  Velvære,  Blomsterduft  og  Pragt ; 
den  Koldeste  blev  varm,  den  Stiveste  bøielig,  den 
Tauseste  snaksom.  Talen  flød  som  et  sprudlende 
Væld,  den  Muntre  overgik  sig  selv  i  gode  Indfald, 
og  selv  i  de  tomme  Hjerner  kunde  der  glimte 
Gnister  af  Vid. 

Dog  var  der  een  Undtagelse  ;  eet  Væsen  syntes 
ganske  uberørt  af  det  Trylleri,  som  havde  grebet 
hele  den  øvrige  Skare,  ikke  engang  Værten  selv 
undtagen. 

Selv  om  Ingen  havde  sagt  Rosa  det,  vilde  hun 
gjettet,  at  den  høie  fyldige  Brunette  i  den  lyse- 
grønne Silkekjole  skinnende  som  Sølv,  der  sad  lige 
overfor  hende  ved  hendes  Faders  Side,  var  Tekla 
Eger. 

De  store  sorte  Øine  under  de  lige,  kraftigt 
tegnede  Øienbryn  gav  sig  vel  nu  og  da  Ærinde 
andet  Steds,  men  de  søgte  dog  stedse  tilbage  til 
Grev  Georg  og  Rosa,  der  ikke  kunde  udholde  det 
skarpe,  intensive  Blik,  naar  det  stnebte  at  fastholde 
hendes. 

Der  paakom  Rosa  en  Kuldegysning  ved  at  see 
ind  i  dette  stolte  Aasyn.     Trækkene  vare  temmelig 

lang,  Læberne  fyldige,  Hagen  rund  og  fast.  Ansigts- 
farven var  bleg,  og  der  var  noget  af  Marmorets 
Kulde  og  Ro  over  Trækkene,  en  besynderlig  Mod- 
sætning til  den  Ild,  der  luede  i  Øinene,  og  til  det 
rige  Haars  blaasorte  Farve.  Hun  var  fire  og  tyve 
Aar  gammel,  men  Rosa  vilde  gjettet  paa  tredive. 

Amtmanden  converserede  sin  Borddame  iv- 
rigt og  syntes  ikke  at  bemærke  hendes  Ordknaphed 
og  den  krænkende  Nedladenhed  i  hendes  Maade 
at  svare  paa.  Der  var  sandelig  intet  Sympathetisk 
eller  Velvilligt  i  det  fine,  ironiske  Smiil,  der  kru- 
sede hendes  stolte  Læber,  naar  hun  gav  sit  knapt 
tilmaalte  Bidrag  til  Samtalen. 

Rosa  studerede  hendes  Mine  og  enhver  af 
hendes  Bevægelser. 

Saaledes,  tænkte  hun,  skulde  jeg  være  for  at 
vinde  den  gamle  Greves  Hjerte.  Nu  forstaaer  jeg, 
hvad  Georg  mente!  Jeg  saae  det  paa  Modtagelsen, 
da  hendes  Onkel  omfavnede  og  kyssede  hende, 
hvor  høit  han  elsker  hende.  Hvad  vil  han  sige  og 
gjøre,  naar  han  faaer  at  vide,  at  jeg  har  taget  hans 
Søns  Hjerte  fra  hende? 

Dog  gav  Bevidstheden  om,  at  det  var  skeet, 
Rosa  Mod.  Hendes  Kjærlighed  vilde  give  hende 
Kraft  til  at  optage  Kampen,  naar  hun  kunde  faae 
Leilighed  dertil.  Den  maatte  jo  komme  før  eller 
senere,  tænkte  hun,  men  neppe  denne  Dag;  thi 
den  gamle  Greve  havde  endnu  ikke  henvendt  et 
Ord  til  hende  og  offrede  hende  neppe  et  Blik. 

Det  mente  hun,  men  det  var  dog  ikke  Til- 
fældet. Han  iagttog  sin  Søn  og  hende  lige  saa 
nøie,  som  Tekla  Eger,  skjondt  ikke  paa  saa  be- 
mærkelig  en  Maade.  Mens  Skinsygen  skærpede 
Tekla  Egers  Blik,  gjorde  lang  Erfaring  ham  klar- 
synet. Ingen  af  dem  lod  sig  skuffe  af  de  to  El- 
skendes beherskede  Holdning  og  Ordknaphed. 
Begge  sporede  de  i  deres  Blik  og  Miner  den  hemme- 
lige Forstaaelse,  der  var  imellem  dem,  og  den 
Understrøm  af  varmere  Følelser,  der  gav  Grev 
Georgs  Øine  Glands  og  tændte  Blusset  paa  Rosas 
Kinder. 

De  Herrer  Kyradserere  fik  sjeldent  Leilighed  til 
at  foretage  saadanne  Attaqver  paa  Østers,  Trøfler 
og  Dyresteg,  som  denne  Dag,  og  de  benyttede 
den  rigeligt. 

Chefen,  den  gamle,  tykke  Oberst  Hollenstedt, 
gik  i  Spidsen  og  gav  sine  Underordnede  et  farligt 
Exempel.  Ikke  engang  Forvisningen  om  det  An- 
fald af  Podagra,  der  maatte  blive  en  Følge  af 
denne  Middags  Extravagancer,  lagde  noget  Baand 
paa  ham. 

Kapellanen  for  Skovby  Sogn,  den  unge  Pastor 
Jensen,  saae  med  saa  naiv  Forbauselse  paa  de 
Kvantiteter,  Obersten  læssede  paa  sin  Tallerken, 
at  Ritmester  Dam,  som  sad  ved  Siden  af  ham, 
hviskede  til  ham: 

»Jeg  kan  see,  at  De  forundrer  Dem  over  vor 
brave  Obersts  Appetit.« 

Ja,      svarede  Præsten,      undskyld  at  jeg  siger 

det;  men  et  saadant  Fylderi  er  i  mine  Øine  uchriste- 
ligtc 

»Naa,  naa,  min  gode  Pastor,«  svarede  Rit- 
mesteren, »De  maa  troe,  at  den  Mand  har  Hjertet 
paa  det  rette  Sted;  han  var  i  sin  Tid  lige  saa 
tapper  til  at  hugge  ind  paa  Fjenden,  som  nu  til 
at  attaqvere  en  Leverpostei.« 

»Da  vilde  det  sandelig  været  bedre  for  ham,« 
svarede  Pastoren,  »om  han  dengang  var  bleven 
paa  Pladsen.« 

»Det  giver  jeg  Dem  Medhold  i,  Hr.  Pastor,« 
hviskede  Jutta.  »Var  jeg  i  Doctor  Brixs  Sted 
derovre,  saa  troer  jeg,  at  jeg  tog  Tallerkenen  fra 
den  gode  Oberst.« 

Det  kunde    sandelig   være    fristende    at    gjøre 
det,«   sagde  Kapellanen. 

»Det  vilde  bekomme  Dem  ilde,«  sagde  Dam 
med  et  barskt  Smiil.  »Husk  desuden,  at  De  er 
Læge  for  Sjælen  og  ikke  for  Legemet.« 

»Jeg  har  destoværre  ingen  stor  Praxis,«  svarede 
Præsten  med  et  melankolsk  Smiil.  »Jeg  har  søgt 
efter  Mennesker,  der  vare  bekymrede  for  deres 
Sjæle,  men  kun  fundet  faa;  og  i  dette  Huus  især 
anvendes  der  saa  Meget  paa  Legemet,  at  jeg  maa 
spørge:  hvad  bliver  der  tilovers  for  Sjælen?« 

»Er  De  kommen  her  for  at  sige  Lehnsgreven 
det?«  spurgte  Dam  med  Lune.  »Gjør  det  endelig 
ikke!  Saa  kunde  han  faae  Skrupler,  og  det  vilde 
have  en  Ende  med  hans  superbe  Dinéer.« 

Jeg   er  bange   for,    at  jeg  er  for  velopdragen 

til  at  gjøre  det,  svarede  Præsten.  >  Desuden  er 
han  ikke  selv  nogen  Fraadser,  gjør  han  end  Andre 
dertil;  og  De  niaa  vide,  Hr.  Ritmester,  at  naar  jeg 
udtalte  mig  saa  frit  til  Dem,  saa  er  Aarsagen  den, 
at  De  er  en  af  de  faa  tilstedeværende  Herrer,  som 
i  Dag  have  holdt  Maade.« 

Juttas  Øine  fik  Glands,  da  hun  hørte  disse  Ord ; 
men  Ritmesteren  selv  saae  ganske  undseelig  ud, 
som  om  han  ikke  havde  fortjent  Complimcnten. 
Han  havde  rigtignok  glemt  Flasken  over  sit  Hjertes 
Elskede;  men  han  følte  vel,  at  hvis  hun  ikke  havde 
siddet  ved  hans  Side,  vilde  han  ikke  holdt  sig 
bedre  end  de  Andre.  — 

Oberstlieutenant  Freising  underholdt  sig  livligt 
med  sin  ungdommelige  Borddame,  og  Fannys  kvikke 
Svar  syntes  at  fornøie  ham  meget;  men  hun  havde 
dog  i  Begyndelsen  været  noget  bange  for  Kyradseer- 
regimentets  navnkundige  Hugaf,  med  hvem  hun 
hidtil  i  sit  Liv  ikke  havde  vexlet  mange  Ord. 

Han  var  naturligviis  ikke  nogen  Yngling,  og 
han  havde  ikke  mange  Haar  paa  sit  Hoved,  men 
han  var  dog  en  ung  Mand  mod  sin  Chef,  slank  af 
Skikkelse,  livlig  og  bevægelig;  og  han  var  Ungkarl. 
Naar  han  fik  nogle  Glas  Viin  i  Hovedet,  gav  han 
sin  Tunge  frit  Løb,  ligesom  han  gav  sin  Hest 
Toilen,  naar  hans  Blod  kom  i  Kog  ved  Maneuvrerne; 
men  Fannys  Instinkt  sagde  hende  dog  snart,  at 
der  intet  Courmageri  stak  bagved ,  og  fra  det  Øie- 
blik  af  folte  hun  sig  fri  Og  var  med. 

See    til    Ritmester    Dam,      sagde    han,     »hvor 

han  gjør  Cour  til  Deres  Søster!  Dam  er  en  følsom 
Natur,  en  stor  Courmager;  tag  Dem  i  Agt  for  ham!« 

Idet  han  sagde  dette,  trak  han  sine  buskede 
Øienbryn  i  Veiret,  derpaa  blinkede  hans  lyse  Øine 
som  et  Par  Fyr  og  han  strøg  sit  svære,  røde  Mund- 
skjæg. 

Fanny  saae  ham  ind  i  hans  rødt  blussende 
Ansigt,  og  brast  saa  i  Latter. 

»Gud,  Hr.  Oberstlieutenant,«  sagde  hun,  »der  er 
saamænd  ingen  Fare  for  mig;  desuden  har  jeg 
besluttet,  at  jeg  aldrig  vil  gifte  mig.« 

»Ha,  ha!«  loe  Oberstlieutenanten;  »det  var  min 
Sjæl  en  kategorisk  Erklæring,  især  af  en  saa  ung 
Dame,  som  Dem!« 

»Jeg  vil  følge  Deres  Exempel,  Hr.  Oberst- 
lieutenant,«  sagde  Fanny  dristigt. 

»Aa,«  svarede  Oberstlieutenanten,  »med  mig 
er  det  en  ganske  anden  Sag.  Jeg  er  en  Mand  og 
jeg  giftede  mig  ikke  af  Princip.« 

»Det  er  dog  tænkeligt,«  bemærkede  Fanny, 
»at  et  Fruentimmer  ogsaa  kan  have  Principer.« 

»Gud  bevares,  ja,«  svarede  Oberstlieutenanten, 
»men  sjeldent  i  Deres  Alder,  Frøken  van  Dolmer, 
og  aldrig  i  Ægteskabskapitlet.  I  hvert  Fald  er  det 
farligt  for  Dem  at  boe  i  Rosted.  Damerne  kunne 
ikke  modstaae  Uniformerne  og  allermindst  Kyrad- 
serernes. « 

Da  loe  Fanny  igjen  og  sagde: 

»Bilder  De  Dem  da  ind,  at  vi  troc,  at  der 
stikker  en  Helt  i  enhver  Uniform?« 

»Det  gjor  der  vel  ikke,«  svarede  Oberstlieute- 
nanten,  idet  Fanny  forundrede  sig  over  denne  Ind-* 
rommelse;  Krigen  vil  vise  det,  naar  den  engang 
kommer;  men  vær  vis  paa,  at  naar  det  gjelder. 
saa  skal  De  dog  lede  efter  en  feig  Karl  i  den 
danske  Armee;  en  modig  Mand  er  imidlertid  ikke 
strax  en  Helt. 

»Krigen,  sagde  Fanny:  aa,  vi  faae  aldrig 
mere  Krig,  det  sige  nu  alle  kloge  Folk. 

Kloge  Folk,  svarede  Oberstlieutenanten, 
kunne  snakke  som  store  Dumrianer.  Der  vil  blive 
Krig,  saa  længe  Verden  staaer,  og  vi  Soldater  ville 
aldrig  blive  tilovers;  men,  hvad  jeg  vilde  sige  — 
Dam,  han  er  en  tapper  Karl;  ham  kunde  jeg  fristes 
til  at  kalde  en  Helt. 

»Hvor  kan  De  vide  det?«  spurgte  Fanny;  han 
har  jo  aldrig  været  i  Krig.« 

»Men  han  har  engang  havt  en  Duel,'  svarede 
Oberstlieutenanten,  idet  han  dæmpede  sin  Stemme; 
»veed  De  ikke  det?« 

»Gud,  naar,  her  i  Rosted?     udbrød  Fanny. 

»Nei,«  svarede  Oberstlieutenanten,  »og  det  er 
nu  en  halv  Snes  Aar  siden.  Det  var  min  Sjæl  en 
haard  Dyst,  thi  han  var  dengang  ung,  og  hans 
Modstander  var  ham  i  enhver  Henseende  overlegen; 
men  Dam  gjorde  sine  Sager  glimrende  og  fik  Bugt 
med  ham.« 

Dræbte     han     ham?-      spurgte     Fanny      for- 
skrækket. 

svarede    Oberstlieutenanten,      men    det 

var  nær  derved ;  han  gav  ham  en  forfærdelig  Skramme 
*i  Hovedet.     Den  stakkels  Djævel  saae  ud  — « 

»Uf!«  udbrød  Fanny,  »lad  mig  være  fri  for 
en  nærmere  Beskrivelse !  Hvem  skulde  dog  troe 
det  om  Dam;  han  seer  saa  god  ud  og  er  saa  blid 
i  sit  Væsen.« 

»Ganske  rigtigt!«  svarede  Oberstlieutenanten ; 
»han  er  til  daglig  som  et  Lam;  De  kan  føre  ham 
i  en  Silketraad.  Jeg  vil  dog  sige  Dem,  at  den  Duel 
i  enhver  Henseende  gjorde  ham  Ære;  thi  han 
revsede  en  Mand,  der  havde  sat  en  Plet  paa  en 
ærbar  ung  Dames  Rygte,  en  af  disse  Slyngler,  som 
Loven  har  ondt  ved  at  ramme;  det  er  gavnligt,  at 
en  saadan  Usling  tvinges  til  at  dække  sine  frække 
Ord  med  sit  Legeme.« 

Fanny  gik  ikke  ind  paa  en  Disput  om  Dueller, 
men  hun  udbrød  naivt : 

»Det  skulde  Jutta  vide,  at  Dam  har  været  oppe 
at  slaaes  for  en  anden  Dames  Skyld ! « 

Da  loe  Obersten  og  sagde: 

»Fortæl  hende  det  kun ,  og  hun  falder  ham 
strax  om  Halsen!  Kvinden  er  svag,  og  jo  modigere 
en  Mand  er,  desto  lettere  betroer  hun  sig  til  ham.« 

»Jo  vist!«  svarede  Fanny  knibsk;  »De  kjender 
ikke  min  Søster,  kan  jeg  mærke.« 

»Siig  mig  engang,«  hviskede  Oberstlieutenanten, 
idet  han  bøiede  sig  mod  Fanny  og  saae  paa  hende 
med  sine  blinkende  Øine.  »Bliver  der  Noget  af? 
Dam  mener  det  alvorligt;  det  veed  jeg;  hele  Regi- 
mentet veed  det.     Vi  ere  Alle  som  Brødre.« 

Da  loe  Fanny  igjen  og  sagde: 

»Naar  en  Dame  gifter  sig  med  en  Kyradseer- 
officeer,  blive  saa  alle  hans  Kammerater  hendes 
Svogre? 

»PaaÆre  ja,«  svarede  Oberstlieutenanten  med 
Stolthed;  >vi  ere  som  een  Familie,  Froken  van 
Dolmer;  vi  staae  Alle  Last  og  Brast  med  hin- 
anden. Det  skulde  glæde  mig  meget,  om  Deres 
elskværdige  Søster  blev  en  af  Vore,  og  hun  vilde 
staae  sig  derved. 

I  det  Samme  hævedes  Maaltidet,  Lehnsgreven 
reiste  sig,  og  Gjesterne  fulgte  hans  Exempel,  idet 
Stolene  skødes  tilbage  med  et  Brag. 

Fanny  gik  fra  Bordet  ved  sin  tappre  og  an- 
sete Kavalleers  Arm,  ikke  lidet  stolt  over,  at  hun 
havde  været  hans  Borddame,  og  i  høi  Grad  op- 
taget af,  hvad  han  havde  fortalt  hende  om  Dam. 
Hun  saae  paa  Jutta,  da  de  mødtes,  med  et  saa  be- 
tydningsfuldt Blik,  at  hendes  ældste  Søster  tænkte: 
nu  bliver  Fanny  vist  ikke  til  at  komme  nær; 
hvilket  Indfald  af  Freising  at  tage  det  Barn  til 
Borddame! 

Selskabet  spredte  sig  snart  i  Haven,  og  over- 
alt lød  der  Latter  og  høirøstet  Samtale  som  knit- 
t rende  Skud  fra  en  Blænkerkjede. 

Gamle  Oberst  Hollenstedt  gik  med  Besvær  og 
havde  grebet  den  første  Arm,  der  tilbod  sig;  det 
var  tilfældigviis  Kapellanens. 

»En    Capital-Dinée,    Hr.    Pastor,      sagde    han. 

»Ikke  een  Mand  i  Landet,  ikke  engang  Kongen 
selv,  kunde  gjort  det  bedre.« 

»Men  mon  vi  dog  ikke,«  indvendte  Kapellanen, 
»vilde  befundet  os  bedre  ved  lidt  mindre  Mad?« 

»Maaskee,«  svarede  den  gamle  pustende  Herre 
med  et  Suk.  »Gyldne  Sandhedsord,  Hr.  Pastor! 
Men  de  komme  post  festum;  Fristelsen  var  for  stor; 
hvilke  Østers ;  Fiske-Granaden  var  uimodstaaelig,  og 
som  det  Dyr  var  stegt!  Siig  mig  engang  —  har 
De  smagt  Mage  til  den  Cabinets-Viin?  Det  er 
Metternichs;  den  er  ikke  i  Handelen;  Greven  har 
faaet  den  pr.  nefas  af  Kongens  Mundskjenk  og 
givet  atten  Rigsdaler  for  Flasken!« 

»Men  det  er  jo  aldeles  ugudeligt!«  udbrød 
Præsten  forarget. 

»Ja  vist,  De  har  Ret,«  sagde  Obersten  sagt- 
modigt;« men  jeg  kan  ikke  gjøre  for  det;  men 
De  skal  see,  at  Kaffen  vil  hjelpe  paa  Fordøjelsen !«  — 

Jutta  gik  forbi  med  Dam ;  hun  hørte  den  sidste 
Deel  af  Samtalen  og  sagde: 

»Saa,  nu  har  Præsten  da  faaet  fat  i  Obersten! 
Bare  de  ikke  ryge  sammen!« 

»Ja,  De  animerede  jo  Pastoren  alt  det,  De 
kunde,  til  et  Angreb,  Frøken  Jutta!« 

Frøken  Jutta  saae  lidt  udfordrende  paa  Rit- 
mesteren, som  om  hun  tog  Anstød  af  hans  Dristig- 
hed, at  kalde  hende  ved  Fornavn. 

»løvrigt,«  vedblev  han,  »troer  jeg  snarere,  at 
det  er  Obersten,  der  har  faaet  fat  i  Pastoren.  Han 
trænger  til  en  Støttestav,   den   stakkels   gamle  Ka- 

valleer;  og  der  er  aldeles  ingen  Fare  for  Sammen- 
stød. Naar  gamle  Hollenstedt  er  mæt,  er  han  from 
som  et  Lam.  Naar  vi  have  noget  Særdeles  at 
bede  ham  om,  gaae  vi  altid  til  ham  om  Eftermid- 
dagen. Hvis  Pastoren  er  snild  og  vil  have  en  Al- 
misse til  sine  Fattige,  saa  behøver  han  blot  at  sige 
et  Ord,  og  gamle  Hollenstedt  vender  strax  sine 
Lommer.  De  seer  altsaa ,  at  et  Menneske  ikke 
absolut  nedværdiges  ved  et  godt  Maaltid.<- 

Frøken  Jutta  sagde  Noget  om  »Dyriskhed  og 
Utilregnelighed  ,  som  Sommervinden  henveirede, 
og  lige  efter  kom  Tekla  Eger  gaaende  med  Frøken 
Ann  er  fra  Bisholt  og  fordybet  i  Samtale  med 
hende. 

Grev  Georg  kom  i  det  Samme  med  Rosa  og 
nogle  andre  unge  Damer  og  Herrer.  Han  var 
kommen  meget  seent  ned  til  Selskabet,  saa  han 
ikke  havde  faaet  hilst  paa  sin  Cousine ,  undtagen 
med  et  lille  Nik  ved  Bordet,  som  hun  ikke  havde 
besvaret. 

Nu  standsede  han,  rakte  hende  sin  Haand  og 
sagde : 

»God  Dag,  Tekla!  Det  glæder  mig  meget,  at 
Du  og  Adolf  dog  kom. 

Hun  tog  Haanden,  men  slap  den  hurtigt  igjen, 
streifede  med   sit  Blik  Rosa  og   udbred    i    en    paa- 
tagen  naiv  Tone : 
Nei  virkelig! 

Grev  Georg  saae  paa  hende  med  et  flimrende 
Blik  og  skiftede  Farve ;  men  hun  hviskede  til  ham: 

»Aa,  gaa  blot  tilbage  til  Din  lille  Borddame; 
hun  seer  saa  forknyt  ud!« 

Saa  smilte  hun  og  viste  sine  skjønne,  hvide 
Tænder. 

»Forknyt,«  svarede  han  i  samme  dæmpede 
Tone;  »hvis  hun  er  det,  saa  er  det  sandelig  ikke 
min  Skyld!« 

Derpaa  gik  han  efter  Rosa,  som  imidlertid  var 
bleven  distanceret  af  det  øvrige  Selskab.  Han 
følte  sig  tilfreds  ved  at  læse  i  Tekla  Egers  Øine, 
at  det  Vespestik,  han  havde  givet  hende,  havde 
ramt  dybere,  end  det,  hun  gav  ham;  men  dog 
havde  Tekla  Eger  ikke  løiet  Rosa  paa.  Hun  saae 
forknyt  ud,  og  hun  var  det  virkelig.  Hun  sagde 
det  nu  til  sin  Ven,  at  hun  ikke  i  Længden  kunde 
udholde  sin  falske  Stilling,  og  at  han  maatte  gjøre 
en  Ende  derpaa.  Han  kyssede  hende,  trøstede 
hende  med,  at  det  snart  skulde  skee,  men  sagde 
dog  tilsidst  Noget,  der  gjorde  hende  usikker: 

»Dette  er  en  yndig  Tid,  Rosa,  da  vi  nyde  vor 
Lykke  alene;  en  hemmelig  Forlovelse  er  som  et 
Paradiis;  bagefter  vil  Du  maaskee  give  mig  Ret.«  — 

Alle  samledes  de  oppe  ved  Dianapavillonen, 
der  laae  paa  en  Skovaas  i  Parken,  og  hvorfra  man 
havde  en  deilig  Udsigt  over  det  frie  Hav. 

Det  var  et  simpelt,  straatækket  Huus,  bygget 
af  barkede  Træstammer,  og  det  havde  udvendigt 
ingen  andre  Prydelser,  end  et  mægtigt  Hjortegeviir 
over  Indgangsdøren ;  men  den.  store,  lave  Sal,  som 
optog    hele   det   indre   Rum,    var   smukt   tapetseret 


99 

og  meubleret  med  hvidt  lakerede  Meubler ,  der  til- 
lige ved  det  lyse  Sirtses  Betræk  gav  det  Hele  et 
livligt  Præg. 

Her  var  Borde  og  Siddepladse  nok.  I  det  ene 
Hjorne  i  Baggrunden  stod  paa  et  Bord  den  store, 
meget  værdifulde  Solvmaskine,  som  var  vidt  be- 
kjendt,  og  Huusholdersken,  Madam  Jensen,  var  der 
i  fuld  Puds  og  lavede  Kaffen,  som  Brøstrup  og  hans 
Medtjenere  bøde  om ;  men  i  det  andet  Hjørne  stod 
der  en  magelig  lille  Sofa  med  et  smukt  Marmor- 
bord  foran. 

Denne  hyggelige  Krog  havde  Grev  Georgs 
Fader  udvalgt  til  det  Sted,  hvor  han  vilde  føre  et 
dræbende  Slag  mod  Familien  Dolmer  og  deres 
Prætensioner ;  thi  han  havde  seet  Nok  denne  Dag 
til  at  skjønne,  at  der  var  Fare;  men  han  haabede, 
at  den  endnu  kunde  afværges. 

Han  havde  ført  Amtmanden  derhen,  idet  han 
sagde: 

Vi  to  gamle  Kavallerer  kunne  nok  trænge  til 
Hvile;  skulle  vi  nyde  vor  Kaffe  her?« 

Hvor  elskværdig  saae  den  gamle  Greve  ikke 
ud ,  da  han  smilende  sagde  dutte  ,  selv  tog  Plads 
og  med  en  zirlig  Haandbevægelse  opfordrede  sin 
Gjest  til  at  slutte  sig  til  ham. 

Rosas  Fader  folte  sig  ganske  oplivet  ved  denne 
uventede    Tilnærmelse.      Mon    Lehnsgreven    havde 
faaet  Øinene  op?  Man  behøvede  ikke  at  være  n 
klarsynet  for  at  skjoime,  hvorledes  det  stod  til  med 
Grev   Georgs   Hjerte.      Forlovelsen   var   i  Jens   van 

Dolmers  Øine  kun  et  Tidsspørgsmaal.  Han  skulde 
blot  vidst,  at  Spørgsmaalet  allerede  var  afgjort! 
At  han  muligviis,  om  dette  havde  været  kundbart, 
da  ikke,  som  nu,  vilde  siddet  venskabeligt  ved 
Lehnsgrevens  Side,  var  en  Tanke,  som  laae  fjernt 
fra  ham. 

En  god  Diplomat  kan  i  pinlige  Situationer 
være  som  en  dygtig  Læge,  der  for  at  forringe 
Smerten  foretager  en  Operation  med  varsom  Haand ; 
men  han  kan  ogsaa  være  som  en  Stimand ,  der 
holder  Kniven  bag  sin  Ryg,  for  at  være  vis  paa  at 
ramme  sikkert. 

Lehnsgreven  var  en  god  Diplomat  og  havde  i 
sit  Liv  været  i  adskillige  pinlige  Situationer,  i  hvilke 
han  paa  en  smuk  Maade  havde  spillet  den  menneske- 
kjærlige  Læges  Rolle;  men  i  dette  Tilfælde,  da  en 
af  hans  dyrebareste  Interesser  stod  paa  Spil,  og 
hans  Yndlingsplan  truede  med  at  strande,  blev  han 
til  en  snu  og  ubarmhjertig  Stimand. 

Først  talte  de  om  almindelige  Ting;  saa  sagde 
Lehnsgreven : 

»Tre  vakkre  Pigebørn,  Deres  Døttre,  Hr.  Kam- 
merherre 1 « 

»Det  glæder  mig  meget,  at  De  finder  det,« 
svarede  de  tre  Pigebørns  Fader  smigret.  »Jeg 
haaber  jo,  at  vi  og  navnlig  deres  Moder  ikke  har 
Skam  af  dem.« 

»Nu  er  De  altfor  beskeden, «  sagde  Lehnsgreven 
artigt,  idet  han  sad  og  legede  med  sin  Guldtand- 
stikker, som  han  lige  havde  benyttet. 

De  vilde  jo,<  vedblev  Amtmanden,  upaa- 
tvivleligt  vinde  i  Væsen  ved  at  bevæge  sig  i  større 
Forhold,  hvad  jeg  troer,  at  de  ere  vel  skikkede  til, 
især  min  næstældste  Datter,  Rosa.« 

»Hvem  af  dem  er  Frøken  Rosa?;  spurgte 
Lehnsgreven  med  en  uskyldig  Mine. 

»Den  blonde,«  svarede  Amtmanden,  hende, 
som  just  nu  staaer  i  Døren  og  taler  med  Grev 
Georg. 

Ah,  ja  saa!«  sagde  Lehnsgreven;  hun  er  en 
smuk  Pige  og  meget  grazieus 

Rosas  Fader  bøiede  sit  Hoved  og  smilede  er- 
kjendtligt. 

Men,  vedblev  Lehnsgreven,  »siden  vi  nu  en- 
gang ere  komne  ind  paa  dette  taknemmelige  Emne, 
det  smukke  Kjøn  —  siig  mig,  hvad  synes  De  om 
Deres  Borddame,  min  Niece,  Frøken  Eger?« 

»Hun  er  smuk,«  svarede  Amtmanden,     og  hun 
fører   sig   som   en   Prindsesse;    men    naar   jeg    skal 
være  ærlig,  saa  er  hendes  Skjønhed  af  den  sombre 
kolde   Genre,   som  imponerer   mere,    end   den   ind 
tager,  i  det  Mindste  ved  et  flygtigt  Bekjendtskab. 

»Deri  har  De  ikke  ganske  Uret,  svarede  Lehns 
greven,  idet  han  puttede  Tandstikkeren  i  Lommen 
hun  lægger  maaskee  for  lidt  Vind  paa  at  behage 
Dog  er  en  slig  medfødt  Stolthed,  styrket  ved  Op 
dragelsen,  et  stærkt  Værn  for  det  svage  Kjøn,  og 
de  Karakterer,  som  ikke  strax  ligge  for  os  som  en 
aaben  Bog,  undertiden  de  righoldigste  og  solideste. 
Ganske  vist,   lir.   Kammerherre,     indrømmede 


102 


Amtmanden.  »Bag  et  koldt  Ydre  kan  dølge  sig 
megen  Varme.« 

»Og  det  er  i  Sandhed  Tilfældet  her,«  sagde 
Lehnsgreven;  »Tekla  Eger  er  en  varmtfølende  Pige 
og  en  trofast  Natur;  dertil  særdeles  begavet.  De 
skulde  blot  kjende  hende  nærmere!« 

Han  taug  et  Øieblik,  bøiede  derpaa  sit  Hoved 
hen  til  Rosas  Fader  og  sagde  med  dæmpet  Stemme: 

»Jeg  vil  betroe  Dem  Noget  —  det  er  mit 
inderlige  Ønske  og  mit  Haab,  at  hun  engang  bliver 
min  Svigerdatter.  Hendes  salig  Fader  ønskede  det 
lige  saa  varmt,  som  jeg;  han  talte  endnu  paa  sit 
Dødsleie  med  mig  derom.  Hun  elsker  min  Søn, 
og  jeg  troer  ogsaa,  naar  Alt  kommer  til  Alt,  at 
han  har  hende  kjær,  men  min  kjære  Søn  er  jo 
ung  og  lidt  flygtig  af  sig.  Naa,  kjære  Hr.  Kammer- 
herre, vi  have  jo  ogsaa  engang  været  unge  og 
kjende  det;  han  løber  nok  Hornene  af  sig  og  bliver 
fornuftig  tilsidst ! « 

Derpaa  reiste  Lehnsgreven  sig  brat  og  gik  hen 
til  gamle  Oberst  Hollenstedt,  overladende  »den 
kjære  Kammerherre«  til  sine  egne  Betragtninger  og 
en  nærmere  Overveielse  af  det,  der  med  en  saa 
venskabelig  Fortrolighed  var  blevet  ham    meddeelt. 

Jens  van  Dolmer  sad  der  stum ,  ikke  ulig  en 
Mand,  der  ganske  uventet  har  følt  Spidsen  af  en 
Stilet  mellem  sine  Ribbeen.  Han  tvivlede  ikke  et 
Øieblik  om,  at  Stødet  jo  var  blevet  givet  med  fuld 
Bevidsthed   om   dets   Virkning-    og   i    den    bestemte 

Hensigt  at  tilintetgjøre  ethvert  Haab  om,  at  Rosa 
kunde  blive  en  velkommen  Svigerdatter  paa  Ambæk. 

Hans  Forbittrelse  var  stor;  thi  han  havde  en 
god  Samvittighed.  Han  havde  aldrig  hørt  Tale 
om  denne  Giftermaalsplan  eller  om  noget  Forhold 
mellem  Grev  Georg  og  Tekla  Eger;  men  han  er- 
indrede nok,  at  Grev  Georg  i  en  af  deres  fortrolige 
Samtaler  havde  gjort  den  Bemærkning,  at  hans 
Fader  trods  hans  blide  og  hensynsfulde  Væsen  dog 
var  en  stor  Despot  og  Huustyran;  at  han  nok  var 
en  god  Fader,  der  undte  ham  det  vel,  men  at  han 
ikke  vilde  indromme  ham  fri  Raadighed  i  nogen 
Henseende,  ikke  engang  i  Valget  af  en  Hustru. 

Denne  Yttring  havde  Rosas  Fader  naturligviis 
forstaaet  paa  den  Maade,  at  Lehnsgreven  var  bleven 
klog  paa  Situationen,  og  at  han  havde  givet  sin 
Søn  en  Advarsel.  Imidlertid  frafaldt  han  igjen 
denne  Antagelse,  da  Invitationen  kom,  og  Lehns- 
greven  endogsaa  viste  ham  og  hans  Familie  den 
Opmærksomhed  at  lade  dem  hente  i  sin  egen 
Ekvipage. 

Var  han  bleven  trukken  til  Ambæk  blot  for 
at  lide  denne  Krænkelse  og  faae  den  Lection,  der 
var  bleven  ham  givet  i  Dianapavilloncn:  I  hvor 
ophidset  en  Stemning  han  end  var,  saa  indsaae 
han  dog,  at  det  vilde  været  for  galt  og  lignede 
ikke  saa  fiintfolende  en  Mand,  som  Grev  Reinfeldt; 
der  maatte  være  passeret  Noget  i  Mellemtiden. 

1 1  vad  det  nu  end  var,  saa  kunde  der  ingen 
Tvivl    være   om  Lehnsgrevens  Mening;    men  denne 

Side  af  Sagen  tog  han  sig  dog  ikke  synderligt 
nær.  Elskede  Grev  Georg  virkelig  Rosa,  og  det 
var  han  ganske  vis  paa,  og  vilde  han  ikke  have 
den  Dame  til  Hustru,  hans  Fader  vilde  paatvinge 
ham,  saa  var  han,  Rosas  Fader,  i  sin  gode  Ret, 
naar  han  gav  Samtykket  til  Forbindelsen  for  sit 
Vedkommende ;  men  den  Tanke  pinte  ham,  at  han 
skulde  kunne  beskyldes  for  med  Kundskab  til  den 
grevelige  Families  Planer  at  have  trængt  sig  ind  og 
lagt  Snarer  for  Grev  Georg. 

Der  lod  sig  Intet  sige  og  foreløbigt  Intet  gjøre. 
Han  vilde  lade  Sagen  gaae  sin  egen  Gang,  og  Lehns- 
greven  skulde  ikke  under  Resten  af  hans  Ophold 
paa  Ambæk  denne  Dag  faae  den  Satisfaktion  at 
mærke,  at  den  fortrolige  Meddelelse,  der  var  bleven 
ham  givet,  havde  afficeret  ham. 

Idet  han  tog  denne  Beslutning  og  han,  ligesom 
for  at  bekræfte  den,  trak  begge  sine  Veste  ned  — 
thi  han  var  altid  zirlig  i  sin  Paaklædning  og  bar 
efter  Datidens  Mode  to  Veste,  en  hvid  over  en 
sort  —  og  idet  han  vilde  reise  sig  fra  den  bløde, 
lille  Sofa,  lod  han  Blikket  løbe  rundt  i  Pavillonen, 
og  han  saae  da  Noget,  der  nedstemte  hans  Mod. 

Ritmester  Dam  stod  og  converserede  hans 
ældste  Datter,  og  unge  Pastor  Jensen  havde  en 
Tete  å  Tete  med  den  yngste. 

Om  Ritmesterens  Hensigter  havde  han  en  stærk 
Formodning;  om  Præstens  vidste  han  Intet.  Maa- 
skee  saae  han  Syner;  men  det  forekom  ham,  at 
der  var  erotisk  Varme  i  hans  Blik  og  hans  Holdning. 

Begge  disse  Mænd  vare  agtværdige,  og  han 
havde  Intet  imod  dem;  men  sæt  nu,  at  disse,  eller 
andre  af  deres  Lige,  bleve  hans  Svigersønner, 
maatte  han  da  ikke  indrømme,  at  slige  Svoger- 
skaber ikke  kunde  være  behagelige  for  Grevskabet 
Ambæks  vordende  Besidder?  Vilde  han  ikke  i 
Lehnsgrevens  Sted  tænkt  og  handlet,  som  denne 
havde  gjort? 

Men  han  fik  Bugt  med  den  Svaghed ,  som 
hans  egen  Logik  paaførte  ham,  og  han  viste  sig 
opromt  og  høflig  mod  sin  Vært  lige  indtil  Afske- 
dens Øieblik,  da  den  fiirspændige  Landauer  med  et 
Bulder  rullede  for  Døren  for  at  fore  ham  og  hans 
tilbage  til  Rosted. 

Da  fik  han  dog  Held  til  at  sige  Lehnsgreven 
Tak  for  sidst. 

-Forbindtligst  Tak  for  i  Dag,«  sagde  han,  idet 
han  bukkede,  men  uden  at  række  Haanden  frem. 

Jeg  haaber,«  svarede  Lehnsgreven  høfligt,  at 
De  har  befunden  Dem  nogenlunde  vel  hos  mig 
i  Dag? 

Overmaade  vel,«  svarede  Jens  van  Dolmer 
med  et  flint  Smiil;  »især  var  der  yndigt  i  Diana- 
pavillonen!    — 

Det  gjorde  han  paa  Ære  godt,  tænkte  Lehns- 
greven, der  var  Verdensmand  og  Filosof  nok  til  at 
anerkjende  Talentet,  endogsaa  naar  han  selv  trak 
det  korteste  Straa. 

Da  alle  Gjæsterne  vare  tagne  bort,  og  Grev 
Georg  paa  en  noget  kort  og  febrilsk  Maade  havde 

sagt  sin  Fader  Godnat  og  var  gaaet  op  paa  sine 
Værelser,  røgte  de  to  Gamle  en  Cigar  sammen  i 
Lehnsgrevens  Cabinet. 

Grev  Fritz  vilde  nemlig  overnatte  paa  Ambæk. 
Han  var  mødt  i  sin  Staabi,  men  han  havde  spillet 
en  meget  taus  og  tilbagetrukken  Rolle  i  Selskabet ; 
kun  Herreselskaberne  og  Jagtmiddagene  paa  Ambæk 
vare  Noget  for  ham. 

»Naa,«  spurgte  Grev  Fritz,  »hvad  siger  Du  saa? 
Han  er  rasende  skudt,  det  kan  der  vel  ikke  være 
to  Meninger  om.« 

Unegteligt,«     svarede    Lehnsgreven     med     en 
tankefuld  Mine;   »han  har  reent  tabt  Hovedet.« 

»Du  mener  nok  Hjertet,«  sagde  Grev  Fritz 
med  et  barskt  Smiil. 

»Ja  vist,«  sagde  Lehnsgreven,  »forelskede  Folk 
have  slet  intet  Hoved.« 

»Hvad  vil  Du  gjøre  derved  ?«  spurgte  Grev  Fritz. 

»Han  maa  bort,  Fritz,«  svarede  Lehnsgreven; 
»aus  den  Augen  aus  dem  Sinn  —  det  er  det  eneste 
probate  Middel.« 

»Det  vil  ikke  være  let  at  sætte  i  Værk,  Anton,« 
sagde  Grev  Fritz.  »Han  er  jo  lige  kommen  hjem 
og  har  vist  faaet  Nok  af  at  reise;  og  saa  Bekost- 
ningerne!« 

»Jeg  tænkte  ikke  paa  en  Udenlandsreise,-  sva- 
rede Lehnsgreven;  »jeg  maa  finde  paa  noget  Andet. 
Hvad  siger  Du  om  en  Invitation  til  Glumborgr 
Onkel  Frederik  har  en  høi  Stjerne  hos  Georg;  men 
det   maa  indledes   fiint,    og  Foranledningen  til  Ind- 


bydelsen  gives  Udseende    af  at  være  af  Vigtighed ; 
jeg  skal  nok  faae  det  udspekuleret. 

»Men  vær  ikke  for  længe  om  det,-  sagde  Grev 
Fritz  advarende;   »Tampen  brænder,  Anton!« 

i,«  svarede  Lehnsgreven  med  diplomatisk 
Ro;  »Georg  seer  sig  dog  vel  nok  for,  inden  han 
springer  i  Vandet;  og  Amtmanden  —  ja  ham  har 
jeg  hvisket  en  lille  Djævel  i  Øret.« 

Han  fortalte  derpaa  sin  Broder  om  Samtalen  i 
Dianapavillonen,  og  Grev  Fritz  loe  hjerteligt  deraf. 

Derpaa  skiltes  Brødrene,  Grev  Fritz  for  at  nyde 
den  sunde  Søvn,  der  aldrig  svigtede  ham,  Familiens 
Hoved  for  at  ligge  vaagen  og  udspekulere  en 
diplomatisk  Action,  som  aldrig  skulde  blive  sat  i 
Værk    — 

Da  Lehnsgreven  seent  den  næste  Morgen  stod 
op  for  at  skride  til  den  vigtige  Akt,  at  gjøre 
sit  Morgentoilette,  en  Affaire,  der  pleiede  at  tage 
lang  Tid  for  ham,  gjaldt  hans  første  Spørgsmaal 
Grev  Georg. 

Han  havde  besluttet  at  tilbringe  Dagen  i  sin 
Søns  Selskab  og  tage  ham  under  Behandling;  den 
faderlige  Kjærligheds  Diplomati  skulde  gjore  et 
Forsøg,  af  hvilket  han  lovede  sig  Noget;  i  det 
Mindste  vilde  han  vel  opnaae  saa  Meget,  at  han 
holdt  Sønnen  ved  Hjemmet,  indtil  den  paatænkte 
Correspondance  med  hans  Fætter,  Baron  Stjern- 
holm paa  Glumborg,  besørget  ved  ridende  Bud, 
havde  givet  ham  det  ønskede  Middel  til  at  fjerne 
ham  for  en  Stund  i  Hænde. 

Stor  og  ubehagelig  blev  derfor  hans  Over- 
raskelse, da  Brøstrup  paa  Forespørgslen  maatte 
melde,  at  Grev  Georg  allerede  for  to  Timer  siden 
var    reden    bort    uden    Ledsagelse    og    kun    havde 

efterladt  den  Besked,  at  han  neppe  kom  hjem  for 
om  Aftenen. 

Brøstrup  stod  og  holdt  Silkeslobroken  udbredt, 
for  at  hans  Herre  kunde  stikke  sine  Arme  i  den ; 
men  ved  denne  Tidende  sank  Lehnsgreven  tilbage 
paa  Sengekanten  og  blev  siddende  der  en  Stund  i 
dybe  Tanker  med  stor  Fare  for  at  forkjøle  sig. 

Han  er  naturligviis  redet  til  Rosted,  tænkte 
han;  hvad  mon  han  nu  vil  gjøre?  Han  saae  meget 
ophidset  ud,  da  han  i  Gaar  Aftes  sagde  mig  God- 
nat. Blot  ikke  Begivenhederne  distancere  mig!  Det 
havde  han  jo  mere  end  een  Gang  oplevet,  at  den 
himmelske  Magt,  der  i  Smaat  som  i  Stort  styrer 
Verdens  Gang,  ofte  gjør  de  snildeste  menneskelige 
Beregninger  til  Intet,  og  han  troede  paa  et  Forsyn, 
en  personlig,  almægtig  Gud. 

En  Følelse  af  hans  egen  Afmagt  betog  ham, 
og  en  Anelse  om  noget  Skjebnesvangert,  Afgjo- 
rende,  der  skulde  komme  over  ham,  rystede  ham 
et  Øieblik;  men  han  tog  sig  snart  sammen,  fuld- 
forte sin  Paaklædning,  og  da  han  i  Hast  havde 
drukket  sin  Morgenkaffe,  satte  han  sig  til  at  skrive 
den  Depesche,  af  hvilken  han  lovede  sig  saa  meget. 

Naturligviis  var  Grev  Georg  reden  til  Rosted, 
men  ingenlunde  i  den  Hensigt  at  foretage  sig 
noget  Afgjørende  og  fremskynde  Begivenhedernes 
Gang.  Vistnok  var  han,  som  han  selv  sagde  til 
Rosa,  floien  derhen  paa  Kjærligheds  Vinger;  men 
det  gjaldt  ellers  blot  en  Skovtour,  en  Fart  i  Baade 
op    ad    Rosted   Aa,    som    allerede    for    flere    Dage 

siden  var  bleven  aftalt  med  van  Dolmers  og  nogle 
af  deres  Omgangsvenner. 

Ritmester  Dam  var  en  af  de  Indbudne,  og  det 
fik  hans  Værtinde,  Madam  Byrum,  at  fornemme. 

Denne  agtbare  Kvinde  sad  just  i  sin  lille  Daglig- 
stue og  paraderede  i  Sofaen.  Hun  var  indsvøbt  i 
et  Shavl  og  havde  en  Natkappe  paa  Hovedet. 
Hendes  fyldige,  rødmussede  Ansigt  og  et  Glimt  af 
Lune  i  hendes  lyse  Øine  under  de  buskede  Øien- 
bryn,  lig  Solblink  under  mørke  Skyer,  viste,  at 
hun  befandt  sig  paa  Høiden  af  Tilværelsen. 

Dette  var  gjerne  Tilfældet,  naar  hun  lykkeligt 
havde  udført  den  Stordaad  at  hjelpe  et  Barn  ind  i 
Verden.  Efter  en  gjennemvaaget  og  anstrengende 
Nat  havde  hun  taget  sig  en  god  Morgenlur,  og  nu 
vederkvægede  hun  sig  med  en  rigelig  Frokost. 

Den  var,  naar  Sandheden  skal  siges,  ikke  blot 
rigelig,  men  hin  og  lækker.  Synet  af  den  vilde 
overrasket  flere  af  Madam  Byrums  Velyndere,  for 
hvem  hun  jevnligt  klagede  sin  Nød. 

De  daarlige  Tider,  de  knappe  Kaar,  den  store 
Børneflok,  det  var  gjerne  Omkvædet  paa  Visen, 
naar  Madam  Byrum  gjorde  Visit  hos  en  eller  anden 
velhavende  Borger,  hvis  Hustru  befandt  sig  i  lovende 
Omstændigheder,  og  hun  optog  Forskud  paa  Hono- 
raret for  det  endnu  ufødte  Barn.  Denne  Finants- 
operation  var  meget  snild  og  gjorde  hendes  For- 
retningsdygtighed  al  Ære;  thi  naar  Affairen  lykke- 
ligt  var   overstaaet,    slog   den   glade  Fader   ofte  en 

Streg  over  Forskudet  og  gav  hende  et  ubeskaarent 
Honorar. 

Dette  var  just  hændet  hende  denne  Gang;  og 
det  maa  indrømmes,  at  Madam  Byrum  paa  Grund 
af  sin  Dygtighed  og  det  lyse  Blik,  hun  havde  paa 
Livet,  baade  det  fødte  og  det,  der  skulde  tudes. 
fortjente  den  Yndest,  hun  nød. 

Hendes  Mand,  Skrædderen,  sad  paa  sit  Bord  i 
den  lille  Stue  til  Gaarden  og  syede  paa  en  Frakke, 
som  han  vendte  for  sin  Logerende,  Ritmesteren. 
Han  vendte  Ryggen  til;  men  medens  Naalen  røg 
ud  og  ind ,  thi  Lars  Byrum  var  en  flink  Arbeider, 
skjevede  han  af  og  til  over  sin  Skulder  ind  i  Daglig- 
stuen, hvor  Bornene  stode  i  en  Kreds  omkring 
Bordet,  mens  deres  Moder  stak  en  lille  Bid  af  de 
lækkre  Sager  i  Munden  paa  dem. 

»See  nu  at  faae  Noget  selv,  Mutter,«  sagde 
hendes  Mand,   »og  kræs  ikke  for  Børnene!« 

»Kræse,«  svarede  hans  Hustru  i  en  skarp  Tone; 
hvad  er  her  at  kræse  med?  Under  Du  mig  ikke 
engang  en  Bid  Brød  med  lidt  Suul  til,  som  jeg 
Stræber  og  slider  for  at  ernære  Familien  : 

»Men  det  er  jo  justement  det,  jeg  gjør,«  sva- 
rede Byrum  med  Lune;     jeg  siger:  spiis  selv! 

»Værsgo/,  svarede  hans  Hustru  i  samme  Tone; 
»kom  herind  og  spiis  med !  Jeg  vil  saamænd  ikke 
sidde  her  længere  og  fraadse  alene.« 

Der  er  dog  ingen  Mening  i  de  Fruentimmer, 
tænkte  Skrædderen;  jeg  skjendte  jo  netop  fordi 
hun   ikke  fik  Noget  selv!    Imidlertid  vilde  han   ikke 

ophidse  hende  ved  Modsigelse,  men  han  vidste  af 
Erfaring,  at  det  ogsaa  vilde  være  et  Misgreb,  at 
modtage  Indbydelsen  til  at  spise  med;  thi,  som 
han  engang  havde  sagt  til  sin  Datter  Jane:  disse 
Barselfrokoster  ere  nu  engang  Mutters  eget  Depar- 
tement! 

Efter  en  lille  Pause,  sagde  han: 

»Naa,  Mutter,  hvordan  gik  det  saa  hos  Jensens?« 

»Naturligviis  wie  Nixl«  svarede  hans  Hustru 
med  Munden  fuld  af  Leverpølse.  »Hun  skabte  sig 
gyseligt;  hun  har  det  med  fine  Fornemmelser;  det 
kommer  af  de  mange  Penge,  Jensen  tjener  i  sin 
Boutik,  saa  hun  kan  sidde  paa  Parade  ved  Vinduet 
hele  Dagen.  Saa  havde  hun  da  Tid  nok  til  at 
spekulere  over  det,  der  ventede  hende,  og  ganske 
rigtigt,  da  det  kom  til  Stykket,  gik  hun  reent  fra 
det  og  hvinede  ligesom  Bruden  fra  Lammemo'er 
Brudenatten.« 

Byrum  havde  faaet  flere  Beviser  end  dette, 
paa  den  Lærdom,  hans  Hustru  under  de  lange 
Ventetimer  i  Barselstuerne  havde  erhvervet  sig  ved 
at  studere  de  Bøger,  hun  traf  paa;  og  han  vidste 
godt,  at  naar  hun  nu  gjorde  en  Pause,  saa  var 
Meningen  den,  at  han  skulde  spørge  hende  om, 
hvad  Bruden  fra  Lammemo'er  var  for  et  Fruen- 
timmer, og  det  vilde  han  da  ogsaa  lige  til  at  gjøre, 
da  der  i  det  Samme  lød  faste  Fodtrin  i  Gangen. 

Intet  opbragte  Madam  Byrum  mere,  end  naar 
hun  blev  overrasket  midt  i  sine  sybaritiske  Frokost- 
glæder,   hvorfor   Jane    havde    faaet    den   strengeste 

Befaling  til  at  aflaase  Gangdøren,  inden  hun  dæk- 
kede Bordet;  men  Jane  havde  ulykkeligviis  denne 
Gang  glemt  det,  Døren  sprang  op,  og  Ritmesterens 
anseelige  Person  viste  sig  i  Doraabningen. 

Madam  Byrum  sprang  op  og  rakte  Haanden 
frem,  som  om  den  var  stor  nok  til  at  skjule  Vidnes- 
byrdene om  hendes  Udskeielser;  men  hun  skjonnede 
strax,  at  hendes  Logerende  med  eet  Blik  havde 
opfattet  Situationen  og  forstaaet  den. 

Gud,  hvor  De  forskrækkede  mig,  Hr.  Ritmester, 
sagde  hun  i  stor  Forvirring;    »saadan  som  jeg  seer 
ud  og  —  og,  her  er  saa  uordentligt! 

»Naa,«  svarede  Ritmesteren  med  et  jovialt  Smiil, 
»her  bliver  nok  snart  pænt  igjen.  De  har  arbeidet  paa 
at  rydde  Terrainet,  Madam  Byrum!  Ingen  ganske 
ubehagelig  Beskjæftigelse,«  foiede  han  til,  idet  han 
lod  Blikket  glide  hen  over  det  rigt  besatte  Bord, 
»men  meget  fornuftigt  af  Dem  at  styrke  Dem;  De 
var  jo  ude  i  Nat,  hører  jeg.   —  Byrum! 

Byrum  gjorde  en  Dreining  paa  Bordet  og 
sagde : 

Er  det  Frakken,  Hr.  Ritmester?  Jeg  sidder 
her  og  slider  i  den;  om  to  Timer  skal  den  være 
færdL 

Blæse  med  Frakken  !  lod  Ritmesterens  muntre 
Svar.  Yi  have  Andet  at  tænke  paa  i  Dag.  Vi 
skulle  en  Tour  opad  Aaen.  Vil  De  roe  for  os, 
ByrUm? 

»Min  Sjæl  vil  jeg  saa,«  svarede  Byrum  og 
sprang  med  et  Sæt  ned  ad  Bordet. 

s 

»En  Rigsdaler  og  fri  Fortæring,«  føiede  Rit- 
mesteren til. 

> Meget  raisonabelt,«  svarede  Byrum.  »Skal 
det  være  strax?« 

»Der  seer  De,  Ur.  Ritmester,  hvilken  letsindig 
Krabat  min  Mand  er;  strax  parat  til  at  gaae  paa 
Kommerts,«  sagde  Madam  Byrum,  idet  hun  lagde 
Hovedet  paa  Siden  og  smilede,  en  Gestus,  hun 
havde  studeret  hos  Rosteds  fine  Damer. 

»Han  har  min  Sjæl  godt  af  at  faae  Benene 
rettede  en  Gang  imellem,«  svarede  Ritmesteren. 
»Klokken  tre  ved  Amtmandens  Have,  Byrum!«,  — 

Præcis  paa  Klokkeslettet  bordede  Byrum  med 
sin  Baad  Landingsbroen  ved  Amtmandens  Have 
og  forefandt  der  Hans  Høivelbaarenheds  Tjener 
Frants,  en  rødkindet  ung  Fyr  i  brunt  Livrée  med 
store  blanke  Vaabenknapper. 

Den  snilde  Skrædder  loe  i  sit  stille  Sind  af 
hans  Opblæsthed,  men  tæmmede  sit  Lune,  indtil 
han  havde  pumpet  ham,  og  saaledes  fik  Byrum  to 
interessante  Nyheder  at  bringe  hjem  med  til  sin 
Mutter. 

Den  ene  var  den,  at  nu  var  Greven  rigtigt 
forlovet  med  Frøken  Rosa,  for  han,  Frants,  havde 
selv  seet,  at  han  kyssede  hende  nede  i  Lindelysthuset, 
og  den  anden,  at  Kammerherren  havde  besluttet, 
at  han  vilde  holde  Heste  og  Vogn  —  en  Beslut- 
ning, der  giver  en  Forestilling  om  Beskaffenheden 
af  de    Følelser,    hvormed   Rosas   Fader    maa   have 

siddet  i  don  grevelige  Landauer,  da  den  den  fore- 
gaaende  Aften  kjørte  ham  hjem  fra  Ambæk.  — 

Nu  kom  hele  Selskabet,  i  Alt  en  Snees  Herrer 
og  Damer.  Amtmanden  var  selv  med ,  en  usæd- 
'  vanlig  Omstændighed ;  han  nedlod  sig  sjeldent  til 
at  tage  Deel  i  slige  Udflugter. 

Under  høirøstet  Samtale  og  Latter  fordelte 
Selskabet  sig  i  Baadene,  og  de  giede  opad  Aaens 
speilblanke  Strøm  gjennem  den  grønne  Eng  ad 
Skovaasene  til,  hvis  lovrige  Skraaninger  Efter- 
middagssolens Straaler  streifede. 

Af  og  til  hørtes  en  sagte  Klirren  som  af  zit- 
trende  Strenge.  Den  kom  fra  Ritmester  Dams 
Guitar.  Der  sad  han  med  den  i  sit  Skjød,  slog 
nogle  Akkorder  an  og  forberedede  Selskabet  paa 
en  Konstnydelse,  hvortil  hans  Gudinde,  Frøken 
Jutta,  aldeles  ikke  glædede  sig. 

Aarsagen  til  hendes  Mishag  var  ikke  blot  den, 
at  han  sang  falsk.  Hun  fandt,  at  denne  Troubadour- 
rolle klædte  hans  mandige  Personlighed  meget  be- 
synderligt; hun  havde  gjerne  taget  Guitaren  fra 
ham,  knuust  den  paa  Baadens  Ræling  og  kastet 
den  i  Vandet,  og  denne  hendes  levende  Harme  var 
et  sikkert  Beviis  paa,  at  den  uheldige  Sanger  havde 
vundet  Terrain  i  hendes  Hjerte. 

De  sade  i  den  bagerste  Baad ,  som  Byrum 
roede,  og  hvor  der  var  blot  Unge.  I  den  forreste 
Baad ,  som  Amtmanden  selv  styrede ,  befandt  sig 
hans  Frue,  et  Par  ældre  Herrer  og  et  Par  cor- 
pulente   Damer,    hvis   brede  Rygge   afgave   et   vel- 

komment   Skjærmbrædt   for   Grev  Georg  og  Rosa, 
der  sade  sammen  i  Forstavnen. 

Hver  Gang  Baaden  gjorde  en  Dreining,  saae 
Jutta  derhen  og  fandt  Situationen  uforandret  —  de 
to  Elskende  sade  og  stirrede  hinanden  uafladeligt 
ind  i  Øinene,  indtil  Rosa  rødmende  sænkede  sine 
Øienlaag  med  de  lange  Øienhaar,  for  kort  efter  atter 
at  hæve   dem    og   begynde  den  samme  Leg  forfra. 

Endelig  brød  det  løs,  det  som  Jutta  frygtede. 
De  unge  Damers  Bønner  havde  omsider  formaaet 
Alexander  Dam  til  at  lade  sin  stærke  Stemme  høre. 
Han  havde  jo  siddet  og  ventet  paa  den  eneste 
Opfordring,  som  han  brød  sig  om;  men  den  ude- 
blev. Jutta  sad  der  stum  og  saae  alle  andre  Steder 
hen  end  der,  hvor  han  sad.  Nu,  da  han  tog  et 
Par  kraftige  Akkorder  og  begyndte  at  synge,  saae 
hun  paa  ham,  som  om  hun  vilde  sige:  det  er  ikke 
min  Skyld;  jeg  vadsker  mine  Hænder;  naar  Du 
endelig  vil  prostituere  Dig,  saa  maa  det  jo  saa  være! 

Det  var  en  dengang  meget  yndet  Vise  af 
»Soliman  den  Anden«,  hvis  Ord  nu  gjenlød  i  Juttas 
Øren;  hun  kjendte,den  og  kunde  ikke  udstaae  den. 

At  elske  og  behage 

Er  Kvindens  Øiemed; 

De  Mændene  indtage 

Ved  Smiil  og  Kjærlighed. 

De  deres  Kald  opfylde, 

Dem  alle  Hjerter  hylde; 

Fra  Øst  til  Vest,  fra  Syd  til  Nord 

Er  Kvindens  Almagt  stor. 

»Ja  det  er  da  vist  I  udbrod  Skrædder  Byrum 
med  sin  dybe  Rost,  og  en  almindelig  Lattersalve 
fulgte  paa. 

Huld  Deres  Mund,  Byrum,  &  sagde  Ritmesteren, 
idet  han  blev  lidt  bleg  under  Næsen,  et  sikkert 
Kjendetegn  paa,   at  han  var  meget  vred. 

»Naa,  naa,  Hr.  Ritmester,«  sagde  Byrum  mug- 
gent,    godt  Ord  igjen ! 

Jutta  stirrede  forundret  paa  Dam.  Hun  havde 
ikke  tænkt  sig,  at  hans  elskværdige  Ansigt  med 
det  blide  sværmeriske  Blik  kunde  i  den  Grad  skifte 
Karakteer  og  blive  morkt  som  en  Tordensky. 

Pas  Aarerne,  Byrum;  vi  drive  jo  paa  Land!"; 
raabte  han  barskt. 

Byrum  lystrede,  og  Baaden  gled  atter  fremad 
midtstrøms,  indtil  Dam  havde  gjenvundet  Lige- 
vægten og  sagde: 

Ja ,  De  bryder  Dem  vel  ikke  om  at  høre 
mere?« 

Jo,  jo!  lød  det  fra  alle  Sider,  og  han  sang 
da  Visen  til  Ende. 

Med  Yndets  Tryllekjæde 
Omsnoe  de  Mandens  Bryst, 
Ved  Kjærlighedens  Glæde 
De  skabe  himmelsk  Lyst. 
Just  ved  at  være  svage 
De  Herredømmet  tage, 
Og  Kvindens  Seiersdag 
Er  den,  naar  hun  er  svag. 

Blondiner  og  Brunetter, 

I  maae  jo  selv  tilstaae, 

Saa  smaat  I  er  Koketter, 

De  Store  med  de  Smaa! 

Men  lige  fuldt  man  Eder 

Dog  elsker  og  tilbeder. 

Hos  Christen,  Hedning,  Tyrk,  Papist, 

I  seire  dog  tilsidst! 

»Bravo!«  lød  det  i  Chor  fra  Herrerne  i  Baaden, 
og  de  unge  Damer  smilede.  Kun  Jutta  sad  der 
som  en  Statue. 

»Behagede  Sangen  Dem  ikke?«  spurgte  Dam 
dristigt 

»Naar  jeg  skal  være  ærlig,  nei,«  svarede  hun 
og  blev  lidt  rød  i  Kinderne.  »Jeg  mener  Ordene,« 
føiede  hun  til;  »det  er  en  tosset,  letsindig  Vise.« 

»Lad  os  faae  Dine  Grunde,«  spurgte  Borger- 
mesterens Datter  Hansine,  Juttas  Barndomsveninde 
og  Byens  Kokette. 

»Det  er  ikke  et  Emne,  jeg  gider  diskutere  i 
Herrernes  Nærværelse,«  svarede  Jutta  med  et  stolt 
Hovedkast. 

»Saa  Du  vil  skulke  Dig  derfra,«  sagde  Frøken 
Hansine  og  loe. 

Baadene  vare  nu  paa  et  Sted,  hvor  Aaen 
bredede  sig;  de  giede  jevnsides,  saa  at  Juttas  Fader 
havde  hørt  Samtalen. 

»Har  Du  fældet  Dommen,  Jutta,«    raabte   han 

til  hende,     saa   maa  Du  ogsaa  rykke  ud  med  Mo- 
tiverne!« 

Xaa  i  Guds  Navn  da,«  sagde  hun.  le- 
mener, at  de  Mænd,  der  digte  saadanne  Viser,  ere 
nogle  snedige  Fyre,  og  at  de,  der  ynde  dem,  ikke 
ere  stort  bedre;  men  især  mener  jeg,  at  de  Piger, 
som  troe  paa  Komplimenterne  og  indbilde  sig,  at 
de  befæste  deres  Herredomme  ved  Svaghed,  de 
ere  nogle  store  Tosseri 

Juttas  Øine  funklede,  idet  hun  sagde  dette. 
Dam  saae  paa  hende  med  ufordulgt  Beundring; 
han  fandt  hende  saa  skjøn  i  hendes  stolte  Harme, 
at  han  reent  glemte   at  fortsætte  Disputen. 

Hendes  Fader  derimod  svarede: 
Du  har  Ret,  mit  Barn ;  men  dog  Uret,  for  saa 
vidt    som    Du    tillægger    den    uskyldige    li  ile    Sang 
altfor  stor  Betydning.«   — 

Kort  efter  havde  de  naaet  Maalet,  en  frem- 
springende Skovpynt,  hvor  de  gik  i  Land  og  van- 
drede saa  op  til  det  Sted,  som  storladent  benæv- 
nedes Vandfaldet.  Det  brusede  aldrig  meget  vildt, 
men  paa  denne»Aarstid  var  det  saa  spagfærdigt,  at 
en  lille  Ode  til  dets  Priis,  et  sindrigt  Elskovsdigt, 
som  var  begyndt  at  fødes  i  Alexander  Dams  Hoved, 
mens  de  vandrede  derop,  og  han  havde  Juttas 
stolte  Skikkelse  foran  sig,  ved  Synet  af  de  tone 
Stene  døde  en  ynkelig  Død  som  et  ufuldbaarent 
Foster. 

Selskabet  havde  antaget,  at  de  her  skulde  nyde 
deres  Aftensmaaltid ;  men  Grev  Georg  førte  det  et 

Stykke  dybere  ind  i  Skoven  til  en  smuk,  aaben 
Plads,  hvor  der  ventede  Alle  en  Overraskelse.  Der 
var  nemlig  af  store  Bøgegrene  dannet  en  Løvhytte 
med  et  Par  simple  Naturbænke  og  et  Bord,  hvor 
et  Par  af  Officerernes  Oppassere  havde  hensat  Mad- 
varerne og  Vinen,  som  de  havde  baaret  derhen  ad 
en  Gjenvei  gjennem  Skoven. 

De  befandt  sig  nemlig  her  paa  Grevskabet 
Ambæks  Grund,  lige  indenfor  dets  yderste  Skov- 
skjel,  og  Grev  Georg  var  deres  Vært.  De  bleve 
modtagne  af  en  grevelig  Skovfoged,  der  havde  be- 
sørget Arrangementet,  og.  for  at  paasee  Udførelsen 
af  det,  var  Grev  Georg  redet  saa  tidligt  hjemme  fra. 

Plan  høstede  rigelig  Roes  og  fik  varme  Tak- 
sigelser for  dette  smukke  Indfald,  og  Rosas  Øine 
straalede  af  Stolthed  og  Glæde.  I  sine  egne  Tanker 
var  hun  Værtinde,  men  sukkede  ved  Tanken  om, 
at  hendes  Lykke  endnu  var  en  Hemmelighed,  skjult 
for  hendes  Nærmeste  og  for  Verden.  Naar  skulde 
dog  Sløret  falde? 

Stemningen  ved  Maaltidet  var  meget  animeret, 
og  Jutta  viste  ikke  ganske  lige  overfor  sin  Tilbeder 
den  Styrke,  hun  nylig  havde  anbefalet  sit  eget  Kjøn. 

Derefter  spredte  Selskabet  sig  i  Skoven;  men 
da  de  atter  samledes  for  at  begive  sig  ned  til  Baa- 
dene  og  roe  hjem,  viste  det  sig,  at  Grev  Georg  og 
Rosa  vare  forsvundne.  Saa  gik  man  ud  paa  Op- 
dagelse, og  Skoven  gjenlød  af  Raab;  men  en  Stund 
bleve  alle  Efterforskninger  forgjeves,  og  kun  Ecchoet 
svarede  paa  Raabene. 

Du  burde  virkelig  passe  bedre  paa  Dine 
Døttre,  sagde  Amtmanden  til  sin  Kone;  men  Re- 
primanden blev  ikke  givet  i  nogen  synderlig  streng 
Tone. 

Hans  underdanige  Hustru,  der  ellers  blev  bange, 
naar  der  viste  sig  en  Rynke  i  hendes  Ægteherres 
Pande,  modtog  da  ogsaa  denne  Irettesættelse  med 
et  Smiil,  idet  hun  sagde : 

»Aa,  nu  troer  jeg,  at  jeg  veed,  hvor  de  ere. 
Rosa  sagde  fer  til  Grev  Reinfeldt,  —  nu  glemte  jeg 
alligevel  at  plukke  de  smukke  blaa  Klokker  nede 
ved  Vandfaldet;  formodentlig  ere  de  gaaede  derned.« 

Nu  hk  hun  imidlertid  et  irettesættende  Blik, 
som  var  alvorligt  meent.  Hendes  Mand  fandt  det 
dog  ikke  raadeligt  at  pudse  hele  det  samlede  Sel- 
skab paa  de  Elskende,    hvorfor  han  hurtigt  sagde: 

»Vist  ikke!  Da  jeg  saae  dem  sidst,  gik  de  i 
den  stik  modsatte  Retning.« 

Dog  gik  nu  hele  Selskabet  ad  Vandfaldet  til, 
hvilket  jo  ogsaa  var  Veien  til  Baadene,  mens  han 
selv,  ledsaget  af  Ritmester  Dam,  bøiede  af  fra 
Stien  ind  i  Skoven. 

Pludseligt  standsede  de  begge. 

»Saae  De  det,  Dam?«  spurgte  Amtmanden 
befippet. 

Dam   nikkede   med   et  Smiil.     Han  havde  seet 

det.      Grev  Georg  og   Rosa   sade   tæt  omslyngede 

paa  en   Vindfælde   og  kyssede   hinanden,    men   da 

de  bleve  de  Kommende  vaer,  floi  de  fra  hinanden. 

Det  er   for   galt,<    udbrod    Rosas    Fader   med 

en  Harme,  hvis  Oprigtighed  hans  Ledsager  ikke 
ganske  troede  paa.     »Hvad   skal  jeg  gjøre,  Dam?« 

»Lad  som  ingen  Ting,  Hr.  Kammerherre,« 
svarede  Dam,  »men  forlang  en  Forklaring  af  Grev 
Reinfeldt,  inden  han  rider  hjem.« 

»De  har  Ret,«  lød  Svaret;  »saaledes  vil  det 
være  meest  — -  meest  passende.« 

De  Overrumplede  havde  imidlertid  fattet  sig. 
De  kom  gaaende,  Grev  Georg  forlegent  smilende, 
Rosa  med  blussende  Kinder. 

»Naa,  Gudskeelov,  at  vi  endelig  fandt  Dem, 
Hr.  Greve,«  sagde  Jens  van  Dolmer  med  et  af  sine 
fineste  Smiil;  »vi  begyndte  virkelig  at  blive  bange 
for  —  for  Rosa.  Lad  os  nu  skynde  os  efter  de 
Andre!« 

Saa  gik  de,  han  foran  med  Grev  Georg,  Dam 
bagefter  med  Rosa. 

Dam  skjønnede  af  Amtmandens'  Gestus  og  al- 
vorlige Mine,  at  Forklaringen  skulde  affordres  Grev 
Georg  strax,  hvorfor  han  holdt  sig  tilbage. 

Han  saae,  at  stakkels  Rosa  var  frygtelig  for- 
legen. Hvorledes  skulde  han  forholde  sig?  Han 
følte,  at  det  neppe  vilde  gaae  at  indlede  en  almin- 
delig Samtale,  men  Tausheden  blev  i  Længden 
trykkende. 

Hans  gode  Tanker  om  den  yndige  Pige,  der 
gik  ved  hans  Side,  og  hans  naturlige  Takt  indgav 
ham  det  Rette.  Han  tvivlede  ikke  om,  at  hun  jo 
var  bleven  forlovet,  og  antog,  at  det  var  skeet  paa 
denne  Udflugt. 

»Kjære  Froken  Rosa,  sagde  han  smilende, 
-ter  jeg  gratulere? 

Hun  saae  paa  ham  med  et  taknemmeligt  Blik, 
som  om  en  Steen  var  falden  fra  hendes  Hjerte. 

Tak!  svarede  hun  med  usikker  Stemme  og 
taarefyldte  Øine. 

Dette  glæder  mig  hjerteligt, «  sagde  han  og 
tilføiede,  idet  han  pegede  paa  Rosas  Fader  og  Grev 
Georg:  nu  veed  Deres  Fader  det,  og  saa  er  jo 
Alt  næsten  klappet  og  klart. 

Rosa  blegnede,  da  det  lille  Ord  -næsten,  ramte 
hendes  Øren;  men  hun  taug,  og  i  det  Samme 
standsede  hendes  Fader. 

Da  de  vare  komne  hen  til  ham,  klappede  han 
hende  paa  Kinden  og  sagde  paa  sin  meest  storladne 
Maade: 

Grev  Reinfeldt  har  anholdt  om  Din  Haand, 
og  jeg  veed,  at  Du  er  enig  med  ham.  Du  har  mit 
Samtykke,  mit  Barn ! 

Derpaa  kyssede  han  hende. 
Til  Lykke,    Reinfeldt!      sagde  Dam   og  rakte 
ham  Haanden. 

Ja,  vi  maae  jo  lade  det  blive  mellem  os,  Dam, 
sagde  Amtmanden,     blot  en  lille  Stund,  indtil  Grev 
Georgs    Fader    har   sanctioneret   Forlovelsen.      Jeg 
siger  det  kun  til  min  Kone.« 

Grev  Georgs  Mine  var  temmelig  alvorsfuld; 
han  lignede  i  dette  Øieblik  ikke  en  lykkelig  Elsker, 
der  har  naaet  sine  Ønskers  Maal.     Han    gav    Rosa 


124 

sin  Arm  med  et  Suk,  og  hun  saae  beklemt  op  til 
ham.  — 

Inden  Grev  Georg  om  Aftenen  red  hjem,  sagde 
Dam  til  ham: 

»Naa,  Reinfeldt,  nu  har  Du  hende;  vær  nu 
god  imod  hende.« 

»Passiar!«  lød  det  gnavne  Svar.  »Du  forstaaer 
slet  ikke  Situationen.  Jeg  har  hende  ikke  endnu ; 
jeg  vil  faae  en  haard  Dyst  med  den  Gamle  der 
hjemme.« 

»Pokker  heller!«  svarede  Dam  med  en  vantro 
Mine;  ;  men  skulde  han  være  saa  urimelig,  saa 
maa  Du  blæse  ham  et  Stykke.« 

»Aa,  gid  Pokker  havde  — !«  udbrød  Grev 
Georg,  men  taug  i  det  Samme. 

»Gid  Pokker  havde  hvad?«  spurgte  Dam;  »Din 
Gamle?« 

»Nei,«  svarede  Grev  Georg,  idet  han  fattede 
slS'i  >y'ieS  mente  Erectionen,  som  ikke  sikkrer  Suc- 
cessor hans  Udkomme.  Vi  maae  leve  af  Faders 
Naade,  Rosa  og  jeg,  om  vi  ville  gifte  os.« 

»Det  jevner  sig  saamænd  nok,«  sagde  Dam. 
»Du  faaer  en  klog  Svigerfader:  læg  Sagen  i  hans 
Haand;  han  vil  nok  være  Mand  for  at  jevne  alle 
Vanskeligheder. « 

Grev  Georg  saae  paa  sin  Ven  med  et  tvivlende 
Smiil,  bød  ham  Godnat,  og  de  skiltes. 


SYVENDE  KAPITEL. 


Er  Fader  oppe  og  hvordan  staaer  Humeuret 
i  Dag?«  spurgte  Grev  Georg  den  næste  'Morgen 
Brøstrup. 

Udmærket,  svarede  Jægeren.  »Kammerherren 
har  allerede  været  oppe  i  en  Time ;  han  spiste  med 
god  Appetit  og  sidder  nu  og  læser  de  mange 
Aviser  og  Breve  fra  Udlandet,  som  kom  i  Gaar 
Aftes;  og  saa  ryger  han  en  af  de  fine  Cigarer,« 
foiede  Brøstrup  til  med  et  Smiil,  der  som  sædvan- 
ligt lod  see  hans  store  hvide  Tænder. 

Den  Melding  tydede  rigtignok  paa  Velvære, 
især  det  om  Cigaren.  Lehnsgreven  rogte  sjeldent; 
men  han  havde  en  Kasse  overordentlig  fine  og 
meget  kostbare  Havannacigarer,  som  hans  Herre, 
Prindsen,  havde  foræret  ham.  En  Gang  imellem, 
naar  han  var  rigtigt  i  sit  Es,  røgte  han  en  af  dem, 
og  det  var  en  stor  Gunstbevisning,  naar  han  bod 
Nogen  en  af  disse  prindselige  Cigarer. 

Grev  Georg  besluttede  nu  strax  at  gaae  til  sin 
Fader  og  sige  ham  Alt;  det  var  bedst  at  faae  det 
overstaaet  jo  før  jo  hellere.  Der  var  jo  ingen 
Mulighed  mere  i  at  slippe;  han  maatte  gaae  til  den 
Dyst. 

Lehnsgreven  befandt  sig  i  sit  Yndlingsværelse, 
et  rummeligt  Gemak,  rigt  udstyret  med  enhver 
tænkelig  Comfort,  magelige  og  elegante  Meubler, 
Mahogni  Bogskabe,  Konstsager  og  Nipsgjenstande, 
meest  Erindringer  fra  hans  Udenlandsrejser,  an- 
bragte ovenpaa  Bogskabene  og  paa  et  Par  Etagerer. 

Paa  Væggene  hang  i  tilsyneladende  Uorden, 
men  dog  med  Smag  grupperede,  nogle  Malerier  og 
Kobberstik,  Landskaber  og  Portraiter,  de  sidste 
meest  fyrstelige  Personer  og  blandt  dem  et  stort 
Oliemaleri  i  en  kronet  Ramme,  forestillende  hans 
Velynder,  Prindsen,  og  en  Gave  fra  hans  kongelige 
Høihed  selv. 

Derimod  var  der  ingen  Familieportraiter;  de 
vare  anbragte  i  den  store  Sal  paa  een  Undtagelse 
nær,  hans  hensovede  Gemalindes,  Grevinde  Claras 
Portrait,  et  stort  Brystbillede,  malet  i  Olie.  Hun 
var  afbildet  i  en  af  de  kortlivede  og  nedringede 
Kjoler  fra  Napoleons  Tid,  og  hendes  mørke  Lokker 
faldt  frit  ned  om  hendes  Hoved. 

Man  saae,  at  hun  havde  været  en  smuk  Dame, 
men  hendes  kneisende  Holdning ,  sammenknebne 
Læber  og  bydende  Blik  syntes  selv  nu,  efter  Døden, 
at  holde  Beskueren  i  Afstand. 

Grev  Georgs  Blik  faldt  lige_paa  Portraitet,  da 
han  traadte  ind. 

Han  havde  aldrig  kjendt  sin  Moder  og  sjeldent 
følt  Savnet  af  hende;  men  netop  denne  Morgen- 
stund var  det  faldet  ham  ind ,  at  hvis  hans  Moder 
havde  været  i  Live,  da  vilde  han  i  sin  nuværende 
vanskelige  Stilling  tyet  til  hende;  hun  vilde  vel 
med  kvindelig  Blidhed  og  Takt  formaaet  at  jevne 
Veien  for  ham;  men  da  det  stolte,  stive  Blik  fra 
Portrailet  mødte  hans,  tænkte  han  —  formodentlig 
dog  ikke;  hun  vilde  vel  kun  været  en  Hindring 
mere. 

Han  kunde  imidlertid  ikke  klage  over  den 
Modtagelse,  han  fik  af  sin  Fader.  Den  var  hjerte- 
lig; thi  den  Gamle  var  meget  for  klog  til  nu  at 
støde  Sønnen  fra  sig  ved  at  vise  Mishag  over  hans 
Opførsel;  det  var  jo  netop  hans  Hensigt  at  drage 
ham  til  sig  og  holde  paa  ham ,  indtil  Svaret  kom 
fra  hans  Onkel,  Baron  Stjernholm  paa  Glumborg. 

Lehnsgreven  laae  paa  Chaiselonguen  ved  det 
store  runde  Bord,  der  stod  midt  i  Stuen,  omgivet 
af  flere  magelige  Lænestole,  og  som  var  n. 
heelt  dækket  af  Bøger  og  Aviser.  Ved  hans  Hoved 
stod  et  lille  Bord  med  et  Platinafyrtoi  og  en  Flaske 
ægte  Kølner  vand,  som  han  ofte  pleiede  at  benytte 
til  at  forfriske  sig  med. 

>God  Morgen,  kjære  Georg,«  sagde  han  liv 
ligt.  Det  glæder  mig  sandelig  at  sec  Dig.  Du 
bliver  da  hjemme  i  Dag? 

Da  Grev  Georg  svarede  ja,  Vedblev  han: 

»Det  var  Ret!  Jeg  kjedede  mig  i  Gaar  og  følte 
mig  saa  eensom.  Du  kunde  nok,  kjære  Georg, 
være  lidt  mere  hos  Din  Fader  paa  hans  gamle 
Dage ,  end  Du  er.  Undertiden  vilde  det  lønne  sigf 
for  Dig;  see  hvilken  righoldig  Post,  jeg  fik  i  Gaar! 
Foruden  Bladene  er  her  to  høist  interessante  Breve 
fra  Wetterstedt  og  Carl  Stjernholm.  Du  maa 
gjerne  læse  dem,  hvis  Du  har  Lyst.  Sæt  Dig  og 
slaae  Dig  til  Ro !  Vil  Du  have  en  Cigar  —  en  af 
de  pr  indselige?« 

Han  rakte  Grev  Georg  Nøglen  til  sin  Secretair 
og  sagde  muntert: 

»Der,  tag  en  selv!  men  Du  maa  min  Sandten 
ikke  knibe  en  extra  fra  mig;  det  gaaer  paa  Hel- 
dingen med  dem,  og  de  ere  uerstattelige.« 

»Bevares,«  svarede  Grev  Georg  i  en  forceret 
munter  Tone,  »det  vilde  jo  næsten  være  Majestæts- 
forbrydelse.« 

Da  han  havde  taget  Cigaren  og  faaet  den 
tændt  ved  Platinafyrtøiet,  fulgte  han  sin  Faders 
Exempel  og  satte  sig  til  at  studere  Nyhederne  fra 
Paris. 

Der  herskede  en  halv  Snees  Minuter  en  Stil- 
hed i  Stuen,  som  kun  blev  afbrudt  ved  Papirets 
Raslen,  naar  den  gamle  Greve  vendte  sin  Avis,  den 
unge  de  to  Diplomaters  zirlige  Brevark. 

Dette  skete  mistænkelig  hurtigt,  omtrent  som 
naar  en  Skuespiller  læser  et  Brev  paa  Scenen.  Den 
Gamle  blev  først  kjed  af  Pantomimen,  lod  Avisen 
synke  og  udbrød : 

Et  mærkeligt  Land,  et  mærkeligt  Folk  og  en 
endnu  mærkeligere  By !  Altid  lever  man  i  Paris, 
som  paa  en  Vulkan.  Gud  være  lovet,  at  vi  leve 
under  et  mildt,  men  dog  fast  Regimente  og  midt 
i  en  Befolkning  af  rolige  og  fornuftige  Mennesker, 
der  ikke  paa  Kommando  af  nogle  Bladsmorere 
lade  sig  ophidse  til  Revolte!« 

Efterat  Lehnsgreven  saaledes  havde  lettet  sit 
Hjerte  og  udtalt  sin  politiske  Troesbekjendelse, 
uden  at  det  derved  lykkedes  ham  at  faae  en  Sam- 
tale i  Gang  med  sin  tause  Søn,  lagde  han  Avisen 
fra  sig  og  spurgte: 

Apropos,  Georg,  hvor  tilbragte  Du  Dagen  i 
Gaar?« 

Grev  Georg  syntes  pludseligt  at  være  stærkt 
optaget  af  det  Brev,  han  læste,  men  om  hvis  Ind- 
hold han  i  Virkeligheden  kun  havde  faaet  en  dun- 
kel Forestilling. 

Endelig  lagde  han  dog  Brevet  fra  sig,  saae  op 
og  sagde : 

I  Rosted.« 

Hos  Amtmandens? 
»Ja,  jeg  gjorde  en  lille  Skovtour  med  van  Dol- 
mers og  nogle  af  deres  Bekjendte. 

Du  kommer  meget  til  van  Dolmers,  sagde 
Lehnsgreven    roligt    og    mildt.         Du    skulde    dog 

lidt  forsigtig!  Indlad  Dig  ikke  for  dybt  med 
dem;  det  kunde  blive  misforstaaet.« 

Grev  Georg  sad  med  korslagte  Arme  og  saae 
ned  for  sig. 

9 

»Gud  bevares,«  vedblev  hans  Fader,  »Du  er 
ung  og  har  Lov  til  at  more  Dig,  men  —  men, 
oprigtig  talt,  saa  tiltroede  jeg  Dig  en  finere  Smag 
og  —  undskyld,  at  jeg  siger  det  reent  ud  —  mere 
Selvfølelse.  Forholdet  mellem  van  Dolmers  og 
Dig  synes  jo    at  være  blevet  næsten  intimt  og  — « 

»Fader,«  udbrød  Grev  Georg,  idet  han  lagde 
den  kun  halvt  røgne,  prindselige  Cigar  fra  sig  og 
reiste  sig,  »jeg  bør  ikke  længere  skjule  Sandheden 
for  Dig.     Jeg  er  forlovet  med  Frøken  Rosa.« 

Den  Gamle  reiste  sig  halvt  i  Chaiselonguen, 
sank  atter  tilbage,  slog  Hænderne  sammen  og  ud- 
brød : 

»Gud  hjelpe  os!« 

»Vi  have  hendes  Faders  Samtykke,«  sagde 
Grev  Georg,  idet  han  saae  paa  den  Gamle  med  et 
spændt  Blik,   »og  nu,  kjære  Fader,  bede  vi  om  Dit.« 

Da  sprang  Lehnsgreven  op  og  sagde  i  største 
Forbittrelse : 

»Hendes  Faders  Samtykke?  Ja,  det  troer  jeg 
Pinedød  nok!  Han  har  fisket  efter  Dig,  Georg,  og 
Du  er  gaaet  i  Garnet  —  en  fed  Fangst  for  en  op- 
blæst Stodder,  som  ham!« 

Grev  Georg  fandt  det  raadeligst  at  tie,  indtil 
Stormen  havde  udraset. 

»Men  der  bliver  ikke  noget  af,«  vedblev  Lehns- 
greven  ,  idet  han  gik  hen  til  sin  Søn  og  saae  ham 
lige  ind  i  Øinene.  »Du  faaer  aldrig  mit  Samtykke 
til  den  Forbindelse,  aldrig!  Behøver  jeg  at  sige 
Dig  Grunden?« 

Nei,  det  behovede  han  visselig  ikke;  men  Grev 
Georg  sagde  hverken  ja  eller  nei.  Mens  den  Gamle 
foer  fort  og  talte  sig  varm ,  overveiede  han ,  hvad 
han  skulde  sige  til  Forsvar  for  Rosa  og  sig,  om 
det  overhovedet  nyttede  at  sige  Noget.  For  ham 
var  med  Tilstaaelsen  af  Forholdet  det  Værste  forbi ; 
jo  heftigere  hans  Fader  blev,  desto  roligere  blev  han. 

»Du  har  skammeligt  bedraget  Tekla,«  sagde 
Lehnsgreven.  »Du  har  nærmet  Dig  hende  paa  en 
Maade,  der  ingen  Tvivl  lod  tilbage  om  Hensigten. 
Du  begyndte  strax  derpaa,  efter  Hjemkomsten  fra 
Udlandet  —  Du  veed  bedst  selv,  hvor  vidt  Du  er 
gaaet,  og  saa  — « 

Ja,  Fader,«  faldt  Grev  Georg  ind,  »jeg  veed 
det  bedre  end  Du.  Jeg  har  ikke  givet  Tekla  noget 
Løfte.« 

I  Kjærlighedssager,«  svarede  Lehnsgreven 
skarpt,   »føle  Mænd  af  Ære  sig  bundne  ved  mindre.« 

»Aa,«  svarede  Grev  Georg  med  et  Smiil,  der 
irriterede  hans  Fader,  »skru  ikke  Sagen  saa  hoit 
op!  Der  er  vexlet  nogle  Fraser  om  Kjærlighed 
mellem  Tekla  og  mig,  voila  tout '.  Jeg  vidste  jo,  det 
var  Dit  Ønske  at  smedde  os  sammen,  og  det 
glædede  mig  virkelig  ved  Hjemkomsten  at  gjensee 
min  kjære  Cousine ;  men  jeg  kom  snart  efter ,  at 
naar  jeg  indbildte  mig  at  være  forelsket  i  hende, 
saa  tog  jeg  feil. 

»Ja,«  sagde  Greven,  -da.  Du  fik  den  Anden  al 
see!     Dette    er   perfid,    Georg;    Du  fremstiller  ikke 

Sagen  ærligt;  men  det  skal  ikke  lykkes  Dig  "at 
stikke  mig  Blaar  i  Øinene.« 

Grev  Georg  blev  lidt  bleg  om  Kind  af  Harme 
over  dette  gjentagne  Angreb  paa  sin  Ære;  men 
han  beherskede  sig  og  sagde: 

»Kjære  Fader  —  bliv  ikke  vred,  naar  jeg  siger 
det  —  men  har  Du  ikke  ogsaa  selv  i  Din  Ungdom 
kjendt  til  slige  Misgreb,  flygtige  Forelskelser,  som 
afløstes  af  andre,  maaskee  mere  alvorlige?« 

Lehnsgreven  blev  meget  rød  i  Kinderne  og 
svarede  hidsigt: 

»Vil  Du  lade  mig  være  udenfor  Sagen,  om 
jeg  tør  bede!  Tekla  er  ingen  Kokette.  Hun  vilde 
aldrig  indlade  sig  med  nogen  Mand,  som  hun  har 
indladt  sig  med  Dig,  naar  hun  ikke  elskede,  og 
der  ikke  fra  Vedkommendes  Side  var  gjort  en  Til- 
nærmelse, som  ikke  kunde  misforstaaes. « 

»Jo,  saamænd  vilde  hun  saa,  Fader!«  svarede 
Grev  Georg.  »Hun  har  altid  været  parat  til  at 
indlade  sig  med  mig,  ikke  fordi  jeg  er  saa  bedaa- 
rende,  eller  fordi  hun  skulde  være  en  Kokette, 
men  fordi  hun  vil  være  Grevinde  paa  Ambæk.  At 
hun  var  bestemt  dertil,  det  har  I  Andre  bildt  hende 
ind,  og  det  kan  jeg  da  ikke  gjøre  for.« 

»Dette,«  udbrød  Lehnsgreven,  »er  den  skamme- 
ligste Fordreielse  af  det  virkelige  Forhold:  der  har 
aldrig  været  Tale  om  nogen  Pression.  Har  jeg 
nogensinde  sagt  til  Dig:  gift  Dig  med  hende?« 

»Aa  nei,«  svarede  Grev  Georg,  »ikke  med  rene 
Ord,    men  paa  enhver   anden   Maade.      Jeg    har    i 

min  Hukommelse  en  lang  Liste  paa  alle  Teklas 
formeentlige  Dyder,  som  Du  ofte  nok  har  oplæst 
for  mig  og  — « 

»Og,«"  faldt  Lehnsgreven  ind,  :den  var  sand- 
færdig og  paalidelig.  Hun  er  en  fortræffelig  Pige, 
Georg;  Du  handler  som  en  gal  Mand,  naar  Du 
vrager  hende  —  aa ,  jeg  fristes  til  at  sige,  at  Du 
ikke  er  hende  værd.« 

Naa,«  svarede  Grev  Georg,  »saa  er  det  jo 
godt,  at  hun  bliver  fri  for  mig!  Og  skulle  vi  saa 
lade  dette  ørkesløse  Thema  falde?  Det  lader  til,  Du 
reent  glemmer,  at  jeg  er  bunden.  Jeg  har  givet 
Rosa  van  Dolmer  mit  Ord;  her  foreligger  et  virke- 
ligt Løfte ,  og  det  kan  da  ikke  være  Din  Mening, 
at  jeg  skal  bryde  det: 

Lehnsgreven  slog  ud  med  Haanden  og  fort- 
satte sin  Vandring  op  og  ned  ad  Gulvet. 

Og  lad  mig  saa,«  vedblev  Grev  Georg,  »have 
Lov  til  at  sige  et  Ord  til  Forsvar  for  den  Pige, 
jeg  elsker.  Hun  er  en  yndig  Pige,  det  har  Du  nu 
selv  seet,  men  hun  er  tillige  en  god  Pige,  blid  og 
føielig,  og  hun  tilbeder  mig.« 

»Men  ikke  Grevskabet?«  spurgte  Lehnsgreven 
spydigt,  idet  han  standsede. 

»Hun  er  dernæst  min  Lige  i  Stand,«  vedblev 
Grev  Georg. 

Bah!  udbrød  Lehnsgreven,  den  Fabel  om 
van  Dolmers  Adelskab  troer  jeg  aldeles  ikke  paa. c 

Det  er  beviist,     svarede  Grev  Georg,   som  nu 

begyndte  at  tabe  Taalmodigheden ;  »jeg  har  selv 
seet  Diplomet.« 

»Vist  ganske  tilfældigt?«  spurgte  Lehnsgreven. 
>;Din  Skjønnes  værdige  Fader  har  berørt  Sagen  en 
passant  og  grebet  Leiligheden  til  at  holde  en  al- 
meeninteressant  heraldisk  Forelæsning  for  Dig? 
Aa,  han  er  en  topmaalt  Nar,  skjøndt  snu  nok.« 

»Nu  gaaer  Din  Hensynsløshed  for  vidt,  Fader,« 
sagde  Grev  Georg,  idet  han  sprang  op;  »han  er 
min  tilkommende  Svigerfader,  og  jeg  vil  ikke  sidde 
her  og  høre  paa,  at  Du  haaner  denne  i  enhver 
Henseende  agtværdige  Mand.« 

»Aa,«  sagde  Lehnsgreven,  idet  han  sank  om 
paa  Chaiselonguen  og  greb  Eau-de-cologne-Flasken, 
»dette  gjør  det  af  med  mig!« 

Endnu  mens  han  talte,  foer  hans  Søn  ud  af 
Stuen,  og  de  saaes  ikke  mere  for  den  Dag.  Lehns- 
greven blev  paa  sit  Værelse  og  lod  Maden  bringe 
ind  til  sig;  men  han  var  ikke  uvirksom.  Han 
sendte  et  ridende  Bud  med  et  Brev  til  Strøholm, 
og  et  Par  Timer  efter  saae  Grev  Georg  Onkel 
Fritz  komme  ridende  paa  sin  Pasgænger.  Han  gik 
lige  ind  til  Lehnsgreven  og  blev  hos  ham  indtil 
Middag;  men  han  indfandt  sig  ved  Middagsbordet 
og  gjorde  Grev  Georg  Selskab  ved  Maaltidet. 

Da  de  vare  blevne  alene,  sagde  Grev  Fritz 
uden  Indledning: 

»Dette  hersens  gaaer  ikke,  Georg!  Du  maa 
falde  til  Føie!« 

»Hvad  behager?«  spurgte  Grev  Georg.  :  Onkel 
er  vel  nok  saa  god  at  sige  mig,  hvad  det  er,  Du 
taler  om?« 

Om  Din  Forlovelse  naturligviis, «  svarede  Onkel 
Fritz.      »Der  er  ingen  Mening  i  den.« 

Ha,  ha!     loe  Grev  Georg. 

Ja,  lee  Du  kun,«  sagde  Grev  Fritz,  som  meget 
koldsindigt  sad  og  nippede  til  sit  Glas  Portviin; 
»men  inden  Enden,  saa  vil  Du  græde;  og  jeg  skal 
sige  Dig  hvorfor.  Din  Fader  giver  sig  ikke.  Du 
veed,  min  Dreng,  at  hvor  blid  han  end  kan  være, 
saa  har  han  dog,  naar  det  kommer  til  Stykket,  en 
Jernvillie.« 

Det  vil  sige,«  svarede  Grev  Georg,  »han  er 
en  haard,  ubarmhjertig  Fader?  Men  jeg  har  bedre 
Tanker  om  ham.  Naar  han  har  betænkt  sig,  vil 
han  finde  sig  i  Rimelighed.« 

»Men,«  sagde  Grev  Fritz,  »det,  Du  kalder 
Rimelighed,  er  urimeligt  i  hans  Øine.  Han  er  tro- 
fast; han  har  Tekla  saa  kjær,  som  om  hun  var 
hans  eget  Barn ,  han  holder  lige  saa  meget  af 
hende,  som  af  Dig.« 

»En  god  Deel  mere,«  svarede  Grev  Georg. 

Ja  for  Øieblikket/.  sagde  Grev  Fritz;  han 
mener,  at  Du  ikke  har  baaret  Dig  smukt  ad  mod 
hende,  og  jeg  giver  ham  Ret  deri.« 

»Vær  saa  artig!«  svarede  Grev  Georg  spydigt; 
»men  hvad  I  saa  end  mene,  saa  vil  jeg  gifte  mig 
med  Rosa  van  Dolmer.« 

»Og  maa  jeg  spørge  Dig,  hvad  Du  saa  vil 
leve  af?«   spurgte  Grev  Fritz. 

»Af  det  Samme,  som  Fader  lever  af,«  svarede 
Grev  Georg.  »Han  kan  da  ikke  være  Andet  be- 
kjendt,  end  at  forsørge  min  Kone  og  mig  stands- 
mæssigt.« 

»Det  skal  Du  ikke  gjøre  altfor  sikker  Regning 
paa,«  svarede  Grev  Fritz.  »Det  turde  maaskee 
blive  en  Sultekuur  for  Eder  begge.« 

»Det  vilde  dog  være  altfor  lumpent,«  sagde 
Grev  Georg;  »men,«  føiede  han  til  i  en  bitter  Tone, 
»sandt  nok,  Fader  er  en  Gnier  i  Alt,  undtagen 
naar  det  kommer  an  paa  at  tilfredsstille  hans  egen 
Forfængelighed. « 

»Aa,«  svarede  Grev  Fritz  tørt,  »han  har  dog 
været  temmelig  rundhaandet  imod  Dig.  Veed  Du, 
hvad  Din  Udenlandsrejse  kostede  ham?« 

»Nei,«  svarede  Grev  Georg  vrippent;  »spørg 
Gjørding  ad !« 

»Behøves  ikke,«  sagde  Grev  Fritz;  »jeg  kan 
sige  Dig  det  —  tyve  tusinde  Daler.  Mit  Raad  til 
ham  lød  dengang:  snør  Pungen  til  og  kald  Georg 
hjem !  Men  han  svarede :  Aa  hvad ,  lad  Drengen 
nyde  Livet  og  see  sig  ordentligt  om  i  Verden!  og 
skal  han  være  derude ,  maa  han  kunne  træde  op, 
som  det  passer  sig  for  hans  Stand.  —  See,  saadan 
kunde  han  raisonnere  dengang,  men  nu  lader  han 
det  vel  være.  Han  har  ikke  Meget  at  rutte  med, 
Georg,  det  staaer  snavs  med  Finantserne ,  rigtig 
snavs  1 « 

»Det  tvivler  jeg  ikke  om,«  svarede  Grev  Georg 
heftigt;  han  har  handlet  skammeligt  uforsvarligt 
med  sin  —  og  min  Eiendom 

Grev  Fritz  sad  og  vippede  med  sin  Dessert- 
kniv. Han  var  her  kommen  i  Klemme ,  thi  han 
var  jo  selv  af  samme  Mening  og  havde  ikke  lagt 
Dølgsmaal  paa  den. 

»Meget  fornuftigt  ikke,  det  er  vist,«  sagde  han 
endelig;   »men   — « 

»Alligevel,«  vedblev  Grev  Georg,  er  der  ikke 
Noget  i  Veien,  naar  Fader  stikker  Piben  ind  og 
indskrænker  sig.  Du  vil  da  ikke  paastaae,  Onkel, 
at  to  Familier  —  jeg  regner  Fader  for  en  —  ikke 
skulde  kunne  leve  af  Grevskabets  Indtægter,  naar  en 
fornuftig  Oekonomi  bliver  indført?« 

»Tre,  tænker  jeg,«  svarede  Grev  Fritz,  hvis 
Din  Fader  og  Du  forstod  det  Samme  ved  at  leve, 
som  jeg;  men  det  gjør  han  nu  engang  ikke  og  Du 
Pinedod  heller  ikke.  Han  maa  nu  svare  selv  for, 
hvad  han  gjør;  jeg  gaaer  blot  hans  Ærinde  ved  at 
sige  Dig,  at  han  ikke  agter  at  indskrænke  sig  for 
Din  Skyld,  i  samme  Øieblik  som  Du  handler  ham 
saa  haardt  imod;  at  han  ikke  vil  have  noget  med 
van  Dolmers  at  bestille  og  ikke  for  Alt  i  Verden 
leve  her  sammen  med  Din  Hjertenskjær;  og  det 
maatte  jo  arrangeres  saaledes,  naar  der  skulde 
være  Tale  om  Oekonomi. 

Grev  Georg  saac  meget  betagen  ud,  og  da 
hans  Onkel  troede,  at  han  maaskee  dog  havde 
gjort   noget  Indtryk   paa  ham  og  haabede,    at  han 

kunde  bringe  ham  til  Fornuft,  foer  han  fort  og 
sagde: 

»Lad  mig  nu  sige  Dig  min  egen  Mening  om 
Tingen  og  hør  mig  taalmodigt!  Den  Lykke,  Du 
er  saa  forhippet  paa  at  nyde,  vil  sandelig  blive  en 
beesk  Drik  for  Dig,  hvis  den  fører  til  et  Brud  med 
Din  egen  Fader.  Prisen  er  for  høi,  Georg!  Naar 
Rusen  er  ovre,  vil  Du  blive  kjed  af  det  Hele,  af 
det  Slæng,  Du  kommer  ind  i  ved  Dit  Giftermaal, 
og  maaskee  af  Pigebarnet  selv  med.«' 

»Forskaan  mig  for  den  Slags  Bemærkninger,« 
sagde  Grev  Georg.  »Du  tager  lovligt  plumpt  paa 
Sagen;  men  jeg  veed  jo  godt,  at  baade  Du  og 
Fader  have  meget  ringe  Tanker  om  mig  og  mene, 
at  jeg  er  en  Dosmer,  som  Enhver  kan  løbe  med. 
I  skulle  imidlertid  faae  at  see,  at  jeg  veed,  hvad 
jeg  gjør,  og  at  min  Kjærlighed  til  Rosa  van  Dolmer 
ikke  er  nogen  Grille.« 

Grev  Fritz  saae  paa  sin  Brodersøn  med  et 
plirende  Blik  og  sagde : 

»Fremtiden  vil  vise  det'  For  Øieblikket  er  Du 
stædig  nok,  det  er  vist.  Formodentlig  tager  Du 
saa  heller  ingen  Notits  af,  hvad  jeg  siger,  men  jeg 
vil  dog  give  Dig  et  godt  Raad.  Lad  Sagen  hvile; 
tal  ikke  om  Giftermaal  og  træng  ikke  paa!  Tag 
Din  Selvfølelse  til  Hjelp  og  siig  til  Dig  selv:  jeg 
vil  ikke  længere  leve  af  Faders  Naade  alene !  Gjør 
Noget  for  at  skabe  Dig  en  Stilling  og  ernære  Dig 
selv;  træd  ind  i  Armeen  igjen  og  see  snarest  at 
komme   bort  herfra.      Naa,    forlovet   er  Du  jo  saa 

alligevel;  men  den  Sag  vedkommer  foreløbigt  ikke 
Din  Fader.  I  ere  jo  unge  begge  To,  Du  og  Din 
Kjæreste,  hun  da  især,  og  I  kunne  vente.  Saa 
faaer  Du  ogsaa  Tid  og  Leilighed  til  at  prøve  Dig 
selv,  om  det  virkelig  gaaer  saa  dybt  med  den 
Lidenskab,  og  skulde  det  vise  sig,  at  Du  har  taget 
feil,  saa  er  det  virkelig  bedre  for  Pigebarnet  selv, 
at  Du  slaaer  op  med  hende,  end  at  Du  paa  Trods 
gifter  Dig  med  hende.« 

Grev  Georg  lyttede  til  den  Tale  med  meget 
blandede  Følelser;  ikke  fordi  den  gjorde  noget 
Indtryk  paa  ham,  hvad  hans  Følelser  for  Rosa 
angik,  men  fordi  han  ikke  kunde  negte  for  sig  selv, 
at  Udsættelse  og  Forhaling  af  Sagen  vilde  være  en 
klog  Udvei,  og  den  tiltalte  hans  Natur.  Dog  var 
der  et  Bjerg,  han  ikke  kunde  komme  over,  nemlig 
dette,  at  han  skulde  ernære  sig  selv  og  træde  ind 
i  Armeen.  At  lægge  de  Slavelænker  paa  sig,  det 
gik  over  hans  Kræfter;  men  især  kom  hans  Blod  i 
Kog  ved  den  Tanke,  at  mens  han  trak  i  Uniformen 
og  indøvede  Rekruter,  blev  hans  Fader  siddende 
paa  Ambæk,  nydende  alle  Herlighederne  alene,  og 
idet  han  dyngede  Gjeld  paa  Gjeld.  De  Vexler,  den 
Gamle  trak  paa  Fremtiden,  dem  vilde  han  nok 
komme  til  at  indløse! 

Hans  Forbittrelse  herover  var  saa  stor,  at  hvis 
hans  Onkel  i  dette  Øieblik  havde  kunnet  læse  i 
hans  Hjerte,  vilde  han  skjønnet,  at  det  var  det 
mørke  Punkt,  Skjærct,  hvorpaa  alle  Forsøg  paa 
Forlig  kunde  strande. 

Men  Grev  Georg  beholdt  sine  Tanker  for  sig 
selv.  Han  havde  ved  denne  Samtale  faaet  et  dy- 
bere Blik  i  Situationens  Alvor,  men  det  lukkede 
netop  Munden  paa  ham.  Han  blev  siddende  med 
korslagte  Arme  og  stirrede  hen  for  sig  med  et  lidet 
hyggeligt  Blik. 

»Vil  Du  saa  tænke  over  Sagen?«  spurgte 
hans  Onkel. 

»Ja,«  svarede  han,   »jeg  skal  tænke  over  den!« 

Og  saa  tilbragte  han  Resten  af  Dagen  med  at 
tænke.  Han  lod  sin  Hest  sadle  og  red  i  flere 
Timer  ad  eensomme  Veie  gjennem  de  vidtstrakte 
Skove,  men  opnaaede  ikke  Andet  ved  sit  Streiftog, 
end  Udmattelse  paa  Sjæl  og  Legeme.  Han  kunde 
ikke  komme  til  nogen  Beslutning,  eller  finde  paa 
nogen  Udvei ;  men  jo  mere  han  grublede  over  sin 
pinlige  Stilling,  desto  mere  voxede  hans  Forbittrelse. 

Han  formaaede  ikke  at  skille  det  Uberettigede 
i  sine  Klager  fra  det  Berettigede;  han  anklagede 
sin  Fader  og  Vorherre  og  gav  sit  jordiske  og  det 
himmelske  Forsyn  Skylden  for  de  Vanskeligheder, 
han  ikke  formaaede  at  rede  sig  ud  af;  ja  ikke  en- 
gang Rosa  og  hendes  Forældre  gik  ganske  fri ;  og 
da  han  om  Aftenen  gik  i  Seng,  var  han  i  sine 
egne  Øine  bleven  en  Martyr,  der  fortjente  Beun- 
dring for  sin  Standhaftighed  i  Kjærlighed,  og  den 
vilde  da  vel  ogsaa  blive  ham  rigelig  til  Deel  af 
Rosa,  naar  han  udmalede  for  hende  de  Sjælslidelser, 
han  for  hendes  Skyld  havde  maattet  gjennemgaae. 

Dog    hindrede    Sjælslidelserne    ham    ikke    i    at 

sove  trygt  om  Natten,  og  de  afholdt  ham  heller 
ikke  fra  den  næste  Morgen,  som  sædvanligt,  at 
gjøre  et  omhyggeligt  Toilette.  Hans  Klæder  vare 
saa  at  sige  en  Deel  af  ham  selv  og  det,  at  synes, 
en  væsentlig  Part  af  hans  Væren. 

Hans  Fader  sukkede  ved  at  see  ham,  da  han, 
hidkaldt  ved  Brøstrup,  traadte  ind  til  ham. 

Hvor  sørgeligt,  tænkte  han,  at  et  Menneske 
med  et  saa  distingveret  og  heelstøbt  Ydre,  som 
Georg,  ikke  har  mere  faste  Principper! 

Den  Besked,  hans  Broder  havde  bragt  ham, 
at  hans  Søn  vilde  tænke  over  Sagen,  havde  givet 
ham  Haab  om  at  undgaae  en  Katastrofe,  og  han 
vilde  foretrukket  foreløbigt  at  lade  Sagen  hvile, 
hvis  han  ikke  havde  indseet  Nødvendigheden  af 
under  de  nærværende  Omstændigheder  at  fjerne 
Grev  Georg  fra  Ambæk  og  Rosted  paa  en  mere 
definitiv  Maade,  end  ved  den  først  paatænkte  lille 
Udflugt  til  Glumborg. 

Derom  vilde  han  tale  med  sin  Son,  men  alle- 
rede de  første  Ord,  der  bleve  vexlede  mellem  dem, 
omstyrtede  hans  Beregning  som  et  Korthuus. 

»Har  Du  saa  tænkt  over  det,  Onkel  Fritz 
sagde  til  Dig?«  spurgte  han.  »Kunde  Du  ikke 
have  Lyst  til  at  træde  ind  i  Dit  Nummer  i  Armeen 
og  gjøre  Karriere?  Jeg  troer  nok,  at  jeg  endnu 
formaaer  saa  Meget  paa  høieste  Sted ,  at  jeg  vil 
kunne  gjøre  Noget  for  Dig.  Du  vil  ikke  komme 
til  at  fortryde  det,  Georg!  Lediggang  er  Fandens 
Hovedpude,    som  man  siger,    og   selv   en   Mand   af 

Din  Fødsel  og  med  Dine  Udsigter  trænger  til  den 
Relief,  en  Ansættelse  i  Kongens  Tjeneste  giver. 
Tiderne  ere  nu  engang  ikke  anderledes.« 

»Nei,  kjære  Fader,«  svarede  Grev  Georg  i  en 
uventet  fast  Tone,  »jeg  indlader  mig  under  ingen 
Omstændigheder  derpaa.  Militairtjeneste  i  Fred  er 
et  aandsfortærende  Stykke  Arbeide  og  Garnisons- 
livet  utaalelig  kjedsommeligt.« 

»Hm!«  udbrød  Lehnsgreven,  som  sad  tilbage- 
lænet i  sin  Lænestol,  dreiede  Tommelfingrene  om- 
kring hinanden  og  vendte  Blikket  mod  Loftet. 

»Desuden,«  vedblev  Grev  Georg,  »vilde  det  da 
være  underligt,  om  jeg  løb  herfra  i  dette  Øieblik. 
Jeg  er  nu  engang  forlovet,  og  det  er  mit  Ønske,  at 
Rosas  og  mit  Bryllup  skal  staae  om  en  Maaned.« 

»Er  det  virkelig,«  spurgte  Lehnsgreven  med  et 
sygeligt  Smiil,  »Dit  urokkelige  Forsæt  at  holde  fast 
ved  denne  lille  Kjøbstadspige  og  gjøre  hende  til 
Grevinde  Réinfeldt?« 

»Ja,  naturligviis,«  svarede  Grev  Georg,  som  sad 
lige  overfor  sin  Fader  og  saae  paa  ham  med  et 
saa  fast  Blik,  at  den  Gamle  fornam,  at  Evret  maatte 
opgives.  Han  flyttede  sig  heftigt  i  Lænestolen  og 
sagde : 

»Det  gjør  mig  ondt  at  maatte  svare  Dig:  det 
bliver  saa  Din  Sag!  Jeg  vil  ikke  i  noget  intimt 
P"orhold  til  Din  Tilkommende  og  hendes  Familie. 
Som  gift  Mand  kan  Du  ikke  boe  her  paaAmbæk.« 

»Det  er  jo  heller  ikke  nødvendigt,«  svarede 
Grev  Georg  i  en  krænket  Tone;   »men  Du  vil  dog 

vel  give  os  saa  meget  at  leve  af,  at  vi  kunne 
Bo  et  andet  Sted?< 

»Ja,  der  har  vi  det!  udbrod  Lehnsgreven ; 
»Gjelden  er  betydelig  og  mine  Indtægter  stærkt 
reducerede;  jeg  kan  ikke  afsee  Meget.  Tekla  vilde 
bragt  Dig  en  klækkelig  Medgift,  hvis  Du  var  bleven 
hende  troe  —  men  hvad  nytter  det  at  tale  derom! 

Grev  Georg  saae  paa  sin  Fader  med  et  af  sine 
meest  funklende  og  ildevarslende  Blikke,  mens 
denne  vedblev: 

»Jeg  kan  ikke  give  Dig  mere  end  tolv  hundrede 
Daler  om  Aaret. « 

»Nei,  veed  Du  hvad,«  udbrod  Grev  Georg, 
»det  er  dog  altfor  gnieragtigt!  Du,  som  har  mindst 
tredive  tusind  Daler  at  leve  af! 

Ikke  det  Halve,  ikke  det  Halve!«  svarede 
Lehnsgreven,  idet  han  slog  ud  med  Haanden.  Hvis 
Du  følger  mit  Raad  og  træder  ind  i  Armeen,  ville 
Dine  Indtægter  blive  saa  meget  forøgede,  at  Du 
og  Din  Kone  kunne  leve  anstændigt,  at  sige  naar 
I  ere  sparsommelige.  Jeg  vil  imidlertid  give  Dig 
tusind  Daler  extra  som  en  Gave  een  Gang  for  alle, 
ekvipere  Dig  og  meublere  Din  Bolig  —  der  har 
Du  mit  Tilbud,  og  jeg  mener,  at  det  er  et  godt, 
især  i  Betragtning  af,  at  Du  gifter  Dig  mod  min 
Villie.« 

»Tak!«  sagde  Grev  Georg  med  et  spydigt 
Smiil.  »Og  mens  jeg  med  min  Kone  og  maaskee 
snart  en  stor  Børneflok  lever  i  en  eller  anden  Ravne- 

krog  og  trækkes    med  Næringssorger,  vil  Du  sidde 
her  paa  Ambæk  og  leve  i  Herlighed  og  Glæde!« 

Derpaa  reiste  han  sig  og  gav  sig  til  at  gaae 
op  og  ned  ad  Gulvet  med  hurtige  Skridt. 

»Ingen  Personligheder,  Georg,  om  jeg  tør  bede!« 
sagde  Lehnsgreven  og  greb  til  Eau -de -cologne- 
Flasken.      »Du   opnaaer  Intet  ved   at   give  Scener.« 

»Aa,«  sagde  Grev  Georg  og  standsede  foran 
sin  Fader,  »om  jeg  saa  mister  Alt  ved  at  give  en, 
saa  maa  Du  høre  mig!« 

Han  fattede  sig  imidlertid  hurtigt,  satte  sig 
paa  sin  forrige  Plads  og  sagde: 

»Undskyld,  at  jeg  blev  hidsig!  Sæt  Dig  dog 
engang  i  min  Stilling;  tænk  Dig,  hvorledes  Du  vilde 
være  til  Mode,  hvis  Din  Fader  — « 

»Der  kunde  aldrig,«  faldt  Lehnsgreven  ind, 
»være  Tale  om,  at  jeg  kunde  baaret  mig  ad,  som 
Du  har  gjort.  Jeg  handlede  i  min  Ungdom  aldrig 
min  Fader  imod,  og  jeg  giftede  mig  standsmæssigt. 
Din  Moder,«  tilføiede  han,  idet  han  saae  op  paa 
Portraitet,  »var  en  Dame,  Georg,  og  af  gammelt 
Blod.     Hun  trak  mig  ikke  ned  til  Bourgeoisiet.« 

Grev  Georg  udstødte  et  Suk,  som  lignede  en 
Stønnen;  men  han  modstod  Fristelsen  til  at  fornye 
Disputen  fra  den  foregaaende  Dag  og  værge  for 
Rosas  Adel. 

»Jeg  vilde  blot,«  sagde  han  med  tilkjæmpet 
Fatning,  »gjøre  Dig  et  Spørgsmaal.  Er  det  for- 
svarligt, at  jeg  slet  intet  Begreb  har  om  at  bestyre 
den  Eiendom,  jeg  engang  skal  arve?  Vilde  det  ikke 

være  bedre,  at  jeg  her  i  min  Hjemstavn  og  paa 
vort  Gods  fik  den  Virksomhed,  Du  er  saa  ivrig  i 
at  ville  skaffe  mig?'^ 

»Bah!<     svarede   Lehnsgreven.        Hvad   skulde 
det  være  for  en  Virksomhed?« 

Der  er  en  god  Fæstegaard  ledig  i  Østrup/; 
sagde  Grev  Georg.  »Lad  mig  faae  den.  Indret  der 
en  Bolig  til  Rosa  og  mig,  lad  mig  forsøge  at  drive 
den;  giv  os  en  klækkelig  Indtægt  ved  Siden  af  og 
saa  —  ja,  hvad  vilde  der  egentlig  være  i  Veien  for, 
at  jeg  deeltog  i  Grevskabets  Bestyrelse?  Kunde 
jeg  ikke  saa  paa  Dine  gamle  Dage  blive  en  Støtte 
for  Dig? 

Ahl«  udbrød  Lehnsgreven  irriteret.  Du  vil 
have,  at  jeg  skal  abdicere?  Jeg  skal  saa  listeligt 
skydes  til  Side?  Meget  snildt  udtænkt  af  Dig; 
men  denne  rørende  Lyst  til  Virksomhed  i  Din 
Hjemstavn  er  ikke  Andet,  end  Noget,  Du  pludseligt 
stiller  op  for  at  stikke  mig  Blaar  i  Øinene.  Har 
Du  nogensinde  viist  Interesse  for  Landbrug,  Skov- 
drift, eller  blot  Havevæsen?  Kjender  Du  Navnet 
paa  en  eneste  Plante  i  mine  skjønne  Anlæg  ud 
over  det  ganske  Almindelige?  Tage  Deel  i  Grev- 
skabets Bestyrelse!  Har  Du  nogensinde  brudt  Dig 
om  at  vide  Besked  om  Andet,  end  hvor  stor  en 
Indtægt  det  gav?  Man  kommer  ikke  sovende  til 
virkelig  Indsigt  i  nogen  Ting.  See,  der  henne  paa 
Reolerne  alle  de  Værker .  jeg  har  maattet  studere 
for  at  komme  ind  i  Affairerne  og  ikke  staae  til 
Skamme  for  min  Godsforvalter,  min  Skovrider  eller 

min  Ladefoged!  Men  Du  har  ikke  Udholdenhed 
til  Sligt.« 

»Og  hvad,«  spurgte  Grev  Georg  i  sin  skarpeste 
Tone,  »er  saa  bleven  Resultatet  af  alle  Dine  Studier 
og  hele  Din  Virksomhed  som  Godsbestyrer?« 

»Hvad  der  er  bleven  Resultatet?«  gjentog  Lehns- 
greven  med  et  usikkert  Blik.  »See  Dig  om  —  et 
Øde  er  bleven  forvandlet  til  et  Eden.« 

»Ja,  et  Eden  med  forhuggede  Skove  og  en 
bundløs  Gjeld,«    raabte  Grev  Georg   og  sprang  op. 

»Siig  mig  saa  mange  Uartigheder,  Du  vil,« 
svarede  Lehnsgreven  med  en  nerveus  Trækning, 
»men  raab  blot  ikke  saa  høit!« 

Forbittrelsen  brød  imidlertid  nu,  lig  en  op- 
dæmmet  Strøm,  der  sprænger  Barrieren,  frem  hos 
Grev  Georg  med  ustandselig  Kraft. 

Han  havde  reist  sig  og  stod  foran  sin  Fader 
med  et  blegt  Aasyn  og  et  tindrende  Blik. 

»Jeg  er  myndig  Successor,«  sagde  han,  »og 
jeg  vil  nu  ikke  længer  finde  mig  i,  at  Du  handler 
med  Grevskabet,  som  Du  har  gjort.  Det  er  muligt, 
at  Kongens  Cancelli  er  lige  glad,  enten  der  er  et 
Grevskab  mere  eller  mindre  her  i  Landet,  men  jeg 
hverken  kan  eller  bør  taale,  at  vort  herlige  Lehn 
gaaer  til  Grunde.  Du  har  drevet  mig  til  det 
Yderste;  Du  troer  vel,  at  jeg  er  en  Pjalt,  der  taal- 
modigt  finder  sig  i  Alting-,  men  Du  tager  feil! 
Jeg  foretrækker  Skandale  for  et  utaaleligt  Slaveri 
og  min  Velfærds  Ruin.    Vil  Du  undgaae  Skandalen, 

maa  Du  indskrænke  Dig  og  sætte   mig  i  Stand  til 
at  leve  anstændig,  naar  jeg  gifter  mig.« 

Lehnsgreven  svarede  ikke  et  Ord,  men  den 
Bleghed,  der  lagde  sig  over  hans  Aasyn.  og  det 
stikkende  Blik  viste,  hvor  dybt  Krænkelsen  gik. 

Du  vil  prøve  paa  at  faae  mig  sat  under  Ad- 
ministration, sagde  han  endelig;  hans  Stemme  lød 
hæs  og  rusten ;  »det  vilde  unegtelig  blive  et  inter- 
essant Drama  det,  en  Son,  der  gjør  sin  egen  Fader 
umyndig!  Men  denne  Fader  er  ikke  fra  Forstanden; 
han  er  ved  sin  Fornufts  fulde  Brug,  og  han  ind- 
seer, baade  at  Du,  naar  det  kommer  til  Stykket, 
ikke  vil  fordriste  Dig  til  at  foretage  et  saa  skanda- 
leust  Skridt  og  at,  om  Du  virkelig  gjør  det,  saa 
vil  det  mislykkes 

Grev  Georg  var  kommen  til  Besindelse;  det 
fortrød  ham,  at  han  i  den  Grad  havde  ladet  Hid- 
sigheden løbe  af  med  sig. 

»Jeg  har  ikke  sagt,  at  jeg  vilde  gaae  saa  vidt, « 
begyndte  han  i  en  roligere  Tone;  »men  Du  maa 
finde  Dig  i  Rimelighed,  Fader,  og  — « 

Lad  det  nu  være  Nok  I«  sagde  den  Gamle, 
idet  han  pludseligt  reiste  sig.  ->Hvad  Du  end  gjør 
eller  lader,  saa  har  jeg  faaet  et  Beviis  paa  Din 
onde  Villie,  som  jeg  vil  huske  til  min  Dødsdag. 
Gaa  og  lad  mig  være  alene  I 

Neppe  var  Grev  Georg  ude  af  Doren,  for  hans 
Fader  heftigt  trak  i  Klokkestrengen,  og  Brøstrup, 
som  aldrig  var  langt  borte,  kom  som  et  Lyn. 

»Seltersvand,  koldt  fra  Kjælderen!«  sagde 
Lehnsgreven,   »og  lidt  gesvindt!« 

Da  han  havde  faaet  den  kjølige  Drik,  som 
Brøstrup  skjenkede  ham  af  Dunken,  thi  dengang 
kjendte  man  ikke  til  konstige  Mineralvande  paa 
Flasker,    og  drukket  et  Glas  langsomt,   sagde  han: 

»Ah,  det  hjalp,  Brøstrup!« 

»Befinder  Kammerherren  sig  ikke  vel?«  spurgte 
hans  troe  Tjener. 

»Ikke  ganske,«  svarede  han;  »men  det  gaaer 
nok  over.  Hør  nu  —  hent  mig  en  Pude  og  det 
røde  Silketeppe;  jeg  vil  tage  mig  en  lille  Hvile  paa 
Chaiselonguen  og  —  hører  Du,  Brøstrup  —  jeg  vil 
under  ingen  Omstændigheder  forstyrres.  Bliv  i 
Kabinettet  og  afviis  Enhver,  selv  om  det  er  Gjør- 
ding;  og  kom  ikke,  førend  jeg  ringer.« 

Disse  strenge  Ord  viste  sig  ganske  overflødige ; 
der  kom  ikke  et  Menneske  og  forstyrrede  Lehns- 
grevens  Ro;  men  hvad  han  i  sin  Eensomhed  havde 
udtænkt  og  besluttet,  det  kom  inden  Aften  til 
Grev  Georgs  Kundskab. 

Først  saae  han  fra  Parken,  idet  han  vendte 
hjem  fra  en  lang  Spadseretour,  Landaueren  med 
de  fire  Blankbrune  for  rulle  ud  af  Gaarden  og 
forbi  ham  i  nogen  Afstand  ude  paa  Landeveien. 
Brøstrup  sad  i  fuldt  Livrée  paa  Tjenersædet  bag 
paa  Vognen,  saa  der  ingen  Tvivl  kunde  være  om, 
at  hans  Fader  jo  var  i  Vognen. 

Lehnsgreven  levede  som  en  Smaakonge  paa 
sin   Borg   og    gjorde  yderst  sjeldent  Besøg,  hvorfor 

Grev  Georg  strax  tænkte,  at  denne  Udflugt  maatte 
staae  i  Forbindelse  med  det  paa  denne  Dag  mellem 
dem  Passerede. 

Dette  fik  han  paa  en  afgjørende  Maade  be- 
kræftet ved  en  forseglet  Skrivelse,  som  den  første 
Taffeldækker,  Nielsen,  overrakte  ham  strax  ved 
hans  Indtrædelse  i  Forstuen  paa  en  saa  naragtig, 
hoitidelig  Maade  og  med  en  saa  næsviis  Mine,  at 
han  nær  havde  faaet  et  Ørefigen. 

Grev  Georg  var  ikke  afholdt  af  Tjenerskabet, 
der  tog  Revanche  for  de  Ydmygelser,  hans  Hov- 
mod og  Fordringsfuldhed  bragte  over  dem,  ved  at 
hevne  sig  saa  føleligt,  som  deres  afhængige  Stilling 
tillod. 

Nu  havde  Grev  Georg  særlig  hundset  denne 
Tjener,  hvorfor  hans  skadefro  Mine,  da  han  over- 
rakte ham  Brevet,  forekom  ham  at  være  et  ilde 
Varsel.     Hvad  mon  der  var  paa  Færde? 

Med  en  ligegyldig  Mine  tog  han  imod  Brevet 
og  gik  langsomt  ind  i  Havesalen;  men  da  han  var 
bleven  alene,  rev  han  Brevet  hastigt  op  og  læste 
Følgende: 

Til  min  Søn  Georg,  Greve  af  Reinfeldt! 

Jeg  tager  over  til  Feldborggaard  og  bliver  der 
nogle  Dage.  Da  jeg  formoder,  at  Opholdet  paa 
Ambæk  under  de  nærværende  Omstændigheder  ikke 
kan  være  behageligt  for  Dig,  bedes  Du  om  at  be- 
nytte min  Fraværelse  til  at  tage  bort.  Nielsen  er 
til    Din    Tjeneste    med    Hensyn    til    Indpakningen. 

løvrigt  staaer  jeg  ved  de  Tilbud,  jeg  gjorde  Dig  i 
Morges,  men  frabeder  mig  enhver  Kommunikation 
i  Anledning  af  Dit  forestaaende  Bryllup;  denne 
Sag  er  og  maa  være  mig  personligt  ganske 
uvedkommende.  Gjørding  er  underrettet.  Du 
kan  hæve  2000  Rdl.  hos  ham  og  anmodes  om  at 
opgive  ham  Din  eventuelle  Adresse. 

Anton 

Greve  af  Reinfeldt. 


OTTENDE  KAPITEL. 


Langsomt  nærmede  den  grevelige  Ekvipage 
sig  det  Asyl,  hvortil  den  gamle  Herre  fra  Ambæk 
for  en  Stund  havde  forviist  sig  selv;  thi  Veien  fra 
Ambæk  til  Feldborggaard  er  meget  bakket;  i  syv 
store  Bølgeslag  hæver  og  sænker  sig  Terrainet,  dog 
med  en  stedse  tiltagende  Stigning. 

Feldborggaard  ligger  høit,  indesluttet  af  Skov- 
aase og  Lyngbakker,  men  dog  ikke  tørt,  da  Højde- 
draget er  rigt  paa  Kilder  og  Vandløb.  Det  var 
dengang  et  langt  tarveligere  Herresæde  end  Am- 
bæk, men  havde  dog  een  Herlighed,  som  Natur 
forholdene  negtede  Egnens  Paradiis,  og  som  den 
gamle  Lehnsgreve  ofte  havde  misundt  sin  Svoger, 
den  afdøde  Stamhuusbesidder,  nemlig  talrige  og 
vel  holdte  Fiskeparke. 

Da  han  nærmede  sig  Gaarden  og  fik  Øie  paa 
en  Gruppe  af  dem,  tænkte  han  med  et  Suk  paa 
de  gode  gamle  Dage,  da  han  hyppigere  end  nu  i 
mange  Aar  gjestede  Feldborggaard,  og  især  mindedes 

han  en  smuk  Foraarsdag,  paa  hvilken  han  havde 
gjort  en  Udflugt  netop  til  disse  Fiskeparker. 

De  vare  i  Herskabernes  Paasyn  blevne  tømte, 
og  Lehnsgreven  syntes  endnu  at  see  den  hele  liv- 
lige Scene  for  sine  Øine,  især  et  Syn,  som  havde 
frydet  hans  og  hans  Svogers  Hjerter,  nemlig  Georg 
og  Tekla,  dengang  kun  Børn,  løbende  langs  Parkerne 
og  jublende  over  de  mange  i  Mudderet  sprællende 
Fisk. 

Det  venlige  Forhold,  som  i  et  Par  Generationer 
uforstyrret  havde  hersket  mellem  Familierne  paa 
Ambæk  og  Feldborggaard,  talte  til  Roes  for  begge 
Parter;  og  dog  var  den  nuværende  Stamhuusbesidders, 
Kammerjunker  Adolf  Egers  Fader  Niels,  i  sin  hele 
Maade  at  være  paa  og  i  Beskaffenheden  af  sine 
Interesser  en  stærk  Modsætning  til  Grev  Anton. 

Niels  Eger  havde  været  en  dygtig  Landmand 
og  Studepranger,  en  Aandsfælle  af  Grev  Fritz,  førte 
et  jevnt,  ubemærket,  virksomt  Liv,  og  mens  hans 
ødsle  Svoger  faldt  fra  den  ene  oekonomiske  For- 
legenhed i  den  anden,  lagde  han  Penge  op.  Han 
havde  da  ogsaa  støttet  Lehnsgreven  nogle  Gange, 
og  dette  mindedes  denne  med  stor  Taknemmelighed. 
Det  havde  været  hans  inderlige  Ønske  at  afbetale 
denne  Taknemmelighedsgjeld  ved  at  vælge  den 
eneste  Datter,  der  var  bleven  født  hans  Svoger, 
Tekla,  til  Hustru  for  sin  Søn  og  Arving  og  gjøre 
hende  til  Lehnsgrevinde  paa  Ambæk.  Planen  havde 
været  nærved  at  lykkes,  da,  som  han  sagde  til  sig 
selv,  en  ubetydelig,  borgerlig  lille  Pige,  med  et  Par 

røde  Kinder   og  listige  Dueoine,    var  kommen  dem 
imellem  og  havde  faact  den  til  at  strande 

Synet  af  Feldborggaard,  hvis  Skorstene  nu 
reiste  sig  over  den  sidste  Skovbakke,  og  Nærheden 
af  det  Øieblik,  da  han  skulde  meddele  sine  unge 
Frænder  der  den  bittre  Skuffelse,  der  var  overgaael 
ham  selv  og  dem,  forøgede  hans  Harme;  men  han 
tænkte  sig,  at  deres  var  ikke  ringere,  og  han  vilde 
nu  soge  Trøst  i  den  fælleds  Smerte. 

Adolf  Eger  var  i  Marken;  thi  han  slægtede 
ganske  sin  Fader  paa  og  gik  aldeles  op  i  sit  Land- 
væsen; men  Tekla  var  hjemme,  og  hun  studsede 
ved  at  see  Ekvipagen  fra  Ambæk  rulle  ind  paa 
Gaarden ;  thi  hendes  Onkel  havde  just  ved  Dinéen 
paa  Ambæk  talt  om  sin  med  Alderen  tiltagende 
Ulyst  til  at  tage  ud ,  gjort  hendes  Broder  en  Und- 
skyldning fordi  han  saa  sjeldent  kom  til  Feldborg 
gaard  og  bedet  ham  være  saa  elskværdig  at  see 
desto  flittigere  over  til  ham.  Der  maatte  da  sikkert 
være  noget  Særdeles  paa  Færde. 

Hun  ilede  ud,  kom  tidsnok  til  at  omfavne  den 
Gamle  og  byde  ham  velkommen,  ligesom  han  var 
stegen  ud  af  Vognen.  Det  bevægede  Udtryk  i 
hans  Ansigt  og  hans  heftige  Haandtryk  sagde  hende 
strax,  at  noget  Alvorligt  maatte  være  hændet,  siden 
de  sidst  saaes. 

Da  Lehnsgreven  var  kommen  ind  i  Dagligstuen, 
et  rummeligt  Værelse,  men  uden  den  Elegance,  der 
fandtes  i  hvert  Rum  paa  Ambæk,  lod  han  sig 
synke  ned  paa  den  nærmeste  Stol  og  sagde: 

»Hvor  her  dog  er  yndigt  hyggeligt  og  stille 
her  paa  Feldborggaard!     Men  hvor  er  Adolf?« 

Tekla  stod  ved  Stolen,  holdt  sin  Onkels  Haand 
i  sin  og  saae  ham  forskende  ind  i  Øinene. 

»Ude  naturligviis,«  svarede  hun,  »i  Marken,  i 
Skoven,  eller  ved  Fiskeparkerne.  Du  veed  jo,  kjære 
Onkel,  at  han  formeligt  hader  at  have  Tag  over 
Hovedet.« 

Lehnsgreven  saae  ud,  som  om  han  slet  ikke 
hørte,  hvad  hun  sagde. 

»Tekla,«  spurgte  han  med  et  sygeligt  Smiil, 
»ville  I  huse  mig  et  Par  Dage?« 

»Huse  Dig  et  Par  Dage?«  gjentog  hun  for- 
undret; »med  største  Glæde  —  men  Gud,  Onkel, 
hvad  er  der  hændet?  Ambæk  er  da  ikke  brændt  af?« 

»Ak,  Tekla,«  udbrød  han,  »der  er  skeet  det, 
der  er  værre!  Jeg  vilde  ønske,  at  jeg  laae  i  min 
Grav ! « 

Nu  fik  hun  Forklaring.  Mens  hun  hørte  paa 
den  Gamles  hurtige  og  i  stor  Sindsbevægelse  givne 
Beretning  om,  hvad  der  var  skeet,  at  hendes  Fætter 
var  bleven  forlovet  med  Rosa  van  Dolmer,  og  at 
dette  havde  ført  til  et  Brud  mellem  Fader  og  Søn, 
blegnede  vel  hendes  Kinder;  men  der  kom  ingen 
Taarer,  intet  heftigt  Udbrud. 

Hendes  stolte,  mørke  Øine  saae  paa  ham  med 
et  vantro,  næsten  spodsk  Blik,  idet  hun  roligt 
svarede : 

»Tag  Dig  ikke  det  saa  nær,  Onkel!    Der  bliver 

saamænd   aldrig  Noget    af  det  Giftermaal;    Georg 
seer  sig  nok  for. 

Dette  var  den  første  Overraskelse,  Grev  Georgs 
Fader  fik  paa  Feldborggaard.  Han  havde  ikke 
tænkt  sig  Muligheden  af,  at  hun  kunde  tage  Sagen 
saa  roligt.  Troede  hun  virkelig,  hvad  hun  sagde, 
eller  brød  hun  sig  ikke  mere  om  sin  Barndomsven? 
Kjære  Tekla,«  svarede  han,  idet  han  saae  for- 
undret op,  »Du  tager  feil.  Hvis  Du  havde  seet 
og  hort  ham  i  Morges,  saa  vilde  Du  været  af  en 
anden  Mening  og  ikke  taget  Sagen  saa  let.« 

kjender   ham    til    Bunds,«    svarede   hun    i 

samme  Tone.      »Jeg   vil   vædde  med  Dig,    at  inden 

Solen  i  Morgen  gaaer  ned,  saa  har  Georg  været  her.« 

Her  paa  Feldborggaard    —    nu   —  umuligt!<: 

udbrod  Lehnsgreven. 

»Han  vil  komme  for  at  bede  om  godt  Veir/. 
sagde  Tekla. 

Troer  Du  saa  ringe  om  hamr«  spurgte  Lehns- 
greven  i  en  ømfindtlig  Tone. 

Ringer«  gjentog  hun;  naa  —  han  sidder  jo 
slemt  i  det  nu;  maaskee  endnu  værre  end  Du  — 
end  vi  troe.« 

»Men  selv  om  Du  skulde  faae  Ret,  Tekla,« 
svarede  Lehnsgreven,  »saa  vil  han  komme  og  bede 
om  godt  Veir  blot  hos  mig  og  ikke  hos  Dig.« 

»Hos  mig?'  udbrod  Tekla  med  et  stolt  Smiil. 
-Hvordan  skulde  det  gaae  til  —  jeg  mener,«  til- 
føiede  hun  hurtigt,  —  det  er  der  jo  slet  ingen  For- 
anledning til. 

Lehnsgreven  saae  paa  hende  med  et  beundrende 
Blik  og  udbrød: 

»Du  er  sandelig  en  høisindet  Pige,  Tekla!« 

Men  i  det  Samme  rødmede  hun  og  saae  ned 
for  sig.  Underlig  tilsløret  var  hendes  Blik,  idet 
hun  atter  saae  op  og  sagde: 

»Skulde  det  skee,  kjære  Onkel,  at  han  virkelig 
kommer,  saa  stød  ham  ikke  bort!  Man  kan  aldrig 
vide  —  jeg  mener,  at  Fjendskab  mellem  Dig  og 
ham  dog  vil  forbittre  Livet  for  Dig  paa  de  gamle 
Dage,   og  — « 

»Det  faaer  ikke  hjelpe,«'  udbrød  den  Gamle 
haardt  og  koldt.  »En  Forsoning  mellem  os  er  kun 
mulig  paa  een  Betingelse;  han  maa  hæve  sin  For 
lovelse;  men  han  er  saa  forhexet  af  denne  —  aa, 
jeg  gider  ikke  nævne  hendes  Navn  —  at  han  gjør 
det  ikke.« 

Hans  Stemme  blev  tilsidst  noget  tøvende  og 
usikker.  Han  følte,  at  selv  paa  den  Betingelse 
vilde  det  knibe  med  Forsoningen  nu,  da  hans  Søn 
havde  krænket  ham  saa  dybt;  men  han  havde 
ikke  fortalt  Tekla  Eger  det  Værste.  Han  kunde 
ikke  overvinde  sig  til  for  Nogen  at  omtale,  hvor 
nærgaaende  hans  Søn  havde  været  imod  ham. 
Krænkelsen  var  gaaet  for  dybt  og  Saaret  var  altfor 
friskt.  Først  senere  fik  Tekla  Alt  at  vide,  og  derfor 
troede   hun   ikke  nu  rigtig  paa  hans  Uforsonlighed. 

»Men,«  tilføiede  han,  »idet  han  reiste  sig,  drog 
hende  til  sig  og  kyssede  hende,   »derfor  paaskjønner 

jeg  desto  mere  Din  Kjærlighed,  som  nu  er  min 
eneste  Trøst.     Du  vil  aldrig  svigte  mig,  vel: 

Hun  saae  ham  freidigt  ind  i  Øinene,  og  det 
kunde  hun.  Hun  havde  ham  virkelig  kjær,  og  Alt, 
hvad  der  rørte  sig  i  hendes  lidenskabelige  Sjæl, 
drev  hende  til  at  være  hans  trofaste  Forbundsfælle; 
men  naar  han  troede  at  kunne  læse  gjennem  hendes 
Øine  ind  i  hendes  Sjæl  som  i  en  aaben  Bog,  og 
at  han  kjendte  hende  til  Bunds,  saa  tog  han  feil. 
Der  var  meget  dybere  til  Bunden  der,  end  han 
havde  nogen  Forestilling  om.  — 

MensLehnsgreven  vedBrostrupsHjelp  indrettede 
sig  i  to  af  Husets  bedste  Gjesteværelser,  kom  Adolf 
Eger  og  fik  strax  tilstrækkelig  Forklaring  af  sin 
Søster.  Hun  talte  om  sin  Fætters  Forlovelse  paa 
en  saa  behersket  og  rolig  Maade,  at  ogsaa  hendes 
Broder  forundrede  sig  over  hendes  Holdning. 

Dog  var  den  her  mere  paa  sin  Plads  og  blev 
bedre  forstaaet.  Adolf  Eger  sympathiserede  nem- 
lig ikke  med  sin  Fætter  Georg  og  havde  aldrig 
billiget  Forældrenes  Plan  at  gjøre  et  Par  af  ham 
og  Tekla.  Familien  Reinfeldts  forfinede  Liv  og 
ødsle  Vaner  vare  ham  imod,  og  dens  store  Hov- 
mod havde  ofte  trykket  ham ,  uagtet  hans  sindige 
Temperament  og  flegmatiske  Natur  havde  forhindret 
ethvert  for  den  gode  Forstaaelse  skadeligt  Udbrud 
af  denne  Modvillic. 

Adolf  Eger  var  trods  sit  jevne  Væsen  en  fuld- 
blods Aristokrat  ligesom  Fritz  Keinfeldt.  En  Fa- 
milies Ælde   og  Længden   af  Ahnernes  Række  var 

i  hans  Øine  det  Afgjørende,  Titelrang,  ja  selv  en 
Grevekrone  kun  overflødigt  Paahæng,  der  skyldtes 
Fyrstegunst  og  gjorde  Adelsmænd  til  Hoftrælle. 
Det  vilde  i  hans  Øine  aldeles  ikke  været  nogen 
Ophøielse  for  hans  Søster ,  om  hun  var  bleven 
Grevinde  Reinfeldt,  og  han  ønskede  hende  ikke, 
hvad  han  kaldte  »den  forgyldte  Elendighed  paa 
Ambæk«. 

Dette  vidste  hun,  og  det  maatte  da  forekomme 
ham ,  der  kjendte  hendes  stolte  Sind ,  naturligt ,  at 
hun  for  ham  dølgede  sin  Harme  over  det  yd- 
mygende Nederlag,  hun  havde  lidt;  og  han  var 
skaansom  nok  til  ikke  at  lade  hende  mærke  sin 
Tilfredshed  over  den  Vending,  Sagen  havde  taget, 
og  i  hvilken  Grad  han  havde  faaet  Ret,  som  havde 
advaret  hende  imod  at  sætte  sin  Lid  til  en  saa 
flygtig  og  upaalidelig  Karakteer,  som  deres  Fætters. 

Imidlertid  nærede  Adolf  Eger  dog  Agtelse  for 
sin  Onkel  Anton,  som  i  hans  Øine  trods  alle  hans 
Skrøbeligheder  stod  langt  over  Sønnen,  og  der  var 
intet  Hykleri  i  den  Hjertelighed,  hvormed  han  nu 
bød  den  Gamle  velkommen. 

Men  alligevel  var  hans  gode  Lune  atter  en 
Overraskelse  for  hans  Onkel  og  berørte  ham  ube- 
hageligt. Den  Mistanke  begyndte  at  dæmre  i 
Lehnsgrevens  Sjæl,  at  man  virkelig  ikke  paa  Feld- 
borggaard  betragtede  det  som  en  Ære  for  Husets 
Datter  at  blive  indlemmet  i  den  Reinfeldtske  Slægt 
og  faae  en  Grevekrone  over  det  tarvelige  Egerske 
Vaaben    med   dets  simple   Skraabjelke  i  Feltet   og 


159 

blot  nogle  Paafuglefjedre  paa  lljclmkronen;  men 
han  skjulte  omhyggeligt  denne  pinlige  Foleise. 

»Naa,  kjære  Onkel,«  sagde  Adolf  Eger,  idet 
han  modtog  den  Gamles  fremrakte  Haand  og  tryk- 
kede den,  »vel  gjør  det  mig  ondt  paa  Dine  Vegne, 
at  det  er  en  saa  alvorlig  Controvers,  der  har  dre- 
vet Dig  fra  Hjemmet;  men  maaskee  kan  Alt  blive 
godt  endnu. 

»Da  gad  jeg  vidst  hvorledes,^  svarede  Lehns- 
greven  heftigt;  »det  seer  sort  ud  for  os,  Adolf! 
Georg  gjør  sit  Navn  og  mig  Skam;  Lidenskaben, 
den  usalige  Lidenskab,  dikterer  ham  hans  Hand- 
linger; han  er  blottet  for  al  Æresfølelse.« 

Adolf  Eger  tirrede  ikke  den  Gamle  ved  Mod- 
sigelse, men  bestræbte  sig  for  at  sætte  ham  i  bedre 
Lune,  og  det  lykkedes  ogsaa  tilsidst.  Bedst  gik 
det,  da  de  havde  naaet  Middagstimen,  og  de  kom 
til  Bords;  thi  Dinéen  var  fortræffelig. 

Tekla  Eger  bestyrede  Huset  for  sin  Broder 
med  stor  Dygtighed.  Hun  var  en  ligesaa  praktisk 
som  energisk  Natur,  og  hun  havde  allerede  ad- 
skillige Aars  Øvelse;  thi  hun  var  tidligt  bleven 
moderløs,  og  hendes  gamle  Faster  Cæcilie,  som  havde 
bestyret  Huset  for  hendes  Fader  i  hans  Enkestand, 
var  død,  kort  efter  at  hun  selv  var  bleven  voxen; 
men  tillige  kjendte  hun  alle  sin  Onkels  Egenheder, 
og  Ingen  kunde  kjæle  for  ham,  som  hun. 

Selv  hendes  ordknappe  Broder  anstrengte  sig 
for  at  være  behagelig.  Hans  statelige,  skjøndt  fiir- 
skaarne    og    noget    plumpe    Skikkelse,    det    svære, 

rødmussede  Ansigt  og  de  smaa  brune  Øine,  hvor- 
med han  gjerne  missede ,  var  ganske  vist  ikke 
nogen  meget  aristokratisk  Fremtoning  i  hans  On- 
kels Tanker,  og  hans  Mangel  paa  Fiinfølelse  havde 
nu  og  da  stødt  den  Gamle ;  men  det  viste  sig,  hvor 
Lidt  der  skulde  til  for  at  smigre  og  oplive  hans 
sensible  Natur. 

Der  blev  nemlig  serveret  en  vældig  Karpe,  og 
da  den  kom,  sagde  Adolf  Eger: 

»Denne  gamle  Kavalleer  har  været  snu  nok  til 
længe  at  narre  mig;  men  endelig,  i  Morges,  gik 
den  i  Garnet.  Den  vidste  vel  om  Dit  Komme, 
kjære  Onkel,  den  vilde  ikke  lade  sig  spise  af  nogen 
Ringere,  end  Dig!« 

Strax  viste  sig  det  kjendte,  elskværdige  Smiil 
paa  Onkel  Antons  noble  Ansigt,  og  idet  han  gout- 
terede  den  gode  Rhinskviin ,  blev  han  snaksom. 
Anekdoternes,  de  gamle  Hof  historiers,  Kilde  be- 
gyndte at  flyde,  og  Adolf  Eger  kunde  for  Resten 
af  Maaltidet  nyde  sin  Mad  i  Ro  og  uden  at  han 
behøvede  at  give  andre  Bidrag  til  Samtalen,  end 
korte  Udbrud,  der  forvissede  Fortælleren  om,  at 
han  havde  en  opmærksom  Tilhører.  — 

Efter  Theen ,  i  Mørkningen ,  gik  Lehnsgreven 
en  Tour  med  Tekla  i  Haven  og  forkortede  sig 
Tiden  med  at  give  hende  Anviisning  paa  flere  af 
de  Forbedringer  og  Forskjønnelser,  den  efter  hans 
Mening  trængte  til. 

Adolf  Eger  sad  alene  paa  en  Bænk  udenfor 
Husets  Havedør    og    røgte    sin   Aftenpibe.      Aften- 

dæmringens  Skjær  faldt  paa  ham  og  paa  Vin- 
duerne i  det  lange,  lave  Huns  med  dets  rode  Mure. 
Det  var  en  solid,  men  gammel  Bygning.  Lehns- 
greven  havde  ofte  opfordret  sin  afdøde  Svoger  til 
at  rive  den  ned  og  opføre  en  mere  herskabelig  Bo- 
lig; men  Niels  Eger  var  for  sparsommelig  dertil, 
og  han  havde  desuden  den  gamle  Kasse,  i  hvilken 
hans  Fædre  i  flere  Slægtled  havde  levet  og  hvor 
han  selv  var  født,  kjær. 

Ligesaa  hans  Søn;  og  idet  Lehnsgreven  stand- 
sede, saae  sig  tilbage  og  betragtede  den  frede- 
lige Scene ,  det  gamle  Huus  med  de  høie  Skor- 
stene, belyst  af  den  svindende  Aftenrøde  og  Eieren 
siddende  udenfor  ved  sin  Dør,  greb  han  Tekla  i 
Armen  og  udbrod: 

»Dette  er  som  et  Maleri  afTeniers!  Gud,  hvor 
Alting  dog  er  uforanderligt  og  eiendommelig  ærvær- 
digt her  paa  Feldborggaard !  Huset  seer  ud  ganske 
som  for  halvtredsindstyve  Aar  siden,  og  der  sidder 
Adolf  udenfor  og  ryger  sin  Aftenpibe,  ganske  som 
hans  Fader  pleiede  at  gjøre  og  akkurat  paa  samme 
Plet!« 

Saa  gik  han  videre  med  et  Suk;  men  just  som 
han  vendte  sine  Øine  fra  den  fredelige  Scene,  var 
Adolf  Eger  sprungen  op.  Han  hørte  Fodtrin  i 
Havestuen  og  gjenkjendte  sin  Fætter  Georgs  Røst, 
idet  den  Kommende  sagde  et  Par  Ord  til  hans 
"Tjener. 

De  mødtes  lige  i  Havedøren;  Adolf  Eger  greb 

sin  Fætters  fremrakte  Haand  og  trak  ham  med  sig 
ind  i  Stuen  uden  at  sige  et  Ord. 

Georg  Reinfeldt  tog  sin  Haand  til  sig  og  sagde 
med  en  forlegen  Mine: 

»Jeg  kan  mærke,  Adolf,  at  Du  veed  Besked. 
Jeg  kommer  naturligviis  her  som  en  Hund  ■  i  et 
Spil  Kegler;  men  jeg  maa  tale  med  Fader,  og 
siden  han  nu  engang  er  her,  saa  var  jeg  jo  nødt 
til  at  tage  herhen  « 

»Naturligviis,«  svarede  Adolf  Eger  roligt  og 
koldt;  »men  jeg  troer  ikke,  det  er  raadeligt,  at  Du 
kommer  ham  for  Øie,  uden  at  han  er  forberedt. 
Han  er  meget  opbragt  paa  Dig,  siger  Tekla,  jeg 
synes  næsten  mere,  end  han  har  Grund  til.« 

Georg  saae  overrasket  paa  sin  Fætter;  men 
der  mødte  ham  ikke  noget  sympathetisk  Blik  fra 
de  smaa,  plirende  brune  Øine. 

»Hvor  er  han?«  spurgte  han. 

»Han  gaaer  nede  i  Haven  med  Tekla,«  svarede 
Adolf  Eger. 

»Hør,«  sagde  Georg  Reinfeldt  og  saae  paa  sin 
Fætter  med  et  sky,  forskende  Blik;  »jeg  kunde 
have  Lyst  til  at  tale  med  Tekla  først,  om  hun  da 
vil  være  saa  elskværdig  at  forunde  mig  en  Samtale 
under  fire  Øine.     Har  Du  Noget  derimod?« 

»Aldeles  .ikke,«  lød  Svaret,  skjøndt  Tonen  ikke 
ganske  stemmede  med  Ordene.  »Hvis  Du  vil  gaae 
ind  i  mit  Værelse,  s  føiede  han  til,  »saa  skal  jeg  see, 
om  jeg  kan  faae  hende  fat.« 

Imidlertid  var  Lehnsgreven   standset   endnu  en 

Gang  og  havde  kastel  et  Blik  op  til  Hovedbyg- 
ningen just  i  det  Øieblik,  da  Grev  Georg  mødtes 
i  Doren  med  Adolf  Eger,  hvis  svære  Skikkelse  dog 
strax  dækkede  ham,  og  derpaa  forsvandt  de,  saa 
at  den  Gamle  ikke  i  den  temmelig  store  Afstand 
kunde  faae  Tid  til  at  skjønnc,  hvem  den  Kom- 
mende var. 

Tekla  Eger  derimod ,  som  havde  et  skarpere 
Syn ,  havde  seet  det;  et  Rødmesblus  paa  hendes 
Kinder  viste  det;  men  hendes  Onkel  lagde  ikke 
Mærke  dertil. 

Saa,«  udbrød  han  i  en  nervens  Tone,  »nu  er 
(.ler  kommen  Fremmede!  Hvem  kan  det  være  — 
saa  sildig;  men  lige  meget  hvem,  Tekla!  Jeg  vil 
ikke  see  noget  fremmed  Ansigt  i  Dag.  Jeg  lister 
mig  op  paa  mine  Værelser  og  saa  Godnat  med  det 
Samme 

Han  kyssede  hende  og  gik  derpaa  ad  en  Side- 
vei  omkring  til  Verandaen  ved  Husets  Gavl,  hvis 
Indgangsdør  førte  til  hans  Værelser,  mens  Tekla 
langsomt  vendte  tilbage  til  Hovedbygningen  ad  den 
lige  Vei. 

Hun  mødte  sin  Broder  paa  Halvveien. 

»Tænk,«  sagde  han,  »Georg  er  her  og  ønsker 
at  tale  med  Dig.  Han  sidder  inde  paa  mit 
Værelse.« 

»Godt,«  svarede  hun  roligt,  jeg  skal  gaae  op 
til  ham. 

Derpaa  gik  hun,  mens  hendes  Broder  blev 
staaende,    stirrede    forundret    efter    hende,    r\ 

paa    Hovedet    og    fortsatte    derpaa    sin    Vandring, 
dampende  af  sin  Pibe. 

Grev  Georg  sad  imidlertid  i  sin  Fætters  haarde 
Sofa  —  thi  Værelsets  Udstyrelse  var  overmaade 
tarvelig  —  og  ventede  med  Spænding.  Han  følte 
pinligt  nok  det  Ydmygende  i  Situationen.  Var 
det  ikke  egentlig  for  galt,  at  han  henvendte  sig 
til  Tekla  Eger  og  bad  hende  om  hendes  Mellem- 
komst? 

Ja,  sagde  han  til  sig  selv,  det  vilde  vel  Enhver 
tænke,  der  ikke  kjender  hende,  som  jeg.  Hun  kan 
være  mærkelig  fordomsfri;  jeg  kan  ikke  negte,  at 
der  er  noget  Overlegent  ved  hende,  Noget,  der 
fattes  den  kjære  Rosa. 

Saa  vidt  var  han  kommen  i  sine  Betragtninger, 
da  Døren  gik  op,  og  Tekla  traadte  ind.  Fuld- 
kommen utvungent  rakte  hun  ham  Haanden  og 
sagde  venligt,  maaskee  med  et  lille  Stænk  af  Spot 
i  sit  Smiil: 

»God  Aften.  Georg  I  Maa  jeg  have  den  Ære 
at  gratulere;  jeg  hører,  at  Du  er  bleven  forlovet.« 

»Tak,  kjære  Tekla,«  svarede  han  forvirret. 
»Det  er  meget  smukt  af  Dig,  at  Du  —  at  Du  kom. 
Jeg  levede  jo  rigtignok  i  Haabet  om,  at  vi  allige- 
vel kunde  være  Venner,  og  jeg  seer  nu  — « 

»Om  Du  saa  synes,«  udbrød  hun  med  det 
stolte  Kast  med  Hovedet,  som  han  kjendte  saa 
godt,  »saa  ville  vi  nu  helst  ganske  ignorere  alt 
det,  der  skjuler  sig  bagved  det  lille  Ord  »alligevel«, 
som  Du  brugte;  men  hvad  er  Dit  Ærinde?« 

»Jeg  maa  og  skal  tale  med  Fader,«  svarede 
Grev  Georg;  »men  Adolf  fraraadede  mig  at  gaae 
lige  bus  paa,  og  saa  tænkte  jeg,  at  —  at  — « 

»At  Cousine  Tekla,«  fortsatte  hun,  i  det 
Mindste  var  brugelig  til  at  tage  Stødet  af  for  Dig, 
ikke  sandt?«  og  saa  smilte  hun,  men  det  var  et 
Smiil,  der  ganske  gjorde  det  af  med  hans  Fatning. 

Hun  saae  et  Øieblik  paa  ham  og  nød  sin  Seir; 
derpaa  sagde  hun : 

>Naar  Du  vil  være  oprigtig  og  forklare  mig 
det  Hele,  saa  skal  jeg  sige  Dig,  om  jeg  mener,  at 
jeg  kan  gjøre  Noget  for  Dig 

Han  bed  i  det  sure  Æble  og  fortalte  hende 
Alt.  Han  var  oprigtig,  og  nu  fik  hun  en  ganske 
anden  Forestilling  om  Betydningen  af  det  Sammen- 
stod, der  havde  fundet  Sted  mellem  Fader  og  Søn. 

Hun  hørte  paa  ham  uden  at  afbryde  ham,  og 
da  hans  Fortælling  var  til  Ende,  sagde  hun: 

»Det  er  værre,  end  jeg  troede,  Georg!  Jeg 
seer,  at  Din  Fader  ikke  har  kunnet  bekvemme  sig 
til  at  fortælle  mig  Alt,  og  det  er  et  sikkert  Kjende- 
tegn  paa ,  at  han  foler  sig  meget  dybt  krænket. 
Din  Sag  staaer  saa  slet  som  muligt,  den  er  vel 
egentlig  aldeles  haabløs.« 

De  sade  i  Sofaen  ved  Siden  af  hinanden.  Han 
tog  hendes  Haand  og  sagde: 

Kjærc  Tekla,  giv  mig  et  Raad,  hjclp  mig  ud 
af  Klemmen !  Du  pleiede  altid ,  lige  fra  dengang 
Du  var  ganske  lille,  at  være  saa  magelos  opfind- 
som.« 

Hun  drog  langsomt  sin  Haand  til  sig,  idet  hun 
saae  paa  ham  med  et  eiendommeligt  Blik ;  der  syn- 
tes ligesom  at  være  en  Krydsild  af  Kjærlighed  og 
Had  i  det. 

»Jeg  vil  sige  Dig  Noget,«  føiede  han  til,  »jeg 
har  gjort  dette  Ridt  hertil  ligefrem  af  Nød.  Fader 
har  anviist  mig  to  tusinde  Daler,  men  de  forslaae 
ikke.  Jeg  har  Gjeld,  Tekla;  jeg  skylder  mere  bort, 
end  det,  og  det  Meste  er  Æresgjeld,  som  maa 
betales. « 

»Ah!«  udbrød  Tekla,  »det  er  formodentlig  de 
Herrer  Kyradseerofficerer,    der  have  plukket  Dig?« 

»Ja,«  svarede  Grev  Georg  med  en  ærgerlig 
Mine,  »især  Freising.  Jeg  traf  ham  paa  Gjest- 
givergaarden  hver  Dag,  naar  —  naar  — « 

»Naar,«  supplerede  Tekla,  »Du  gik  til  og  fra 
Amtmandens.  Paa  det  ene  Sted  efterlod  Du  Dine 
Penge,  paa  det  andet  Dit  Hjerte  —  stakkels  Georg ! 
Du  er  ingen  Samson ;  hvad  vilde  Du  mellem  Fili- 
strene?« 

Han  saae  paa  hende  med  et  sygeligt  Smiil  og 
et  usikkert  Blik,  idet  han  sagde: 

»Hudflet  mig  kun  I  Du  er  i  Din  gode  Ret.« 

Hun  sad  nogle  Øieblikke  og  stirrede  paa  ham 
med  sine  store,  sorte  Øine.  Han  kunde  ikke  ud- 
holde det  Blik  og  møde  det.  Hvad  mon  hun 
tænkte  paa?  Formodentlig  paa  Rosa;  thi  nu  funklede 
hendes  Øine  af  Had. 

En  sikker  Følelse  sagde  ham,  at  hun  endnu 
havde  ham  kjær,    og  han  fandt  hende  nu,   da  han 

havde  sagt  sig  løs  fra  hende,  langt  mere  indtagende, 
end  dengang  han  havde  Lænkerne  paa  sig.  Han 
gjorde  sig  i  dette  Øieblik  skyldig  i  et  lille  For- 
ræderi mod  Rosa.  Situationen  var  bedaarende  i 
tilstrækkelig  Grad  til  at  gjøre  hans  Handlemaade, 
at  benytte  sig  af  sin  Venindes  Svaghed  i  sin  egen 
Interesse,  lidt  mindre  lumpen. 

Troede  hun  maaskee,  at  hun  kunde  erobre 
ham  tilbager  Stakkels  Tekla  1  Han  havde  antaget, 
at  hun  var  for  stolt  til  det.  Han  havde  tænkt  sig, 
at  hun  formaaede  at  resignere  og  hæve  sig  over 
Situationen.  Hendes  Holdning  sidst  paa  Ambæk 
tydede  derpaa.  Det  lod  jo  ogsaa  til,  at  hun  ganske 
havde  forvundet  den  Harme,  hun  havde  ladet  ham 
fornemme  paa  hans  forrige  Besøg;  men  hendes 
Imødekommen  nu  overgik  dog  hans  Forventning. 

Stakkels  Teklas  Tanker,  mens  hun  sad  og 
stirrede  paa  ham,  vare  imidlertid  alt  Andet  end 
resignerede.  Hun  tænkte:  hvorledes  har  det  dog 
været  muligt,  at  han  er  sluppen  mig  af  Hænderne? 
Det  maa  være  gaaet  til  med  Hexeri;  jeg  vil  dog 
forsøge  at  bryde  Trolddommen; 

Saa  sagde  hun: 
Kjære  Georg,  det  er  virkelig  ikke  let  at  raade 
Dig;    ikke    fordi    der    maaskee   nok   kan   findes  paa 
Raad;    men  jeg  er  bange  for,    at  Du  ikke  vil  folge 
dem.« 

L.ul  mig  dog  hore  Dit  Raad,«  sagde  han. 
Du  maa  opsætte  Dit  Bryllup,     svarede  hun. 

»Det  Samme  sagde  Onkel  Fritz  til  mig-,«  sagde 
han  med  et  Suk. 

»Der  seer  Du,«  udbrød  hun.  » Onkel  Fritz  er 
en  forstandig  Mand ;  at  han  er  af  samme  Mening 
viser,  at  jeg  har  truffet  det  Rette.  Han  skulde  da 
ikke  ogsaa,«  spurgte  hun  med  et  Smiil,  »have  raa- 
det  Dig  til  at  træde  ind  i  Armeen,  som  Din  Fader 
forlangte  af  Dig?« 

»Netop!«   svarede  han. 

>Naa;«  vedblev  hun;  »det  samme  Raad  giver 
jeg  Dig;  men  mine  Raad  ere  mere  end  Raad,  de 
ere  Betingelser,  uden  hvilke  jeg  ikke  vil  befatte 
mig  med  Sagen;  ikke  fordi  jeg  jo  nok,«  vedblev 
hun  med  et  af  sine  tilslørede  Blikke,  »uden  Be- 
tingelser vilde  gjøre  for  Dig,  hvad  jeg  kan;  men 
fordi  jeg  indseer,  at  jeg  ellers  lige  saa  godt  kan 
spare  mig  Uleiligheden.  Jeg  formaaer  meget  over 
Din  Fader,  men  Du  har  selv  ved  Din  ubesindige 
Opførsel  sat  en  Grændse  for  min  Magt.  Naar  jeg 
nu  kommer  til  ham  for  at  gaae  i  Forbøn  for  Dig, 
saa  maa  jeg  kunne  sige,  at  Du  i  det  Mindste  for 
saa  vidt  falder  til  Føie,  at  Du  opsætter  Dit  Bryllup, 
og  at  Du,  vil  træde  ind  i  Armeen.  Maa  jeg  sige 
det  til  ham?« 

Grev  Georg  reiste  sig  op,  gik  hen  til  Vinduet 
og  stod  nogle  Øieblikke  og  stirrede  ud  af  det. 
Endelig  vendte  han  sig  om  og  sagde:' 

»I  Guds  Navn  da,  siig  det!« 

I  Guds  Navn  I  Hun  saae  ham  ind  i  Øinene, 
men  hans  Blik  var  fast.     Hans  smukke  Øine  havde 

ikke   det   tomme  Udtryk,    som    hun    godt  kjendte, 
og  som  altid  var  et  Tegn  paa,  at  han  var  falsk. 
Godt,«   svarede  hun,    »saa  vil  jeg  gjøre  det! 

En  livlig  Rodme  foer  over  hendes  udtryksfulde 
Ansigt,  og  han  fandt,  at  hun  aldrig  havde  været 
saa  smuk,  som  i  dette  Øieblik.  Han  greb  hendes 
Haand ,  bøiede  sig  over  den  og  kyssede  den ,  idet 
han  sagde: 

Tak,  Tekla!  Du  er  meget  god  imod  mig, 
langt  mere,  end  jeg  har  fortjent  det  af  Dig. 

Sligt  faaer  man  ikke  efter  Fortjeneste,«  sva- 
rede hun ,  idet  hun  saae  paa  ham  med  et  flam- 
mende Blik,  og  der  er  ingen  Fortjeneste  deri  hos 
den,  der  giver  det. 

Da  drog  han  hende   til  sig   og  kyssede  hende. 

»Du  er  sandelig  en  trofast  Veninde,«  udbrod 
han  derpaa,   »som  en  god  og  kjærlig  Søster ! 

Hun  fjernede  sig  fra  ham,  og  Udtrykket  i 
hendes  Aasyn  blev  koldt;  men  hun  fattede  sig 
hurtigt  og  sagde : 

»Bliv  her  i  Nat  I  Det  vilde  være  uklogt  at 
byde  Din  Fader  mere  i  Dag.  Lad  ham  sove  ro- 
ligt i  Nat.  I  Morgen  tidlig  gaaer  jeg  til  ham,  og 
saa  skal  Du  høre  fra  mig.  «    — 

Det  lykkedes  hende  den  næste  Morgen  at  faae 
Adgang  til  Lehnsgreven,  skjøndt  det  kneb;  thi 
han  havde  faaet  at  vide  af  Brøstrup,  at  Grev  Georg 
var  paa  Gaarden,  hvorfor  han  havde  givet  den 
strengeste  Ordre  til  ikke  at  indlade  Nogen.  Dog 
aabnede  Tekla  Egers  Navn  Doren. 

Den  Gamle  sad  ved  sin  Morgenkaffe  og  saae 
temmelig  ophidset  ud. 

»Georg  er  her,«  sagde  han,  »jeg  veed  det. 
Gaaer  Du  maaskee  hans  Ærinde?« 

»Kjære  Onkel,«  svarede  hun  med  Fasthed,  »jeg 
troer,  Du  har  saa  meget  tilovers  for  mig,  at  Du 
vil  høre  mig,  hvis  Ærinde  jeg  saa  gaaer,  og  at 
Du  kjender  mig  godt  nok  til  at  vide,  at  jeg  tænker 
mig  om,  før  jeg  handler.« 

»Saa  har  han  dog  snakket  Dig  Noget  for,« 
sagde  Lehnsgreven  heftigt.  »Hans  Frækhed  er 
utrolig!« 

»Naa,«  svarede  Tekla  sindigt,  »kald  ikke  den 
Mand  fræk,  hvem  Nøden  driver!« 

»Nøden?«  gjentog  den  Gamle  med  et  ilde- 
spaaende  Smiil. 

»Hør  mig  nu  blot  roligt,«  sagde  Tekla,  idet 
hun  satte  sig  paa  en  Stol  lige  overfor  den  forbittrede 
Fader,  og  saa  udrettede  hun  sit  Ærinde  og  gjorde 
det  med  megen  Klogskab. 

Lehnsgreven  fortsatte  sit  Maaltid,  som  om 
Sagen  var  ham  ganske  ligegyldig,  men  det  lykkedes 
ham  ikke  ret  længe  at  bære  den  Maske.  Han 
hørte  uden  at  forandre  en  Mine  paa  Meddelelsen 
om  hans  Søns  forsonlige  Sindelag,  og  at  han  havde 
lovet  at  opsætte  sit  Bryllup;  men  da  han  fik  at 
vide,  at  Grev  Georg  endogsaa  havde  givet  Tilsagn 
om  at  ville  indtræde  i  Armeen,  loe  han  tørt  og 
kort  og  sagde: 

»Bahl    det    gjør    han    aldrig    i   Evighed!     Før 


lader  han  sig  hænge.    Du  er  lobet  med  Liimstangen, 
Tekla ! 

Alle  hendes  Forsøg  paa  at  overbevise  ham 
om  hans  Søns  Oprigtighed  strandede. 

Jeg  forstaacr  mig  ikke  mere  paa  Dig,  Tekla,- 
sagde  han  tilsidst.  »Du  ligner  ikke  Dig  selv.  At 
Georg  efter  Alt  det,  han  har  budt  Dig,  har  kunnet 
i  den  Grad  bedaare  Dig! 

Men  vil  Du  dog  ikke  i  det  Mindste  see  ham 
og  tale  med  ham?«  spurgte  hun  tilsidst. 
r  Fanden,  nci!  raabte  han. 
Aldrig  havde  Tekla  Eger  seet  sin  blide,  noble, 
elskværdige  Onkel  i  en  saa  afskrækkende  Skikkelse, 
og  det  var  forste  Gang,  at  hun  hørte  en  Ed  fra 
hans  Mund.  Hun  skjonnede,  at  hun  maatte  give 
Evret  op. 

Dette  vil  Du  engang  komme  til  at  fortryde, 
Onkel!'    sagde  hun  og  gik  fra  ham  i  Vrede. 

Hun  traf  Grev  Georg  i  Haven  og  alene.  Da 
han  hørte,  at  hendes  Mission  var  strandet,  og  at 
hans  Fader  ikke  engang  vilde  see  ham,  blegnede  han. 

Gud  hjelpe  mig,  sagde  han,  -hvordan  skal 
jeg  nu  bjerge  mi 

Ja,  svarede  Tekla,  Du  har  spillet  va  banque, 
ikke  blot  med  Officererne  i  Rosted,  men  ogsaa  med 
Din  Fader,  og  det  Sidste  er  det  Værste.« 

Hans  Forknythed  var  nu  saa  stor,  at  hendes 
Hjerte  bevægedes,  skjondt  en  beregnende  Tanke 
tillige  foer  igjennem  hendes  Hoved. 

»Vil  Du  tage  mod  Hjelp  af  mig,  Georg?« 
spurgte  hun. 

»Hvad  mener  Du?«  udbrød  han,  idet  han 
rødmede. 

»Jeg  har  fire  tusinde  Daler  disponible,«  sagde 
hun;  »Adolf  vil  ikke  negte  mig  dem,  naar  jeg  for- 
langer dem;  han  negter  mig  aldrig  Noget.« 

»Gud,  Tekla,  gaaer  det  an?«  spurgte  Grev 
Georg  i  en  usikker  Tone. 

»Hvorfor  ikke?«  svarede  hun  med  et  elskvær- 
digt Smiil.  »Sagen  bliver  mellem  Adolf  og  os,  og 
Pengene  ere  sikkert  nok  anbragte  hos  Dig;  det  haster 
aldeles  ikke  med  Tilbagebetalingen.« 

Grev  Georg  stod  først  imod,  men  Fristelsen  var 
ham  for  stærk,  og  tilsidst  gav  han  efter.  Da  han 
havde  takket  hende  med  en  Varme,  om  hvis  Op- 
rigtighed hun  i  dette  Tilfælde  ikke  behøvede  at 
tvivle,  spurgte  hun,  naar  han  reiste,  og  da  han 
svarede  »i  Morgen  tidlig«,  lovede  hun,  at  Anviis- 
ningen   skulde   komme  ham  i  Hænde   inden  Aften. 

»Du  kan  jo  ikke  tøve  her  længere,«  sagde  hun, 
»og  Adolf  kommer  ikke  hjem  før  til  Middag.« 

Hun  taug  et  Øieblik  og  saae  grublende  hen 
for  sig.     Derpaa  sagde  hun: 

»I  Dit  Sted  vilde  jeg  alligevel  see  Tiden  an. 
Det  er  dog  muligt,  at  jeg  tilsidst  faaer  Bugt  med 
Din  Faders  Vrede;  men  skal  det  lykkes,  saa  maa 
Du  holde  Dig  Programmet  efterretteligt.  Opsætter 
Du  virkelig  Dit  Bryllup  og  træder  ind  i  Armeen, 
saa  vil  disse  Dine  Gjerninger  tale  kraftigere  for  Dig, 

end  de  hoitideligste  Forsikkringer  og  al  Overtalelse 
af  mii;. 

Jeg    skal    tænke   over   det,      svarede    han    og 
undgik  hendes  Blik. 

»Jeg  venter,  sagde  hun,  idet  hendes  Stemme 
rystede  lidt,  »at  Du  til  Gjengjeld  for  den  Tjeneste, 
jeg  viser  Uig,  i  det  Mindste  gjor  Forsøget;  og  saa 
gjør  Du,  hvad  der  tjener  Dit  eget  sande  Gavn. 

»Jeg  skal  det,  hvis  det  bliver  mig  muligt,  Tekla,« 
sagde  han;  »men  hvordan  det  saa  gaaer,  saa  skal 
jeg  aldrig  glemme,  hvor  stor  Taknemmelighed  jeg 
er  Dig  skyldig.« 

Hun  skiftede  Farve  og  saae  ud,  som  om  hun 
fortrød,  hvad  hun  havde  gjort;  men  da  han  til 
Afsked  trykkede  et  varmt  Kys  paa  hendes  Læber, 
opklaredes  hendes  Blik  og  hendes  Kinder  blussede: 

»Tænk  lidt  paa  mig,«  sagde  hun  tilsidst;  »mine 
Tanker  ville  hver  Dag  være  hos  Dig!«   — 

Der  forestod  ham  imidlertid  en  lille  Overraskelse. 
Da  han  om  Aftenen  ved  et  ridende  Bud  havde 
modtaget  Anviisningen  paa  Pengene,  saae  han,  at 
den  lod  paa  en  Bankier  i  Kjøbenhavn,  og  at  Pen- 
gene kun  maatte  udbetales  til  ham  personligt. 

Tekla  havde  vedlagt  en  lille  Billet. 

»Dette,«  skrev  hun,  er  nødvendigt,  og  saa- 
ledes  bevares  vor  lille  Hemmelighed  bedst.  Jeg  har 
skrevet  til  Manden;  han  er  paalidelig;  og  naar  Du 
kommer  til  Kjøbenhavn,  gaae  saa  op  og  hils  paa 
General  Stjernholm.  Han  vil  kunne  gjore  N 
for  Dig   med  Hensyn   til  Din  Ansættelse,   og  Intet 

vil  udrette  saa  Meget  hos  Din  Fader,  som  et  Par 
forsonende  og  anbefalende  Ord  fra  ham.  Vi  skulle 
nok  tilsidst  bringe  den  Gamle  til  Fornuft;  og  skriv 
mig  saa  til  og  lad  mig  vide,  hvorledes  det  er 
gaaet  Dig  derovre.«  — 

Da  Lehnsgreven  to  Dage  efter  brød  op,  sagde 
Adolf  Eger  muntert  til  ham: 

»Naa,  kjære  Onkel,  lad  mig  nu  see,  at  Du  ikke 
saa  meget,  som  før,  lader  Dig  skræmme  af  de  syv 
Bjerge,  men  vinder  over  dem  og  besøger  os  snart 
igjen!« 

Den  Gamle  sagde  »Tak,  Tak!«  men  det  blev 
der  ikke  Noget  af.  Derimod  blev  det  Tekla  Eger, 
der  kom  til  at  reise  over  de  syv  Bjerge;  thi  da 
han  kom  tilbage  til  Ambæk,  følte  han  sig  saa  een- 
som,  at  han  strax  skrev  til  hende  og  bad  hende 
komme  til  ham  og  blive  nogle  Dage  hos  ham,  en 
Bøn,  som  hun  uden  Tøven  Opfyldte. 


NIENDE   KAPITEL. 


I  Rosted  foruroligedes  man  ikke  lidet  over,  at 
der  nu  var  hengaaet  hele  tre  Dage,  uden  at  Grev 
Georg  havde  viist  sig,  eller  ladet  høre  fra  sig. 

Rosas  Fader  maatte  rigtignok  være  forberedet 
paa,  at  det  ikke  vilde  gaae  saa  glat  med  denne 
glimrende  Forlovelse.  Den  Lektion,  han  havde 
faaet  i  Dianapavillonen,  havde  gjort  ham  fortrolig 
med  den  Tanke,  at  Lehnsgreven  vilde  gjøre  Van- 
skeligheder. 

Han  havde  da  ogsaa,  lige  siden  Grev  Georg 
red  hjem  for  at  hente  sin  Faders  Samtykke,  uaf- 
ladeligt spekuleret  over  denne  Eventualitet  og  for- 
beredet sig  pfca  at  møde  den.  Hver  Dag  holdt 
han  i  Aanden  Taler  til  den  gamle  Greve,  der  af- 
vexlende  vare  bevægelige  eller  harmfulde,  men  alle 
fulde  af  Værdighed,  ægte  van  Dolmerske  Aands- 
produkter. 

Men   omsider  udtømtes  hans  Kræfter,    Aanden 
veg   fra  ham,    og   han   blev  i  høi  Grad  nerven 
pirrelig,  hvad  Familien  fik  at  føle. 

Han  sad  den  fjerde  Dags  Morgen  ved  Thee- 
bordet  med  sin  Hustru  og  Jutta;  Rosa  og  Fanny 
vare  endnu  ikke  komne  ned. 

»Hvad  tænker  Du  om  dette,  Kathinka,«  sagde 
han  til  Kammerherreinden;  »at  lade  os  vente  i  hele 
tre  Dage  paa  Besked  —  det  er  dog  for  galt!« 

Hendes  Naades  Ydre  og  Holdning  havde  aldrig 
mindre  svaret  til  hendes  nuværende  Rang,  end  i 
dette  Øieblik.  Hun  sad ,  sammenkrøben  i  et  ikke 
meget  elegant,  uldent  Shavl  og  saae  ganske  ud 
som  det  hun  var,  et  Offer  for  den  pinlige  Situation, 
Husets  Syndebuk  og  en  Afleder  for  hendes  Ægte- 
herres slette  Lune. 

Nu  saae  han  paa  hende,  som  om  hun  var 
Skyld  i  hele  Ulykken,  hun  foer  sammen  og  gav 
naturligviis  det  alleruheldigste  og  meest  enfoldige 
Svar. 

»Gud,  hvor  kan  jeg  vide,  hvad  der  er  i  Veien,« 
sagde  hun  i  en  klynkende  Tone;  »maaskee  har 
Grev  Reinfeldt  forkjølet  sig,  da  han  red  hjem,  og 
ligger  i  Sengen.« 

»Aal«  udbrød  hendes  Ægtefælle,  og  dette 
Udbrud  var  alt  det  Svar,  hun  fik.  Han  vendte  sig 
derpaa  til  Jutta  og  sagde:  »Lad  os  høre,  hvad  Du 
tænker;  Du  vil  jo  altid  være  saa  klog!« 

»Men,  kjære  Fader,«  svarede  Jutta  utaalmodigt, 
»om  jeg  saa  var  saa  viis  som  Salomon,  hvad  jeg 
visselig  ikke  er,  hvor  kunde  jeg  saa  sidde  her  i 
Rosted  og  vide,  hvad  der  foregaaer  paa  Ambæk?« 

»Men    vor    Uvidenhed    er    jo    netop    det    For- 

tvivlede  ved  Situationen,  udbrod  hendes  Fader  og 
sprang  op.  Der  maa  g  jeres  Noget;  jeg  skriver 
til  Grev  Georg  og  forlanger  Forklaring. 

»Det  vilde  jeg  dog  i  Dit  Sted  ikke  gjore,' 
svarede  Jutta,  thi  sæt  nu,  at  Grev  Georg  fortryder, 
hvad  han  har  gjort  og  trækker  sig  til — « 

Hun  fik  ikke  Ordet  udtalt,  før  hendes  Fader 
rasende  foer  ud  af  Stuen. 

Saa  gik  hun  op  til  Rosa,  som  lige  var  staaet 
op  og  i  Færd  med  at  klæde  sig  paa. 

Hun  stod  i  sin  Natdragt  foran  Speilet  og 
redte  sit  Haar,  af  hvilket  en  Lok  som  en  gylden 
Flod  bølgede  ned  ad  hendes  Ryg.  Hun  vendte 
Hovedet  halvt  om,  og  idet  Jutta  saae  sin  Søsters 
fine,  ædle  Profil  og  det  -sørgmodige  Udtryk  i  hendes 
deilige  Øine,  tænkte  hun : 

Nei;  Grev  Georg  fortryder  neppe,  hvad  han 
har  gjort;  det  er  ikke  saa  vel! 

Der  er  vel  ikke  kommen  noget  Bud  fra  Am- 
bæk?«  spurgte  Rosa  nerveust. 

Jutta  rystede  paa  Hovedet. 
Det  er   dog   ubegribeligt!«    udbrød   Rosa    og 
sank  om  paa  den  nærmeste  Stol,   idet  hendes  rige 
Haar,    som  hun  havde  været  i  Færd  med  at  sætte 
op,  atter  faldt  ned. 

Skyd  Hjertet  op  i  Livet,«  sagde  Jutta  skarpt. 
Du  maa  være  forberedet  paa  det  Værst. 

Det  Værste  —  hvad  mener  Du?     udbrød  Rosa 
forskrækket. 

»At  Gcev  Georgs  Fader   negter  sit   Samtykke 

til  Forlovelsen  og  saa  —  ja  saa  bliver  der  jo 
Intet  af!« 

Rosa  blegnede  og  stirrede  et  Øieblik  hen  for 
sig;  men  Farven  vendte  tilbage  til  hendes  Kinder, 
og  hun  sagde: 

»Det  vilde  være  slemt  nok, -om  Georgs  Fader 
var  saa  haard ,  men  vi  maatte  see  at  bære  det. 
Georg  er  myndig  og  behøver  ikke  sin  Faders 
Samtykke. « 

»Men  sin  Faders  Penge,«  svarede  Jutta.  »Hvor 
Meget  han  end  engang  faaer,  saa  eier  han  dog  for 
Tiden  Intet;  og  naar  hans  Fader  slaaer  Haanden 
af  ham,  saa  er  han  ringere  stillet,  end  en  Dagleier; 
hvad  er  han  i  Stand  til  at  gjøre  for  at  tjene  sit 
Brød?     Eller  har  han  Villien  dertil?« 

»Du  har  aldrig  kunnet  lide  Georg,«  sagde  Rosa, 
og  saa  brast  hun  i  Graad. 

Jutta  gik  hen  til  hende,  kyssede  hende  og  sagde: 

»Det  var  ikke  min  Mening  at  forknytte  Dig, 
Rosa,  men  at  styrke  Dig.  See  Situationen  i  Øinene, 
som  den  sikkert  er.  Jeg  troer,  at  Grev  Georg  vir- 
kelig holder  af  Dig,  men  jeg  er,  især  siden  jeg  har 
været  paa  Ambæk,  aldeles  overbeviist  om,  at  Veien 
til  Din  Lykke  vil  blive  fuld  af  Torne.« 

»Veien  til  min  Lykke?«  udbrød  Rosa;  »naar 
Georg  elsker  mig  og  bliver  mig  tro,  saa  har  jeg  jo 
naaet  Lykken  og  er  i  Havn.« 

Og  det  mente  hun  oprigtigt.  Kjærligheden 
havde  begyndt  sin  forædlende  og  rensende  Gjer- 
ning  med  hendes  Hjerte;   Forfængeligheden   havde 

dog  i  disse  hendes  Ungdoms  bedste  Dage  ingen 
Magt  over  det. 

Endelig  slog  Timen,  og  den  frygtelige  Spæn- 
ding, hvori  hun  gik,  fik  Ende. 

Hun  sad  et  Par  Timer  efter  i  Karnappen  og 
stirrede  ned  ad  Gaden,  da  hun  saae  ham  komme. 
Hun  sprang  op  med  et  lille  Skrig,  løb  ud  i  For- 
stuen, og  et  Øieblik  efter  laae  hun  ved  hans  Bryst, 
ude  af  Stand  til  at  sige  et  Ord.  Han  følte,  at 
hun  rystede. 

»Min  søde  Pige,«  sagde  han,  virkelig  bevæget; 
tilgiv  mig,  at  jeg  lod  Dig  vente  saa  længe.  Jeg 
har  havt  drøie  Dage  og  bringer  Dig  kun  daarlige 
Efterretninger.« 

»Lige  meget, <^  svarede  hun  og  glattede  hans 
Haar  med  sin  bløde  Haand;  »nu,  da  jeg  har  Dig 
igjen,  saa  er  Alt  godt!« 

Han  følte  sig  gjennemglødet  af  hendes  Kjær- 
ligheds Varme  og  besvarede  den  paa  det  Ømmeste. 
Dette  var  maaskee  det  meest  selvforglemmende 
Øieblik  i  hans  Liv  og  det  bedste.  Han  tænkte 
kun  paa  den  gode  og  kjærlige  Pige,  han  holdt  i 
sine  Arme,  og  som  klyngede  sig  til  ham  med  fuld 
Fortrøstning,  og  deri  laae  den  eneste  Undskyldning 
for,  at  alle  hans  Fortids  Synder  og  Mindet  om 
Tekla  Eger  i  dette  Øieblik  vare  som  udviskede  af 
hans  Hjerte. 

Saa  gik  de  ind,  de  Andre  kom  til  og  fik  nu 
Løsningen  paa  den  Gaade,  der  havde  piint  dem 
saa  meget.     De   fik   at   vide,    at  Sagen  stod  endnu 

værre,  end  de  havde  frygtet.  Ingen  af  dem  havde 
ventet,  at  det  vilde  endt  med  et  formeligt  Brud 
mellem  Grev  Georg  og  hans  Fader. 

Jens  van  Dolmers  Forbittrelse  var  stor,  og  han 
lagde  ikke  Dølgsmaal  paa  den ;  men  der  var  Een  i 
Kredsen,  hvis  Forundring  var  endnu  større,  end 
hans  Vrede,  og  det  var  Jutta.  Hun  havde  ikke 
ventet  sig  saa  megen  Opoffrelse  og  Trofasthed  af 
Georg  Reinfeldt,  og  uvidende  om  de  nærmere  Om- 
stændigheder, som  hun  var,  angrede  hun  sin  Mis- 
tillid til  ham  og  viste  sig  saa  venlig  imod  ham,  at 
det  glædede  Rosa. 

Men  hendes  Fader  skjønnede,  at  den  Beretning, 
Grev  Georg  i  Korthed  havde  givet,  ikke  var  ud- 
tømmende. Der  var  jo  sikkert  Adskilligt  i  det 
Forefaldne,  som  ikke  var  skikket  til  at  høres  af 
Alle,  og  derfor  tog  han  sin  tilkommende  Svigersøn 
med  sig  ind  paa  sit  Arbeidsværelse.  Han  maatte 
jo  ogsaa  drøfte  med  ham,  hvad  der  nu  var  at 
gjøre. 

Grev  Georg  satte  ham  nu  mere  grundigt  ind  i 
Sagernes  Stilling  og  stak  Intet  under  Stolen,  und- 
tagen Affairen  med  Tekla  Eger ;  han  nævnede  ikke 
engang  hendes  Navn. 

Jens  van  Dolmer  havde  imidlertid  efter  Touren 
til  Ambæk  forhørt  sig  nærmere  om  Frøkenen  paa 
Feldborggaard  og  hendes  Forhold  til  Grev  Georg. 
Han  havde  faaet  at  vide,  at  Forbindelsen  mellem 
dem  virkelig  skulde  have  været  en  i  begge  Familier 

aftalt  Sag,  og  at  Folk  næsten  betragtede  dem  som 
Forlovede. 

Denne  Oplysning  havde  gjort  ham  ilde  til 
Mode;  men  da  han  nu  hørte,  at  Grev  Georg  ikke 
havde  skyet  at  tage  til  Feldborggaard  og  opsøge 
sin  Fader  der,  saa  kom  han  ganske  naturligt  til 
det  beroligende  Resultat,  at  Rygtet  havde  loiet. 
Hvis  Grev  Georg  havde  gjort  sig  skyldig  i  Noget, 
der  lignede  et  Brud  paa  Tro  og  Love,  kunde  han 
jo  ikke,  tænkte  han,  under  slige  Omstændigheder 
viist  sig  paa  Feldborggaard. 

Men  han  fandt,  at  Grev  Georg  havde  baaret 
sig  uklogt  og  fremfusende  ad  mod  sin  Fader. 
Trods  al  hans  Vrede  paa  Lehnsgreven  indsaae  han 
dog,  at  den  Krænkelse,  der  var  bleven  denne  til- 
føiet  af  hans  Søn,  var  saa  alvorlig,  at  det  vilde 
blive  meget  vanskeligt  at  tilveiebringe  en  Forsoning; 
og  det  sagde  han  ham  lige  ud. 

»De  har  ikke  blot,  min  kjære  Greve,«  sagde 
han ,  »handlet  Deres  Fader  imod  —  det  lader  jeg 
gaae;  det  kan  en  Søn  blive  nødt  til;  men  De  har 
brudt  Staven  over  hele  hans  Livsgjerning;  meget 
sørgeligt,  at  det  skulde  komme  saa  vidt,  meget 
sorgeligt!« 

»Naa,«  svarede  Grev  Georg  koldsindigt,  »glæ- 
deligt er  det  sandelig  ikke,  og  det  fortrod  mig  jo 
ogsaa  bagefter;  men  De  maa  betænke  min  Stilling 
som  Successor.  At  Fader  har  handlet  ilde  med 
vort  skjonne  Gods ,  det  kan  der  jo  ikke  v;cre  to 
Meninger   om,    og   kunde  jeg   saa    forsvare  det  f<>r 

mig   selv   og   mine   Efterkommere    ikke    engang   at 
paataie  det?« 

»Jeg  indrømmer,  at  Deres  Stilling  var  vanske- 
lig,« svarede  Amtmanden,  »og  jeg  tvivler  ikke  om, 
at  det  jo  skete  i  Hidsighed;  men  alligevel  —  at 
true  ham  med  Administration!« 

»Han  drev  mig  dertil  ved  sin  Urimelighed  og 
sin  Karrighed,«  svarede  Grev  Georg  heftigt. 

»Ja,  skeet  er  skeet,«  svarede  Amtmanden; 
vmen  det  bedrøver  mig  oprigtigt,  at  min  Datter, 
skjøndt  ganske  uskyldig  deri,  er  bleven  Aarsagen 
til  et  saa  eklatant  Brud  mellem  Dem  og  Deres 
Fader.  Jeg  veed  ikke,  om  det  er  muligt  at  hele 
det;  men  vi  maa  ikke  lade  Noget  uforsøgt.« 

Det  viste  sig,  at  det  var  hans  Hensigt  selv  at 
tage  til  Ambæk  og  tale  med  Lehnsgreven;  men 
det  fraraadede  Grev  Georg  naturligviis  paa  det  Be- 
stemteste. Intet  kunde  være  ham'  mere  ubehageligt, 
end  en  Sammenkomst  mellem  de  to  Gamle.  Fader 
vil  naturligviis,  tænkte  han,  sværte  mig  det  bedste 
han  kan. 

Gjor  det,  om  De  endelig  vil.«  sagde  han  til- 
sidst;  »men  det  vil  være  aldeles  omsonst.  Jeg  siger 
Dem  det  forud  —  De  bliver  ikke  engang  mod- 
taget.« 

Den  Mulighed  var  ikke  falden  Amtmanden  ind ; 
men  han  maatte  efter  sit  Kjendskab  til  Lehnsgreven 
indrømme,  at  Sligt  var  tænkeligt,  og  han  vilde  ikke 
udsætte  sig  for  den  Ydmygelse. 

Han  sagde   da,    at  han   vilde   skrive   og    fore- 

spørge  først,  om  Lehnsgreven  vilde  modtage  ham 
og  forunde  ham  en  Samtale,  og  dette  gjorde  han 
da  til  Grev  Georgs  Misfornøielse  den  næste  Morgen. 
Brevet  blev  sendt  til  Ambæk  med  et  ridende  Bud, 
og  Svaret  indtraf  allerede  om  Eftermiddagen. 

Det  blev  bragt  Amtmanden,  da  han  med  Fa- 
milien og  Grev  Georg  sad  i  Lindelysthuset  nede  i 
Haven  og  drak  Kaffe.  Brevets  Form  vakte  hans 
Forundring;  det  var  en  lille  trekantet,  rosenrod 
Damebillet  og  Haandskriften  ham  ganske  ubekjendt. 
Han  rev  den  hurtigt  op,  mens  Rosa  med  et  spændt 
Blik  fulgte  hans  Bevægelser.  Han  læste  først  Under- 
skriften : 

Tekla  Egerl     udbrod  han. 

Det  var  en  klassisk  lille  Skrivelse,  Tekla  Eger 
der  som  sin  Onkels  Secretair  havde  forfattet.  Lehns- 
greven  havde  ikke  været  at  formaae  til  at  sætte 
Pennen  paa  Papiret.  Saa  havde  hun  tilbudt  at 
gjore  det,  og  da  hun  spurgte,  hvad  hun  skulde 
skrive,  svarede  han: 

»Skriv  hvad  Du  vil,  blot  at  det  holder  mig 
ham  fra  Liw 

-Hun  skrev  da  Følgende: 

Min  Onkel  har  bedet  mig  bevidne  Deres  Hoi- 
velbaarenhed  den  rigtige  Modtagelse  af  Deres  Brev 
og  lade  Dem  vide,  at  han  destoværre  ikke  er  saa 
vel,  at  han  kan  modtage  Besog,  og  tillige  under- 
rette Dem  om ,  at  den  Sag ,  som  har  foranlediget 
Dem  til  at  henvende  Dem  til  ham,   ikke  kan  blive 

Gjenstand  for  nogen  Forhandling,  hverken  mundtlig 
eller  skriftlig,  mellem  Dem  og  ham.« 

»Dette  er  i  Sandhed  uforskammet!«  udbrød 
Amtmanden,  idet  han,  blussende  af  Forbittrelse, 
rakte  Grev  Georg  Brevet. 

Han  læste  det  og  sagde  derpaa  smilende: 

»Der  kan  De  see,  Hr.  Kammerherre,  det  gik, 
som  jeg  spaaede!« 

Derpaa  rakte  han  Rosa  Billetten,  men  medens 
hun  og  de  Andre  stak  Hovederne  sammen  og  læste 
den,  reiste  Amtmanden  sig  op  og  bad  Grev  Georg 
følge  sig. 

Vandrende  frem  og  tilbage  i  Haven  holdt  de 
nu  en  Privatconference  med  hinanden. 

»Naa,  min  kjære  Greve,«  sagde  Rosas  Fader, 
»nu  have  vi  da  i  det  Mindste  frie  Hænder.  De  har 
mit  Samtykke  til  at  ægte  min  Datter,  og  der  vilde 
saaledes  Intet  være  til  Hinder  for  at  holde  Bryllup, 
hvis  ikke  —  ja,  jeg  havde  virkelig  ikke  ventet,  at 
den  oekonomiske  Side  af  Tilværelsen  skulde  blive 
en  Gjenstand  for  pinlig  Drøftelse  mellem  os;  men 
det  er  dog  nu  nødvendigt.  Siig  mig  engang  — 
tager  De  under  disse  Omstændigheder  mod  den 
Appanage,  Deres  Fader  har  tilbudt  Dem?« 

»Ih,  naturligviis  gjør  jeg  det,«  svarede  Grev 
Georg,  »jeg  tager  hver  Skilling,  han  har  tilbudt 
mig.  Ellers  maatte  jeg  jo  være  en  stor  Dosmer. 
Det  er  jo  mit  lige  saa  meget,  som  det  er  hans; 
jeg  tager  kun  af  mit  Eget.« 

»Paa  en  Maade  ja,«  svarede  Amtmanden  lang- 

somt.  »De  har  jo  ingen  anden  Udvei;  men  tolv 
hundrede  Rigsdaler  er  ikke  Nok  for  en  Mand  i 
Deres  Stilling  og  med  Deres  Fordringer  til  Livet; 
og  jeg  —  ja  jeg  er  destoværre  ikke  i  Stand  til  at 
spæde  Meget  til. 

»Behøves  aldeles  ikke,«  svarede  Grev  Georg  i 
en  ømfindtlig  Tone. 

»Men  siig  mig  engang,«  sagde  Amtmanden, 
»kunde  De  ikke  selv  gjøre  Noget  —  hvad  om  De 
traadte  ind  i  Deres  Nummer  i  Armeen?« 

Grev  Georg  satte  Foden  haardt  i  Jorden.  Det 
var  tredie  Gang,  at  dette  Spøgelse,  Støvlettjenestens 
Slaveri,  blev  manet  frem.  Han  havde  et  heftigt 
Svar  paa  Tungen,  men  holdt  det  dog  tilbage.  Han 
havde  fast  besluttet,  at  Brylluppet  skulde  staae  om 
en  Maaned,  og  han  havde  indbildt  sig,  at  Rosas 
Fader  vilde  være  den  Sidste  til  at  forhale  Fuld- 
byrdelsen af  Forbindelsen.  Han  følte  stor  Lyst  til 
at  sige  til  den  værdige  Mand,  der  gik  ved  hans 
Side,  at  han  ikke  efter  at  være  undsluppen  sin 
egen  Faders  Tyranni,  agtede  at  bøie  Nakken  under 
et  nyt  Aag;  men  hans  Kløgt  seirede  og  dikterede 
ham  et  ganske  andet  Svar. 

»Aa  jo,«  sagde  han,  >jeg  har  selv  tænkt 
derpaa.« 

Naa,  det  glæder  mig  sandelig  at  høre,«  ud- 
brød Amtmanden  og  klappede  sin  tilkommende 
Svigersøn  paa  Skulderen. 

Grev  Georg  trak  Skulderen  lidt  til  Side  og 
sagde : 

»Men  den  Sag  maa  De  lade  mig  om.  Jeg 
reiser  om  et  Par  Dage  til  Kjøbenhavn,  og  jeg  vil 
da  forhøre  mig  nærmere  om  mine  Udsigter  til 
Avancement.  Det  kan  imidlertid  trække  ud  med 
Afgjørelsen.  Vil  De,  som  jeg,  saa  vente  vi  ikke 
med  Brylluppet  derefter.« 

»Godt,  kjære  Greve,  godt,«  svarede  Rosas 
Fader  venligt,  denne  Gang  uden  at  klappe  Grev 
Georg  paa  Skulderen;  »men  vi  maa  da  i  det 
Mindste  være  paa  det  Rene  med,  hvor  De  og  Rosa 
ville  opslaae  Deres  Bopæl.« 

Grev  Georg  studsede.  Han  havde  jo  tidligere 
tænkt  sig  at  føre  Rosa  i  Triumf  til  Ambæk  og 
ikke  i  de  sidst  forløbne  bevægede  Dage  havt 
Sindsro  til  at  overveie  Konsekventserne  af  Sagernes 
forandrede  Stilling.  Dog  fandt  han  sig  nu  hurtigt 
til  Rette. 

»Løsningen  af  det  Spørgsmaal,«  sagde  han, 
»kan  godt  staae  hen.  Det  maa  jo  afhænge  af  det 
Resultat,  vi  komme  til  med  Hensyn  til  min  An- 
sættelse; og  skulde  det  trække  ud  —  naa,  saa  kan 
Rosa  og  jeg  jo  efter  Brylluppet  gjøre  en  lille 
Reise.« 

Amtmanden  saae  paa  ham  med  et  spørgende 
Blik,  og  han  indsaae,  at  en  lille  Forklaring  maatte 
til  for  at  faae  Bugt  med  den  samvittighedsfulde 
Mand. 

»De  skal  ikke  være  bekymret  for  vort  Ud- 
komme, Hr.  Kammerherre,«   sagde  han.    »En  Mand 

med  mine  Udsigter  kan  altid  reise  Penge.  Jeg  har 
Venner  nok,  der  ville  støtte  mig.  Desuden  kan 
jeg  lade  Dem  vide,  at  min  Pung  ikke  er  saa  tom, 
som  De  synes  at  troe.  Jeg  har  en  lille  Kapital 
paa  nogle  tusinde  Daler  til  Rygstød  i  nogle  Aar 
—  saa  lad  De  blot  strax  begynde  at  sye  paa  Ud- 
styret ! « 

»Ah,«  udbrød  Amtmanden,  »det  fornøier  mig 
meget  at  høre.  Saa  lad  det  da  blive,  som  De 
ønsker  1« 

Men  Georg  Reinfeldt  hørte  neppe,  hvad  han 
sagde.  I  Aanden  saae  han  for  sig  et  stolt  Aasyn 
og  et  Par  mørke,  funklende  Øine,  der  saae  paa 
ham  med  Harme  og  Foragt. 

Dog  forvandt  han  snart  dette  lille  Anfald  af 
indre  Ydmygelse,  thi  Anger  vilde  ikke  være  det 
rette  Navn  paa  hans  Følelse.  Han  havde  gjennem- 
skuet  Tekla  Eger.  Han  havde  ikke  været  saa  naiv 
at  troe,  at  hun  af  blot  Venskab  rakte  ham  en 
hjelpende  Haand;  men  det  smigrede  hans  For- 
fængelighed, at  hans  Magt  over  hende  endnu  var 
saa  stor,  og  han  retfærdiggjorde  sig  selv  med,  at 
hans  eget  Hjerte  virkelig  havde  været  bladt,  da 
hun  viste  ham  saa  megen  Godhed.  Han  havde 
ikke  været  hykkelsk  og  falsk  imod  hende. 

For  saa  vidt  fik  han  Regnskabet  i  sin  Skyld- 
bog til  at  stemme;  men  det  generede  nok  hans 
grevelige  Selvfølelse,  at  han  var  i  Pengegjeld  til 
hende. 


Nu  mødte  der  ham  imidlertid  et  kjærligt  Blik 
fra  et  Par  smilende,  blaae  Øine,  og  han  glemte  alt 
Andet,  endogsaa  det,  at  han  nylig  havde  retfærdig- 
gjort sig  selv'  med  den  Utroskab,  han  paa  Feld- 
borggaard  havde  gjort  sig  skyldig  i  mod  disse 
blaae  Øines  Eierinde. 


TIENDE  KAPITEL. 


Mens  Grev  Georg  paa  forskjellig,  men  ikke 
ubehagelig,  Maade  var  sysselsat  i  Hovedstaden,  hvor 
han  i  visse  Kredse,  blandt  Frænder  og  Venner, 
mødte  al  mulig  Deeltagelse  og  Sympathi,  og  mens 
man  i  Amtmandsboligen  i  Rosted  udfoldede  en 
storartet  Virksomhed  for  at  skaffe  Rosas  Udstyr 
færdig  i  rette  Tid  —  foregik  der  underlige  Ting 
paa  Ambæk. 

Der  havde  aldrig  før  været  saa  stille  —  ingen 
Gjester,  ingen  Forberedelser  til  Dinéer,  ingen  Frem- 
tagen og  Polering  af  Sølvtøiet,  ingen  Virksomhed 
for  Gartneren  med  Blomsterdekorationer  i  Forstuen 
og  Havesalen.  De  tre  Taffel dækkere,  thi  der  var 
tre  Tjenere  foruden  Brøstrup,  fandt  i  de  første  Par 
Dage  Hvilen  behagelig  og  forkortede  sig  Tiden 
paa  Gentlemanviis  med  Kortspil,  holdt  smaae  Bacha- 
naler  om  Aftenen   og  fjasede  med  Gaardens  Piger. 

Disse  paradisiske  Glæder  led  imidlertid  Afbræk 
paa  forskjellig  Maade.     Brøstrup  var  et  Slags  Huus- 

hovmester  og  havde  Nøglen  til  Viinkjelderen.  Lehns- 
greven  havde  prøvet  ham,  og  den  gamle  Herre  var 
en  Mester  i  at  controllere  sit  Tyende.  Han  gjorde 
det  overmaade  flint,  og  i  Tilfælde  af  Utroskab  van- 
kede der  aldrig  Ukvemsord,  men  øieblikkelig  Af- 
skedigelse af  Tjenesten. 

Brøstrup  var  bleven  befunden  sikker;  Bachus 
havde  ingen  Magt  over  ham.  Dette  forskaffede 
ham  hans  Herres  ubetingede  Tillid,  en  Tillid,  som 
han  dog  ikke  i  alle  Henseender  fortjente. 

»En  Mand,  der  drikker,«  sagde  Lehnsgreven 
engang  til  en  af  sine  Venner,  »kan  blive  god  og 
glad  derved ,  men  sjelden  mere  paalidelig.  Er- 
faringerne i  min  Hofkarriére  have  belært  mig  om, 
at  paa  dette  Skjær  strande  blandt  Lakaierne  de  ni 
af  ti.« 

Rigtigheden  af  denne  Paastand  udelukkede  dog 
ikke  Muligheden  af,  at  den  maadeholdende  Tjener  jo 
nok  kunde  finde  Behag  i  og  muligt  ogsaa  see  sin 
Fordeel  i  til  Andre  at  uddele  de  Bachi  Gaver,  han 
selv  ikke  satte  synderlig  Priis  paa;  og  saaledes  for- 
holdt det  sig  netop  med  Brøstrup. 

Første  Taffeldækker,  Nielsen',  var  især  en  Fylde- 
hund. Tørst  var  den  Kapsun,  Brøstrup  benyttede 
sig  af  til  at  tæmme  ham  og  skaffe  sig  Lydighed; 
men  særegne  Omstændigheder  havde  nu  forledet 
ham  til  at  vise  en  Strenghed,  der  havde  skjebne- 
svangre  Følger. 

Der  var  opstaaet  en  alvorlig  Strid  imellem 
dem,  og  Aarsagen  til  denne  Feide  var  den  samme 

som   den,    der  drev  Grækerne  til  Troja,    en    sk  jern 
Helene. 

Hun  havde  viist  sig  i  Skikkelse  af  en  ny-delig 
Stuepige,  der  var  bleven  forskrevet  fra  Kjøbenhavn, 
og  hun  satte  strax  ved  sin  Tilsynekomst  alle  fænge- 
lige Hjerter  paa  Ambæk  i  Brand.  Landlig  Eensom- 
hed  og  ledige  Timer  afgive  et  forskrækkelig  gun- 
stigt Terrain  for  Amors  Geniestreger,  og  Pigens 
Skjønhed  og  Fiffighed  havde  gjort  saa  stærkt  et 
Indtryk  paa  Jægerens  Hjerte,  at  han  nærede  alvor- 
lige Hensigter. 

Nielsen  fordristede  sig  imidlertid  til  at  concur- 
rere  med  ham,  og  han  var  en  farlig  Medbeiler,  thi 
hans  Fader  var  en  ret  velhavende  Fæstebonde  paa 
Godset,  og  da  nu  Brøstrup  hevnede  sig  paa  ham 
ved  at  standse  Forsyningen  med  Drikkevarer,  saa 
brod  Krigen  ud  i  lys  Lue,  og  saa  stærke  vare 
Lidenskaberne  hos  de  to  Kjæmper,  at  Sammen- 
stødet foregik  i  et  Nu  og  lige  udenfor  Lehnsgrevens 
Vinduer. 

De  kom  med  en  Kurv  Bøger,  der  bleve  flyt 
tede  ned  fra  et  af  de  Værelser,  Grev  Georg  havde 
beboet,  og  hver  havde  fat  i  sin  Hank,  da  de  lige 
med  Et  smed  Kurven,  saa  Bøgerne  væltede  ud,  og 
foer  løs  paa  hinanden. 

Upaatvivlelig  var  der  gaaet  en  Ordvexel  forud 
for  Nævekampen,  om  det  end  neppe  har  været  saa 
lange  Taler,  som  dem,  Heltene  i  Iliaden  med  saa 
beundringsværdig  Koldsindighed  holde  til  hinanden, 
inden  de  gaae  hinanden  paa  Klingen;    men  Lehns 

greven  hørte  bag  det  lukkede  Vindue  intet  dertil, 
han  saae  blot  Virkningen,  der  i  høieste  Grad  for- 
bausede  ham,  skyndte  sig  ud  i  Gaarden  og  stand- 
sede ved  sin  Tilsynekomst  Holmgangen. 

Under  den  Forklaring,  der  fulgte  paa,  sagde 
Brøstrup: 

»Taffeldækkerne  have  nu  altfor  lidt  at  bestille, 
Hr.  Kammerherre!  De  vide  ikke,  hvor  de  skulle 
gjøre  af  sig  selv.« 

Brøstrups  Herre  blev  ingenlunde  vred  over 
denne  Bemærkning,  tvertimod  syntes  den  at  være 
ham  velkommen. 

»Du  har  Ret,  Brøstrup,«  sagde  han.  »Jeg  faaer 
ikke  megen  Brug  for  dem  mere;  jeg  vil  afskedige 
dem  strax  og  lade  dem  alle  Tre  gaae.« 

Tekla  Eger  hørte  med  Forundring  om  denne 
Reduktion  i  hendes  Onkels  Huusstand ;  men  der 
var  Mere  i  den  Gamles  Liv  nu,  som  forekom  hende 
gaadefuldt  —  hans  store  Travlhed  og  usædvanlige 
Bevægelighed,  hans  hyppige  Udflugter  paa  Godset 
med  Grev  Fritz  og  Skovrideren  og  hans  daglige, 
langvarige  Forhandlinger  med  Gjørding. 

Omsider  fik  hun  Løsning  paa  Gaaden. 

Hun  var  gaaet  en  lang,  eensom  Tour  gjennem 
Haven  og  Parken  og  havde  været  i  den  Grad  op- 
tagen af  sine  egne  Tanker,  at  hun  neppe  vidste, 
hvor  hun  havde  været;  og  i  denne  aandsfraværende 
Sindstilstand  traadte  hun  ind  i  Spisesalen,  gjennem 
hvilken    Veien   gik   til    hendes   Værelser;    men    der 

mødte  hende   et  Syn,    som   i   et  Nu   bragte   hende 
til  sig  selv. 

Det  store  Spisebord  var  udtrukket  i  hele  dets 
Længde,  og  paa  det  stod  opstillet  alt  Husets  Sølv- 
tøi  og  Plet,  i  Sandhed  en  imponerende  Udstilling. 
Gjørding  gik  ved  sin  Herres  Side  med  sin  Notitse- 
bog og  skrev  i  den. 

1  Morgen,  Tekla  ;<-  sagde  Lehnsgreven  liv- 
ligt, men  lidt  forlegent,  idet  Gjørding  bukkede  ær- 
bødigst og  derpaa  saae  paa  hende  med  et  betyd- 
ningsfuldt Blik,  idet  han  nikkede  et  Par  Gange 
med  Hovedet. 

Her  seer  Du  hele  mit  Sølvkammer,';  vedblev 
den  Gamle  med  et  Suk;  »er  det  ikke  ganske 
vakkert: 

»Aldeles  glimrende,  svarede  Tekla  med  op- 
rigtig Beundring.  Jeg  havde  ikke  tænkt  mig,  at 
det  var  saa  rigt.  Hvilke  deilige  Sølvtallerkener, 
føiede  hun  til  og  tog  een  af  dem  i  Haanden,  hele 
fire  og  tyve!  Jeg  har  ikke  engang  vidst,  at  Du 
eiede  dem.« 

De  ere  kun  blevne  benyttede  een  Gang,< 
svarede  Lehnsgreven,  »dengang  min  kjære  Herre, 
Hs.  kongelige  Hoihed,  besøgte  mig;  det  er  nu  ti 
Aar  siden.  De  bleve  anskaffede  i  den  Anledning, 
Tekla,  tillige  med  det  forgyldte  Pariser-Porcellains- 
stel  med  mit  Vaaben  paa.  Dette  med  Sølv- 
tallerkenerne var  en  Extravagance;  jeg  indsaae  det, 
og  derfor  har  jeg  siden  ikke  rigtigt  turdet  ved- 
kjende  mig  dem 

Gjørding  saae  paa  sin  gamle  Herre  med  et 
næsten  rørende  Blik  og  nikkede  igjen. 

»Jeg  burde  for  længe  siden  solgt  dem,«  til- 
føiede  hans  Herre;  »maaskee  gjør  jeg  det  nu.« 

Tekla  Eger  lod  sit  Blik  spørgende  vandre  fra 
sin  Onkel  til  Gjørding  og  tilbage  igjen;  indtil  den 
Første  resolut  sagde: 

»Gaa  ind  paa  mit  Værelse,  kjære  Tekla!  Jeg 
har  Noget  at  tale  med  Dig  om;  jeg  skal  strax 
være  hos  Dig!« 

Hun  gjorde,  som  han  ønskede,  og  da  hun 
traadte  ind  i  Stuen,  bemærkede  hun  en  vis  Uorden 
derinde,    som  var  usædvanlig  og  forundrede  hende. 

Lehnsgreven  lod  ikke  vente  længe  paa  sig. 
Han  traadte  livligt  ind,  trak  en  Stol  hen  til  hende, 
og  da  hun  havde  sat  sig,  lod  han  sig  falde  i  sin 
Lænestol  og  drog  et  Suk,  som  om  han  var  træt. 
Eau-de-Cologne-Flasken  maatte  gjøre  Tjeneste,  men 
da  han  paa  sædvanlig  Maade  havde  forfrisket  sig 
med  dens  oplivende  Indhold,  gnedet  sine  Tindinger 
og  befugtet  sit  Lommetørklæde,  sagde  han: 

»Det  er  paa  Tiden,  kjære  Tekla,  at  jeg  taler 
med  Dig  om  det,  jeg  har  for.  Du  skal  have  min 
fulde  Fortrolighed ;  Du  er  min  eneste  Trøst,  og 
hver  Morgen,  naar  jeg  paa  Ny  seer  Dit  kjære  An- 
sigt, saa  takker  jeg  Gud  for  hans  Naade,  at  han 
dog  ikke  lod  mig  blive  ganske  barnløs  og  for- 
ladt.« 

»Kjære  Onkel,«  svarede  Tekla  bevæget,  »see 
ikke  saa  mørkt  paa  Situationen.« 

Jeg  seer  den,  som  den  virkelig  er,«  svarede 
han  med  Alvor.  Jeg  vil  sige  Dig  Noget.  Jeg 
har  oplevet  to  Vendepunkter  i  mit  Liv,  som  ud- 
øvede en  indgribende  og  afgjørende  Indflydelse 
paa  hele  min  Tilværelse.  Det  ene  var,  da  jeg 
giftede  mig,  det  andet  da  min  Fader  døde,  og  jeg 
tiltraadte  Grevskabet;  nu  staaer  jeg  ved  det  tredie 
og  sikkert  det  sidste.« 

»Du  vil  da  ikke  fratræde  Grevskabet?«  spurgte 
Tekla  forskrækket. 

»Nei,  vist  ikke,«  svarede  Lehnsgreven,  »men 
det  er  dog  den  Eventualitet,  jeg  har  for  Øie.  Jeg 
forbereder  mig  til  den  uundgaaelige  Fratrædelse, 
naar  Manden  med  Leen  kommer,  der  gute  Freund 
Hain,  som  Claudius  kalder  ham  i  sin  Wandsbecker 
Bote.« 

»Men,  kjære  Onkel  Anton,«  sagde  Tekla,  Du 
er  jo  rask  og  rørig  endnu.  Hvem  skulde  dog  troe, 
at  Du  gav  Dig  af  med  at  læse  i  Wandsbecker- 
Bote  og  tænke  paa  Døden!« 

Den  Gamle  smilte  og  gav  sig  til  at  citere 
nogle  Strofer  af  Claudius's  bekjendte  Digt  »Der 
Mensch«. 

Empfangen  und  genåhret 

Vom  Weibe  wunderbar, 
Kdmmt  er  und  sieht  und  horet 

Und  nimmt  des  Trugs  nicht  war. 
Gelustct  und  begehret 

Und  bringt  sein  Thranlein  dar, 

Glaubt,  zweifelt,  wåhnt  und  lehret, 

Halt  Nichts  und  Alles  wahr; 
Erbauet  und  zerstoret, 

Und  kwålt  sich  immerdar  — 
Und  alles  dieses  wåhret, 

Wenn's  hoch  kommt,  achtzig  Jahr  — 

»Wenn's  hoch  kommt,  Tekla!  Jeg  vil  neppe 
naae  saa  høit  op  i  Registret.  Saadan  Noget  som 
det  Sidste,  det  gaaer  gjennem  Marv  og  Reen; 
den  slemme  Dag,  da  Georg  og  jeg  sidste  Gang 
taltes  ved,  var  jeg  tilmode,  som  om  der  gute  Freund 
Hain  havde  klappet  mig  lidt  med  sin  Knokkelhaand 
—  men  det  er  sandt,  jeg  har  jo  ikke  fortalt  Dig, 
hvor  overordentlig  frimodigt  min  ædle  Søn  udtalte 
sin  Mening  og  fældede  Dommen  over  sin  stakkels 
vildfarende  Fader.« 

»Men  jeg  veed  det  alligevel,«  svarede  Tekla. 
»Han  har  tilstaaet  det  for  mig;  og  han  sagde,  at 
det  angrede  ham.  Det  viste  han  jo  ogsaa  i  Gjer- 
ningen ved  at  tage  efter  Dig  til  os  og  tilbyde  Dig 
Forsoning.« 

»Hvad  angrede  han?«  spurgte  Lehnsgreven  med 
et  koldt  Smiil.  »Ak,  Tekla,  hvad  ham  angaaer, 
da  ere  nu  alle  Illusioner  forbi  for  mig.  Med  fræk 
Haand  har  han  selv  sønderrevet  Sløret,  og  jeg  seer 
ham  som  han  virkelig  er.  Han  angrede  det  Forliis 
af  Mammon,  som  hans  Misgreb  har  paaført  ham  — 
voila  tout!« 

Tekla  skiftede  Farve  og  taug;  men  sagde 
derpaa : 

Det  kan  nok  være,  at  han  trængte  til  Penge; 
men  alligevel  troer  jeg,  at  Du  dømmer  ham  for 
strengt. 

Xu,  svarede  Lehnsgreven,  saa  lad  det  veie 
op  derimod,  at  jeg  dømmer  mig  selv  endnu  stren- 
gere. Jeg  har  levet  over  Evne,  det  veed  jeg  meget 
godt.  Ikke  det,  at  Georg  sagde  mig  det,  har 
lukket  mit  Hjerte  til,  men  det  onde  Sindelag,  som 
viste  sig  i  den  Maade,  hvorpaa  han  gjorde  det,  og 
som  stod  at  læse  i  hans  Øine 

Tekla  saae  op  med  et  tvivlende  Blik.  Hun 
troede  ikke,  at  den  Gamle  vilde  funden  sig  i  at 
høre  det,  hans  Søn  havde  sagt  ham,  paa  hvilken 
Maade  det  end  var  skeet;  men  hun  vovede  ikke  at 
udtale  det. 

Hvad  troer  Du  nu,  at  han  tager  sig  for  ovre 
i  Kjøbenhavn?     spurgte  Lehnsgreven. 

Er  han  reist?  Hvor  veed  Du  det  fra:  ud- 
brod Tekla. 

Gjording  har  sagt  mig  det,<  svarede  Lehns- 
greven, »men  han  kommer  vist  snart  igjen.  De 
sige,  at  hans  Bryllup  snart  skal  staae. 

Teklas  Øine  fik  det  Udtryk,  som  Grev  Georg 
havde  forestillet  sig,  dengang  han  omtalte  sin  lille 
Kapital  for  sin  tilkommende  Svigerfader. 

»Jeg  skal  sige  Dig,  hvad  han  gjor  derovre  — 
han  sværter  mig  det  bedste,  han  kan!  Han  har 
ingen    anden   Udvei ,    naar    han    vil   rense   sig   selv; 

saa  slet  staaer  hans  Sag;  men  det  er  ikke  Tilfældet 
med  min.  Jeg  har  feilet,  men  det  kan  oprettes. 
Jeg  handlede  aldrig  æreløst  og  falskt,  som  han  hand- 
lede mod  Dig,  og  jeg  ærede  min  Fader  og  min 
Moder. « 

»Døm  ham  ikke  saa  grusomt  haardt,«  sagde 
Tekla  med  usikker  Stemme;  »han  er  flygtig  og 
letsindig,  hans  fortvivlede  Stilling  drev  ham  til 
Yderligheder,  han  blev  hidsig  og  vidste  ikke  selv, 
hvad  han  sagde,  da  han  talte  Dig  saa  usønligt  til.« 

»O,  Kvindens  Hjerte  er  en  Gaadel«  udbrød 
Lehnsgreven.  »At  Du  tager  ham  i  Forsvar  er  i 
Sandhed  overraskende.  Jeg  havde  tiltroet  Dig,  min 
stolte  Tekla,  mere  Selvfølelse.« 

Der  tændtes  en  Ild  i  Teklas  mørke  Øine,  og 
hun  smilte  paa  en  Maade,  som  ikke  gjorde  hendes 
faderlige  Ven  klogere  paa  hendes  Tanker. 

»Naa,  lige  meget,«  sagde  han;  »tænk  ikke,  at 
jeg  vredes  over  Din  næsten  overmenneskelige  Re- 
signation. Den  maa  udspringe  af  Kjærlighed,  Kjær- 
lighed endogsaa  efter  Døden,  kunde  jeg  fristes  til 
at  kalde  den ;  thi  Georg  vil  jo  nu  være  som  død 
for  Dig,  akkurat,  som  han  er  for  mig.« 

Han  taug  et  Øieblik  og  sagde  derpaa: 

»Forstaa  mig  ret!  Jeg  kan  ikke  forvinde  det 
Stød,  jeg  har  faaet.  Jeg  veed  ikke,  om  det  fortjener 
Daddel,  men  det  gaaer  over  mine  Kræfter.  Georg 
kan  aldrig  mere  blive  Noget  for  mig,  og  Samlivet 
med  ham  og  de  Mennesker,  han  har  sluttet  sig  til, 

vilde  forbittre  Livet  for  mig.  Jeg  er  barnløs,  og 
min  Alderdom  ligger  øde  for  mig;  men  dog  har 
jeg  en  Arving  og  Pligter  mod  ham  og  mod  mine 
Efterkommere.  Jeg  har  maaskee  sat  dem  vel  meget 
til  Side,  men  nu  vil  jeg,  om  da  Gud  lader  mig 
leve  nogle  Aar  endnu,  indhente  det  Forsømte,  og 
det  skal  holde  mig  oppe.« 

Atter  taug  han,  mens  Tekla  saae  paa  ham 
med  et  spændt  Blik.  Han  greb  til  sin  Hjelp  i 
Nød,  Eau -de -Cologne -Flasken,  og  sagde  derpaa, 
idet  der  viste  sig  to  røde  Pletter  paa  hans  Kinder: 
»Det  skal  ikke  siges  om  mig  i  min  Grav, 
Tekla  —  der  ligger  en  Ødeland !  Jeg  stod  forleden 
i  Aanden  ved  min  egen  Grav  og  hørte  en  opbyggelig 
Samtale  mellem  nogle  elskværdige  Efterlevende, 
vakkre  Folk,  som  have  spiist  min  Mad,  drukket 
min  Viin  og  trykket  min  Haand,  og  som  nu  stod 
ved  mit  Gravmæle  og  sagde  mig  Tak  for  sidst. 
Apropos,  troer  Du,  at  ogsaa  det  vil  komme  til  at 
staae  paa  mit  Synderegister,  at  jeg  var  eftergivende 
mod  Forpagtere  og  Fæstere,  nøiedes  med  smaae 
Afgifter,  gav  store  Almisser  og  rundelige  Drikke- 
penge?« 

Kjære  Onkel,"  udbrød  Tekla,  jeg  kan  ikke 
udholde  at  høre  paa,  at  Du  saaledes  hudfletter  Dig 
selv! 

Da  synes  jeg  ellers,«  svarede  den  Gamle,  at 
jeg  der  roste  mig  selv;  men  det  var  dog  ikke  Me- 
ningen.    Sligt,    at    være   rundhaandet,    fakler    mig 

naturligt  og  let.  Havde  jeg  ikke  været  Lehnsgreve, 
vilde  jeg  formodentlig  endt  i  Gjeldsfængslet.  At 
glæde  sig  ved  Livet  og  glæde  Andre  er  en  dobbelt 
kostbar  Fornøielse;  men  nu  er  Glædens  Tid  forbi 
for  mig.  Ikke  fordi  jeg  skulde  komme  til  at  sulte 
eller  fryse;  men  jeg  vil  dog  ende  som  en  Land- 
flygtig, en  eensom  Vandringsmand,  der  formodentlig 
lægger  sine  Been  langt  herfra.« 

»Vil  Du  gaae  paa  Reiser?«  spurgte  Tekla  og 
saae  op. 

»Netop!«  svarede  han.  »Jeg  kan  ikke  trække 
Veiret  her  længere,  jeg  er  kjed  af  at  spille  Konge 
i  denne  Ravnekrogsegn ;  men  Reisen  er  ikke  Maalet, 
Tekla!  En  grundig,  fuldkommen  Restitution  af 
mine  Affairer,  det  er  Meningen.  Jeg  hæver 'aldeles 
min  Huusholdning,  lader  mit  Indbo  sælge,  mit 
Sølvtøi,  min  Viinkjelder,  mine  Ekvipager,  mine  Heste, 
sætter  mig  selv  paa  knap  Ranzon  — ■  der  er  Steder 
i  Udlandet,  hvor  man  kan  leve  billigt  og  dog  taale- 
lig  godt  —  og  naar  jeg  engang  lukker  mine  Øine, 
og  min  Søn  med  hans  lille  Kjøbstadspige,  som  da 
vel  er  Grevinde  af  Reinfeldt  og  har  skjenket  mig 
en  Flok  Børnebørn,  som  jeg  aldrig  fik  at  see  — 
naar  de  gjennem  Æresporte,  opreiste  af  Bønderne, 
holde  deres  Indtog  paa  Ambæk,  saa  ville  de  finde 
Huset  bedrøvelig  tomt,  men  Kassen  fuld  og  Gjelden 
betalt.  Derfor  ville  de  neppe  velsigne  mig  i  min 
Grav,  men  de  faae  dog  vel  saa  lade  mig  ligge 
der  med  Ære.« 

Udmattet   taug   han    og   sank    tilbage   i   Læne- 
stolen.   Tekla  var  saa  overrasket  og  greben  af  det, 
hun  havde  hørt,  at  hun  forst  ikke  kunde  sige  et  Ord. 
Men  Gud,  Onkel,«    udbrød  hun  endelig,      vil 
Du  da  aldrig  mere  vende  tilbage?« 

»For  det  iøvrigt  lidet  sandsynlige  Tilfældes 
Skyld,«  svarede  han,  »lader  jeg  mine  to  Værelser 
hernede  staae  urørte.  Eet,«  føiede  han  til,  »vilde 
ellers  være  Nok  til  at  døe  i,  om  det  lykkes  mig  at 
naae  hjem  paa  det  Sidste.  Jeg  elsker  dog  mit 
Fædrenehjem  og  mit  Fædreland,  Tekla!«  sagde 
han  med  bevæget  Røst.  »Let  vil  det  ikke  falde 
mig  at  bryde  op  og  drage  herfra.« 

Tekla  reiste  sig,  boiede  sig  over  ham  og  kys- 
sede ham. 

»Jeg  vil  endnu  blot  sige  Dig  dette,«  vedblev 
han,«  at  idet  jeg  frivillig  sætter  mig  under  Admi- 
nistration, kan  jeg  selv  vælge  og  indsætte  Regje- 
ringen.  Jeg  har  allerede  valgt  mine  Mænd,  og  de 
have  modtaget  Valget;  det  bliver  Din  Broder  og 
Birkedommer  Rasmussen.  Fritz  kunde  bleven  Vice- 
konge med  Residents  her  paa  Ambæk,  om  han 
havde  villet  fratræde  sin  Forpagtning;  men  han  vil 
ikke  ud  af  sin  Hule;  han  vil  leve  og  døe  paa  Stro- 
holm  og  er  helst  fri  for  at  tage  Deel  i  Regjeringens 
Byrder. « 

»Onkel,«  sagde  Tekla,  »hvad  Du  der  har  gjort, 
er  enestaaende,  beundringsværdigt! 

Synes   Du?«    udbrod   han  livligt,    men    føiede 
til  med  et  Suk,     kun  Gud  vced  det! 

»Jo,«  sagde  hun;  »og  derfor  har  jeg  heller 
ikke  gjort  noget  Forsøg  paa  at  rokke  Din  Be- 
slutning.«. 

»Det  kunde  Du  nu  ogsaa  sparet  Dig,«  sagde 
han  og  klappede  hende  paa  Kinden. 

»Men  dog,«  vedblev  hun,  »maa  jeg  gjøre  een 
Indvending  mod  Dit  Program.  Du  bør  ikke  reise 
alene  —  vil  Du  have  mig  med?« 

»Mit  søde  Barn,«  udbrød  han  bevæget.  »Frist 
mig  ikke!    Hvad  vil  Adolf  sige  dertil?« 

»Aa,«  svarede  hun,  »han  kan  saamænd  godt 
leve  uden  mig.« 

De  drøftede  Sagen  nærmere,  og  den  Gamle 
faldt  tilsidst  til  Føie. 

»Saa  bliver  jeg  dog  ikke  barnløs,«  udbrød  han. 
»Nu  vil  den  Reise  blive  som  en  Leg,  maaskee  mit 
Livs  bedste  Eventyr  1« 

»Ja,«  svarede  hun  med  et  bittert  Smiil,  »maa- 
skee kan  der  komme  Lykke  ud  deraf,  at  to  Ulykkes- 
fæller  drage  ud  i  Verden  sammen ;  som  Du  er  barnløs, 
saa  er  jeg  nok  nu  venneløs.« 

»Ulykken  lade  vi  blive  tilbage,«  sagde  han 
sangvinsk.  »Jeg  vil  Intet  savne,  kan  Du  blot  finde 
Dig  i  mig!« 

Tekla  trykkede  hans  Haand  og  saae  hen  for 
sig  med  et  grublende  Blik.  Hun  tænkte  ganske 
anderledes;  hun  var  ikke  i  Stand  til  saaledes  at 
ryste  Byrderne  af  Sindet  og  ønskede  det  heller 
ikke.     Hun  førte  det  Altsammen  med  sig,  sin  Kjær- 

lighed,  sin  skuffede  Ærgjerrighed ,  sit  Had  til  sin 
lykkelige  Medbeilerinde,  sin  brændende  Torst  efter 
Hevn  og  Opreisning,  naar  Tidens  Fylde  engang 
kom,  sin  seige  Udholdenhed  til  at  vente  og  haabe, 
hun  vidste  ikke  selv  rigtigt  hvad. 


ELLEVTE  KAPITEL. 


Naturligviis  forblev  Lehnsgrevens  Opbrud  fra 
Hjemmet  og  de  Foranstaltninger  med  Administra- 
tionen, han  havde  truffet,  ikke  længe  en  Hemme- 
lighed. Selve  Afreisen  var  nu  en  ubestridelig 
Kjendsgjerning. 

En  skjøn  Morgen  sidst  i  August  var  den 
svære  Reisekareth  med  Pakkasserne  ovenpaa,  Brø- 
strup  paa  Tjenersædet  og  en  Kammerpige  hos 
Kudsken  rullet  buldrende  forbi  Amtmandens  Vin- 
duer Syd  paa. 

Lehnsgreven  sad  tilbagelænet  i  Vognen  og  var 
ikke  synlig.  Han  offrede  ikke  den  lille  Stad  et 
Blik,  og  Synet  af  den  kunde  jo  ogsaa  kun  vække 
bittre  Følelser  i  hans  Hjerte.  Han  higede  bort  for 
at  glemme  og  glædede  sig  over  hver  Miil,  hans 
raske  Heste  lagde  bag  sig. 

Kudsken  og  de  fire  Blankbrune  gjorde  nu  deres 
sidste  Tour  med  ham,  til  den  første  Station,  hvor 
en  Postillon  og  Postheste   skulde   afløse  dem;    men 

Vognen  med  alle  dens  Bekvemmeligheder  slæbte 
han  med  sig.  Der  var  i  de  Dage  ikke  Tale  om, 
at  en  grand  seigneur  kunde  reise  paa  nogen  anden 
Maade,  omtrent  som  Sneglen  med  Huus  paa  Ryge, 
og  en  Sneglefart  var  jo  ogsaa  dengang  al  Reisen. 

Tekla  Eger  derimod  maatte  ikke  været  en 
Evadatter,  hvis  hun  havde  kunnet  lade  være  at 
see  ud  af  Karethvinduet,  idet  hun  kjørte  forbi  Amt- 
mandens Bolig. 

Hendes  Nysgjerrighed  fik  sin  Straf.  Rosa  stod 
ved  Karnapvinduet  i  en  lys  Morgenkjole,  med 
Sundhedens  Glød  paa  de  fine  Kinder  og  Lykkens 
straalende  Glands  i  de  drømmende  Øine. 

Studsende  og  med  en  Bevægelse,  der  ret  viste 
hendes  yppige  Skikkelses  Ynde,  trak  hun  sig  til- 
bage ved  Synet  af  Vognen,  der  foer  forbi  som  et 
Meteor,  efterladende  i  hendes  Erindring  Billedet  af 
Tekla  Egers  stolte  Aasyn  med  de  faste  Træk  og 
Hadets  Glimt  i  de  morke  Øine. 

Dette  Syn  skulde  ofte  senere  vise  sig  for  hende 
i  hendes  Drømme,  mens  hendes  eget  smilende 
Billede  stod  dybt  præget  i  Tekla  Egers  Hjerte  og 
kunde  dukke  frem  for  hendes  indre  Blik,  hvor  hun 
saa  færdedes,  tagende  Glandsen  fra  Sydens  straa- 
lende Sol,  Farven  af  de  yppige  Landskabers  Pragt 
og  forbittrende  hende  mangen  Nydelse,  som  hen- 
des gamle  Reisefælle  nod  med  næsten  barnlig 
Glæde.  — 

Om  de  nærmere  Omstændigheder  ved  den  paa 
Ambæk  foregaaede  Forandring  fik  Amtmanden  for- 

nøden  Underretning  af  Gjørding,  der  en  Dag  kom 
paa  hans  Contoir  i  Forretninger. 

Han  saae  ud,  som  om  han  skulde  tabe  baade 
Næse  og  Mund,  da  han  hørte  paa  den  gamle  Gods- 
forvalter, der  priste  sin  Herre  i  høie  Toner. 

»Der  er  dog  Staal  i  ham,  ikke  sandt,  Hr.  Kam- 
merherre?« sagde  han  blandt  Andet. 

»Ja,  det  skal  Gud  vide!«  svarede  Rosas  Fader; 
»det  har  baade  Grev  Georg  og  jeg  faaet  at  for- 
nemme.« 

»Sandt  nok,«  sagde  Gjørding.  »Lehnsgreven 
har  ikke  opført  sig  smukt  mod  Dem,  Hr.  Kammer- 
herre; men  dette  hersens  er  dog  uhyre  agtværdigt.« 

»Men  ogsaa  overmaade  hevngjerrigt,«  lød  Amt- 
mandens Svar.  »Naa,«  føiede  han  til,  »den  gamle, 
hovmodige  Herre  har  imidlertid  viist  os  en  stor 
Tjeneste  ved  at  fjerne  sig  og  forsvinde  fra  Scenen. 
Nu  vil  dog  hans  Fraværelse  ved  min  Datters  Bryllup 
ingen  ligefrem  Skandale  være.«   — 

Men  Lehnsgrevens  Forsvinden  gjorde  tillige, 
som  det  snart  viste  sig,  en  indgribende  Forandring 
i  hans  Søns  Fremtidsplaner,  og  mærkeligt  nok  var 
det  en  Idée,  opstaaet  i  Rosas  Moders  enfoldige 
Hoved,  et  tosset  Indfald,  som  hendes  ugalante  Ægte- 
herre sagde,  der  gav  Stødet  dertil. 

De  mærkelige  Efterretninger  førte  nemlig  Grev 
Georg  tilbage  til  Rosted  før  Bestemmelsen.  Han 
skulde  først  indfundet  sig  til  Brylluppet  sidst  i 
August,  men  kom  nu  midt  i  Maaneden,  baade 
Amtmanden  og  Damerne  i  deres  travle  Syslen  med 

Brudeudstyret,  kort  sagt  Alle  paa  Tvers,  und' 
Rosa,  der  modtog  ham  med  Henrykkelse. 

Hendes  Fader  maatte  dog  indrømme,  at  Grev 
Georgs  Trang  til  at  faae  paalidelig  Underretning 
om  det  paa  Ambæk  Passerede,  var  en  fornuftig 
Grund  til  hans  Komme.  Han  modtog  da  ogsaa 
sin  tilkommende  Svigersøn  venligt,  og  hans  fine 
Følelse  med  Hensyn  til,  hvad  der  var  passende  for 
Forlovede  og  Betænkelighederne  angaaende,  hvad 
Folk  vilde  sige,  om  Grev  Georg  opslog  sin  Bopæl 
i  Rosas  Hjem,  feiedes  strax  til  Side  af  hans  ufor- 
bederlige Hustru ,  der  oieblikkeligt  indbød  Greven 
til  at  være  deres  Gjest,  og  Indbydelsen  blev  mod- 
tagen med  Glæde. 

Rosas  Moder  havde  i  det  Hele  i  disse  Dage 
sin  Glandsperiode.  Rosas  Forlovelse  havde  indgydt 
hende  en  ny  Aand;  hun  var  bleven  livlig,  energisk 
og  raadsnar  i  en  Grad,  som  forbausede  hendes 
Ægtefælle ;  og  hans  Forsøg  paa  at  moderere  hendes 
Iver  bleve  neutraliserede  af  Grev  Georg,  hvis  Hjerte 
hun  havde  vundet  ved  sin  ufordulgte  Beundring  af 
hans  udmærkede  Egenskaber,  saa  at  han  var  bleven 
hendes  trofaste  Allierede. 

Rosa  sagde  til  sin  Moder,  at  hun  var  sød  og 
kyssede  hende,  hver  Gang  hun  i  en  Controvers 
havde  taget  de  Forlovedes  Parti ;  Jutta  sagde  Ingen- 
ting, skjøndt  hun  tænkte,  at  hendes  Faders  Myn- 
dighed, uagtet  den  undertiden  gik  over  Stregen, 
dog  vilde  været  at  foretrække  for  al  denne  Ufor- 
nuft, der  gav  Forhandlingerne  i  Familien  Karakteer 

af  en  polsk  Rigsdag;  men  hvad  Familiens  Hoved 
angaaer,  saa  havde  han  Ondt  ved  at  finde  sig  til 
Rette  i  den  for  ham  ganske  nye  Situation ,  at 
Stolen  blev  ham  sat  for  Døren,  og  at  Adskilligt  af 
Vigtighed  blev  afgjort,  næsten  uden  at  man 
spurgte  ham  om  hans  Mening. 

Et  Beviis  paa  hans  Forvirring  og  momentane 
Vanmagt  gav  han  ved  en  Yttring,  han  en  Dag 
ganske  umotiveret  lod  falde.  Han  sagde  nemlig 
til  Rosa: 

»Husk  paa,  mit  Barn,  at  uagtet  Du  bliver 
Grevinde,  faaer  Du  dog  ikke  Rang  over'  Din 
Moder  1«    — 

Hvad  de  vordende  Ægtefolks  Fremtidsplaner 
angik,  saa  bleve  de  naturligviis  ivrigt  drøftede. 

Grev  Georg  førte  strax  Forhandlingerne  ind  i 
et  nyt  Spor  ved  at  melde,  at  hans  Bestræbelser 
for  at  opnaae  en  taalelig  god  Ansættelse  i  Armeen 
vare  strandede,  og  da  han  tilføiede,  at  han  nu,  da 
hans  Fader  var  løben  fra  det  Hele,  ikke  blot  ikke 
havde  nogen  Grund  til  at  skye  Omegnen,  men  end- 
ogsaa  Aarsag  til  at  blive  i  Nærheden  for  at  iagt- 
tage, hvorledes  Administratorerne  handlede  med 
Godset,  saa  var  det,  at  Kammerherreinden  greb  ind 
og  sagde: 

»Bliv  her  i  Rosted,  kjære  Greve!  Hvor  yndigt, 
om  vi  beholdt  Dem  og  Rosa  i  vor  Nærhed.« 

Forslaget  syntes  ikke  i  det  første  Øieblik  at 
smage  Grev  Georg;  men  saa  udbrød  den  værdige 
Dame: 


209 

Gud,  hvor  heldigt  —  Petersens  yndige  Huus 
nede  i  Aagade  staaer  jo  ledigt;  hvad  om  De  leiede 
det?  Der  er  en  stor  Have  til;  den  gaaer  lige  ned 
til  Aaen;  De  kan  holde  Baad  og  tage  ud  og  fiske. 
Vi  kan  saa  seile  til  hinanden,  Rosa! 

Rosa  klappede  i  Hænderne  af  Fryd,  omfav- 
nede sin  Forlovede,  og  for  saa  vidt  vandt  hendes 
Moder  og  hun  Seir,  at  Grev  Georg  erklærede  sig 
villig  til  at  tage  Huset  i  Øiesyn. 

De  gik  da  en  Formiddag  Alle  hen  i  Aagade 
for  at  besee  Boligen,  og  paa  Veien  mødte  de  Rit- 
mester Dam,  som  sluttede  sig  til  dem. 

Han  havde  havt  en  Samtale  med  Grev  Georg 
strax  efter  hans  Ankomst  til  Byen  og  var  saaledes 
å  jour  med  Begivenhederne  paa  Ambæk.  Da  han 
nu  horte  om  Kammerherreindens  Plan,  at  Grev 
Georg  skulde  fæste  Bo  i  Byen,  udbrød  han : 

Det  vilde  jeg  forsvoret  at  skulle  opleve;  men 
Intet  er  saa  ondt,  at  det  jo  er  godt  for  Noget! 
Kom  til  os,  Reinfeldt!  Man  lever  gemytligt  og 
godt  i  denne  kjære  Ravnekrog,  og  Din  Nær- 
værelse er  en  Ære  for  den.« 

Grev  Georg  svarede  med  sømmelig  Beskeden- 
hed, at  Æren  blev  hans.  Saa  tænkte  han  paa  sine 
friske,  mindre  behagelige  Erindringer  fra  Spille- 
bordet paa  Gjestgivergaarden ,  som  havde  belært 
ham  om ,  at  hvis  Æren  end  blev ,  saa  kunde 
Fornøielsen  blive  dyr  nok,  men  alligevel  indsaae 
han,  at  Officerernes  Selskab  vilde  blive  en  rig 
Kilde    til    Adspredelse    for    ham;   ja    denne   Tanke 

var  egentlig  det,  der  slutteligt  beseirede  hans  Mod- 
stand. 

Mens  det  lille  Selskab  spredte  sig  i  Huset  og 
Haven,  Grev  Georg  og  Rosa  isolerede  sig  for  at 
kysses  og  bygge  Luftkasteller,  de  to  Gamle  gjorde 
Overslag  over  Udgiften  ved  de  fornødne  Repara- 
tioner, og  Fanny  var  løben  ned  til  Baaden  med 
det  hemmelige  Forsæt  at  roe  alene  ud  paa  Aaen, 
skete  det,  at  Alexander  Dam  og  Jutta  pludseligt 
befandt  sig  alene  i  et  lille  Kabinet  oppe  i  Huset. 

»En  yndig  lille  Rede,«  sagde  Ritmesteren  og 
sendte  Jutta  et  ømt  Blik. 

»Her  er  snevert,«  svarede  Jutta,  »smaae  Rum 
og  fugtigt;  jeg  synes,  at  her  lugter  ganske  muggent.« 

»Aa,«  svarede  Dam,  »Hytten  er  stor  nok  for 
to  Elskende,  og  en  halv  Favn  Brænde  kan  fordrive 
Fugtigheden.     Hvem  der  var  i  Reinfeldts  Sted!« 

»Lykønsk  Dem  selv  til,  at  De  ikke  er  det,  og 
at  De  ikke  kan  begaae  den  Daarskab  at  gifte  Dem,« 
lød  det  drakoniske  Svar. 

»O,«  svarede  Dam,  »hvad  den  Side  af  Sagen 
angaaer ,  saa  klarer  det  op  i  Horizonten.  Jeg 
venter  min  Udnævnelse  til  Premier-Ritmester  hver 
Dag,  og  saa  faaer  jeg  Eskvadron.  Saa  er  jeg 
Noget;  Secound-Ritmester  er  hverken  Fugl  eller 
Fisk. « 

»Gjør  De  virkelig,«  sagde  Jutta,  og  tog  et 
Skridt  henimod  Døren. 

Men  Dam  traadte  i  Veien  for  hende  og  sagde: 

Hør  mig  et  Øieblik!  Jeg  ønsker  da  at  gifte 
mig,  og  jeg  er  ikke  i  Uvished,  hvad  Valget  af  min 
Tilkommende  angaaer;  men  hun  er  ulykkeligviis  en 
meget  haardhjertet  og  grusom  Person  og  — « 

»Aa,  Dam,«  bad  Jutta,  idet  hun  blev  meget 
rød  i  Hovedet,   »lad  mig  nu  komme  forbi ! 

Ak,«  vedblev  han  haardnakket,  »siig  mig  dog 
engang,  søde  Frøken  Jutta,  om  en  gammel  skaldet, 
astmatisk  Oberst  med  gode  Revenuer  vilde  have 
en  bedre  Chance  hos  Dem  —  er  det  Deres  Mening, 
at  vi  skulle  vente,  indtil  jeg  kommer  humpende 
som  gamle  Hollenstedt  —  for  De  holder  dog  en 
Klat  af  mig  og  — « 

Her  maa  tapetseres  —  hvad  siger  De  om 
lyseblaat?«  lød  i  det  Samme  Amtmandens  fuld- 
tonende Stemme,  idet  han  traadte  ind  ad  Doren 
med  Grev  Georg  og  Rosa. 

»Saa,  for  Fanden!«  udbrød  Dam  temmelig  høit. 

»Holder  De  ikke  af  Lyseblaat,  Ritmester?« 
spurgte  Jutta  med  lidt  usikker  Stemme,  et  Kjærlig- 
hedsblink  i  sine  smukke  Øine  og  det  sødeste  Smiil, 
han  nogensinde  havde  seet  paa  hendes  Læber. 

»Ubeskrivelig  meget!«  svarede  Dam  med 
Haanden  paa  Hjertet.  »Det  er  jo  Deres  Farve, 
Jutta : 

Discoursen  omkring  dem  overdøvede  deres 
Stemmer,  og  de  Andre  vare  saa  optagne  af  For- 
handlingen om  Tapeter  og  forgyldte  Lister,  at 
Ingen  af  dem  lagde  Mærke  til  denne  lille  Scene. 

Men   nu    vidste  Jutta,    hvad   hun    kunde    vente 

sig>  °g  Ritmesteren  vidste,  hvad  han  vilde  gjøre, 
men  ikke  før  Tidens  Fylde  var  der.  Han  sagde 
ikke  et  Ord  paa  Hjemveien  og  fulgte  ikke  med 
ind  til  Amtmandens,  hvilket  paa  een  Gang  var  en 
Skuffelse  og  en  Lettelse  for  hans  Elskede. 

Hvad  mon  Fader  vil  siger  spurgte  hun  sig 
selv.  Han  rynker  vel  nu  paa  Næsen  ad  en  fattig 
Ritmester,  skjøndt  det  veed  Gud,  Rosa  skal  ikke 
prale  af  den  Rigdom,  hun  paa  sin  Bryllupsdag 
gaaer  ind  til. 

Dam  derimod  udkastede  sin  Felttogsplan  og 
gjorde  sine  Dispositioner.  Alt,  sagde  han  til  sig 
selv,  skal  paa  Ære  gaae  smukt  og  korrekt  till 

Hvad  han  meente  dermed,  kom  senere  til 
Juttas  Forskrækkelse  og  Ærgrelse  paa  en  eklatant 
Maade  for  Dagen.  Forskrækkelsen  kom  først,  og 
den  tog  hun  ham  ikke  ilde  op.  — 

Det  var  en  deilig  Augustmorgen.  Natte- 
duggens  Draaber  laae  som  Diamanter  paa  Blade, 
Blomster  og  Frugter  i  Amtmandens  Have;  og 
Morgensolens  Straaler  faldt  skraat  og  med  en  egen, 
intensiv  Glands,  som  af  en  virkelig  Forgyldning, 
paa  alle  Naturgjenstande.  Alt  funklede  og  straa- 
lede  som  de  sjeldne  Frugter  i  Aladdins  Hule  med 
den  underfulde  Lampe,  hvis  Lue  — 

»Gjenstraaled'  tusindfold  fra  Guld  og  Ædelstene«. 

Jutta  gik  just  i  et  Buskads  ved  Plankeværket, 
udenfor  hvilket  en  Gangsti  førte  ned  til  Aaen. 

Hun  saae  neppe,  hvad  Solen  havde  for  med 
de  til   Guld    og-  Ædelstene    forvandlede    Pærer    os 

Blommer,  men  hun  tænkte  paa  sin  Aladdin  — 
hvorledes?  Muligviis  træffes  det  Rette  ved  at  sige  — 
med  en  besynderlig  Blanding  af  Morgianes  satte, 
moderlige  og  Gulnares  ungdommelige,  brændende 
Kjærlighed. 

Hun  formaaede  selv  nu  at  tænke  saa  logisk  og 
skarpt,  at  hendes  Ven  sikkert  vilde  bleven  noget 
beklemt  om  Hjertet,  hvis  han  havde  kunnet  læse  i 
liendes  Sjæl. 

Er  han,  spurgte  hun  sig  selv,  en  Mand  eller 
et  Barn,  eller  en  Forening  af  begge  Dele,  vanskelig 
nok  at  komme  til  Rette  med?  Jeg  elsker  ham  — 
o,  han  er  saa  hjertensgod  og  en  Hædersmand  — 
hørte  jeg  ikke  gamle  Hollenstedt  forleden  sige,  at 
han  baade  som  Soldat  og  Menneske  er  Regi- 
mentets Perle  —  og  naar  jeg  seer  paa  ham,  tænker 
jeg  —  ja,  hans  Chef  har  Ret  —  og  dog  veed  jeg 
om  Øieblikke,  da  jeg  kunde  havt  Lyst  til  at  give 
ham  En  paa  — 

Hun  fik  ikke  Tanken  fuldfort;  thi  i  samme 
Øieblik  raslede  det  i  den  nærmeste  Busks  Grene, 
og  som  han  nu  engang  var,  i  hvert  Fald  stor  og 
vægtig,  kom  han  dumpende  ned  lige  for  Fødderne 
af  hende. 

Hun  skreg  op  og  sprang  tilbage. 
Gud,    hvor    De    kyste    mig!«    sagde    hun    og 
drog  Veiret  dybt. 

Den  nybagte  Premier-Ritmester,  thi  det  var 
han  nu,  kom  ikke  synderligt  bedre  ned  i  Amt- 
mandens  Have    end    Aladdin    i    Noureddins    Hule. 


214 

Hans  Hæle  gjorde  to  dybe  Huller  i  den  bløde 
Havegang,  og  hans  ved  Faldet  sammenklappede 
Korpus  var  nær  gaaet  bagover;  men  han  greb  for 
sig  med  begge  Hænder  og  i  et  Nu  var  han  paa 
Benene  og  stod  for  Jutta,  rank  og  stolt,  med  blus- 
sende Kinder  og  et  Par  Øine,  der  straalede  af 
Henrykkelse. 

Han  drog  en  Konvolut,  der  næsten  var  en 
halv  Alen  lang,  ud  af  sin  Surtouts  Brystlomme, 
hilste  paa  militair  Viis  ved  at  føre  Haanden  til 
Huen,  overrakte  hende  det  store  officielle  Brev, 
hans  Udnævnelse,  og  sagde : 

»Frøken  Jutta  van  Dolmer,  jeg  melder  mig  til 
Tjeneste  og  stiller  mig  under  Deres  Kommando!« 

Nu  paafulgte  en  Scene,  som  vi,  uagtet  der 
Intet  var  deri,  som  behøver  at  skjules,  dog  ville 
lade  Buskenes  og  Træernes  Grene  med  de  gyldne 
Blade  og  Frugter  lukke  sig  over. 

Han  skiltes  fra  hende  med  de  Ord: 

»Saa  gaaer  jeg  i  Morgen  til  Din  Fader!«  og 
forsvandt  ad  den  samme  ulovlige  Gjenvei,  som 
havde  ført  ham  ind  i  Haven,  og  idet  han,  et  Øie- 
blik  balancerende  paa  Plankeværket,  til  Afsked 
sendte  hende  et  Fingerkys. 

Dette  var  det  Smukke.  Jutta  takkede  ham 
i  sit  Hjerte  for  denne  Forskrækkelse,  der  havde 
revet  hendes  Logik  af  Pinden.  Hun  tænkte  nu 
slet  ikke,  hun  følte  blot  og  drømte;  hun  rødmede 
og  smilede    og  fik  Taarer  i  Øinene,  saa  at  Fanny, 


215 

der  iagttog   hende   i   et   af   disse    svage    Øieblikke, 
forundret  udbrod : 

»Men  Jutta,  hvad  gaaer  der  dog  af  Dig? 

Fanny  fik  dog  sin  ungdommelige  Nysgjerrig- 
hed  tilfredsstillet  inden  Aften ;  thi  paa  en  af  sine  i 
disse  travle  Dage  hyppige  Vandringer  hen  til  Garn- 
boutiken  mødte  hun  Ritmesteren,  og  denne  Fri- 
stelse var  ham  for  stærk. 

Fanny  havde  altid  tiltalt  ham;  han  havde  faaet 
sig    mangen    munter  Passiar   med  hende  og  pleiede 
at    sige    om    hende,    at    hun    af  sin   Alder    var    et 
uhyre  fornuftigt  Pigebarn«. 

Synet  af  hende  var  ham  en  stor  Oplivelse  i 
Ventetiden  til  næste  Dag,  da  han  vilde  gaae  til 
Amtmanden,  og  Slaget  skulde  staae.  Han  gav  sig 
i  Snak  med  hende,  og  saa  plumpede  det  da  ud. 

Søde,  lille  Frøken  Fanny,«  sagde  han  til 
hende,  da  de  gik  gjennem  en  afsides  Gyde  mellem 
Plankeværker  —  »vilde  De  have  Noget  imod  at 
faae  mig  til  Svoger?« 

»Gud,  har  De  friet  til  Jutta,  og  har  hun  nu 
givet  sig?  udbrød  Fanny  med  naiv  Glæde  og 
slog  Hænderne  sammen. 

»Ja,  hun  er  min,«  svarede  han;  »men  hold  reen 
Mund  til  i  Morgen  Klokken  elleve,  saa  kommer 
jeg!  Ingen  maa  vide  det,  før  jeg  har  talt  med 
Deres  Fader.     — 

Og  saa  kom  det  da  den  næste  Formiddag,  det 
Korrekte,  som  Jutta  ærgrede  sig  over. 

Fanny  dyede  sig  og  sladdrede  ikke ,  skjøndt 
det  kneb;  men  hun  var  meget  stolt  af  den  Tillid, 
hendes  tilkommende  Svoger  havde  viist  hende. 
Først  fem  Minuter  før  Klokken  elleve  fik  hun  Luft. 
Hun  sad  paa  Luur  ved  et  af  Karnapvinduerne,  og 
paa  een  Gang  raabte  hun: 

»Naa,  Jutta,  kom  og  see!« 

Jutta  kom  strax  og  saae  et  lige  saa  mærkeligt 
som  imponerende  Syn. 

Gamle  Oberst  Hollenstedt  kom  humpende  ned 
ad  Gaden,  iført  sin  daglige  Uniform,  men  ved 
hans  Side  skred  hendes  Beiler  stolt  frem,  klædt  en 
galla.  Han  bar  den  langskjødede,  lyseblaae  Uni- 
formskjole  og  den  trekantede  Hat,  som  Kyradseer- 
officererne  brugte  ved  festlige  Leiligheder,  naar  de 
ikke  vare  til  Hest.  Han  holdt  Haanden  paa  Fæ- 
stet af  sin  Kaarde,  og  de  blanke  Sporer  blinkede 
paa  hans  Hæle. 

»Gud,  hvad  er  det  dog  for  Anstalter,  men  det 
ligner  ham!«  udbrød  Jutta,  og  saa  skyndte  hun  sig 
ud  af  Stuen  og  op  paa  sit  Værelse. 

Og  dog  havde  hendes  Tilkommende  lagt  sin 
Plan  som  en  dygtig  Taktiker  og  truffet  det  Rette. 
Han  friede  med  Forlover,  hvilket  rigtignok  allerede 
dengang  var  noget  gammeldags,  men  ingenlunde 
uhørt.  Dog  kunde  han  ikke,  da  han  senere  drøf- 
tede det  Forefaldne  med  sin  Hjertenskjær ,  negte, 
at  naar  han  havde  valgt  sin  Chef  til  Sekundant 
ved  denne  Dyst  med  hendes  Fader,  saa  var  Aar- 
sagen  hans  store  Beskedenhed,  eller  rettere  en  Yd- 

myghed,  hvilken  hun  var  tilboielig  til  at  bryde 
Staven  over  og  stemple  som  Umandighed,  omend- 
skjøndt  Debatten  endte  med,  at  hun  med  Taarer  i 
Øinene  kyssede  ham. 

»Jeg  er  en  tarvelig  Frier  til  en  van  Dolmer,  en 
Amtmands  Datter  og  nu  snart  en  Grevindes  Søster 
—  betænk,  min  Fader  var  kun  Barbeer,  skjondt 
han  døde  som  Bataillonschirurg.  Kammerherren 
viser  mig  af;  jeg  vil  bede  min  Chef  om  at  tale 
min  Sagl« 

Saaledes  lod  hans  Raisonnement,  og  Jutta 
var,  som  sagt,  nær  ved  at  springe  i  Flint  ved  at 
høre  det. 

Men  paa  rette  Sted  blev  det  optaget  paa  det 
Bedste  og  bidrog  væsenligt  til  at  gjøre  Sagen  klar. 

Den  gamle  Oberst  kom  humpende  ind  paa 
Contoiret  til  Amtmanden  alene,  mens  Dam  forblev 
i  Forværelset. 

Efter  at  de  to  Herrer  meget  ceremonielt  havde 
budt  hinanden  Godmorgen,  og  Obersten  var  kommen 
til  Sæde,  sagde  han : 

»Jeg  er  kommen  med  Ritmester  Dam,  som  ikke 
vilde  fremstille  sig  for  Dem,  Hr.  Kammerherre, 
førend  jeg  havde  talt  hans  Sag.« 

I  hvilken  Foranledning?«   udbrød  Juttas  Fader 

nerveust;    han   havde  Anelser  om,  hvad  det  gjaldt. 

Nu,     vedblev  Obersten,   »det  er  en  ærlig  Sag. 

Han    elsker  Deres  ældste  Datter,    og   hun  besvarer 

hans  Følelser;  han  har  nu  faaet  Eskvadron  og  kan 

gifte  sig  —  og  nu  anholder  han  ved  mig  om  Frøken 
Juttas  Haand.« 

Obersten  strøg  sit  hvide  Mundskjæg,  klemte 
Øinene  til  og  saae  paa  sit  Offer,  idet  han  tænkte: 
saa,  der  gav  jeg  ham  den  hele  Ladning  paa  een 
Gang;  mon  han  kan  døie  den? 

»Min  kjære  Hr.  Oberst,«  svarede  Amtmanden 
med  et  forlegent  Smiil,  »dette  er  virkelig  en  Sag, 
som  kræver  Overveielse.« 

»Hvorfor  det?«  spurgte  Obersten.  »Manden 
er  brav,  og  han  kan  nu  ernære  en  Kone.  De  veed 
jo  nok,  Hr.  Kammerherre,  at  Eskvadronscheferne 
kunne  tjene  betydeligt  paa  Fouragen  og  det  uden 
Skade  for  Regimentets  Heste,  naar  de  forstaae 
deres  Ting.  Dam  gjør  det;  han  er  en  praktisk 
Mand  og  en  god  Oekonom.  Lad  mig  sige  Dem 
det  —  han  er  den  eneste  Officeer  ved  Regimentet, 
der  altid  har  holdt  sig  fri  for  Gjeld.« 

»Dette,«  sagde  Juttas  Fader,  »lyder  i  Sandhed 
meget  anbefalende,  men  alligevel  — « 

»Ja,«  faldt  Obersten  ind,  »jeg  siger  Dem  nu 
blot  min  Mening,  saa  faaer  De  selv  at  resolvere; 
men  jeg  staaer  ved  hvert  Ord,  jeg  har  sagt,  og  det 
er  mig  en  sand  Glæde  at  kunne  anbefale  denne 
Mand.  De  maa  troe,  at  jeg  kjender  mine  Officerer 
ud  og  ind,  meget  bedre,  end  en  Fader  kjender  sine 
kjødelige  Børn.  En  Mand,  der  har  en  Datter  at 
give  bort,  er  sjelden  i  Stand  til  at  faae  et  saa  paa- 
lideligt  Testimonium  om  sin  tilkommende  Sviger- 
søns Karakteer  og  Vandel,  som  De  i  dette  Tilfælde.« 

Gud  bevares,«  sagde  Juttas  Fader,  »jeg  be- 
tvivler ikke  i  mindste  Maade  Deres  Vidnesbyrds 
Paalidelighed,  men  — « 

De  kan  ikke  give  Deres  Datter  i  bedre  Hænder,« 
foer  Obersten  ufortrodent  fort,  thi  Dam  er  ikke 
blot  en  Mand  med  Hjertet  paa  det  rette  Sted, 
men  tillige  blid  af  Karakteer;  maaskee  lidt  naragtig 
med  sin  Klimpren  paa  Guitar;  men  det  har  Intet 
at  sige.  Han  er  en  god  Hustru  værd  —  en  prægtig 
Pige,  Deres  Datter,  det  vil  være  en  Ære  og  en 
sand  Gevinst  for  Regimentet,  om  vi  faae  hende 
indrulleret  ved  det,  ho,  ho!« 

»Jeg  takker  paa  min  Datters  Vegne  for  Kom- 
plimenten,« svarede  Amtmanden  artigt,  »og  ganske 
vist  vilde  det  være  en  Ære  for  hende  at  blive  knyttet 
til  en  af  de  Herrer  ved  Deres  udmærkede  Regi- 
ment; men,  kjære  Hr.  Oberst,  De  seer  kun  Sagen 
fra  een  Side.  Jeg  har  Hensyn  at  tage,  som  — 
som  maa  have  deres  Betydning  for  mig  og  min 
Familie,  men  som  jeg  nu  ikke  ønsker  at  udtale  mig 
nærmere  om.« 

»Aa,  jeg  forstaaer  Dem  godt,  Hr.  Kammer- 
herre,« sagde  Obersten  med  et  fiffigt  Smiil  paa  sit 
tykke  Ansigt;  »og  det  gjør  Dam  med.  Potz  tau- 
send  Sakrament,  troer  De  ellers,  at  han  vilde  fundet 
det  nødvendigt  at  sende  selve  Chefen  i  Ilden  for 
sig?  Tænk  paa  det  og  vurdeer  Mandens  store  Be- 
skedenhed og  den  Hoiagtelse,  han  nærer  for  Dem! 
De  vil  sandelig  ikke  komme  til  at  fortryde  det,  om 
De  antager  ham   som   Svigersøn ;    og  saa   har  jeg 

ikke  mere  at  sige,«  sluttede  Obersten,  idet  han 
med  Besvær  reiste  sig.  »Nu  gaaer  jeg;  maa  jeg 
sige  til  ham,  at  han  kan  træde  ind?« 

»I  Guds  Navn  da,«  svarede  Amtmanden  med 
et  Suk. 

Obersten  blev  fulgt  til  Døren  med  Buk  og 
Haandtryk,  og  strax  efter  traadte  Dam  ind. 

Det  var  et  smukt  Syn  at  see  hans  mandige 
Skikkelse  og  hans  ærlige,  faste  Blik,  idet  han  ær- 
bødigt bukkede  for  Juttas  Fader.  Der  var  Alvor 
over  ham,  men  intet  Spor  af  Keitethed.  Skade,  at 
Jutta  selv  ikke  kunde  see  ham  i  dette  Øieblik,  og 
hvad  Oberstens  kraftige  Intervention  havde  indledet 
saa  godt,  det  fuldbyrdede  Synet  af  Ritmesterens 
mandige  Person,  dog  heller  ikke  Gallauniformen  at 
forglemme,  dette  talende  Vidnesbyrd  om  hans  dybe 
Respekt  for  Familien  van  Dolmers  og  Amtets  Over- 
hoved. 

Den  Modtagelse,  han  fik,  blev  saaledes  venlig, 
om  end  lidt  nedladende;  men  i  det  Hele  taget 
gjorde  Jens  van  Dolmer  dette  smukt  og  godt,  bedre, 
end  man  skulde  ventet  det  af  en  saa  forfængelig 
Mand.  Han  saarede  ikke  sin  tilkommende  Sviger- 
søns Følelser,  og  Dam  gik  saa  med  ham  for  at 
opsøge  Jutta  med  den  velgjørende  Følelse,  at  hen- 
des Fader  var  en  Hædersmand,  og  selv  var  han 
aldeles  beruset  af  sin  Lykke.  — 

Grev  Georg  lykønskede  sin  gamle  Kadet- 
kammerat paa  en  venlig  og  ligefrem  Maade.  Hans 
reducerede  Stilling  havde  dæmpet  hans  Hovmod,  og 

Dam  var  en  af  de  faa  Mænd,  hvis  Selskab  lian 
virkelig  fandt  Behag  i. 

»Naa,  Dam,  sagde  han,  »saa  ere  vi  da  blevne 
Svogre;  ja,  det  laae  jo  allerede  i  Programmet  — 
jeg  mener  vor  Samtale  paa  Gjestgivergaarden  ved 
wSanct  Hansdags  Tide.« 

»Ganske  rigtigt,«  svarede  Dam ;  »men  dengang 
tænkte  jeg  naturligviis,  at  min  Chance  for  at  reus- 
sere var  adskilligt  ringere,  end  Din.  Jeg  haaber, 
Reinfeldt,  at  Du  ikke  har  Noget  imod,  at  vort 
Kammeratskab  nu  bliver  mere  intimt.  Jeg  vil  kun 
sige,  at  hvis  det  ikke  holder  til  Enden,  saa  skal 
det  ikke  være  min  Skyld  '■ 

»Aa,<  sagde  Grev  Georg  med  sit  elskværdigste 
Smiil,  det  er  mig  en  sand  Lise  at  have  Dig  til 
Makker  ved  det  Parti,  jeg  nu  maa  spille  i  denne 
gode  Ravnekrog.  Lad  os  haabe,  vi  maa  opleve 
den  Dag,  da  jeg  kan  byde  Dig  og  Jutta  velkommen 
paa  Ambæk!« 

Det  blev  en  Glædesdag.  Amtmanden  var  i 
sit  elskværdigste  Lune;  der  blev  improviseret  et 
lille  Aftenselskab,  hvortil  nogle  gode  Venner  bleve 
indbudne,  deriblandt  Hollenstedt  og  Freising,  og 
de  to  forlovede  Pars  Skaal  blev  drukken  i  en 
Punsch  af  Juttas  Brygning. 

»Den  Punsch  lover  godt  for  Fremtiden, «  sagde 
Freising  til  Dam ,  da  hele  Selskabet  spadserede  i 
Haven;  naarDe  er  bleven  gift,  skal  jeg  ikke  und- 
lade at  sex  nul  til  Dem  en  Gang  imellem;  thi  De 
vil  da  være   en   god  Kammerat ,    selv   naar    1  l 

smeddet  i  Hymens  Lænker,  som  De  pleier  at 
kalde  det?« 

»Bevares  ja,«  svarede  Dam  jovialt;  »mine 
Venner  ville  altid  være  min  Kone  velkomne.« 

»Nu,«  svarede  Oberstlieutenanten  med  sin  sæd- 
vanlige Oprigtighed,  »vær  ikke  saa  ganske  sikker 
paa  det!  Deres  Tilkommende  er  en  prægtig  Pige. 
Der  er  Hold  i  hende;  men  hun  vil  nok  helst  selv 
sige,  hvor  Skabet  skal  staae.« 

»Ja,«  svarede  Dam  med  naiv  Glæde,  »det  er 
netop  det  Udmærkede  ved  hende.  Hun  vil  ikke 
blive  mig  en  Klods  om  Foden,  men  en  Støtte 
under  Livets  Gjenvordigheder.  Hun  er  mageløs, 
maa  De  troe!« 

»De  er  min  Sjæl  en  Elsker  af  første  Skuffe,« 
udbrød  Freising.  »Naa,«  føiede  han  til,  »det  gaaer 
nok  over!  Mit  Raad  til  Dem  er  dog:  kjør  ikke  med 
for  slappe  Tøiler!« 

»Aa,  Oberstlieutenant,«  svarede  Dam  med  et 
overlegent  Smiil,  »tilgiv  mig,  men  De  forstaaer 
Dem  ikke  paa  Fruentimmer.« 

Han  blev  derfor  meget  fortrydelig,  da  Jutta 
kort  efter  gav  Freising  Medhold  og  tog  Parti  mod 
sig  selv. 

De  Nyforlovede  havde  en  lille  Tete  å  Tete,  og 
Dam  benyttede  Leiligheden  til  at  kalde  sin  Hjertens- 
kjær en  Engel  og  lade  hende  vide,  at  han  tilbad 
hende. 

»Aa,  lad  være,«  udbrød  Jutta,  »hold  blot  af 
mig,  men  tilbed  mig  ikke!    Jeg  er  ingen  Engel  og 

ikke  heller  nogen  Gudinde,  min  Ven!  Jeg  er  blot 
et  Menneske,  som  Du,  og  endda  med  adskillige 
slemme  Feil.     Du  kan  faae  Dit  Læs  med  mi 

»Passiar,  min  Engel,«  svarede  den  uforbederlige 
Elsker  lidt  barsk.     »Jeg  kjender  Dig  bedre;  i  hvert 
Fald    tilbeder   jeg   Dig    med    samt   Dine   Feil 
hvad  for  en  løierlig  Karl  er  saa  ikke  jeg ! 
•  »Du?«   spurgte  hun  og  blev  rød. 

Han  saae  paa  hende  med  et  pudsigt  Blik  og 
spurgte : 

Jutta,  skal  jeg  brænde  Guitaren?« 

»Nei,  vist  skal  Du  ikke,  svarede  hun  og  loe 
med  Taarer  i  Øinene,  hvorpaa  hun  faldt  ham  om 
Halsen  og  kyssede  ham 

I  det  Samme  hørte  de  høirøstet  Tale  og  Latter 
henne  ved  Plankeværket.  De  ilede  derhen  og  fandt 
hele  Selskabet,  staaende  i  en  Kreds  og  stirrende 
ned  for  sig  paa  samme  Punkt.  Freising  loe  sking- 
rende, og  der  hørtes  nogle  dybe  Strubetoner  fra 
gamle  Hollenstedt. 

Her  maa  det  have  været,  Hr.  Kammerherre,« 
sagde  han,  »det  er  der  ingen  Tvivl  om.  Han  har 
den  største  Fod  i  Regimentet. 

Og  da  han  i  det  Samme  saae  Dam  komme', 
udbrød  han : 

Aha,  der  har  vi  Synderen!  Dam,«  vedblev 
han,  De  beskyldes  for  en  svær  Forbrydelse,  nogel 
nær  Indbrud.  Mener  De,  at  en  militair  Person  har 
Lov   til    i  Fredstid   at   springe   over  et  Plankeværk 


224 

ind  i  en  anden  Mands  Have,  oven  i  Kjøbet  i  den 
øverste  civile  Autoritets  Have?« 

Da  loe  Dam,  mens  Jutta  blev  rød  i  Hovedet. 

»Aa,  Hr.  Oberst,«  sagde  han,  »jeg  fik  nu  saa- 
dan  en  uimodstaaelig  Lyst  til  at  gjøre  det  Spring; 
der  var  Noget  her  indenfor,  som  lokkede  mig.« 

>  Ligesom  enhver  anden  Tyv,«  svarede  Obersten. 
»De  er  ikke  gaaet  ganske  ærlig  til  Værks,  Dam. 
Det  fortalte  De  mig  ikke  Noget  om,  da  De  bad 
mig  om  at  gaae  med  Dem  til  Kammerherren.« 

»Nei,«  svarede  Dam,  »man  betroer  lige  saa 
lidt  sin  Chef,  som  sin  Fader,  Alt;  men  tør  jeg 
spørge,  hvorledes  min  Forbrydelse  er  bleven  op- 
daget?« 

»Paa  den  simpleste  Maade  af  Verden,«  svarede 
Rosa.  »Maren  var  hernede  og  skar  Petersillie;  hun 
saae  det  Hele;  og  da  hun  hørte  om  Forlovelsen, 
fortalte  hun  mig  det,  og  jeg  fortalte  det  til  Georg, 
og  da  vi  nylig  gik  her  forbi,  saae  han  Sporet  og 
sagde  —  det  er  Dams  store  Fødder,  her  er  han 
sprungen  over,  og  i  det  Samme  kom  de  Andre.« 

Saa  loe  de  Alle,  og  Obersten  spurgte  Juttas 
Fader: 

»Hvad  Straf  skal  han  have?« 

»Kom  herhen,  Ritmester,«  sagde  Amtmanden, 
»og  træd  i  Sporet.  Lad  os  see,  om  De  virkelig 
har  saa  vældig  en  Fod.« 

Dam  gjorde  det,  og  Amtmanden  sagde: 

»Dermed  skal  De  slippe!« 


»Ja,  Dam,'  sagde  Freising,  ->De  har  Pinedød 
let  ved  at  leve  paa  en  stor  Fod!« 

Denne  daarlige  Vittighed  vakte  alvorlige  Tanker 
hos  Amtmanden.  Da  Selskabet  spredte  sig,  tog 
han  Dam  under  Armen  og  gav  sig  til  at  tale  med 
ham  om  Fremtiden;  men  han  blev  snart  beroliget; 
thi  Dam  lod  ham  strax  vide,  at  Jutta  og  han  vare 
blevne  enige  om  at  vente  to  Aar  med  Brylluppet; 
han  vilde  forst  lægge  Noget  op. 

Overmaade  fornuftigt,-  udbrod  Juttas  Fader 
fornøiet,  men  tilføiede  med  et  Suk:  De  og  Jutta 
ville  maaskee  komme  bedre  ud  af  det,  end  Rosa 
og  Reinfeldt.  Den  gode  Greve  stiller  meget  store 
Fordringer  til  Livet,  og  det  vilde  jo  ogsaa  være 
tilladeligt  —  hvis  ikke  —  aa,  hvad  nytter  det  at 
tale  derom ! 

Dam  mente  dog.  at  det  kunde  nytte.  Han 
talte  med  Grev  Georg,  og  det  lykkedes  ham  at 
faae  ham  til  at  opgive  den  paatænkte  kostbare 
Reise ;  men  Følgen  deraf  blev,  at  Brylluppet  maatte 
opsættes  til  September:  thi  før  kunde  Boligen  ikke 
blive  i  Stand. 

Grev  Georg  begav  sig  da  ud  paa  en  Rund- 
reise  til  Frænder  og  Venner  og  morede  sig  med 
Jagt,  og  Alexander  Dam  nød  som  ene  Hane  i 
Kurven  sin  Kjærlighedslykke  og  de  tre  Søstres  for- 
nøjelige Selskab,  idet  han  paa  enhver  Tid  af  Dagen 
brød  ind  til  Amtmandens  og  opsøgte  sin  Gudinde 
endogsaa  i  Systuen,  hvor  Travlheden  trods  Bryl- 
luppets Opsættelse  var  lige  stor,  og  hvor  han  vakte 

15 


226 


Forskrækkelse  og  bragte  Forvirring  ved  med  sine 
store  Fødder  at  træde  paa  Rosas  Nederdele  og 
hilde  sig  i  Garn. 

Saaledes  gik  Tiden  fornøieligt,  og  ofte  i  senere 
Tider  tænkte  Søstrene  tilbage  paa  disse  Dage  som 
paa  nogle  af  de  lykkeligste  i  deres  Liv,  selv  Rosa, 
skjøndt  hun  maatte  nøies  med  at  nyde  sin  Lykke 
i  Tanken  og  gjennem  det  skrevne  Ord;  thi  med 
Alexander  Dam  kom  der  stedse  Glæde  og  Hygge 
ind  i  Stuen,  og  baade  Rosa  og  Fanny  fik  ham 
kjær  som  en  Broder. 

Deres  Moder  derimod  havde  siden  den  grevelige 
Forlovelse  faaet  fine  Fornemmelser.  Hun  længtes 
efter  Grev  Georg  og  betroede  Rosa,  at  hun  fandt 
Ritmesteren  støiende,  plump  og  simpel. 

Rosa  mindedes  med  Bedrøvelse,  at  hendes 
Forlovede  havde  sagt  noget  Lignende.  Dette  gav 
hende  Noget  at  gruble  over  med  Hensyn  til  de 
Fordringer,  der  vilde  blive  stillede  til  hende  som 
Grevinde. 

Hun  havde  allerede  maattet  gjennemgaae  et 
lille  Kursus  hos  Grev  Georg  og  viist  sig  lærenem. 
Hun  havde  Anlægene  til  at  kunne  støbe  sit  Væsen 
i  den  Form,  uden  hvilken  intet  Aristokrati  af  nogen 
Art,  det  skrive  sig  nu  fra  Fødsel,  Formue  eller 
Intelligents,  formaaer  at  markere  Grændselinien 
mellem  sig  og  det  øvrige  Samfund  og  holde  Hegnet 
lukket. 

Det  er  da  ogsaa  meget  sandsynligt,  at  hvis 
Grev   Georgs   Fader   var    bleven   Bibringeren   af  al 

denne  Verdensviisdom,  og  Scenen  havde  været  det 
stolte  Herresæde,  som  nu  stod  øde,  da  vilde  den 
slaaet  an;  og  det  er  ikke  sagt,  at  den  vilde  bleven 
til  Skade  for  Rosa.  Visse  Naturer  trænge  til  en 
stærk  Selvfølelses  Værn  baade  mod  det  Onde  og 
mod  de  Feilgreb,  som,  uagtet  de  ikke  synde  mod 
Moralen,  dog  kunne  være  skjebnesvangre  nok  og 
bringe  Livslykkens  Snekke  til  at  strande. 

Men  som  Omstændighederne  nu  vare,  kom  Rosa 
under  Paavirkning  af  to  næsten  lige  stærke  Ind- 
flydelser, og  Følgen  blev  Splid  i  hendes  Hjerte  og 
Forvirring.  Grev  Georgs  ungdommelige  Forsøg  paa, 
hvad  han  kaldte  at  opdrage  hende,  manglede  den 
Besindighed  og  Fiinhed,  hvormed  hans  Fader  vilde 
formaaet  at  gjøre  det,  og  især  manglede  det  varme 
Hjerteslag  og  den  humane  Aand,  som  dog  trods 
alle  Misviisninger  gik  gjennem  den  Gamles  Væsen, 
og  som  ikke  blot  vilde  gjort  Rosa  modtagelig  for 
Aristokratiets  Lærdomme,  men  maaskee  tillige  sat 
hende  i  Stand  til  at  gjøre  Fyldest  til  alle  Sider  og 
opfylde  de  Fordringer,  hendes  Ophøielse  stillede  til 
hende,  uden  at  gjøre  Vold  paa  sin  naturlige  Hjer- 
tensgodhed. 

Det  kom  da  uundgaaeligt,  at  hendes  Møde  med 
Grev  Georg  et  Par  Dage  før  Brylluppet,  der  skulde 
været  saa  frydefuldt,  blev  et  heftigt  Sammenstød. 

Han  blev  nemlig  Vidne  til  Slutningen  af  det 
muntre  Samliv  med  hendes  Søstre  og  Dam  i  Sy- 
stuen. 

Her  sidde  I,      sagde  han  til  Rosa,      og   fjase 

i  disse  Tøiters  Nærværelse,  saa  de  kunne  løbe  Byen 
rundt  med  Sladder;  og  Dam  skaber  sig  som  en 
Bajads.« 

»Sypigerne  ere  ikke  Tøiter,«  svarede  Rosa 
heftigt,  »og  det  er  stygt  af  Dig,  Georg,  at  tale  saa 
nedsættende  om  Din  egen  Svoger  og  trofaste 
Barndomsven.« 

»Naa,«  sagde  han,  »Du  er  for  en  Deel  at  und- 
skylde; Du  veed  ikke  ret,  hvad  Du  gjør.  Jeg  lever 
i  Haabet  om,  Rosa,  at  Du  efterhaanden  vil  faae 
bedre  Forstand  og  indsee,  at  saaledes  maa  og  tør 
en  Dame  i  den  Stilling,  Du  snart  indtræder  i,  ikke 
give  sig  hen.  Om  to  Dage  bliver  Du  Grevinde 
Reinfeldt;  husk  saa  paa,  at  skjøndt  vi  komme  til 
at  boe  i  en  Hytte  og  ikke  i  et  Slot,  og  uagtet  vi 
begynde  med  kun  Hundreder  om  Aaret,  i  Stedet 
for,  at  det  burde  været  Tusinder,  saa  er  Du  derfor 
ikke  mindre  den  vordende  Lehnsgrevinde,  der  en- 
gang skal  residere  paa  Ambæk;  og  jo  mindre  Du 
fra  Begyndelsen  af  har  holdt  paa  Din  Værdighed, 
desto  sværere  vil  det  siden  falde  Dig  at  indtage 
Positionen.« 

»Gid  vi  ikke  skulde  boe  her  i  Rosted,«  sagde 
Rosa,  og  saa  flød  Taarerne. 

»Ja,«  svarede  Grev  Georg,  »det  har  nu  Du 
selv,  min  Kjære,  og  Din  Moder  lavet  sammen. 
Onkel  Stjernholm  sagde  det  til  mig,  at  det  var  et 
Misgreb  af  mig  at  indlade  mig  derpaa;  men  det 
kan  ikke  gjøres  om;  en  god  Slump  af  vor  lille 
Kapital  gaaer  med  til  vor  Boligs  Reparation  —  jeg 


229 

gyser  ved  Tanken  om  Regningerne,  der  ere  i  An- 
marsch ! 

Der  havde  Rosa  faaet  Noglen  til  hendes  For- 
lovedes betydeligt  forandrede  Holdning  efter  Hjem- 
komsten fra  hans  Jagtreise.  Det  var  Samlivet  med 
hans  Frænder  og  Standsfæller,  der  havde  kjølnet 
hans  Hjerte,  om  just  ikke  mod  hende  selv,  saa 
dog  mod  hendes  Kjære. 

Samtalen  endte  med  en  Forsoning,  og  saa  kom 
der  ikke  flere  Skyer  paa  Himlen  for  dengang. 
Bryllupsdagen  blev  lys  og  straalende  for  uden  som 
for  inden,  lykkespaaende  for  Brudeparret  og  en 
Ære  for  det  van  Dolmerske  Huus. 


TOLVTE  KAPITEL. 


De  to  Udvandrede  vare  imidlertid  ilede  mod 
Syd,  idet  de  modstode  enhver  Fristelse  til  at  lade 
sig  opholde  paa  Veien.  —  Til  Italien !  —  det  var 
den  gamle  Greves  Feltraab,  og  han  slog  sig  først 
til  Ro  for  en  Stund,  da  han  havde  naaet  Comosøen. 

En  smuk  og  mild  Dag  først  i  October  sad  han 
og  Tekla  Eger  paa  Terrassen  ved  Villa  Serbelloni. 
Lombardiets  Have  laae  udbredt  for  dem  —  de 
stolte  Bjerge,  den  evige  Snee,  Oliven-  og  Citron- 
skovene, Viinbjergene  med  det  brogede  Løv,  den 
speilblanke  Sø  midt  i  den  kostelige  Indfatning,  der 
glødede  i  Solglandsen  med  Sydens  kraftige  Farver 
—  det  var  et  saa  overvældende  deiligt  Syn,  at  de 
Begge  sade  stumme  og  nøde  det. 

Den  Gamle  saae  forynget  ud.  Anstrengelserne 
paa  Reisen  havde  ikke  trættet  ham,  tvertimod  havde 
det  havt  den  gavnligste  Indflydelse  paa  hans  Hel- 
bred idelig  at  være  i  Bevægelse  og  nyde  den  friske 
Luft,    mens    Befrielsen    for    alle    Bekymringer    og 

Bryderier  i  Hjemmet  og  de   nye,    ideligt   skiftende 
Omgivelser  havde  lettet  og  oplivet  hans  Sind. 

Ogsaa  paa  Tekla  Egers  Kinder  var  der  en 
friskere  Sundhedens  Glød,  men  ikke  i  hendes  Blik 
noget  af  den  Enthousiasme,  hvormed  hendes  gamle 
Reisefælle  hilste  Sydens  Herlighed:  det  var  indad- 
vendt. 

Som  et  nyt  Bagteppe  ved  en  Dekorations- 
forandring  paa  et  Theater,  gled  et  Billede  fra 
Hjemmet,  det  skjønne  Panorama  ved  Ambæk-Bug- 
ten  med  dets  milde  Ynde  og  blegere  Farver  hen 
over  Cqmosøen  og  skjulte  dens  deilige  Bjerge  og 
deres  yppige,  brogede  Vegetation. 

Saa  vexlede  Scenen ,  og  et  andet  Billede  med 
skarpere  Omrids  viste  sig  —  den  mørke  Kloster- 
gade i  Rosted  og  Rosas  lyse  Skikkelse  i  Karnap- 
vinduets Ramme.  Hendes  ungdomsfriske  Aasyn  og 
straalende  Øine  fremtraadte  med  saa  intensiv  Klar- 
hed for  hendes  indre  Syn ,  at  hun  sprang  op  fra 
Steenbænken,  hvorpaa  hun  sad,  og  gav  sig  til  at 
gaae  frem  og  tilbage  paa  Terrassen  med  korte, 
hurtige  Skridt. 

Kommer  nu  den  gamle  Uro  over  Dig  igjen?« 
spurgte  Lehnsgreven.  See  dog,  Tekla,  see  og 
nyd,  mens  Du  kan  !     I  Morgen  drage  vi  videre. 

Hun  gik  hen  til  ham  igjen  og  hørte  taalmodigt 
paa  ham,  mens  han  udpegede  Enkelthederne  i  det 
pragtfulde  Landskab;  men  hun  opfattede  Intet 
deraf:  hendes  Tanker  vedbleve  at  gaae  deres  egne 
Veie. 

De  havde  endnu  ikke  faaet  Efterretninger  fra 
Danmark.  Lehnsgreven  havde  ladet  baade  Grev 
Fritz  og  Gjørding  forstaae,  at  han  ikke  ønskede  at 
besværes  med  overflødig  Korrespondance.  Han 
havde  jo  nu  i  alt  Væsentligt  overgivet  Myndig- 
heden i  andre  Hænder  og  bundet  sig  selv  i  sex 
Aar,  indtil  Gjelden  var  betalt.  Han  vilde  have 
Fred  i  disse  sex  Aar,  om  han  overhovedet  levede 
saa  længe. 

Dog  vilde  han  ikke  være  ganske  uden  Efter- 
retninger fra  Hjemmet.  Han  bad  dem  og  Adolf 
Eger  om  at  adressere  de  første  Breve  til  Como, 
hvor  han  antog  at  være  naaet  til  omtrent  en  Maa- 
ned  efter  sin  Afreise,  og  saa  skulde  han  derfra  og 
fra  hver  Station  opgive  sin  næste  Adresse. 

»Saaledes,«  havde  han  dengang  sagt  til  Tekla 
Eger,  »har  jeg  det  i  min  Magt  at  forlænge  de 
rolige  Perioder  paa  vor  Reise  og  indskrænke  den 
Lidelse,  at  faae  alt  det  Gamle  rippet  op  igjen,  til 
det  mindst  Mulige.« 

Men  denne  Lidelse  forestod  ham  nu;  den 
næste  Dag  vilde  de  være  i  Como  og  formodentlig 
der  forefinde  Breve. 

Hvad  mon  de  indeholde?  spurgte  Tekla  Eger 
sig  selv,  mens  den  Gamle  atter  drog  hende  ned 
paa  Bænken  ved  sin  Side  og  vedblev  at  tale  om 
Skjønhederne  i  det  storartede  Landskab,  de  havde 
for  Øie,  idet  han  indflettede  Erindringer  fra  sit  Op- 
hold her  for  fyrgetyve  Aar  siden.  —  Er  Georg 
gift?    Hvor  lever  han  saa  med  sin  Kone,    nydende 

Livet  for  mine  Penge?  Mon  der  er  et  Brev  til  mig? 
Vil  han  vise  sig  saa  utaknemmelig  ikke  engang 
at  unde  mig  et  Ord?  Det  er  dog  mig,  der  betaler 
Gildet. 

Hun  var  i  een  Feber,  og  det  faldt  hende  svært 
at  vise  sin  kjære  Onkel  den  sædvanlige  Opmærk- 
somhed og  Omhu ;  men  Ventetiden  fik  jo  Ende. 

Den  næste  Days  Aften  vare  de  i  Como,  og 
neppe  vare  de  blevne  indstallerede  paa  Hotellet, 
før  hun  sendte  Brøstrup  paa  Posthuset ,  passede 
ham  op,  da  han  kom  tilbage,  og  da  hun  saae,  at 
han  havde  Haanden  fuld  af  Breve,  rev  hun  dem 
fra  ham  med  en  Heftighed  ,  som  høiligt  for- 
bausede  ham. 

Han  havde  aldrig,  før  i  de  sidste  to  Dage, 
seet  den  rolige  og  stolte  Frøken  Tekla  saa  ophidset, 
lunefuld  og  utaalmodig.  Hun  pleiede  at  være  kort 
og  klar  i  sine  Ordre,  altid  høflig  og  kom  aldrig  ud 
af  Ligevægten  over  Bagateller,  som  det  ikke  sjel- 
dent  hændte  hans  Herre. 

Han  led  hende  godt  og  sagde  ofte  til  sig  selv, 
at  hun  var  det  fornuftigste  Fruentimmer,  han  havde 
kjendt.  Uden  hende  vilde  Tjenesten  paa  Reisen 
bleven  langt  mere  brydsom  for  ham,  ikke  blot  fordi 
hun  med  sit  Kjendskab  til  de  fremmede  Sprog 
kunde  hjelpe  ham  til  Rette,  men  fordi  hun  ved  sin 
snilde  Mellemkomst  forebyggede  mange  Udbrud  af 
hans  pirrelige  Herres  Utaalmodighed. 

Naar  Brøstrup  nu  bevægede  sig  saa  sikkert  i 
de  fremmede  Lande,    kneiste    med  Hovedet  og  lod 

Hotelværter  og  Kellnere  mærke ,  at  Lehnsgreve 
Reinfeldts  Besøg  var  en  Ære  for  de  Lande,  han 
drog  igjennem,  saa  kunde  han  for  største  Delen 
takke  Frøken  Tekla  derfor. 

Han  havde  da  ofte  i  sit  stille  Sind  beklaget, 
at  det  ikke  var  blevet  til  Noget  med  Giftermaalet 
mellem  hende  og  Grev  Georg.  Han  vidste  bedre 
Besked  om  den  Sag,  end  hans  Herre  og  Tekla 
Eger  selv  havde  nogen  Anelse  om ,  ,og  da  hun  nu 
saa  heftigt  rev  Brevene  ud  af  hans  Haand,  tænkte 
han :  hun  længes  efter  at  høre  hjemme  fra ,  hun 
kan  ikke  glemme  Grev  Georg;  han  har  ogsaa  baa- 
ret  sig  ad  som  et  Fæ !  Mon  det  ikke  kan  gjøres 
om  igjen? 

Han  havde  Noget  i  Lommen,  som  indgav  ham, 
uvidende  som  han  var  om  de  senere  Begivenheder, 
et  saadant  Haab.  Det  var  et  Brev  fra  Grev  Georg 
til  Frøken  Tekla ;  han  kjendte  godt  den  unge  Greves 
Haandskrift,  og  idet  hun  nu,  da  hun  havde  taget 
den  øvrige  Post,  hurtigt  eftersaae  Udskrifterne,  som 
alle  lød  paa  Lehnsgrevens  Navn,  sagde  han  med 
sit  brede  Smiil  under  det  sorte  Mundskjæg: 

»Ja,  her  er  et  endnu,  til  Frøkenen  selv!« 

Hun  tog  det,  saae  Udskriften  og  rødmede; 
det  var  hende  ikke  muligt  ganske  at  skjule  sin 
Sindsbevægelse.  Hurtigt  saae  hun  til  Brøstrup,  op- 
fangede hans  snue  Blik  og  begreb,  at  han,  saa 
vidt  han  formaaede  det,  havde  gjennemskuet  hende. 

Hun   blev   staaende   et  Øieblik    med  Brevene    i 

sin  Haand    og  tænkte  efter.      Derpaa    nikkede   hun 
venligt  til  Brøstrup  og  sagde; 

»Det  var  rigtigt  betænkt  af  Dem!  Hold  alle 
Breve  til  mig  for  sig  selv  og  lad  dem  ikke  komme 
Onke!  for  Øie!  Der  vil  bhvc  skrevet  Adskilligt  til 
mig,  som  han  har  bedst  af  ikke  at  læse;  De  veed 
jo,  hvor  pirrelig  han  nu  er.« 

Saadan  Noget  tænkte  jeg,«  svarede  Brøstrup 
ærbødigt,  »og  jeg  vidste  jo  ikke,  om  jeg  vilde 
træffe  Frøkenen  alene.« 

Tekla  vilde  nu  gaaet  ind  paa  sit  Værelse 
for  at  læse  sit  Brev,  inden  hun  bragte  sin  Onkel 
hans,  men  hun  blev  forhindret  deri;  thi  den  Gamle 
mødte  hende  i  Døren  og  sagde: 

»Naa,  var  der  Breve?  Hele  tre!  Hm!  Kom  nu 
ind  med  til  mig,  Tekla,  og  lad  os  faae  det  over- 
stå aet!« 

Da  han  var  kommen  ind  paa  sit  Værelse  og 
havde  gjort  sig  det  saa  bekvemt,  han  kunde,  paa 
en  temmelig  haard  Sofa ,  tog  han  Brevene ,  saae 
paa  Udskrifterne  og  sagde: 

Der  er  baade  fra  Fritz,  Adolf  og  Gjording; 
Gjørdings  er  især  forbistret  tykt.« 

Saa  kastede  han  dem  paa  Bordet  og  sagde: 
Kjære  Tekla,  vær  saa  sød  at  læse  dem  alle 
tre  for  mig!  Naar  Du  giver  mig  Medicinen,  saa 
glider  den  lettere  ned;  mine  Øine  ere  heller  ikke 
gode  mere,  og  Gjørding  skriver  forbistret  gniddret; 
men  Du  maa  ikke  springe  Noget  over;  je 
have  det  Altsammen. 

»Gjerne!«  svarede  Tekla;  hun  ønskede  Intet 
hellere,  end  at  indvies  i  Alt;  selv  den  mindste  Be- 
givenhed paa  Grevskabet  havde  Interesse  for  hende. 
Fra  sin  tidligste  Ungdom  af  havde  hun  benyttet 
enhver  Leilighed  til  at  sætte  sig  ind  i  Forholdene 
paa  Godset;  hun  havde  i  flere  tvivlsomme  Tilfælde 
været  sin  Onkels  Fortrolige  og  Raadgiverske,  for- 
bauset  ham  ved  sit  skarpe  Blik  selv  paa  Forretnings- 
sager og  ved  de  nyttige  Kundskaber,  hun  havde 
forstaaet  at  erhverve  sig. 

Aldrig  har  nogen  Thronfølger  været  bedre 
forberedet  til  at  gribe  Regjeringens  Tøiler,  end 
Tekla  Eger  var  til  at  indtage  sit  Sæde  som  re- 
gjerende  Grevinde  paa  Ambæk,  dengang  Rosa 
kom  og  snappede  hende  Prisen  ud  af  Hænderne. 
Hun  var  født  Oekonom,  egentlig  et  mathematisk 
Hoved  og  havde  meget  lettere  ved  at  komme  til 
Bunds  i  Sagerne,  end  baade  hendes  Onkel  og 
Fætter;  og  hendes  Indflydelse  som  Grev  Georgs 
Hustru  vilde  selv  i  den  gamle  Greves  levende  Live 
kunnet  gjøre  sig  gjeldende. 

Det  faldt  hende  altsaa  ikke  saa  svært  at  be- 
herske sin  Utaalmodighed  over,  at  hun  ikke  strax 
kunde  komme  til  at  læse  Grev  Georgs  Brev,  og 
hun  maatte  desuden  antage,  at  de  andre  Breve 
indeholdt  tilstrækkelig  Underretning  om  det 
Væsentlige. 

Hun  greb  sin  Broders  Brev  forst.  Det  var 
tørt   og   forretningsmæssigt,    og   Lehnsgreven    vilde 

lige  til  at  sige,  at  det  var  et  overmaade  fornuftigt 
Brev,  da  han  fik  Efterskriften;  den  lod  saaledes: 

Det  er  sandt,  Georg  har  da  nu  havt  Bryllup; 
men  derom  kan  Onkel  Fritz  fortælle  Dig;  han  var 
hans  Forlover  og  altsaa  tilstede  ved  Stadsen. 

»Hans  Forlover!«  udbrød  Lehnsgreven,  idet 
der  tændtes  en  Vredesgnist  i  hans  livlige  Øine; 
men  han  fattede  sig  hurtigt  og  sagde  i  en  roligere 
Tone:  ^naa,  det  kunde  han  vel  ikke  godt  sige  Nei 
til;  lige  meget  hvem,  da  jeg  slap!« 

Tekla  var  bleven  bleg;  hendes  Haand  tog  lidt 
usikkert  paa  det  næste  Brev;  Grev  Fritz's.  Lehns- 
greven  bemærkede  det  og  sagde: 

»Det  er  bedst,  at  jeg  lader  Dig  slippe  med 
det;  det  angriber  Dig  dog,  kjære  Tekla!  Giv  mig 
Fritz's  Brev  og  lad  mig  læse  det  selv.« 

»Nei,«  svarede  hun,  idet  hun,  nu  fuldkommen 
fattet,  aabnede  Brevet.  »Naar  jeg  skal  drikke  en 
beesk  Drik,  saa  gjør  jeg  det  helst  strax  og  tømmer 
Bægret  til  Bunds.  Det  angriber  maaskee  dog  Dig 
meest,  kjære  Onkel,  og  vi  ere  jo  Lidelsesfæller. 
Lad  os  dele  det  Værste  med  hinanden,  det  vil  give 
Lindring  for  os  begge.« 

Den  Gamle  saae  paa  hende  med  et  kjærligt 
og  beundrende  Blik,  drog  et  Suk,  og  hun  læste. 

Du  kan  vel  nok  tænke  Dig,  stod  der  blandt 
Andet  i  Brevet,  at  det  var  en  daarlig  Fornøielse 
for  mig  at  være  med  til  Georgs  Bryllup;  men, 
kjære  Anton,  jeg  fandt  dog,  at  det,  Alt  vel  over- 
veiet,    ikke    gik    an    ganske   at   lade   ham  i   Stikken, 

og  han  var  mig  meget  taknemmelig  for  den 
Haandsrækning.  Jeg  har  aldrig  seet  ham  elsk- 
værdigere, end  den  Dag.  For  Resten  vil  jeg  ikke 
fortælle  Dig  videre  om  Festen.  Den  var  over- 
maade  flot,  den  halve  By  var  paa  Benene  og 
Kirken  propfuld;  der  var  ogsaa  Folk  her  fra  Grev- 
skabet; Dinéen  var  urimelig  overdaadig,  og  Amt- 
manden havde  den  Dristighed  at  mindes  Dig  i  en 
lille  Tale,  hvori  han  udtalte  det  Ønske,  at  Du 
maatte  vende  sund  og  rask  tilbage  fra  Din  Uden- 
landsreise. 

»Den  impertinente  Karl!«  udbrød  Lehnsgreven, 
idet  han  heftigt  reiste  sig  og  igjen  sank  tilbage  i 
Sofaen. 

»Naa,«  sagde  Tekla  med  det  lille  Hovedkast 
og  det  Træk  med  Overlæben,  der  pleiede  at  ud- 
trykke hendes  stærkeste  Ringeagt;  »det  er  jo  al- 
deles ligegyldigt,  hvad  den  opblæste  lille  Herre 
siger;  og  hvor  kan  Du  tvivle  om,  at  han  jo  maa 
have  gjort  sig  til  Nar  ved  den  Tale?  Alverden 
veed  jo  Besked.? 

»Aa  ja,  det  har  Du  vel  Ret  i,«  svarede  Lehns- 
greven  resigneret;   »men  nu  videre,  Tekla!« 

Hun  taug,  et  Øieblik  og  saae  studsende  i 
Brevet. 

»Naa,  Tekla,  hvad  er  der  nu?«  spurgte  han. 
»Kom  nu  bare  med  det,  hvad  det  saa  er!« 

»Aa,«  svarede  Tekla,  idet  hun  saae  op  med 
et  meget  ejendommeligt  Smiil ,  »jeg  finder  det 
næsten    morsomt,    naar   blot   Du   vil   tage   det    paa 


den     Maade;     nu    skal    Du    hore,    hvad    den    gode 
Onkel  Fritz  videre  skriver: 

Men  siden  jeg  nu  havde  sagt  A,  saa  maatte 
jeg  jo  ogsaa  sige  B;  med  andre  Ord,  jeg  modtog 
Indbydelsen  til  Frokost  hos  de  Nygifte  den  i 
Dag.  Der  var  da  Amtmandens  og  Ritmester 
Dam  —  han  er  lige  for  Brylluppet  bleven  forlovet 
med  den  ældste  Datter,  Frøken  Jutta  — 

»Et  behageligt  Svogerskab!«  udbrød  Lehns- 
greven  med  et  bittert  Smiil  og  greb  til  Eau-de- 
Cologne-Flasken,  den  aldrig  svigtende,  som  altid 
var  noget  af  det  Første,  Brøstrup  pakkede  ud  og 
hensatte  paa  rette  Sted.  >En  simpel  Karl,  den 
Dam ;  jeg  troer,  at  hans  Fader  var  Skærsliber, 
eller  saadan  Noget.  Maa  jeg  spørge,  Tekla,  om 
det  var  det,  Du  fandt  saa  morsomt? 

»Nei,  det  var  ikke  det,  der  var  saa  morsomt, s 
sagde  Tekla. 

»Det  er  det,  Gud  hjelpe  os,  heller  ikke!  ved- 
blev den  Gamle  heftigt.  »Tænk  paa  den  næste 
Generation,  Tekla,  hvilket  Slags  Fættere  og  Cou- 
siner  mine  Børneborn  ville  faae!  Georg  har  dra- 
get vor  stolte  Slægt  ned,  ned  til  Plebeiernel 

Tekla  saae  paa  sin  Onkel  med  et  betænkeligt 
Blik. 

Dette   angriber   Dig    for   meget,  <    sagde   hun; 
skulle  vi  ikke  hellere  sige  Stop  og  gjemme  R 
til  siden? 

»Nei,«   udbrød  han  og  satte  sig  igjen  til    I 
S  ifaen,      jeg    vil   ved    Gud    have   det    over 

med  det  Samme.  Læs  blot,  jeg  skal  ikke  afbryde 
Dig  mere.« 

Hun  læste  da  videre: 

De  boe  meget  net  i  et  lille  Huus  i  Aagade, 
Garver  Petersens  ;  men  det  kjender  Du  naturligviis 
ikke.  Det  er  blevet  smukt  istandsat  og  elegant 
meubleret.  Grevinde  Rosa  —  Teklas  Stemme 
rystede  lidt,  da  hun  læste  de  to  Ord  —  var  en 
nydelig  Værtinde.  Hun  er  jo  et  godmodigt  lille 
Menneske,  hvordan  hun  saa  ellers  er,  og  jeg  gav 
mig  i  Snak  med  hende.  Rigtignok  havde  jeg  min 
Hensigt  dermed.  Jeg  var  Pinedød  nysgjerrig  efter 
at  vide,  hvorledes  Georg  havde  faaet  Raad  til  at 
kjøbe  Huset  og  udstyre  det  saa  smukt;  thi  saa 
meget  havde  jeg  forstaaet,  at  han  er  Eier  og  ikke 
Leier;  og  saa  tænkte  jeg,  det  var  ingen  -Skade  til, 
om  jeg  hviskede  hans  Kone  en  Djævel  i  Øret,  for 
at  hun  ikke  skal  hjælpe  Georg  til  at  styrte  sig  for 
dybt  i  Gjeld.  Du  kan  jo  nok  tænke  Dig,  at  der 
ikke  er  Tale  mere  om,  at  han  træder  ind  i  Ar- 
meen eller  Noget  af  den  Art.  Naa,  jeg  sagde 
altsaa  til  hans  Kone:  det  Hele  maa  have  kostet 
en  god  Skilling!  Saa  lukkede  hun  en  Skuffe  i  sit 
Skrivebord  op,  trak  den  ud  og  tog  en  Billet  frem, 
som  hun  rakte  mig  med  en  sand  Prindsesse-Mine, 
idet  hun  sagde:  »Læs  dette,  Hr.  Greve!  Det  fandt 
vi  her  paa  Bordet,  da  vi  i  Gaar  Aftes  kom  her 
hjem  efter  Brylluppet.«  —  Naa,  saa  fik  jeg  da  Rede 
paa  Tingen  og  blev  beroliget.  Billetten  var  fra 
hendes  Fader  og  underrettede  hende  om,  at  Huset 


241 

med  Alt,  hvad  der  var  i  det,  var  en  Brudegave  fra 
ham  og  hans  Kone  til  deres  elskede  Datter,  Grev- 
inde Reinfeldt. 

Lehnsgreven  lod  see  et  sygeligt  Smiil  og  sagde 
i  en  mat  Tone: 

Tag  saa  fat  paa  Gjordings  Brev,  Tekla!    Det 
vil  gaa  lettere;  nu  ere  vi  sikkert  over  det  Værste!« 

Hun  tog  Brevet  og  skred  til  denne  pinlige 
Handlings  sidste  Akt.  I  Begyndelsen  af  Gods- 
forvalterens Brev  var  der  intet  Foruroligende;  den 
handlede  kun  om  Forretninger,    men  saa  stod  der: 

Det  har  ikke  været  let  for  mig  at  sætte  mig  i 
det  rette  Forhold  til  Grev  Georg.  Han  kom  herop 
fjorten  Dage  efter  Deres  Hoivelbaarenheds  Afreise 
og  begjærede  en  Samtale  med  mig,  som  jeg  ikke 
mente  at  burde  negte  ham.  Han  spurgte  mig  nøie 
ud  om  Sagernes  nye  Ordning,  og  jeg  gav  ham 
omstændelig  Besked.  Han  hørte  opmærksomt  paa 
mig,  men  gjorde  ingen  Bemærkninger,  som  kunde 
reise  ubehagelig  Disput  mellem  os.  Han  var  fuld- 
kommen rolig  og  meget  venlig,  hvilket  var  mig  en 
stor  Lettelse;  men  tilsidst  forlangte  han  udleveret 
de  Meubler,  der  stod  i  hans  Værelse  ovenpaa,  og 
dernæst  sin  Gig  og  sin  Hest,  Fuchsen,  som  endnu 
ikke  var  solgt.  Jeg  lovede  ham  at  underrette  Ad- 
ministrationen om  hans  Forlangende,  og  Resultatet 
blev,  at  hans  Ønske  blev  opfyldt,  hvad  jeg  antager, 
at  Kammerjunker  Eger  har  underrettet  Hr.  Kammer- 
herren om. 

Tekla  standsede  og  udbrød: 

16 


242 

>Aa,  Gjørding  er  dog  et  gammelt  Vrovl!  Nei, 
Adolf  var  naturligviis  altfor  betænksom  til  at  plage 
Dig,  kjære  Onkel,  med  disse  Bagateller.« 

> Gjørding  handler  fra  sit  Standpunkt  fuld- 
kommen korrekt,«  svarede  Lehnsgreven  sagtmodigt. 
»Han  vil  dække  sin  Ryg;  det  gjør  han  klogt  i.  — 
Administratorerne  handlede  ogsaa  rigtigt,  og  ganske 
som  jeg  selv  vilde  gjort.     Nu  videre,  Tekla!« 

For  saa  vidt,  vedblev  hun  at  læse,  har  jeg 
holdt  mig  min  Instrux  efterrettelig  og  har  Intet  at 
bebreide  mig.  Derimod  kan  jeg  ikke  negte,  at  jeg 
i  et  andet  Tilfælde  handlede  paa  egen  Haand;  thi 
der  var  ikke  Tid  til  at  indhente  Approbation,  efter- 
som Kammerjunker  Eger  var  bortreist.  Grev  Georg 
begjærede  nemlig  lige  før  Brylluppet  Vildt  og  Frugt 
til  Amtmanden,  og  jeg  foranstaltede  ham  begge 
Dele  tilsendt;  men  da  han  i  det  Brev,  han  i  denne 
Foranledning  tilskrev  mig,  tillige  lod  mig  vide,  at 
han  anden  Dagen  efter  Brylluppet  agtede  at  komme 
herop  for  at  vise  sin  Gemalinde  om  paa  Gaarden, 
saa  tillod  jeg  mig  rigtignok  at  svare  ham,  at  det 
ikke  kunde  tilstedes,  eftersom  Deres  Høivelbaaren- 
hed  jo  udtrykkeligt  har  forlangt,  at  Hovedbygningen 
under  Deres  Fraværelse  skal  staae  lukket,  og  at 
Ingen  maa  gives  Adgang  til  den.  —  Og  saa  har 
jeg  kun  een  Ting  paa  Hjerte  endnu.  Formodentlig 
har  ogsaa  De,  Hr.  Kammerherre,  faaet  at  vide,  at 
en  Deputation  af  Bønderne  gav  Møde  ved  Brylluppet 
og  lykønskede  Grev  Georg  og  hans  Gemalinde.  Jeg 
kan  forsikkre  Deres  Høivelbaarenhed   om,   at  dette 

er  skeet  mig  ganske  uafvidende.  Havde  jeg  vidst 
Noget  derom,  vilde  jeg  forhindret  det,  da  jeg  ikke 
fandt  denne  Demonstration  betimelig,  og  at  dette 
er  min  oprigtige  Mening,  kan  De,  Hr.  Kammerherre, 
skjønne  deraf,  at  jeg  ikke  selv  tog  til  Rosted,  men 
nøiedes  med  at  sende  Grev  Georg  min  skriftlige 
Lykonskning.  — 

Lehnsgreven  hørte  ikke  dette  til  Ende.  Han 
sprang  op,  endnu  mens  Tekla  Eger  læste,  og 
udbrod : 

Dette  er  for  galt,  Tekla!  Det  er  komplet 
Opror ! 

Tekla  fik  ikke  Tid  til  at  svare,  thi  han  vedblev 
hidsigt,  idet  han  gik  op  og  ned  ad  Gulvet: 

Georg  hyldes  som  Besidder  og  er  allerede  i  Færd 
med  at  spille  Herre.  Han  har  bosat  sig  i  Rosted 
blot  for  at  være  ved  Haanden  og  kunne  stikke  sin 
Næse  i  Sagerne.  Han  vil  løbe  med  Administrato- 
rerne og  tilliste  sig  den  ene  Indrommelse  efter  den 
anden.  Enden  paa  Visen  bliver  vel,  at  naar  jeg 
engang  vender  tilbage,  saa  finder  jeg  ham  installeret 
paa  Ambæk  og  Huset  fuldt  af  hele  det  van  Dol- 
merske  Slæng  —  aa,  jeg  Dosmer,  som  gav  Evret 
op  og  løb  derfra  ! 

Da  han  havde  udraset  og  udmattet  sank  om 
paa  Sofaen,  sagde  Tekla: 

Lad  nu  ikke  Fantasien  løbe  altfor  galt  af  med 
Dig,  kjære  Onkel'  Intet  af  det,  Du  der  sagde,  vil 
skee.  '  Lad  end  Birkedommeren  være  til  at  løbe 
med,  Adolf  er  sikker.     Du   kan  være   ganske  rolig 

for,  at  selv  om  Georg  skulde  nære  slige  dristige 
Planer,  saa  vil  det  hverken  lykkes  ham  at  faae 
Haand  i  Hanke  med  Adolf,  eller  »Grevinde  Rosa< 
at  faae  sin  Fod  over  Dørtærskelen  paa  Ambæk.« 

Det  Sidste  sagde  hun  med  et  isnende  Smiil. 
Det  var  Hovedsagen  for  hende ;  det  havde  hun 
svoret  ved  sig  selv,  at  saa  længe  Lehnsgreven 
levede,  og  hun  kunde  forhindre  det,  skulde  ingen 
Tilnærmelse  blive  mulig,  og  Rosa  van  Dolmer  ikke 
faae  fast  Fod  paa  Ambæk.  Denne  Tanke  ledede 
alle  hendes  Handlinger,  og  den  var  det  egentlige 
Motiv  til,  at  hun  havde  besluttet  sig  til  at  ledsage 
sin  Onkel  paa  Reisen. 

Hun  havde  glædet  sig  over  hans  Forsæt,  at 
forlade  Ambæk,  men  ikke  over  hans  i  hendes  Øine 
extravagante  Idée,  at  sælge  sit  Indbo  og  sætte  sig 
selv  under  Administration.  Hendes  Broder  havde 
imidlertid  gjort  hende  klog  paa  Sagernes  Stilling 
og  sagt  hende,  at  den  Gamle  havde  handlet  for- 
nuftigt; thi  Pengenøden  var  stor,  og  det  truede 
med  en  slem  Krisis.  I  hvert  Fald  skjønnede  hun, 
at  i  hendes  Onkels  Sind  hang  begge  Dele  nøie 
sammen;  vilde  hun  forsøge  at  faae  ham  til  at  op- 
sætte hans  Plan  til  at  bringe  Finantserne  paa  Fode 
igjen,  vilde  ogsaa  Reisen  gaae  over  Styr,  og  den 
var  for  hende  selv  det  Vigtigste;  thi  hun  havde 
inden  sin  Afreise  faaet  Nok  at  vide  om  Grev 
Georgs  Forhold  til  at  skjønne,  at  enten  han  nu 
havde  holdt  hende  for  Nar,  eller  Forholdene  havde 
været  ham  for  stærke,  saa  var  der  kun  ringe  Haab  for 

hende  om  at  drage  ham  fra  Rosa  og  forhindre 
.  lv^teskabet. 

Mens  Lehnsgreven  kjølede  sin  Harme  ved  strax 
at  skrive  et  Brev  til  Gjørding,  som  havde  Næb  og 
Kløer,  og  som  sørgeligt  skulde  overbevise  hans 
gamle,  troe  Tjener  om  Umuligheden  af  en  For- 
soning mellem  Fader  og  Søn,  ilede  Tekla  Eger  ind 
paa  sit  eget  Værelse  for  at  læse  Grev  Georgs  Brev. 

Det  Udtryk,  at  hun  slugte  dets  Indhold,  vilde 
ikke  være  betegnende;  thi  hun  læste  det  langsomt 
med  anstrengt  Opmærksomhed,  idet  hun  flere  Gange 
standsede  og  grublede  over  det  Læste  for  at  ud- 
finde, hvad  der  laae  bag  de  skrevne  Ord,  om  hun 
kunde  tage  dem  alle  for  god  Mønt,  eller  ikke. 

Hun  dvælede  især  ved  følgende  Sted: 

Tilgiv  mig,  kjære  Tekla,  at  jeg  i  ingen  Hen- 
seende fulgte  Dine  vel  mente  Raad;  de  kom  for 
silde ;  men  jeg  vil  oprigtigt  tilstaae,  at  Faders  over- 
ilede —  jeg  kunde  fristes  til  at  sige  skandaleuse  — 
Opbrud  og  Bortreise  bidrog  væsentligt  til,  at  jeg 
opgav  enhver  Tanke  om  at  træde  ind  i  Armeen 
og  bosatte  mig  her  i  Rosted;  det  er  jo  i  min  egen 
Interesse  at  leve  i  Nærheden  af  vort  stakkels  mis- 
handlede, nu  herreløse  Gods  og  have  et  Øie  med, 
hvad  der  foregaaer. 

Dette,  tænkte  Tekla,'  er  kun  Sandhed  til  Hælvten ; 
han  har  ikke  et  Øieblik  havt  til  Hensigt  at  træde 
ind  i  Armeen. 

Nu  er  jeg  her  engang,  stod  der  videre  i  Brevet, 
og  enten  jeg  har  handlet  klogt  eller  ikke,  saa  maa 

jeg  tage  Konsekventserne.  At  leve  i  saa  smaae 
Forhold  er  ikke  behageligt;  min  Kone  har  den 
bedste  Villie  til  at  jevne  alle  Vanskeligheder,  men 
det  er  et  Spørgsmaal,  om  hun  er  Opgaven  voxen. 
Jeg  er  lykkelig,  men  dog  gaaer  der  ikke  en  Dag, 
uden  at  der  foregaaer  Et  eller  Andet,  som  jeg  maa 
ærgre  mig  over:  Dog,  det  er  bedst,  at  jeg  ikke 
fordyber  mig  videre  i  det  Thema;  jeg  sidder  godt 
fast,  hvor  jeg  nu  er,  og  maa  holde  Pinen  ud. 

Om  Pengene  og  hans  Taknemmelighedsgjeld 
til  hende  stod  der  ikke  et  Ord. 

Tekla  lagde  Brevet  langsomt  sammen  og  blev 
længe  siddende  med  det  i  Haanden,  mens  hendes 
Tanker  arbeidede.  Resultatet  af  denne  stille  Gjer- 
ning  blev  følgende  Raisonnement: 

Jeg  har  nu  Traaden  mellem  Fingrene,  og  jeg 
vil  ikke  slippe  den! 

Hun  skrev  derpaa  et  hjerteligt  og  deeltagende 
Brev  til  ham  og  bad  ham  altid  skrive  til  hende  og 
udøse  sit  Hjerte  for  hende,  naar  han  følte  Trang 
dertil;  hun  havde  altid  været  og  vilde,  trods  Alt, 
hvad  der  var  skeet,  for  stedse  blive  hans  hengivne, 
trofaste  Veninde. 

Dernæst  skrev  hun  baade  til  sin  Broder  og  til 
Grev  Fritz  og  bad  den  Første  paalægge  Gjørding 
for  Fremtiden  at  bruge  sin  Forstand  bedre  og  ikke 
plage  sin  gamle  Herre  med  Beretninger,  som  til 
ingen  Nytte  rippede  op  i,  hvad  der  helst  maatte 
glemmes,  tog  paa  hans  Kræfter  og  bidrog  til  at 
forkorte  hans   Liv.      Hun   gav   Onkel   Fritz  en  lig- 

nende  Formaning  og  bad  dem  begge  om  i  tvivl- 
somme Tilfælde  at  skrive  til  hende,  der  bedst  kunde 
bedømme,  hvad  Onkel  Anton  kunde  taale  at  ind- 
vies i,  og  som  tillige  var  i  Stand  til  at  vælge  det 
beleilige  Øieblik  til  at  gjore  det,  naar  Sligt  var 
nødvendigt. 

Da  hun  igjen  kom  ind  til  den  Gamle,  fandt 
hun  ham  siddende  med  det  endnu  ikke  forseglede 
Brev  til  Gjørding  i  Haanden.  Det  viste  sig,  at  han 
havde  faaet  Skrupler. 

Læs  dette,«  sagde  han  til  hende,  »og  siig 
mig,  om  Du  finder  det  for  skrapt.« 

Paa  ingen  Maade,  svarede  hun,  da  hun  havde 
læst  Brevet  igjennem.  Dette  lille  Ryk  i  Toilerne 
vil  gjøre  Gjørding  mere  forsigtig.« 

Lehnsgreven  tog  Brevet,  lagde  det  langsomt 
sammen,  saae  derpaa  op  med  et  sky  Blik  og  sagde: 
»Jeg  vil  betroe  Dig,  Tekla,  at  jeg  et  Øieblik 
tænkte  paa  at  lade  Amtmanden  udbetale  den  Sum, 
Huset  i  Aagade  med  Revl  og  Krat  har  kostet  ham 
—  det  vil  sige,«  tilfoiede  han  med  et  Suk  —  »at 
foreslaae  Administratorerne  at  gjøre  det.« 

»Nei,«  udbrod  Tekla  heftigt,  gjor  endelig 
ikke  det 

Men  den  Tanke  piner  mig  dog,  vedblev 
Lehnsgreven,  at  min  Søn  og  Arving  sidder  i  den 
Ravnekrog  og  lever  der  tildeels  af  denne  —  af  sin 
Svigerfaders  Naad 

Lad  ham  kun  det,  svarede  hun  med  et  koldt 
Smiil.     »Georg  maa  ligge,  som  han  har  redet!« 

Den  Gamle  saae  et  Øieblik  paa  hende  og  sagde: 

>Saa  nu  er  Din  forsonlige  Stemning  mod  Georg 
gaaet  over?  Naa,  det  forstaaer  jeg  bedre,  end  det 
Andet,  Tekla!« 

Hun  skiftede  Farve,  men  taug.  Lehnsgreven 
reiste  sig  op,  gik  hen  til  hende,  tog  hende  under 
Hagen  og  saae  hende  ind  i  Øinene,  idet  han  sagde: 

»Stakkels  Tekla!  Saa  Du  indbildte  Dig  virkelig 
et  Øieblik,  at  Du  kunde  vinde  ham  tilbage?« 

Hun  blev  blussende  rød  og  sagde: 

»Kjære  Onkel,  lad  os  helst  ikke  oftere  tale 
derom!  Vi  maa  nu  stræbe  at  glemme  begge  To, 
baade  Du  og  jeg!«  — 

Og  dertil  hjalp  hun  ham  da  efter  bedste  Evne 
baade  nu  og  i  ethvert  kritisk  Øieblik  i  de  syv  lange 
Aar,  mens  de  dvælede  i  Udlandet,  flakkende  om 
fra  det  ene  Sted  til  det  andet,  men  idet  de  dog 
slutteligt  toge  fast  Bopæl  i  Paris. 

Hver  Gang  Faderens  Hjerte  vilde  blive  blødt 
mod  Sønnen,  hærdede  hun  det,  hver  Gang  det  be- 
gyndte at  aabne  sig,  tillukkede  hun  det  listeligt, 
uden  at  det  lod  til,  at  han  gjennemskuede  hende, 
eller  havde  nogen  klar  Bevidsthed  om,  at  han  mere 
og  mere  blev  som  en  Dukke  i  hendes  Hænder. 

Det  meest  kritiske  Øieblik  var  det,  da  Grev 
Georg  Aaret  efter  selv  meldte  sin  Fader,  at  hans 
Hustru  havde  skjenket  ham  en  Søn  og  Arving,  og 
at  han  var  bleven  opkaldt  efter  sin  Bedstefader  og 
havde  faaet  Navnet  Anton;  men  Tekla  Eger  fik 
Bugt    ogsaa    med    denne    Anfegtelse,    og    et    kort, 


249 

temmelig  tort  Svar  med  Lykønskning  og  en  Fad. ler- 
gave  i  Form  af  en  vægtig  Solvskee,  som  Gjørding 
overbragte,  blev  hele  Frugten  af  dette  Grev  Georgs 
Forsøg  paa  atter  at  nærme  sig  til  sin  Fader. 

Men  under  alt  dette  holdt  Tekla  Traaden  fast. 
Korrespondancen  mellem  hende  og  Grev  Georg 
fortsattes,  først  med  lange  Mellemrum,  men  tilsidst 
blev  den  stadig.  Hun  kunde  paa  Afstand  følge 
Begivenhedernes  Udvikling  i  Rosted  —  det  stedse 
voxende  Tryk  af  de  smaae  Forhold,  hendes  Fætters 
stigende  Utaalmodighed  over  sin  Hustru,  der  — 
»ikke  var  sin  Opgave  voxen  ,  hans  hyppige  Ud- 
flugter for  at  slippe  fra,  hvad  han  kaldte  —  Ravne- 
krogs-Vrøvlet ,  og  hun  mente  at  kunne  læse  mellem 
Linierne  det,  som  var  værre. 

Hun  begyndte  derfor  nu,  paa  syvende  Aar 
efter  at  hun  og  hendes  Onkel  havde  forladt  Dan- 
mark, at  føle  Lyst  til  at  vende  tilbage  for  at  tage 
Forholdene  i  Øiesyn  paa  nært  Hold,  og  denne  Lyst 
voxede  ved  en  Efterretning,  de  nylig  havde  faaet, 
og  som  syntes  at  have  indgivet  hendes  Onkel  en 
lignende  Tanke. 

Rosas  Fader  var  nemlig  død  efter  et  Nerveslag 
og  et  kort  Sygeleie. 

Dette  Dødsfald,  tænkte  Tekla  Eger,  kunde  faae 
Betydning  for  hendes  Fætter  og  hans  Forhold  til 
sin  Hustrues  Slægt  —  hun  vidste  ikke  hvilken,  men 
hun  vidste  nok,  hvad  hun  onskede;  og  hvad  Lehns- 
greven  angaaer,  da  syntes  han   ligesom    at   trække 

Veiret  friere  ved  den  Tanke,  at  Jens  van  Dolmer 
ikke    mere   sad  i  Rosted    og  regjerede  over  Amtet. 

Dog  havde  han  Ondt  ved  at  fatte  Beslutningen. 
Han  var  nu  en  Mand  paa  snart  fem  og  halvfjerd- 
sindstyve Aar  og  gruede  for  den  lange  Reise.  Des- 
uden var  han  nu  groet  fast  i  Paris,  og  uagtet  hans 
Gjeld  var  betalt,  og  han  havde  gjenvundet  Raadig- 
hed  over  sine  Affairer,  følte  han  dog  kun  ringe 
Lyst  til  at  vende  tilbage  til  sit  tomme  og  nu  for 
al  Hygge  blottede  Fædrenehjem. 

Og  dog  skete  det  tilsidst,  at  han  pludseligt  tog 
Beslutningen,  og  de  brøde  op  for  at  vende  tilbage 
til  Danmark. 


Ende   paa  fers  te   Bog. 


ANDEN    BOG 


FØRSTE  KAPITEL. 

iden  er  ei  bunden  til  Pæl  som  Hest  til  Krybbe, 
siger  et  gammelt  Ord;  men  under  de  Samfunds- 
forhold, som  ere  skildrede  i  denne  Fortælling,  kunde 
man  fristes  til  at  mene  det  Modsatte. 

De  forløbne  syv  Aar  have  ikke  efterladt  mange 
Mærker  paa  Staden  Rosteds  Fysiognomi.  Ingen  af 
de  gamle  Huse  ere  forsvundne  og  næsten  ingen 
nye  komne  til.  Kirken  staaer  der  i  samme  brøst- 
fældige Tilstand ,  Raadhuset  har  bevaret  sin  gule, 
blakkede  Farve,  Lygtepælene  staae  uforandret  vidt 
fjernede  fra  hverandre,  Brolægningen  frembyder  de 
samme  Chancer  for  Beenbrud  om  Natten ,  mens 
Vægterne,  nu  som  før,  tumle  gjennem  Gaderne, 
udsyngende  i  falske  Toner  Kingos  skjønne  Vers. 

En  Følelse  af  dette  Stabile,  forstenet  Spids- 
borgerlige greb  Tekla  Eger,  da  hun  med  sin  Onkel 
en  Foraarsnat  i  klart  Maaneskin  rullede  gjennem 
Byen  paa  Hjemveien  til  Ambæk. 

Hun    fandt   Synet  af  den  lille  Stad  afskyeligt, 

og  det  angrede  hende,  at  hun  havde  tilskyndet  den 
Gamle  til  at  reise  hjem ;  thi  det  havde  viist  sig,  at 
han  ikke  kunde  taale  Reisens  Strabadser.  De 
maatte  gjøre  længere  Ophold  flere  Steder,  og  til- 
sidst  blev  han  syg  i  Hamborg,  hvorfra  han,  kun 
halvt  helbredet  og  trods  Lægens  Advarsel,  nylig 
var  brudt  op  og  paa  det  meest  Forcerede  havde 
fortsat  Reisen. 

»Jeg  vil  ikke  døe  paa  Landeveien«,  havde  han 
sagt  til  Tekla  Eger,  da  hun  bad  ham  tøve,  indtil 
han  igjen  var  kommen  til  Kræfter. 

De  kjørte  gjennem  Rosted  uden  at  standse, 
ligesom  da  de  for  syv  Aar  siden  droge  ud  paa 
den  lange  Reise;  men  nu  syntes  Synet  af  Byen 
ikke  at  være  den  gamle  Greve  saa  ubehageligt. 
Han  saae  flere  Gange  ud  af  Karethvinduet,  men 
naar  Måanens  fulde  Lys  faldt  paa  hans  blege 
Ansigt,  forekom  hans  Udseende  Tekla  Eger  be- 
tænkeligt. 

Hvad  det  var,  der  fik  ham  til  at  see  ud  af 
Vognvinduet,  kom  for  Dagen,  da  de  naaede  Aagade. 

»Her  er  det  jo,  at  Georg  boer,«  sagde  han. 
:>Hvor  ligger  hans  Huus?« 

Tekla  Eger  kj endte  godt  Garver  Petersens  Huus 
med  den  store,  smukke  Have.  Hun  viste  ham  det, 
idet  de  kjørte  forbi  det,  han  fæstede  Blikket  paa 
det  lille  hvide  Huus  med  Espalieret  opad  Muren, 
sagde:  »Herregud!«  i  en  medlidende  Tone  og  sank 
udmattet  tilbage  i  Karethen. 

Lehnsgrevens  forestaaende  Hjemkomst  var  først 

den  fbregaaende  Dag  bleven  anmeldt  ved  et  ridende 
Bud  paa  Ambæk.  Det  var  med  Forsæt  blevet  ind- 
rettet saaledes  for  at  undgaae  Opsigt.  Han  var 
reist  fra  Paris  uden  at  underrette  Nogen  i  Danmark 
derom,  og  han  havde  saa  bestemt  forlangt  af  Tekla 
Eger,  at  hun  ikke  maatte  melde  deres  forestaaende 
Hjemkomst  til  Nogen,  at  hun  ikke  havde  turdet 
handle  ham  imod  i  dette  Punkt. 

Hun  fandt,  at  der  var  noget  Sygeligt  deri; 
men  der  var  Mere  i  den  Gamles  Holdning,  som 
forundrede  hende,  en  vis  Tilbageholdenhed  og  Ord- 
knaphed, som  ikke  var  ham  naturlig.  Hun  fornam, 
at  han  ikke  viste  hende  ganske  den  samme  For- 
trolighed og  Tillid,  som  før,  og  hun  grublede  over, 
hvad  Aarsagen  dertil  vel  kunde  være. 

Der  var  altsaa  Ingen  i  Rosted,  der  havde  nogen 
Anelse  om,  at  Lehnsgreven  var  paa  Veien  til  Am- 
bæk; men  der  var  dog  En,  hvem  Bulderet  af  Vognen, 
idet  den  foer  forbi,  vækkede,  En,  som  nu  altid  sov 
let  og  vaagede  meget,  og  det  var  Rosa. 

Hun  var  alene,  saaledes  som  det  jevnlig  havde 
været  Tilfældet  i  de  sidst  forløbne  Aar.  Hendes 
Mand  var  bortreist,  men  hun  ventede  ham  hjem 
hver  Dag,  og  da  hun  horte  Allarmen,  foer  hun  op 
i  Sengen  i  den  Tro,  at  det  var  ham,  der  kom. 

Vognbulderet  dode  imidlertid  hen  i  det  Fjerne, 
Og  hun  sank  tilbage  i  Sengen  med  et  Suk,  men 
reiste  sig  kort  efter  atter,  tændte  Lys  og  gik  hen 
til  Barnesengen,  hvor  den  lille  Anton  laae  og  sov 
trygt. 

Synet  af  hans  smukke,  blomstrende  Ansigt 
tændte  et  Glædesblink  i  hans  Moders  sørgmodige 
Øine.  Han  var  en  kraftig  Dreng,  større  end  de 
fleste  Børn  i  Syvaarsalderen.  Han  havde  faaet  sin 
Moders  gule  Haar  og  blaae  Øine,  men  lignede  især 
i  en  paafaldende  Grad  hendes  Fader.  Han  var 
en  ægte  van  Dolmer,  Aarsagen  til,  at  hans  Moder 
elskede  ham  dobbelt,  hans  Fader  kun  halvt. 

Rosa  søgte  atter  Sengen,  men  lod  Lyset  brænde 
og  blev  liggende  med  Haand  under  Kind  for  at 
tænke.  At  tænke  og  lide  og  ikke  at  leve  og  nyde, 
det  havde  nu  længe  været  hendes  Lod  i  mange 
eensomme  Timer. 

Hvis  Tekla  Eger  havde  kunnet  see  hende,  som 
hun  laae  der  og  stirrede  hen  for  sig,  vilde  hun  følt 
sig  tilfreds. 

Rosa  var  bleven  mager,  den  friske  Ansigts- 
farve, den  smilende  Ynde  og  det  Tillidsfulde,  der 
altid  er  ved  et  Lykkens  Skjødebarn,  var  næsten 
ganske  veget  fra  hende.  Udtrykket  i  hendes  Øine 
var  nerveust  og  spændt,  og  ved  hendes  Mund  saaes 
en  Græmmelsens  Fure. 

Det  kom  i  denne  stille  Nattetime  over  hende, 
at  hun,  just  ikke  første  Gang,  oprullede  det  hele 
Nøgle  og  forfulgte  Traaden  i  sit  Ægteskabs  Tra- 
gedie lige  til  dens  Begyndelse. 

Den  havde  ikke  ladet  vente  længe  paa  sig. 
Allerede  faa  Maaneder  efter  Brylluppet  havde  den 
lille  sorte  Sky  viist  sig  paa  Horizonten,  som  siden 
havde    bredet   sig  stedse  mere  og  mere,    disse  ilde- 

varslende  Tegn  paa  Kulde  hos  hendes  Ægtefælle, 
Afviisning  af  hendes  Kjærtegn,  Udsættelser  paa 
hendes  Klædedragt  og  Væsen  og  Klager  over  de 
usle  Forhold,  hvorunder  de  maatte  leve 

Hvor  bittert  havde  ikke  disse  Klager  og  hans 
Ringeagt  for  hendes  Forældre,  som  han  ikke  lagde 
Dølgsmaal  paa  for  hende,  krænket  hende!  Sagen 
blev  endnu  pinligere  for  hende,  fordi  han  lige  over- 
for dem  skjulte  sine  sande  Følelser  under  Høflig- 
heds Maske;  men  dog  spillede  hun,  for  at  fore- 
bygge et  Brud,  en  Stund  Komedien  med,  indtil 
hendes  Taalmodighed  en  Dag  endelig  bristede. 

Med  Sorg  og  ikke  uden  Anger  mindedes  hun 
den  stormfulde  Time,  da  alt  det,  hun  saa  længe 
havde  gjemt  paa,  pludseligt  var  brudt  frem.  Hun 
erkjendte  bagefter  sin  Feil,  at  hun  nu  med  ubæn- 
dig Lidenskab  stormede  løs  paa,  hvad  hun  hidtil  i 
sin  Svaghed  havde  taalt,  men  hvad  hun  fra  først 
af  burde  mødt  med  Fasthed. 

Hun  lod  sin  Mand  hore  hans  Utaknemmelig- 
hed mod  hendes  Forældre ,  som  vedbleve  at  støtte 
dem,  hvad  han  ignorerede,  skjøndt  han  godt  vidste, 
at  tier  jevnligt  blev  stukket  Penge  til  hende  af 
hendes  Moder.  Hun  bebreidede  ham  hans  frem- 
fusende og  usønlige  Opførsel  mod  sin  egen  Fader 
og  paastod,  at  det  havde  været  den  egentlige  Aar- 
sag  til  deres  Ulykke;  men  hun  gik  endnu  videre; 
hun  spurgte  ham  om ,  hvad  han  altid  havde  at 
korrespondere  med  Tekla  Eger  om,  og  hvorfor  hun 
aldrig  maatte  læse  hendes  Breve? 

17 

Hun  skjønnede  strax  af  Udtrykket  i  sin  Mands 
Ørne,  at  hun  var  gaaet  for  vidt.  Han  foer  ikke 
op,  men  han  havde  aldrig  seet  saa  koldt  paa  hende, 
som  i  dette  Øieblik. 

»Jeg  troer,«  sagde  han,  »at  Du  staaer  Dig 
bedst  ved,  at  jeg  ikke  gjør  Gjengjeld  og  giver  Dig 
Svar  paa  Tiltale.  Maaskee  ere  I  vante  til  at  mund- 
hugges i  Din  Familie,  men  ikke  i  min.  Jeg  ind- 
lader mig  aldrig  i  Skjenderi,  og  derfor  vil  jeg  nu 
lade  mig  nøie  med  at  sige  Dig  Et:  jeg  lader  mig 
ikke  af  Nogen,  ikke  engang  af  min  egen  Kone, 
foreskrive,  med  hvem  jeg  tør  korrespondere,  og 
jeg  tilsidesætter  ikke  mit  Hensyn  til  Andre  blot 
for  at  tilfredsstille  Din  Nysgjerrighed ;  og  saa  vilde 
jeg  være  Dig  meget  forbunden,  om  den  Sag  aldrig 
mere  maa  komme  paa  Bane  mellem  os.« 

Dagen  efter  reiste  han  sin  Vei  og  blev  borte 
i  to  Maaneder.  Rosa  blev  beklemt  om  Hjertet 
over  hans  lange  Fraværelse  og  formaaede  ikke  at 
skjule  sin  Angst  for  sine  Nærmeste. 

Dam  og  Jutta,  som  nu  vare  gifte  og  boede  i 
Rosted,  bleve  saaledes  dybere  indviede  i  det,  de 
hidtil  kun  havde  havt  en  Formodning  om.  Jutta 
viste  sig  ikke  som  den  bedste  Trøsterinde,  dertil 
var  hendes  Forbittrelse  paa  Reinfeldt  altfor  stor; 
Fanny  gjorde  bedre  Fyldest,  men  hendes  egentlige 
Støtte,  det  blev  Alexander  Dam. 

»Vær  ikke  bange,«  sagde  han  en  Dag  til 
hende;    »Reinfeldt  kommer  saamænd  nok  igjen,  og 

saa  skal  jeg   tale    med   ham ;    Alt  skal  endnu  blive 
godt' 

Han  kom  ganske  rigtig  omsider,  og  al  hans 
Vrede  syntes  som  blæst  bort.  Mon  det  var  Frug- 
ten af  Alexander  Dams  Formaning?  Var  han  virke- 
lig forsonet,  eller  lod  han  blot  saa  for  at  have 
Fred:  Han  kunde  endogsaa  være  munter,  og  hun 
begyndte  at  troe,  at  han  virkelig  havde  forvundet 
sit  Nag. 

Da  faldt  hun  ham  en  Dag  om  Halsen  og  bad 
ham  tilgive  hende  hendes  Heftighed  i  den  usalige 
Time,  da  hun  havde  talt  ham  saa  ukjærligt  til; 
men  ogsaa  dette  tog  han  med  Ro.  Han  klappede 
hende  paa  Kinden  og  sagde: 

Jo  mindre  vi  tale  om  det,  desto  bedre!« 

Det  var  al  den  Trøst,  hun  fik.  Kort  efter 
døde  hendes  Fader,  og  ved  den  Leilighed  opførte 
han  sig  sømmeligt  og  smukt. 

Saa  havde  deres  Samliv  siden  paa  Overfladen 
været  glat  nok;  men  hans  Ophold  i  Hjemmet  bleve 
stedse  kortere,  hans  Fraværelse  længere.  Naar  han 
var  hjemme,  viste  han  sig  mere  elskværdig  mod 
hendes  Moder,  hvor  trættende  hendes  Selskab  end 
var,  og  drog  hendes  Søstre  og  Dam  til  Huset;  men 
skarpsynet,  som  Rosa  var  bleven  i  Ulykken,  nærede 
hun  en  sørgelig  Anelse  om,  at  det  blot  skete  for 
at  undgaae  at  være  alene  med  hende. 

Dog  havde  der  i  den  sidste  Tid,  inden  han 
var  reist  til  Glumborg,  viist  sig  Tegn  paa  en  For- 
andring  til  det  Bedre  hos  ham,  og  et  af  disse  var, 

at  han  havde  ladet  hende  vide,  hvor  han  tog  hen, 
hvilket  han  nu  længe  ikke  havde  gjort,  og  det  var 
hende  en  Beroligelse  at  vide  ham  hos  sine  Slægt- 
ninge paa  Landet  og  ikke  i  Kjøbenhavn. 

Hun  var  nemlig  ikke  forbleven  ganske  uvidende 
om  det  Liv,  han  førte,  naar  han  var  i  Hovedstaden. 
Tjenstfærdige  Veninder  havde  meddeelt  hende,  hvad 
Rygtet  havde  bragt  til  Rosted  om  denne  Side  af 
hendes  Mands  Liv,  og  hun  havde  rødmet  ved  at 
høre  det. 

Det  var  Borgermesterens  Datter,  Juttas  Ven- 
inde, der  havde  hvisket  hende  det  i  Øret,  og  da 
hun  med  Harme  afviste  denne  Beskyldning  mod 
hendes  Mand  for  Utroskab,  havde  hun  faaet  det 
Svar: 

»Tag  Dig  ikke  det  saa  nær!  Det  er  jo  ikke 
Andet,  end  hvad  enhver  Pige,  der  gifter  sig  med 
en  fornem  og  rig  Mand ,  maa  være  forberedet 
paa. « 

Dog  havde  Rosa  aldrig  hørt  Sligt  om  Georg 
Reinfeldts  Fader. 

Hun  hensank  nu  i  dyb  Modløshed.  Havde 
hendes  Kjærlighedslykke  ikke  været  Andet,  end  et 
kort  Sandsebedrag?  Havde  hendes  Mand  taget  feil 
af  sig  selv,  elskede  han  alligevel  Tekla  Eger,  og 
havde  han  af  Fortvivlelse  over  sit  Feilgreb  styrtet 
sig  i  Udsvævelser? 

Hendes  eget  Hjerte  gav  til  Svar  et  bestemt 
Nei.  Hendes  Mand  havde  fra  først  af  virkelig  havt 
hende   kjær,    derom   kunde   hun    ikke    tvivle.      Det 

var  destoværre  at  formode,  at  Tekla  Eger  ved  sine 
Breve  havde  faaet  Haand  i  Hanke  med  ham  og 
satte  Ondt  for  hende;  men  hun  kunde  umuligt  troe, 
at  han  elskede  Tekla  Eger,  eller  at  han  nogensinde 
havde  elsket  hende,  som  han  havde  elsket  hende 
selv.  Hun  havde  et  Øieblik  tænkt  det,  men  hun 
var  dog  slutteligt  kommen  til  en  anden  Mening. 

Der  havde  maaskee  dog  været  noget  Sandt  i 
Juttas  Venindes  letfærdige  Ord.  Hun  havde  ikke 
vidst,  hvad  hun  gik  ind  til,  idet  hun  ægtede  en 
fornem  Mand.  Hun  havde  begaaet  Feil  og  ikke 
sluttet  sig  til  ham  saa  fuldt  ud,  som  han  formodent- 
lig havde  ventet  og  maatte  ønske  det. 

Vilde  det  være  hende  muligt  at  gjøre  det  uden 
at  fornegte  sig  selv?  En  saadan  Mulighed  begyndte 
dog  at  dæmre  for  hendes  Tanke,  og  hendes  Kjær- 
lighed var  endnu  stærk  nok  til  at  gjøre  Forsøget. 

Hendes  Moder  gav  hende  stedse  den  Trøst: 
Ulykken  kommer  af  Eders  smaae  Kaar  og  Din 
Mands  uheldige  Stilling;  naar  den  Gamle  er  død, 
og  han  kan  da  ikke  leve  evig,  og  I  flytte  til  Am- 
bæk,  saa  vil  det  nok  blive  godt  igjen! 

Ja,  denne  Tanke,  engang  at  komme  til  Ambæk 
og  indtage  den  Plads  der,  som  tilkom  hende,  spillede 
ingen  ringe  Rolle  i  hendes  Hjerte.  Hvor  meget 
deraf,  der  var  Forfængelighed ,  hvor  meget  Kjær- 
lighed til  hendes  Søn,  stod  neppe  klart  for  hende 
selv;  men  hun  havde  en  stærk  Foleise  af  de  Rettig- 
heder, der  tilkom  hende,  og  de  Pligter,  der  paa- 
hvilede hende,    som  Moder  til  Grevskabets  Arving. 

Det  var  denne  Følelse,  der  nu  holdt  hende 
oppe.  For  sin  Søns  Skyld  vilde  hun  taale  Meget, 
og  hvem  vidste  det,  ved  Taalmodighed  og  Var- 
somhed kunde  hun  maaskee  dog  endnu  tilbage- 
vinde sin  Mands  Hjerte. 

Men  idet  hun  nu,  i  denne  eensomme  Natte- 
time, laae  og  grublede  over  Fortiden  og  forsøgte 
at  læse  ind  i  Fremtiden,  fæstede  hun  sin  Tanke 
fornemmelig  paa  Et,  og  det  var  selve  Sønnen,  der 
havde  været  en  væsentlig  Foranledning  til  Uenig- 
hed mellem  sine  Forældre. 

Anton  var  et  meget  tidligt  udviklet  Barn,  og 
den  ulykkesvangre  Luft,  han  havde  levet  i  og  for- 
nummet lige  fra  det  Øieblik,  da  Selvbevidstheden 
vaagnede  hos  ham,  havde  sikkert  bidraget  til  hans 
Fremmelighed. 

Der  var  en  for  hans  Alder  mærkelig  Alvor  i 
hans  Blik  og  hans  Væsen.  Han  formaaede  vist- 
nok ikke  at  give  alle  de  Tanker,  der  rørte  sig  i 
ham,  Ord;  men  det  havde  flere  Gange  kun  altfor 
tydeligt  viist  sig,  at  han  forstod  Sagernes  Stilling. 
Han  var  kommen  til  klar  Erkjendelse  af,  at  der 
var  Splid  mellem  hans  Forældre,  og  lagde  dette  for 
Dagen  ved  paa  den  utvetydigste  Maade  at  stille 
sig  paa  sin  Moders  Side.  Hans  Barnesjæl  for- 
maaede ikke  at  dele  sig;  idet  han  elskede  sin  Mo- 
der, maatte  han  hade  sin  Fader. 

Her  kom  Rosa  til  et  nyt  Punkt  paa  sit  eget 
Synderegister.  Hun  havde  ikke  tilstrækkeligt  mod- 
arbeidet  denne  Sindsretning  hos  Barnet,  der  kunde 

blive  skjebnesvanger;  nei,  hun  havde  vel  snarere  i 
sine  mismodige  Øieblikkc  fundet  sin  Trost  i  Dren- 
gens lidenskabelige,  eensidige  Kjærlighed  til  hende 
og  opmuntret  den. 

Og  saa  Karen,  den  bruunoiede,  muntre  Karen, 
den  Pige,  hun  havde  fæstet  for  Brylluppet,  og  som 
havde  holdt  ud  hos  hende  indtil  denne  Dag  uden 
at  lade  sig  anfegte  af  sin  Stillings  Vanskeligheder 
forholdt  det  sig  ikke  akkurat  med  hende ,  som 
med  lille  Anton? 

Jo,  Karen  havde  aabehbart  afgjort  taget  Parti 
med  sin  Frue  og  mod  sin  Herre.  Hun  var  kun  en 
simpel  Bondepige  uden  Dannelse,  men  hun  havde 
en  klar  Forstand  og  dernæst  en  Egenskab,  der 
havde  gjort  hende  saa  anbefalelsesværdig  som 
Tyende.  Der  var  intet  Erotisk  ved  hende,  hun 
havde  aldrig  havt  nogen  Kjæreste,  svor  at  hun  al- 
drig vilde  gifte  sig  og  levede  alene  for  sit  Herskab 
og  sine  Pligter. 

Hun  var  da  snart  bleven  sin  Huusbond  en 
Torn  i  Øiet,  og  hans  Misfornøielse  med  hende  var 
ikke  uberettiget;  thi  hun  var  sin  Frues  Medskyldige 
og  havde  ingen  ringe  Part  i  den  Modvillie  mod 
Faderen ,  der  havde  taget  saa  stærkt  Overhaand  i 
lille  Antons  Hjerte. 

Rosa  tænkte,  at  hendes  Moder  til  en  vis  Grad 
havde  Ret.  Under  de  større  Forhold  paa  Ambæk 
vilde  Samlivet  mellem  hende  og  hendes  Mand 
neppe  kunnet  blive  saa  pinligt.  Vistnok  havde 
hun    gjort   sig   Indbildninger   om    den    Lykke ,    hun 

havde  drømt  om  at  finde  i  Ægteskabet ,  og  hun 
vilde  under  ingen  Omstændigheder  ganske  und- 
gaaet  Skuffelser;  men  den  Lod  delte  jo  de  fleste 
Hustruer  med  hende,  og  somme  af  dem  havde  dog, 
om  end  gjennem  Kampe,  havt  Held  til  at  bjerge 
mere,  end  Huusfreden,  nemlig  selve  Kjærligheds- 
lykken. 

Vilde  det  blive  hende  muligt  efter  alle  de 
gjennemgaaede  Lidelser  og  haarde  Sammenstød? 
Vilde  hendes  Ægtefælle  være  rede  til  at  tilgive  og 
glemme,  saaledes  som  hun  nu  var  det?  Det  fore- 
kom hende,  at  der  dog  havde  været  nogen  Hjerte- 
lighed og  Varme  i  hans  Kys  og  Haandtryk,  da 
han  for  fjorten  Dage  siden  tog  Afsked  med  hende 
og  reiste  til  Glumborg.  Det  var  vel  Lønnen  for 
hendes  Bestræbelser  for  at  gjøre  ham  Opholdet  i 
Hjemmet  lyst  og  behageligt.  Vistnok  havde  hun 
ikke  derved  opnaaet  at  holde  ham  fra  at  reise  bort 
igjen,  og  hun  havde  været  varsom  nok  til  ikke  at 
gjøre  noget  Forsøg  derpaa;  men  hun  øste  dog 
Haab  af  det  Glimt  af  Kjærlighed,  der  havde  viist 
sig  i  Afskedsøieblikket,  og  hun  mente  baade  nu 
og  siden,  at  dette  Haab  havde  været  grundet. 

Beroliget  ved  denne  Tanke  faldt  hun  omsider 
i  Søvn ,  og  da  hun  seent  paa  Morgenen  stod  op, 
følte  hun  sig  lettere  til  Mode,  end  sædvanligt.  Det 
var  et  af  disse  gode  Øieblikke  med  glade  Anelser, 
der  synes  at  komme  som  et  lykkeligt  Varsel  fra- 
oven,  men  som  ogsaa  kunne  være  lig  et  Solblink 
før  Uveir. 


Der  mødte  hende  strax  en  lille  Anfegtelse. 
Da  Anton  vaagnede,  saae  han  paa  hende  med  sine 
store,  alvorlige  Øinc  og  spurgte: 

l    mig,    Moder,    hvorfor    reiser  Fader    saa 
meget  bort,  og  hvor  er  han  henne? 

lian    er  reist  til  Glumborg   til  sin  Onkel,    Ba- 
ron Stjernholm,  i  svarede  Rosa. 

Men     hvorfor     tager    han     aldrig     os     med5- 
spurgte  Drengen  videre. 

Da  gik  Rosa  hen  til  hans  Seng,  satte  sig  ved 
den  og  gav  sig  til  at  tale  kjærligt  til  ham  om  hans 
Fader.  Blandt  Andet  forklarede  hun  ham,  at  det 
var  dyrt  at  reise  med  Posten,  og  paa  en  Tour 
som  denne,  da  hans  Fader  kjørte  i  sin  Gig,  var 
der  ikke  Plads  til  Flere,  end  ham  selv  og  Jens, 
Karlen. 

Derpaa  kyssede  hun  ham  og  spurgte  ham,  om 
de  skulde  gaae  lidt  hen  til  Bedstemoder?  Det  havde 
Anton  aldrig  Noget  imod,  thi  den  Gamle  var  med 
Aarene  og  især  nu  i  sin  Enkestand  bleven  over- 
maade  snakkesalig  og  var  intet  kjedeligt  Selskab 
for  Børn. 

Hun  hensad  som  Enke  i  det  samme  Huus,'  i 
hvilket  hun  havde  levet  i  saa  mange  Aar  med  sin 
Mand,  og  hvor  deres  Born  vare  fødte  og  opvoxede. 
Der  var  overflødig  Plads  til  hende  og  Fanny  i  det 
store  Huus,  men  hun  vilde  ikke  ud  deraf,  sagde 
hun,  for  de  bare  hende  med  Benene  foran;  og  hen- 
des Mand  havde  efterladt  hende  gode  Kaar,  saa  at 
hun  havde  Raad  til  at  blive  der. 

Da  Rosa  med  Anton  ved  Haanden  nærmede 
sig  sit  Barndomshjem ,  skinnede  Solen  og  dens 
Straaler  faldt  lige  paa  Karnappens  Vinduer.  Pludse- 
ligt mindedes  hun  hiin  Scene  fra  hendes  Kjærlig- 
heds Morgengry,  da  Alexander  Dam  Set.  Hansdag 
for  syv  Aar  siden,  ledsaget  af  Georg  Reinfeldt,  var 
redet  hen  til  Karnappens  Vinduer  og  havde  spurgt 
til  Damernes  Befindende  efter  Klubballet. 

Hvorfor  meldte  denne  Erindring  sig  netop  nu? 
Hun  havde  saa  ofte  seet  Solen  skinne  paa  Kar- 
nappens Vinduer  uden  at  tænke  derpaa.  Nu  viste 
hendes  Hjertenskjærs  Skikkelse  sig  for  hendes  indre 
Syn  i  den  Nimbus  af  Elskværdighed,  som  dengang 
altid  omstraalede  den ,  og  hendes  Hjerte  be- 
vægedes. 

Med  et  gladere  Aasyn,  end  hun  længe  havde 
viist  sine  Nærmeste,  traadte  hun  ind  i  Dagligstuen 
til  sin  Moder  og  forefandt  der  ikke  blot  Fanny, 
men  ogsaa  Dam  og  Jutta,  dog  uden  det,  Fanny 
pleiede  at  kalde  Regimentets  Tros,  nemlig  Barne- 
pigen med  deres  lille  toaarige  Søn  Alexander, 
Juttas  Stolthed,  men  iøvrigt  en  lidet  kjøn,  meget 
tyk  og  urolig  Dreng,  som  skraalte  ved  enhver 
Leilighed. 

Tante  Fanny  led  ikke  Børn;  Anton  skulde 
just  ikke  prale  af  de  Kjærtegn,  hun  havde  spen- 
deret paa  ham.  Hun  var  nu  moden  Jomfru,  men 
Aarene  havde  ikke  forskjønnet  hende;  de  havde 
dæmpet  hendes  Livlighed,  men  ikke  givet  hende 
Erstatning  i  større  Blidhed. 

Hverken  Jutta  eller  Rosa  kunde  blive  klog  paa 
hende,  men  det  kunde  Alexander  Dam.  Der  boer 
Meget  i  Fanny  ,  plelede  han  at  sige. 

Hun  sad  just  og  talte  med  ham ,  da  Rosa 
traadte  ind  med  Anton  ved  Haanden ;  men  ikke 
saa  snart  opdagede  Drengen  Onkel  Alexander,  før 
han  fløi  hen  til  ham  og  op  paa  hans  Knæ,  thi 
Onkel  Alexander  var  hans  Afgud. 

»Saa,«  sagde  Fanny,  idet  hun  reiste  sig,  »nu 
bliver  der  da  ikke  et  fornuftigt  Ord  at  tale  med 
Dig,  Dam;«   og  saa  gik  hun  hen  til  de  Andre. 

Deri  gjorde  hun  rigtigt.  Dam  gav  sig  til  at 
lege  med  Anton  og  anticiperede  derved  den  Mor- 
skab, der  ventede  ham,  naar  hans  egen  Søn  blev 
saa  stor,  at  han  kunde  tumle  saaledes  med  ham 
Det  kjendtes  ret  paa  Juttas  Mand ,  hvor  lykkelig 
han  var  bleven  i  sit  Ægteskab. 

Andet  kunde  da  heller  ikke  siges  om  Jutta 
selv;  men  da  Rosa  traadte  ind,  saae  Jutta  ikke 
meget  oprømt  ud;  thi  i  en  halv  Time  havde  hun 
nu  maattet  sidde  og  høre  paa  sin  gamle  Moders 
Passiar,  og  det  var  unegtelig  en  Taalmodighcds- 
prøve. 

Kathinka  van  Dolmer  var  ikke  gammel  nok  til 
at  gaae  i  Barndom ,  og  dog  maatte  man  tænke, 
at  til  det  Stadium  var  hun  naaet,  skjøndt  før  Tiden. 
Enten  var  hun  overstadig  lystig,  eller  hun  gav  den 
bedrøvede  Enke,  sukkede  over  sin  eensonime  Stilling 
og   sin   Forladthed,    priste  sin   salig   Mands   Dyder 

og  græd  over,  at  Vorherre  saa  tidligt  havde  taget 
ham  fra  hende;  og  i  det  Hjørne  var  hun  idag. 

»Du  gode  Gud,«  havde  Jutta  engang  sagt  til 
sin  Mand,  »lyver  Moder,  eller  er  hun  fra  Forstan- 
den? Mine  Forældres  .  Ægteskab  var  jo  egentlig 
slet  ikke  lykkeligt,  og  det  er  jo  ikke  til  at  tage 
feil  af,  at  Faders  Bortgang  blev  en  Lettelse  for 
hende  og  gjorde  hendes  Liv  mere  frit  og  lykkeligt.« 

»Du  dømmer  der  for  skarpt,«  havde  hendes 
Mand  da  svaret  hende.  »Fantasien  spiller  ganske 
vist  Din  Moder  nogle  smaae  Puds,  naar  hun  taler 
om  Fakta,  men  hun  holdt  alligevel  af  Din  Fader, 
og  hun  er  i  det  Hele  en  hjertensgod  Kone.« 

»Gud  velsigne  Dig  for  Din  Taalmodighed,  som 
synes  at  jevne  Alt  for  Dig,«  svarede  Jutta,  »men 
jeg  formaaer  ikke  at  gaae  omkring  med  et  Bind 
for  Øinene,  eller  vende  det  døve  Øre  til,  som  det 
lader  til,  at  Du  gjør.  Naar  jeg  hører  Moder  snakke, 
er  jeg  til  Mode,  som  om  jeg  var  i  en  Daarekiste.« 

»Saamænd,«  sagde  Alexander  Dam  heel  sagt- 
modigt; »men  lad  os  blot  ikke  glemme,  at  vi  Alle, 
mere  eller  mindre,  selv  have  en  Rem  af  Huden. 
Stikker  der  ikke  nogen  Galskab  i  enhver  af  os, 
Jutta?« 

Det  vilde  hans  selvbevidste  og  klarhovedede  Hu- 
stru paa  ingen  Maade  indrømme;  men  hun  tænkte 
undertiden,  saaledes  ogsaa  denne  Formiddag,  at  hvad 
hun  ikke  havde,  det  vilde  hun  kunnet  faae,  om 
Fannys  Lod,  at  være  deres  Moders  Selskaberinde 
paa  de  gamle  Dage,  var  bleven  hendes. 

Rosa  kom,  det  er  en  tung  Skjebne  at  blive  Enke, 
Jutta,  især  naar  man  har  havt  saadan  en  Mand, 
som  Din  Fader  var.  Din  Mand  kan  være  meget 
brav,  mit  Barn;  naar  han  blot  ikke  var  saa  stor, 
ikke  gik  saa  tungt  og  ikke  talte  saa  hoit.  Reinfeldt 
gaar  saa  let  som  en  Solodandser,  og  saa  har  han 
saadan  en  blid  og  behagelig  Stemme ! 

Og  da  Rosa  i  det  Samme  traadte  ind  ad  Døren 
med  Anton,  reiste  hun  sig,  hvor  tyk  hun  end  nu 
var,  og  uagtet  det  faldt  hende  besværligt,  og  ud- 
brød med  et  straalende  Ansigt: 

Nei    see,    der    har   vi  jo  vor  lille  Grevinde  og 
det  søde,  lille  Grevebarn !« 

Grevebarnet  unddrog  sig,  som  allerede  fortalt, 
sin  Bedstemoders  Omfavnelse  og  floi  strax  hen  til 
sin  store  Onkel;  men  Grevinden  lod  sig  taalmodigt 
kjærtegne. 

Dog  vilde  hun  derefter  hen  og  hente  sin  Søn, 
for  at  han  skulde  sige  sin  Bedstemoder  smukt  God- 
morgen; men  lige  som  hun  vendte  sig  om  og  kaldte 
paa  ham,  gik  Døren  op,  og  en  lille  undersætsig 
Mand  med  et  rødt  Ansigt  og  hvide  Haar  traadte 
ind  og  bukkede  ærbødigt;    det   var  Niels  Gjørding. 

Han  gik  lige  hen  til  Rosa,  som  stirrede  for- 
bauset  paa  ham.  Han  havde  jo  aldrig  taget  nogen 
Notits  af  hende;  hans  uventede  Tilsynekomst  og 
alvorsfulde  Mine  vakte  strax  Anelser  hos  hende 
om,  at  der  maatte  være  noget  Alvorligt  paa  Færde. 

Mon  der  var  tilstødt  hendes  Mand  en  eller  anden 
Ulykke? 

»Jeg  beder  Deres  Naade  undskylde,«  sagde 
han,  idet  han  standsede  og  først  bukkede  for  Rosas 
Moder,  »at  jeg  uanmeldt  trænger  herind;  men  jeg 
kommer  i  et  vigtigt  og  paatrængende  Ærinde.« 

Derpaa  vendte  han  sig  til  Rosa  og  sagde: 

»Sagen  er  den,  at  Lehnsgreven  i  Nat  er  vendt 
tilbage  fra  Udlandet  og  indtruffen  paa  Ambæk.« 

»Ih,  Gud  hjelpe  os,  er  han  det?«  udbrød  Rosas 
Moder  og  slog  Hænderne  sammen. 

»Ja  han  er,«  foer  Gjørding  fort,  »men  i  en 
meget  lidende  Tilstand.  Min  stakkels  gamle  Herre 
har  gjort  Reisen  altfor  forceret.  Han  blev  syg  paa 
Veien,  men  Intet  kunde  standse  ham.  Som  han 
sagde  til  mig,  da  jeg  hjalp  ham  ud  af  Vognen: 
»Jeg  er  kommen,  Gjørding,  for  at  døe  i  min  Rede!«« 

Rosa  stirrede  paa  Gjørding  med  et  spændt 
Blik,  mens  han  vedblev  og  sagde: 

»Naa,  vi  ville  haabe,  at  det  ikke  er  saa  slemt, 
skjøndt  Doktor  Brix  mener,  at  det  seer  betænkeligt 
nok  ud.  Selv  synes  han  at  være  paa  det  Rene 
med,  hvad  Enden  paa  hans  Sygdom  vil  blive;  thi 
uagtet  Brix  havde  paabudt  fuldkommen  Ro  og  bad 
ham  om  at  undgaae  enhver  Anledning  til  Sinds- 
bevægelse, lod  han  mig  dog  i  Morges  kalde  og  lod 
mig  vide,  at  han  ønskede  at  see  Grev  Georg  og 
Dem,  Fru  Grevinde,  og  lille  Grev  Anton,«  føiede 
Gjørding  til,  idet  han  bukkede  for  Rosa. 

»Det  kommer  seent,  Gjørding,«    udbrød  Rosas 

Moder  henne  fra  sin  Sofa,   -men  seent  er  jo  bedre, 
end  slet  ikke. 

Tilvisse,  Deres  Naade,  svarede  Gjørding  med 
Vægt,  »meget  bedre!  Jeg  kom  lige  nu,«  vedblev 
han,  idet  han  atter  vendte  sig  til  Rosa.  Vognen 
holder  ved  Deres  Bolig,  Fru  Grevinde!  Jeg  fik  at 
vide  af  Deres  Pige,  at  Grev  Georg  er  fraværende 
—  meget  uheldigt!  Jeg  skjønner  imidlertid  ikke 
rettere,  end  at  De  nu  bør  tage  med  mig  alligevel, 
om  De  da  synes: 

Ih,  naturligviisl«  lød  det  atter  fra  den  Gamle 
henne  i  Sofaen.  See  bare,  at  Du  kommer  afsted 
i  en  Fart,  Ra 

Men   Moder    dog!«    udbrød    Jutta    indigneret, 
lad  Rosa  raade  sig  selv!« 

Der  kan  jo  ikke  være  Tvivl  om,  hvad  jeg  bør 
gjore,  Jutta!  sagde  Rosa  i  stor  Sindsbevægelse. 
^Kom,  Hr.  Gjørding,  jeg  gaaer  strax  med  Dem!« 
Derpaa  tog  hun  Anton  ved  Haanden  og  gik, 
efterfulgt  af  Gjørding,  som  i  Forbigaaende  hilste 
paa  Dam. 

»Jeg  har  altid  alligevel  tænkt  godt  om  Lehns- 
greven,«  sagde  denne,  idet  han  trykkede  Gjørdings 
Haand;  »gid  han  maa  gaae  det  igjennem  og  leve! 

Men   neppe   havde   Døren   lukket   sig   efter   de 

Bortgaaende,  før  den  Gamle  henne  i  Sofaen  udbrod : 

»Naa,  Gud  være  lovet!    Nu  er  han  da  endelig 

i  Færd  med  at  himle!    Saa  kan  Alt  blive  godt  for 

Reinfeldt  ost  Rosa!«  — 

Veien  til  Rosas  Hjem  var  ikke  lang  og  blev 
hurtigt  tilbagelagt. 

Hun  bad  Gjørding  træde  indenfor,  mens  hun 
og  hendes  Søn  gjorde  sig  i  Stand  til  Touren,  og 
han  fulgte  Opfordringen.  Anton  blev  overladt  til 
Karens  Omsorg,  og  Rosa  selv  kom  atter  hurtigt  til 
Syne,  iført  Kaabe  og  Hat. 

Hun  ønskede  at  tale  nærmere  med  Gjørding 
om  sin  Svigerfaders  Tilstand  og  Sindsstemning, 
men  hun  kom  ikke  til  Orde,  thi  han  spurgte  hende 
strax  om,  hvor  hendes  Mand  var  reist  hen,  og  naar 
hun  ventede  ham  tilbage?  Da  han  fik  at  vide,  at 
han  var  paa  Glumborg,  sagde  han: 

»Naa,  det  er  endda  godt!  Jeg  skal  strax,  naar 
vi  ere  komne  til  -Ambæk,  sende  en  Stafet  efter 
ham.  løvrigt  skulle  vi  passe  paa,  thi  hans  Vei 
hjem  gaaer  over  Ambæk,  om  han  da  ikke  gjør  Af- 
stikkere; men  hør,«  vedblev  han,  idet  han  tog  en 
Billet  ud  af  sin  Brystlomme,  »  Frøken  Eger  gav  mig 
dette  Brev  til  ham.  Det  er  bedst,  at  jeg  giver  det 
til  Dem,  Fru  Grevinde,  og  efter  min  Mening  bør 
De  aabne  det  og  læse  det.  Ja,«  sluttede  Gjørding, 
»jeg  tænker  mig  nemlig  Muligheden  af,  at  Brevet 
kan  indeholde  en  eller  anden  Besked  med  Hensyn 
til  Deres  forestaaende  Møde  med  Kammerherren, 
som  De  bør  vide,  inden  De  tager  derop;  men  De 
maa  jo  selv  afgjøre,  om  — « 

Rosa  havde  grebet  Billetten,  inden  han  fik  talt 
ud.  En  sikker  Forudfølelse  sagde  hende,  at  Billetten 
ikke  var  bestemt  til  at  læses  af  hende,   og  at  hun 

kunde    faae   Utak,    om    hun   gjorde   det;    men    hun 
kunde  ikke  modstaae  Fristelsen. 

Hun  gik  hen  til  Vinduet  og  vendte  Ryggen  til 
Gjørding,  mens  hun  hurtigt  rev  Billetten  op  og 
læste  den.  Der  undslap  hende  et  lille  Udraab,  saa 
at  Gjording  forundret  saae  op ;  men  hun  fattede 
sig  hurtigt,  vendte  sig  imod  ham  og  sagde:  »det 
er  godt!« 

Dog  blussede  hendes  Kinder,  og  hendes  Øine 
funklede. 

I  det  Samme  kom  Karen  med  Anton. 

» Saa,-  sagde  Rosa  hurtigt  og  energisk,  »lad 
os  nu  komme  afsted ! 

Et  Øieblik  efter  rullede  Vognen  bort  med  dem. 

Tekla  Egers  Brev  var  lige  saa  kort  som  be- 
tydningsfuldt.    Det  lød  saaledes: 

Kom    helst    alene;     Din    Fader    taaler    ikke 
megen  Sindsbevægelse.« 

Nu  mente  Rosa  at  have  faaet  Vished  for,  hvad 
hun  længe  havde  formodet.  Tekla  Eger  var  hendes 
dødelige  Fjende;  ja,  hun  havde  vel,  saa  vidt  det 
lod  sig  udføre  paa  Afstand,  gjort  sit  Muligste  til 
at  undergrave  hendes  Lykke. 

Dog  frygtede  Rosa  ikke  for  at  staae  Ansigt 
til  Ansigt  med  hende.  Hun  længtes  tvertimod  der- 
efter. Hun  vilde  vove  en  Dyst  med  hende  og  rive 
Masken  af  hende.  Hun  glædede  sig  over  sin 
Mands  Fraværelse,  som  havde  givet  hende  frie 
Hænder.     Hun    mente,    at   hun  vilde  føle  sig  stærk 

iS 

paa  sin  egen  Grund,  thi  det  maatte  Ambæk  dog 
blive  nu,  da  hendes  egen  Svigerfader  kaldte  hende 
derhen;  og  i  al  denne  Ophidselse  gik  den  milde, 
sorgblandede  Glæde,  som  hun  havde  felt,  da  Kaldet 
kom  til  hende,  tabt. 


ANDET  KAPITEL. 


I  det  Gemak,  hvor  den  gamle  Greve  havde 
tilbragt  saa  stor  en  Part  af  sit  Liv,  syslende  med 
Godsforretninger,  eller  med  Forberedelser  til  en  af 
sine  store  Feter,  eller  nydende  et  dolce  far  niente 
med  en  af  de  prindselige  Cigarer  i  Munden,  laae 
han  nu  henstrakt  paa  Sygeleiet. 

Strax  da  han  traadte  ud  af  Reisekarethen, 
havde  han  givet  Ordre  til,  at  hans  Seng  skulde 
flyttes  derind. 

»Lad  saa  mig  ligge  i  Dit  Sovekammer,«  sagde 
TeklaEger;  »det  er  bedst,  at  jeg  er  i  Din  Nærhed.  ; 

»Det  er  nok  kun  lige  til  Nød,  at  jeg  kan  huse 
Dig,  svarede  den  Gamle  med  et  svagt  Smiil,  idet 
han  med  Besvær  og  støttet  til  Gjørdings  Arm  traadte 
over  Dørtærskelen  og  ind  i  sit  næsten  tomme  Huus. 
Ih,  bevares!«  udbrød  Gjording,  »saa  blottede 
for  Meubler  ere  vi  virkelig  ikke;  jeg  har  ladet  det 
bedste  Gjesteværelse  ovenpaa  gjore  i  Stand  til  Frø- 
kenen.« 

Men  Frøkenen  blev  ved  Sit,  og  Lehnsgreven 
gjorde  ingen  Indvendinger,  men  han  takkede  hende 
heller  ikke  for  hendes  Omhu. 

Ved  Indtrædelsen  i  Dagligværelset  og  ved  Synet 
af  de  kjendte  og  kjære  Omgivelser  blussede  den 
Syges  Livskraft  op,  og  han  lignede  et  Øieblik  igjen 
sig  selv.  Han  lod  sit  skarpe  Blik  løbe  rundt  i 
Stuen  og  sagde: 

»Tak,  Gjørding!  Jeg  seer,  at  De  har  vaaget 
over  min  Helligdom  og  conserveret  Alting  godt; 
men  Skrivertøiet  der  henne  staaer  ikke  paa  sin 
vante  Plads.  Flyt  det  længere  til  Høire,  Brøstrup; 
og  hvor  er  min  gamle  Opskjærekniv,  den  jeg  paa 
min  første  Reise  kjøbte  paa  Rigi  Culm  og  glemte 
at  tage  med?« 

Han  ventede  imidlertid  ikke  paa  Svar,  og  det 
viste  sig  ogsaa  snart,  at  denne  Livlighed  kun  var  et 
Symptom  paa  Feber. 

Dog  var  hans  Hoved  klart  nok  til,  at  han  selv 
kunde  træffe  Bestemmelse  om  Værelsets  Indretning. 
Siddende  i  sin  Lænestol  overværede  han  Omflyt- 
ningen og  forlangte  Sengen  stillet  midt  i  Stuen  og 
saaledes,  at  han  fra  den  havde  sin  hensovede  Hu- 
strues  Portrait  for  Øie. 

Tekla  Eger  blev  rørt  over  dette  Beviis  paa 
hans  Hjertes  Trofasthed  —  hun,  som  nu  i  syv 
lange  Aar  ikke  havde  pønset  paa  Andet,  end  paa 
at  gjøre  hans  Søn  til  en  troløs  Ægtemand!  Saa 
forunderligt  selvmodsigende  kan  et  Menneske  ære 
Dydens  Princip    og   dog   i  Gjerningen   krænke   det. 


-77 

Da  den  Gamle  var  kommen  i  Seng,  faldt  han 
i  Søvn,  men  vaagnede  dog  snart  igjen.  Tekla  Eger 
vaagede  selv  hos  ham,  og  da  hun  henad  Morgen- 
stunden fandt,  at  den  Syges  Tilstand  forværredes, 
lod  hun  Doktor  Brix  kalde. 

Da  hans  lange,  magre  Skikkelse  i  den  kjendte 
graae  Frakke  kom  gaaende  over  Gaardspladsen, 
skyndte  Tekla  Eger  sig  ud  til  ham.  Hun  yndede 
ham  ikke;  han  var  en  Læge  af  den  gamle  Sort, 
kort  for  Hovedet  og  tog  ikke  mindste  Hensyn  til 
sine  Patienters  Stilling  eller  Kaar,  hvilket  havde 
skadet  ham  i  hans  Praxis;  men  hans  gamle  Vel- 
ynder paa  Ambæk  havde  været  fordomsfri  nok  til 
trods  Doktorens  frastodende  Væsen  at  vurdere  hans 
Ærlighed,  Paalidelighed  og  Dygtighed  efter  For- 
tjeneste. 

■> Velkommen  tilbage,  Frøken,«  sagde  Brix  og 
nikkede  temmelig  uærbødigt  til  hende,  -»men  hvilke 
Historier!« 

Ja,:  svarede  hun  og  rakte  Doktoren  nedladende 
sin  Haand,  »jeg  er  meget  bange  for  stakkels  Onkel; 
han  er  frygtelig  mat  og  angreben.« 

Det  troer  jeg  Pinedød  nok,«  udbrød  Doktoren; 
»naar  en  Mand  i  sit  sex  og  halvfjerdsindstyvende 
Aar  og  nu  vant  til  et  mildere  Klima,  i  den  skarpe 
Foraarsluft  farer  som  en  Coureer  gjennem  det  halve 
Europa  herop,  saa  maa  han  jo  ligge  paa  sine  Gjer- 
ningcr. 

Siig   for  Guds  Skyld    ikke   det  til  ham,<    bad 

Tekla  Eger;  »tag  lempeligt  paa  ham;  han  taaler 
ikke  at  blive  irriteret.« 

»Bah,  min  gode  Frøken!«  svarede  Doktor  Brix 
med  et  barskt  Smiil,  »jeg  pleier  at  see  mig  for  og 
veed  nok,  hvad  jeg  gjør.  En  syg  Mand  er  i  mine 
Øine  en  syg  Mand,   forstaaer  De?« 

Derpaa  gik  han  hurtigt  ind ;  men  da  han  var 
kommen  ind  i  Sygeværelset,  nærmede  han  sig 
Sengen  med  sagte  Skridt.  Han  troede,  at  Patienten 
sov,  men  det  viste  sig  dog  ikke  at  være  Tilfældet. 
Lehnsgreven  slog  Øinene  op  og  sagde : 

»Naa  er  De  der,  Brix!  Min  Niece  har  for- 
modentlig ladet  Dem  kalde?  Jeg  er  bange  for,  at 
her  ikke  er  Meget  for  Dem  at  gjøre.« 

»Naa,  naa,  Hr.  Kammerherre,«  svarede  Brix, 
idet  han  tog  Plads  ved  Sengen,  »lad  os  nu  først 
see!  Den  øverste  Etage  er  klar,  som  jeg  mærker, 
og  det  er  allerede  Noget.  Overanstrengelse  paa 
Reisen  og  en  slem  Forkjølelse,  Andet  er  det  vel  ikke.« 

Dette  blev  sagt  med  stor  Blidhed  og  i  en  op- 
muntrende Tone;  men  det  var  et  meget  slemt  Tegn 
hos  gamle  Brix.  Naar  Sygdommen  efter  hans  Me- 
ning ikke  havde  videre  at  betyde,  saa  pleiede  han 
at  skjende  og  brumme,  men  naar  der  var  virkelig 
Fare,  saa  blev  han  altid  blid. 

Den  Syge  saae  ham  et  Øieblik  alvorsfuldt  ind 
i  Øinene  og  sagde  derpaa: 

»Lad  det  fare,  Brix!  De  kan  ikke  sætte  mig 
Blaar  i  Øinene.« 

»Ikke  det?«  spurgte  Doktoren  og  nikkede  mildt. 

Xaa,  lad  mig  da  nu  høre,  hvad  De  selv  mener 
om  Deres  Tilstand.  Naturligviis  kan  Patientens  eget 
Votum  have  Betydning  for  Lægen.« 

At  dette  vil  ende  med  Døden,«  svarede  Lehns- 
greven;  hans  Stemme  rystede  lidt;  »men,«  føiede 
han  til,  »maaskee  ikke  lige  strax ;  gamle  Folk  kunne 
være  seige,  og  Pinen  kan  blive  lang  og  drøi  nok. 
Siig  mig  nu  Deres  oprigtige  Mening;  mener  De.  at 
det  vil  gaae  hurtigt,  eller  kan  det  trække  ud? 

»Godt,  det  skal  jeg,«  svarede  Brix,  og  gav 
sig  derpaa  til  at  fole  Pulsen  og  spørge  sin  Patient 
nærmere  ud. 

Da    han   var    færdig  dermed,    blev  han   nogle 

Øieblikke   siddende   taus;    men    endelig  sagde  han: 

Efter   min    Mening   er   der   ingen    øjeblikkelig 

Fare.    Det  staaer  ikke  for  mig  som  en  Umulighed, 

at  De  jo  kan  komme  Dem.« 

»Men  De  troer  det  dog  ikke,«  lød  det  heftige 
Svar.      »Tal  reent  ud  af  Posen  til  mig,  Brix! 

Og  hvad,  kjære  Hr.  Kammerherre,«  sagde 
den  gamle  Læge  roligt,  »troer  De  da,  at  der  er  i 
min  Pose,  eller  kan  være  deri,  undtagen  Gisninger? 
Gud  er  Livets  og  Dødens  Herre.  Jeg  er  gammel 
og  erfaren  nok  til  adskillige  Gange  at  have  op- 
levet, hvorledes  han  kan  slaae  os  Læger  paa  Munden. 
Han  lader  gamle  Mennesker  gjennemgaae  svære 
Sygdomme  og  puster  de  Unges  Liv  ud  som  et  Lys; 
han  lader  en  Patient  døe  mellem  den  dygtigste 
Læges  Hænder   og  en  anden  leve  trods  den  meest 


28o 

fuskeragtige  Behandling,  saa  at  en  Kvaksalver  kom- 
mer til  at  staae  med  Palmer  i  Hænderne.« 

Lehnsgreven  havde  lukket  sine  Øine  og  holdt 
sine  magre  Hænder  fast  sammenfoldede,  som  om 
han  gjorde  Vold  paa  sig  selv  for  ikke  at  afbryde 
Doktoren. 

»Men  derfor  regner  jeg  ikke  min  Konst  for 
Intet,«  vedblev  Brix.  »Jeg  troer,  at  den  Mening 
om  Deres  nuværende  Tilstand,  jeg  før  udtalte, 
træffer  det  Rette;  men  alligevel  siger  jeg:  er  der 
Noget,  der  ligger  Dem  paa  Hjerte,  og  som  De  for 
alle  Tilfældes  Skyld  ønsker  at  ordne,  saa  gjør  det!« 

»Tak!«  svarede  den  Syge  og  saae  op,  »nu 
veed  jeg  Besked  1« 

»De  veed  Pokker  heller,  Hr.  Kammerherre,« 
sagde  Brix  med  Lune.  »Jeg  vil  dog  helst  slaaes 
lidt  med  Livets  Fjende,  inden  jeg  giver  Evret  op; 
ikke  for  at  vinde  en  Triumf  som  Læge  —  blæse 
med  det ;  men  for  at  afbetale  min  Taknemmeligheds- 
gjeld  til  Dem.  De  har  altid  været  mig  og  min 
Familie  god  —  Gud  velsigne  Dem  derfor,  og  han 
give  mig  Held  til  at  bjerge  Dem  en  Stund  endnu!«' 

Lehnsgreven  rakte  Doktoren  sin  Haand,  og  et 
elskværdigt  Smiil,  der  erindrede  om  hans  Velmagts- 
dage, oplivede  hans  blege  Aasyn. 

»Men  hør,«  sagde  Brix,  idet  han  reiste  sig  for 
at  gaae,  »vær  nu  fornuftig  og  hjelp  selv  lidt  til! 
Har  De  Forretninger  at  afgjøre,  saa  gjør  det  saa 
kort  af  som  muligt.  Ro,  min  kjære  Hr.  Kammer- 
herre, saa  lidt  Sindsbevægelse,  som  muligt,  og  let 


28] 


fordøielig  men  styrkende  Næring,  som  jeg  nu  skal 
give  Madam  Jensen  nærmere  Besked  om  —  men 
foreløbigt  ingen  Medicin  —   der  har  De  min  Recept  I 

Den  Syge  gjorde  blot  en  svag  Bevægelse  med 
Hovedet,  da  Doktoren  forlod  ham,  idet  han  viste 
ham  et  muntert  Ansigt;  men  den  muntre  Mine 
forsvandt,  da  han  var  kommen  udenfor,  og  den 
Besked,  han  nu  gav  Tekla  Eger,  lød  ikke  meget 
trøstelig. 

5ee  at  holde  hans  Mod  oppe,-;   sagde  han  til- 
sidst,     det  er  saa  vigtigt,  og  skaf  ham  Ro! 

Men  det  viste  sig  at  være  umuligt;  thi  kort 
efter  at  Doktoren  var  gaaet,  lod  han  Gjording  kalde, 
og  Virkningen  af  hans  Samtale  med  ham  have 
vi  seet. 

Tekla  Eger  fik  imidlertid  at  vide,  hvilket  Hverv 
der  var  overdraget  Gjørding,  og  gjorde  et  Forsøg 
paa  at  bevæge  den  Gamle  til  i  det  Mindste  at 
vente  med  at  lade  Grev  Georg  og  hans  Familie 
hente ;  men  denne  hendes  Mellemkomst  blev  meget 
ilde  optaget.  Hun  fik  et  vredt  og  afvisende  Svar; 
aldrig  før  havde  hendes  Onkel  og  faderlige  Ven 
talt  hende  til  i  den  Tone. 

Saa  gjorde  hun  det  lille  underfundige  Forsøg 
med  Billetten  til  Grev  Georg.  Hun  haabede,  at 
det  vilde  lykkes.  Hun  havde  Grund  til  at  antage, 
at  han  ikke  vilde  være  saa  begjærlig  efter  at 
sin  Kone  med  op  til  Ambæk;  formodentlig  vilde 
han  tvertimod  være  tilfreds  med  at  faae  et  Paa- 
skud til  at  lade  hende  blive  tilbage;  og  hun  tænkte, 


282 


at  hvis  han  ikke  var  hjemme,  vilde  Rosa  ikke  have 
Mod  til  at  komme  alene. 

Nu  var  hun  spændt  paa  at  see,  hvem  Gjør- 
ding  bragte  med  sig.  Hun  stod  i  Døren,  da  Vognen 
kom  farende,  og  det  stod  tydeligt  at  læse  i  hendes 
udtryksfulde  Ansigt,  hvad  hun  følte,  da  det  viste 
sig,  at  Rosa  kom  uden  sin  Mand. 

Hun  var  hurtigt  gaaet  ned  ad  Steentrappen, 
men  standsede  nu  brat,  tog  ingen  Notits  af  Rosa 
og  hendes  Søn  og  vendte  sig  til  Gjørding,  idet  hun 
spurgte : 

»Hvor  er  Grev  Georg?« 

»Bortreist,«  svarede  Gjørding,  studsende  over 
den  skarpe  Tone,  hvori  Spørgsmaalet  blev  gjort. 

Hans  Forlegenhed  forøgedes,  da  han  saae,  at 
Frøken  Tekla  slet  ikke  gjorde  Mine  til  at  byde 
Grevinde  Rosa  velkommen. 

»Vil  De  maaskee,«  sagde  han,  »antage  Dem 
Grevinden,  mens  jeg  gaaer  ind  til  Lehnsgreven  og 
melder  vor  Ankomst?« 

Derpaa  skyndte  han  sig  ind  i  Huset. 

Tekla  Eger  gik  langsomt  opad  Steentrappen, 
men  standsede  i  Døren  og  vendte  sig  mod  Rosa, 
der  var  fulgt  efter  med  lille  Anton  ved  Haanden. 
Hun  bøiede  Hovedét  en  lille  Smule  og  sagde: 

»Vær  saa  god!  Vil  De  gaae  ind  med  i  mit 
Værelse  og  blive  der,  indtil  Onkel  lader  Dem  kalde?« 

»Nei  Tak!«  svarede  Rosa  og  saae  hende  lige 
ind  i  Øinene.  »De  skal  ingen  Uleilighed  gjøre 
Dem  for  min  Skyld!     Jeg  haaber,  at  Veien  til  min 

Svigerfader  ikke  nodvendigviis  gaaer  gjennem  Deres 
Værelse.« 

Tekla  Eger  studsede. 

har  skrevet  dette  til  min  Mand,  vedblev 
Rosa,  idet  hun  tog  Billetten  frem;  »jeg  har  læst 
det.  Det  er  det  første  af  Deres  mange  Breve  til 
ham,  jeg  har  læst;  men  nu  kan  jeg  slutte  mig  til, 
af  hvad  Beskaffenhed  de  øvrige  maa  være.  Nu 
kan  jeg  tage  mine  Forholdsregler,  og  jeg  vil  gjøre 
det.  Jeg  skal  aabne  Øinene  paa  Lehnsgreven ;  han 
skal  lære  Dem  at  kjende,  som  De  virkelig  er,  og 
dermed  vil  Deres  Rolle  paa  Ambæk  være  udspillet! 

Ja,  tænkte  jeg  det  ikke  nok,  <  udbrød  Tekla 
Eger  og  slog  Hænderne  sammen.  »De  og  Deres 
have  forbittret  min  gode  Onkels  Liv  paa  de  gamle 
Dage,  og  nu  vil  De  sætte  Kronen  paa  Værket, 
give  en  Scene  inde  hos  den  syge  Mand  og  slaae 
ham  ihjel !  Noget  Saadant  frygtede  jeg,  og  derfor 
gjorde  jeg  et  Forsøg  paa  at  holde  Dem  herfra.' 

»De  lyver,«  svarede  Rosa  djærvt.  »De  undte 
mig  ikke  min  Svigerfaders  Velsignelse,  det  er  Tingen. 
Ogsaa  det  Andet,  De  sagde,  er  Usandhed.  Intet, 
aldeles  Intet  har  jeg  og  mine  gjort  for  at  forbittre 
Livet  for  min  Mands  Fader;  har  jeg  maaskee  plaget 
ham  ved  at  sende  ham  Breve?  Paa  anden  Maade 
kunde  jeg  det  jo  ikke,  siden  han  gjorde  enhver 
personlig  Tilnærmelse  fra  vor  Side  umulig;  men 
det  har  sikkert  for  en  stor  Deel  været  Deres  Værk. 

Mener  De?  spurgte  Tekla  Eger  med  et  spy- 
digt Smiil. 

;>Moder,«  sagde  lille  Anton,  »lad  os  kjøre  hjem 
igjen!«  og  saa  gav  han  sig  til  at  græde. 

Mens  Rosa  tørrede  hans  Øine  og  kyssede  ham, 
sagde  Tekla  Eger,  idet  hendes  mørke  Øine  funklede: 

»De  vil  have  aaben  Krig  —  godt,  De  skal 
faae  den ! « 

I  det  Samme  kom  Gjørding.  Han  kunde  see 
paa  Damernes  ophidsede  Ansigter,  at  noget  Ube- 
hageligt var  forefaldet,  men  han  lod,  som  om  han 
Intet  mærkede,  og  bad  nu  Rosa  om  at  følge  ind 
med  til  Greven. 

Strax  da  hun  var  kommen  ind  i  Sygestuen, 
og  hun  havde  faaet  Øie  paa  den  Gamle,  skjønnede 
hun,  at  der  ikke  kunde  være  Tale  om  en  saa  an- 
gribende Samtale,  som  hendes  Hu  stod  til.  Hans 
Ansigt  var  indfaldent,  og  hans  Øine  lyste  med 
Feberglands. 

Da  hun  var  kommen  hen  til  Sengen,  fæstede 
han  sit  Blik  paa  hende  og  sagde: 

»Tak,  fordi  De  kom  1  Mon  Georg  snart  kommer?« 

»Jeg  haaber  det,«  svarede  Rosa,  idet  hendes 
Taarer  brøde  frem;   »her  er  lille  Anton.« 

Anton  lod  sig  modstræbende  føre  hen  til  Sengen 
og  saae  paa  sin  Bedstefader  med  et  sky  Blik.  Den 
Syge  saae  paa  ham  og  sagde: 

-Hm!  Brøstrup,  giv  Drengen  nogle  af  de  franske 
Bonbons!« 

Men  Brøstrup  var  slet  ikke  i  Stuen. 

Nu  kom  imidlertid  Doktor  Brix  og  vinkede  ad 
Rosa.     Doktoren  og  hun  vare  gamle  Bekjendte,  thi 

han  kom   ofte  til  Rosted.      Da   de  vare  komne  ind 
i  Kabinettet,  som  forte  til  Forstuen,  sagde  han : 

»De  seer  nok,  hvorledes  Sagerne  staae,  kjære 
Grevinde !  Det  gaaer  stærkt  ned  ad  Bakke  med 
ham;  han  er  meget  ringere,  end  han  var  i  Morges, 
da  han  sendte  Bud  efter  Dem.  Det  er  ikke  værdt, 
at  De  gaaer  mere  ind  til  ham. 

»Ak,  Gud  neili  svarede  Rosa. 

Hendes  Hjerte  var  tungt.  Selv  fraregnet  den 
Indflydelse,  Sygdommen  havde  havt  paa  den  Mod- 
tagelse ,  hendes  Svigerfader  havde  givet  hende, 
mente  hun  at  kunne  skjønne,  at  naar  han  havde 
bekvemmet  sig  til  at  lade  hende  kalde,  saa  var  det 
blot  af  Pligtfølelse.  Hjertet  havde  ikke  drevet  ham 
dertil ;  og  Andet  havde  hun  jo  heller  ikke  Grund 
til  at  vente. 

Da  hun  med  Anton  traadte  ud  i  Forstuen, 
saae  hun  Tekla  Eger,  som  stod  der,  ivrigt  sam- 
talende med  Gjording;  men  da  Tekla  blev  hende 
vaer,  brød  hun  af  og  forsvandt  gjennem  den  mod- 
satte Dør. 

Gjording  gik  hen  til  Rosa  og  sagde: 

»Naa,  hvorledes  løb  det  af?  Var  hans  Hoved 
klart  og  kjendte  han  Dem: 

Aa  jo,     svarede  Rosa  med  en  aandsfraværende 
Mine. 

»Med  Guds  Hjelp  gaaer  han  det  dog  igjennem.« 
sagde  Gjording;  »men  vil  Grevinden  ikke  nu  nyde 
Noget?« 

Nei  Tak,     svarede  Rosa. 

»Da  er  lille  Grev  Anton  vist  sulten,«  vedblev 
Gjørding.  »Ja,  De  kan  nok  vide,  Fru  Grevinde,« 
vedblev  han,  »at  Huset  ikke  er  i  Orden.  Det  var 
jo  ogsaa  et  besynderligt  Indfald  af  min  kjære, 
stakkels  Herre  saaledes  at  komme  farende  næsten 
uden  Varsel;  men  Madam  Jensen  er  ikke  af  dem, 
der  tabe  Hovedet,  og  min  Kone  har  staaet  hende 
bi  — « 

»Hr.  Gjørding,«  sagde  Rosa  brat,  »jeg  vil  helst 
hjem;  troer  De,  at  jeg  strax  kan  faae  en  Vogn?« 

»Men  min  kjære  Fru  Grevinde,«  udbrød  Gjør- 
ding, »vil  De  ikke  afvente  Grevens  Ankomst?  Jeg 
sendte  strax  i  Morges  en  Stafet  efter  ham;  der  er 
kun  fire  Mile  til  Glumborg;  han  kan  være  her  i 
Eftermiddag.« 

»Neil«  svarede  Rosa  med  en  Heftighed,  som 
høiligt  forundrede  Gjørding.  »Lad  mig  faae  en 
Vogn  snarest  muligt!« 

Hun  var  gaaet  ned  ad  Trappen  og  stod  nu  i 
Gaarden  med  en  raadvild  Mine,  da  Gjørding  hur- 
tigt gik  hen  til  hende  og  sagde: 

»Ja,  ja,  siden  De  saa  bestemt  ønsker  det,  skal 
jeg  strax  give  Ordre  til  at  spænde  for ;  men  vil 
Grevinden  dog  ikke  i  det  Mindste  træde  indenfor 
saa  længe  hos  os?  Min  Kone  er  tilstede,  og  det  vil 
være  hende  en  Ære  — « 

»Tak,«  sagde  Rosa  hurtigt  og  nerveust,  »det 
vil  jeg  helst.« 

Derpaa  fulgte  hun  og  Anton  Gjørding  gjen- 
nem   Haven   til   Godsforvalterboligen,    og    en    halv 

Time  efter  kjørte  hun  ad  Rosted  til,  idet  hun  holdt 
sin  Søns  lille  Haand  fast  knuget  i  sin  og  med  For- 
tvivlelse i  Hjertet. 

Lige  fra  det  Øieblik  af,  da  hun  skiltes  fra 
Tekla  Eger  i  Forstuen  for  at  gaae  ind  til  den 
Syge,  havde  hendes  Tanker  uafladeligt  arbeidet,  og 
jo  kengere  hun  tænkte  over  Sagen,  desto  mere 
klart  stod  det  for  hende ,  at  Korrespondancen 
mellem  Tekla  Eger  og  hendes  Mand  maatte  være 
af  den  meest  graverende  Art.  Den  havde  fort  til 
en  Forstaaelse  imellem  dem ;  hendes  Mand  var  i 
Komplot  med  Tekla  Eger  mod  hende  selv,  ellers 
vilde  Tekla  umuligt  have  kunnet  optræde  mod 
hende  med  en  saadan  Dristighed  og  true  hende 
med  aaben  Krig. 

Hun  erindrede  ogsaa  en  Yttring,  hendes  Mand 
for  nogle  Maaneder  siden  havde  .  ladet  falde,  og 
som  viste,  at  han  var  forberedet  paa  den  Mulighed, 
at  hans  Fader  vilde  vende  tilbage  til  Danmark. 
Rigtignok  var  han,  som  det  nu  viste  sig,  forbleven 
uvidende  om  Tidspunktet  for  Hjemkomsten,  men 
det  kunde  jo  have  sin  Aarsag  i  tilfældige  Omstæn- 
digheder og  var  ikke  Nok  til  at  forandre  det  sørge- 
lige Resultat,  hvortil  hun  ved  sit  Besøg  paa  Ambæk 
var  kommen. 

Hvad  skulde  hun  nu  kunne  udrette  ved  at 
blive  der?  Grunden  vaklede  under  Fødderne  paa 
hende.  Den  gamle  Mand,  som  laae  syg  derinde, 
skulde  været  hendes  Støtte;  men  han  var  jo  van- 
mægtig,   og  hun  følte  sig  ikke  engang  sikker   paa, 

at  han,  selv  om  han  havde  været  ved  Helbred  og 
fuld  Bevidsthed,  vilde  staaet  hende  bi. 

At  der,  uagtet  hendes  Tanker  vare  i  det  rig- 
tige Spor,  dog  kunde  være  noget  Forhastet  i  hen- 
des Slutninger,  og  at  der  maaskee  alligevel  endnu 
var  Noget  at  kjæmpe  for,  faldt  hende  ikke  ind. 
Erindringen  om  de  sørgelige  Erfaringer,  hun  alle- 
rede havde  gjort  i  sit  Ægteskab,  lammede  hendes 
Kraft  og  nedslog  det  Mod,  der  saa  hurtigt  var  op- 
blusset hos  hende  og  havde  holdt  hende  oppe,  da 
hun  stødte  sammen  med  Tekla  Eger. 

Vel  følte  hun  det  Pinlige  ved  det  Nederlag, 
der  laae  i  hendes  Flugt,  men  hun  mente,  at  Sla- 
get, uden  at  hun  vidste  det,  var  tabt  allerede 
inden  hun  kom.  I  hvert  Fald  brændte  nu  Jorden 
under  hendes  Fødder;  hun  maatte  bort;  hun  kunde 
ikke  indaande  den  samme  Luft,  som  Tekla  Eger, 
og  hun  gøs  tilbage  for  den  Tanke  at  kriges  med 
hende  i  et  Huus ,  hvor  Døden  stod  paa  Dør- 
tærskelen, og  hvor  hendes  Nærværelse  blot  vilde 
forstyrre  en  døende  Mands  Fred  i  hans  sidste  Øie- 
blikke. 

Og  saa  ilede  hun  ned  til  Rosted  for  at  dølge 
sig  der  i  sin  Rede  og  afvente  sin  Skjebne.  Hendes 
Kjære  bleve  bekymrede  over  hendes  store  Ned- 
slagenhed og  begreb  ikke,  hvorfor  hun  ikke  var 
forbleven  paa  Ambæk  og  ikke  havde  afventet  sin 
Mands  Komme.  Hun  klarede  for  sig,  saa  godt 
hun  kunde;  men  det  lykkedes  hende  ikke  at  over- 
bevise   dem    om ,    at    hun   havde   baaret  sig  rigtigt 

ad;  thi  hun  aabnede  ikke  sit  Hjerte  for  Nogen  af 
dem  og  fortalte  Intet  om  sin  Dyst  med  Tekla 
Eger. 

Men  Tekla  drog  Veiret  friere,  da  Rosa  var 
forsvunden.  Hun  priste  sin  Lykke;  thi  hun  ind- 
saae,  at  Georg  Reinfeldts  Fraværelse,  i  Stedet  for 
at  være  et  Uheld  for  hende,  tvertimod  nu,  da 
Rosas  Fart  til  Ambæk,  som  hun  havde  frygtet  saa 
meget,  var  endt  med  Nederlag  og  Flugt,  kunde 
føre  hende  hurtigere  til  Maalet,  end  hun  havde 
turdet  haabe  —  det  Maal,  som  hun  nu  i  syv  lange 
Aar  havde  havt  for  Øie  —  at  skille  Ægtefolkene 
ad  og  indtage  Rosas  Plads. 

Hendes  Fraværelse  havde  ikke  været  hende  til 
Skade,  tvertimod.  Mens  hendes  dygtige  Pen  gik 
sine  krumme  og  snedige  Veie,  uden  at  Rosa  var  i 
Stand  til  at  følge  dens  Spor,  eller  standse  dens 
Gany,,  var  det  lykkedes  hende  at  dryppe  Giften 
stedse  dybere  i  Georg  Reinfeldts  Hjerte;  og  mens 
hun  vedligeholdt  denne  aandelige  Forbindelse  med 
ham,  maatte,  haabede  hun,  Adskillelsen  netop  gjore 
hendes  Person  ny  og  tiltrækkende  for  ham. 

Hun  besluttede  da  nu ,  strax  ved  det  første 
Gjensyn,  at  gjøre  det  sidste  Træk,  som  skulde  give 
hende  vundet  Spil. 

Da  hun  havde  ordnet  Alt  i  Sygestuen  og  ind- 
stalleret  den  Vaagekone ,  som  Doktor  Brix  havde 
skaffet,  tog  hun  sit  Shavl  og  sin  Hat  paa  og  gik 
ud  ad  den  Vei,  som  forte  Nord  paa,  og  ad  hvilken 
Grev  Georg  maatte  komme;  og  Tiden  var  dengang 

saa  langt  fremrykket,  at  han  hvert  Øieblik  kunde 
ventes. 

Først  kastede  hun  dog  et  Blik  i  sit  Spe.il  og 
smilte  tilfreds  ved  det  Billede  af  sig  selv,  hun  der 
saae.  Hun  var  ikke  ældet  i  de  syv  forløbne  Aar; 
hun  saae  snarere  mere  frisk  og  ungdommelig  ud, 
end  da  hun  med  Nag  i  sit  Hjerte  drog  bort. 
Sydens  Sol  og  den  friske  Luft  paa  Reisen  havde 
givet  hendes  Kinder  Farve  og  Glød. 

Veien  gik  gjennem  Grevskabets  smukkeste 
Skov.  Netop  fordi  den  laae  Ambæk  nærmest,  og 
et  Par  meget  befærdede  Veie  igjennemskar  den, 
var  den  bleven  skaanet.  De  mægtige  Bøge  vare 
nyligt  udsprungne  og  stode  i  deres  fulde  Pragt. 
Luften  var  svanger  med  det  friske  Løvs  Duft,  og 
Droslens  Aftensang  lød  med  klare  Toner  hen  under 
Bladehanget. 

Men  Tekla  Eger  fornam  Intet  dertil.  Det 
Hjerte,  i  hvilket  Lidenskaben  regjerer  og  Aanderne 
kjæmpe,  er  mod  Sandseverdenen  som  en  Borg  med 
blindede  Vinduer  og  lukkede  Porte. 

Nu,  da  hun  skulde  handle  og  vilde  gribe  den 
Frugt,  hvis  Modning  hun  havde  fremskyndet,  og 
som  nu  vinkede  hende,  lod  Samvittighedens  Stemme 
sig  høre. 

Tiden  skred  hen,  og  Aftenen  faldt  paa,  men 
han  kom  ikke.  Hun  var  gaaet  længere,  end  det 
fra  først  af  havde  været  hendes  Hensigt,  og  var 
træt.  Hun  satte  sig  paa  en  Træstub  i  Skoven, 
hvorfra  hun  havde  Udsigt  til  Veien ;  men  hun  blev 

ogsaa  tilsidst  træt  af  at  stirre  hen  ad  den.  Mon 
Gud  i  sin  Barmhjertighed  lagde  Tynge  paa  c\en 
Hests  Hove,  der  forte  Georg  Reinfcldt  til  Ambæk, 
for  at  hun  kunde  faae  Tid  til  Overveielse? 

Hvad  var  der  egentlig  at  overveie  og  vige  til- 
bage for?  Var  hendes  Ret  til  Georg  Reinfeldts 
Hjerte  ikke  ældre,  end  Rosas?  Havde  Rosa  ikke, 
maaskee  med  fuld  Bevidsthed  om  Beskaffenheden 
af  hans  Forhold  til  hende,  stillet  sig  imellem  dem? 
Ham  kunde  man  kun  bebreide  Svaghed ;  Rosa,  hun 
var  den  egentlige  Skyldige. 

Men  nu  var  Rosa  jo  hans  Kone  og  hans  Sons 
Moder;  hun  var  hans  ægteviede  Hustru.  Hvad 
Betydning  havde  imidlertid  denne  Ceremoni,  en 
Paradegang  ind  i  et  Huus,  man  kaldte  Guds  Huus, 
nogle  tomme  Ord,  udtalte  af  en  Præst,  og  Aflæg- 
gelsen af  et  Løfte,  som  ikke  bandt  Een  af  Hun- 
drede? Det  var  Hjerternes  Slag,  Sympathiens  gaade- 
fulde  dragende  Magt,  der  knyttede  Baandet  og 
gjorde  Forbindelsen  hellig.  Løftets  Ord  og  Præ- 
stens Velsignelse  vilde  være  hende  ganske  ligegyl- 
dige Ting ,  hvis  ikke  Sædvanen  og  Loven  for- 
drede dem. 

Men  Rosa  havde  aldrig  eiet  Georg  Reinfeldts 
Hjerte,  hun  havde  kun  en  kort  Stund  bedaaret 
hans  Sandser.  Hans  Lofte  til  hende  havde  ikke 
været  Andet,  end  et  Mundsveir ;  og  mon  ikke  For- 
fængelighed og  Pengegridskhed  mere  end  Kjærlig- 
hed havde  drevet  Rosa  i  Georg  Reinfeldts  Arme? 
Mon    ikke    hendes    forfængelige    Fader     formeligt 

havde  sat  hende  ud  paa  at  fange  den  rige  og  for- 
nemme Herre? 

Jo,  saaledes  forholdt  det  sig  uden  Tvivl;  men 
selv  trængte  hun  ikke  til  Penge  og  var  ikke  be- 
gjærlig  efter  Ære.  Fødselen  havde  skjenket  hende 
Nok  af  begge  Dele.  Hun  elskede  Georg  Reinfeldt 
for  hans  egen  Skyld,  og  naar  hun  havde  Interesse 
for  hans  Eiendom,  saa  var  det  kun,  fordi  den  var 
hans  og  uadskilleligt  knyttet  til  ham. 

Saaledes  vandt  Tekla  Eger  sin  Sag  for  sin 
Samvittigheds  Domstol. 

Hun  ransagede  ikke  sit  eget  Hjerte  for  at 
komme  til  Erkjendelse  af,  hvor  vidt  hun  ikke  under 
alle  Omstændigheder  vilde  spundet  sine  Rænker, 
selv  om  Georg  Reinfeldt  ikke,  ved  først  at  nærme 
sig  til  hende  og  derpaa  forlade  hende,  havde  til- 
føiet  hende  Uret.  Hun  tog  ikke  med  i  Beregning 
de  stærke  Indflydelser,  der  fra  først  af  havde  drevet 
ham  til  hende,  hun  lagde  uden  Skruppel  den  størst 
mulige  Vægt  af  Skyld  paa  Rosas  Skuldre,  og  aller- 
mindst gav  hun  den  Tanke  Rum,  at  ikke  engang 
den  Omstændighed,  at  der  var  tilføiet  hende  Uret, 
gav  hende  frie  Hænder  til  at  gjøre  Uret  mod  Andre 
og  lade  det  gaae  ud  over  de  Uskyldige. 

Men  idet  hun  saaledes  holdt  sig  selv  et  Bind 
for  Øinene  og  afkastede  Samvittighedens  Baand, 
kom  hun  til  det  Punkt,  hvortil  ethvert  Menneske 
føres,  der  vil  sætte  sin  egen  Villie  i  Stedet  for  den 
Lov,  Gud  har  skrevet  i  Hjerterne.  Hun  rokkede 
ved  den  Grundpille,    paa   hvilken    enhver   christelig 

og  fornuftig  Samfundsorden  hviler,  en  indgaaet 
Pagts,  en  Forpligtelses  Hellighed.  Hun  styrtede 
det  hele  Tempel  i  Gruus  til  Trods  for,  at  det  dog, 
naar  hun  havde  faaet  sin  Villie,  var  hendes  Mening, 
selv  at  boe  og  bygge  i  det  og  søge  Ly  bag  dets 
stærke  Mure.  — 

Pludseligt  hørte  hun  Vognraslen  og  sprang  op. 

Hun  saae  ham  komme;  hun  kjendte  paa  lang 
Afstand  hans  Gig  —  nu  kunde  hun  skjelne  hans 
Ansigtstræk  —  hvor  det  gik  langsomt  med  den 
Kjørsel,  som  om  et  eller  andet  Gjenfærd  hang  bag 
paa  Vognen  og  holdt  den  tilbage  —  endelig  var 
han  hende  ganske  nær  —  han  fik  Øie  paa  hende 
og  standsede  Hesten  med  et  Ryk,  hans  Kinder 
blussede,  og  en  Glædesild  tændtes  i  hans  Øine,  han 
gav  Tøilerne  til  Karlen,  som  sad  ved  Siden  af  ham, 
bød  ham  kjøre  op  til  Gaarden,  sprang  af  Vognen 
og  ilede  ind  i  Skoven  til  hende. 

Hun  var  bleven  staaende  paa  samme  Plet. 
Han  studsede  ved  at  see  hende,  som  hun  nu  var, 
i  sin  Skjonheds  fulde  Modenhed,  med  Sundhedens 
Glød  paa  Kinderne  og  de  mørke,  straalende  Øine 
skuende  op  imod  ham,  ikke  med  det  skarpe,  stik- 
kende Blik  fra  forhen,  men  blidt,  forventningsfuldt 
og  ømt. 

Han  greb  begge  hendes  Hænder  og  sagde: 
Endelig,  kjære  Tekla,  endelig  1« 

Hun  svarede  ikke  med  Ord;  hun  slap  hans 
Hænder,  slog  sine  Arme  om  hans  Hals  og  bedæk- 
kede hans  Ansigt  med  Kys. 

En  Stund  stode  de  fast  omslyngede.  Endelig 
kom  de  igjen  til  Besindelse  og  gik  med  hinanden 
dybere   ind  i  Skoven. 

»Hvor  det  kom  overraskende,«  sagde  han;  »er 
Fader  meget  syg?« 

»Ja,«  svarede  hun  i  en  aandsfraværende  Tone; 
»jeg  er  bange  for,  at  han  ikke  gaaer  det  igjennem.« 

»Saa  gaaer  det  ikke  an,«  sagde  han,  »at  vi 
tøve  her.  Hvad  vil  han  tænke,  naar  han  hører,  at 
Vognen  er  kommen  til  Gaarden  uden  mig?« 

»Ja  vist,«  svarede  hun;  »men  her  er  Stien; 
naar  vi  følge  den,  komme  vi  næsten  lige  saa  hurtigt 
til  Gaarden,  som  Din  Gig.  For  Resten,«  føiede  hun 
til,  »er  Din  stakkels  Fader  ikke  i  Stand  til  at  tænke 
meget ;  Feberen  er  i  Tiltagende ;  men  derfor  kan 
det  alligevel  godt  trække  ud.« 

Han  bad  hende  fortælle  ham  om  Hjemreisen 
og  Ankomsten,  og  hun  gjorde  det  hurtigt  og  kort. 
P2ndelig  sagde  hun: 

»Din  Kone  og  Din  Søn  har  været  her.« 

»Ja  saa!«  udbrød  han  overrasket. 

Og  nu  fortalte  hun  ham  det  Hele,  at  Gjørding 
var  bleven  sendt  til  Rosted  for  at  hente  dem,  om 
den  Billet,  hun  havde  tilskrevet  ham  for  at  holde 
Rosa  borte,  at  Rosa  havde  aabnet  og  læst  den,  og 
hvad  der  var  foregaaet  mellem  Rosa  og  hende  ved 
Ankomsten ;  men  da  han  fik  at  vide ,  hvor  brat 
Rosa  var  taget  fra  Ambæk,  sagde  han : 

»Men,  kjære  Tekla,  gik  Du  dog  ikke  der  lidt 
for  vidt?« 

Hun    standsede,    saae    ham    ind    i    Øinene    og 
spurgte : 

■  rg,    ere   vi   ikke   enige?      Har   Du   glemt, 
hvad  Du  skrev  til  mig  i  Vinter?« 

Vist  ikke,«   svarede   han    hurtigt  og  forlegent. 

Det  lader  dog  til  det/  svarede  hun  i  sin 
skarpeste  Tone;  det  er  bedst,  at  jeg  opfrisker  Din 
Hukommelse.  Du  skrev,  at  Du  forlængst  havde 
indseet,  hvilken  Daarskab  Du  havde  begaaet  ved 
at  gifte  Dig  med  Rosa  van  Dolmer,  og  at  Du 
havde  taget  feil  baade  af  hende  og  af  Dig  selv ;  og 
saa  foiede  Du  til:  gid  det  var  muligt,  at  den  Lænke 
kunde  tages  af  mig '. 

Ja,  det  skrev  jeg,«  sagde  han,  idet  han  saae 
paa  hende  med  et  af  sine  døde  Blikke;  »men  jeg 
føiede  til,  at  hun  dog  i  al  sin  Enfoldighed  mente 
mig  det  godt,  hvad  jeg  nok  kan  erkjende,  fordi 
jeg  ikke  mere  elsker  hende;  og  i  de  Ord,  Tekla, 
»gid  det  var  muligt«,  ligger  jo,  at  —  at  det  — « 

At  Du,  faldt  Tekla  ind,  »nu,  da  det  kommer 
til  Stykket,  dog  er  bange  for  at  gjøre  det  sidste, 
afgjorende  Skridt?  Aa,  hvad  I  Mænd  dog  kunne 
være  for  nogle  Harer!  Du  ønsker  at  blive  hende 
kvit,   ikke  sandt? 

Ja,  svarede  han,  »men  — « 
»Og  Du  elsker  mig/  vedblev  hun  med  stigende 
Heftighed;  det  er  mig,  Du  altid  har  elsket,  til 
Trods  for,  at  Du  en  Stund  svigtede  mig.  Hvis  Du 
var  fri,  saa  vilde  Du  give  mig  Din  Haand  og  gifte 
Dig  med  mig  den  Dag  imorgen?« 

»Ja,«  svarede  han,  men  saae  hende  dog  lidt 
sky  ind  i  de  flammende  Ørne. 

»Nu,  saa  vær  en  Mand,«  udbrød  hun,  »og  gjør 
Dig  fri!  Georg,  Georg,  hvis  Du  anden  Gang  lader 
mig  i  Stikken ,  saa  vil  jeg  ikke  mere  leve  her  paa 
Jorden!« 

Derpaa  brast  hun  i  Graad.  Han  tog  hende  i 
sin  Favn,  kyssede  og  beroligede  hende.  Da  hun 
var  bleven  roligere,  sagde  han: 

»Forstaa  mig  ret,  kjæreTekla!  Al  Voldsomhed 
er  min  Natur  imod ,  og  jeg  hader  Skandale.  Vi 
gjøre  klogest  i  at  gaae  lempeligt  til  Værks,  og  be- 
tænk saa,  at  uden  Rosas  Samtykke  bliver  der  ingen 
Skilsmisse  af.  Jeg  vil  benytte  den  første  Leilighed 
til  en  Samtale  med  hende;  det  vil  maaskee  lykkes 
mig  at  faae  hende  selv  til  at  indsee,  at  det  er  saa 
vel  til  hendes  eget,  som  til  mit  Gavn,  at  vi  skilles, 
og  saaledes  —  « 

»Og  saaledes,«  faldt  Tekla  heftigt  ind,  »kan 
det  maaskee  lykkes  hende  anden  Gang  at  fange 
Dig  i  sine  Snarer.  Nu  har  hun  rigtignok  ikke  mere 
sine  røde  Kinder,  svulmende  Læber  og  runde  Arme; 
men  hun  har  sin  Søn.  Hun  vil  stille  ham  foran 
sig  og  sige:  jeg  er  Dit  Barns  Moder!  Mon  Du  saa 
ikke  vil  faae  Skrupler  og  blive  bange  —  hun  har 
jo  desuden  Slægt  i  Rosted,  den  drabelige  Ritmester 
Dam  er  hendes  Svoger  —  han  vil  naturligviis  prøve 
paa  at  kyse  Dig       « 

»Tekla  1«  udbrød  Georg  og  blev  rød  i  Kinderne, 
»er  det  Din  Hensigt  at  fornærme  mig?« 

Og  hvad  er  da  Din  Hensigt?  spurgte  hun, 
idet  hun  standsede  og  saae  ham  ind  i  Øinene.  Vil 
Du  blot  for  at  undgaae  en  ubehagelig  Scene  og  en 
Smule  Opsigt  anden  Gang  forspilde  Din  Livslykke 
og  min  med?  Hvis  Din  Kjærlighed  til  mig  er  saa 
lunken,  at  Du  nu,  da  det  gjelder,  søger  Udflugter 
—  o,  Georg,  Du  bringer  mig  til  Fortvivlelse!  Men 
dette  maa  have  en  Ende!  Vil  Du  bryde  med  Rosa 
og  være  min,  eller  vil  Du  ikke?    Svar  ja,  eller  nei!« 

Han  saae  paa  hende  med  et  af  sine  frygt- 
somme, flimrende  Blikke;  han  mindedes,  i  hvilken 
Grad  han  havde  givet  sig  blot  i  sine  Breve,  og  at 
de  vare  i  hendes  Værge;  han  saae  paa  hendes 
statelige  Skikkelse,  svulmende  af  Sundhedens  Fylde, 
og  den  Elskovsild,  som  glødede  i  hendes  Øine,  gød 
Varme  i  hans  Blod. 

»Der  har  Du  min  Haand,«  sagde  han  og  rakte 
den  frem,  »siden  det  er  fornødent.  Jeg  troede 
ellers  ikke,«  føiede  han  til  med  et  usikkert  Smiil, 
»at  det  var  det.  Jeg  har  jo  tydeligt  nok  ladet  Dig 
vide,  hvad  jeg  vil.  Jeg  er  ikke  i  Tvivl  derom,  men 
kun  om  Maaden,  hvorpaa  det  skal  skee.« 

Hun  havde  grebet  hans  Haand  og  holdt  den 
mellem  sine. 

»Tilgiv  mig,«  sagde  hun;  jeg  gjorde  Dig 
Uret;  jeg  indseer  det;  men  Du  vil  ogsaa  ved  nar- 
mere  Eftertanke  indrømme,  at  Du  selv  har  nogen 
Skyld  i,  at  jeg  tabte  Taalmodigheden ;  thi  her  maa 
handles  klart  og  konsekvent;  halve  Forholdsregler 
fore  os  ikke  til   Maalet. 

»Siig  mig  da,«  svarede  han  med  et  Suk,  »hvad 
Du  mener,  at  jeg  bør  gjøre?« 

Hun  lagde  sin  Arm  i  hans,  og  de  gik  langsomt 
videre,  idet  hun  sagde: 

»Husk  paa,  at  hun  er  forberedet.  Det  har  mit 
Brev  til  Dig  udrettet;  det  har  været  et  Redskab  i 
høiere  Magters  Hænder;  jeg  seer  Skjebnens  Finger 
deri,  at  Gjørding  gav  hende  det,  og  at  hun  læste 
det.  Hun  hentydede,  som  jeg  sagde  Dig  før,  til 
vor  Korrespondance;  hun  tvivler  ikke  om,  at  vi  ere 
enige;  ellers  vilde  hun  kjækt  forbleven  her  og 
ventet  paa  Dig.« 

Han  stirrede  hen  for  sig  med  et  mørkt  Blik  og 
bøiede  sit  Hoved  til  Tegn  paa,  at  han  var  af 
samme  Mening. 

»Nu,«  vedblev  hun,  »det  blev  altsaa  mig,  der 
tog  det  første  Stød,  og  dermed  er  det  Værste  over- 
staaet ;  men  hun  maa  ikke  mere  komme  til  Ambæk, 
ikke  for  nogen  Priis;  det  vilde  jo  ogsaa  være  langt 
haardere  for  hende,  om  hun  var  her  og  igjen 
maatte  fortrække.  Skriv  til  hende  strax  i  Morgen 
og  lad  hende  vide,  at  hun  maa  forblive  i  Rosted, 
indtil  hun  hører  nærmere  fra  Dig;  tag  slet  ikke 
dertil,  undgaae  hende,  gjør  det  Hele  skriftligt  af; 
men  først  maa  vi  nu  see,  hvad  det  bliver  til  med 
Din  stakkels  Fader,  skjøndt  — « 

Georg  tog  sin  Arm  ud  af  hendes  og  sagde: 

»Lad  os  gaae  raskere  til,  Tekla!« 

Hun  blev  lidt  bleg,  fremskyndede  sin  Gang  og 
sagde: 

Jeg  har  ikke  glemt  ham;  men  jeg  maatte  tale 
med  Dig  strax;  det  gjaldt  mere,  end  mit  Liv  og 
fremskynder  ikke  hans  Død.  Du  naaer  nok  at  faae 
ham  at  see  forinden,  men  alt  Haab  er  ude.  Brix 
sagde  mig  det,  inden  jeg  gik  herud.« 

De  vare  nu  lige  ved  Gaarden  og  modte  Gjording. 

»Naa,  Gud  være  lovet,  at  De  kom,«  sagde  han 
og  tog  Grev  Georgs  fremrakte  Haand. 

»Hvordan  staaer  det  til?«  spurgte  Grev  Georg. 

»Han  sover, <  svarede  Gjording;  »Greven  maa 
helst  vente  med  at  gaae  ind  til  ham,  indtil  han  er 
vaagnet. 

Saa  gik  han,  men  de  andre  To  gik  langsomt 
op  til  Huset.  Der  var  Noget,  der  hæmmede  deres 
Skridt;  de  kom  ikke  med  Kjærlighedens  Længsel 
og  bragte  ikke  Fred.  Med  Hjerter,  der  bankede 
af  Lidenskab,  og  Sjæle,  betyngede  med  Brøde,  gik 
de  ind  at  stedes  for  Dødens  Aasyn. 


TREDIE  KAPITEL. 


Tre  Dage  efter,  tidligt  paa  Formiddagen,  sad 
Rosa  alene  i  sin  lille  Dagligstue. 

Den  var  pyntelig,  som  hvert  Rum  i  hendes 
Huus,  udstyret  med  en  hidtil  i  Rosted  ukjendt 
Luxus.  Hendes  Veninder  havde  ofte,  naar  de  be- 
søgte hende,  misundt  hende,  hvad  de  kaldte  hendes 
lille  Paradiis. 

Hun  sad  med  ledige  Hænder  og  stirrede  hen 
for  sig,  da  hun  pludseligt  reiste  sig  og  tørrede  en 
Støvplet  af  Divansbordet  med  sit  Lommetørklæde, 
men  hørte  strax  op  dermed  igjen,  sagde:  »Ak 
Gud!«  sank  om  paa  den  nærmeste  Stol  og  brast  i 
Graad. 

Havde  hendes  Pige,  Karen,  været  tilstede  og 
seet,  hvad  hendes  Frue  gjorde,  vilde  hun  strax 
forstaaet  Betydningen  deraf;  thi  Husets  Herre  var 
utaalelig  nøieregnende,  hvad  Orden  angik,  baade 
med  Hensyn  til  Personer  og  Ting.  Strax  om 
Morgenen,  naar  han  traadte  ud  fra  Sovekammeret, 

pleiedc  han  at  monstre  Dagligstuen,  og  et  Støv- 
gran paa  et  Bord ,  eller  en  Stols  Forrykkelse  fra 
dens  bestemte  Plads,  blev  strax  opdaget  af  hans 
skarpe  Blik.  Store  havde  de  Lidelser  været,  Karen 
maatte  gjennemgaae ,  inden  hun  lærte  at  gjøre 
reent  og  støve  af  til  Grevens  Tilfredshed. 

Det  var  da  kommen  over  Rosa  som  et  Anfald 
af  gammel  Vane,  at  hun  tørrede  Støvet  af  Divans- 
bordet,  og  det  viste,  at  hun  ventede  sin  Mand, 
ventede  ham  nu  paa  tredie  Dag  med  Længsel  og 
i  fortvivlet  Spænding. 

Hun  havde  silde  den  samme  Aften,  da  han 
var  kommen,  altsaa  ikke  mange  Timer,  efterat  hun 
selv  var  vendt  tilbage  fra  Ambæk,  faaet  en  Billet 
fra  ham,  sendt  ved  et  ridende  Bud,  som  havde 
faaet  Befaling  til  ikke  at  vente  paa  Svar. 

Brevets  Indhold  var  saa  kort  og  tørt  som  mu- 
ligt; det  gav  hende  i  faa  Ord  Underretning  om 
hans  Ankomst  til  Ambæk  og  bad  hende  forblive 
roligt  i  Rosted,  indtil  hun  hørte  nærmere  fra  ham. 
Der  stod  ikke  et  Ord  om,  hvorledes  det  gik  med 
hans  syge  Fader.  Hun  kunde  strax  de  faa  Linier 
udenad ,  og  dog  havde  hun  i  de  forløbne  to  Dage 
læst  dem  atter  og  atter  om  igjen. 

Morgenen  efter  havde  lille  Antons  første  Spørgs- 
maal  til  hende  været: 

>  Moder,  vi  skal  da  ikke  igjen  i  Dag  op  til 
Bedstefader  og  den  fæle,  fremmede  Dame?« 

Og  da  Rosa  blot  rystede  paa  Hovedet,  ved- 
blev han  : 

»Bedstemoder  siger,  at  naar  Bedstefader  paa 
Ambæk  døer,  saa  faaer  Fader  mange  Penge  og 
jeg  en  Hest  at  ride  paa;  men  det  vil  jeg  sige  Dig, 
at  hvis  den  fæle  Dame  er  paa  Ambæk,  vil  jeg  slet 
ikke  derop  og  hellere  undvære  Hesten.« 

Det  kunde  jo  ikke  være  Andet,  end  at  mangt 
et  Ord  fra  Rosas  aandssvage  Moder  og  paa  hen- 
des uskyldige  Barns  Læber  i  disse  Dage  maatte 
ramme  hendes  Hjerte  som  Naalestik;  men  selv 
under  Smerten  fornam  hun  den  Lægedom,  der  laae 
i  Barnets  mærkværdig  trofaste  Sind. 

Som  hun  nu  sad,  mens  den  ene  Tanke  jog 
den  anden  i  hendes  forpinte  Hoved,  hørte  hun 
pludseligt  Gangdøren  gaae.  Hun  sprang  op,  men 
formaaede  ikke  at  flytte  en  Fod. 

Det  var  ham.  Han  traadte  langsomt  ind;  der 
var  noget  Afmaalt  i  hans  Holdning,  saa  ganske 
uligt  hans  sædvanlige,  livlige  Væsen;  og  hans  Blik 
var  saa  besynderligt  tilsløret,  at  hun  følte  sig  lam- 
met. Hun  vilde  ilet  ham  i  Møde,  men  nu  sank 
hun  tilbage  paa  sin  Stol. 

»God  Dag,  Rosa!«  sagde  han,  idet  han  satte 
sig  fjernt  fra  hende  i  Sofaen.  »Jeg  har  sørgelige 
Efterretninger  fra  Ambæk.  Fader  døde  i  Morges 
Kl.  3.« 

Rosa  sad  stum  og  stirrede  paa  ham.  Hun 
hørte  Ordenes  Klang,  men  følte  Intet  ved  deres 
Indhold.  Hvorledes  stod  Sagen  egentlig?  Havde 
Tekla  Eger  fortalt  ham,  at  hun  havde  læst  hendes 

Brev  til  ham  —  skulde  hun    rore  ved  Sagen,    eller 
ikke  ? 

Hans  Blik  ramte  hende,    og  hun  foer  sammen. 
Led  Din  Fader  meget?«  spurgte  hun;      dode 
han  rolk 

Hun    syntes    selv,    idet   hun    talte,    at    hendes 
egen  Stemme  havde  en  underlig,  fremmed  Klang. 
Tilsidst,«   svarede  han,    »gik  det  let.« 

Han  sad  derpaa  og  saae  hen  for  sig,  idet  hans 
Kinder  bleve  blege. 

Sygestuen  paa  Ambæk  viste  sig  for  hans  indre 
Syn,  og  han  gjenoplevede  i  Aanden  den  Scene, 
der  stod  saa  pinligt  dybt  indgravet  i  hans  Hjerte, 
og  som  aldrig  skulde  udslettes. 

Den  Gamle  havde,  omtrent  fire  og  tyve  Timer 
før  han  udaandede,  havt  nogle  rolige,  lidelsesfrie  og 
bevidste  Øieblikke.  Da  lod  han  sin  Søn  kalde. 
Hans  Stemme  var  svag,  saa  at  Grev  Georg  maatte 
bøie  sig  ned  til  Puden,  for  at  høre,  hvad  han 
sagde : 

Vær  god  mod  Din  Kone!  Og  Tekla  — 
her  standsede  han,  men  føiede  strax  efter  til,  Gud 
hjelpe  hende!  — « 

Saa  drog  han  et  Suk  og  talte  ikke  mere  i 
dette  Liv;  thi  Mælet  forlod  ham  og  snart  Bevidst- 
heden med. 

»Vær  god  mod  Din  Kone!  Og  Tekla,  Gud 
hjelpe  hende !«  Tekla  hørte  det;  thi  hun  stod  bag 
Hovedgjerdet.  Saa  var  hun  altsaa  tilsidst  bleven 
gjennemskuet.     Hvorledes?     Havde   han   læst  et  af 

hendes  Breve?  Ja,  det  fik  hun  aldrig  at  vide  og 
brød  sig  heller  ikke  derom;  men  hendes  Hjerte 
lukkede  sig  mod  den  Døende,  og  hun  græd  ingen 
Taarer  ved  hans  Lig.  — 

Georg  Reinfeldt  vidste  ikke  af,  at  hans  Taus- 
hed  havde  varet  et  Par  Minutter.  Nu  saae  han 
op,  Rosas  spændte  Blik  mødte  hans,  han  reiste  sig 
brat  og  sagde: 

»Begravelsen  skal  være  om  otte  Dage.  Jeg 
faaer  meget  at  tage  Vare  paa  i  den  Tid.« 

Han  talte  hurtigt  og  forlegent ,  og  undgik 
hendes  Blik. 

»Hvor  er  Anton?«  spurgte  han  derpaa  og  saae 
sky  til  he  iule. 

Men  nu  flød  Bægeret  over  for  Rosa. 

»Er  det  Din  Mening,«  spurgte  hun,  idet  Blo- 
det skød  op  i  hendes  Kinder,  »at  Anton  og  jeg,  vi 
skulle  blive  her,  mens  Du  —  og  Frøken  Tekla  — 
boe  paa  Ambæk?« 

Der  gik  en  nerveus  Rystelse  igjennem  ham; 
han  stod  og  famlede  med  sin  Hat  og  udbrød: 
»Hvad  behager?«  Vendte  sig  et  Øieblik  fra  hende 
og  saae  ud  ad  Vinduet,  men  dreiede  sig  strax  om 
igjen  og  sagde  hurtigt  og  livligt : 

»Bevares  nei!  Tekla  forlod  Ambæk,  saa  snart 
Fader  havde  lukket  sine  Øtne;  naturligviis;  hun  er 
nu  paa  Feldborggaard.« 

Han  taug  et  Øieblik  og  sagde  derpaa: 

»Jeg  troer  ikke,  det  er  værdt,  at  vi  strax  op- 
give   vor    Bolig    her.       Der    er    jo     næsten     ingen 

Meubler  paa  Ambæk,  og  desuden  trænge  Værelserne 
til  en  Hovedreparation.  Jeg  har  ogsaa  flere  For- 
retningsrejser at  gjore,  og  derfor  troer  jeg,  at  Du 
vil  befinde  Dig  bedst  her.« 

Rosa  greb  det  Halmstraa,  der  blev  rakt  hende, 
og  tilkjæmpede  sig  Fatning.  Maaskee,  tænkte 
hun ,  seer  det  dog  ikke  saa  sort  ud  ,  som  jeg 
troede. 

Du    har   vist  Ret,«    svarede   hun    sagtmodigt- 
jeg  længes  heller  ikke  saa  meget   efter  at  komme 
herfra. 

Hans  Ansigt  opklaredes.  Han  var  kommen 
for  at  sige  det  afgjorende  Ord;  men  strax  ved 
Indtrædelsen,  da  han  saae  Rosas  spændte  Blik  og 
det,  han  kaldte  hendes  hysteriske  Mine,  svigtede 
Modet  ham.  Han  boiede  af  for  at  undgaae,  hvad 
han  altid  skyede  som  Pesten,  en  Scene,  og  han 
fik  det  strax  paa  Fornemmelsen ,  at  hvis  han  ud- 
forte  sit  Forsæt,  saa  vilde  Virkningen  blive  endnu 
stærkere  og  Scenen  mere  rystende,  end  han  havde 
forestillet  sig. 

Han  sagde  nu  Rosa  hurtigt  Besked  om  noget 
af  hans  Tøi,  som  han  vilde  sende  Bud  efter  inden 
Aften.  Hun  hørte  paa  ham  uden  at  afbryde  ham, 
idet  hendes  Blik  hvilede  forskende,  men  dog  kjær- 
ligt paa  ham.  Der  viste  sig  et  blidt,  sørgmodigt 
Smiil  paa  hendes  Læber,  i  hvilket  hendes  Væsens 
Reenhed  og  Ynde  aabenbarede  sig,  og  han  be- 
des ved  at  see  det. 
Dog   forandrede   han   ikke  sin  Beslutning.     En 

stærkere  Haand,  end  Rosas,  havde  nu  faaet  Tag  i 
ham;  han  følte  i  Aanden  dens  Greb  i  samme  Øie- 
blik,  som  han  vaklede  og  hans  Hjerte,  trods  al 
tidligere  Forhærdelse  mod  hans  kjærlige  og  tro- 
faste Hustru,  dog  nu  ved  dette  sidste  Møde  blev 
blødt ;  thi  han  indsaae ,  at  det  maatte  blive  det 
sidste. 

I  det  Samme  kom  Karen  med  Anton,  som 
havde  været  henne  hos  sin  Bedstemoder.  Han 
nikkede  mildt  til  Pigen  og  kyssede  sin  Søn,  men 
derpaa  brød  han  kort  af. 

»Nu  maa  jeg  afsted,«  sagde  han,  »jeg  har  for- 
færdelig travlt.« 

Men  dog  dvælede  han  et  Øieblik  endnu ,  ind- 
til han  greb  Rosas  Haand  og  førte  den  til  sine 
Læber. 

Den  Skik,  at  kysse  Damerne  paa  Haanden, 
var  dengang  endnu  ikke  forsvunden  fra  de  høiere 
Samfundskredse.  Det  var  ikke  nyt  eller  uvant  for 
Rosa,  at  hendes  Mand  paa  denne  ridderlige  Maade 
gav  hende  et  Beviis  paa  sin  Kjærlighed.  Hun  følte 
vistnok  Trang  til  at  kaste  sig  i  hans  Arme,  men 
noget  egentligt  Tegn  paa  Kulde  fra  hans  Side  laae 
der  dog  ikke  i  den  Omstændighed,  at  hun  maatte 
nøies  med  Mindre. 

»Farvel,  Rosa!«  sagde  han  derpaa  hurtigt  og 
resolut  og  gik  uden  at  vende  sig  om  eller  see  til- 
bage. 


FJERDE  KAPITEL. 


Dam  og  Jutta  boede  i  den  anden  Ende  af 
Byen,  lidt  indenfor  Accisebommen.  Han  havde  selv 
valgt  deres  Bolig,  et  solidt,  men  lille  og  uanseeligt 
Huus.  Der  var  intet  Idyllisk  ved  det,  som  ved 
Rosas,  intet  Espalier  op  ad  Muren  og  blot  en  lille 
Kaalhave  med  et  Buktorns  Lysthuus. 

Juttas  Mand  var  gaaet  noget  besynderligt  og 
hensynsløst  til  Værks  med  den  Sag.  Han  havde 
uden  Videre  kjøbt  Huset,  og  da  det  var  gjort,  førte 
han  hende  derud  og  sagde : 

»See,  min  Pige,  her  skulle  vi  boe!  Synes  Du 
om  det?« 

Der  fik  Jutta  det  første  Beviis  paa,  at  hendes 
Tilkommende  trods  al  hans  Blidhed  og  Føielighed 
dog,  naar  det  gjaldt,  havde  en  Villie  og  det  en 
meget  bestemt.  Hun  læste  Noget  i  hans  Øine,  som 
dæmpede  Oprøret  i  hendes  Indre,  og  temmelig 
spagfærdigt  svarede  hun: 

Aa   saamænd!      Huset  kan    være    godt    nok, 
men  det  ligger  gyselig  grimt.« 

»Tilgiv  mig,«  sagde  han,  »at  jeg  gjorde  det  af 
paa  egen  Haand,  men  — « 

»Det  havde  Du  jo  Lov  til,«  sagde  Jutta  i  en 
ømfindtlig  Tone;  »Du  har  jo  kjøbt  Huset  for  Dine 
egne  Penge.  Fader  føler  ingen  Lyst  til  at  an- 
strenge sig  for  vor  Skyld,  som  han  gjorde  det,  da 
Rosa  skulde  giftes.« 

*Og  det  er  heller  ikke  nødvendigt,«  svarede 
Dam  med  Selvfølelse.  »Du  skal  see,  Jutta,«  føiede 
han  til,  »at  Du  nok  bliver  tilfreds.  Vi  ville  faae 
det  roligt  her  og  for  os  selv.« 

Dette  lød  nu  beroligende  nok  i  Juttas  Øren; 
thi  hun  havde  næret  nogen  Frygt  for  Følgerne  af 
det  mageløse  Kammeratskab  blandt  Regimentets 
Officerer;  men  derpaa  sagde  han: 

»Desuden  befinder  jeg  mig  dog  bedst  blandt 
Smaafolk.  Vore  Naboer  ere  skikkelige  Mennesker; 
jeg  har  sonderet  Terrainet.  De  ere  glade  over  Ud- 
sigten til  vor  Nærværelse,  og  Du  vil  altid,  naar  Du 
er  alene,  for  et  godt  Ord  kunne  faae  en  Haands- 
rækning,  eller  et  Bud  i  Byen.« 

Denne  i  Juttas  Øine  smaalige  Beregning  erin- 
drede hende  ubehageligt  om,  at  hun  skulde  begynde 
sin  Huusstand  uden  andet  Tyende,  end  sin  Mands 
Oppasser,  og  saaledes  blev  det  ogsaa,  indtil  hun 
havde  født  sin  Søn,  og  de  fik  en  Barnepige. 

Det  viste  sig  dernæst,  at  hendes  Mands  Ud- 
sagn, at  han  befandt  sig  bedst  blandt  Smaafolk, 
ikke  var  noget  Mundsveir. 

Han   dvælede   gjerne   ved  Havestakittet   og  fik 

sig  en  Passiar  med  sine  to  Naboer,  Skomageren 
og  Gjørtleren.  Han  tog  Deel  i  deres  Vee  og  Vel 
og  var  venlig  mod  Gjenboersken ,  Rullekonen,  der 
altid  neiede  dybt  for  ham  og  haardnakket  titulerede 
ham  Ritmester  von  Dam«,  thi  hun  havde  i  sin 
Ungdom  været  Stuepige  i  et  fornemt  Huus  og 
vidste,  hvor  megen  Vægt  fine  Folk  lagde  paa  dette 
lille  Appendix,  som  adlede  enhver  Officeer.  Endelig 
fandt  Dam  megen  Tidkort  i  at  staae  og  ryge  sin 
Pibe  ved  Acciseboden,  passiare  med  Toldbetjentene 
og  undertiden  ogsaa  med  Bønderne,  naar  de  kom 
agende  med  alle  deres  Fødevarer  eller  deres  Hø  og 
Halm,  i  hvilket  Betjentene  stak  deres  lange  Søgere 
for  at  opdage  mulig  Contrebande. 

Jutta  fandt  sig  som  en  god  og  fornuftig  Kone 
i  sin  Mands  Vaner,  og  hun  magede  det  saa,  at 
Naboerne  fik  mere  Profit  af  hende,  end  hun  af 
dem,  hvad  han  heller  ikke  lod  til  at  have  Noget 
imod;  men  ganske  uden  Kamp  kom  hun  ikke  der- 
igjennem. 

Der  var  ikke  faa  Træk  hos  hendes  Ægtefælle, 
der  erindrede  hende  om  hans  plebejiske  Oprindelse, 
flere  end  hans  Mesterskab  i  Oekonomien. 

Smaalig  forfængelig  var  hun  ikke,  men  hun 
var  ikke  for  Intet  sin  Faders  Datter  og  gav  under- 
tiden Vidnesbyrd  om,  at  det  van  Dolmerske  Blod 
flød  i  hendes  Aarer. 

Det  fornoiede  hende  ikke  at  høre  af  sin  Ven, 
at  hans  Bedstefader  havde  været  en  fra  Holsteen 
indvandret  Huusmandssøn,  om  hvem  han  ikke  vidste 

stort  Andet,  end  at  han  havde  heddet  Claus  og 
ernæret  sig  redeligt  som  Tøffelmager ;  og  hun  skjøn- 
nede  af  hans  Fortællinger  om  sin  Barndom,  at  han 
var  opvoxet  i  et  tarveligt  og  udannet  Hjem. 

Hvad  han  var,  det  havde  han  gjort  sig  selv 
til.  Hans  Hustru  kunde  ikke  Andet,  end  agte  ham 
derfor,  og  hans  Familie  generede  ham  ikke,  thi 
han  havde  ingen  —  en  Omstændighed,  som  hans 
afdøde  Svigerfader  havde  følt  sig  i  høi  Grad  be- 
roliget ved. 

Alexander  Dams  Forældre  vare  forlængst  døde, 
og  hans  eneste  Sødskende,  to  Brødre,  vare  udvan- 
drede til  Amerika,  hvor  deres  Spor  var  gaaet  tabt. 
Muligt  havde  han  Frænder  i  Holsteen,  og  i  saa 
Fald  vare  de  neppe  høit  paa  Straa,  men  han  vidste 
Intet  om  dem. 

Juttas  Selvfølelse  var  saaledes  ikke  bleven  sat 
paa  nogen  haard  Prøve.  Harmonien  mellem  hende 
og  hendes  Ægtefælle  tiltog,  et  Resultat,  som  sjelden 
udebliver,  naar  Villien  paa  begge  Sider  er  god,  og 
deres  Lykke  befæstedes. 

Den  sørgelige  Modsætning  i  Rosas  ægteskabe- 
lige Liv  maatte  ogsaa  lære  Jutta  end  mere  at  paa- 
skjønne  sin  egen  blide  Lod;  men  baade  hun  og 
hendes  Mand  toge  saa  varmt  Deel  i  stakkels  Rosas 
Ulykke,  at  den  formørkede  deres  egen  Livsglæde 
og  gav  Anledning  til  Disputer  mellem  dem  selv;  thi 
mens  Jutta  ganske  brød  Staven  over  Georg  Reinfeldt, 
tog  hendes  Mand  ham  endnu  i  Forsvar. 

Ingen  var  mere  trofast  i  Venskab  end  Alexander 

Dam.  Der  skulde  Meget  til,  at  han  brod  med  en 
Yen;  han  følte  sig  desuden  til  en  vis  Grad  med- 
ansvarlig i,  at  Reinfeldt  og  Rosa  havde  fundet  hin- 
anden, og  derfor  kunde  han  ikke  taale  at  høre,  at 
der  virkelig  skulde  være  Fare  for  et  Brud. 

De  sade  just  i  deres  Dagligstue  og  talte  om 
Sagernes  Stilling,  omtrent  en  Uge,  efter  at  den 
gamle  Lehnsgreve  var  bleven  bisat  i  det  grevelige 
Kapel  i  Skovby  Kirke 

Dam  havde  naturligviis  været  med  i  det  store 
Følge.  Da  han  paa  Begravelsesdagen  kom  til  Am- 
bæk,  havde  han  gjort  et  Forsøg  paa  at  faae  sin 
Svoger  i  Tale,  men  det  var  ikke  lykkedes  ham. 
Brøstrup,  der  meldte  ham,  var  kommen  tilbage  med 
en  Undskyldning  og  det  Svar,  at  Lehnsgreven  paa 
denne  Dag  ikke  var  i  Sindsstemning  til  at  tage 
imod  Nogen,  og  Brøstrup  havde  paa  egen  Haand 
tilføiet: 

»Ritmesteren  kan  vist  begribe,  at  hvis  min 
Herre  i  Dag  indlod  sig  paa  at  tage  mod  Visiter, 
vilde  det  ingen  Ende  faae  og  blive  ham  for  Meget. « 

Ritmesteren  begreb  dog  ikke,  at  Lehnsgreven 
ikke  kunde  gjøre  en  Undtagelse  med  sin  egen 
Svoger,  og  det  var  da  ogsaa  tilsidst  lykkedes  ham 
at  faae  fat  paa  Grev  Fritz. 

v Hvordan  har  Reinfeldt  det  egentlig?-  spurgte 
han  denne.  Hvorfor  see  vi  ham  aldrig  i  Rosted? 
Han  har  kun  en  eneste  Gang  besøgt  sin  Kone.« 

Farven  i  Grev  Fritz' s  barkede  Ansigt  forhoiedes, 
idet  han  svarede: 

»De  kan  da  nok  vide,  at  han  har  været  grue- 
lig optaget  i  disse  Dage,  og  —  og  hans  Faders 
Død  har  rystet  ham  stærkt.  Undskyld,  men  jeg 
har  Meget  at  tage  Vare  paa  i  Dag!« 

Dermed  havde  han  hurtigt  fjernet  sig;  men 
hverken  Svaret,  eller  Grev  Fritz's  aabenbare  For- 
legenhed, havde  huet  Dam. 

Han  vilde  bleven  endnu  mere  ilde  til  Mode, 
om  han  havde  kunnet  læse  i  Grev  Fritz's  Hjerte  og 
vidst,  hvorledes  Forholdet  mellem  ham  og  Grev 
Georg  nu  var. 

Grev  Fritz  var  naturligviis  bleven  kaldet  til 
Ambæk  allerede  inden  Lehnsgrevens  Død,  og  han 
var  siden  forbleven  der;  thi  da  Adolf  Eger  paa 
selve  Dødsdagen  var  kommen  og  havde  ført  Tekla 
med  sig  tilbage  til  Feldborggaard ,  saa  havde  det 
viist  sig,  at  Grev  Georg  ikke  kunde  udholde  Een- 
somheden  i  Sørgehuset,  og  han  havde  bedet  sin 
Farbroder  om  at  blive  hos  ham.  yde  ham  Trøst  og 
staae  ham  bi  med  sine  Raad. 

Grev  Fritz  var  raadelysten  nok;  det  behagede 
ham  saare  vel,  at  hans  Brodersøn  tyede  til  hans 
Bistand  og,  smigret  som  han  var,  og  uden  God- 
hed for  Rosa,  lod  han  sig  snart  vinde,  da  Grev 
Georg  aabnede  sit  Hjerte  for  ham  og  lod  ham  vide, 
at  han  var  ulykkelig  i  sit  Ægteskab  og  agtede  at 
ophæve  det.  Saaledes  havde  Grev  Georg  sikkret 
sig  en  Støtte  i  sin  vanskelige  Stilling,  og  han  var 
naturligviis  'for  klog  til  allerede  nu  at  robe  den 
hemmelige  Forstaaelse  mellem  ham  og  Tekla  Eger. 

var  febrilsk  og  usikker.  Han  lignede  mere  et  Men- 
neske med  en  ond  Samvittighed,  tnd  en  Sorgens 
Mand.  Da  Alt  var  forbi,  havde  han  hurtigt  og 
med  faa  Ord  takket  Sorgeskaren  under  Et  for  den 
hans  afdode  Fader  beviste  Ære;  og  derpaa  var 
han,  uden  at  give  Nogen  Haanden,  med  sin  Onkel 
steget  i  sin  Kareth  og  kjort  til  Ambæk. 

Dam  maatte  tilstaae  for  sig  selv,  at  alt  dette 
ikke  varslede  godt,  og  endnu  mere  betænkelig  bjev 
han  ved  af  Jutta  at  hore,  at  hans  Svoger  ikke  siden 
Begravelsen  havde  været  hos  Rosa  og  ikke  engang 
havde  ladet  høre  fra  sig.  Det  hed  sig,  at  han  var 
bortreist. 

Jutta  havde  netop  denne  Morgen  været  hos 
Rosa  og  fundet  hende  aldeles  modløs.  Derom  for- 
talte hun  nu. 

»Da  hun  saae  mig,«  sagde  hun,  »faldt  hun  mig 
om  Halsen  og  brast  i  Graad.  Det  overraskede  mig 
saa  meget  bedrøveligere,  som  hun,  da  vi  sidste 
Gang  saaes,  et  Par  Dage  efter  at  Reinfeldt  havde 
været  hos  hende,  syntes  at  være  ved  bedre  Mod, 
end  ellers  siden  den  Dag,  da  hun  kom  saa  hoved- 
kulds tilbage  fra  Ambæk;  men  nu  udøste  hun  sit 
Hjerte  for  mig,  og  nu  skal  Du  blot  hore,  kjære 
Ven; 

Jutta  fortalte  derpaa,  hvad  hun  havde  faaet  at 
vide    om   Tekla   Egers   Brev,    hendes   Sammei 
med  Rosa  og  hvad  der  var  bleven  talt  mellem  Rosa 
og  hendes  Mand  under  det  sidste  korte  Besøg. 

»Rosa,«  sagde  Jutta  tilsidst,  »var  bleven  be- 
roliget ved  Reinfeldts  Besøg  forleden.  Oprigtig 
talt  forundrer  det  mig,  at  hun  kunde  være  saa  en- 
foldig og  saa  let  lade  sig  stikke  Blaar  i  Øinene.« 

»Rosa  er  aldeles  ikke  enfoldig,«  faldt  Dam 
energisk  ind,  »en  meget  forstandig  lille  Kone;  men 
from  er  hun ,  naar  man  ikke  driver  hende  til  det 
Yderste.« 

»Jo  vist  var  det  enfoldigt  af  hende,«  svarede 
Jutta  i  en  bestemt  Tone.  »At  lade  hende  blive 
siddende  alene  her  i  Rosted,  fordi  der  paatænkes 
en  Hovedreparation  paa  Ambæk  —  det  er  da  til  at 
tage  og  føle  paa,  Alexander !  Men  havde  jeg  været 
i  Rosas  Sted,  saa  vilde  Tekla  Egers  Frækhed  været 
Nok  for  mig,  mere  end  jeg  kunde  døie.  Jeg  vilde 
strax  udbedet  mig  en  Forklaring  af  Reinfeldt.  Han 
er  i  Komplot  med  Tekla  Eger;  her  foreligger  det 
sorteste  Forræderi.  O,  gid  Fader  endnu  var  i  Live! 
Jeg  er  vis  paa,  at  i  saa  Fald  vilde  Reinfeldt  ikke 
vovet  at  behandle  Rosa,  som  han  nu  gjør.« 

»Hun  skal  ikke  komme  til  at  savne  sin  Fader  I« 
udbrød  Dam,  idet  hans  Øine  skøde  Lyn;  men  han 
fattede  sig  hurtigt  og  vedblev:  »Hør  nu,  Jutta,  i 
en  saa  vanskelig  Sag  maae  vi  gaae  varsomt  til 
Værks.  Jeg  har  allerede  tænkt  en  Deel  over  Rosas 
ulykkelige  Stilling  og  truffet  mine  Dispositioner. 
Du  kan  stole  paa,  at  de  skulle  blive  udførte  til 
Punkt  og  Prikke;  men  jeg  har  ikke  villet  forhaste 
mig.     Jeg   mente ,   at  jeg  dog  først  burde  see ,    om 

Reinfeldt  ikke  lod  høre  fra  sig;  men  nu  mener  jeg, 
det  er  paa  Tiden  at  gjore  Noget.« 

»Hvad  vil  Du  da  gjøre:'  spurgte  Jutta  i  en 
tvivlende  Tone.  »Jeg  er  bange  for,  at  der  Intet 
er  at  gjøre.  Reinfeldt  er  en  Slyngel ,  og  det  har 
da  ogsaa  fra  først  af  været  min  Mening  om  ham. 
Tekla  Eger  er  jo  hans  gamle  Inklination;  Gud  give 
han  dog  havde  giftet  sig  med  hende!  Han  har  jo 
hele  Tiden  staaet  i  Korrespondance  med  hende,  og 
nu  har  hun  faaet  Fingre  i  ham  —  takket  være 
stakkels  Rosas  ubegribelige  Kujoneri,  at  hun  saadan 
lod  sig  kyse  fra  Ambæk!« 

»Du  dommer  for  raskt,«  sagde  Dam.  Rein- 
feldt er  ingen  Slyngel,  men  han  er  en  Pjalt,  svag 
og  ustadig.  Det  er  sandsynligt  nok,  at  Tekla  Eger, 
denne  Hex,  har  faaet  Tag  i  ham  igjen;  jeg  har 
læst  i  hendes  sorte  Øine,  at  hun  er  et  Fruentimmer, 
der  er  i  Stand  til  Alt;  men  det  lader  dog  til,  at 
det  ikke  vil  gaae  saa  glat  for  hende.  Har  jeg  for- 
staaet  Dig  ret,  saa  var  Reinfeldt  jo  næsten  kjærlig 
mod  Rosa,  da  han  sidst  besøgte  hende. 

»Aa  ja,«  sagde  Jutta;  »netop  fordi  han  er  en 
Pjalt;  han  har  ikke  Mod  til  at  gjøre  Skridtet 
fuldt  ud;  men  hvis  Sagen  staaer,  som  jeg  troer, 
saa  vil  han  nok  blive  nødt  dertil.« 

»Men  endnu  har  han  ikke  gjort  det/  svarede 
Dam,  »og  Ulykken  kan  altsaa  forebygges.  Jeg  har 
dog  før  altid  formaaet  Noget  over  ham,  Jutta  I  Jog 
vil    see    at    faae    ham   i    Tale   og   gjøre   et  Forsøg. 

Jeg  gaaer  nu  strax  ind  i  Byen  og  forhører  mig; 
maaskee  er  han  alligevel  paa  Ambæk.« 

»Naa,«  sagde  Jutta,  »det  er  kjønt  af  Dig,  at 
Du  vil  gjøre  det;  jeg  bør  ikke  raade  fra.« 

»Det  kan  Du  ogsaa  spare  Dig,  min  Engel!« 
svarede  Dam,  idet  han  strøg  sit  Mundskjæg;  »jeg 
er  ganske  paa  det  Rene  med  mig  selv  om  den  Sag. 
Kjønt  af  mig,  sagde  Du?  Bah!  Det  er  min  lige- 
fremme Pligt.« 

»Men  jeg  spaaer  Dig,«  sagde  Jutta  en  Smule 
irriteret,   »at  Du  kommer  hjem  med  uforrettet  Sag.« 

»Naa,  i  saa  Fald!«  udbrød  Dam,  idet  han 
smilte  temmelig  diabolisk;  »men,«  føiede  han  hur- 
tigt til,  »lad  os  nu  først  see!  Jeg  bliver  ved  Mit, 
at  der  er  noget  Godt  ved  Reinfeldt  alligevel.  Mangen 
Mand  før  han  er  bleven  vild  og  har  været  paa 
Kant  med  Tilværelsen,  men  har  dog  tilsidst  fundet 
sig  til  Rette.  Jeg  skal  nok  bjerge  ham,  om  det  er 
muligt,  og  vor  kjære  Rosa  skal  snart  holde  sit 
Indtog  paa  Ambæk.« 

Derpaa  gik  han,  mens  Jutta  rystede  paa  Hovedet 
og  saae  efter  ham  med  et  Blik,  der  vel  ikke  var 
ukjærligt,  men  dog  mindede  om  Frierdagene,  da 
hun  havde  seet  paa  ham  med  moderlige  Øine  og 
undertiden  tænkt,  at  han  var  et  Barn. 

Han  kom  hjem  med  den  Besked,  at  Reinfeldt 
var  paa  Ambæk  endnu,  skjøndt  han  om  et  Par 
Dage  agtede  at  reise  bort  paa  længere  Tid.  Uden 
Tøven  lod  Dam  sin  Hest  sadle  og  gav  sig  paa 
Veien. 

Da  han  forst  var  ude  af  Byen,  fik  Hesten  at 
fornemme,  at  dens  Herre  havde  Hastværk.  Den 
bar  sin  tunge  Byrde  slank,  men  stod  dog  i  et  Skum, 
da  de  naaede  Ambæk. 

Dam  kom  dertil  lige  før  Lehnsgreven  skulde 
gaae  til  Bords.  Han  borte  Tallerkener  rasle  i 
Spisestuen,  da  han  traadte  ind  i  Entreen,  og  for- 
nam fra  Kjelderen  en  Duft,  som  gav  ham  en  Anelse 
om,  at  Huusholdningen  igjen  maatte  være  etableret 
i  den  gode,  gamle  Stiil. 

Brøstrup  kom  til  Stede  og  gav  den  Besked,  at 
Lehnsgreven  spadserede  nede  i  Haven.  Det  var 
allerede  over  Spisetid ,  men  han  ventede  paa  Grev 
Fritz,  som  var  reden  til  Strøholm. 

Dam  fulgte  Anviisningen,  gik  gjennem  Have- 
salen ud  paa  Terrassen,  monstrede  de  nærmeste 
Omgivelser,  saae  et  Glimt  af  Grev  Georg,  der  vendte 
Ryggen  til  og  lige  forsvandt  bag  et  Bosket,  og 
valgte  derpaa  den  Vei,  paa  hvilken  han  antog,  at 
han  maatte  møde  ham. 

Det   slog   til.      Grev   Georg   skiftede   Farve   og 
studsede,    da    han  saae  sin  Svogers  anseelige  Skik- 
kelse.    Overrumplingen    var   fuldstændig;    men   han 
fattede  sig  hurtigt  og  sagde  med  forceret  Livlighed: 
Nei,  er  Du  der,  Dam !  Velkommen  til  Ambæk !« 

Dam  greb  den  fremrakte  Haand,  holdt  den  et 
Øieblik  fast,  saae  sin  Svoger  alvorligt  ind  i  Ørnene 
og  sagde: 

Ja,   ja,    Reinfcldt!     Det  er  mig  kjært,    at  jeg 
traf  Dig;  jeg  har  længe  gjerne  villet  tale  med  Dig.< 

Man  kunde  see  det  paa  Georg  Reinfeldts  flim- 
rende Blik,  at  han  gjettede,  hvad  det  gjaldt. 

»Vi  skulle  rigtignok  strax  spise,«  sagde  han  — 
»Du  bliver  her  da  og  gjør  Onkel  Fritz  og  mig  Sel- 
skab?  Jeg  venter  ham  hvert  Øieblik.« 

»Saa  lad  os  benytte  Tiden,  inden  han  kommer,« 
svarede  Dam  resolut.  »Jeg  vil  strax  sige  Dig,  hvad 
det  er.  Vi  have  meget  forundret  os  over,  at  Du 
aldrig  mere  kommer  til  Rosted.  Hvad  skal  det  dog 
betyde,  at  Du  lader  Din  Kone  blive  siddende  i 
Rosted  og  selv  boer  her?  Nu  fortæller  man,  at  Du 
vil  ud  paa  en  lang  Reise.  Har  Du  da  ikke  i  Sinde 
at  tage  hende  med?« 

»Jeg  har  ikke  —  ikke  endnu  truffet  nogen  en- 
delig Bestemmelse  om  min  Reise,«  svarede  Rein- 
feldt,  idet  han  undgik  Dams  Blik.  —  »For  Resten 
har  jeg  været  fraværende  i  flere  Dage,  paa  Glum- 
borg  med  Onkel;  vi  kom  først  hjem  i  Gaar;  men 
Du  veed  maaskee  ikke,  at  jeg  før  Begravelsen  var 
i  Rosted  og  talte  med  Rosa?  Jeg  foreslog  hende 
at  blive  boende  i  vort  gamle  Hjem  i  nogen  Tid 
—  og  det  lod  til,  at  det  passede  hende  godt.« 

»Ingen  Udflugter,  Reinfeldt!«  sagde  Dam  barskt. 
»Her  stikker  Noget  bagved.  Det  aner  mig,  hvad 
det  er;  jeg  veed  mere,  end  Du  troer.  For  Guds 
Skyld,  Mand,  hvad  tænker  Du  paa?  Du  vil  da 
ikke  forstøde  Din  søde  lille  Kone,  Din  egen,  kjær- 
lige, trofaste  Rosa?« 

Reinfeldt  var  bleven  meget  bleg;  han  slog  ud 

med  Haanden,   som  om  han  vilde  give  Svar,    men 
Dam  foer  fort  og  sagde: 

Det  Værste  vilde  være,  om  det  skulde  forholde 
sig,  som  vi  frygte,  at  en  vis  Dame,  Du  veed,  hvem 
jeg  mener,  har  sine  Fingre  med  i  Spillet;  men  jeg 
haaber,  at  det  ikke  har  Noget  paa  sig. 

Kjære  Ven,«  udbrod  Reinfeldt  i  stor  Forvir- 
ring; men  Dam  vedblev: 

»Jeg  forlanger  ingen  Tilstaaelser  af  Dig.  Vi 
ere  Alle  Mennesker,  og  Du  har  altid  været  svag 
lige  overfor  Fruentimmer;  men  Din  Hustru  er  ingen 
Elskerinde,  Reinfeldt,  og  hun  er  Din  ægtefødte 
Søns,  Din  Ar\  ings  Moder.  Kan  Du  bære  Dig  saa 
dumt  og  hjerteløst  ad  at  forstode  hende?  Jeg  kan 
umuligt  troe  det.  Jeg  veed  nok,  at  der  har  været 
hende  og  Dig  Noget  imellem;  Eders  Samliv  har 
ikke  altid  været  saa  lykkeligt  og  fredeligt,  som  det 
burde,  maaskee  har  hun  Skyld,  saa  vel  som  Du, 
men  hun  har  været  Dig  tro  og  — « 

Men  nu  havde  Georg  Reinfeldt  fattet  sig;  han 
faldt  Dam  i  Talen  og  sagde: 

»Jeg  bebreider  hende  ikke  Noget,  Dam;  men 
det  forholder  sig  nu  engang  saa,  at  vi  ikke  syrn 
pathisere,  og  alle  mine  Forsøg  paa  at  leve  paa  en 
god,  /redelig  Fod  med  hende  ere  hidtil  strandede. 
Derfor  reiste  jeg  saa  tidt  bort.< 

»Vist  ikke,  Reinfeldt,«  svarede  Dam,  men  i  sin 
vante  godmodige  Tone,  thi  allerede  det,  at  Georg 
Reinfeldt  indlod  sig  paa  Forklaring,  formildede  ham. 

»Det  var  blot  fordi  Du  kjedede  Dig  i  Rosted.  Rosa 
er  virkelig  ikke  stridbar.« 

»Aa,«  svarede  Reinfeldt,  »hun  kan  saamænd 
være  lidenskabelig  nok;  men  lige  meget  —  der  har 
været  Grund  nok  for  mig  til  at  tænke  over,  om 
det  ikke  vilde  være  bedst  for  os  begge,  at  vi  — 
i  det  Mindste  i  nogen  Tid,  levede  hver  for  sig.« 

»Naa  saadan,«  udbrød  Dam  i  en  Tone,  som 
viste,  at  han  begyndte  at  føle  sig  beroliget.  »Naa,« 
vedblev  han,  »det  er  slemt  nok  det;  men  —  er  Du 
bleven  enig  med  Rosa  derom?  Nei  —  det  er  sandt, 
det  veed  jeg  da,  at  Du  ikke  er.  Jutta  var  hos 
hende  i  Gaar  og  bragte  mig  den  Besked,  at  stakkels 
Rosa  er  frygtelig  forknyt  og  lever  i  een  Spænding 
over  Din  Taushed,  og  fordi  hun  aldrig  seer  Noget 
til  Dig.« 

Han  saae  til  Georg  Reinfeldt  og  opdagede  ikke 
Noget  i  hans  Ansigt,  som  just  tydede  paa  Falskhed 
eller  Forhærdelse;  han  saae  bevæget  og  forvirret  ud. 

»Overvei  Sagen  en  Gang  endnu,  kjære  Ven,« 
sagde  Dam. 

»Jeg  skal  —  jeg  skal  tænke  derover,«  svarede 
Reinfeldt  i  en  usikker  Tone;  »jeg  lover  Dig,  at  Rosa 
med  det  Allerførste  skal  høre  fra  mig.« 

»Det  var  Ret,«  sagde  Dam  og  klappede  ham 
paa  Skulderen.  »Jeg  vil  sige  Dig  Et  endnu.  Ikke 
blot  har  jeg  faaet  Rosa  uhyre  kjær,  hun  er  for  mig 
som  en  Soster;  men  det  ligger  mig  specielt  paa 
Hjerte,  at  det  ikke  brister  mellem  Eder;  thi  husk 
paa,    Reinfeldt,   at  det  var  mig,  som  sagde  til  Dig, 

den  Dag,  nu  snart  for  syv  Aar  siden,   da  vi  spiste 
sammen   paa  Gjestgivergaarden   —    hun  vilde 
en  Kone    for   Dig!    og   det   var   mig,    som   indforte 
Dig  i  hendes  Faders  Huus.« 

»Aa/:  sagde  Reinfeldt  hurtigt,  Du  har  virke- 
lig intet  Ansvar  i  den  Sag,  Dam;  den  maa  gaae 
paa  min  egen  Kappe. 

»For  saa  vidt  sandt  nok,«  svarede  Dam;  »jeg 
antager,  at  Du  vidste,  hvad  Du  gjorde;  men  alligevel, 
siden  det  nu  gik,  som  det  gik  —  jeg  mener,  at 
Sagen  vedrører  min  egen  Ære! 

De  sidste  Ord  bleve  sagte  med  Vægt.  Rein- 
feldt  saae  sky  til  ham.  Frygt  for  Indskriden  fra 
Alexander  Dams  Side  havde  været  en  medvirkende 
Aarsag  til,  at  han  havde  tøvet  saa  længe  med  at 
foretage  det  afgjorende  Skridt. 

Gud  bevares,«  sagde  han,  »Din  Ære  bliver 
saamænd  i  hvert  Fald  uanfegtet  —  men  der  har 
vi  Onkel!« 

Grev  Fritz  viste  sig  ganske  rigtigt  i  Havestue- 
døren. 

»Kom  nu,«  vedblev  Reinfeldt  med  et  elskværdigt 
Smiil;  »gaa  op  og  spiis  med  os,  om  Du  vil  tage  til 
Takke?  Lad  os  nu  ikke  blive  Uvenner,  vedblev 
han,  da  Dam  tøvede  med  at  give  Svar  paa  Ind- 
bydelsen; »hvad  Gavn  skulde  det  gjøre?  Jeg  veed, 
at  Du  mener  mig  det  godt  og  — « 

»Og  Rosa,     faldt  Dam  ind.     »Naa,  Reinfeldt, 
vedblev  han,  idet  de  nu  gik  op  ad  Hovedbygningen 
til,   »Du  skal  ikke  kunne  sige,  at  jeg  har  stødt  Din 

Haand  bort.  Jeg  haaber,  at  Du  virkelig  vil  lægge 
Dig  paa  Hjerte,  hvad  jeg  har  sagt  Dig,  og  — « 

»Ja  vist,«  sagde  Reinfeldt  i  en  let  Tone;  »kom 
nu  blot  I  Der  har  vi  Onkel  Fritz!  Han  er  bestemt 
frygtelig  sulten.« 

Saa  lod  Dam  sig  da  føre  op  til  det  gamle  Ny- 
delsernes Tempel,  og  kort  efter  sad  han,  med  gamle 
Grev  Fritz  lige  overfor  sig,  i  den  samme  Sal,  hvor 
han  ikke  havde  sat  sin  Fod,  siden  den  Dag,  da 
han  sad  her  med  Jutta  ved  sin  Side. 

Der  var  meget  forandret,  al  den  gamle  Pragt 
var  forsvunden.  Dam  følte  sig  i  Begyndelsen 
uhyggelig  til  Mode  ved  at  mindes,  hvor  Meget 
der  var  skeet,  siden  den  gamle  Lehnsgreve  gav 
sin  allersidste  store  Dinée  paa  Ambæk,  og  hvor 
bedrøveligt  det  saae  ud  nu  mod  dengang. 

Maaltidets  Beskaffenhed  viste  imidlertid,  at  Ma- 
dam Jensen  levede  endnu,  og  Vinene  vare  fortræffe- 
lige. Dam  var  sulten  og  tørstig,  og  med  det 
legemlige  Velvære  indfandt  sig  efterhaanden  en 
lysere  Stemning. 

Han  troede  jo  ogsaa,  at  han  virkelig  havde 
udrettet  Noget,  og  mens  baade  hans  Vært  og  den 
ellers  saa  mutte,  gamle  Herre,  der  sad  lige  overfor 
ham,  paa  den  elskværdigste  Maade  viste  ham  Gjest- 
frihed,  følte  han  sig  mere  og  mere  bestyrket  i  sit 
Haab,  at  Alt  endnu  vilde  blive  godt  for  stakkels 
Rosa. 

Han  red  da  vel  til  Mode  hjem;  men  da  han 
om  Aftenen  igjen   sad   hos  Jutta   og   skulde    gjøre 

Rede  for  Udfaldet  af  sin  Intervention,  gled  det  gun- 
stige Resultat,  som  han  under  sit  Ridt  hjemad 
havde  fastholdt,  ligesom  bort  mellem  Hænderne 
paa  ham,  og  han  begyndte  at  faae  en  ubehagelig 
Fornemmelse  af,  at  han  maaskee  dog  var  bleven 
taget  ved  Næsen. 

Det  var  ikke  hyggeligt,  som  hans  kloge 
Hustru  der  sad  og  saae  paa  ham  uden  at  sige 
et  Ord;  men  dette  drev  ham  kun  til  med  endnu 
større  Bestemthed  at  paastaae,  at  Reinfeldt  var 
gaaet  i  sig  selv,  og  at  Alt  nok  nu  igjen  vilde 
blive  godt. 

Jutta  vogtede  sig  vel  for  ligefrem  at  modsige 
ham;  hun  kunde  jo  nu  ikke  udrette  Andet  derved, 
end  til  ingen  Nytte  at  opbringe  ham.  Dog  sagde 
hun  tilsidst : 

Vi  faae  nu  see!  I  hvert  Fald  haaber  jeg,  at 
Reinfeldt  nu  lader  høre  fra  sig,  og  at  Rosa  faaer 
Ende  paa  Uvisheden  og  Spændingen.  Mener  Du 
ikke,  det  vilde  være  klogest  slet  ikke  at  fortælle 
hende  Noget  om,    at  Du  har  været  paa  Ambæk? 

Som  Du  vil,«  svarede  Dam  kort.  Derpaa 
gav  han  sig  til  at  betragte  sin  haabefulde  lille  Søn, 
der  laae  og  sov  i  sin  Vugge  i  Dagligstuen ,  da 
Barnepigen  havde  faaet  Lov  til  at  gaae  ud,  og  han 
syntes  snart  at  have  glemt  alle  Livets  Fortræde- 
ligheder. 

Men  ikke  saa  Jutta;  mens  hun  sad  og  smilte 
til  sin  Mand   og  talte  kjærligt  med  ham,   grublede 

hun  over,  om  han  ikke  nu  vilde  blive  dragen  dy- 
bere ind  i  Sagen,  end  ønskeligt  var,  og  hvilke 
Følger  det  kunde  have;  indtil  hun  slutteligt  i  sit 
stille  Sind  forbandede  den  Time,  da  Georg  Rein- 
feldt  første  Gang  var  traadt  over  Dørtærskelen  i 
hendes  Faders  Huus. 


FEMTE   KAPITEL. 


Den  næste  Dag  blev  Jutta  hjemme  og  gik  ikke 
til  Rosa;  men  Morgenen  derefter  blev  Længselen 
efter  at  faae  at  vide,  hvorledes  det  stod  til  henne  i 
Aagade,  hende  altfor  stærk. 

Dam  var  ude  paa  Feltøvelse,  saa  hun  havde 
sin  Frihed.  Hun  tog  sit  Tros,  lille  Alexander  og 
Barnepigen,  med  sig,  laasede  sin  Dør  og  begav 
sig  paa  Vandringen;  men  den  gik  ikke  direkte  ud 
til  Rosa;  thi  hun  vilde  ikke  slæbe  Barnestuen  med 
derud. 

Hun  saae  da  først  ind  til  sin  Moder  i  Kloster- 
stræde. Den  Gamle  var  unegtelig  ikke  til  megen 
Nytte  mere  her  i  Verden;  men  som  et  Slags  Asyl- 
moder for  sine  to  Børnebørn  var  hun  dog  bruge- 
lig; de  kunde  i  paakommende  Tilfælde  sikkert  an- 
bringes hos  hende,  og  hun  var  aldrig  gladere,  end 
naar  hun  fik  Lov  til  at  tage  dem  under  sine  Vinger. 

Anton  var  der  allerede;  han  gjorde  næsten 
hver  Dag  sin  Bedstemoder   en  Morgenvisit,   og   da 

nu  ogsaa  lille  Alexander  kom,  saa  blev  Glæden 
fuldkommen. 

Jutta  efterlod  sin  Moder  i  et  straalende  Hu- 
meur  og  i  en  lykkelig  Ubevidsthed  om  Livets  Sor- 
ger og  Elendighed;  men  da  hun  vilde  gaae,  kom 
Fanny  og  sluttede  sig  til  hende. 

Det  havde  Jutta  Intet  imod.  De  Tider  vare 
for  længst  forbi,  da  Fanny  blev  puffet  til  Side  og 
overseet.  Skjøndt  ugift  og  afhængig  af  sin  Moder, 
indtog  hun  dog  en  selvstændig  Stilling  i  Familien. 
Alexander  Dam  var  ganske  vist  ikke  meget  skarp- 
synet, men  han  havde  dog  seet  rigtigt  paa  Fanny, 
da  han  sagde,  at  der  boede  meget  i  hende.  Det 
tiltalte  ikke  Altsammen  Jutta,  men  Fanny  havde 
dog  forstaaet  at  sætte'sig  i  Respekt  hos  sin  ældste, 
før  saa  myndige  Søster. 

De  gik  gjennem  Haven  for  at  følge  den  Sti, 
der  bag  Naboernes  Haver  førte  over  til  Aagade. 

»Gud  veed,  hvad  det  bliver  til  med  stakkels 
Rosa,«  sagde  Fanny. 

»Jeg  formoder  til  det  Værste,«  svarede  Jutta, 
»om  ellers  det,  jeg  mener,  egentlig  er  det  Værste.« 

»Sikkert  ikke,«  sagde  Fanny  bestemt. 

Men  Jutta  var  en  født  Opponent,  hvorfor  hun, 
da  Fanny  var  enig  med  hende,  strax  slog  om  og 
sagde : 

»Saa  ganske  sikker  paa,  at  det  vil  være  en 
Lykke  for  Rosa  at  blive  forskudt  af  sin  Mand,  er 
jeg  dog  ikke,  men  Du,  Fanny,  seer  jo  med  et  ondt 
Øie  paa  alle  gifte  Fruentimmer.« 

Ikke  med  et  ondt,  men  med  et  tvivlende  Øie,« 
svarede  Fanny.  Jeg  troer  ikke  paa  Lykke  i  Ægte- 
skab, veed  Du. 

Heller  ikke  paa  min?«    spurgte  Jutta  spydigt. 

>Jo,  til  en  vis  Grad,  svarede  Fanny.  Du 
horer  til  de  meget  Heldige;  Du  har  faaet  en  ual- 
mindelig god  og  fornuftig  Mand ,  og  med  et  be- 
horigt  Afslag  i  de  taabelige  Drømme  om  para- 
disiske Glæder,  som  vi  læse  om  i  Romanerne,  og 
som  spøge  i  vore  Hoveder,  mens  vi  ere  unge,  saa 
troer  jeg,  at  Du  vil  komme  vel  over  Bjerget.« 

»Nei,<^  udbrød  Jutta,  »det  er  aldeles  mageløst 
at  høre  en  Jomfru  paa  tre  og  tyve  Aar  tale  saa 
viist  I  Du  har  aldeles  ingen  Forstand  paa  Ægte- 
skabet, mit  Barn!  Hvor  skulde  Du  ogsaa  faaet 
den  fra  ? 

Ved  at  see  mig  om  og  tænke  over,  hvad  jeg 
seer,«  svarede  Fanny.  »Faders  og  Moders  Samliv 
var  meget  lærerigt,  Reinfeldts  og  Rosas  i  endnu 
høiere  Grad  og  paa  en  endnu  sørgeligere  Maade; 
og  hvad  Dig  og  Dam  angaaer,  Jutta,  saa  veed  Du 
jo  meget  godt  med  Dig  selv,  at  det  er  en  Konst 
for  to  Mennesker,  der  ere  lænkede  sammen,  at  leve 
i  Fred  med  hinanden.  Det,  I"  kalde  Kjærlighed, 
gjør  ikke  Sagen  klar;  man  maa  saamænd  ogsaa 
bruge  sin  Forstand,  og  Offrene  ere  undertiden  saa 
store,  at  —  naa,  det  er  ikke  værdt,  at  vi  fordybe 
os  videre  i  det  Themalt 

Aa,  sagde  Jutta  irriteret,  ..jeg  er  saamænd 
ikke  bange  for  at  drøfte   det.     Livet   er  en  Kamp, 

det  behøver  Du  ikke  at  fortælle  mig;  man  vinder 
ikke  Lykken  med  Leg,  og  man  slipper  ikke  for 
Sorger;  men  det,  som  gjør  Sagen  klar,  er  netop 
Kjærligheden,  og  hvor  den  er,  der  giver  den  For- 
stand.« 

»Lige  som  et  Embede,«  svarede  Fanny  med 
et  Smiil. 

»Men  hvad  veed  Du  om  Kjærlighed  i  den  Be- 
tydning af  Ordet?«  spurgte  Jutta.  »Du  er  født 
kold,  Fanny.  Du  har  vel  aldrig  været  forelsket  og 
slet  ikke  kjendt  noget  til  de  taabelige  Drømme  om 
Kjærlighedslykke,  Du  før  talte  om.« 

»Aa  jo,«  svarede  Fanny  med  et  Suk;  »men 
det  er  meget  længe  siden;  det  var,  inden  jeg  blev 
konfirmeret.« 

»Det  gik  vist  meget  hurtigt  over,«  sagde  Jutta, 
»og  —  ja,  undskyld  at  jeg  siger  det,  jeg  vil  virke- 
lig ikke  fornærme  Dig  —  men  jeg  kan  ikke  tænke 
Andet,  end  at,  da  der,  efter  at  Du  var  bleven 
voxen,  ikke  meldte  sig  nogen  Frier,  og  Du  ikke 
engang  er  kommen  saa  langt,  som  paa  Templets 
Dørtærskel,  saa  er  Du  i  den  Grad  blottet  for  Er- 
faring, at  — « 

»Jutta!«  udbrød  Fanny,  idet  hun  blev  bleg  om 
Kind. 

Jutta  saae  paa  sin  Søster  og  tænkte  —  saa, 
der  begik  jeg  en  Dumhed!  Nu  er  hun  vred  og  vil 
see  suurt  til  mig  i  lang  Tid! 

Men  Fanny  saae  ikke  vred  ud;  en  svag  Rødme 
gav  igjen  hendes  Kinder  Farve,   og   hun   saae  paa 

Jutta  med  Taarer  i  sine  kloge  Øine;  i  dette  Øie- 
blik  var  hun  smuk. 

Hun  var  gaaet  hurtigt  til,  men  standsede  nu, 
kastede  et  Blik  over  Stakittet  ind  i  den  Have,  tie 
just  gik  forbi,  og  da  hun  saae,  at  der  ingen  Lurere 
var  —  Bagveien  var  et  farligt  Sted  til  fortrolig 
Samtale  —  sagde  hun  : 

»Jeg  maa  helst  sige  Dig  det;  ellers  komme  vi 
aldrig  til  Forstaaelse  —  jeg  har  havt  to  Tilbud.« 

»Men  Fanny  dog!«  udbrød  Jutta;  men  foiede 
hurtigt  til  —  »Du  maa  ikke  troe,  at  det  forundrer 
mig;  men  jeg  er  aldeles  forbauset  over,  at  vi  Andre 
ingen  Anelse  have  havt  derom.  Veed  ikke  engang 
Moder  det? 

Fanny  rystede  paa  Hovedet. 

»Naa,«  vedblev  Jutta,  »det  havde  jeg  da  ikke 
behøvet  at  spørge  om;  stakkels  Moder  vilde  i  saa 
Fald  naturligviis  strax  plappret  det  ud;  men  siig 
mig  dog  nu,  Fanny,  hvem  var  det,  om  jeg  ellers 
tør  spørge  derom  —  to  Tilbud!  Du  har  givet  to 
Kurve  bort,  nei  hør,  veed  Du  hvad,  Fanny  — « 

»Tal  ikke  saa  høit,«  sagde  Fanny,  idet  de 
gik  videre,  og  hun  stak  sin  Arm  ind  i  Juttas.  »Nu 
kan  jeg  godt  fortælle  Dig  det ;  jeg  veed,  at  Du  er 
taus  og  paalidelig,  og  desuden  ere  begge  Ved- 
kommende nu  forsørgede;  den  ene  var  lille  Evers  — « 
Stakkels  Evers!  udbrød  Jutta.  »Først  prø- 
vede han  sin  Lykke  hos  Rosa,  skjøndt  til  egentlig 
Frieri  kom  det  dog  nok  ikke,  og  saa  har  han 
hentet  sig   en   Kurv   hos    Dig!     Han   var   ellers  en 

godmodig  Fyr,  Fanny,  og  det  vilde  jo  i  andre 
Henseender  været  et  udmærket  Parti;  ikke  fordi, 
at  Penge  i  mine  Øine  ere  nogen  Garanti  for  Lykke, 
men  — « 

»Jeg  holdt  ikke  af  ham,«  sagde  Fanny.  Med 
et  flint  Smiil  føiede  hun  til:  »og  da  Kjærligheden 
manglede,  saa  fik  jeg  hverken  Forstand  paa  ham 
eller  paa  hans  Penge.« 

»Vær  nu  skikkelig,  Fanny!«  sagde  Jutta  øm- 
findtligt.    »Og  hvem  var  saa  den  Anden?« 

»Bi  lidt,«  svarede  Fanny;  »jeg  har  endnu  No- 
get at  sige  om  Evers.  Den  Kurv,  jeg  gav  ham, 
blev  Aarsagen  til,  at  han  lod  sig  forflytte  herfra. 
Ulykken  forvandlede  den  lille  Kyradseer  til  en 
vakker  Dragon ,  og  i  den  Uniform ,  som  klæder 
ham  meget  bedre,  fandt  han  sin  Lykke.  Dam 
siger  ogsaa  — « 

»Daml«  udbrød  Jutta.  »Saa  min  Mand  har 
været  Din  Fortrolige  —  naa,  det  maa  jeg  sige  — « 

»Der  forsnakkede  jeg  mig,«  sagde  Fanny 
angerfuldt;  »men  hør  nu  Forklaringen.  Dam  fik 
det  naturligviis  at  vide  af  Evers  og  ikke  af  mig, 
og  da  han/  en  Dag  drillede  mig  med  Evers ,  tog 
jeg  det  Løfte  af  ham,  at  han  vilde  tie.  Han  gav 
mig  Haanden  derpaa,  og  han  har  holdt  sit  Ord. 
Jeg  vilde  have  Fred,  Jutta;  jeg  var  allerede  den- 
gang kommen  paa  det  Rene  med  mig  selv,  og  jeg 
har  ikke  siden  forandret  min  Beslutning;  jeg  gifter 
mig  aldrig!  Jeg  giver  mig  ikke  hen  i  det  Slaveri, 
Jutta,  og  — « 

»Aa,  Fanny,«  udbrod  Jutta  utaalmodigt ,  det 
er  afskyeligt  at  høre  paa  Dig;  det  er  Nonsens! 
Siig  mig  nu,  hvem  den  Anden  v. 

»Kapellanen  i  Skovby,  Pastor  Jensen,«  svarede 
Fanny. 

»Men  Gud,  Fanny/  udbrød  Jutta,  det  er  jo 
en  fortræffelig  Mand,  en  sand  Christen  og  i  det 
Hele  et  af  de  bedste  Mennesker,  jeg  er  stødt  paa.« 

»Det  gjorde  mig  ogsaa  ondt  at  vise  ham  af, 
svarede  Fanny  med  et  sorgmodigt  Smiil ;  men  jeg 
gjorde  det  ikke  uden  at  aabne  mit  Hjerte  for  ham, 
Jutta;  jeg  erindrede  ham  om,  hvad  Paulus  siger 
om  Jomfruer ,  at  det  er  godt  for  et  Menneske  at 
være  ugift;  og  saa  blev  han  meget  bevæget  og 
sagde,  at  han  ikke  for  Alt  i  Verden  vilde  forstyrre 
mit  Hjertes  Fred.« 

»En  lunken  Frier  den,«  sagde  Jutta,  »som  lod 
sig  kyse  af  et  tvivlsomt  Skriftsted!« 

»Det  gik  ikke  saa  raskt,«  svarede  Fanny,  »vi 
talte  længe  med  hinanden  og  bleve  uforstyrrede; 
jeg  var  alene  hjemme.  Jeg  vil  sige  Dig,  Jutta,  at 
jeg  kunde  taget  den  Mand  af  Agtelse  og  i  Med- 
lidenhed over  hans  store  Bedrøvelse;  han  tog  sig 
mit  Nei  meget  nær;  men  jeg  troer,  det  var  heldigt, 
at  jeg  ikke  indlod  mig  paa  det  Experiment.  Jeg 
har  ikke  fortrudt,  hvad  jeg  gjorde,  og  han  er  nu 
lykkelig  gift. 

»Men  Du  vil  engang  fortryde  det,«  sagde  Jutta 
med  Fynd.      »Dit  Liv  vil  blive  øde  og  tomt. 

»Naa/    svarede  Fanny,   »jeg  finder  vel  nok  til- 

sidst  paa  Noget  til  at  udfylde  det  med,  men  det, 
blot  at  blive  en  skikkelig  gammel  Tante,  vil  ikke 
forslaae. « 

»Og,«  vedblev  Jutta  ivrigt,  »saa  sagde  den 
gode,  enfoldige  Præst,  at  han  ikke  vilde  forstyrre 
Dit  Hjertes  Fred!  Indbilder  Du  Dig  virkelig, 
Fanny,  at  Du  i  den  ugifte  Stand  vil  slippe  for 
Kampe  og  Anfegtelser?  Du  skal  nok  faae  noget 
Andet  at  fornemmel  Det  er  dog  vor  naturlige  Be- 
stemmelse at  leve  i  Ægteskab;  det  kan  ikke  nytte 
at  indbilde  sig  Andet.  Gud  være  med  Dig,  stak- 
kels Fanny!  Og  nu  ere  vi  her  allerede,«  udbrød 
Jutta,  da  Laagen  til  Rosas  Have  viste  sig  for 
hende.  »Lad  os  nu  skynde  os  ind  og  faae  Rede 
paa  Rosas  Elendighed!  Jeg  er  nærved  at  blive  for- 
tumlet over  det  Altsammen!« 

De  fandt  ikke  Rosa  i  Haven,  hvor  hun  ellers 
pleiede  at  være  meget  om  Morgenen,  og  gik  der- 
paa  op  til  Huset. 

Karen  kom  ud  af  Havedøren  ganske  bleg  og 
sagde : 

»Naa,  Gudskeelov,  at  De  kom!  Grevinden  fik 
for  lidt  siden  et  Brev  fra  Ambæk;  det  maa  vist 
være  noget  Slemt,  for  hun  ligger  inde  paa  sin  Seng 
og  græder.« 

Jutta  og  Fanny  skyndte  sig  da  ind  i  Sove- 
kammeret; Rosa  sprang  forskrækket  op,  da  hun 
hørte  Nogen  komme,  men  da  hun  saae,  hvem  det 
var,  brast  hun  i  Graad,  og  da  Jutta  spurgte: 

Hvad   er  det,  Rosa,    hvad  er  der  skeel?-    sva- 
rede hun : 

»Det  er  forbi  mellem  Georg  og  mig!« 

»Ja,  tænkte  jeg  det  ikke  nok!«  udbrød  Jutta  i 
stor  Forbittrelse. 

Men  Fanny  faldt  Rosa  om  Halsen  og  sagde: 
Kjære,  stakkels  Rosa!« 

Saa  græd  de  To  ved  hinandens  Bryst,  mens 
Jutta  stod  der  ganske  bleg  af  Harme  ved  at  tænke 
paa,  i  hvilken  Grad  hendes  hjertensgode  Mand  var 
bleven  holdt  for  Nar  sidst  paa  Ambæk.  Søster- 
kjærligheden  gik  i  dette  Øieblik  dybest  hos  den 
ugifte  Søster  med  det  frie,  udelte  Hjerte. 

»Maa  jeg  læse  hans  Brev?«  spurgte  Jutta;  hun 
saae,  at  det  laae  paa  Sengen. 

Rosa  gav  hende  det,  idet  hun  sagde: 

>;Døm  ham  ikke  for  haardt,  Jutta!  Det  var 
sikkert  ikke  skeet,  hvis  ikke  det  onde  Menneske  — 
aa,  jeg  kan  ikke  taale  at  tænke  paa  hende!« 

Saa  gyste  hun.  Jutta  tog  Brevet  og  gik  ind 
i  Dagligstuen  for  at  læse  det  i  Eenrum,  mens 
Fanny  blev  hos  Rosa. 

Jutta  læste  Brevet  med  dyb  Indignation;  hun 
blev  endnu  mere  forbittret  over  det,  fordi  det,  som 
hun  siden  sagde  til  sin  Mand,  var  -saa  infamt  godt 
skrevet«;  det  lød  saaledes: 

Kjære  Rosa! 

Jeg  har  under  min  Fraværelse  tænkt  meget 
over  vort  Samliv  i  de  senere  Aar,   og  jeg  er  kom- 

men  til  et  Resultat,  som  ganske  vist  er  sørgeligt, 
men  som  dog  neppe  vil  overraske  Dig.  Det  er 
blevet  mig  fuldkommen  klart,  at  vi  ikke  passe  til 
hinanden.  Vi  have  begge  havt  god  Villie  til  at 
harmonere,  men  det  er  ikke  lykkedes  os.  Et  fort- 
sat Samliv  vilde  kun  blive  til  Elendighed  for  os 
begge,  og  derfor  foreslaaer  jeg  Dig,  at  vi  skilles 
ad.  Jeg  føler  mig  overbeviist  om,  at  jeg  beviser 
Dig  en  Velgjerning  derved,  og  jeg  mener  at  have 
grebet  det  Rette  ved  ikke  at  gjere  Dig  dette  For- 
slag mundtligt,  men  lade  det  komme  til  Dig  mere 
lempeligt  ved  det  skrevne  Ord. 

Jeg  reiser  i  Dag  bort  for  nogen  Tid.  Der  vil 
jo  blive  Adskilligt  at  ordne  imellem  os,  inden  den 
fuldstændige  Ophævelse  af  vort  Ægteskab,  som  jeg 
tilsigter,  bliver  fuldbyrdet.  Jeg  har  i  saa  Henseende 
givet  min  Onkel,  Grev  Fritz,  Fuldmagt  og  beder 
Dig  vælge  en  Værge.  Det  er  jo  behageligst  for 
os  begge,  at  Forhandlingen  overlades  til  Andre; 
men  hvis  Du  er  enig  med  mig  i  Hovedsagen,  og 
Kongen  giver  sit  Samtykke  til  Skilsmissen,  saa  vil 
Resten  let  blive  ordnet.  Du  vil  faae  Dit  rigelige 
Udkomme,  og  med  Hensyn  dertil  vil  jeg  lade  Dig 
vide,  at  Gjørding,  naar  jeg  er  reist,  vil  komme  til 
Dig  med  Penge. 

løvrigt  vil  jeg  ikke  plage  Dig  og  mig  selv 
med  disse  fortrædelige  Details;  men  jeg  vil  dog  til 
Din  Beroligelse  lade  Dig  vide  een  Ting  —  Anton 
maa  blive  hos  Dig,  indtil  han  er  ti  Aar  gammel. 

Og  saa  har  jeg  ikke  mere  at  sige,    undtagen 

det,   at  jeg  skilles   fra   Dig   uden   Nag,    og  at  jeg 
trods  Alt  er 

Din  hengivne 

Georg  Reinfeldt. 

Jutta  sad  endnu  med  det  to  Gange  gjenncm- 
læste  Brev  i  Haanden ,  da  Rosa  og  Fanny  kom 
ind  til  hende. 

»Ikke  sandt,«  sagde  Rosa  med  et  smerteligt 
Smiil  paa  sit  blege  Ansigt,  »han  har  gjort  det  saa 
skaansomt,  som  han  kunde?« 

»Aa,«  udbrød  Jutta,  idet  hun  kastede  Brevet 
paa  Bordet,  »det  Brev  er  falskt  fra  Ende  til  anden 
Han  vil  bevare  Anstanden  og  vadske  sig  reen  i 
Verdens  Øine.  Kjendte  jeg  ham  ikke,  saa  maatte 
jeg  ved  at  læse  dette  Brev  tænke:  han  maa  dog 
være  en  god  Mand,  Skylden  er  hans  Kones;  men 
han  mener  ikke  et  Ord  af  det  Hele,  Rosa!  Han 
finder  ikke  det  Resultat,  han  er  kommen  til,  sørge- 
ligt; han  er  glad  ved  at  blive  Dig  kvit,  og  — « 

»Men  Jutta  dog!«  udbrod  Fanny. 

Rosa  sad  dødbleg  og  stirrede  paa  Jutta  med 
et  angstfuldt  Blik;  hun  saae  ud,  som  om  hun  for- 
tvivlet kjæmpede  med  sig  selv  for  at  fastholde 
Noget,  der  vilde  slippe  hende  af  Hænderne;  baade 
Forstanden  og  Tungen  svigtede  hende. 

»Naa,<  sagde  Jutta,  idet  hun  fattede  sig,  »det 
er  jo  lige  meget,  hvad  jeg  siger;  men  jeg  tænkte, 
Rosa,  at  jeg  gjorde  Dig  en  Tjeneste  ved  at  hjelpe 
Dig  til  at  rive  ham  ud  af  Dit  Hjerte;  der  kan  han 

dog  nu  ikke  blive,  efterat  han  saa  grusomt  har 
forstødt  Dig.« 

»Jo,«  lød  det  fra  Rosas  skjelvende  Læber,  »der 
vil  han,  der  vil  Antons  Fader  altid  være,  lige  til 
min  sidste  Time!« 

Saa  brast  hun  i  heftig  Graad,  og  Jutta  skyndte 
sig  hen  til  hende  for  at  trøste  og  berolige  hende; 
men  Rosa  stødte  hende  bort,  reiste  sig  fra  Sofaen, 
hvor  hun  sad,  og  sagde: 

»Du  gjør  ham  Uret,  Jutta!  Du  forstaaer  ham 
ikke,  som  jeg,  Du  — « 

Her  svigtede  Stemmen  hende,  og  hun  sank 
igjen  ned  paa  Sofaen. 

»Bryd  Dig  ikke  om,  hvad  jeg  sagde,«  udbrød 
Jutta  angerfuldt,  »jeg  tænkte  mig  ikke  Muligheden 
af,  at  Du  kunde  gaae  saa  vidt  i  Din  Overbærenhed; 
men  nu  vil  jeg  gaae  min  Vei  og  lade  Dig  have 
Ro;  det  er  det,  Du  trænger  til.« 

»Nei,  bliv  Jutta  I«  bad  Rosa.  »Nu  er  jeg  rolig. 
Jeg  kan  godt  tale  med  Dig  om  ham.  Lad  os  faae 
det  gjort  af  med  det  Samme  og  saa  aldrig  mere 
tale  derom.  Han  er  ikke  falsk,  blot  svag.  Tekla 
Eger  var  hans  første  Inclination,  hvad  der  nu  ellers 
ikke  retfærdiggjor  hende  eller  kan  undskylde,  at 
hun  har  sat  Ondt  mellem  Georg  og  mig,  for  det 
har  hun  hele  Tiden  gjort,  det  er  jeg  aldeles  over- 
beviist  om.« 

»Naa,«  udbrød  Jutta,  »det  glæder  mig,  at  Du 
dog  i  det  Mindste  ikke  tilgiver  hende!« 

Ingen  synderlig  christelig  Følelse  hos  Dig, 
Jutta!     sagde  Fanny. 

Christelig,«  gjentog  Jutta;  aa ,  hvad  her  er 
foregaaet,  er  da  ogsaa  nok  til  at  gjøre  et  christent 
Menneske  til  en  vantro  Hedning.  Kan  Du  see 
Guds  Finger  i  dette,  Fanny? 

»Det  kan  jeg  godt,«  sagde  Rosa  bestemt ;  »der 
var  megen  Forfængelighed  i  min  Kjærlighed  til 
Georg  fra  forst  af,  og  nu  har  jeg  faaet  min  Straf 
derfor.  Du  advarede  mig  jo  selv,  Jutta,  for  Tekla 
Eger,  men  jeg  lod  mig  ikke  kyse  deraf.  Jeg  brugte 
ikke  min  Eftertanke,  da  jeg  var  bleven  gift,  og 
gjorde  mig  ikke  Umage  nok  for  at  udfylde  den 
Kløft,  der  var  mellem  Georg  og  mig;  vi  ere  for- 
skjellige  i  Meget;  den  Opdragelse,  han  har  faaet, 
hans  Familieforhold  og  glimrende  Stilling  maatte 
give  ham  et  andet  Blik  paa  Livet,  end  det,  jeg 
havde.  Jeg  kunde  kke  tilfredsstille  ham,  eller 
gjorde  ikke,  hvad  jeg  burde  og  kunde  gjort  for  at 
komme  ham  nærmere  —  alt  det  har  jeg  tænkt  over 
i  min  Eensomhed,  Jutta;  det  staaer  nu  ganske  klart 
for  mig.« 

Jutta  sad  og  saae  paa  Rosa  med  et  Blik,  som 
tydeligt  nok  røbede,  hvad  hun  tænkte;  men  hun 
beholdt  dog  nu  sine  Tanker  for  sig  selv 

»I  Stedet  for  at  tænke,  mens  det  var  Tid,« 
vedblev  Rosa,  »gik  jeg  i  Taaget  og  bar  mig  reent 
forkeert  ad.  Jeg  plagede  ham  forst  ved  at  hænge 
over  ham,  og  saa,  da  han  blev  utaalmodig  derover, 
løb  Hidsigheden   af  med   mig,   og  jeg  overvældede 

ham  med  Bebreidelser.  Saa  blev  han  da  kjed  af 
mig  tilsidst;  men  han  forhærdede  ikke  sit  Hjerte 
imod  mig,  Jutta,  og  Alt  imellem  os  begyndte  at 
jevne  sig  og  tegne  bedre,  da  —  da  Tekla  Eger 
kom  hjem,  og  saa  — « 

Her  standsede  Rosa  i  stærk  Sindsbevægelse, 
men  fattede  sig  igjen  og  sagde: 

»Naturligviis  har  Georg  selv  stor  Skyld.  Jeg 
har  været  ham  tro,  og  han  veed,  at  jeg  elsker 
ham;  han  gjør  stor  Uret  i  at  forskyde  mig.  Han 
vilde  heller  ikke  gjort  det,  hvis  ikke  hun,  hans 
onde  Aand,  var  kommen  og  havde  faaet  Magten 
over  ham.  Det  forekom  mig  længe  ubegribeligt; 
men  nu  forstaaer  jeg  det.  Georg  har  formodentlig 
brændt  hendes  Breve;  men  eet  har  han  glemt  og 
ladet  ligge.  Jeg  fandt  det  i  Forgaars  og  læste  det. 
Jeg  gyste,  Jutta,  ved  der  at  faae  Sort  paa  Hvidt 
for,  hvor  djævelsk  snedig  en  af  vort  Kjøn  kan 
være.« 

Rosa  taug  et  Øieblik  og  sagde  derpaa  tilsidst: 

»Tro  mig,  Jutta,  at  hvert  Ord,  Georg  der  har 
skrevet  til  mig,  er  oprigtigt  meent.  Jeg  kan  ikke 
bjerge  ham,  han  har  ikke  opført  sig  som  en  Mand, 
det  veed  jeg.  Feig  er  han  vel  ikke,  men  han  er 
underlig  frygtsom  og  ømfindtlig  i  Meget,  og  det 
kommer  netop  deraf,  at  hans  Hjerte  ikke  er  saa 
haardt,  som  Du  troer,  Jutta!  Han  elsker  mig  ikke 
mere,  men  han  har  dog  Godhed  for  mig  endnu; 
det  bedrøver  ham  virkelig,  at  han  maa  bryde  med 
mig;    formodentlig  har  Tekla  Eger  aftvunget  ham 

et  Lofte  derom.  At  han  vil  lade  mig  beholde 
Anton  nogle  Aar  endnu,  det  er  dog  et  haandgribe- 
ligt  Beviis  paa  hans  venlige  Sindelag  imod  mig. 
Han  mener,  hvad  han  skriver,  at  han  skilles  fra 
mig  uden  Nag  —  troer  Du  ikke  ogsaa  det,  Fanny? 

»Jo,«  svarede  Fanny;  jeg  mener,  at  i  det  Hele 
taget  bedømmer  Du  ham  rigtigt ;  Du  har  mere  Ret, 
end  Jutta.«   — 

Da  Jutta  og  Fanny  gik  hjem ,  og  de  vare 
komne  et  Stykke  henad  Bagveien,  sagde  Jutta: 

»Siig  mig  nu,  hvad  Du  egentlig  mener,  Fanny! 
Det  var  vist  vel  meent  af  Dig,  at  Du  snakkede 
Rosa  efter  Munden,  men  den  Slags  Komedie  kan 
jeg  aldrig  bekvemme  mig  til.« 

»Det  var  ingen  Komedie,«  svarede  Fanny  skarpt; 
;Jeg  mente,  hvad  jeg  sagde.  Rosa  dømmer  sin 
Mand  vel  mildt,  men  Du  gaaer  igjen  for  langt  til 
den  anden  Side,  Jutta,  og  bliver  ubarmhjertig. 

»Saa!«  udbrød  Jutta  og  fortalte  derpaa  Fanny 
om  Dams  Besøg  paa  Ambæk,  og  hvorledes  Georg 
Reinfeldt  havde  holdt  ham  for  Nar. 

Fanny  tænkte  etØieblik  efter  og  sagde  derpaa: 

»Det  svarer  jo  ganske  til  alt  det  Andet  og 
forandrer  ikke  min  Mening  om  Reinfeldt.  Din 
Mands  Besøg  satte  ham  naturligviis  i  stor  Forlegen- 
hed. Han  havde  ikke  moralsk  Mod  nok  til  at  tage 
Bladet  fra  Munden  og  staae  den  Dyst  med  Dam. 
Det  er  vel  ynkeligt  nok,  men  der  ligger  ingen  be- 
regnet Falskhed  deri. 

»Ja,«  svarede  Jutta  i  en  ømfindtlig  Tone,   »saa 

maa  det  jo  være  mig,  der  er  reent  forkeert  paa 
det;  men  i  mine  Øine  er  han  nu  engang  en  top- 
maalt  Slyngel.« 

»Megen  Stads  er  der  ikke  ved  ham,«  svarede 
Fanny;  »men,  Jutta,  hvor  høit  staaer  nu  ikke  Rosa! 
Jeg  blev  ganske  underlig  til  Mode  ved  at  høre  paa 
hende;  nu  troer  jeg  virkelig,  at  jeg  har  en  Anelse 
om,  hvad  Kjærlighed  er!«  — 

Jutta  kom  hjem  i  en  ophidset  Stemning,  og  da 
Dam  om  Eftermiddagen  indfandt  sig,  fik  han  ikke 
den  bedrøvelige  Nyhed  varsomt  meddeelt. 

Han  hørte  stum  paa  Juttas  lidenskabelige  Be- 
retning og  saae  ud,  som  om  en  Granat  var  sprungen 
om  Ørerne  paa  ham.  Endelig  lod  han  høre  et 
Ord,  som  viste,  at  han  fuldkomment  samstemmede 
med  sin  Hustru. 

»Skurk!«  sagde  han. 

Men  iøvrigt  var  han  meget  faatalende,  spiste 
sin  Mad  i  en  Fart  og  gik  derpaa  uden  Forklaring 
sin  Vei  igjen. 


SJETTE  KAPITEL. 


Georg  Reinfeldt  var  ikke  kommen  afsted  den 
Dag,  han  havde  bestemt.  Efterat  han  havde  sendt 
Staldkarlen  med  Brevet  til  Rosa,  og  ligesom  han 
vilde  give  Ordre  til  at  lade  spænde  for  Reise- 
karethen,  kom  Grev  Fritz  og  Gjørding  og  bad  ham 
opsætte  Reisen  til  næste  Dag. 

Grev  Fritz  havde  hele  Tiden  havt  Noget  imod 
denne  pludselige  Bortreise,  især  da  Meningen  var 
en  Tour  til  Paris  og  et  længere  Ophold  i  Ud- 
landet. Ganske  vist  havde  han  under  de  nuværende 
Omstændigheder  Intet  imod,  at  hans  Brodersøn 
reiste  bort  og  overlod  ham  Bestyrelsen  af  Affairerne. 
Han  var  forhippet  nok  paa  at  vise,  at  han  forstod 
sig  bedre  paa  Godsstyrelse,  end  hans  salig  Broder, 
og  mente  at  bevise  hans  Eftermand  en  væsentlig 
Tjeneste  ved  for  en  Stund  at  gribe  Tøilerne;  men 
han  var  for  klog  og  fremsynet  en  Mand,  til  ikke 
at  tænke  paa  Fremtiden  og  Regnskabets  Dag,  og 
der  var  ikke  saa  Lidt  at  aftale  og  ordne. 

Grev  Georg  fik  altsaa  ikke  Lov  til  at  løbe  fra 
halvgjort  Gjerning;  han  maatte  finde  sig  i  at  blive 
en  Dag  endnu  og  lade  sig  plage  med  Forretninger. 

Jorden  brændte  nu  under  Fødderne  paa  ham. 
Han  higede,  ligesom  hans  Fader  for  syv  Aar  siden, 
efter  at  forlade  sit  herlige  Hjem  og  sit  Fædrene- 
land, rigtignok  under  ganske  andre  Omstændigheder, 
men  der  var  dog  nogen  Lighed  i  Motivet,  og 
Aandsslægtskabet  gav  sig  til  Kjende  i  Hastværket. 

Den  Gamle  var  reist  bort  for  at  gjøre  sin 
Pligt  og  gjenoprette  sin  Ære,  den  Unge  flygtede 
for  at  skjule  sin  Skam;  men  dog  var  det  den 
samme  Bussemand,  der  drev  dem  begge  afsted  — 
Frygt  for  Sladder  og  Skandale  og  Mangel  paa 
moralsk  Mod  til  at  tage  Konsekventserne  af  deres 
Handlemaade;  det  gjaldt  for  enhver  Priis  at  und- 
drage sig  alle  Ubehageligheder. 

Da  Georg  Reinfeldt  den  foregaaende  Dag  havde 
skrevet  Brevet  til  Rosa,  var  han  taget  til  Feldborg- 
gaard  og  havde  viist  Tekla  Eger  det,  for  at  høre 
hendes  Mening  om  det,  inden  det  blev  sendt  bort. 
Hun  havde  fundet  det  altfor  lemfældigt,  og  især 
havde  hun  misbilliget  hans  smukke  Tilbud,  at  Rosa 
maatte  beholde  sin  Søn  i  fire  Aar  endnu;  men  han 
havde  ved  denne  Leilighed  viist  en  uventet  Fasthed, 
og  Brevet  blev,  som  det  var. 

Dernæst  havde  de  talt  om,  hvorledes  de  skulde 
forholde  sig  i  Mellemtiden,  indtil  Skilsmissen  var 
fuldbyrdet. 

At  hun  ikke  var  glad  over  hans  Reiseplan, 
det  vidste  han.  Hendes  Uro  og  Bekymring  over, 
at  han  drog  bort  og  slap  hende  af  Syne.  kom  nu 
for  Dagen,  idet  hun  lod  ham  vide,  at  der  var  Ud- 
sigt til,  at  de  kunde  modes  i  Udlandet. 

Hun  havde  nemlig  været  paa  Bisholt  og  faaet 
at  vide,  at  Anners  tænkte  paa  at  reise  til  Syden 
for  at  gjenoprette  den  gamle  Obersts  svækkede 
Helbred.  Hun  havde  gjort  sit  Muligste  for  at  be- 
styrke dem  i  denne  Beslutning  og  sagt  dem,  at 
hvis  tie  reiste,  vilde  hun  slutte  sig  til  dem  og  reise 
med.  Hun  troede  ogsaa,  at  det  blev  til  Alvor. 
jeg  vil  desuden  sige  Dig  een  Ting,  Geor 
hun  foiet  til.  Livet  her  i  Hjemmet  tegner 
til  at  blive  alt  Andet,  end  behageligt  for  mig. 
Adolf  har  faaet  at  vide  af  Onkel  Fritz,  at  Du  vil 
bryde  med  Rosa,  og  han  tager  naturligviis  Sagen 
paa  sin  bornerede  Maade.  Ikke  blot  river  han  ned 
paa  Dig  og  levner  Dig  ikke  Ære  for  fire  Skilling, 
men  han  har  endogsaa  givet  mig  nogle  Spidser, 
som  har  ladet  mig  fornemme,  at  han  aner  og 
tænker  mere  end  han  vovede  at  sige.« 

Bryd  Dig  ikke  om  det,«  lød  Georg  Reinfeldts 
Svar;  »vi  maa  nu  sætte  os  ud  over,  hvad  Andre 
tænke  og  sige.« 

Ja,  saaledes  kan  Du  raisonnere,  som  reiser  fra 
det  Hele,«  sagde  Tekla  skarpt,  »men  ikke  jeg,  som 
maa  blive  her;  men  jeg  vil  ikke  blive  her,  Georg! 
Jeg  kan  ikke  udholde  i  saa  lang  Tid  at  leve  langt 
fra   Dig   og   ikke   see    Dit   kjære    Ansigt.     Vi    have 

faaet  Nok  af  Adskillelse,  kjære  Ven!  Hver  Dag, 
uden  at  jeg  har  seet  Dig  og  hørt  Din  Stemme,  er 
et  uerstatteligt  Tab.  Vi  maa  holde  os  saa  meget 
i  Nærheden  af  hinanden,  som  Anstanden  tillader 
det,  indtil  —  o,  Gud  give,  at  vi  snart  kunde  naae 
Maalet!  Troer  Du,  at  det  vil  vare  længe,  inden 
alle  de  utaalelige  Formaliteter  ved  en  Skilsmisse 
ere  gjennemgaaede?« 

»Jeg  veed  det  ikke,  Tekla,«  svarede  han; 
»meget  vil  komme  an  paa  Rosa,  om  hun  gaaer  ind 
paa  Skilsmisse  —  men  det  gjør  hun  sikkert  —  og 
paa  Kongens  Naade.  Det  kan  trække  ud;  men  i 
Udlandet  vil  Tiden  gaae  hurtigt,  især  naar  vi  nu, 
som  jeg  haaber,  snart  skulle  mødes.« 

»Og  under  de  heldigste  Omstændigheder,« 
sagde  Tekla.  »Anners  ere  elskværdige  og  fordoms- 
frie Mennesker.  Skriv  til  Obersten,  saa  snart  Du 
kan;  sæt  ham  Stevne  i  Paris  —  o,  det  kjære  Paris, 
hvor  jeg  glæder  mig  til  at  gjensee  det!« 

De  vare  da  skiltes  med  et  frydefuldt:  paa 
Gjensyn  i  Paris!  og  han  haabede  allerede  den  næste 
Morgen  at  være  paa  Veien;  men  nu  sad  han  her 
som  en  Fange,  holdt  tilbage  ved  Onkel  Fritz  s 
pedantiske  Betænkeligheder. 

Han  var  staaet  tidligt  op  og  sad  i  den  samme 
Lænestol,  i  hvilken  hans  Fader  saa  ofte  havde  ind- 
taget sin  Plads  med  den  imponerende  Holdning, 
som  hørte  Hofmændene  af  den  gamle  Skole  til. 

Georg  Reinfeldt  laae  mere  mageligt  i  Stolen, 
og  han  sad   og   gabede.     Han  ventede  paa  Onkel 

Fritz  og  Gjording  med  deres  kjedsommelige  Papirer, 
og  besluttede  i  sit  stille  Sind  at  vise  den  elsk- 
værdigste Føielighed  for  at  faae  Forretningerne  af- 
gjorte, saa  at  han  kunde  slippe  bort  inden  Aften. 

Paa  denne  Utaalmodighed  efter  at  slippe 
nær,  var  han  nu  vel  til  Mode,  som  en  Mand  med 
en  god  Samvittighed.  Han  følte  sig  let  om  Hjertet 
nu,  da  han  var  kommen  over  Bjerget  og  havde 
erklæret  sig  for  Rosa.  Han  mente,  at  han  ved  at 
foretage  den  smertelige,  men  uundgaaelige,  Opera- 
tion saaledes  som  skeet  var  i  Brevet,  havde  handlet 
humant  og  saa  hensynsfuldt  som  muligt,  og  han 
gjorde  sig  ikke  lidt  til  af,  at  han  havde  modstaaet 
Tekla  Egers  Forsøg  paa  at  faae  ham  til  at  gaae 
mindre  skaansomt  til  Værks. 

Rigtignok  blev  der  endnu  denne  Morgen  banket 
paa  hans  Samvittigheds  Dør. 

Nu   har  Rosa   faaet   Brevet,   sagde   han   til   sig 
selv;  hvorledes  mon  hun  tager  sig  i  detr 

Men  han  forjog  hurtigt  denne  generende  Tanke. 
Han  vilde  ikke  mere  see  tilbage,    men  blot  fremad. 

Han  reiste  sig  og  gav  sig  til  at  vandre  gjen- 
nem  den  hele  Række  af  tildeels  tomme  Værelser, 
idet  han  i  Fantasien  forestillede  sig  den  skjønne 
Bolig  restaureret  og  monteret  efter  den  nyeste 
Mode.  Han  var  nu  sin  Fader  taknemmelig,  fordi 
han  havde  feiet  næslen  hele  Bohavet  ud ,  paa 
Meublementet  i  hans  egne  Værelser  nær,  Intet 
blive  tilbage,  undtagen  de  gamle  Mobilier  og  nogle 
Stykker  Sølvtøi,  hvis  Tilstedeværelse  Erectionen  fore- 
skrev. 

Det  Hele  havde  efter  hans  Mening  været  for- 
ældet og  smagløst;  nu  havde  han  frie  Hænder,  og 
det  skulde  blive  noget  Andet!  Det  Eneste,  han 
sørgede  over,  var  Forliset  af  den  mageløse  Viin- 
kjelders  Indhold,  som  han  vilde  behøve  Aar  til  at 
erstatte. 

Han  stod  just  i  et  Kabinet,  som  han  tænkte 
paa  at  gjøre  til  Teklas  Boudoir,  og  idet  han  ud- 
malede sig,  hvor  yndigt  det  kunde  blive,  fordybede 
han  sig  i  Grublerier  over  Fremtiden. 

Han  forestillede  sig  Samlivet  med  sin  vordende 
anden  Hustru  som  i  enhver  Henseende  behageligt, 
og  undrede  sig  over,  at  han  tidligere  havde  havt 
saa  svært  ved  at  faae  Øinene  op  for  hendes  Fortrin. 

Sandt  nok,  hun  var  lidenskabelig  af  Tempera- 
ment og  vilde  formodentlig  raade,  men  hun  vilde 
gjøre  det  paa  en  klog  Maade.  Hendes  klare  For- 
stand og  Forretningsdygtighed  vilde  blive  ham  til 
stor  Gavn;  hun  vilde  blive  ham  en  Støtte  og  ikke 
en  Klods  om  Foden;  hun  vilde  med  sin  Energi 
trække  den  tungeste  Part  af  Læsset  og  tage  Stødene 
af,  saa  at  hans  Reise  gjennem  Livet  vilde  blive  som 
en  magelig  Kjøretour;  hun  elskede  ham  fyrigt,  og 
hun  havde  baade  Skjønhed  og  Aand  nok,  saa  at 
der  ikke  kunde  blive  Tale  om  Kjedsomhed. 

Pludseligt  hørte  han  Døren  gaae,  Brøstrups 
statelige  Skikkelse  viste  sig,  og  han  meldte: 

»Premierlieutenant  Helder  fra  Rosted  er  kom- 
men og  ønsker  at  tale  med  Greven.« 

»Saa,    for   Fanden!«    udbrød   Brøstrups   Herre. 

vHvad  kan  han  ville  mig?    Siig  til  ham,    at  y 
optagen    af    Forretninger,    at    jeg   staaer    i   Begreb 
med  at  reise;  jeg  kan  ikke  modtage  ham 

»Jeg  har  sagt  Prcmierlieutenanten,  svarede 
Brøstrup  i  en  ærbødig  Tone,  at  han  kommer 
meget  ubeleiligt;  men  han  vil  ikke  lade  sig  vise  af. 
Han  siger,  at  hans  Ærinde  er  af  paatrængende 
Vigtighed.« 

i,  saa  for  ham  da  ind  i  mit  Værelse/ 
svarede  Grev  Georg  med  et  Suk;  »jeg  skal  strax 
komme 

Da  han  kort  efter  indfandt  sig  for  at  tage 
imod  den  uvelkomne  Gjest,  studsede  han  ved  at 
see,  at  Lieutenanten  var  i  fuld  Uniform.  En  uhygge- 
lig Anelse  om  Beskaffenheden  af  det  Ærinde,  der 
havde  ført  denne  zirlige,  i  sit  Ydre  kvindagtige, 
men  i  Virkeligheden  stridbare  og  blodtørstige  Herre 
til  Ambæk,  opsteg  hos  ham,  og  han  fik  snart  Vis- 
hed for,  at  han  havde  gjettet  rigtigt. 

Helder  kom  med  en  Udfordring  fra  Alexander 
Dam  og  meldte  sig  som  sin  Vaabenbroders  Sekundant 
til  den  forestaaende  Tvekamp. 

Det  var  i  det  Ærinde,  at  Juttas  Mand  var 
gaaet  i  Byen,  da  han  den  foregaaende  Aften  saa 
brat  forlod  hende;  det  var  Slutstenen  i  hans  Dis- 
positioner, om  hvilke  han  havde  sagt,  at  de  skulde 
blive  udførte  til  Punkt  og  Prikke. 

Helcier  var  ikke  egentlig  hans  Ven.  Han  vilde 
foretrukket  Freising;  men  det  var  ganske  ugjørligt 
at   rette    en   saadan   Anmodning  til   ham;    thi    han 

var  nu  Regimentets  Chef.  Gamle  Hollenstedt  var 
nemlig  for  et  Par  Aar  siden  omsider  gaaet  af, 
ikke  fjernet  ved  nogen  Parolbefaling,  men  slutteligt 
fældet  af  Podagraen ,  der  gjorde  en  Ende  paa 
hans  Liv. 

Freising  vilde  i  sit  Hjerte  billige  Duellen,  det 
var  Alexander  Dam  vis  paa,  og  han  tvivlede  ikke 
et  Øieblik  om,  at  hans  tappre  og  ærekjære  Chef 
vilde  lukke  et  Øie  til,  naar  han  fik  at  vide,  at 
Affairen  var  endt  uden  dødelige  Følger  for  nogen 
af  Parterne  —  og  det  var  ikke  Dams  Hensigt  at 
dræbe  Georg  Reinfeldt,  men  blot  at  mærke  ham, 
saa  han  skulde  huske  ham  for  sin  øvrige  Levetid, 
—  men  forud  underrettet  maatte  det  naturligviis 
blive  Freisings  Pligt  som  Regimentets  Chef  at  for- 
hindre Duellen. 

Helder  bukkede  ærbødigt ,  rettede  sig  med 
militair  Anstand  og  fremførte  derpaa  korteligt  sit 
Ærinde. 

»Hvad  for  Noget,«  udbrød  Georg  Reinfeldt, 
»har  jeg  fornærmet  min  Svoger  —  sidst  da  han 
besøgte  mig,  siger  De?« 

Helder  saae  paa  ham  med  et  ubehageligt  Blik 
fra  sine  blaae  Dueøine,  strøg  sit  kastaniebrune, 
silkebløde  Mundskjæg  og  svarede: 

»Der  foreligger  efter  Dams  Sigende  en  heel 
Række  Fornærmelser;  Deres  hele  Forhold  til  Deres 
Gemalinde  og  hendes  Familie,  Dam  med  indbefattet, 
har  paa  forskjellige  Maader  været  betegnet  ved 
Ringeagt.      Særligt   føler  Ritmesteren   sig  krænket 

ved  den  Maade,  hvorpaa  De,  Hr  Greve,  under 
hans  Besøg  hos  Dem  for  to  Dage  siden  holdt  ham 
for  Nar;  thi  De  lod  ham  troe,  at  De  beklagede 
den  Controvers,  der  var  opstaaet  mellem  Dem  og 
Grevinden,  at  De  tog  hans  Formaning  om  at  vise 
Forsonlighed  til  Hjerte,  og  at  De  vilde  gjore  Alt 
godt  igjen  — < 

»Det    kan    jeg    paa   ingen   Maade    indrømme, « 
udbrød  Georg  Reinfeldt  heftigt. 

Ja,    det  er  nu  Dams  Mening,«    sagde  Helder. 
Ikke   desto    mindre   handlede  De    strax    efter    lige 
stik  derimod,  ja,  De  har  jo  brudt  fuldstændigt  med 
Deres  Gemalinde 

»Det    bliver    en  Sag    mellem    hende   og  mig,< 
sagde  Reinfeldt. 

Ritmesteren  er  af  en  anden  Mening,«  vedblev 
Helder.  ,Han  holder  for  og  har  ogsaa  udtalt  det 
for  Dem  selv,  at  hans  egen  Ære  er  impliceret  i 
denne  bedrøvelige  Affaire.  Han  antager,  at  De, 
allerede  dengang  De  talte  med  ham,  maa  have 
været  paa  det  Rene  med,  hvad  De  vilde  gjøre. 
De  burde  da  ærligt  og  reent  ud  sagt  ham  det; 
men  i  Stedet  for  at  gaae  aabent  og  loyalt  til 
Værks,  smurte  De  ham  om  Munden  med  nogle 
skjønne  Ord  og  lod  ham  gaae  aldeles  duperet,  og 
dette  er  nok  saa  krænkende  for  ham,  som  om  De 
var  kommen  med  Injurier. 

lians  Raisonnement  er  falskt  fra  Ende  til 
anden,      sagde    Reinfeldt;    »men    jeg    vil    ikke    de 

battere  en  Sag  med  Dem,  som  angaaer  mine  pri- 
vateste  Forhold.« 

Han  taug  et  Øieblik  og  sagde  derpaa: 

»Hør  nu,  Lieutenant  Helder,  De  er  en  for- 
standig Mand  og  maa  vist  kunne  indsee,  at  min 
gode  Svoger  her  har  forløbet  sig.  At  den  Uenig- 
hed, som  er  opstaaet  mellem  min  Kone  og  mig, 
maatte  bedrøve  ham,  det  vidste  jeg,  og  derfor 
fandt  jeg  det  rigtigst  ikke  at  debattere  den  Sag 
med  ham.  Hvis  det,  som  nu  er  skeet,  viste  sig  at 
være  uundgaaeligt,  saa  maatte  han  helst  erfare  det 
bagefter.  Jeg  vilde  undgaae  en  Conflikt  med  ham ; 
det  er  endnu  mit  Ønske,  at  vort  mangeaarige  Ven- 
skab ikke  for  den  Sags  Skyld  skal  gaae  over  Styr, 
og  derfor  vil  jeg  gjøre,  hvad  der  staaer  i  min 
Magt,  for  at  faae  Sagen  jevnet.« 

»Det  gjør  mig  ondt  at  maatte  meddele  Dem, 
Hr.  Greve,«  svarede  Helder,  »at  Ritmesteren  for 
mig  har  erklæret ,  at  ingen  som  helst  Undskyldning 
vil  blive  taget  for  god.  Intet  kan  jevne  Sagen, 
undtagen  det,  at  De  forsoner  Dem  med  Deres  Ge- 
malinde. Er  Bruddet  med  hende  definitivt,  saa  vil 
Venskabsforholdet  mellem  Ritmesteren  og  Dem 
aldrig  mere  kunne  blive  retableret.« 

»Manden  er  gal!«  udbrød  Reinfeldt. 

»Paa  ingen  Maade,«  svarede  Helder.  »Jeg 
kjender  ingen  mere  sagtmodig  og  fornuftig  Mand, 
end  Alexander  Dam.  Han  har  undertiden  fundet 
sig  i  Ting,  som  jeg  ikke  vilde  taalt;  men  naar  han 
mener    sig    vitterligt    og    for    Alvor    krænket,    saa 

bliver  han  døv  paa  begge  Øren.  Ingen  Engel  vil 
da  kunne  formilde  ham  og  ingen  Uj;evel  holde 
ham  tilbage,  a 

Det  lyder  jo  meget  forfærdeligt,«  sagde  Rein- 
feldt  med  et  tvungent  Smiil;  -men  jeg  lever  dog  i 
Haabet  om,  at  vi  skulle  faae  ham  tæmmet,  uden 
at  vi  behøve  at  kalde  hverken  Engle  eller  Djævle 
til  Hjelp.« 

»Er  det  Hr.  Grevens  Mening,«  spurgte  Helder, 
>at  De  reent  ud  negter  at  give  ham  Satisfaction?« 

»Naturligviis,«  svarede  Reinfeldt.  »Den  sørge- 
lige Skjebne,  der  har  truffet  mig,  vil  saamænd  give 
Skandale  nok;  det  er  ikke  værdt  at  forøge  den 

»Da,«  sagde  Helder,  idet  han  reiste  sig,  .  maa 
De,  Hr.  Greve,  finde  Dem  i  Følgerne.« 

»Hvilke  Følger,  om  jeg  tør  spørge?«  udbrød 
Reinfeldt. 

»Det  er  mig  meget  ubehageligt  at  udtale  mig 
nærmere  derom, «  svarede  Helder;  »men  Deres  Høi- 
velbaarenhed  kan  da  nok  slutte  Dem  til,  hvilken 
Dom  der  vil  blive  fældet  i  Armeen  over  en  Offi- 
ceer, som  vægrer  sig  ved  at  give  en  Vaabenbroder 
Satisfaction.  Dam  vil  ikke  skaane  Dem ;  han  sagde 
til  mig  —  negter  han  at  give  mig  Opreisning,  saa 
skal  hans  Kujoneri  —  undskyld,  men  det  er  Dams 
Ord,  jeg  gjengiver  —  blive  bekjendt  i  hele  Armeen 
lige  op  til  det  høieste  Sted. 

»Aa,  svarede  Reinfeldt,  »min  Ære  taaler  nok 
det  Stød!  Endnu  har  Ingen  vovet  at  beskylde  mig 
for  Feighed.      Jeg    er    virkelig   ikke   bange    for  mit 

Skind.  De  veed  desuden  godt,  Helder,  at  ingen 
Officeer  i  Armeen  fører  en  bedre  Kaarde,  end  jeg, 
og  De  har  selv  seet,  at  jeg  paa  Skydebanen  i  Ro- 
sted har  sat  en  Kugle  i  Centrum  de  ni  Gange 
af  ti.« 

Han  reiste  sig  op,  gik  et  Par  Gange  op  og 
ned  ad  Gulvet,  standsede  derpaa  foran  Helder  og 
sagde: 

»Hør  nu,  Helder,  jeg  kan  ikke  bekvemme  mig 
til  at  udgyde  min  gode  Svogers  Blod.  Hvad  vilde 
der  være  vundet  derved?  De  vilde  bevise  mig  en 
sand  Tjeneste  ved  at  hjelpe  mig  til  at  faae  Sagen 
jevnet.  De  kan  det  vist,  naar  De  vil.  Lad  os 
give  os  lidt  Tid  og  tale  nærmere  derom.  Jeg  har 
presserende  Forretninger  i  en  Timestid,  men  saa 
er  jeg  igjen  til  Deres  Tjeneste.  Bliv  her  og  spiis 
Frokost  med  mig.« 

Han  klappede  Helder  paa  Skulderen,  men 
Lieutenanten  traadte  tilbage ,    bukkede  og  svarede : 

»Jeg  takker  forbindtligst,  men  jeg  kan  ikke 
modtage  Indbydelsen.« 

»Hvorfor  ikke?«  spurgte  Reinfeldt  med  sit  elsk- 
værdigste Smiil.  »De  har  gjort  et  langt  Ridt  og 
kan  trænge  til  lidt  Hvile  og  en  Forfriskning.  See, 
her  er  Aviser  og  Cigarer  til  Deres  Underholdning, 
mens  jeg  afgjør  Forretningerne  og  Frokosten  bliver 
serveret;  eller  vil  De  hellere  spadsere  i  Haven?« 

Men  Helder  blev  fast  ved  sit  Nei;  thi  Dam 
havde  sagt  til  ham: 

Hvad  Du  end  gjør  paa  Ambæk,    Helder,    saa 

lad  Dig  ikke  lokke  til  at  sætte  Foden  under  Rein- 
feldts  Bord.  Husk  paa,  hvis  Son  han  er!  Har  Du 
først  hans  Trofler  paa  Din  Tallerken  og  hans  Bur- 
gunder  under  Din  Næse,  mens  han  paa  sin  bedaa- 
rende  Maade  gjor  Honneurs  for  Dig  som  Vært,  og 
den  lange  solvbeslagne  Lom  mel,  Brostrup,  ideligt 
fylder  Dit  Glas,  saa  vil  det  ikke  gaae  Dig  et  Haar 
bedre,  end  det  gik  mig,  da  jeg  var  deroppe  for  at 
tale  hans  stakkels  Kones  Sag.  Han  sætter  Dig  en 
Voxnæse  paa,  Du  bliver  omvendt  og  kommer  til- 
bage til  mig  som  en  Fredens  Apostel;  men  saa  er 
Du  i  mine  Øinc  en  Forræderi 

Helder  afviste  da  den  gjentagne  Indbydelse 
med  samme  Bestemthed. 

Hvis  Hr.  Greven  havde  modtaget  Dams  Ud- 
fordring.« sagde  han,  og  der  ikke  var  Andet  at 
afgjøre,  end  at  beramme  Tiden,  Stedet  og  vælge 
Vaaben,  da  skulde  det  været  mig  en  Ære  at  de- 
jeunere  hos  Dem,  men  nu  kan  jeg  ikke  indlade 
mig  derpaa.« 

»Saa — aa,«  svarede  Georg  Reinfeldt  i  en  for- 
bittret  Tone.  »De  opfylder  ellers  Deres  Pligter 
som  Sekundant  slet.  De  burde  jo  gjøre  Alt  for  at 
tilveiebringe  Forlig,  men  i  Stedet  derfor  ophidser 
De  til  Strid. 

iledes  opfatter  jeg  ikke  mit  Hverv,«  sva- 
rede Helder;  det  vilde  ogsaa  være  ganske  over- 
flødigt for  den  ene  Parts  Vedkommende;  thi  Deres 
Høivelbaarenhed    er  jo  saa  fredelig  stemt  som  mu- 

2; 


354 

ligt,  og  ganske  frugtesløst  med  Hensyn  til  den 
anden  Part.  Naar  det  er  kommen  saa  vidt  med 
Dam,  lader  han  sig  ikke  sige.« 

»Naa,  for  Fanden,«  udbrød  Georg  Reinfeldt 
rasende,  »saa  hils  ham  fra  mig  og  siig  ham,  at  jeg 
ikke  er  saa  dum  at  lade  mig  slæbe  ud  for  at  blive 
skamferet  eller  dræbt  af  ham,  fordi  han  har  faaet 
det  Indfald  at  vælte  sig  ind  paa  mig  i  Anledning 
af  en  Sag,  som  han,  naar  Alt  kommer  til  Alt,  al- 
deles ingen  Ret  har  til  at  blande  sig  i,  og  at  jeg 
heller  ikke  er  saa  samvittighedsløs,  at  jeg  vil  ris- 
kere  at  maatte  gjøre  ham  til  en  stakkels  pen- 
sioneret Invalid,  eller  hans  Kone  til  Enke.  Jeg  vil 
altsaa  ikke  slaaes  med  ham,  under  ingen  Omstæn- 
digheder.« 

Helder  bøiede  sit  Hoved  og  smilte  paa  en 
temmelig  fornærmelig  Maade. 

»Det  vil  heller  ikke,«  vedblev  Reinfeldt,  »for- 
andre min  Beslutning,  at  han  nu  sagtens  gaaer  og 
sværter  mig  bag  min  Ryg;  men  De  vilde  vise 
Dem  som  hans  sande  Ven ,  om  De  bad  ham 
vare  sig  I« 

»Det  har  ikke,«  bemærkede  Helder,  »været 
Dams  Mening  at  sige  Andet  om  Dem ,  end  hvad 
sandt  er;  han  er  for  ærlig  og  sandhedskjærlig  en 
Mand  til,  at  han  skulde  fare  med  Løgn.« 

»Pokker  troe  det  og  ikke  jeg,«  svarede  Rein- 
feldt; »men  jeg  skal  nok  være  Mand  for  at  sætte 
ham  en  Laas  for  Munden.  Han  har  truet  mig  med 
at  blamere  mig  endogsaa  for  Kongen  selv.    Jeg  er 

altsaa  i  min  gode  Ret,  naar  jeg  tager  mine  For- 
holdsregler, og  nu  skal  jeg  sige  Dem,  hvad  jeg  vil 
gjore.  Jeg  skriver  med  første  Post  til  min  Onkel, 
General  Stjernholm  i  Kjobenhavn,  og  giver  ham 
en  Beretning  om  Alt,  hvad  her  er  forefaldet,  med 
Bøn  om,  at  han  vil  melde  det  til  Kongen.« 

Helder  saae  noget  betuttet  ud. 

Jeg  kan  ikke  troe,«  sagde  han,  »at  De,  Hr. 
Greve,  vil  nedlade  Dem  til  en  saadan  Fremgangs- 
maade. 

Ja,«  svarede  Reinfeldt  spydigt,  »Følgerne  ville 
uden  Tvivl  blive  mindre  behagelige  for  Dam.  De 
veed,  at  Hans  Majestæt  har  en  stor  Faible  for 
Dueller,  ha,  ha!  Der  vil  fra  høieste  Sted  komme 
en  Vidsker  til  ham  gjennem  hans  Chef,  om  han 
ellers  slipper  med  det.  Tæmmer  han  ikke  sin 
Tunge,  saa  kan  der  blive  en  Krigsretssag  ud  deraf, 
og  han  har  da  maaskee  nogle  Maaneders  Fæst- 
ningsarrest  i  Udsigt.« 

Hr.  Greve!«  udbrod  Helder,  men  han  kom 
ikke  mere  til  Orde,  thi  Reinfeldt  var  gaaet  hen  til 
Døren.  Han  stod  med  Haanden  paa  Laasen ,  og 
idet  han  saae  paa  Helder  med  et  funklende  Blik, 
sagde  han : 

Og  De  kan  være  vis  paa,  Hr.  Lieutenant,  at 
jeg  ikke  skal  undlade  i  mit  Brev  til  General  Stjern- 
holm at  fremhæve,  hvilken  Rolle  De  har  spillet  i 
denne  Sag!- 

Derpaa  gik  han  og  smækkede  Doren  i  efter  sig. 

Fordømt,    tænkte  Helder,    da   han  var    bleven 

alene;  jeg  glemte  reent,  at  han  i  Stjernholm  har 
en  formaaende  Velynder;  jeg  har  der  rodet  mig 
ind  i  en  ubehagelig  Sag! 

Han  dreiede  sig  om  paa  Hælen  og  gik.  Der 
var  nu  ikke  Andet  for  ham  at  gjøre,  end  at  for- 
lange sin  Hest,  ride  tilbage  til  Rosted  og  raade 
Dam  til  at  stikke  Piben  ind.  — 

Men  Reinfeldt  gik  nu  ind  til  Grev  Fritz  og 
Gjørding,  som  ventede  i  Havesalen  paa  ham  med 
en  Bunke  Papirer.  Han  fortalte  dem,  i  hvilket 
Ærinde  Lieutenant  Helder  var  kommen,  gjorde  sig 
lystig  over  Affairen  og  fik  det  Skudsmaal  af  Onkel 
Fritz ,  at  han  havde  baaret  sig  meget  fornuf- 
tigt ad.  — 

Forretningerne  bleve  afgjorte  sindigt  og  kor- 
rekt, en  rigelig  Frokost  blev  derefter  indtaget,  og 
efterat  Herrerne  havde  røget  en  Cigar  med  hver- 
andre, rullede  Reisevognen  for  Døren. 

»Jeg  reiser  rolig  bort,«  sagde  Grevskabets  nye 
Besidder,  idet  han  til  Afsked  trykkede  sin  Onkel 
og  Gjørding  i  Haanden;  »mine  Sager  ville  blive 
lige  saa  godt  passede,  som  om  jeg  selv  var  hjemme, 
eller  vel  endnu  bedre !«- 

Derpaa  kjørte  han,  let  til  Mode  og  sysselsat 
med  behagelige  Tanker. 

Han  kom  til  det  Resultat,  at  Alexander  Dam 
mod  sin  Villie  havde  beviist  ham  en  Tjeneste  ved  at 
sende  ham  Helder  paa  Halsen  og  udfordre  ham ; 
thi  han  havde  nu  faaet  en  gunstig  Leilighed  til  at 
møde  Bagvadskelsen.      Folk    kunde    nu    see,    hvad 

det  var  for  et  Compagni,  han  var  kommen  ind  i 
ved  sit  Ægteskab ,  og  at  det  for  en  Mand  i  hans 
Stilling  maatte  være  en  Velgjerning  at  rede  sig  ud 
deraf. 

Rigtignok  havde  han  en  Fornemmelse  af,  at 
han  vilde  staaet  i  et  endnu  bedre  Lys,  om  han 
roligt  var  forbleven  i  Hjemmet  og  der  havde  redet 
Stormen  af;  men  et  saa  stort  Offer  var  han  ikke  i 
Stand  til  at  bringe.  Folk  vilde  dog  vel  ogsaa 
faae  Mindre  at  snakke  om,  naar  han  var  borte. 

Han  antog,  at  Rosa  ingen  Indvendinger  vilde 
gjøre  imod  Skilsmissen,  og  han  tvivlede  ikke  om, 
at  Ordningen  af  den  Sag  hos  Onkel  Fritz  var  i  de 
bedste  Hænder. 

Varigheden  af  hans  Ophold  i  Udlandet  maatte 
afhænge  af,  hvorledes  Efterretningerne  i  saa  Hen- 
seende vilde  komme  til  at  lyde  fra  Hjemmet. 
Skulde  hans  personlige  Nærværelse  blive  nødvendig 
til  at  gjøre  Sagen  klar,  saa  maatte  han  bide  i  det 
sure  Æble  og  sætte  Kaasen  hjemad  igjen;  men  det 
var  hans  Bestemmelse  at  lade  sig  vie  til  Tekla 
Eger  i  Udlandet  og  ikke  vende  tilbage  til  Ambæk 
for  at  fæste  Bo  der,  for  Tekla  var  bleven  Grevinde 
Reinfeldt,  og  hun  kunde  holde  sit  Indtog  der  som 
hans  Hustru.  — 

Dam  sad  just  om  Eftermiddagen  i  sit  lille 
Arbeidsværelse  med  Helder,  der  gav  ham  udforlig 
Beretning  om  Udfaldet  af  hans  Sendelse  til  Ambæk, 
da  Ekvipagen  fra  Ambæk  rullede  forbi  og  ud  af 
Byen. 

Dam  sprang  op  og  gik  til  Vinduet. 

»Der  kjører  han,  den  Slyngel,«  sagde  han  for- 
bittret,  »og  smører  Haser  som  en  Kujon!  Han 
smuttede  fra  mig  denne  Gang,  Helder,  men  jeg 
haaber  at  leve  den  Dag,  da  jeg  faaer  Ram  til 
ham ! « 

»Lad  hellere  den  Fugl  flyve,«  sagde  Helder; 
»Du  vil  Intet  vinde  ved  den  Jagt,  og  han  er  ikke 
et  Skud  Krudt  værd.« 

Men  Dam  kom  endnu  mere  i  Harnisk  ved  at 
blive  sagt  imod;  de  kom  i  heftig  Disput  og  bleve 
høirøstede.  Derfor  kom  Jutta,  saa  snart  Helder 
var  gaaet,  og  spurgte,  hvad  der  havde  været  i 
Veien,   og  hvorover  de  vare  komne  op  at  skjendes. 

Det  havde  ikke  været  Dams  Hensigt  at  indvie 
sin  Hustru  i  Sagen,  men  det  faldt  ham  svært  at 
forstille  sig,  og  hun  fik  da  slutteligt  at  vide,  hvad 
der"  var  passeret. 

»Gud,  Alexander,«  udbrød  hun  forskrækket, 
»hvor  kunde  Du  dog  falde  paa  at  gaae  til  saadanne 
Yderligheder?  Hvis  Reinfeldt  nu  havde  taget  mod 
Udfordringen,  og  Du  havde  dræbt  ham,  eller  de 
havde  baaret  Dig  død  hjem  derfra!« 

»Jutta,«  svarede  Dam  heftigt,  »passer  det  sig 
for  en  Officeers  Kone  at  have  saadan  et  Kyllinge- 
hjerte? Det  havde  jeg  sandelig  ikke  troet  om  Dig. 
Det  maatte  Du  da  forud  vide,  da  Du  giftede  Dig 
med  mig,  at  dermed  kan  det  ende.  Jeg  kan  en- 
gang blive  baaren  død  hjem,  om  jeg  da  ikke  bliver 
paa  Pladsen  og  man  putter  mig  ned  der.« 

Ja  i  Krig,  svarede  Jutta ,  naar  Du  er  ude  i 
Kongens  Tjeneste  for  at  forsvare  Dit  Fædreneland ; 
men  i  en  Duel!« 

»Det  er  ogsaa  ærlig  Krig,  sagde  Dam;  vi 
Officerer  bære  vore  Vaaben  ikke  blot  for  at  værge 
for  vort  Fædreneland,  men  ogsaa  for  at  forsvare 
vor  Ære,  ja  ogsaa  vore  Kjæres  og  vore  Venners 
Ære.  Lad  Civilisterne  trække  for  Retten  med  hin- 
anden, det  kan  være  godt  nok  for  dem.« 

»Aa,  Krigen  er  dog  et  afskyeligt  HaandværkU 
udbrød  Jutta. 

»Det  bedrøver   mig  meget,    at  Du  siger  det, 
svarede  Dam  i  en  krænket  Tone;   »i  mine  Øine  er 
den  det  meest  ridderlige  og  hæderlige  af  alle.« 

»Men  naar  enhver  Officeer  raisonnerer  som  Du, 
svarede  Jutta,   »saa  maa  det  jo  føre  til  den  vildeste 
Selvtægt.« 

»Saa?«  spurgte  Dam.  »At  duellere  er  en  fri- 
villig Sag.  Du  seer  jo,  at  Reinfeldt  kunde  afvise 
Udfordringen  og  slippe.  Fordi  jeg  udfordrede  ham, 
er  jeg  ingen  Snigmorder;  og  naar  Du  endelig  vil 
vide  det,  saa  har  jeg  duelleret  før.« 

Nu  fik  hun  Fortællingen  om  hans  første  Duel, 
som  Fanny  allerede  i  sin  Tid  havde  tiltænkt  hende; 
men  hun  spurgte  først  Dam  selv  nærmere  ud  om 
denne  interessante  Begivenhed,  og  det  førte  til,  at 
han  aftvang  hende  et  Lofte  om  ikke  at  fortælle 
Jutta  Noget  om  den  Historie. 

Nu  hørte  Jutta  den  af  hans  egen  Mund,  og  hun 
blev  saa  rystet  ved  at  hore  Beretningen  i  alle  dens 

Enkeltheder,  at  hun  faldt  ham  om  Halsen  og  bøn- 
faldt ham  om  aldrig  mere  at  udfordre  noget  Men- 
neske. « 

»Men  Jutta,«  sagde  han,  »kan  Du  ikke  for- 
staae,  at  jeg  tørstede  efter  at  hevne  Rosa  paa  hen- 
des troløse  Mand,  og  vilde  der  skeet  ham  Andet, 
end  hans  Ret,  naar  jeg  havde  tugtet  ham?  Dræbe 
ham  vilde  jeg  ikke.« 

»Da  havde  Du  dog  nær  dræbt  ham ,  Du 
duellerede  med,  det  sagde  Du  jo  selv  for  et  Øie- 
blik  siden,«  svarede  Jutta.  »Nødværge  kunde  jo 
tvinge  Dig  dertil,  selv  om  Du  ønskede  at  und- 
gaae  det.« 

»Godt,  det  kan  indtræffe,«  svaredeDam,  »skjøndt 
det  skeer  ikke  ofte ;  naar  der  er  flydt  Blod,  lægge  Se- 
kundanterne sig  imellem;  men  nu  vil  jeg  gjøre  Dig 
et  Spørgsmaal,  min  Pige,  som  jeg  troer  vil  sætte 
Dig  en  Smule  i  Forlegenhed.  Var  Du  ikke  selv 
saa  rasende,  da  Du  kom  hjem,  efterat  Du  havde 
læst  Reinfeldts  Brev  til  Rosa,  at  Du  kunde  stødt 
en  Dolk  i  hans  Hjerte,  om  han  havde  været 
her?  Da  jeg  sendte  Helder  til  Ambæk,  tænkte  jeg: 
Jutta  vil  blive  glad,  naar  hun  hører,  at  Alt  er  vel 
overstaaet  og  jeg  har  givet  vor  Slyngel  af  Svoger 
en  Lektion.« 

Jutta  taug  beskjæmmet.  Fra  denne  Dag  af 
blev  hun  mere  from  og  varede  sin  Mund  bedre, 
end  hun  før  havde  kunnet  bekvemme  sig  til. 


SYVENDE  KAPITEL. 


Georg  Reinfeldt  vidste  nok,  hvad  han  gjorde, 
da  han  reiste  sin  Vei. 

Rygtet  om  den  forestaaende  Skilsmisse  mellem 
ham  og  hans  Hustru  udbredte  sig  hurtigt,  og  alle- 
rede en  Uge  efterat  han  havde  fjernet  sig,  gik 
Sladderens  Sangklokker  livligt,  ikke  blot  i  Rosted 
og  Omegnen,  men  for  de  høiere  Samfundskredses 
Vedkommende  over  det  hele  Land. 

Man  fortalte  de  meest  eventyrlige  Ting ;  thi 
den  sandfærdige  Beretning  om  det,  der  virkelig 
var  foregaaet,  tilfredsstillede  aldeles  ikke  de  Vide- 
begjærlige,  hvis  Fantasi  var  bleven  sat  i  stærk  Be- 
vægelse ved  de  to  uomstødelige  Kjendsgjerninger, 
at  Greven  paa  Ambæk  havde  forstodt  sin  Hustru 
og  derpaa  pludseligt  var  reist  sin  Vei. 

Hvorledes  opstaae  Fabler?  Tildeels  formodentlig 
paa  samme  Maade,  som  en  Sneebolt,  der  ved  at 
trilles  henad  Veien  gradeviis  voxer,  indtil  den  lille 
Kugle,  som  en  Barnehaand  kunde  omfatte,  er  voxet 

til  et  Bjerg.  Enhver  ny  Fortæller  lægger,  maaskee 
uden  at  være  sig  det  klart  bevidst,  Lidt  til  den 
Beretning,  han  selv  er  løben  med,  og  saaledes 
bliver  Sneebolten  til  en  Lavine. 

Dog  slaaer  denne  Forklaring  ikke  altid  til. 
Der  findes  til  enhver  Tid  i  Samfundet  opfindsomme 
Hoveder,  som  enten  af  personlige  Grunde  eller  for 
at  blive  interessante,  med  velberaad  Hu  digte  nye 
Vers  til  den  Vise,  de  have  hørt,  og  en  slig  genial 
Personlighed,  det  var  Madam  Byrum. 

Hendes  Kald  satte  hende  jo  i  Forbindelse  med 
alle  Samfundsklasser  og  gav  hende  nu  og  da  Lei- 
lighed  til  at  trænge  ind.  i  Familiehemmeligheder. 
En  lykkeligt  forløst  Moder,  der  ligger  og  kjeder 
sig,  er  meget  tilbøielig  til  Fortrolighed,  og  naar 
Madam  Byrum  nu  gik  og  fortalte,  at  hun  længe 
havde  anet,  hvad  der  nu  var  kommet,  fordi  den 
søde,  lille  Grevinde  henne  i  Aagade  havde  aabnet 
sit  Hjerte  for  hende,  saa  var  der  dem,  der  troede 
hende. 

At  hun  havde  vedligeholdt  Forbindelsen  med 
det  grevelige  Huus,  det  var  fuldkommen  sandt;  thi 
hun  var  nu  og  da  i  sin  Vaande  kommen  til  Rosa, 
og  hun  var,  trods  Manglen  paa  Udsigter  til  en  ny 
Affaire  der,  aldrig  gaaet  derfra  uden  en  klækkelig 
Gave. 

Nu  viste  Madam  Byrum  sin  Taknemmelighed 
ved  at  hæve  Rosa  til  Skyerne  og  male  Grev  Georg 
saa  sort,  som  hun  kunde;  og  for  saa  vidt  var  hun 
ikke  saa   meget   paa   den   forkerte   Side   af  Sagen, 

men  især  ganske  i  Harmoni  med  Publikums  Stem 
ning  og  Opfattelse  af  Forholdet. 

Borgerne  i  Rosted,  navnlig  Kvinderne,  toge 
levende  Deel  i  Rosas  Ulykke,  lund  hun  fik  at  for- 
nemme, især  ved  Besøg  af  decltagende  og  nys- 
gjerrige  Veninder;  men  der  herskede  tillige  i  nogle 
Dage  en  formelig  Ophidselse  mellem  Borgerne,  der 
havde  forplantet  sig  ned  til  Læredrengene,  saa  det 
let  kunde  havt  mindre  behagelige  Følger  for  Georg 
Reinfeldt,  om  han  havde  været' der,  og  han  havde 
viist  sig  paa  Gaden. 

Rosteds  Indvaanere  havde  jo  betragtet  et  af 
deres  Byesbørns  Formæling  med  Greven  fra  Ambæk 
som  en  Ære  for  deres  Stad.  Det  havde  da  vakt 
megen  Forargelse  iblandt  dem,  at  den  gamle  Greve 
ikke  vilde  vedkjende  sig  sin  Svigerdatter,  og  da  de 
hørte,  at  Grev  Anton  var  død,  saa  sagde  de:  nu 
kommer  da  vor  stakkels  Grevinde  Rosa  til  Ære  og 
Værdighed ;  men  da  det  nu  rygtedes,  at  Grev  Georg 
havde  forstødt  sin  Hustru,  at  han,  efter  at  hun 
havde  deelt  de  smaa  Kaar  og  de  onde  Dage  med 
ham,  nu  da  den  rige  Arv  var  tilfalden  ham,  løb 
fra  hende  og  lod  hende  sidde  som  en  forladt  Kone 
i  Rosted,  da  forekom  dette  dem  saa  over  al  Maade 
lumpent,  at  man  i  flere  Dage  i  hele  Byen  næsten 
ikke  talede  om  Andet. 

Rygterne  fandt  da  en  frugtbar  Jordbund  at 
voxe  og  trives  i,  og  stor  Glæde  vakte  det,  da  man 
fik  at  vide,  at  Ritmester  Dam  havde  udfordret  sin 
Svoger;    men  Udfordringen   blev   snart  til  en  Duel, 

om  hvis  nærmere  Omstændigheder  man  vidste 
Besked. 

Fortællingerne  varierede  rigtignok  betydeligt. 
Nogle  vilde  vide,  at  Duellen  var  foregaaet  i  Parken 
ved  Ambæk,  og  at  Grev  Georg  var  sluppen  derfra 
med  et  let  Saar;  thi  hans  Modstander  havde  viist  sig 
ædelmodig  og  ladet  ham  slippe  med  det,  da  Greven 
havde  bekvemmet  sig  til  at  gjøre  Afbigt  paa  sine 
Knæe. 

Men  Madam  Byrum  kunde  en  anden  Historie. 
Hun  paastod,  at  Grev  Georg  havde  vægret  sig  ved 
at  slaaes  med  Ritmesteren,  at  han  af  Frygt  for  sit 
Liv  i  Hui  og  Hast  var  reist  sin  Vei,  men  at  Rit- 
mester Dam,  da  han  saae  Vognen  fare  gjennem 
Byen ,  havde  ladet  sin  Hest  sadle ,  var  reden  efter 
den  flygtende  Greve,  havde  truet  Kudsken  med  en 
spændt  Pistol  til  at  holde,  hvorpaa  Grev  Georg 
havde  maattet  stige  ud  af  Karethen,  og  Duellen 
var  da  foregaaet  paa  den  tilstødende  Mark.  Grev 
Georg  havde  faaet  et  slemt  Saar,  men  Ritmesteren 
havde  selv  forbundet  ham,  og  i  en  lidende  Tilstand 
var  han  kjørt  videre. 

Hvad  der  styrkede  Folks  Tro  paa  denne  For- 
tælling, var  den  Omstændighed,  at  Madam  Byrum 
netop  paa  den  Tid,  da  Grev  Georg  kjørte  Syd  paa 
ad  Landeveien,  havde  været  ude  hos  en  Huusmand 
paa  Rosted  Mark,  omtrent  en  halv  Miil  fra  Byen, 
for  at  forløse  hans  Kone,  og  hun  svoer  sin  Salig- 
heds Ed  paa,  at  hun  med  sine  egne  Øine  havde 
seet  Ritmesteren  komme  farende,  hvorefter  Vognen 

holdt  og  Greven  steg  ud  :  men  hun  tilstod,  at  hun 
ikke  havde  faaet  at  see,  hvad  der  videre  foregik, 
paa  Grund  af  den  forventede  lille  Verdensborgers 
uheldige  Indfald  at  komme  just  i  dette  interessante 
Øieblik;  hun  havde  imidlertid  faaet  Resten  at  vide 
af  en  Haandværkssvend ,  som  gik  forbi  og  havde 
seet  det  Hele. 

Om  Haandværkssvenden ,  dette  navnlose  van- 
drende Vidne,  som  Madam  Byrum  uden  Fare  for 
at  blive  controllerct  kunde  paaberaabe  sig,  virkelig 
har  existeret,  eller  han  blot  var  et  Foster  af  Ma- 
damens frugtbare  Indbildningskraft,  det  blev  aldrig 
oplyst;  men  en  Steenhugger,  som  befandt  sig  i  Nær- 
heden af  Stedet,  da  Grev  Georg  kom  kj urende,  gav 
følgende  Kommentar  til  Madam  Byrums  Fortælling 
—  at  Grevens  Vogn  ganske  rigtig  var  standset, 
men  fordi  en  af  Skaglerne  var  sprungen,  og  at 
Ungkarl  Ole  Nielsen  fra  Lundsby,  som  just  red 
forbi,  var  staaet  af  Hesten  og  havde  ved  at  offre 
sin  Hests  Grimeskaft  sat  åen  grevelige  Kudsk  i 
Stand  til  at  reparere  Skaden.  Greven  var  da  staaet 
ud  af  Karethen  for  selv  at  see,  om  Alt  var  i  Orden, 
hvorpaa  han  havde  givet  Ole  Nielsen  en  Rigsdaler, 
var  stegen  ind  i  Karethen  igjen  og  kjort  videre. 

Men  medens  Rygterne  krydsede  hinanden,  og 
kun  Faa  vidste  rigtig  Besked,  saa  stod  een  Kjends- 
gjerning  fast  —  Alexander  Dam  var  Dagens  Helt 
og  blev  for  lang  Tid  den  meest  populaire  Mand  i 
Byen.  Hvis,  det  havde  ligget  i  Tidens  Aand  at 
øve  Hærværk  og  Sligt,  som  at  rykke  ud  og  drage 

mod  Ambæk  for  at  jevne  det  gamle  Herresæde  med 
Jorden,  kunde  været  tænkeligt,  saa  vilde  Dam  været 
selvskreven  Anfører  for  de  gjeve  Mænd  i  Rosted. 

Nu  gik  Ritmesteren  imidlertid  ganske  roligt 
om  i  Byen  og  lignede  alt  Andet,  end  en  trium- 
ferende Helt.  Han  havde  aldrig,  saa  længe  han 
havde  slidt  Brostenene  i  Rosted  By,  viist  sine  Med- 
borgere saa  mørkt  et  Aasyn,  og  hans  Venner  ved 
Regimentet  og  i  Klubben,  der  saa  ofte  vare  blevne 
oplivede  af  hans  elskværdige  Lune,  fik  nu  rigelig 
Aarsag  til  at  beklage  sig  paa  Grund  af  hans  Gna- 
venhed og  barske,  frastødende  Væsen. 

Han  havde  ogsaa  i  disse  Dage  strenge  Kaar. 

Ikke  blot  havde  han  faaet  Utak  af  sin  egen 
Kone,  fordi  han  saa  ridderligt  havde  villet  hevne 
den  Uret,  der  var  bleven  tilføiet  hendes  gode  Søster, 
men  han  havde  ogsaa  maattet  høre  paa  en  lille 
Prædiken  af  Fanny. 

Hun  havde  erindret  ham  om  Herrens  Ord,  at 
naar  man  faaer  et  Slag  paa  den  ene  Kind,  saa 
skal  man  lægge  den  anden  til.  Her  havde  han  nu 
rigtignok  klaret  glimrende  for  sig  og  hurtigt  lukket 
Munden  paa  sin  elskværdige  Svigerinde;  thi  han 
havde  med  en  Alvor,  der  vidnede  om  hans  urokke- 
lige Overbeviisning  den  Sag  angaaende,  svaret,  at 
denne  Herrens  Formaning  kun  kunde  gjelde  Civili- 
sterne, umuligt  hverken  Officerer  eller  Soldater  i 
Hans  Majestæt  Kongens  Armee. 

Men  hos  Rosa  var  han  kommen  værre  i  Klemme ; 
thi  da  hun  fik  at  vide,  hvad  han  havde  havt  i  Sinde 

at  gjøre,  bebreidede  hun  ham  hans  Grusomhed  og 
sagde  med  Taarer  i  Øinene,  at  hvis  han  havde 
dræbt  hendes  Mand,  lille  Antons  Fader,  vilde  han 
knuust  hendes  Hjerte;  og  nu  havde  han  tillige  be- 
røvet hende  en  stor  Trøst;  thi  hun  vilde  valgt  ham 
til  sin  Værge;  men  nu  kunde  hun  nok  indsee,  at 
det  kunde  der  ikke  være  Tale  om;  hun  maatte  nu 
tye  til  Fremmede.  Hendes  Moder  havde  raadet 
hende  til  at  vælge  den  nye  Amtmand,  Kammer- 
herre Krause,  men  da  han  var  hende  saa  fremmed, 
havde  hun  bestemt  sig  for  Borgermesteren,  Cancelli- 
raad  Sørensen,  og  hun  vilde  dog  nu  i  det  Mindste 
spørge  ham,  om  han  billigede  hendes  Valg: 

Gud  velsigne  Dig,  Rosa,«  lod  hans  Svar; 
> den  Ene  er  i  mine  Øine  lige  saa  god,  som  den 
Anden,  og  enhver  af  dem  ti  Gange  dygtigere  end 
jeg  til  det  Lovtrækkeri,  som  nu  skal  gaae  for  sig. 
Jeg  vilde  hellere  rode  i  Rakkerkulen,  end  befatte 
mig  dermed.« 

Og  da  han  saa  blev  vaer,  hvilket  smerteligt 
Indtryk  hans  hensynsløse  Ord  gjorde  paa  hende, 
udbrød  han: 

Bryd  Dig  ikke  om,  hvad  jeg  siger,  Rosa!  Jeg 
er  nærved  at  gaae  fra  Forstanden  over  denne 
Elendighed,  der  er  kommen  over  Dig  og  os  Alle. 
Det  vil  vare  længe,  inden  jeg  faaer  en  glad  Dag 
igjen.« 

■  Da  havde  hun  skjonnet  Dybden  af  hans  Med 
f>lelse  for  hende  og  takket  ham  for  den;  men 
hendes   kjærlige   Ord   havde   ikke   voldet   ham    syn- 

derlig  Glæde,  thi  hans  Nag  til  Georg  Reinfeldt  sad 
dybt  i  hans  Hjerte  som  en  afbrukken  Spydsodde, 
og  han  vilde  neppe  blive  den  kvit,  med  mindre 
han  fik  Held  til  at  gjøre  det,  Rosa  ikke  kunde 
taale  at  tænke  paa. 

Dog  fik  han  nogen  Trøst;  thi  Rosas  Moder 
sympathiserede  med  ham.  Georg  Reinfeldts  Tro- 
løshed havde  forvandlet  den  Gamle  til  en  Furie. 

»De  er  en  brav  Karl,  Dam,«  sagde  hun  til 
ham;  »om  De  saa  havde  stukket  begge  Øinene  ud 
paa  Reinfeldt,  saa  vilde  jeg  ikke  lastet  Dem  derfor.« 

Og  der  kom  ingen  Næse  fra  Chefen.  General 
Stjernholm  havde  megen  Godhed  for  sin  Neveu, 
men  han  var  for  besindig  en  Mand  til  at  rode  sig 
ind  i  en  saa  tvivlsom  Sag  uden  først  at  see  sig  for. 

Han  skrev  i  Fortrolighed  til  Oberst  Freising, 
meddelte  ham  korteligt  Indholdet  af  det  Brev,  han 
havde  modtaget  fra  Grev  Georg,  og  bad  ham  af- 
æske Dam  en  Forklaring.  Audiatur  et  altera  pars*) 
-  skrev  han,  thi  i  hans  Ungdom  lærte  Kadetterne 
endnu  Latin,  og  der  var  bleven  lidt  af  den  klassiske 
Lærdom  hængende  ved  ham. 

Dam  blev  da  kaldet  op  til  sin  Chef,  og  de 
havde   en   meget   fornøielig  Samtale  med  hinanden. 

»Det  vilde  paa  Ære  ikke  bedrøvet  mig,  Dam,« 
sagde  Obersten,  »om  De  havde  faaet  Held  til  at 
give  Grev  Reinfeldt  en  Lektion.  De  kjender  mig 
vel  nok   til   at  vide  det;    men   jeg   haaber   dog,    at 


*)  Den  anden  Part  bør  ogsaa  høres. 


De,  om  De  var  kommen  i  AfTaire  med  ham,   vikle 

let  lidt  lempeligere  med  ham,  end  med  stak- 
kels Lieutenant  Falk;  thi  ellers  vilde  den  gode 
Greve  ikke  faae  synderlig  Fornøjelse  mere  af  at 
see  sig  i  Spe: 

Naa,  sagde  Obersten  tilsidst,  jeg  skal  give 
General  Stjernholm  en  Beretning,  som  skal  berove 
ham  al  Lyst  til  at  stikke  sin  Næse  dybere  i  den 
Sag;  men  vær  dog  nu  lidt  forsigtig  med  Deres 
Udtalelser,  Dam!  Det  er  ikke  let  for  os  her  i 
denne  Afkrog  at  vide,  fra  hvad  Kant  Vinden  blæser 
paa  hoieste  Sted ,  og  det  er  dog  ikke  værdt ,  at 
De  for  denne  Sags  Skyld  forspilder  Deres  Kar- 
— 

Denne  Formaning  var  ikke  nodvendig.  Dam 
udforte  ikke  sin  Trudsel,  at  blamere  Georg  Rein- 
feldt.  Han  sagde  derom  til  Lieutenant  Helder: 
jeg  tænker,  at  den  Ting  gjør  sig  selv!«  Han 
nævnede  aldrig  Georg  Reinfeldts  Navn,  og  hans 
Venner  lærte  at  vogte  sig  derfor;  thi  Virkningen 
blev  strax,  at  en  Tordensky  leirede  sig  paa  Rit- 
mesterens brede  Pande  og  at  hans  Øine  skode  Lyn. 

Men  Jutta  læste  bedre,  end  nogen  Anden,  i 
hans  Hjerte  og  græmmede  sig  over  det,  der  saa 
sørgeligt  havde  formørket  hendes  Vens  lyse  Sind. 
Hendes  Kjærlighed  voxede  i  disse  Modgangens 
Dage,  hendes  Taalmodighed  trættedes  ikke,  og 
hendes  Bestræbelser  for  at  vække  en  mildere  Stem- 
ning hos  ham  mislykkedes  heller  ikke  altid. 

Hun    fik    imidlertid    et    Beviis    for,    at    hendes 

Magt  over  ham  havde  en  Grændse.  Der  var  nu 
en  Krog  i  hans  Hjerte,  hvor  hun  ikke  formaaede 
at  trænge  ind,  og  naar  det  Mørke,  som  gjemte  sig 
der,  vældede  frem  og  bemægtigede  sig  ham,  saa 
undgik  han  hende. 

Hun  maatte  nu  opleve,  hvad  der  hidtil  under 
deres  Samliv  havde  været  ukjendt,  at  han  lod  hende 
og  deres  lille  Søn  være  alene  i  Dagligstuen  og  trak 
sig  tilbage  til  sit  eget  Værelse.  Derfra  lød  saa 
Toner  ind  til  hende,  som  underligt  erindrede  hende 
om  svundne,  lykkelige  Dage. 

Guitaren,  som  længe  havde  hængt  urørt  paa 
Væggen,  blev  tagen  ned.  Den  blev  nu  igjen  hans 
Trøst  og  fortrolige  Ven.  Dæmpet  lød  Strengenes 
Klirren  og  hans  dybe,  brummende  Røst ;  men  Jutta 
listede  sig  engang  hen  til  Døren  og  lyttede. 

Ak,  det  var  ikke  mere  Kjærlighedssange,  Alex- 
ander Dam  nynnede.  Hvad  vilde  Jutta  ikke  nu 
givet  for  at  høre  den  gamle,  fiaue  Vise: 

At  elske  og  behage 
Er  Kvindens  jøiemed. 
De  Mændene  indtage 
Ved  Smiil  og  Kjærlighed! 

Men  hun  fik  kun  Brudstykker  af  Krigssange 
at  høre  og  oftest  —  »Was  glånzt  doch  vom  Walde 
im  Sonnenschein«  —  og  det  evindelige  Omkvæd 
—  »Dar  ist  Lutzows  wilde  verwegene  Jagd«. 

Han  var  altsaa  bleven  kjed  af  sit  rolige  Liv 
mellem  .Spidsborgerne  i  Rosted,  han  higede  i  Aanden 

bort  fra  sit  fredelige  Hjem,  fra  hende  og  deres 
elskede  Barn,  ikke  af  Troløshed,  men  fordi  han 
trængte  til  Luft  og  sukkede  efter  Bedrift. 

Jutta  beroligede  sig  med,  at  dette  vel  kun  var 
en  forbigaaende  Stemning,  der  ikke  vilde  afføde 
nogen  for  deres  Livslykke  skadelig  Beslutning,  og 
deri  fik  hun  ogsaa  Ret;  men  det  varede  dog  et 
halvt  Aar,  inden  Rynkerne  i  hans  Pande  glattedes, 
Guitaren  igjen  blev  hængt  op  paa  sit  Søm  og 
hans  Hjerte  igjen  ret  var  hos  hende,  hans  lille 
Søn  og  hos  hans  store  Børn,  Kyradsererne  i  hans 
Eskvadron. 

Forandringen  til  det  Bedre  indtraadte  først  ved 
to  Begivenheder,  som  paa  en  afgjørende  Maade 
greb  ind  i  deres  lille  Familiekreds  og  ganske  for- 
andrede Forholdene.  Begivenhederne  vare  imidler- 
tid ikke  af  glædelig  Art  og  den  egentlige  Aarsag 
til  Alexanders  Dams  lysere  Stemning  ikke  synderlig 
lystelig  for  Jutta  at  tænke  paa. 

Den  Gamle  henne  i  Amtmandsboligen  beskik- 
kede sit  Huus  og  døde. 

Da  hun  laae  paa  Sygeleiet,  sagde  hun  til 
Fanny: 

>Det  er  Rosas  Ulykke,  der  gjør  det  af  med 
mig! 

Dette  forekom  baade  Fanny  og  Jutta  først  lidet 
troligt;  men  de  kom  dog  senere  til  Erkjendelse  af, 
at  der  maatte  være  nogen  Sandhed  i  dette  Udsagn 
af  deres  stakkels  gamle  Moder;  thi  fra  den  Dag  af, 

at   Rosa   var   bleven   forladt   af  sin   Mand,    foregik 
der  en  mærkelig  Forandring  med  hende. 

Hendes  Hoved  blev  klarere,  men  Humeuret  i 
samme  Grad  pirreligt,  og  hun  begyndte  at  skrante. 
Det  lod  virkelig  til,  at  Forliset  af  hendes  kjæreste 
Datters  Lykke  havde  vakt  hende  af  hendes  Sløv- 
hedstilstand, og  at  den  klarere  Bevidsthed  om  de 
virkelige  Forhold  angreb  hendes  Nerver  og  svæk- 
kede hendes  Livskraft. 

Dette  var  navnlig  Fannys  Opfattelse  af  hendes 
Moders  Tilstand,  og  uagtet  Forandringen  under- 
tiden gav  sig  til  Kjende  ved  høist  mærkelige  Ud- 
talelser, gik  dog  den  samme  Traad  med  bedrøvelig 
Logik  gjennem  det  hele  Væv  —  et  dødeligt  Had 
til  Georg  Reinfeldt  og  en  frugtbar  Opfindsomhed  i 
at  udspekulere  Forholdsregler,  som  kunde  skade  og 
fortrædige  ham. 

Hendes  Livs  Aften  blev  saaledes  alt  Andet, 
end  fredelig ;  men  Juttas  Kritik  forstummede  ganske 
i  denne  Modgangens  Tid.  Hun  viste  paa  det 
Sidste  sin  Moder  den  Taalmodighed  og  Kjærlighed, 
som  den  Gamle  virkelig  fortjente,  thi  hun  havde 
jo  altid  elsket  sin  Mand  og  sine  Børn,  baaret  sit 
Kors  med  Taalmodighed  og  aldrig  svigtet  sine 
Kjære. 

Jutta  sagde  derfor  ikke  sin  Mand  imod,  da 
han  om  Aftenen,  samme  Dag  som  de  havde  stedet 
den  Gamle  til  Hvile  paa  Kirkegaarden,  siddende  i 
sin  Dagligstue  med  sin  lange  Pibe  i  Munden,  holdt 
følgende  lille  Ligtale  over  hende: 

Din  Moder,  Jutta,:  sagde  han,  var  en  god 
og  ærlig  Sjæl.  Sandt  nok,  tilsidst  blev  hun  til  en 
gammel  Kone,  der  gik  omkring  og  vrovlede;  men 
lad  os  forst  see,  hvad  vi  Andre  blive  til,  om  vi 
leve  længe,  naar  vi,  trætte  af  den  lange  Marsch, 
nærme  os  den  sidste  Station,  hvor  vi  skulle  have 
blivende  Kvarteer.  Naar  jeg  vil  domme  en  Moder, 
saa  seer  jeg  paa  hendes  Børn.  Methoden  holder 
ikke  Stik  i  alle  Tilfælde,  det  veed  jeg  nok,  men 
det  er  dog  kun  undtagelsesviis,  at  den  slaaer  feil; 
og  saaledes  siger  jeg  nu  om  den  Gamle  —  naar 
Du  og  Rosa  og  Fanny  alle  ere  blevne  t: 
prægtige  Mennesker,  I  ere,  saa  er  det  ikke  muligt 
Andet,  end  at  I  for  en  væsentlig  Part  have  Eders 
gode  Moder  at  takke  derfor.«  — 

Dette  Dødsfald  gav  det  sidste  Stod  til  en  Be- 
slutning, som  Rosa  havde  fattet,  saa  snart  hendes 
Sind  var  bleven  roligt  nok  til,  at  hun  kunde  tænke 
over  sin  Fremtid  —  hun  solgte  sit  Huus  og  flyttede 
til  Kjobenhavn  med  Anton  og  Fanny,  som  med 
Glæde  sluttede  sig  til  hende,  dog  ikke  blot  fordi 
hun  indsaae,  at  hun  nu  kunde  være  Noget  for  sin 
ulykkelige  Søster  og  havde  den  bedste  Villie  dertil ; 
thi  hun  var  kjed  af  de  smaa  Forhold  i  Rosted  og 
haabede  i  den  store  By  at  naae  det  Maal,  hun 
higede  efter,  en  eller  anden  Virksomhed,  som  kunde 
udfylde  hendes  Livs  Tomhed. 

Forud  for  Opbruddet  og  Afreisen  var  der 
gaaet  adskillige  Forhandlinger  mellem  Rosas  Værge 

og  Grev  Fritz,  og  Rosa  havde  een  Gang  faaet  et 
Besøg  af  den  Sidste. 

Foranledningen  til  denne  Visit  var,  at  Cancelli- 
raad  Sørensen  havde  ladet  nogle  Ord  falde,  som 
maatte  lade  Grev  Fritz  troe,  at  Rosa  vægrede  sig 
ved  at  gaae  ind  paa  Skilsmisse. 

Tingen  var,  at  Rosas  Moder  havde  sendt  Bud 
efter  Cancelliraaden  og  sagt  til  ham: 

»Hold  igjen,  Hr.  Cancelliraad !  Reinfeldt  skal 
faae  at  fornemme,  at  man  ikke  skiller  sig  af  med 
sin  Kone,  som  man  trækker  en  Handske  af;  og  jo 
stivere  De  holder  Dem,  desto  bedre  Vilkaar  opnaae 
vi  for  Rosa;  jeg  skal  tale  med  min  Datter  derom.« 

Dette  gjorde  hun  da  ogsaa  og  det  med  Fynd. 

»Rosa,«  sagde  hun,  »vær  dog  ikke  saadan  en 
Tosse  at  hjelpe  ham  lige  i  Armene  paa  det  lede 
Fruentimmer,  som  Du  kan  takke  for  Din  Ulykke. 
Prikker  det  ikke  i  Dit  Blod  at  tænke  paa,  at  Tekla 
Eger  skal  holde  sit  Indtog  med  Glands  paa  Ambæk, 
hvor  Døren  blev  slaaet  i  lige  for  Næsen  af  Dig,  og 
sidde  og  blære  sig  der?  Lad  hende  saa  længe 
som  muligt  faae  Svien  at  føle  og  siig  Nei  og  atter 
Nei,  saa  bliver  Reinfeldt  dog  maaskee  tilsidst  kjed 
af  hende  og  kommer  til  Dig  igjen.  Kongen  kan 
ikke  lide,  at  Ægtefolk  skilles  ad;  naar  Du  negter 
Dit  Samtykke,  saa  bliver  der  Intet  af,  og  Tekla 
Eger  maa  gaae  i  sin  Grav  som  en  gammel  Jomfru. « 

Men  det  lykkedes  ikke  den  Gamle  at  ophidse 
Rosa  til  Modstand.  Hun  var  nu  alt  Andet  end 
hevngjerrigt  stemt.     Hun  længtes  efter  at  faae  Ende 

paa  sin  Stillings  pinlige  Usikkerhed  og  sukkede 
efter  Fred;  hun  vidste  jo,  at  i  Hovedsagen  var 
hendes  Skjebne  uigjenkaldeligt  afgjort. 

Hun  havde  da  heller  ikke  udtalt  sig  anderledes 
for  sin  Værge;  men  hun  havde  endnu  ikke  vundet 
Kraft  til  at  besvare  sin  Mands  Brev  og  erklære  sig. 

Det  var  det,  Grev  Fritz  nu  anmodede  hende 
om  at  gjøre,  og  hun  viste  sig  strax  villig  dertil. 

Om  sit  Besøg  hos  hende  skrev  han  til  Grev 
Georg: 

»Du  veed,  at  jeg  aldrig  har  sværmet  for  hende, 
eller  været  glad  over,  at  Du  giftede  Dig  med 
hende ;  men  jeg  maa  indrømme,  at  hendes  Holdning 
under  vor  pinlige  Samtale  var  mønsterværdig,  og 
at  hendes  forsonlige  Sindelag  mod  Dig  lagde  sig 
for  Dagen  paa  en  særdeles  smuk  Maade  Jeg  nærer 
virkelig  nu  megen  Agtelse  for  hende,  og  det  var 
ikke  ganske  fri  for,  at  jeg  var  lidt  blød  om  Hjertet, 
da  jeg  gik  fra  hende;  men  jeg  kan,  som  sagt,  be- 
rolige Dig  med,  at  hun  bærer  sin  Skjebne  med 
Værdighed  og  Resignation.«   — 

Rosas  Holdning  var  fra  nu  af  rolig  og  fattet; 
men  hvor  hun  viste  sig,  vakte  Synet  af  hende 
Alvor  i  Sindene.  Det  var  ikke  mere,  som  forhen, 
da  hendes  Tilsynekomst  havde  været  som  en  Sol- 
straale  for  hendes  Kjære  og  hendes  Venner. 

Hendes  skjønne,  blege  Aasyn  bar  Sorgens 
Mærke,  og  hendes  fine  Træk  fæstnede  sig  i  den 
Form,  som  de  for  lange  Tider  skulde  beholde. 
Kun  fem  og  tyve  Aar  gammel  havde  hun  gjennem- 

gaaet  mere,  end  de  Fleste  i  et  heelt  langt  Liv, 
men  nu  var  jo  hendes  Livs  Drama  væsentligt  ud- 
spillet; Resten  af  det  vilde  vel  henglide  som  en 
rolig  Strøm  i  Forborgenhed. 

Sidst  paa  Efteraaret  brød  hun  op  og  drog  med 
sin  Søn  og  Fanny  til  Kjøbenhavn.  Smertelig  nok 
var  Adskillelsen  fra  Jutta  og  Alexander  Dam,  og 
mangt  et  Saar  blev  oprevet,  da  hun  skulde  forlade 
sin  Fødeby;  men  dog  vilde  Livet  nu  gaae  taale- 
ligere  for  hende  ethvert  andet  Sted  paa  Jorden  og 
især  fredeligere  og  mere  ubemærket. 

De  Bortdragende  efterlode  stor  Tomhed  i 
Juttas  Tilværelse;  men  nu  viste  sig,  hvad  der  i  og 
for  sig  var  velgjørende,  skjøndt,  som  ovenfor  sagt, 
dog  ikke  lysteligt  at  tænke  paa  —  først  da  Rosa 
var  borte,  blev  Dam  igjen  den  Gamle.  Det  var 
ham  en  Lettelse,  at  han  ikke  mere  saae  hende  og 
ikke  ved  at  betræde  hendes  Hjem  skulde  erindres 
om  Georg  Reinfeldt. 

Han  vilde  neppe  indrømmet  det,  om  Jutta 
havde  sagt  Sligt,  men  dog  forholdt  det  sig  saa 
og  lod  ret  Jutta  føle,  hvor  dybt  Tragedien  i  det 
lille  Huus  i  Aagade  havde  grebet  ind  i  hendes 
Mands  Liv. 

Dog  maatte  hun  jo  nu  finde  det  godt,  som  det 
var,  og  fra  Fanny  kom  der  snart  et  prægtigt  Brev 
med  en  livlig  Beskrivelse  af  Overreisen  og  An- 
komsten til  Hovedstaden,  hvor  Fanny  aldrig  før 
havde  været,  Rosa  kun  een  Gang  i  sin  Barndom. 

Brevet  viste,  i  hvilken  Grad  de  nye  Omgivelser 

og  stene  Forhold  havde  oplivet  Fanny.     Om  Rosa 
kunde  hun  naturligviis   ikke  melde  Sligt,   men  dog, 
at   hun    var   tilfreds   med   sit    nye  Hjem,    et  venligt 
lille    Huus   paa   Blegdamsveien    med    en   stor  1 
som  gik  heclt  ned  til  Sortedamssøen. 

»Det  minder  lidt  om  Huset  i  Aagade,  skrev 
Fanny,  »men  ikke  saa  meget,  at  det  kan  blive 
pinligt  for  stakkels  Rosa.  Dog  er  det  muligt,  at 
det  hændes  hende,  naar  hun  sidder  og  seer  ud  over 
Søens  blinkende  Vand,  at  den  i  hendes  Øine  bliver 
til  Rosted  Aa,  og  at  Alleen  paa  den  anden  Side 
af  Søen  voxer  og  bliver  til  Skovaasen  der  hjemme. 
Hun  sidder  meget  og  tænker  og  drømmer,  og  taler 
kun  lidt;  men  naar  Anton,  som  er  henrykt  over 
den  store  Have,  kommer  springende,  faaer  hans 
Moders  Øine  Liv,  og  saa  løses  hendes  Tunge.« 

»Han  er  hendes  Trøst,  og  jeg  maa  tilstaae,  at 
hans  fornuftige  Opførsel  paa  Reisen  og  den  Maade, 
hvorpaa  han  omgaaes  sin  Moder  —  hvad  jeg  først 
nu  under  vort  Samliv  ret  har  Leilighed  til  at  iagt- 
tage —  for  en  Deel  har  faaet  Bugt  med  min 
Antipathi,  som  ogsaa  han  for  kunde  vække  hos 
mig  ved  de  Symptomer  paa  den  dyriske  og  egoi- 
stiske Side  af  den  menneskelige  Natur,  som  altid 
ere  fremtrædende  hos  Børn,  og  som  kun  formaae 
at  vække  Begcistring  hos  Mødre.  Det  er  aabenbart 
en  Velgjerning  for  Anton,  at  her  ingen  Onkel 
Alexander  er,  som  kan  vende  Mølle  med  ham, 
fegte  med  ham,  eller  paa  anden  Maade  ophidse 
ham  til  Vildskal 

»Alvorlig  talt,  saa  er  jeg  virkelig  forundret  over 
den  Omtanke,  jeg  kunde  fristes  til  at  sige  Fiin- 
følelse,  han  viser  i  sin  Opførsel  mod  sin  Moder. 
Jeg  har  iagttaget  mærkelige  Beviser  paa  hans 
Kjærlighed  til  hende;  de  vise  en  Dybde  i  Følelsen, 
som  er  over  hans  Alder.« 

»Mon  Vorherre  har  taget  alt  det  Bedste  af 
det,  han  havde  at  slægte  paa,  og  d-eraf  dannet 
hans  Hjerte,  idet  han  lod  alt  det  mindre  Gode 
ligge?  Udvikler  han  sig,  som  han  tegner  til,  da  kan 
han  blive  sin  stakkels  Moder  til  usigelig  Glæde  og 
bringe  Lys  i  hendes  Elendigheds  Mørke;  men  idet 
jeg  forestiller  mig  dette  Glædelige  og  maaskee  lader 
Fantasien  løbe  altfor  stærkt  af  med  mig,  standses 
jeg  af  et  Spørgsmaal,  som  endnu  ikke  synes  at 
anfegte  Rosa  selv  —  hvorledes  vil  det  gaae  hende, 
naar  Anton  om  fire  Aar  bliver  taget  fra  hende ;  vil 
hun  kunne  bære  det,  og  vil  han,  naar  han  kommer 
under  Andres  Indflydelse,  formaae  at  bevare  sin 
Skat,  sin  barnlige  Kjærlighed  til  sin  kjødelige 
Moder?« 


OTTENDE  KAPITEL. 


Hverken  det  brogede  og  paa  Forlystelser  saa 
rige  Liv  i  Paris,  eller  Schweitz's  stolte  Bjerge  med 
den  evige  Snee,  eller  Sydens  Herlighed  under  Ita- 
liens blaa  Himmel  skaffede  Tekla  Eger  den  Ny- 
delse, hun  havde  ventet  sig,  da  hun  med  sine  Ven- 
ner fra  Bisholt  drog  ud  for  at  opsøge  sit  Hjertes 
Ven  og  i  hans  Selskab  faae  en  Forsmag  paa  den 
Lykke,  hun  havde  kjæmpet  saa  haardt  for  at  vinde. 

Det  gik  hende  paa  denne  Reise,  som  paa  den 
forrige.  Det  gamle  Herresæde  ved  Ambæk-Bugten 
kom  imellem  hende  og  de  straalende  og  vexlende 
Billeder,  som  udfoldede  sig  for  hende  paa  Reisen. 

Og  Rosas  Skygge  faldt  endnu  mellem  hende 
og  den  Mand,  ved  hvis  Arm  hun  nu  stedse  hang, 
uden  at  deres  elskværdige  og  fordomsfrie  Reise- 
fæller forargede  sig  derover. 

Sandt  nok,  nu  var  det  kun  en  Skygge;  ikke 
den  glædestraalende  Brud  fra  Karnapvinduet  i  Amt- 
mandsboligen  i  Rosted,  men  den  forstødte  Hustru; 

dog  endnu  hans  Hustru  og  en  Skillevæg  mellem 
hende  og  hendes  Ønskers  Maal. 

Der  faldt  hende  derfor  en  Steen  fra  Hjertet, 
da  et  Brev  fra  Grev  Fritz  omsider  bragte  den  med 
Længsel  ventede  Efterretning,  at  Rosa  ingen  Vanske- 
ligheder gjorde,  men  gik  ind  paa  Skilsmissen,  og 
den  næste  Post  bragte  hendes  eget  skriftlige  Sam- 
tykke. 

De  sade  i  en  Viinløvshytte  paa  en  Terrasse 
ved  Florents,  da  Brøstrup  bragte  sin  Herre  det 
nylig  ankomne  Brev,  og  Tekla  Egers  Kinder  blus- 
sede som  Druerne,  da  hun  holdt  det  i  sin  Haand 
og  læste  det. 

Det  var  kort,  Udtrykkene  vel  valgte,  Tonen 
fuldkommen  resigneret.  Der  var  ingen  Braad  eller 
Klage  deri,  endogsaa  en  hjertelig  Tak  for  den 
Indrømmelse,  at  hun  maatte  beholde  sin  Søn  i 
fire  Aar. 

Det  var  næsten  en  Skuffelse  for  Tekla  Eger, 
at  hun  ikke  kunde  finde  Noget  at  udsætte  paa 
Brevet.  Der  aandede  en  Fred  ud  af  de  faa,  simple 
Ord,  som  frikjendte  den  Kvinde,  hvem  hun.  til  sin 
egen  Retfærdiggj øreise  vilde  belaste  med  Skyld. 

Hun  saae  det  paa  Udtrykket  i  Georg  Rein- 
feldtsØine,  at  han  var  bleven  bevæget  ved  at  læse 
Brevet.  Han  sad  og  stirrede  alvorsfuldt  hen  for 
sig  og  yttrede  ingen  Glæde  over,  at  den  væsent- 
ligste Hindring  for  deres  Ægteskab  nu  var  fjernet. 

Hun  dulgte  sin  Harme,  lagde  sin  Haand  i 
hans  og  sagde  i  en  blid  Tone : 

Det  var  et  godt  Brev,  Georg'  Det  beroliger 
mig,  at  hun  tager  det  saa  fromt.  Nu  indrømmer 
jeg,  at  Du  gjorde  rigtigt  i  at  skrive  venligt  til 
hende 

Hendes  fine  Kløgt  havde  truffet  det  Rette. 
Hans  Ansigt  opklaredes,  og  han  udtalte  sin  Glæde 
over,  at  hun  nu  kunde  tænke  paa  Rosa  uden  Nag. 

»Det  er  bedst  for  Dig  selv,«  sagde  han;  -det 
er  saa  angribende  og  tager  paa  Nerverne  at  gaae 
og  gjemme  paa  al  den  Bitterhed.  Man  forkorter 
sit  Liv  derved.  Du  kan  lære  Filosofi  af  mig;  jeg 
er  ikke  engang  mere  vred  paa  Dam,  og  dog  har 
aldrig  noget  Menneske  krænket  mig,  som  han.« 

Tckla  saae  paa  ham  med  et  underligt  Blik. 
Hun  tænkte:  mon  et  Hjerte,  der  ikke  har  Kraft  til 
at  hade,  er  i  Stand  til  at  elske : 

Men  nu  begyndte  han  livligt  at  tale  med  hende 
om  de  Forandringer,  han  agtede  at  foretage  paa 
Ambæk,  baade  i  selve  Huset  og  i  dets  Omgivelser, 
og  af  hvilke  allerede  nogle  vare  i  Færd  med  at 
sættes  i  Værk.  Han  havde  faaet  en  Plan  over  de 
nye  Anlæg  i  Haven  tilsendt  og  viste  hende  den. 

»Stilen  i  Faders  Anlæg,«  sagde  han,  »var  alt- 
for konstig  og  søgt;  det  Hele  maa  omdannes  i  en 
renere  og  ædlere  Stiil ,  der  kommer  Naturen  nær- 
mere; og  hvad  siger  Du  til,  at  jeg  lader  den  chi- 
nesiske  Pavillon  nedbryde,  og  at  Eremitten  i  Grotten 
bliver  ophugget  til  Pindebrænde?« 

Tekla  havde  nær  sagt  —  er  det  dog  ikke 
Synd  at  bortrydde  alle  Erindringerne  om  Din  Fader 

og  Fortiden;  men  der  var  Noget,  der  lammede 
hendes  Tunge,  Erindringen  om  de  sidste  Ord,  den 
Gamle  havde  udtalt,  inden  Døden  gjorde  ham  stum 
for  stedse, 

Derpaa  tænkte  hun  nu ,  mens  Georg  Reinfeldt 
forklarede  hende ,  hvorledes  han  havde  tænkt  at 
indrette  Boligen  paa  Ambæk,  og  i  hvilken  Stiil 
han  agtede  at  montere  hendes  Boudoir. 

Det  var  jo  oplivende  for  hende,  at  hans  Tanker 
sysselsatte  sig  med  alle  disse  Details;  det  viste,  at 
han  i  Aanden  havde  gjort  sig  fortrolig  med  deres 
tilkommende  Samliv  som  Ægtefolk ;  men  hun  havde 
en  Fornemmelse  af,  at  han  alligevel  ikke  med  for- 
ønsket Iver  higede  efter  at  faae  disse  Fantasier 
virkeliggjorte.  Han  talte  aldrig  om  at  reise  hjem 
for  at  faae  Skilsmissen  fuldbyrdet  og  den  Frist, 
Loven  fastsatte  for  separerede  Ægtefolk,  ved  Kon- 
gens Naade  forkortet,  saa  at  de  snarest  muligt 
kunde  holde  Bryllup.  Han  nød  Reisens  Glæder  i 
fuldt  Maal ;  hans  Ulyst  til  at  reise  hjem  til  Dan- 
mark og  igjen  vise  sig  der,  var  aabenbar. 

Hendes  Taushed,  mens  han  indviede  hende  i 
sine  Fremtidsplaner,    blev  ham  tilsidst  paafaldende. 

»Synes  Du  ikke  om  det?«    spurgte  han  hende. 

»Jeg  synes  om  Alt,  hvad  Du  vil,«  svarede  hun 
sagtmodigt;  »som  Du  vil  have  det,  er  det  ogsaa 
mig  kjærest.  Jeg  tænkte  kun,  kjære  Ven  —  hvor 
længe  mon  det  vil  vare,  inden  jeg  sidder  i  mit  Bou- 
doir paa  Ambæk?« 

»Vi    maa  have   Taalmodighed ,    kjære   Tekla,« 

svarede  han;  Du  læste  jo  selv,  hvad  Onkel  skrev 
—  at  Kongen  er  imod  enhver  Skilsmisse;  at  der 
vel  ingen  Tvivl  kan  være  om,  at  vi  faae  Tilladelse 
til  at  gifte  os,  men  at  den  lovbefalede  Frist,  tre 
Aar,  først  maa  udløbe.« 

»Kongen  er  Herre  over  Loven,  han  kan  for- 
korte Fristen,  ;  svarede  Tekla;  »hvis  Du  vilde  reise 
hjem,  søge  Audients,  selv  tale  vor  Sag  og  sætte 
alle  Hjul  i  Bevægelse  —  Onkel  Stjernholm  formaaer 
Meget  hos  Kongen  —  saa  — « 

»Jeg  skal  tænke  paa  det,«  sagde  Georg  Rein- 
feldt  hurtigt  og  nerveust;  »men  endnu  er  det  for 
tidligt. 

Georg,«  udbrød  Tekla  heftigt,  de  Ord,  Din 
Fader  sagde  til  Dig  paa  det  Sidste,  ligge  mig 
undertiden  tungt  paa  Sinde.« 

»Saa  Du  hørte  dem?«  spurgte  han  og  blev 
bleg. 

»Ja,«  svarede  hun  og  trykkede  hans  Haand. 
Det  Første,  han  sagde,  gjorde  ikke  mindste  Ind- 
tryk paa  mig,  jeg  haaber  heller  ikke  paa  Dig.  — 
»Vær  god  mod  Din  Kone!«  —  jo  vist  —  efter  at 
han  selv  aldrig  har  villet  vedkjende  sig  sin  Sviger- 
datter —  og  deri  handlede  han  efter  min  Mening 
fuldkommen  korrekt  —  saa  kom  han  nu  paa  sit 
Yderste  med  en  Formaning,  der  hos  ham  ikke  var 
Andet,  end  et  Mundsveir;  og  Du  har  jo  ogsaa 
været  god  mod  Din  Kone  og  behandlet  hende  saa 
humant,    som   Omstændighederne    gjorde    Dig    det 

muligt,  bedre,  end  hun  efter  min  Mening  har  for- 
tjent det  —   men  lige  meget!« 

Her  standsede  hun  i  stor  Sindsbevægelse,  men 
fattede  sig  igjen  og  vedblev: 

»Nei,  Georg,  det  er  det  Andet,  han  sagde, 
som  piner  mig;  det  lyder  endnu  i  mine  Øren  med 
en  Tydelighed,  som  kan  gjøre  mig  ganske  beklemt 
om  Hjertet,  som  en  Røst  fra  Graven,  et  ondt  Var- 
sel. —  »Tekla,  Gud  hjelpe  hende!«  —  Ja,  Gud 
hjelpe  mig,  Georg,  hvis  Du  hverken  vil  røre  Haand 
eller  Fod  for  at  bjerge  mig,  og  det  maaskee  dog 
tilsidst  ender  med,  at  Du  svigter  mig;  thi  uagtet 
jeg  veed  med  mig  selv,  at  min  Ære  er  uplettet, 
saa  vil  dog  Verden  bryde  Staven  over  mig  og  — « 

Her  standsede  Georg  Reinfeldt  hendes  liden- 
skabelige Udbrud  og  øvede  nu  al  sin  Konst  for  at 
trøste  og  berolige  hende;  og  tilsyneladende  faldt 
hun  til  Føie  og  lod  sig  sige;  men  hun  fornyede  i 
Løbet  af  Vinteren  gjentagne  Gange  sine  Angreb, 
og  tilsidst  maatte  han  give  sig. 

Det  var  deres  Reisefælle,  gamle  Oberst  Anner, 
som  gjorde  Udslaget,  idet  han,  skjøndt  uopfordret, 
omsider  kom  Tekla  Eger  til  Hjelp. 

»Dette  hersens,«  sagde  han  til  Georg  Reinfeldt, 
»gaaer  Pinedød  ikke  an  i  Længden.  Hvis  det  er 
Deres  Hensigt  at  gifte  Dem  med  Deres  Cousine, 
saa  maa  De  min  Sjæl  skyde  Hjertet  op  i  Livet, 
reise  hjem  og  see  at  faae  Sagen  klaret.« 

»Ja,«  svarede  Georg  Reinfeldt  med  et  Suk, 
»jeg  maa  vel  gjøre  Alvor  deraf;    men  vi   have   det 

saa  yndigt  og  behageligt  sammen  her  in  der 
Fremde,  Anner !< 

»Da  synes  jeg  dog,«  indvendte  Obersten,  at 
der  i  den  sidste  Tid  har  været  Maade  dermed.  Jeg 
vil  dog  sige  Dem,  at  Frøken  Tekla  forleden  sagde 
til  min  Kone,  at  hun  tænkte  paa  at  forlade  os  og 
reise  alene  hjem. 

Da  fik  han  Skræk  i  Blodet.  Foraaret  var  den- 
gang kommen,  og  Veiene  vare  farbare.  Han  brod 
da  strax  op;  men  forinden  fik  han  flere  Beviser 
baade  paa  Teklas  lidenskabelige  Kjærlighed  til  ham 
og  paa  hendes  Mangel  paa  Tro  til  hans  Bestandig- 
hed. Da  det  kom  til  Stykket,  kneb  det  for  hende 
at  slippe  ham  af  Syne.  Hendes  Ønske  var  egent- 
lig at  reise  med  ham,  lede  hans  Handlinger  og 
vaage  over  hvert  af  hans  Skridt:  men  hun  indsaae, 
at  det  ikke  kunde  lade  sig  gjøre. 

Hans  Udtalelser  havde  dog  tilsidst  beroliget 
hende.  Hun  indsaae,  at  hun  var  gaaet  over  Stregen. 
Der  var  ingen  Fare  for  Tilbagefald;  Rosa  havde 
ingen  Magt  over  ham  mere,  tænkte  hun,  og  nu, 
da  han  var  bleven  vækket  af  sin  egoistiske  Mage- 
lighed og  selv  havde  indseet  Nødvendigheden  af  at 
skride  til  Handling,  vilde  han  nok  uden  Slingring 
gaae  løs  paa  Maalet. 

Men  saa  var  der  Alexander  Dam.  Han  stod 
for  hendes  Tanke  som  en  rasende  Roland,  i  Stand 
til  Alt  for  at  faae  sin  Hevntørst  slukket.  Hun  ad- 
varede sin  bortdragende  Ven  imod  ham. 

»Han   er  en  simpel  Karl   og  et  borneret  Men- 

neske,«  sagde  hun,  »og  den  Slags  Folk  ere  de 
allerfarligste.  Han  har  Opinionen,  de  latterlige  Be- 
greber om  militair  Ære,  paa  sin  Side.  Han  vil 
maaskee  fornærme  Dig  og  søge  Anledning  til 
Strid.  Giv  mig  Haanden  paa,  at  Du  under  ingen 
Omstændigheder  indlader  Dig  med  ham!« 

»Bah!«  lød  Georg  Reinfeldts  Svar.  »Dam 
varer  sig  nok;  hvad  skulde  han  kunne  gjøre  mig? 
Men  hvis  han  er  afsindig  nok  til  at  vælte  sig  ind 
paa  mig  igjen,  saa  søger  jeg  Lovens  Beskyttelse. 
Det  har  imidlertid  ingen  Nød;  vær  Du  ganske 
rolig!«  — 

Derpaa  reiste  han  og  tøvede  ikke  paa  Veien. 
Han  slæbte  ingen  Reisekareth  med  sig,  der  kræ- 
vede et  Forspand  af  fire  Heste,  men  tog  til  Takke 
med  Diligencerne  —  et  stærkt  Beviis  paa  Tekla 
Egers  Indflydelse  paa  ham ;  hendes  Ledelse  af 
Affairerne  borgede  for,  at  finantsielle  Kriser  i  Frem- 
tiden vilde  blive  ukjendte  paa  Ambæk. 

Han  havde  underrettet  sin  Onkel,  General 
Stjernholm,  om  sin  forestaaende  Hjemkomst  og 
bedet  ham  tilskrive  sig,  poste  restante  Hamborg. 
Han  ønskede  nemlig  nærmere  Besked  om,  hvor- 
ledes hans  Sag  stod  hos  Kongen  og  om  Tids- 
punktet til  at  søge  Hans  Majestæt  var  beleiligt. 

Det  viste  sig,  at  han  havde  gjort  rigtigt  i  at 
forhøre  sig;  thi  da  han  midt  i  Mai  Maaned  indtraf 
til  Hamborg,  forefandt  han  et  Brev  fra  sin  Slægt- 
ning og  Velynder,  som  skrev: 

»Det  var  vel  betænkt  af  Dig,  kjære  Georg,  at 

Du  spurgte  Dig  for;  thi  Kongen  reiser  den  20de 
til  Aarhuus  for  at  holde  Revu  over  Tropperne  og 
nu,  for  Afreisen,  er  Hs  Majest;ut  stærkt  optaget ; 
det  vilde  været  vanskeligt  at  erholde  en  Privat- 
audients.  Paa  Reisen  er  han  lettere  at  faae  Adgang 
til  og  desuden  gjerne  i  det  bedste  Humeur.  Jeg 
skal  med  i  Kongens  Suite  og  kan  tage  mig  af  Dig. 
Indfind  Dig  altsaa  i  Aarhuus  og  opsøg  mig  strax 
i  mit  Logi.  Apropos  —  har  Du  Din  Uniform  i 
Orden?  Det  vil  gjore  et  godt  Indtryk  paa  Kongen, 
om  Du  fremstiller  Dig,  ikke  som  Lehnsgreve,  men 
som  Secondlieutenant  i  Hestgarden.  Det  er  nu 
engang  vor  gode  Konges  Svaghed,  veed  Du  nok, 
at  han  seer  mildere,  jeg  troer  endogsaa  til  en 
Underofficeer  i  Armeen,  end  til  en  Godseier.«   — 

Efterat  Georg  Reinfeldt  havde  faaet  denne 
Underretning,  reiste  han  strax  videre  Nord  paa. 
Han  vilde  vinde  Tid  til  et  Par  Dages  Ophold  i 
Hjemmet. 

Der  havde  han  ikke  meldt  sin  Ankomst,  og 
stor  blev  derfor  Overraskelsen,  da  han  i  en  Extra- 
postvogn  rullede  for  Døren. 

Brøstrups  Skikkelse  paa  Bukken  underrettede 
imidlertid  Alle  paa  Gaarden  om,  hvem  der  var  i 
Vognen,  Grev  Fritz  kom  strax  til  Stede,  og  kort 
efter  indfandt  Gjording  sig.  Gjensynet  var  meget 
hjerteligt. 

Du  kommer,  som  Du  var  kaldet,  udbrod 
Grev  Fritz,  da  han  havde  budt  ham  velkommen; 
^der  er  hundrede  Ting,  jeg  ønsker  at  tale  med  Dig 

om.  Du  skal  faae  at  see,  at  vi  ikke  have  ligget 
paa  den  lade  Side,  mens  Du  var  borte!« 

»Lad  os  saa  bruge  os  strax,  kjære  Onkel,« 
svarede  Georg  Reinfeldt  muntert,  »for  jeg  bliver 
her  kun  høist  to  Dage.« 

De  gik  da  strax  ud  i  Haven  til  de  nye  Anlæg, 
mens  Madam  Jensen  gjorde  Anstalter  til  en  Dinée. 
Glæden  over  Lehnsgrevens  Hjemkomst  var  stor  i 
Kjøkkendepartementet;  thi  Tilberedersken  af  saa 
mange  lækkre  Retter  i  gamle  Dage  var  næsten 
bragt  til  Fortvivlelse  ved  gamle  Grev  Fritz's  bonde- 
agtige Smag  og  totale  Ringeagt  for  den  høiere 
Kogekonst. 

Mens  Madam  Jensen  lod  Gryderne  koge  og 
Stegepanderne  brase,  gik  Husets  Herre  med  Grev 
Fritz  i  Haven,  ledsaget  af  Gjørding,  som  snart 
fjernede  sig;  men  han  fik  dog  en  Indbydelse  til 
Dinéen  med  paa  Veien. 

Grev  Fritz  blev  nu  underrettet  om  Hensigten 
med  hans  Brodersøns  Hjemreise  og  den  forestaaende 
Tour  til  Aarhuus. 

»Det  glæder  mig  Pinedød  at  høre,«  sagde  den 
Gamle,  »at  Du  nu  endelig  vil  gjøre  Noget  for  at 
klare  Stillingen.  Folk  have  havt  forskrækkelig  travlt 
med  Dig,  mens  Du  har  været  borte.« 

»Ja,«  svarede  Grev  Georg,  »det  kan  jeg  nok 
tænke  mig;  netop  for  ikke  at  høre  Noget  dertil 
reiste  jeg  minVei;  men  for  Resten  bryder  jeg  mig 
alligevel  ikke  en  Døit  derom.« 

»Det  skulde  Du  dog,  for  Teklas  Skyld,«  svarede 

Grev  Fritz.  »Det  er  ikke  heldigt  for  hendes  gode 
Navn  og  Rygte>  at  I  have  reist  Europa  igjennem 
med  hinanden.« 

»Ih,  hun  reiser  jo  med  Anners,«  sagde  Grev 
Georg  i  en  utaalmodig  Tone;  »men  jeg  kan  nok 
tænke,  at  mine  Venner  have  lavet  en  Historie  ud 
af  det.     Har  Du  seet  Noget  til  Dam?« 

Nei,  men  jeg  talte  forleden  med  Lieutenant 
Helder,«  svarede  Grev  Frit.-7.. 

>Naa,«  sagde  Grev  Georg,  »han  kom  naturlig- 
viis  med  nogle  Skumlerier;  han  har  en  giftig  Tunge; 
han  kan  pynte  Folk  saa  nydeligt  af. 

Du  kan  da  nok  vide,«  svarede  Grev  Fritz, 
,at  han  ikke  vovede  at  komme  med  noget  af  den 
Slags  om  Dig  til  mig;  men  jeg  spurgte  ham 
nærmere  ud  om  Dam  og  den  hele  Historie  med 
Udfordringen.« 

»Naa,«  spurgte  Grev  Georg  ivrigt,  »hvad  sagde 
han  derom?  Jeg  skrev  til  Onkel  Stjernholm  og 
meldte  Sagen  til  ham  ;  men  han  har  ikke  svaret 
mig  Noget  derpaa.  Fik  Dam  ikke  en  Reprimande 
af  Freising?« 

Det  sagde  Helder  ikke  Noget  om,«  svarede 
Grev  Fritz;  »men  han  tilstod,  at  det  Hele  havde 
været  en  dum  Historie,  fordi  der  ikke  forelaae 
nogen  egentlig,  paaviselig  Fornærmelse.« 

Xei,  det  er  vist  og  sandt,  i  sagde  Grev  Georg, 
>der  forelaae  aldeles  ingen  Fornærmelse,  hverken 
aabenbar,  eller  maskeret.  Mon  Dam  nu  har  for- 
vundet sin  Vrede?« 

»Helder  mente  ja,«  svarede  Grev  Fritz.  »Han 
sagde,  at  Dam  i  det  Mindste  aldrig  mere  nævner 
Dit  Navn,  eller  hentyder  til  det  Passerede.  Du  vil 
jo  ellers  nu  træffe  ham  oppe  ved  Revuen,  Georg; 
Kyradsererne  ere  allerede  paa  Marschen ;  de  rykkede 
ud  i  Gaar.« 

Grev  Georg  studsede ;  han  havde  aabenbart 
slet  ikke  tænkt  paa  det. 

»Naa,«  sagde  han,  »det  er  der  jo  ingen  Ulykke 
i.  Det  er  for  Resten  ikke  sagt,  at  vi  mødes  i  det 
Mylder  af  Officerer.  Jeg  haaber  —  i  det  Mindste 
tænker  jeg  mig  Muligheden  deraf  —  at  min  Plads 
bliver  i  Kongens  Suite;  Dam  skikker  sig  nok;  det 
har  ingen  Nød!«  — 

To  Dage  efter  kjørte  Grev  Georg  Nord  paa  i 
sin  fiirspændige  Landauer,  medførende  sin  militaire 
Ekvipering;  han  havde  sendt  en  Rideknegt  med 
sin  fuldt  opsadlede  Hest  forud.  Han  vilde  optræde 
med  Glands  ved  Revuen,  hvor  han  nødigt  vilde 
givet  Møde  paa  Kommando ;  men  at  bivaane  denne 
militaire  Forestilling  som  Tilskuer,  kunde  jo  være 
ret  morsomt. 

Han  haabede,  at  Kongen  vilde  vurdere  det 
Offer,  han  bragte,  ved  at  trække  i  Garderuniformen 
og  ride  med  i  Halen  af  hans  Følge;  men  iøvrigt 
vare  hans  Følelser  ved  Tanken  om  at  fremstille  sig 
for  Majestæten  ingenlunde  behagelige. 

Han  hverken  beundrede  eller  tilbad  den  gamle 
Konge;  thi  han  var  opvoxet  med  den  Forestilling, 
at  den  elskede  Landsfader,   der  havde  løst  Stavns- 

baandet  og  hævet  Bonden,  egentlig  var  Adelen 
fjendsk.  Han  vidste  ogsaa  godt,  at  hans  Fader, 
uagtet  han  gav  sig  Mine  deraf,  ikke  havde  været  i 
speciel  Gunst  paa  høieste  Sted. 

For  sit  Vedkommende  fandt  han  den  loyale 
Følelse,  som  besjælede  hans  Samtidige  og  ved  en- 
hver Leilighed  stemte  Digternes  Strenge,  urimelig 
og  hysterisk,  og  han  havde  ofte  drevet  Spot  med 
deres  overstrømmende  Udgydelser  i  Bladene. 

Nu  maatte  han  dog  see  at  faae  Bugt  baade 
med  sin  prikne  aristokratiske  Følelse  og  sin  Kritik; 
thi  den  enevældige  Monark  var  i  et  meget  væsent- 
ligt Punkt  hans  Skjebnes  Herre,  og  han  maatte  be- 
flitte sig  paa  at  vinde  hans  Gunst. 

Han  forkortede  sig  da  nu  paa  Kjøretouren 
Tiden  med  at  forestille  sig,  hvilken  Modtagelse  han 
vel  vilde  faae,  og  tænkte  over,  hvad  han  skulde 
sige  til  Kongen. 

Han  saae  i  Aanden  Majestætens  lille,  ranke 
Skikkelse  med  det  lidet  skjønne  Ansigt  og  de  store, 
ærlige,  men  noget  glubske  Øine  for  sig.  Han 
hørte  Kongens  skurrende  Røst  lyde,  idet  Hans 
Majestæt  bebreidede  ham,  at  han  ikke  kunde  leve 
forligeligt  med  sin  Kone,  og  vilde  skilles  fra  hende. 

Hvad  skulde  han  svare  derpaa?  Rive  ned  paa 
Rosa  og  vadske  sig  selv  reen?  Han  antog,  at  det 
vilde  være  uklogt;  han  vilde  blot  tale  om  ulykkelig 
Mangel  paa  Harmoni,  Temperamentforskjellighed 
og  sige,    at  som  Sagen   stod,   vilde  det    dog  være 

mindst  umoralsk,  om  han  fik  Lov  til  snarest  muligt 
at  gifte  sig  med  Tekla  Eger. 

»Jeg  er  i  en  vanskelig  Stilling,  Deres  Majestæt,« 
vilde  han  sige;  »viis  mig  den  Naade  at  hjelpe  mig 
ud  af  den!  Deres  Majestæt  kan  med  et  Penne- 
strøg gjøre  Sagen  klar.« 

Det  gjaldt  nu  blot  om  at  faae  Held  til  at 
sætte  dette  vel  gjennemtænkte  Drama  i  Scene. 
Hans  Fader  havde  ofte  moret  Andre  og  sig  selv 
ved  at  fortælle  om  Audientser  og  den  spildte 
Umage,  Audientssøgende  anvende  paa  i  Forveien 
at  indstudere  deres  Rolle.  I  Reglen  kommer  den 
virkelige  Handling  ganske  anderledes,  end  de  havde 
tænkt  sig,  og  de  faae  slet  ikke  Leilighed  til  at  an- 
bringe de  memorerede,  vel  valgte  Ord. 

Og  hvis  Kongen  nu  negtede  at  modtage  ham? 
Den  Mulighed  slog  han  dog  reent  en  Streg  over. 
Han  byggede  trygt  paa  sin  Onkels,  General  Stjern- 
holms, grundfæstede  Indflydelse  og  tvivlede  ikke 
om  et  godt  Udfald. 


NIENDE  KAPITEL. 


Det  var  seent  paa  Eftermiddagen  samme  Dag, 
som  Kongen  ventedes,  at  Grev  Georg  naaede  Aar- 
huus og  gjennem  Sønderport  og  Fredriksgade  kjørte 
ind  i  Byen. 

Det  viste  sig  at  være  meget  vanskeligt  at  faae 
Logi;  thi  baade  Militairet,  for  saa  vidt  det  kunde 
blive  indkvarteret  i  Byen,  og.  den  store  Skare 
Gjester  fra  Landet  syntes  allerede  at  have  optaget 
ethvert  ledigt  Rum. 

Hans  Forsynlighed,  at  sende  Rideknegten  forud 
for  at  bestille  Logi  til  ham,  havde  viist  sig  ganske 
utilstrækkelig.  Vel  fandt  han  Rideknegten  paa 
Gjestgivergaarden ;  men  en  Plads  til  de  to  Heste  i 
et  gammelt  Skuur  og  et  Leie  paa  Halm  til  Karlen 
selv  var  Alt,  hvad  der  havde  været  at  opnaae. 

Værten  beklagede  med  oprigtig  Bedrøvelse,  at 
han  var  ude  af  Stand  til  at  huse  sin  fornemme 
Gjest. 

Min  Kone  og  jeg,«  sagde  han,     have  maattet 

rømme  vore  egne  Værelser  og  logere  oppe  paa 
Pulterkammeret,  vor  sidste  Retraite,  naar  vi  da 
ikke  skulde  retirere  ud  paa  Taget.  Deres  Høivel- 
baarenhed  burde  bestilt  Logi  mindst  for  otte  Dage 
siden ;  men  jeg  kan  dog  give  Hr.  Greven  Anviisning 
paa  et  Logi,  om  De  vil  tage  til  Takke  med  Tarve- 
lighed.« 

Grev  Georg  svarede,  at  det  var  han  jo  nødt 
til  og  maatte  endda  sige  Tak;  hvorpaa  Værten  lod 
sin  Gaardskarl  sidde  op  hos  den  grevelige  Kudsk 
for  at  vise  ham  Veien  ud  til  en  Rebslager  heelt 
ude  i  Middelgade;  det  var  et  af  de  sidste  Huse  i 
Byens  nordlige  Udkant. 

Rebslageren  protesterede  vel  mod  en  saa  an- 
seelig Indkvartering,  men  Gaardskarlen  fra  Gjest- 
givergaarden  fik  Bugt  med  hans  Indvendinger,  idet 
han  sagde: 

»Sludder  om  en  Ting,  Petersen  1  Du  vil  da 
ikke  have,  at  Grev  Reinfeldt  skal  ligge  paa  Gaden 
i  Nat?    Det  kan  vor  By  ikke  være  bekjendt.« 

Saaledes  fik  Greven  da  Tag  over  Hovedet,  og 
Kudsken  og  Kjørehestene  bleve  anbragte  paa  en 
lignende  Maade,  som  Karlen  og  Rideknegten  paa 
Gjestgivergaarden,  mens  det  blev  overladt  til  Brø- 
strups  egen  Opfindsomhed  at  opdage  et  Hul,  hvor 
han  kunde  tilbringe  Natten. 

Tyendet  fandt  sig  i  de  generte  Omstændigheder 
uden  at  knurre,  men  Herren  bestod  ikke  Prøven 
saa  godt.  Han  kom  i  et  saare  fortrædeligt  Lune 
over  det  slette  Logi;  hans  Værelse  var  saa  lille,  at 


395 

han  ncppe  kunde  røre  sig  for  sin  Bagage;  og  nu 
var  der  spildt  saa  megen  Tid,  at  der  ikke  var  Tale 
om  at  iføre  sig  Uniformen  og  naae  ned  til  Skibs- 
broen for  blandt  de  øvrige  Honoratiores  at  være 
med  ved  Kongens  Modtagelse. 

Skibet,  Dampbaaden  Mcrcurius,  som  overførte 
Kongen  og  hans  Følge  fra  Kallundborg,  havde 
nemlig  været  i  Sigte,  allerede  da  han  kjørte  gjennem 
Byen,  hvorfor  han  besluttede  sig  til,  civilklædt  som 
han  var,  at  gaae  ud  og  som  Tilskuer  see  paa 
Stadsen. 

De  Gader,  gjennem  hvilke  Kongen  skulde  pas- 
sere, vare  bestrøede  med  Grønt  og  Blomster  og 
Husene  behængte  med  Krandse  og  Guirlander;  thi 
dengang  var  det  endnu  ikke  blevet  Mode  at  stikke 
Dannebroge  ud;  at  smykke  sig  med  Flag  og 
Vimpler  var  Skibenes  Privilegium  og  hørte  Soen  til. 
I  Havnen  vaiede  de,  og  paa  alle  Skibene  mandede 
Matroserne  Ræer. 

Fra  Landingsstedet  og  lige  ned  til  Mindebroen 
stod  Borgervæbningen  opstillet  en  haye,  og  selve 
Broen  var  smukt  pyntet  med  Grønt  og  Blomster. 
Der  var  opreist  en  Æresport  paa  Torvet,  gjennem 
hvilken  Kongen  skulde  passere  til  sin  Gaard,  og 
der  stod  to  Rader  hvidklædte  Piger,  hvoriblandt  en 
med  en  Krands  og  en  anden  med  et  Digt,  som 
ved  Indtrædelsen  i  Gaarden  skulde  overrækkes 
Kongen. 

Menneskemylderet  i  Gaderne  var  umaadeligt 
og   Trængslen    stor.      Det   var   ingen   Overdrivelse, 

hvad    en   af  Dagens   Skjalde   sang   i   sit  Velkomst- 
kvad: 

Hver  sin  Dont  forlader 

For  at  skue  Folkets  Fader. 

Georg  Reinfeldt  naaede  ikke  længer  end  til 
Torvet,  da  Kanonerne  fra  Havnebatteriet  og  Skov- 
bakken drønede.  Kongen  var  altsaa  i  Færd  med 
at  gaae  i  Land,  hvorfor  han  besluttede  at  blive, 
hvor  han  var,  og  passe  sit  Snit,  om  han  ikke  kunde 
faae  Held  til  at  blive  bemærket  af  sin  Onkel, 
General  Stjernholm,  naar  han  kom  i  Kongens  Følge, 
og  strax  hilse  paa  ham. 

De  bedøvende  Jubelraab,  som  stedse  lød  nær- 
mere og  stærkere,  underrettede  Georg  Reinfeldt  om 
Kongetogets  Fremskridt,  og  da  han  omsider  saae 
Kongen  komme,  ikke  kjørende  i  en  Hofekvipage, 
men  gaaende,  mens  Jubelen  lød  omkring  ham,  og 
han  bevæget  hilste  til  alle  Sider  og  sagde:  »Tak 
Børn,  Tak«  —  som  der  stod  i  et  andet  Velkomstdigt: 

Gjennem    Folkets    muntre    Rader    skrider    Drotten 

huldrigt  frem, 
Hil  Dig,  eiegode  Fader,   hil  Dig  i  Dit  eget  Hjeml 

—  saa  blev  ogsaa  han  reven  med  af  Begeistringen 
og  tog  Deel  i  det  almindelige  Jubelraab. 

Det  var  let  nok  at  sidde  hjemme  i  sin  Stue 
og  lee  ad  Leilighedspoeternes  ofte  smagløse  Ud- 
gydelser og  Festtalernes  overdrevne  Underdanighed 

—  her,  hvor  Folkestemningen  med  udeelt  Enighed 

og  overvældende  Styrke  gav  sig  Luft,  og  i\vn 
gamle  Konge  saa  bramfrit  holdt  sit  Indtog  og 
hjerteligt  yttrede  sin  Gl;ude  over  den  smukke  Mod- 
tagelse, forstummede  Kritiken. 

General  Stjernholm  befandt  sig  ganske  rigtigt 
blandt  Herrerne  i  Kongens  Følge.  Georg  Reinfeldt 
fik  snart  Øie  paa  hans  ranke  Skikkelse,  skarpe 
Profil  og  det  hvide,  krøllede  Haar,  som  strittede 
frem  under  den  trekantede  Hat ;  men  det  lykkedes 
ham  ikke  at  henlede  sin  Onkels  Opmærksomhed 
paa  sig  for  henne  ved  Æresporten  paa  Torvet, 
hvor  Kongen  et  Øieblik  standsede. 

Han  blev  venligt  hilset  af  den  Gamle,  der 
trykkede  ham  i  Haanden  og  sagde: 

Naa,  er  Du  der,  Georg;  det  var  bravt  I    Hvor 
har  Du  faaet  Logi  : 

Og  da  han  hørte,  hvad  hans  grevelige  Neveu 
havde  maattet  tage  til  Takke  med,  tilbod  han  ham 
strax  det  ene  af  de  tre  Værelser,  der  vare  blevne 
ham  anviste  hos  en  af  Byens  storre  Kjøbmænd,  et 
Tilbud,  som  med  Taknemmelighed  blev  modtaget. 
Nu  er  jeg  jo  vel  faren,  sagde  Grev  Georg, 
har  jeg  end  min  Ekvipage  paa  et  Sted,  mine 
Rideheste  paa  et  andet  og  mit  eget  Logi  paa  et 
tredie!  Hør,  veed  Du  hvad,  Onkel,  naar  man  ikke 
hører  til  de  Udkaarede,  paa  hvem  Naadesolens 
Straaler  umiddelbart  falde ,  saa  føler  man  sig  for- 
bistret tilovers  ved  en  Leilighed,  som  denne.« 

»Ja  vist,  Georg,«  svarede  Generalen  med  et 
Smiil  paa  sit  stramme  Ansigt,      det  kan  ikke  være 

anderledes.  Du  maa  beflitte  Dig  paa  Taalmodig- 
hed,  om  Du  vil  opfange  nogle  af  Naadesolens 
Straaler,  som  Du  saa  zirligt  udtrykte  Dig.  løvrigt 
skal  jeg  gjøre  mit  Bedste  og  haaber  at  reussere.  * 

Georg  Reinfeldt  saae  ikke  ud,  som  om  han 
havde  noget  stort  Forraad  af  den  Dyd,  der  blev 
ham  anbefalet;  men  der  var  ikke  Leilighed  til  en 
fortsat  Ordvexel.  Han  fjernede  sig  hurtigt  for  at 
faae  sin  Bagage  flyttet  til  sin  Onkels  Kvarteer,  og 
da  det  var  besørget,  og  han  havde  indrettet  sig 
paa  sit  Værelse,  var  det  blevet  Aften. 

Han  gik  nu  ud  for  at  see  paa  Byens  Illumina- 
tion, som  efter  Datidens  Begreber  var  overmaade 
glimrende,  og  som,  hvor  langt  den  end  stod  tilbage 
for  Nutidens  Illuminationer  i  straalende  Lysvirkning, 
dog  skaffede  Beskuerne  Underholdning  ved  de  mange 
Transparenter  med  loyale  og  originale  Inskriptioner. 

Nogle  af  disse  vare  virkelig  til  større  Fornøielse, 
end  de  meest  straalende  af  vore  Gassole.  Georg 
Reinfeldt  stod  just,  puffet  af  Menneskestrømmen, 
der  var  i  idelig  Bevægelse,  og  læste  en  af  dem, 
som  lød  saalunde: 

Han  fremmer  vor  Oplysning,  han  hører  vore  Bønner, 
Thi  lue  vor  Oplysning  for  ham  og  for  hans  Sønner ! 

Da  lød  en  vel  kjendt  dyb  Røst  i  hans  Øren. 

»Ikke  ilde,  virkelig  ikke  ilde,«  blev  der  sagt 
lige  bag  ved  ham,  »men  dette  »hans  Sønner«  er 
en  licentia  poetica ;  der  skulde  jo  staaet  »Sviger- 
sønner«.« 

Naa,  svarede  en  niere  spæd  Rost,  lad  os 
hellere  sige,  at  Poeten  har  tænkt  paa  Kongens  store 
Familie,  Armeen.  Du  og  jeg,  Dam,  vi  ere  to  af 
Kongens  Sønner;  ogsaa  for  os  luer  denne  brave 
Mands  Tællelys!« 

I  det  Samme  vendte  Georg  Reinfeldt  sig  om 
og  stod  Ansigt  til  Ansigt  med  sin  Svoger  og  Lieu- 
tenant  Helder. 

Dam  studsede  og  blev  blussende  rød,  mens 
hans  Øine  lignede  en  Gribs,  der  vil  slaae  sin  Klo 
i  sit  Bytte. 

Reinfeldt  lod  sit  Blik  glide  videre  til  Helder 
og  hilste  denne.  Hilsenen  blev  høfligt  besvaret, 
men  Dam  rorte  ikke  en  Haand.  Idet  Reinfeldt  gik 
videre,  hørte  han  Hélder  sige : 

Hvor  Pokker  mon  han  dog  paa  een  Gang 
kommer  her? 

Dams  Svar  var  en  Ed.  — 

Ikke  meget  hyggelig  til  Mode  over  dette  Møde 
gik  han  tilbage  til  sit  Logi,  hvor  han  tilbragte 
Resten  af  Aftenen  i  trist  Eensomhed;  thi  hans 
Onkel  var  hos  Kongen  og  kom  først  seent  hjem. 

Han  bragte  ingen  Trøst  endnu,  thi  det  havde 
ikke  været  ham  muligt  at  faae  Kongen  i  Tale  i 
Eenrum;  men  da  Georg  Reinfeldt  nu  spurgte  ham, 
om  det  ikke  kunde  lade  sig  gjøre,  at  han  i  Kongens 
Følge  bivaanede  Revnen,  svarede  han: 

Ikke  saa  gal  en  Idée!  I  Morgen  Formiddag 
inspicerer  Kongen  Kavalleriet.  Indfind  Dig  lidt  før 
Klokken    elleve   i    Forgemakket   og   hold    Din  Hest 

parat.  Jeg  skal  nok  i  Morgen  tidlig  faae  det  sagt 
til  Kongen,  at  Du  er  her,  og  udbede  mig  Hans 
Majestæts  Tilladelse  til,  at  Du  rider  med  i  Suiten. 
Naar  Kongen  gaaer  igjennem  Forgemakket  for  at 
stige  til  Hest,  skal  jeg  præsentere  Dig.« 

»Kongen  husker  mig  vel  nok,«  sagde  Georg 
Reinfeldt,  ubehagelig  berørt  ved,  at  han  skulde 
nøies  med  at  forestilles  for  Majestæten  saaledes  en 
passant,  »skjøndt  det  rigtignok  nu  er  ti  Aar,  siden 
jeg  var  til  Audients  hos  ham.« 

At  Kongen  huskede  ham,  det  viste  sig,  men 
hvorledes  fik  han  aldrig  nærmere  Besked  om. 

Klokken  ti  den  næste  Morgen  kom  hans  Onkel 
et  lille  Løb  hjem,  og  han  spurgte  ham  naturligviis 
strax,  om  han  saa  havde  faaet  talt  med  Kongen? 

»Ja  vist,«  svarede  Onkel  Stjernholm  i  en  for- 
ceret livlig  Tone,  »og  Hans  Majestæt  var  i  et  ypper- 
ligt Humeur.  Du  troer  maaskee  ikke,  at  vor  gode, 
gamle,  alvorlige  Konge  giver  sig  af  med  at  sige 
Vittigheder;  men  det  kan  dog  komme  over  ham. 
Tænk,  da  jeg  traadte  ind  til  ham,  tog  han  Stifts- 
tidenden, som  laae  paa  hans  Bord.  Har  Du  læst 
Elmqvists  skjønne  Digt,  som  staaer  i  Fronten  af 
Bladet  for  i  Gaar?« 

»Ja,  vist  har  jeg,«  svarede  Georg  Reinfeldt  med 
et  satirisk  Smiil. 

»Naa,«  vedblev  Generalen,  »saa  siger  Kongen  til 
mig:  Meget  kjønt,  meget  kjønt,  Stjernholm;  men 
det  er  dog  løierligt,  hvad  den  gode  Mand  her  skriver 
—  og  saa  læste  Kongen  de  to  Strofer  for  mig: 

Bogen  sig  mod  Bolgen  dukker  med  sin  lysegrønne 

Green, 
Havet  Kongebaaden  vugger  sagtelig  mod  Breddens 

Steen. 

Mun  han  vilde  have,  at  vi  skulde  løbe  paa 
Grund,  hvad  Stjernholm?  —  sagde  han  saa  og 
gav  sig  til  at  lee  paa  sin  korte,  tone  Maade. 

»Men  fik  Du  talt  med  Kongen  om  mig,  Onkel? 
spurgte  Georg  Reinfeldt  utaalmodigt. 

»Vist  har  jeg  saa,«  lod  Svaret.  Alt  er  i 
Orden;  vær  præcis  paa  Pletten!     — 

At  Alt  imidlertid  ikke  saa  ganske  var  i  Orden, 
det  vilde  Georg  Reinfeldt  skjonnet,  om  han  havde 
været  Øre  vidne  til  hans  Onkels  Samtale  med  Maje- 
stæten. 

Min  Neveu,  Grev  Reinfeldt  fra  Ambæk  er  her, 
Deres  Majestæt,«  havde  Stjernholm  sagt.  Jeg 
veed  ikke,  om  Deres  Majestæt  erindrer  ham?  Han 
var  Secondlieutenant  i  Garden  til  Hest  og  staaer 
a  la  suite  i  Armeen.  Tillader  Deres  Majestæt,  at 
han  rider  med  i  Følget  og  bivaaner  Revuen?« 

Jeg  husker  ham  godt.      Kan  det  more  ham? 
spurgte  Kongen.        Hvis    han   havde   havt    Lyst   til 
Tjenesten,    saa  kunde  han  jo  bleven  i  sit  Nummer, 
Stjernholm  ! 

1  )et    vilde    sikkert    været    mere   roesværdigt, 
svarede  Generalen,      om  Reinfeldt  ikke  saa  hurtigt 
var  bleven  kjed  af  at  tjene    under  Fanen,    men    en 
Mand  i  hans  Stilling,  Deres  Majestæt! 

>Ja,  der  har  vi  det!«  udbrod  Kongen.  »De 
unge  Adelsmænd  tænke  ikke  paa  Andet,  end  paa 
at  nyde  Livet  og  more  sig.  I  Stedet  for  at  gjøre 
Gavn,  saa  reiste  han  udenlands  og  ødte  en  heel 
Deel  Penge  for  sin  Fader;  og  nu  vil  han  jo  skilles 
fra  sin  Kone  —  en  styg  Historie,  Stjernholm!« 

»Jeg  seer,  at  Deres  Majestæt  er  nøie  under- 
rettet,«  svarede  Generalen  i  en  ømfindtlig  Tone. 

»Det  er  ikke  saa  underligt,«  svarede  Kongen. 
»Alverden  snakkede  jo  om  ham  i  Fjor,  Stjernholm ! 
Dronningen  fik  Lyst  til  at  vide  nærmere  Besked 
og  lod  indhente  Oplysninger.  Hun  er  meget  op- 
bragt paa  ham,  thi  vi  fik  af  paalidelig  Kilde  at 
vide,  at  Grevinde  Reinfeldt  er  en  vakker  og  agt- 
værdig Kone,  og  at  Aarsagen  til  Bruddet  er  den, 
at  Reinfeldt  er  forliebt  i  en  anden  Dame,  hans 
Cousine,  Frøken  Eger,  troer  jeg  det  var  —  ikke 
sandt,   Stjernholm?« 

»Jeg  veed  intet  Paalideligt  derom,  Deres  Maje- 
stæt,« svarede  Stjernholm;  »men  jeg  beder  Deres 
Majestæt  ikke  dømme  min  Neveu  uhørt.  Reinfeldt 
er  egentlig  kommen  for  at  tale  sin  Sag  hos  Deres 
Majestæt.  Jeg  troer,  at  der  kan  siges  Adskilligt  til 
hans  Forsvar,  og  at  det  i  hvert  Fald,  som  Sagen 
staaer,  vilde  være  heldigst,  om  Skilsmissen  bliver 
fuldbyrdet.  Vil  Deres  Majestæt  ikke  forunde  ham 
en  Privataudients?« 

Ikke    nu ,    Stjernholm ,    ikke   her   paa  Reisen, 
svarede   Kongen    utaalmodigt.      »Min  Tid   er  altfor 
optagen.     Desuden    er   det   til  ingen  Nytte;    Loven 

maa  have  sin  Gang;  Ægtefolk  bør  ikke  saadan  i 
en  Fart  ryge  fra  hinanden  og  strax  indgaae  et  nyt 
Ægteskab;  der  maa  gives  dem  Tid  til  Overveielse; 
det  kan  jo  maaskee  blive  godt  igjen  mellem  Rein- 
feldt  og  hans  Kone.« 

Neppe,  Deres  Majestæt!«  svarede  Stjernholm 
med  Vægt. 

Kongen  kunde  see  det  paa  sin  gamle,  troe 
Tjeners  Ansigt,  hvor  nær  han  tog  sig  denne  Af- 
viisning,  hvorfor  han  klappede  ham  paa  Skulderen 
og  sagde  i  en  godmodig  Tone: 

Men  lad  ham  kun  ride  med  paa  Revuen, 
siden  det  kan  fornoie  Dem,  Stjernholm!  Og  jeg 
skal  lade  ham  tilsige  en  Dag  til  Taffels.« 

Paa  Grund  af  Tilsagnet  om  disse  Naadesbeviis- 
ninger  opgav  Generalen  ikke  strax  Evret  og  holdt 
Georg  Reinfeldts  Mod  oppe,  uagtet,  hvad  der  fulgte 
paa,  ikke  var  opmuntrende. 

Da  Kongen  til  den  bestemte  Tid  gik  igjennem 
Forgemakket  for  at  stige  til  Hest,  og  General 
Stjernholm  henledte  Majestætens  Opmærksomhed 
paa  Georg  Reinfeldt,  som  stod  der  i  fuld  Uniform 
og  bukkede  dybt,  sagde  Kongen  med  et  Nik: 

Xaa,  er  De  der,  Grev  Reinfeldt,  godt,  godt! 
Rid  kun  med,  rid  kun  med' 

Hvorpaa  Kongen  raskt  gik  ned  ad  Trappen, 
steg  til  Hest  og  foer  afsted  som  et  Lyn,  som  han 
altid  pleiede. 

Følget  kom  efter,  som  det  kunde  bedst,  og 
Georg    Reinfeldt    indhentede    først    de    Andre,     da 

Kongen  allerede  var  udenfor  Byen ;  men  da  de  vare 
komne  til  Markerne  ved  Riis  Skov,  hvor  Kongen 
gjorde  Holdt,  og  Kavalleriet,  ført  af  Prinds  Ferdi- 
nand, defilerede  forbi,  holdt  han  sig  saa  nær  til 
Kongen,  som  han  kunde,  for  at  blive  bemærket  af 
Majestæten;  og  det  lykkedes  da  ogsaa,  men  blev 
ikke  til  Glæde  for  ham. 

Da  nemlig  de  slesvigske  Kyradserer  kom,  og 
Dam  red  forbi  med  sin  Eskvadron  og  saluterede, 
udbrød  Kongen : 

»Naa,  der  har  vi  Ritmester  Dam!  En  stolt 
Karl  at  see  til,  og  som  han  fører  sine  Folk  i  Det 
er  jo  Deres  Svoger,  Grev  Reinfeldt?«  sagde  Kongen 
derpaa  og  vendte  sig  om  paa  Hesten. 

»Ja,  Deres  Majestæt,«  lød  Svaret,  idet  Georg 
Reinfeldt  gav  et  Ryk  i  Tøilerne,  saa  hans  Hest 
stellede  —  og  flere  Ord  fik  han  ikke  vexlet  med 
Kong  Frederik  for  denne  Sinde. 

Han  red  med  til  Inspektionerne  og  nød  den 
Ære  at  blive  tilsagt  til  Taffels;  han  bivaanede  den 
store  Maneuvre  af  alle  Vaabenarter  den  sidste  Dag, 
red  i  sex  Timer  over  Stok  og  Steen  efter  den 
utrættelige,  gamle  Konge  og  fandt  sig  i  at  sulte  — 
Kongen  selv  nød  ikke  Andet  til  Frokost,  end  en 
Kommenskringle  —  han  fulgte  sin  Onkels  og  Vel- 
ynders Raad.  som  lød,  at  han  skulde  holde  ud  til 
det  Sidste  —  men  Alt  forgjeves. 

Han  opnaaede  ingen  Audients,  hvorfor  han 
paa  Hjemveien  fra  Maneuvren  forlod  Kongens  Følge, 
steg   af  Hesten   ved    Riis    Skov    og   lod   sin  Tjener 

ride  ind  til  Byen  med  den,  idet  han  med  et  Par 
gamle  Venner  og  fordums  Kadetkammerater  lod 
sig  overtale  til  at  gaae  med  ind  til  Pavillonen,  hvor 
en  mindre  Kreds  Officerer  af  alle  Vaabenarter  havde 
foranstaltet  et  Afskedsgilde,  inden  de  om  Natten 
brøde  op  for  at  marschere  tilbage  til  deres  Regi- 
menters Hjemstavn. 


TIENDE  KAPITEL. 


Georg  Reinfeldt  kom  til  Pavillonen  med  sine 
Venner  i  en  ophidset  Sindsstemning,  forbittret  over 
den  Haardnakkethed,  hvormed  Kongen  havde  negtet 
at  give  ham  Gehør. 

Paa  Hjemridtet  fra  Maneuvren  havde  hans 
Onkel  maattet  tilstaae,  at  Forsøget  definitivt  var 
strandet. 

»Endnu  i  Morges,«  sagde  Generalen,  »vovede 
jeg  at  komme  med  en  Hentydning  til  Dig  og  Dit 
Anliggende,  men  det  blev  meget  unaadigt  optaget. 
Du  maa  holde  Dig  rolig  og  see  Tiden  an,  Georg; 
der  er  ikke  Andet  for;  men  jeg  skal  ikke  glemme 
Dig;  naar  man  bliver  ved  at  banke  paa  Døren  hos 
vor  gode  Konge,  saa  pleier  han  dog  tilsidst  at 
give  sig.«    — 

Georg  Reinfeldt  bandede  i  sit  Hjerte  Kongen, 
Loven  og  sin  Skjebne.  Det  angrede  ham,  at  han 
var  gaaet  denne  Tiggergang  til  Hove,  og  han  følte 
ikke  ringeste  Lyst  til  at  fornye  Forsøget. 

Der  rørte  sig  denne  Aften  Følelser  i  hans 
I  [jerte,  som  vilde  voldet  Tekla  Eger  megen  Æng- 
stelse, hvis  hun  havde  kunnet  faae  Kundskab  om 
dem.  Han  saae  nu,  at  han  ved  at  bryde  med  Rosa 
havde  indviklet  sig  i  større  Vanskeligheder,  end 
han  havde  tænkt  sig;  han  forestillede  sig,  hvor 
roligt,  behageligt  og  lykkeligt  hans  Liv  kunde 
været  nu,  om  han  ikke  havde  ladet  sig  forlede  til 
at  forskyde  sin  Hustru;  og  hendes  endnu  ung- 
dommelige og  skjonne  Skikkelse  viste  sig  i  denne 
Stund  saa  levende  for  hans  indre  Syn,  at  han,  om 
han  havde  havt  nogen  klar  Selverkjendelse,  havde 
maattet  kunne  skjønne,  at  det  dog  ikke  var  Hjertet, 
der  havde  drevet  ham  til  Tekla  Eger. 

Men  det  havde  han  ikke.  De  meest  mod- 
stridende Følelser  pinte  ham,  mens  hans  Kamme- 
raters høirøstede  Samtale  lød  omkring  ham,  og  han 
selv  sad  taus  imellem  dem. 

Nu  munter,  Georg,«  sagde  hans  Halvfætter, 
Baron  Fritz  Stjernholm,  en  yngre  Søn  fra  Glum- 
borg  og  Lieutenant  i  Artilleriet.  >  Du  glemmer  jo 
reent,  at  Du  har  en  Mave.« 

Nu  erindrede  Georg  det  og  gav  sig  til  at  spise 
hurtigere  og  drikke  mere,  end  det  ellers  var  hans 
Vane.  Værtens  solide  Smørrebrøder  og  den  stærke 
Punsch,  som  han  skyllede  i  sig  næsten  uden  at 
smage,  hvad  det  var,  gav  ham  Varme  i  Blodet  og 
gjorde  ham  munter  og  snaksom. 

Stemningen  blev  mere  ug  mere  lystig,  og  just 

da  den  var  paa  det  Høieste,  fik  Selskabet  en  uventet 
Tilvæxt. 

»Halløi!«  raabte  lille  Lieutenant  Evers,  der  var 
en  af  Værterne,  »der  have  vi  mine  gamle  Venner, 
Kyradsererne!    I  komme  gyselig  fornemt,  Dam!« 

Georg  Reinfeldt  vendte  sig  brat  og  saae  der- 
hen; det  var  Dam,  Lieutenant  Helder  og  Regiments- 
lægen,  Nebel,    der  kom. 

»Fornemt!«  udbrød  Dam,  idet  han  traadte  ind. 
»Ja,  I  kunne  sagtens,  Evers,  som  have  Kvarteer 
næst  ved  Gryden.  Først  maatte  jeg  føre  min 
Eskvadron  til  Veilby  og  sørge  for  mine  Folk;  jeg 
overlader  aldrig  Sligt  til  de  muntre  Herrer  Lieute- 
nanter,  veed  Du  nok  fra  gammel  Tid ,  Evers, 
skjøndt  — « 

»Hør,  hør!«  raabte  Evers,  sekunderet  af  sine 
Ligemænd. 

»Skjøndt,«  vedblev  Dam  uforstyrret,  idet  han 
traadte  nærmere  for  at  finde  en  ledig  Plads  ved 
Bordet,  »jeg  godt  kunde  skubbet  af  mig  i  Dag, 
eftersom  Pokker  strax  tog  ved  Freising  og  hele 
Staben.  De  bleve  tilsagte  til  Taffels,  forstaae  I  nok, 
og  sidde  vel  nu  derinde  og  smause.« 

»Løber  Deres  Tænder  i  Vand,  Dam?«  spurgte 
Dragonritmester  Thorsted,  en  halvgammel,  graa- 
skjægget  Kammerat  med  et  rødtblussende  Ansigt 
og  en  glubsk  Mine.  »Prøv  vore  Smørrebrøder  og 
denne  fortræffelige  Punsch:  den  i  det  Mindste  er 
min  Sjæl  bedre  for  Maven ,  end  Kongens  sure 
Vine. » 

Dam  havde  taget  Plads,  faaet  sit  Glas  fyldt, 
smagte  paa  Punschen  og  sagde: 

Den  er  brav;  Evers  har  bestemt  brygget  den; 
han  forstaaer  Konsten! 

Der  hørtes  en  Fnisen;  thi  Dams  Ord  bleve  op- 
fattede som  en  Hentydning  til,  at  Evers' s  Fader  var 
Brygger.  Evers  kjendte  imidlertid  sin  gamle  Ven 
nøie  nok  til  at  vide,  at  der  ingen  Ondskab  laae 
bag  Ordene;  men  da  han  saae,  at  de  bleve  op- 
fattede som  en  Skose,  loe  han  og  sagde  godmodigt: 
har  ikke  lært  den  af  min  Gamle,  Dam! 
Han  gjor  ikke  i  åen  Genre. 

Derved  fik  han  Latteren  paa  sin  Side;  men 
Dam  saae  op  med  en  betuttet  Mine  og  sagde: 

Parole  d'henneur,  Evers,  Din  Fader  er  en 
Hædersmand  og  hans  Haandtering  al  —  Agtelse 
—  værd. 

De  sidste  Ord  bleve  sagte  med  Pauser;  thi 
Dam  havde  i  det  Samme  faaet  Øie  paa  Georg 
Reinfeldt,  som  sad  fjernt  fra  ham,  ved  den  anden 
Ende  af  Bordet.  Han  blev  meget  overrasket  ved 
at  træffe  ham  her.  Han  havde  jo,  til  sin  store 
Ærgrelse,  nu  hele  Ugen  igjennem  seet  ham  flankere 
om  i  Kongens  Følge,  tænkte,  at  han  var  i  Gunst 
paa  hoieste  Sted,  og  at  han  vel  nu  sad  ved  Kongens 
Bord  inde  i  Byen. 

Dams  Ansigt  fik  et  haardt  Udtryk;  han  lukkede 
ikke  mere  Munden  op;  hvorimod  det  ikke  lod  ti', 
at  hans  Tilsynekomst  havde  forstyrret  Reinfeldts 
gode  Lune;  og  da  de  Alle  reiste  sig  for  at  spadsere 

i  Skoven  og  ryge  nogle  Cigarer,  som  Evers  trakterede 
Selskabet  med,  gjorde  han  endogsaa  et  Forsøg  paa 
at  nærme  sig  sin  Svoger;  men  Dam  vendte  ham 
strax  Ryggen. 

Han  havde  ingen  Anelse  om,  hvorledes  det  i 
dette  Øieblik  saae  ud  i  Georg  Reinfeldts  Hjerte. 
Han  kunde  ikke  troe  paa  Muligheden  af,  at  Til- 
nærmelsen var  oprigtig  meent.  Dam  tænkte,  det 
var  blot  sledsk  Venlighed  af  den  Slags,  hans  ærlige 
Hjerte  afskyede,  og  han  saae  deri  en  Feighed,  som 
havde  hans  dybeste  Ringeagt. 

Georg  Reinfeldt  vilde  nu  neppe  foretaget  et 
saa  extravagant  og  voveligt  Skridt,  som  at  nærme 
sig  Alexander  Dam,  aabenbart  i  den  Hensigt  at 
tale  ham  venligt  til,  hvis  hans  Stemning  havde 
været  normal;  men  det  var  den  ikke;  thi  omend- 
skjondt  han  ikke  var  beruset,  havde  dog  hans  op- 
hidsede Stemning,  forhøiet  ved  den  stærke  Drik, 
berøvet  ham  hans  sædvanlige  Koldblodighed  og 
Selvbeherskelse. 

Hvilke  Følgerne  vilde  blevne,  om  Dam  havde 
modtaget  den  fremrakte  Haand  og  Reinfeldt  i  dette 
svag"  Øieblik  var  kommen  til  at  udøse  sit  Hjerte 
for  ham,  forblev  et  uløst  Problem. 

De  gik  nu  hver  sin  Vei  i  Skoven,  Dam  med 
Evers  og  Helder,  Reinfeldt  med  Stjernholm,  gamle 
Thorsted  og  Regimentslægen  Nebel,  som  havde 
været  hans  Sidemand  ved  Maaltidet  og  viist  sig 
meget  hensynsfuld  og  høflig  imod  ham. 

Reinfeldt  kom  med  sine  Ledsagere  til  enKorsvei; 

de  Andre  vilde  gaae  til  Høire  for  at  vende  tilbage 
til  Pavillonen  og  saa  skilles  for  hver  at  soge  til  sit 
Kvarteer.  Nebel  skulde  afmarschere  med  Kyrad- 
sererne  allerede   åen   næste  Morgen  Kl.  3    og  talte 

om,  at  en  lille  Luur  forinden  kunde  gjøre  godt; 
men  Reinfeldt  sagde: 

Aa  nei !  Lad  os  gaae  lidt  ned  til  Stranden; 
det  er  jo  en  ganske  deilig  Aften,  og  Solen  er  ikke 
nede  endnu.« 

En  smuk  Junidag  havde  det  været,  varm  nok 
for  de  aktive  Deeltagere  i  Maneuvren  ,  hvorfor 
Aftenens  Svalhed  mødte  Officererne  dobbelt  for- 
friskende. De  fuldt  udsprungne  Bøge  duftede  bal- 
samisk, Droslen  fløitede,  og  mellem  Løvet  skim- 
tedes det  sølvblanke  Hav. 

Saa  føiede  da  de  Andre  Grev  Georg  og  fulgte 
ham  til  Venstre,  uden  Anelse  om,  hvad  de  gjorde, 
idet  de.  traf  dette  tilsyneladende  ligegyldige  Valg 
mellem  Høire  og  Venstre. 

De  havde  nemlig  ikke  gaaet  langt,  før  de 
mødte  Dam,  som  kom  nede  fra  Stranden  med 
Evers  og  Helder;    Dam  gik  foran  med  den  Første. 

Da  Reinfeldt  saae  ham,  standsede  han  et  Øie- 
blik,  som  om  han  vilde  vende  om,  men  gik  dog 
langsomt  videre,  og  da  de  modtes,  sagde  han : 

»Naa  Dam,  skulle  vi  dog  ikke  sige  Godaften 
til  hinanden: 

Dam  maalte  ham  med  Øinene  og  svarede: 
Tor  jeg  bede  Dem  om  at  passe  Dem  seh  ! 

»Hvad  nu  —  men  Dam  dog  —  hvad  Fanden 
skal  det  sige?« 

Disse  tre  Udbrud  kom  omtrent  paa  een  Gang 
fra  Ritmester  Thorsted ,  Doktor  Nebel  og  Lieute- 
nant  Evers. 

»Det  skal  sige,«  svarede  Dam,  idet  en  dyb 
Rødme  farvede  hans  mandige  Ansigt ,  »at  jeg 
Intet  vil  have  at  skaffe  med  en  Slyngel  og  en 
Kujon  I« 

Der  blev  et  Øieblik  dødsstille  i  Kredsen.  Georg 
Reinfeldt  blegnede,  men  hans  faste  funklende  Blik 
tydede  ikke  paa  Frygt. 

»Naa,«  udbrød  gamle  Thorsted,  »det  var  min 
Sjæl  rene  Ord  for  Pengene  1  Den  Sag  kan  kun 
klares  paa  een  Maade,  ikke  sandt,  Grev  Rein- 
feldt?« 

Helder,  der  altid  blev  ondskabsfuld,  naar  han 
havde  drukket,  sagde  i  en  spydig  Tone: 

»Det  tager  De  feil  i,  Thorsted !  Grev  Reinfeldt 
har  sin  egen  Maade  at  afgjøre  Æressager  paa.« 

»Hvad  for  noget?«  udbrød  Thorsted,  idet  han 
vendte  sig  til  Reinfeldt. 

»Lieutenant  Helder,«  svarede  Reinfeldt  roligt, 
»hentyder  til,  at  Ritmester  Dam  i  Fjor  sendte  ham 
til  mig  med  en  Udfordring,  men  da  jeg  ikke  var 
mig  bevidst,  at  jeg  havde  fornærmet  min  Svoger 
og  jeg  ikke  er  saa  blodtørstig  som  han ,  eller  en 
Duellant  af  Profession  som  Lieutenanten,  saa  vægrede 
jeg  mig  ved  at  slaaes  med  ham  « 

>Men    nu,    Hr.  Greve,«    sagde  Thorsted,      kan 

der    da    min  Sjæl    ikke  være   to  Meninger   onf,    at 

Ritmester  Dam    har    fornærmet    Dem    og 
dødeligt,  som  en  Mand  kan  fornærme  en  anden. 

»Destoværre  nei,  svarede  Reinfeldt.  Jeg  er 
nu  nødsaget  til,  Dam,  at  bede  Dig  om  Satisfac- 
tion ;  men  jeg  tager  Dem  Alle,  mine  Herrer,  til 
Vidne  paa,  at  jeg  er  aldeles  uskyldig  i  denne  Con- 
flikt,  og  at  det  er  ham,  der  uden  Foranledning  fra 
min  Side  har  væltet  sig  ind  paa  mig. 

Ja,  udbrod  Lieutenant  Stjernholm,  »det  er 
jeg  rede  til  at  bevidne.  Dette  er  saa  skammeligt 
et  Anfald  paa  en  sageslos  Mands  Ære,  som  nogen 
Sinde  har  fundet  Sted.« 

Jeg  vil  sige  Dem  een  Ting,  mine  Herrer, 
sagde  Dam,  hvis  dybe  Rost  rystede  af  Harme  — 
»denne  Mand,  som  var  min  Ungdomsven  og  som 
blev  min  Svoger,  og  hvem  jeg  har  været  oprigtig 
hengiven,  men  sum  har  lønnet  mig  med  Falskhed 
og  Ringeagt  —  jeg  veed  det,  det  nytter  ikke,  ..i 
Du  negter  det,«  foiede  han  til,  da  Reinfeldt  løftede 
Haanden  og  rystede  paa  Hovedet  —  »han  staaer 
nu  der  og  spiller  den  Uskyldige;  men  han  veed 
med  sig  selv  Aarsagen  til,  at  jeg  forlangte  Satis- 
faction  af  ham;  dog,  lad  dette  blive  en  Sag  mellem 
ham  og  mig!  Vil  Du,  Helder,  staae  ved  Dit 
tidligere  Tilbud  og  være  min  Sekundant?« 

Med  Fornoiel.se,  svarede  Helder,  som  i  Øje- 
blikkets Hede  glemte  alle  Betænkeligheder. 

Og  vil  Du  staae  mig  bi?«  spurgte  Reinfeldt 
Stjernholm. 

» Naturlig viis!«   svarede  denne. 

»Naa,«  sagde  Thorsted,  »saa  er  Sagen  jo  for 
saa  vidt  i  Orden.  Lad  os  nu  gaae  hjem!  De  to 
Herrer  kunne  saa  paa  Veien  aftale  det  Fornødne 
og  beramme  Tid  og  Sted.« 

»Nei  Stop!«  udbrød  Helder.  »De  glemmer  jo 
reent,  at  vi  skulle  bryde  op  i  Morgen  Klokken  tre, 
Baron  Stjernholm  Klokken  otte;  jeg  skjønner  da 
ikke  rettere,  end  at  Duellen,  om  der  skal  blive 
Noget  af  den,  maa  finde  Sted  i  Nat,  og  saa  synes 
det  mig  rigtignok,  at  vi  lige  saa  godt  strax  kunne 
skride  til  Værket.« 

»Jeg  er  rede!«   udbrød  Dam. 

»Men  dette  er  mod  alle  Regler,«  sagde 
Thorsted. 

»Ja,«  svarede  Helder,  »Tilfældet  er  extraordi- 
nairt.  Grev  Reinfeldt  kaldte  mig  før  en  Duellant 
af  Profession.  Da  det  naturligviis  skulde  være  en 
Fornærmelse,  saa  gaaer  det  kun  lige  op,  naar  jeg 
tillader  mig  at  sige ,  at  Hr.  Greven  kunde  mis- 
tænkes for  at  gjore  en  Profession  af  at  undgaae 
Dueller,  og  derfor  betragter  jeg  enhver  Opsæt- 
telse — « 

»Naa,  vaer  nu  Deres  Mund,  Helder,«  sagde 
Thorsted,  »ellers  faae  vi  min  Sjæl  to  Affairer  i 
Stedet  for  een!« 

»Spar  Dem  al  Disput,  mine  Herrer,«  sagde 
Reinfeldt,  hvis  Blod  var  kommen  i  Kog;  »jeg  gaaer 
ind  derpaa;  lad  os  faae  det  overstaaet  strax! 

>Ret  saa!«   udbred  Stjernholm.       Lad  os  gaae 

hen   paa   den   lille  Grønning   ved  Egen    der  henne; 

den  er  som  skabt  til  Aftairen. 

De  fulgtes  Alle  ad  derhen,  og  Spørgsmaalet 
om  Vaabnene  blev  afgjort  paa  Vcien.  Dam  havde 
som  den  Udfordrede  Ret  til  at  vælge,  men  der  var 
ikke  Tale  om  noget  Valg.  Selv  havde  han  lade' 
sin  Pallask  blive  i  Veilby  og  Georg  Reinfeldts  stod 
oppe  i  Pavillonen;  men  disse  svære  Klinger,  tunge- 
nok  næsten  til  at  halshugge  et  Menneske,  egnede 
sig  desuden  ikke  til  at  fegte  med.  luers  og  Thor- 
sted havde  spændt  deres  Dragonsabler  om  sig,  da 
de  forlode  Pavillonen,  og  begge  Parter  erklærede 
sig  tilfredse  med  disse  Vaaben. 

Saa  trak  Reinfeldt  og  Dam  deres  Uniforms- 
frakker af,  thi  en  slig  Dyst  blev  altid  udfegtet  i 
Skjorteærmer.  Dam  prøvede  sin  Sabel  og  lod  den 
pibe  gjennem  Luften ;  han  saae  saa  glad  og  stolt 
ud,  som  en  Gud. 

Saa  stillede  de  sig  i  Position,  og  Kampen  be- 
gyndte. 

Tilskuerne  fulgte  den  med  storste  Interesse  og 
Spænding;  thi  begge  de  Kjæmpende  vare  udmær- 
kede Fegtcre,  og  en  Stund  holdt  de  hinanden 
Stangen.  Vistnok  havde  Reinfeldt  Ondt  ved  at  af- 
parere sin  stærke  Modstanders  vægtige  Hug,  men 
hans  Smidighed  og  lynsnare  Bevægelser  vare  ikke 
mindre  farlige  for  Alexander  Dam. 

Han  fik  det  første  Rap,  et  Snit  over  Fingrene, 
men  det  var  ikke  saa  dybt,  at  det  gjorde  ham 
ukampdygtig.    Han  gjorde  et  rasende  Udfald,  gjen- 

nemhuggede  Reinfeldts  Parade  og  ramte  ham  tvers 
over  Ansigtet. 

Strax  styrtede  de  Andre  til  for  at  lægge  sig 
imellem. 

»Nu  er  det  Nok,  Dam!«   raabte  Thorsted. 

Men  Reinfeldt,  hvem  Smerten  gjorde  vild,  foer 
blindt  ind  paa  sin  Modstander,  og  Duellen  kunde 
faaet  en  sørgelig  Ende,  hvis  Dam  ikke  var  sprungen 
behændigt  til  Side.  Han  greb  Reinfeldt  om  Haand- 
ledet  og  vristede  Sablen  ud  af  hans  Haand,  hvor- 
paa  Reinfeldt  bevidstløs   sank   om  paa  Grønsværet. 

»De  har  redet  ham  slemt  til,  Ritmester!«  sagde 
Doktor  Nebel,  som  allerede  laae  paa  Knæ  ved 
Siden  af  Reinfeldt. 

Han  fremtog  sin  Forbindtaske,  som  han  natur- 
ligviis  altid  havde  hos  sig,  naar  han  var  i  Tjeneste. 
Der  var  lidt  Charpi  i  den,  han  fik  et  Par  Lomme- 
tørklæder for  at  anbringe  en  foreløbig  Forbinding 
og  bad  en  af  Herrerne  at  gaae  op  til  Pavillonen 
og  skaffe  noget  Vand,  hvilket  Evers  strax  paa- 
tog  sig. 

»Bliver  det  til  Døden?«  spurgte  Dam  med 
usikker  Stemme. 

»Vist  ikke,«  svarede  Doktoren-,  »men  see, 
Klingen  er  trængt  ind  til  Kindbenet  og  Læben  er 
flækket;  han  vil  faae  et  slemt  Ar.« 

»Naa,«  sagde  Dam  beroliget,  »saa  har  jeg  gjort 
det,  akkurat  som  jeg  vilde.« 

Da  Vandet  var   skaffet   til  Veie,    og  Doktoren 

rensede  Saaret,    vaagnede  Reinfeldt    af  sin  Bevidst- 
løshed. 

Naa,  Reinfeldt,«  sagde  Dam  og  nikkede  til 
ham,  »nu  ere  vi  kvit  og  alt  Fjendskab  er  forbi 
mellem  os ! 

»Mener  Du?  hviskede  Reinfeldt  og  saae  paa 
ham  med  et  funklende  Blik. 

»Gaa,  Dam!«  sagde  Doktoren ;  »Synet  af  Dem 
ophidser  ham;  jeg  skal  nok  sørge  for  ham. 

»Naa,«  svarede  Dam,  uden  Sikkerhed  derfor 
vilde  jeg  ikke  forladt  ham ;  men  bør  vel  nu  helst 
gjøre  det.« 

Derpaa  bød  han  de  Andre  Farvel  og  gik  med 
Helder.  Først  paa  Veien  tænkte  han  paa  sine  saa- 
rede  Fingre  og  bandt  sit  Lommetørklæde  om  dem. 

Trods  sin  lidende  Tilstand  og  Besværligheden 
ved  at  tale  kunde  Reinfeldt  dog  give  sine  Hjelpere 
fornøden  Besked.  Han  bad  Stjernholm  gaae  ind 
til  Rebslageren  og  give  hans  Kudsk  Ordre  til  strax 
at  spænde  for  og  kjøre  ud  for  at  hente  ham. 

Derpaa  kom  han  igjen  paa  Benene  og  gik  med 
de  Andre  op  til  Pavillonen,  hvor  han  forblev,  ind- 
til Vognen  kom  og  kjørte  ham  og  Doktor  Nebel 
til  General  Stjernholms  Logi. 

Da  var  Klokken  bleven  ti,  og  det  viste  sig,  at 
Generalen  var  afreist  strax  efter  Taflet  til  Horsens 
for  at  træffe  nogle  Dispositioner  der  i  Anledning  af 
Kongens  Ankomst  til  Byen  den  næste  Dag.  Dog 
havde  han  efterladt  et  Par  Linier  til  Reinfeldt,  som 
Doktor  Nebel  læste  for  denne. 

-7 

Doktoren  var  naturligviis  ikke  meget  lysten 
efter  at  gjøre  det  Forefaldne  bekjendt  og  ønskede 
især  at  dølge  Sagen,  indtil  Kongen  havde  forladt 
Byen,  hvilket  ogsaa  lykkedes  ham. 

»Vi  drak  lidt  tæt  ude  i  Pavillonen,«  sagde  han 
til  Reinfeldts  Vært,  »og  da  Greven  red  derfra, 
styrtede  han  med  Hesten  og  skamferede  sit  Ansigt 
slemt. « 

Denne  Fortælling  blev  troet,  og  under  For- 
virringen og  Afskedsjublen  ved  Kongens  Afreise 
den  næste  Morgen  var  der  Ingen,  der  tænkte  paa 
Georg  Reinfeldt,  eller  savnede  ham. 

Nebel  blev  om  Natten  hos  sin  Patient.  Han 
havde,  inden  han  kjørte  fra  Pavillonen  med  Rein- 
feldt, bedet  Evers  om  at  opsøge  Oberst  Freising 
og  sige  til  Chefen,  at  han  havde  faaet  Forfald, 
men  at  han  haabede  den  næste  Dag  at  indhente 
Regimentet. 

»Prøv  paa  at  binde  ham  Et  eller  Andet  paa 
Ærmet,«  havde  han  sagt  til  Evers,  »men  lykkes 
det  ikke,  saa  siig  ham,  hvad  der  er  passeret,  blot 
at  det  skeer  under  fire  Øine. «  — 

Reinfeldt  var  urolig  om  Natten,  men  den  næste 
Morgen  tabte  Feberen  sig,  og  hans  Tilstand  var 
over  Forventning  god,  til  Trods  for,  at  hans  Sinds- 
stemning viste  sig  at  være  alt  Andet,  end  resig- 
neret. 

Tekla  Eger  havde  forarget  sig  over  hans  ego- 
istiske Ladhed  og  den  karakteerløse  Godmodighed, 
hvormed   han   tænkte   paa  sin   dødelige  Uven,    der 

nu  havde  faaet  Held  til  at  tugte  ham  og  hevne 
Rosa;  men  Bloddaaben  havde  vadsket  denne  Løi- 
hed  af  ham.     Nu  kunde  han  dog  hade. 

Det  gjorde  ham  rasende  at  tænke  paa,  at  hans 
smukke  Ansigt  var  bleven  skamferet,  og  at  han 
skulde  gaae  gjennem  Livet  som  en  Fugleskræmsel 
med  et  vanzirende  Ar;  thi  han  havde  hørt,  hvad 
Doktoren  sagde  til  Dam  derom  ude  i  Skoven. 

Han  lod  ingen  Klager  høre,  men  han  be- 
sluttede at  gjøre  sit  Yderste  til,  at  Lovens  Straf 
skulde  ramme  Alexander  Dam  saa  føleligt  som 
muligt. 

Dette  var  hans  første  Tanke,  da  han  efter  et 
Par  Timers  styrkende  Søvn  op  paa  Formiddagen 
vaagnede. 

Nebel,«  sagde  han;  »gaa  strax  til  Kongen  for 
mig  og  meld  ham,  hvad  der  er  skeetl  Jeg  kan  ikke 
ønske  noget  Bedre,  end  at  De  fremstiller  Sagen 
nøiagtigt  som  den  er  gaaet  for  sig.  Hvilket  for- 
dømt Uheld,  at  Stjernholm  maatte  afsted  1« 

»Kongen  er  reist  for  to  Timer  siden, ;  lød  Ne- 
bels Svar;  >De  sov  fra  Spektaklet,  og  det  glædede 
jeg  mig  over.« 

Saa  var  der  intet  Andet  at  gjore,  end  at  give 
General  Stjernholm  Underretning  og  bede  ham,  om 
det  var  ham  muligt,  at  komme  til  Aarhuus. 

Det  lovede  Nebel  at  gjøre.  Han  overgav  sin 
Patient  til  en  Collega  i  Aarhuus,  reiste  Syd  paa,  og 
allerede  den  næste  Formiddag  var  General  Stjern- 
holm kommen   og   sad  ved  Georg  Reinfeldts  Seng. 

Han  bragte  Trøst. 

»Jeg  fik  det  Hele  ud  af  Doktor  Nebel,«  sagde 
han,  »og  meldte  øieblikkeligt  Sagen  til  Kongen. 
Hans  Majestæt  blev  meget  opbragt;  der  blev  strax 
udfærdiget  og  afsendt  Ordre  til  Oberst  Freising  om 
at  lade  Krigsretten  sætte  og  Forhør  afholde.  Du 
er  nu  ude  af  Stand  til  at  give  Møde,  men  en  Er- 
klæring vil  blive  Dig  affordret.« 

»Den  skal,«  svarede  Reinfeldt  heftigt,  »blive 
lige  saa  udtømmende  som  sandfærdig.  Han  skal 
faae  Tak  for  sidst,  det  onde  og  vilde  Menneske, 
der  har  rakket  mig  saaledes  til!« 

»Tag  det  saa  roligt,  Du  formaaer,«  sagde  Gene- 
ral Stjernholm  advarende.  »Sindsbevægelse  er  far- 
lig for  Dig  i  Din  lidende  Tilstand.  Jeg  vil  dog  sige 
Dig,  at  Nebel  spaaede  godt;  han  sagde  til  mig,  at 
han  ikke  troede,  at  Saaret  vilde  have  skadelige 
Følger  og  Arret  ikke  blive  saa  slemt,  som  han  i 
det  første  Øieblik  havde  antaget.  Din  Læge  er  en 
af  Armeens  dygtigste  Chirurger.« 

»Men  hør  nu,«  sagde  Generalen  tilsidst,  »det 
Bedste  af  det  Hele!  Bladet  har  vendt  sig  til  Din 
Fordeel.  Kongen  yttrede  megen  Deeltagelse  for 
Dig,  da  han  havde  hørt  de  nærmere  Omstændig- 
heder ved  Duellen,  hvad  Nebel  havde  fortalt  mig 
om  Din  smukke,  forsonlige  Holdning  først  og  Dit 
faste  Mod,  da  Du  ikke  kunde  undgaae  Duellen.  Jeg 
skal  ikke  undlade  at  benytte  denne  gunstige  Stem- 
ning hos  Kongen;  jeg  nærer  nu  ingen  Tvivl  om,  at 
Hans  Majestæt  jo  vil  tage  sig  af  Dig.    Han  vil  give 

sit  Samtykke  til  Dit  Ægteskabs  fuldstændige  Op- 
hævelse, og  det  vil  ikke  vare  længe,  inden  Du  kan 
drage  ind  paa  Ambæk  med  Din  anden  Hustru.« 

Denne  Forudsigelse  gik  i  Opfyldelse.  Alex- 
ander Dams  Kaardestød  hjalp  Tekla  Eger  hurtigere 
til  Maalet,  end  alle  hendes  og  Georg  Reinfeldts  for- 
maaende  Venners  Indflydelse  vilde  været  i  Stand  til. 

To  Maaneder  efter  reiste  han  helbredet  Syd 
paa,  medførende  Mærket  af  Alexander  Dams  Sabel 
i  sit  Ansigt;  men  Tekla  Eger  sagde  derom,  at  den 
røde  Stribe  dog  ikke  var  saa  slem,  som  hun  havde 
tænkt  sig,  og  at  den  i  hvert  Fald  i  hendes  Øine 
havde  større  Værdi  og  var  mere  hædrende,  end  et 
Ridderkors. 

Et  halvt  Aar  efter  bleve  de  viede  i  Rom,  og 
derfra  gik  Reisen  lige  til  Ambæk,  som  nu  stod  der 
i  fornyet  Glands,  rede  til  at  modtage  hende,  der 
fra  Vuggen  af  var  udkaaret  til  at  være  Husets 
Herskerinde,  og  som  nu  ogsaa  i  Ordets  fuldeste 
Betydning  blev  det,  hvad  hendes  Ægteherre  og  alle 
hendes  Undergivne  fik  at  fornemme. 


ELLEVTE  KAPITEL. 


Alexander  Dam  var  Morgenen  efter  Duellen 
reden  Syd  paa  med  sin  Eskvadron  i  en  oprømt 
Stemning.  Han  var  til  Mode,  som  om  en  Steen, 
der  længe  havde  tynget  paa  hans  Bryst,  var  tagen 
af  det. 

Dog  var  han  ikke  snaksom;  men  der  var  en 
egen  straalende  Glands  i  hans  Øine,  og  Kyradsererne 
fik  nu  og  da  Brudstykker  af  Viser  at  høre,  indtil 
deres  musikalske  Ritmester  endelig  blev  ved  Visen 
om  Malborough  — 

Malborough  i  Krigen  drager, 
Mirongtong,  mirongtong,  mirongtæne, 
Malborough  i  Krigen  drager, 
Til  Orlog  staaer  hans  Hu. 

Han  kommer  hjem  til  Paaske, 
Mirongtong,  mirongtong,  mirongtæne, 
Han  kommer  hjem  til  Paaske, 
Til  Sancte  Hans  forvist. 

Sanct  Hansdag  var  forgangen, 
Mirongtong,  mirongtong,  mirongtæne, 
Sanct  Hansdag  var  forgangen, 
Malborough  kom  ei  igjen. 

Malborough  er  død  i  Krigen, 
Mirongtong,  mirongtong,  mirongtæne, 
Malborough  er  død  i  Krigen 
Og  lagt  i  sorten  Muld. 

Da  han  nu  var  begraven  — 

Hor  Dam,«  sagde  Chefen,  Oberst  Freising, 
idet  han  red  hen  ved  Siden  af  Ritmesteren,  >  De  er 
dog  en  besynderlig  sentimental  Fyr.  De  synger 
ikke  den  Vise  lystig,  som  dens  Mening  er,  men 
heelt  høitideligt.  Leger  De,  at  De  har  været  i 
Krig,  og  at  Generalen  en  chef  er  bleven  paa 
Pladsen  ? 

Der  kom  et  Blik  fra  Dams  mørke  Øine  som 
et  Lyn. 

Ja  vist,  Hr.  Oberst,«  svarede  han,  »jeg  har 
imellem  sligt  Legetøi  i  mit  Hoved  til  at  forkorte 
Tiden  med. 

Men  det  var  en  Tanke,  der  legede  med  ham, 
en  grusom  Tanke,  som  han  rigtignok  afviste,  men 
som  idelig  kom  igjen  lig  et  haardnakket  Gj  en  færd. 

Den  rødkindede,  smilende,  men  haardhjertede 
Lieutenant  Helder  var  Fader  til  den.  Da  de  efter 
Duellen  gik  tilbage  til  Yeilby,  havde  han  sagt  til  Dam: 

»Naa,  Reinfeldt  slap  med  naadig  Straf;  men 
veed  Du,  hvad  der  faldt  mig  ind,  da  Din  Sabel 
hug  hans  Parade  igjennem?« 

»Nei,«  svarede  Dam. 

»At  hvis  det  var  blevet  en  Finte,  og  Du  havde 
jaget  Klingen  ind  under  hans  Ribbeen,  saa  vilde 
Grevinde  Rosa  nu  været  Enke ;  hun  vilde  med  Ære 
kunnet  holde  sit  Indtog  paa  Ambæk  med  sin  lille 
Søn  og  havde  faaet  Raadighed  over  hele  Herlig- 
heden. Den  vilde  vist  snart  trøstet  hende,  og  det 
blev  saa  den  Anden,  Frøken  Tekla,  der  var  kommen 
til  at  give  den  sørgende  Enkes  Rolle.« 

»Siig  ikke  Sligt,«  havde  Dam  da  svaret  med 
et  mørkt  Blik;  »var  det  skeet,  vilde  jeg  ikke  grædt, 
men  det  er  dog  bedst,  som  det  er.« 

»Saamænd,«  lød  Helders  Svar,  »for  Dig  og 
mig  ganske  vist.  Dog  vil  Reinfeldt  gjøre  sit  Yderste 
for,  at  vi  komme  i  Kløerne  paa  en  Krigsret,  tvivl 
ikke  derom!  General  Stjernholm  har  naturligviis 
strax  meldt  Sagen  til  Kongen;  og  jeg  vil  ærligt 
tilstaae  for  Dig,  Dam,  at  hvis  jeg  ikke  havde  havt 
Evers's  stærke  Punsch  i  Livet,  og  Hovedet  ikke 
havde  været  saa  hedt  paa  mig,  vilde  jeg  ikke  gaaet 
med  som  Din  Sekundant.  De  Adelsmænd  hænge 
sammen  som  Ærtehalm;  de  ere  os  Borgerlige  paa 
Nakken,  og  mit  Regnebrædt  er  allerede  i  Forveien 
svært  belastet.«  — 

Det  var  dog  ikke  Tanken  om  Lovens  Straf, 
der  nu  gjorde  Dam  alvorlig,  men  det  forestaaende 
Gjensyn  med  Jutta. 

Da  han  atter  var  hos  hende,  havde  omfavnet 
liende  og  kjælet  for  lille  Alexander,  fortalte  han 
hende,  hvad  der  var  skeet. 

Hun  blev  heftigt  forskrækket  og  udbrød : 

Gud,  Alexander,  hvordan  vil  Du  slippe  fra  det? : 

En  Smule  Fæstningsarrest,«  svarede  han,  det 
bliver  det  Hele. 

Er  Du  saa  vis  paa  det?«  spurgte  hun  i  en 
ængstelig  Tone  og  tilføiede :  men  hvad  er  der  nu 
egentlig  vundet  ved,  at  Du  har  skamferet  Ansigtet 
paa  Reinfeldt? 

Det  Samme,;  svarede  han,  som  der  vindes 
ved  at  hænge  en  Deserteur  og  Forræder,  Andre  til 
Skræk  og  Advarsel.  Jeg  har  givet  en  troløs  Karl 
en  Lektion,  som  — « 

»Som,«  tilføiede  Jutta,  ikke  vil  afholde  nogen 
anden  Mand  fra  at  begaae  den  samme  Troløshed. 
Jeg  vilde  bedre  kunnet  lide,  om  Du  havde  sagt,  — 
jeg  har  tugtet  ham,  fordi  jeg  var  rasende  forbittret 
paa  ham  og  maatte  slukke  min  Tørst  efter  Hevn; 
saadan  hænger  det  sammen,  min  Ven;  Du  handlede 
blindt  og  i  Lidenskab. 

Da    har   jeg    dog,«    svarede    Dam,    »havt    et 
heelt  Aar  til  at  tænke  over  Sagen.     Nei,  Jutta,  jeg 
gjorde  det  med  velberaad  Hu,    om  det  end  ganske 
»rigtigt  var  mig  en  Hjertens  Lyst  at  gjøre  det. 
Jutta  taug  et  Øieblik  og  sagde  derpaa: 

Jeg  har  tænkt  meget  over  Reinfeldts  Opførsel, 
mens  Du  var  borte.    Jeg  vil  sige  Dig,  at  jeg  til  en 

vis  Grad  har  skiftet  Mening.  Han  er  ikke  saa  be- 
vidst ond,  som  Du  mener,  og  jeg  selv  har  troet.« 

»Ahl«  udbrød  Dam  i  en  spydig  Tone. 

»Ja,  det  var  ikke  af  mig  selv,  at  jeg  kom  paa 
andre  Tanker,«  vedblev  Jutta.  »Jeg  traf  nemlig 
forleden  gamle  Gjørding  og  havde  en  lang  Samtale 
med  ham.  Han  har  jo  kjendt  Reinfeldt  fra  Barn 
af.  Han  fortalte  mig  mange  Træk  om  ham  fra 
Fortiden  og  sagde  tilsidst :  ond  er  Grev  Georg  ikke ; 
tvertimod  meget  godmodig;  han  gjør  aldrig,  hvad 
der  ikke  er  Ret,  af  Lyst,  men  kun  naar  Omstæn- 
dighederne ere  meget  vanskelige;  saa  kan  han 
unegtelig  vise  sig  bedrøvelig  svag.« 

»Og  saa,«  udbrød  Dam  heftigt,  »gjør  han, 
hvad  hans  Samvittighed  og  maaskee  hans  Hjerte 
ogsaa  siger  ham  er  grusomt  og  slet;  og  det  skulde 
han  ikke  selv  vide?  Jo,  min  Sjæl  er  han  sig  det 
fuldt  bevidst,  at  han  har  handlet  som  en  Slyngel 
mod  Rosa;  og  naar  han  gjør  sine  Slyngelstreger 
saa  pænt,  saa  er  det  kun  af  Klogskab,  for  at  slippe 
for  de  ubehagelige  Følger;  og  saa  snu  er  han,  at 
det  virkelig  kan  lykkes  ham  at  tage  Folk  ved 
Næsen.« 

»Det  lyder  Altsammen  meget  overbevisende,« 
svarede  Jutta,  »men  dog  er  Du  lidt  forkeert  paa  det.« 

»Jutta,«  udbrød  Dam,  idet  han  blev  ganske 
bleg,  »siig  ikke  saadan  Noget!  Seer  Du  da  ikke 
det  Frække  i,  at  dette  Menneske,  mens  han  i  Rosas 
Person  har  krænket  os  paa  det  Dødeligste,  dog 
venter,    at  vi   skulle   være  hans  Venner?     Begriber 

Du  ikke,  at  om  jeg  var  gaaet  paa  Akkord  med 
ham,  saa  vilde  Folk  tænkt  —  hans  Kone  maa  have 
opfort  sig  slet  og  have  megen  Skyld,  siden  end- 
ogsaa  hendes  Nærmeste  holde  med  ham. 

Men  hvem  taler  dog  om  det?'  svarede  Jutta. 
Ikke  for  Alt  i  Verden  vilde  jeg  nu  have  Noget 
med  Reinfeldt  at  skaffe.  Jeg  vil  kun  dømme  ham 
retfærdigt;  og  det  staaer  nu  ganske  klart  for  mig, 
at  han  er  mere  svag,  end  han  er  ond.  Modstræ- 
bende har  han  ladet  sig  drage  fra  Rosa;  der  har 
været  Splid  i  hans  Hjerte  til  det  Sidste,  kort  sagt, 
han  vilde  aldrig  gaaet  saa  vidt,  hvis  ikke  det  onde, 
rænkefulde  Fruentimmer,  Tekla  Eger,  havde  været.: 

»Naa,  sagde  Dam,  desto  større  Ringeagt  for- 
tjener han,  den  Pjalt  han  er!  Slige  halve  Sjæle, 
Jutta,  de  ere  Fandens  sikkre  Bytte;  men  det  lyk- 
kedes ham  ikke  at  liste  sig  derfra;  han  fik  intet 
venskabeligt  Haandtryk,  ingen  høflig  Hilsen  af  sin 
Ungdomsven,  til  hvem  han  saa  ofte  har  smilet, 
men  altid  ringeagtet  i  sit  Hjerte.  Han  fik  den  Be- 
taling, han  fortjente,  og  kvitterede  med  sit  kjonne 
Ansigt,  der  har  bedaaret  saa  mange  Fruentimmer, 
men  nu  har  jeg  skrevet  hans  Skudsmaal  i  det. 
Hvad  troer  Du,  han  vil  svare,  naar  Nogen  spørger 
ham,  hvor  han  hentede  sig  den  Skramme?« 

s  Han  vil  svare,  begyndte  Jutta  heftigt,  men 
standsede  brat  og  sagde:  aa  nei,  kjære  Ven,  lad 
det  nu  være  nok!  Det  er  ikke  værdt,  at  vi  fort- 
sætte denne  Disput.  Du  har  jo  i  Hovedsagen  Ret; 
Reinfeldt  har  opfort  sig  slet.     Jeg  vilde  heller  ikke 

brudt  mig  om,  at  Du  maler  ham  endnu  sortere, 
end  han  er;  tvertimod,  Du  veed  jo,  at  jeg  var  ham 
værre,  end  Du  eller  Nogen  —  hvis  Du  ikke  havde 
taget  Dig  selv  til  Rette  og  riskeret  Dit  Liv  til 
ingen  Nytte.  Da  Du  tvang  Reinfeldt  til  at  duellere, 
tænkte  Du  kun  paa  Dig  selv,  Din  egen  Ære,  eller 
paa  Rosas  Ære,  paa  alt  Andet  end  mig  og  vort 
Barn,  og  det  er  — « 

Her  brød  Taarerne  frem,  og  Jutta  forstummede. 

»Du  vilde  vel  sagt,«  svarede  Dam,  »at  det  er 
grusomt,  hjerteløst  af  mig?  Nu,  min  Pige,  maaskee 
har  Du  ikke  ganske  Uret.  Den  Slyngel  gjorde  en 
Tiger  af  mig ;  men  nu  er  det  forbi ;  græm  Dig  ikke 
mere  derover!  Mig  bedrøver  det  kun,  at  Du  mener, 
at  jeg  har  gjort  det  ganske  omsonst;  det  forstaaer 
jeg  ikke.« 

Jutta  gjorde  Mine  til  at  tale,  men  taug  dog, 
hvorfor  han  sagde: 

»Siig  mig  Alt,  hvad  Du  tænker,  Jutta!  Lad 
os  komme  til  Bunds  i  Sagen;  jeg  vil  ikke  blive 
vred,  hvad  det  saa  er,  Du  har  at  sige.« 

Jutta  saae  lidt  sky  til  ham,  men  gav  dog  nu 
Svar. 

»Jeg  mener,«  sagde  hun,  »at  Du  i  Stedet  for 
at  skade  Reinfeldt  har  gjort  ham  en  stor  Tjeneste. 
Ulykken  vil  vække  Deeltagelse  for  ham;  Din  ridder- 
lige Hevn  har  bragt  Uretten  over  paa  vor  Side. 
Han  vil  nu  sige  —  der  kunne  I  see,  hvilke  Menne- 
sker det  er,  jeg  var  kommen  i  Kast  med!  Han 
bar  intet  Nag  til  Dig  før,   men   nu   maa  han  hade 

nu  har  Du  gjort  ham  saa  ond,  som  han  kan  blive. 
Hvad  har  Du  saa  vundet  ved  at  flænge  ham  i  An- 
sigtet?    Og  hvad  har  Rosa  vundet  derved?« 

Alexander  Dam  hørte  sin  Hustru  sige  dette 
uden  at  forandre  en  Mine.  Saa  lod  han  see  et 
Smiil,  klappede  hende  paa  Kinden  og  sagde: 

Lad  ham  sige,  hvad  han  vil,  og  vinde  sig 
nogle  Venner  blandt  Ærtekjerlingerne !  Ingen  ære- 
kjær  Mand,  som  kjender  Sagens  Sammenhæng,  vil 
bryde  Staven  over  mig. 

Deri  havde  Alexander  Dam  vistnok  Ret;  thi, 
som  Fader  Holberg  siger,  Dueller  høre  til  de  Ting, 
som  dadles  offentligt,  men  hemmeligt  roses. 

»Jeg  for  min  Part,  vedblev  Juttas  brave  Mand, 
»bærer  dog  nu  mindre  Nag  til  Reinfeldt,  end  før. 
Han  skal  have  den  Roes ,  han  har  fortjent ;  han 
tog  Handsken  op  og  holdt  sig  i  Dysten  som  en 
Mand.  Han  er  ingen  Kujon,  deri  gjorde  jeg 
ham  Uret;  og  lad  os  dog  nu  see,  om  han  ikke  i 
Tidens  Løb  vil  komme  til  bedrøvelig  Erkjendelse 
af,  at  han  ikke  blot  har  handlet  slet  men  dumt  i, 
at  han  forskød  sin  gode  Hustru.  Det  aner  mig,  at 
saaledes  vil  det  gaae;  og  er  der  endnu  noget  Godt 
ved  ham,  saa  vil  han  forstaae,  at  han  har  havt 
værre  Fjender  i  sine  Dage  end  mig,  der  tugtede 
ham .  c   — 

Næste  Dag  kom  Oberst  Freising  og  gav  Dam 
venskabelig  Underretning  om,  hvad  der  ventede  ham. 

Dam  hørte  det  med  fuldkommen  Sindsro,  men 
Jutta  blev  heftigt  forskrækket. 

»Vær  ikke  bange,  lille  Frue,«  sagde  Obersten 
med  et  SmiiL  »Dam  vil  beholde  sit  Hoved.« 

»Gjer  ikke  Løier  dermed,«  udbrød  Jutta  bleg- 
nende.    »Kunde  der  være  Tale  om  Livsstraf?« 

»Min  Sjæl  kunde  der  saa,«  svarede  Obersten; 
»thi  Loven  sætter  Livsstraf  ikke  blot  for  enhver 
Duellant,  men  endogsaa  for  Sekundanterne,  og  det 
er  netop  det,  der  bjerger  Deres  gode  Mand.  Netop 
Lovens  uhyre  strenge  Bestemmelser  gjør  den  ganske 
virkningsløs;  de  ere  aldrig  blevne  exekverede;  ikke 
engang,  om  han  havde  gjort  det  af  med  Reinfeldt, 
vilde  han  mistet  Livet.« 

»Men  hvor  er  det  muligt?«  udbrød  Jutta. 

»De  har  selv  seet  et  levende  Beviis  derfor,« 
svarede  Obersten  —  »Helder!  Han  har  havt  tre 
Dueller  og  fældede  i  den  ene  sin  Mand ;  dog  gaaer 
han  frank  og  fri  omkring,  men  har  maattet  sidde 
og  kukkelure  nogle  Aar  af  sit  Liv  paa  Fæst- 
ningen.« 

»Det  har  jeg  ingen  Anelse  havt  om,«  sagde 
Jutta ;  »jeg  troede,  at  Dueller  vare  ganske  uhørte  — 
Helder,  den  nette,  venlige  Mandl« 

»Vi  have  ikke  mange  Dueller  her  i  Danmark 
mere,«  svarede  Obersten,  »men  uhørte  ere  de  ikke. 
Vi  ere  blevne  skikkelige,  altfor  skikkelige,  kjære 
Frue  —  men  ikke  mine  Ord  igjen,  det  siger  jeg 
ganske  mellem  os.  Helder  er  imidlertid  en  Kra- 
kiler,  men  det  er  Dam  min  Sjæl  ikke.      Naar  han 

tnekker  blank,  saa  maa  han  have  havt  god  og 
gyldig  Grund  dertil,  derom  tvivler  intet  Menneske, 
der  kjender  ham.  Jeg  billiger  i  mit  Hjerte,  hvad 
han  har  gjort,  og  dog  maa  jeg  nu  idømme  ham 
Straf.« 

»Og  hvilken  Straf  vil  han  da  faae?«  spurgte  Jutta. 

»Aa,«  svarede  Obersten,  »lad  os  sige  sex  eller 
tolv  Maaneder  paa  Fæstningen.  Saa  længe  vil  De 
blive  Enke,  kjære  Frue;  men  saa  kan  De  skrive 
ham  nogle  skjonne  Breve  til  og  for  den  Sags  Skyld 
ogsaa  reise  ned  og  besøge  ham.«   — 

Saaledes  omtrent  blev  det.  Dam  blev  idømt 
sex  Maaneders  Fæstningsarrest  og  maatte  som 
Fange  lade  sig  føre  til  Rendsborg  for  der  at  af- 
sone sin  Brøde;  men  Kommandanten  behandlede 
ham  meget  humant,  og  han  forstod  at  forkorte  sig 
Tiden. 

Han  tog  Guitaren  med.  Den  gamle  Fæstning 
havde  aldrig  inden  sine  Mure  huset  en  saadan 
Troubadour.  Hans  Færdighed  i  at  behandle  In- 
strumentet tog  et  saadant  Opsving,  at  da  han  efter 
udstaaet  Straf  var  vendt  tilbage  til  Rosted,  og  han 
lod  Strengene  klinge  i  sin  egen  Stue,  høstede  han 
rigeligt  Bifald  af  sin  lykkelige  Hustru. 

Om  han  saa  havde  spillet  slet,  vilde  Jutta  be- 
undret ham.  Hun  kyssede  ham  og  havde  nær 
kysset  Guitaren  med,  saa  lyksalig  var  hun  over  at 
have  ham  igjen.  Morgianes  moderlige  Viisdom  var 
som  blæst  bort ;  hun  blev  for  Resten  af  sit  Liv  en 
varmt  elskende  Gulnare. 

Men  medens  Alt  vendte  sig  til  Glæde  for  dem, 
havde  Efterretningen  om  Alexander  Dams  Bedrift 
forstyrret  stakkels  Rosas  haardt  tilkjæmpede  Fred 
og  oprevet  hendes  Hjertes  dybe  Saar. 

Haarde  vare  de  Anfegtelser,  hun  maatte  gjen- 
nemgaae  i  sit  Indre;  men  Kampen  endte  med,  at 
hun  aldeles  fornegtede  sin  ridderlige  Forsvarer,  og 
Udslaget  blev  et  hjerteligt,  deeltagende  Brev,  som 
hun  tilskrev  sin  Mand,  og  som  han  fik,  mens  han 
laae  paa  Sygeleiet  i  Aarhuus.  Hun  bad  ham  være 
forvisset  om,  at  hun  ikke  blot  ingen  Anelse  havde 
havt  om,  at  Alexander  Dam  i  et  heelt  Aar  havde 
gaaet  og  gjemt  paa  sine  hevngjerrige  Følelser,  men 
at  hun  var  bleven  inderlig  bedrøvet  ved  at  høre, 
hvad  han  havde  gjort. 

Dette  Brev  forblev  en  Hemmelighed  for  alle 
Andre;  men  Dam  havde  let  ved  at  slutte  sig  til, 
hvilken  Dom  Rosa  fældede  over  hans  Bedrift.  Han 
mærkede  det  ogsaa  paa  hende,  da  han  og  Jutta  et 
Par  Aar  efter  besøgte  hende  i  Kjøbenhavn,  at  hun 
ikke  mere  ganske  var  den  Gamle  imod  ham  og 
nærede  en  vis  Sky  for  ham. 

Men  uagtet  Rosas  Kulde  imod  ham  mere  be- 
drøvede, end  forundrede  ham,  saa  vilde  hans  For- 
undring bleven  meget  stor,  hvis  han  havde  havt 
nogen  Kundskab  om  Brevet  og  vidst,  hvilken  Mod- 
tagelse, det  fik;  ja  det  Sidste  vilde  vel  forundret 
Rosa  selv;  thi  hun  fik  intet  Svar  paa  sit  deel- 
tagende Brev,  en  Omstændighed,  hvis  Betydning 
hun  ganske  misforstod. 

Men  det  var  bedst  for  hende  selv;  det  var 
godt,  at  hun  ingen  Anelse  havde  om,  at  dette  saa 
vel  som  hendes  øvrige  Breve  bleve  omhyggeligt 
opbevarede  af  Georg  Reinfeldt.  Nu  laae  de  i  det 
samme  Gjemme  i  hans  Sekretair,  hvor  i  sin  Tid 
Tekla  Egers  Breve  havde  ligget;  og  naar  hans 
Gemalindes  Herskesyge  gjorde  ham  Livet  suurt,  saa 
tog  han  Rosas  Breve  frem  og  læste  dem. 

Da  skjønnede  han  Forskjellen  mellem  den  blide, 
kurrende  Due,  som  han  havde  jaget  ud  af  Reden, 
og  den  Glente  med  de  skarpe  Kløer,  der  havde 
indtaget  Duens  Plads.  Da  var  han  vel  allerede 
paa  Veien  til  den  Erkjendelse,  som  Dam  havde 
ønsket  ham,  men  som  Jutta  havde  Ondt  ved  at 
troe  paa.  Han  blev  mere  og  mere  et  Bytte  for 
en  Anger,  som  greb  ham  i  stille  Timer,  men  som 
ingen  Lise  kunde  give  ham. 

Hans  Drømme  om  den  forskjertsede  Lykke 
endte  og  maatte  altid  ende  med  det  bittre  Suk  — 
for  silde! 


TOLVTE  KAPITEL. 


Som  Snekker,  der  jevnt  glide  ned  ad  en  speil- 
klar  Strøm,  saaledes  gik  Livet  nu  i  en  Række  af 
Aar  for  alle  dem,  hvis  Hændelser  denne  Fortælling 
har  skildret. 

Enten  Glæden  eller  Sorgen  havde  Overtaget, 
enten  Fred  husede  i  Hjerterne,  eller  Frygt,  Anger 
eller  Nag  fik  dem  til  at  banke  uroligt,  saa  mær- 
kede Omverdenen  ikke  Noget  dertil.  For  dem 
Alle  gik  Dagene  uden  Storme  og  uden  synligt 
Forliis. 

Den  Krisis  i  Rosas  Liv,  som  Fanny  i  sit  første 
Brev  til  Jutta  havde  seet  frem  til  med  saa  megen 
Frygt,  udeblev  næsten  ganske. 

Vistnok  maatte  Anton,  da  han  havde  fyldt  sit 
tiende  Aar,  hjem  til  Ambæk,  men  han  forblev  der 
kun  i  et  Aar;  thi  da  hans  Fremtid  kom  paa  Tale, 
erklærede  han  sig  med  Bestemthed  for  den  militaire 
Stand,  og  han  blev  derfor  sendt  tilbage  til  Kjøben- 
havn  og  sat  paa  Landkadetakademiet. 

Hans  Stifmodcr  nærede  en  stærk  Mistanke  om, 
at  han  kun  havde  truffet  dette  Valg  for  at  komme 
tilbage  til  sin  virkelige  Moder.  Det  var  hende  en 
bitter  Skuffelse,  at  Arvingen  paa  denne  Maade 
næsten  ganske  blev  unddraget  hendes  Indflydelse, 
og  hun  lod  Intet  uforsøgt  for  at  forhindre  det, 
men  forgjeves.  I  Alt ,  der  angik  Sonncn ,  viste 
hendes  ellers  svage  og  føielige  Mand  sig  stædig 
og  fast. 

Dobbelt  græmmede  hun  sig  nu  over  sin  Ulykke, 
at  hun  ikke  selv  havde  formaaet  at  skjenke  sin 
Mand  Born.  Anton  havde  ingen  Rivaler;  paa 
Rosas  Søn  concentrerede  sig  hele  Faderens  Kjær- 
lighed. Der  herskede  lige  som  en  hemmelig  For- 
staaelse  mellem  Fader  og  Søn,  en  Fortrolighed,  fra 
hvilken  hun  følte  sig  udelukket  og  forgjeves  søgte 
at  trænge  ind  i. 

Alle  hendes  Forsøg  paa  at  vinde  Antons  Hjerte 
strandede.  Hendes  indsmigrende  Venlighed  blev 
besvaret  med  formel  Høflighed,  den  Imødekommen, 
hun  viste  alle  hans  Ønsker,  ikke  paaskjønnet,  og 
naar  hun  gav  ham  Foræringer,  da  modtog  han 
dem  som  Noget,  han  ikke  turde  sige  Nei  til,  men 
egentlig  helst  var  fri  for. 

Hendes  Forbittrelse  over  alle  disse  Nederlag 
var  stor,  og  hun  formaaede  ikke  at  skjule  den. 
Hun  beskyldte  sin  Mand  for,  at  han  opmuntrede 
Sønnen  til  Opsætsighed  imod  hende,  og  heftige 
Scener  bleve  Følgen  af  hendes  Bebreidelser. 

For  Georg  Reinfeldts  Vedkommende,  da  endte 

gjerne ,  lige  som  forhen  i  det  lille  Huus  i  Aagade, 
Conflikterne  med  Flugt;  og  nu  var  der  virkelig 
Noget  at  løbe  for.  En  Opbruusning  hos  Rosa  havde 
kun  været  som  en  Kastevind,  men  Teklas  Vrede 
lignede  en  Orkan;  og  da  Antons  Besøg  gave  An- 
ledning til  saa  stærke  Rivninger,  saa  bleve  de  efter- 
haanden  sjeldnere. 

Rosa  nød  saaledes  den  Lykke  at  see  sin  Søn 
opvoxe  i  sin  Nærhed,  og  hver  Fridag  tilbragte  han 
hos  hende,  i  sit  rette  Hjem.  Han  blev  en  rank, 
velvoxen  Yngling,  ikke  en  mandlig  Skjonhed,  saa- 
ledes som  han  i  sin  Barndom  havde  tegnet  til,  men 
med  et  vindende,  ærligt  og  aabent  Aasyn.  Hans 
Væsen  var  sindigt  og  blidt,  hans  Holdning  fast,  og 
han  bevarede  sit  Hjerte  reent  derved,  at  han  søgte 
det  bedste  Selskab,  sin  Moders. 

Mangen  Dag  dulgte  det  lille  Huus  paa  Bleg- 
damsveien  og  dets  skyggefulde  Have  en  Lykke, 
som  kun  sjelden  findes  her  paa  Jorden. 

Uforstyrrede  af  Verden,  dens  Krav  og  dens 
Adspredelser,  mødtes  her  i  fuld  Forstaaelse  to  lige 
stemte  Sjæle;  thi  sjeldent  har  en  Søn  formaaet  at 
læse  i  sin  Moders  Hjerte ,  som  Anton  Reinfeldt. 
Denne  Opgave  var  allerede  bleven  stillet  ham  i 
hans  tidlige  Barndom,  og  han  var  opvoxet,  stadigt 
sysselsat  med  at  løse  den. 

Dog  lykkedes  det  ham  først  ret,  efterhaanden 
som  han  fik  sin  Fader  kjær.  Der  kom  han  vel 
ikke  til  Forstaaelse  af  Alt,  men  fra  det  Øieblik  af, 
at    han    formaaede    at    dække    Faderens  Skrøbelig- 

heder  med    den  sønlige  Kjærligheds  Kaabe,    havde 
han  Noglen  til  sin  Moders  Hjerte. 

Der  var  kun  eet  Stridspunkt  mellem  Moder  og 
Son ,  og  det  var  Onkel  Alexander.  Anton  Rein- 
feldt  formaaede  ikke  at  bære  Nag  til  ham  for  den 
Misgjernings  Skyld ,  han  havde  begaaet  mod  hans 
Fader.  En  stærk  Sympathi,  baade  fra  Hjertets 
Side  og  i  Interesser  drog  ham  til  hans  ridderlige 
Frænde ,  og  Rosa  maatte  ham  angaaende  høre 
underlige  Ting  af  sin  Son 

Fader,  sagde  han  engang,  har  syndet  grovt 
ved  at  forstode  Dig;  men  han  har  maattet  bøde 
derfor.  Hver  Gang  jeg  seer  Arret  i  hans  Ansigt, 
og  jeg  tænker  paa  Dig,  saa  føler  jeg,  at  hvis  det 
ikke  havde  været  der,  vilde  det  faldet  mig  sværere 
at  holde  af  Fader;  og  Onkel  Alexander  er  ikke 
mere  vred  paa  ham.  Da  han  sidst  var  her,  sagde 
han  til  mig  —  lad  mig  see,  at  Du  bliver  lige  saa 
modig  en  Mand,  som  Din  Fader !«  — 

Dog  var  der  En,  der  nu  ikke  altid  saae  med 
gode  Øine  paa  det  inderlige  Kjærlighedsforhold 
mellem  Rosa  og  hendes  Søn,  og  hvem  deres  lange 
fortrolige  Samtaler  undertiden  blev  en  Taalmodig- 
hedsprove,  og  det  var  Fanny. 

Skulde  man  tænkt  sig  det  muligt,  at  Fanny, 
som  dog  havde  folt  saa  dybt  for  sin  ulykkelige 
Søster,  og  som  med  Bekymring  havde  tænkt  paa 
Rosas  Fremtid,  nu,  da  der  hverken  kom  Fortvivlelse 
og  Elendighed,  men  Fred  og  næsten  Lykke,  for- 
argedes paa  hende? 

Og  dog  var  det  Tilfældet;  men  Fanny  var 
heller  ikke  mere  ganske  den,  hun  havde  været, 
inden  alt  det,  der  gjærede  i  hende,  var  kommen 
til  Frembrud. 

Hendes  Udvikling  førte  hende  stedse  længere 
bort  fra  hendes  Søstre  og  især  fra  Rosa.  Den 
Virksomhed ,  hun  havde  higet  efter  og  endelig 
fundet  som  Lærerinde  i  Fattigskolerne,  med  God- 
gjørenhed  og  leilighedsviis  som  Sygepleierske,  havde 
løftet  og  styrket  hende,  men  paa  samme  Tid  gjort 
hendes  Liv  spredt  og  hendes  Syn  paa  Tilværelsen 
skjevt  og  eensidigt. 

Naar  Jutta  kom  til  Kjøbenhavn  ,  idet  hun 
glædede  sig  til  at  nyde  Godt  ogsaa  af  Fannys 
Selskab,  gjorde  hun  den  nedslaaende  Opdagelse,  at 
hun  og  hendes,  uagtet  Fanny  ikke  viste  sig  egent- 
lig ukjærlig,  dog  nu  vare  Gjenstande  af  underordnet 
Interesse  for  hendes  virkelystne  Søster. 

»Fanny  fortjener  Beundring  for  sin  Opoffrelse,« 
sagde  Jutta,  »men  jeg  holder  dog  mindre  af  hende 
nu ;  jeg  kan  ikke  gjøre  for  det ;  jeg  kunde  fristes 
til  at  sige,  at  hendes  Menneskekjærlighed  har  gjort 
hende  haardhjertet  og  hovmodig.  Hun  seer  ned 
paa  os  Andre;  men,  hvor  megen  Gavn  hun  end 
gjør,  er  hun  saa  egentlig  for  sit  eget  Vedkommende 
naaet  videre,  end  nogen  af  os?  Hvorledes  staaer 
det  til  med  det  Hjerte,  som  vil  omfatte  den  hele 
Menneskehed  og  saa  ikke  mere  formaaer  at  elske 
noget  enkelt  Menneske?« 

Der  var  noget  Sandt  i  denne  Bebreidelse  mod 


439 

Fanny;  den  paaviste  Skyggesiden  af  hendes  for 
Andre  saa  velsignelsesrige  Liv,  der  undertiden  for 
hende  selv  blev  som  et  blot  Haandværk  og  virkede 
sløvende ;  men  den  ramte  dog  mere  hende  selv,  end 
hendes  Gjerning. 

Der  gives  Kvinder,  der  formaae  at  virke,  som 
Fanny  gjorde,  uden  at  sætte  de  blidere  Følelser  og 
deres  Kvindelighed  til ,  men  Fanny  formaaede 
det  ikke. 

Hvis  en  af  hendes  fordums  Tilbedere  havde 
seet  den  før  saa  tækkelige  Pige  gjennemstreife 
Kjøbenhavns  Gader,  ligegyldig  for  sit  Ydre,  blot 
ilende  til  Maalet,  enten  det  nu  var  Skolen,  Kirken, 
en  Forelæsning,  hun  vilde  høre,  eller  hun  agtede 
at  aflægge  et  Sygebesøg  —  han  vilde  neppe  gjen- 
kjendt  hende. 

Hvem  der  interesserede  sig  for  hende  og 
skaffede  sig  nærmere  Underretning  om  hende, 
kunde  ikke  Andet,  end  høiagte  og  beundre  hende. 
Gud  skee  Lov,  tænkte  de,  at  der  gives  saadanne 
Kvinder;  det  er  ikke  noget  glædeligt  Tidernes  Tegn, 
at  vi  i  saa  hoi  Grad  trænge  til  dem ,  men  siden 
det  er  Tilfældet,  maa  vi  glæde  os  over,  at  de 
fremstaae. 

Deres  Forundring  blev  stor,  naar  de  horte,  at 
det  Liv,  Fanny  van  Dolmer  førte,  var  hendes  eget 
frie  Valg;  at  hun  havde  havt  gode  Tilbud  om 
Ægteskab,  men  afviist  dem.  De  havde  tænkt  sig, 
hun  var  en  Kvinde,  hvis  Livslykke  var  strandet,  og 
som    nu    ved    at    opofifre    sig    søgte    Lise    og    For- 

glemmelse.  Desto  bedre,  tænkte  de;  det  maa  da 
være  hendes  sande  Kald,  hvortil  Gud  har  bestemt 
hende  fra  Vuggen  af. 

Men  de,  som  elskede  hende,  vare  ikke  Alle  af 
den  Mening.  De  vilde  hellere  have  seet  hende  i 
den  Skikkelse,  som  dog  er  Kvindens  ypperste,  som 
den  kjærlige  Hustru  og  den  ømme  Moder.  De 
mente,  at  hun  maaskee  dog  havde  grebet  feil,  at 
hun  følte  det,  og  at  det  gjorde  hende  bitter. 

Man  kunde  fristes  til  at  troe  det-  thi  det  kom 
for  Dagen,  at  hun  fandt  Rosas  Liv  ørkesløst  og 
unyttigt,  og  at  det  i  hendes  Øine  var  uchristeligt, 
at  Rosa  ikke  havde  Tanke  for  Andet  i  Verden, 
end  sin  lange  Søn,  og  ikke  Sands  for  nogen  anden 
Glæde  end  at  sidde  og  hænge  over  ham. 

Det  sagde  hun  engang  til  Jutta,  hvem  disse 
bittre  Bemærkninger  høiligt  forargede. 

»Er  det  aldrig  faldet  Dig  ind,  Fanny,«  svarede 
hun,  »hvor  mange  Menneskers  Vee  og  Vel  der  vil 
komme  til  at  afhænge  af,  hvorledes  denne  lange 
Dreng,  som  Du  kalder  ham,  opfører  sig?  Det  er 
da  muligt,  at  Rosa,  som  ganske  offrer  sig  for  sin 
Søn  og  danner  og  forædler  hans  Hjerte,  gjør  lige 
saa  megen  Gavn  her  i  Verden,  som  Du  med  al 
Din  Travlhed.« 

»Ja,  jeg  veed  godt,«  svarede  Fanny  i  en  krænket 
Tone,  »at  I  Alle  mene,  at  jeg  løber  om  her  i  Byen 
til  ingen  Nytte;  en  Moder,  der  forkjæler  sin  Søn, 
hun  er  i  Dine  Øine  et  ganske  anderledes  ophøiet 
Væsen,  end  en  stakkels  Jomfru,  som   mig;  jeg  og 

mine  Lige,   vi  ere  og  blive,   om   vi   end   gjøre  nok 
saa  megen  Gavn,  Skumpelskud. 

»Paa  ingen  Maade,«  sagde  Jutta;  »jeg  og  Rosa 
med,  vi  have  Sympathi  for  Din  Livsgjerning,  men 
vi  forlange,  at  Du  ogsaa  skal  respektere  vor 5  og 
hvad  jeg  sagde  om  Rosa,  det  gjelder  enhver  Moder, 
selv  om  hendes  Born  ikke  have  Udsigt  til  en  saa 
fremragende  Livsstilling,  som  Anton.  Af  For- 
ældrenes og  især  af  Modrenes  Gudsfrygt,  Kjærlig- 
hed og  Omhu  for  deres  Børn  afhænger  ikke  blot 
Børnenes  Fremtidslykke,  men  det  hele  Samfunds. 
Der  tager  Du  Dig  et  altfor  umaadeligt  An- 
svar paa,  svarede  Fanny  i  en  spydig  Tone;  Du 
maa  helst  noies  med  mindre;  bliver  Æren  derved 
ringere,  saa  ogsaa  Skammen.« 

Jutta,  som  dengang  allerede  havde  født  sit 
sjette  Barn,  svarede  med  et  Suk: 

»Ja,  vist  er  Ansvaret  stort.  Jeg  har  paa  nært 
Hold  optaget  den  Kamp,  Du  skulkede  fra;  og  skal 
jeg  troe  gamle  og  erfarne  Mødres  Udsagn,  saa 
bliver  Lønnen  ofte  ringe  nok.  Naar  en  Moder 
faaer  Utak  af  sine  Born,  hvad  troster  hende  da? 
Men  for  Dig  udebliver  Lønnen  aldrig;  thi  Du  er 
ikke  fast  knyttet  til  de  Mennesker,  Du  virker  for. 
Skuffe  Dig  nogle,  saa  finder  Du  andre.  Vandrende 
om  som  en  god  Fee,  høster  Du  rigelig  Tak  og 
Velsignelse,   og  selv  hvor  den  udebliver,  Ære. 

At  Fanny  forargedes  over  den  Tale,  er  en 
Selvfølge;  men  den  gjorde  dog  sin  Virkning.  Hun 
ransagede   sit   eget   Hjerte   for   at   udfinde,    om  der 

ikke  maaskee  dog  havde  skjult  sig  nogen  Egoisme 
i  hendes  Beslutning  om  at  unddrage  sig  Ægteskabets 
Slaveri. 

Rigtignok  mente  hun,  at  hendes  Livsvandel 
frikjendte  hende  for  den  Anklage;  men  hun  maatte 
tilstaae  for  sig  selv,  at  hun  i  de  senere  Aar  havde 
viist  sig  vel  ligegyldig  mod  sine  Nærmeste  og  især 
mod  Rosa. 

Hun  kom  nu  til  at  tænke  paa,  at  Rosa  i  den 
sidste  Tid  havde  skjæmmet  sig;  hun  skrantede.  Nu 
besluttede  hun  derfor  at  blive  mere  ved  Hjemmet 
og  vise  Rosa  større  Omhu. 

Og  saa  Anton?  Hun  maatte  med  Skamfuldhed 
bekjende,  at  hun  nu  i  lang  Tid  kun  havde  inter- 
esseret sig  lidet  for  ham.  I  hans  Barndom  havde 
hun  næsten  aldrig  givet  sig  af  med  ham.  Rigtignok 
havde  hun  en  kort  Tid,  dengang  de  vare  flyttede 
til  Kjobenhavn,  følt  sig  draget  til  ham;  men  hendes 
Forsøg  paa  at  kjæle  for  ham  havde  vist  neppe 
ladet  Barnet  fornemme,  at  hun  følte  saa  varmt  for 
ham,  som  hun  dog  i  Grunden  gjorde  og  saa  smukt 
havde  udtalt  i  sit  første  Brev  til  Jutta. 

Hendes  store  Travlhed  havde  draget  hendes 
Tanker  i  andre  Retninger,  og  efterhaanden  som 
han  voxede  til,  det  Barnlige  gik  af  ham,  og  han 
traadte  ind  i  Lømmelalderen,  var  det  faldet  hende 
endnu  vanskeligere  at  give  sig  af  med  ham. 

Først  nu,  da  Jutta  under  sit  sidste  Besøg  i 
Hovedstaden  havde  sagt  hende  saa  ubehagelige 
Sandheder,  kom  det  over  hende  som  en  Bebreidelse, 

at  hun  havde  bekymret  sig  saa  lidt  om  ham.  Hun 
kunde  dog  maaskee  have  gjort  Gavn  ved  at  mod- 
arbeide  hans  Moder,  som  i  en  frygtelig  Grad  for- 
kjælede  ham.  Her  var  unegtelig  en  Opgave,  som 
laae  lige  for,  og  som  hendes  vidtsvævende  Menneske- 
kjærlighed  havde  ladet   hende  tabe  af  Syne.  — 

Det  var  en  Sommerdag  i  Aaret  1847,  at  denne 
angerfulde  Følelse  greb  Fanny,  og  just  for  et  Par 
Dage  siden  havde  et  tilfældigt  Møde  reist  et  Sporgs- 
maal  hos  hende,  Antons  Fremtid  angaaende,  som 
ganske  specielt  maatte  interessere  hende. 

Han  gik  dengang  i  sit  nittende  Aar  og  var 
allerede  Lieutenant  i  Infanteriet.  Hun  havde  mødt 
ham  paa  Gaden,  nok  saa  strunk  i  sin  Uniform, 
spadserende  med  en  nydelig  ung  Dame.  Han  sam- 
talede ivrigt  med  hende,  og  det  havde  forekommet 
Fanny,  at  den  unge  Skjønne  saae  paa  ham  med 
temmelig  forliebte  Blikke. 

Saa,  tænkte  Fanny  strax,  nu  er  han  formo- 
dentlig i  Færd  med,  saa  ung  og  uerfaren  han  er, 
hovedkulds  at  styrte  sig  ind  i  en  Forlovelse.  Pige- 
barnets Holdning  og  elegante  Toilette  viste,  at  hun 
hører  til  Aristokratiet.  Nu  faae  vi  maaskee  1 
der  et  forhastet  Ægteskab  med  sørgelige  Katastrofer! 

Just  som  hun  sad  i  Haven  og  tænkte  derpaa, 
kom  Anton  og  vilde  gaae  op  til  sin  Moder;  men 
da  Rosa  om  Morgenen  havde  folt  sig  ilde  tilpas  og 
var  gaaet  ind  i  Sovekammeret  for  at  tage  sig  en 
Hvile,  bad  Fanny  ham  ikke  strax  gaae  op  og  for 
styrre  hende. 

Anton  gik  da  ind  i  Lysthuset,  hvor  Tante  Fanny- 
var,  og  satte  sig  der  hos  hende. 

Han  saae  just  ikke  paa  hendes  fiirskaarne 
Skikkelse  og  det  runde  Ansigt  med  de  skarpe, 
graagrønne  Øine  med  noget  sympathetisk  Blik. 
Hun  havde  altid  i  hans  Øine  været  en  mærkværdig 
Person,  og  han  kunde  ikke  begribe,  at  hun  kun  var 
fire  og  tredive  Aar  gammel;  hun  saae  snarere  ud, 
som  om  hun  var  fire  og  fyrgetyve. 

Hun  pleiede  desuden,  naar  hun  en  sjelden  Gang 
indlod  sig  med  ham,  pludseligt  at  rette  et  eller 
andet  Spørgsmaal  til  ham  i  en  skarp  Tone,  og 
derfor  var  han  slet  ikke  glad  ved  denne  Tete  a  Tete 
med  hende. 

»Hvad  var  det  for  en  ung  Dame,  jeg  mødte 
Dig  med  forleden,  Anton?«   spurgte  hun  strax. 

Det  lød  saa  inkvisitorisk,  at  Anton  blev  rød  i 
Hovedet,  idet  han  svarede: 

»Det  var  Sophie  Stjernholm  fra  Glumborg,  et 
Slags  Cousine  af  mig.« 

»Et  gammelt  Bekjendtskab?«  spurgte  Tante 
Fanny  videre. 

»Nei,«  svarede  Anton;  »jeg  har  aldrig  været 
paa  Glumborg;  men  i  Foraaret,  da  jeg  var  hjemme, 
traf  jeg  hende  paa  Ambæk.« 

Tante  Fanny  sad  et  Øieblik  og  saae  paa  ham 
og  sagde  derpaa: 

»Jeg  tænkte  saamænd,  at  Du  var  bleven  for- 
lovet ! « 

Da  loe  Anton  og  svarede: 

\'ci,  det  kan  Du  saamænd  være  ganske  rolig 
for,  at  jeg  ikke  er!« 

»Det  glæder  mig  at  høre,«  svarede  Tante  Fanny ; 
»men  det  var  jeg  slet  ikke  rolig  for. 

Hvorfor  glæder  det  Dig?'    spurgte  Anton. 

»Fordi  Du  endnu  er  saa  ung,  lod  Svaret; 
»man  bør  ikke  gjøre  et  saa  alvorligt  Skridt,  før 
man  har  mere  Alder  og  Erfaring  og  kjender  den 
Pige,  man  vil  forlove  sig  med,  meget  nøie. 

»Jeg  føler  aldeles  ingen  Lyst  til  at  forlove 
mig,  svarede  Anton  med  Alvor,  »og  med  Sophie 
Stjernholm  allermindst. 

»Hvorfor  åcth    spurgte  Fanny  livligt. 

Anton  tøvede  lidt  med  Svaret ;  endelig  sagde  han : 
Hun  er  Stifmoders  Kjæledægge  og  holder  alt- 
for meget  af  hende.« 

Overrasket  og  bevæget  udbrød  Fanny; 

»Holder  Du  saa  meget  af  Din  Moder,  Anton, 
at  Du,  blot  for  ikke  at  gjøre  hende  imod,  vilde 
give  Slip  paa  en  Pige,  som  Du  elskede?« 

»Men  jeg  elsker  ikke  Sophie  Stjernholm,  sva- 
rede Anton  lidt  usikkert,     og  desuden  — 

Da  han  standsede,  spurgte  Fanny: 

»Hvad  vilde  Du  sagt?« 

»Formodentlig  forstaaer  Du  mig  ikke,  svarede 
han  tøvende;  »men  jeg  har  det  nu  engang  bestemt 
paa  Fornemmelsen,  at  hvis  jeg  forlovede  mig,  vilde 
Moder  fole  sig  eensom  og  forladt ;  jeg  vil  ikke  lade 
hende  i  Stikken.« 

Nu  kom  Fanny  i  det  uventede  Tilfælde,  at  hun 

følte  sig  fristet  til  at  modsige  den  koldsindige 
Yngling. 

»Det  behøvede  jo  dog  slet  ikke  at  blive  Til- 
fældet,«  svarede  hun,  men  taug  derpaa  brat. 

»Jo,«  svarede  Anton;  »jeg  kjender  ingen  ung 
Dame,  som  har  Godhed  for  Moder,  eller  kan  have 
det.  De  nævne  hende  aldrig  og  lade,  som  om  hun 
slet  ikke  var  til.  Jeg  omtalte  engang  Moder  for 
Cousine  Sophie,  men  da  saae  hun  ganske  forbløffet 
paa  mig  og  svarede  ikke  et  Ord.« 

Fanny  tænkte :  Naa,  Gudskeelov  I  Den  Dumhed 
lod  vist  ellers  den  gode  Baronesse  gaae  Glip  af  et 
Grevskab ! 

»Naa,  Anton,«  sagde  hun,  »jeg  skal  saamænd 
være  den  Sidste  til  at  laste  Dig,  fordi  Du  holder 
saa  meget  af  Din  Moder;  men  selv  om  Du  nu 
finder  en  ung  Pige,  der  kunde  elske  ikke  blot  Dig, 
men  ogsaa  Din  Moder,  saa  see  Dig  alligevel 
godt  for!« 

»Du  behøver  ikke  at  advare  mig,«  svarede 
Anton;  »mine  Forældres  sørgelige  Skjebne  er  Ad- 
varsel nok  for  mig.« 

»Saa  Du  har  tænkt  over  den  Ting?«  udbrød 
Fanny. 

»Om  jeg  har!«  svarede  Anton,  »ja,  lige  fra 
jeg  kunde  tænke.« 

»Men  har  Din  Stifmoder  ikke  altid  været  meget 
god  imod  Dig?«   spurgte  Fanny. 

»Jeg  vil  sige  Dig  een  Ting,«  svarede  Anton, 
idet  han  blev  bleg,   »dengang  jeg  første  Gang  blev 

sendt  over  til  Ambæk  for  at  blive  der,  og  Fader 
forst  ikke  vilde  give  mig  Lov  til  at  blive  Kadet, 
saa  tænkte  jeg  en  Dag  for  Alvor  paa  at  .springe  i 
den  sorte  Dam  og  drukne  mi 

Naa,  det  var  vel  blot  saadan  et  Indfald,     sva- 
rede Fanny. 

Nei,  det  var  mere,«  sagde  Anton.     »Jeg  troede, 
at  Fader  var  lige  saa  ond,  som  Tekla;  men  saa  — 
saa  kom  jeg  en  Dag  til  rigtig  at  tale  med  ham 

Og    hvad    sagde    han    da    til    Dig?<     spurgte 
Fanny  ivrigt. 

Xaa,      svarede  Anton,      saa  mærkede  jej 
han    alligevel    holdt    af   Moder,    og    det    gjør    han 
endnu,  Tante  Fanny!    Han  er  ulykkelig  i  sit  andet 
Ægteskab. 

»Som  i  sit  første, «  sagde  Fanny;   »det  er  meget 
svært  at  blive  lykkelig  i  Ægteskab,  Anton.* 

»Det  antager  jeg  dog  ikke,«  svarede  Anton; 
>,men  dette  begriber  jeg  ikke.  Dog  jo,  jeg  begriber 
det  næsten,  jo  mere  jeg  faaer  Forstand  paa,  hvilket 
rænkefuldt  Fruentimmer  Tekla  er;  ellers  vilde  det 
været  mig  en  uloselig  Gaade,  at  Fader  har  kunnet 
forstøde  min  søde  Moder;  men  selv  det,  som  gjør 
det  begribeligt,  maa  nedsætte  ham  i  mine  Øine; 
det  er  meget  sørgeligt  at  tænke  paa,  Tante  Fanny! 
Fanny  saae  bevæget  paa  ham  og  sagde : 
»Jeg  vil  dog  sige  Dig,  at  vi  Alle  nu  domme 
Din  Fader  mildere. 

Ja,     svarede  Ant'»n,     det  bjergede  mig,  at  jeg 
kunde  holde  af  ham.    Ofte  har  jeg  i  min  Afte 

takket  Gud  derfor;  men  Fader  selv  har  lært  at 
dømme  sig  selv  strengere ;  det  kan  jeg  mærke  paa 
Alting.« 

»Har  han  ligefrem  udtalt  sig  for  Dig  derom?« 
spurgte  Fanny  forundret. 

»Nei,  naturligviis  ikke,«  svarede  Anton;  »men 
ligger  der  ikke  en  Tilstaaelse  deri,  at  han  altid, 
naar  vi  ere  alene  sammen,  udspørger  mig  om 
Moder  og  ikke  kan  blive  træt  af  at  høre,  hvorledes 
hun  lever,  og  hvad  hun  tager  sig  for?  Frygteligt 
har  han  maattet  bøde  for  den  Haardhed,  han  ud- 
viste mod  Moder.« 

»Ja,«  sagde  Fanny,  »Hjerternes  Haardhed  og 
intet  Andet  er  Aarsagen  til  alle  den  Slags  Ulykker, 
enten  saa  Manden  eller  Konen  er  den  Skyldige; 
men  nu,  Anton,  da  Du  har  udøst  Dit  Hjerte  for 
mig,  er  jeg  ganske  rolig  for  Dig.« 

Og  det  mente  hun  oprigtigt ;  nu  var  hendes 
Hjerte  varmt  igjen,  og  hendes  Søstersøn  blev  hende 
fra  denne  Dag  af  saare  kjær. 

Hun  vidste,  at  han  havde  sine  Feil;  hans  tid- 
lige Modenhed  havde  gjort  ham  mere  selvklog,  end 
det  klæder  en  ung  Mand  at  være,  og  hans  Væsen 
røbede  en  Selvfølelse,  som  ikke  faldt  i  Fannys 
Smag;  thi  Slægtstolthed  var  en  Følelse,  der  altid 
havde  været  hende  fremmed. 

Han  er  dog,  tænkte  hun,  en  ægte  Reinfeldt 
og  en  fuldblods  Aristokrat;  men  vilde  han  kunne 
gjøre  Fyldest  i  sin  Stilling  uden  at  være  det  ?  Er 
ikke  den  aristokratiske  Følelse  en  af  de  naturligste, 

og  har  den  ikke,  <>m  end  i  forskjellig  Grad,  hjemme 
i  alle  Samfundsklasser?  Hvorledes  ril  det  komme 
til  at  see  ud  i  Verden,  naar  den  Pietetsfølelse, 
hvorpaa  den  i  sin  ;edleste  og  bedste  Skikkelse  er 
grundet,  udslukkes? 

Men,  enten  nu  dette  Raisonnement,  hvormed 
Fanny  forsøgte  at  klare  Spørgsmaalet,  var  rigtigt, 
eller  ikke,  saa  ventede  hun  sig  det  i  denne  mangel- 
fulde Verden  bedst  Mulige  af  den  unge  Mand,  som 
sad  for  hende  og  saae  alvorsfuldt  hen  for  sig. 

Denne  Følelse  blev  saa  levende  hos  hende,  at 
hun  pludseligt  reiste  sig  op,  slog  sin  Arm  om  hans 
Hals  og  gav  ham  et  hjerteligt  Kys. 

I  det  Samme  kom  Rosa. 
Xaa,     udbrød  hun  med  et  vemodigt  Smiil,   »I 
have    det    nok    saa   godt   med   hinanden   her,    at   I 
reent  glemme  mig!      Hvorfor   kaldte    Du    ikke    paa 
mig,  Fanny,  da  Anton  kom?« 

»Du  trængte  til  Ro,<;  svarede  Fanny  og  saae 
med  et  kjærligt  og  bekymret  Blik  paa  Rosa. 

»Aa,«  sagde  Rosa,  idet  hun  satte  sig  hos  Anton 
og  saae  kjærligt  paa  ham,  »jeg  er  blot  bleven  en 
Smule  forkjolet;  jeg  blev  for  længe  ude  i  Haven 
forleden  Aften 

Fanny  vilde  gjerne  troe  dette;  men  hun  kom 
dog  til  at  tænke  paa,  hvad  deres  Læge  i  Fortrolig- 
hed havde  sagt  til  hende,  nemlig: 

Deres  Søster  har  grædt  for  meget.  Graad 
kan  i  et  spændt  Øieblik  være  Befrielse,  ja  Frelse, 
men  i  Længden  er  den  en  slem  Xattekammerat.« 

29 

»Men  jeg  troede,«  svarede  Fanny,  »at  Rosa 
forlængst  havde  resigneret  og  faaet  Fred  i  sit 
Hjerte.« 

»Nei,«  sagde  Lægen;  »det  maa  falde  et  saa 
trofast  Hjerte,  som  hendes,  svært  at  komme  over 
Glemselsfioden  Lethe  ind  i  Elysion.  Hendes  Til- 
stand bekymrer  mig.« 

Lægen  havde  Ret;  der  var  Noget,  som  havde 
gjort  Farten  over  Lethe-Floden  umulig  for  Rosa; 
og  det  var,  hvad  Antons  Fortællinger  om  hans 
Faders  Sindstilstand  røbede  for  hende. 

Hun  fremkaldte  det  selv;  thi  uagtet  hun  ind- 
saae,  at  hun  for  hans  Skyld  maatte  ønske,  at  hun 
var  glemt,  higede  hun  dog  efter  at  faae  Beviser 
for  det  Modsatte. 

Hun  fik  sit  Ønske  opfyldt;  hun  kunde  ikke 
mere  tvivle  om,  at  Georg  Reinfeldt  angrede,  hvad 
han  havde  gjort.  Bevidstheden  om  hans  Anger 
fremkaldte  de  gamle  Drømme  om  deres  forspildte 
Livslykke,  som  kunde  være  reddet,  hendes  Hjertes 
Saar  brød  atter  op,  og  bittert  flød  i  mangen  stille 
Nattetime  hendes  Taarer. 


TRETTENDE  KAPITEL. 


Omtrent  en  Uge  efter,  en  smuk  solklar  Junidag, 
overraskedes  Rosas  Naboer  paa  Blegdamsveien  ved 
det  usædvanlige  Syn,  at  en  Vienervogn  holdt  for 
Døren,  hun,  Fanny  og  Karen  stege  op,  og  de 
kjørte  deres  Vei. 

Sligt  var  ikke  hændet  før  i  alle  de  Aar,  Rosa 
havde  beboet  det  lille,  vedbendomslyngede  Huus. 

Hun  havde  levet  saa  stille  og  tilbagetrukken, 
at  hun  havde  indgydt  sine  Naboersker  megen 
Agtelse,  men  tillige  sat  deres  Nysgjerrighed  paa  en 
haard  Prøve.  Der  kom  yderst  faa  Visiter,  hun 
gjorde  aldrig  Selskab,  og  hendes  Spadseretoure 
strakte  sig  sjeldent  længere,  end  til  Stien  ved  Søen 
udenfor  hendes  Have.  Der  var  ikke  Mange  i 
Nabolauget,  der  kunde  prale  af,  at  de  havde  talt 
med  hende. 

Vienervognen  vilde  da  voldet  de  gode  Na- 
boersker et  slemt  Hovedbrud,  hvis  ikke  en  af  dem 
havde  passet  sit  Snit   og   udspurgt  Kudsken.     Hun 

fik  at  vide,  at  han  skulde  kjøre  Herskabet  ud  til 
Dyrehaven. 

Det  gjaldt  altsaa  en  Skovtour,  og  i  den  An- 
ledning bemærkede  en  af  Nabokonerne,  at  den 
stakkels,  lille,  blege  Grevinde  rigtignok  saae  ud, 
som  om  hun  trængte  til  frisk  Luft;  det  var  dog 
altfor  urimeligt,  naar  man  havde  saa  gode  Raad 
dertil,  som  hun,  aldrig  at  unde  sig  selv  nogen  For- 
nøielse. 

Skovtouren  var  Fannys  Værk,  og  hun  var 
meget  stolt  af  sin  Bedrift.  Planen  var  imidlertid 
nær  røget  i  Lyset ;  thi  Rosa  vilde  have  Anton 
med,  hvorfor  hun  den  foregaaende  Aften  havde 
sendt  Karen  til  hans  Logi  inde  i  Byen;  men  Karen 
var  vendt  tilbage  med  den  Besked,  at  Greven  ikke 
var  hjemme  og  havde  været  fraværende  i  to  Dage; 
men  Værten  vidste  ikke,    hvor   han  var  taget   hen. 

Det  blev  en  stor  Skuffelse  for  Antons  Moder, 
skjøndt  hun  derved  fik  Forklaring  over  det  Særsyn, 
at  han  i  flere  Dage  ikke  havde  besøgt  hende. 
Hun  formodede,  at  han  var  reist  til  Ambæk,  men 
kunde  jo  ikke  Andet,  end  forundre  sig  over,  at 
han  mod  Sædvane  havde  undladt  at  underrette 
hende  om  sin  Bortreise. 

Hun  tabte  nu  egentlig  Lysten  til  at  tage  i 
Skoven,  men  for  ikke  at  handle  Fanny  imod  og 
bedrøve  Karen,  lod  hun  sig  bortføre  fra  Hjemmet. 
Karen  havde  nemlig  ikke  formaaet  at  skjule  sin 
Glæde  over,  at  hun  endelig  engang  igjen  skulde  op 
paa  en  Vogn  og  age  henad  en  Landevei. 

De  kjørte  til  Eremitagen,  hvor  Kudsken  spændte 
fra,  og  de  saa  med  deres  Madkurv  gik  ind  i  Skoven 
og  toge  Plads  under  en  mægtig  Bøg  ved  en  af 
Kjøreveiene. 

Det  tarvelige  Maaltid  blev,  takket  være  Fanny 
og  Karen,  et  muntert  lille  Gilde.  Hentede  Rosa 
sig  end  ikke  nogen  stor  Oplivelse  paa  denne  Ud- 
flugt, saa  lykkedes  det  desto  bedre  for  de  to  Andre. 

Det  forundrede  ikke  Rosa,  at  et  Naturbarn, 
som  Karen,  kunde  blive  overstadig  lystig,  men  at 
der  endnu  dølgede  sig  saa  megen  Barnlighed  paa 
Bunden  af  den  barske  Fannys  Hjerte,  det  over- 
raskede hende. 

Hun  tænkte,  at  Fanny  maaskee  for  hendes 
Skyld  spillede  en  Smule  Komedie,  men  det  lod 
dog  til,  at  hun  tog  feil  deri;  Fannys  Glæde  over 
at  være  i  det  Grønne  syntes  oprigtig. 

»Hvor  her  dog  er  deiligt!«  udbrød  hun  be- 
geistret.  »Hvor  mageløst  en  Gang  igjen  at  høre 
Vinden  suse  i  Bøgeløvet  og  Fuglene  synge  i  Chor ! 
Hvor  dumt,  Rosa ,  at  vi  ikke  før  have  gjort  en 
saadan  Tour;  men  maa  jeg  raade,  skal  den  ikke 
blive  den  sidste!« 

Rosa  forundrede  sig  over,  at  Fanny,  der  ellers 
skrabede  Alt,  hvad  hun  kunde  faae,  sammen  til 
Almisser,  nu  tænkte  paa  at  more  sig ;  men  hun 
følte  sig  dog  efterhaanden  bedre  til  Mode  og  stemt 
til  at  nyde  en  Fornøielse  af  denne  Art  igjen. 

Den  friske,  aromatiske  Skovluft  og  den  dybe 
Fred  her  i  Skovens  Skjul  gjorde  hende  godt.    Hun 

havde  ventet  at  blive  generet  af  Mennesker;  men 
der  havde  ikke  viist  sig  andre  levende  Væsener, 
end  nogle  Raadyr,  som  hoppede  muntert  forbi. 

Det  var  hende  da  ret  kjært,  at  Fanny  med 
Karen  begav  sig  ud  paa  et  lille  Streiftog  for  at 
plukke  Skovblomster,  saa  at  hun  fik  Leilighed  til 
at  nyde  Naturens  Fred  i  Eenrum  og  hengive  sig  til 
sine  Drømme. 

De  kom  myldrende,  de  lyse  Minder  fra  hendes 
Ungdom,  den  Tid,  da  hun  ogsaa  havde  meent,  at 
hun  havde  Sorger;  men  hvor  barnagtige  forekom 
disse  hende  ikke  nu ! 

Hvor  lykkeligt  havde  ikke  hendes  Liv  i  det 
gode  Hjem  i  den  lille  By  været,  inden  Helten  i 
hendes  Kjærlighedshistorie  kom,  og  det  Drama,  der 
var  endt  saa  sørgeligt,  begyndte. 

Barndomsminderne  fortrængtes  hurtigt  af  de 
straalende  Erindringer  fra  hendes  første  Forlovelses- 
dage, og  ved  dem  dvælede  hun  længe,  indtil  hun 
paa  sin  Tankevandring  naaede  det  afgjørende  Vende- 
punkt, den  muntre  Tour  opad  Aaen  til  Skovaasen, 
da  Alexander  Dam  sang  sin  Elskovsvise,  det  muntre 
Aftensmaaltid  i  den  improviserede  Løvhytte  og  den 
pinlige  Overraskelse  tilsidst,  der  havde  gjort  en 
brat  Ende  paa  den  hemmelige  Forlovelse. 

Herved  kom  hun  imidlertid  til  at  tænke  paa 
Alexander  Dam,  og  huskede  nu,  at  hun  i  sin 
Lomme  havde  et  Brev  fra  Jutta,  som  hun  havde 
faaet,  lige  inden  hun  kjørte  fra  Hjemmet  og  blot 
kigget  i.     Hun  havde  Intet  imod  at  standse  Fortids- 

erindringernes  Strøm  og  atter  lade  sine  Tanker 
vende  tilbage  til  Nutiden,  hvorfor  hun  nu  tog  Brevet 
frem  og  læste  det. 

Det  fængslede  hende,  thi  det  indeholdt  Vidnes- 
byrd om,  hvor  lidet  lysteligt  det  nu  saae  ud  for 
Dam  og  Jutta.  Kyradseerregimentet  var  nemlig 
blevet  ophævet  og  Dam  sat  a  la  suite.  Hans  Uvirk- 
somhed trykkede  Humeuret,  og  de  smaa  Kaar  og 
den  store  Børneflok  gjorde  det  ikke  bedre.  Jutta 
skrev : 

»Veed  Du,  hvad  min  slemme  Mand  beder  om, 
baade  i  sin  Morgen-  og  sin  Aftenbøn?  —  om  en 
god  Krig!  Og  uagtet  han  har  gjort  saa  sørgelige 
Erfaringer  om,  hvilken  ussel  Levevei  det  er  at  tjene 
i  Arméen,  er  det  ham  dog  en  sand  Hjertesorg,  at 
vor  Førstefødte  vil  studere.« 

Rosa  havde  støttet  Jutta  efter  Evne ;  men  hun 
onskede,  at  hun  var  i  Stand  til  at  gjøre  langt  mere 
for  sin  Søster  og  hendes  Born. 

Tanken  om  en  saadan  Kjærlighedsgjerning 
hørte  ogsaa  med  til  hendes  Drømme  i  Fortiden. 
Hvad  vilde  hun  ikke  kunnet  udrette  for  sine  Kjære 
og  i  en  langt  videre  Kreds,  for  mange  Ulykkelige 
og  endnu  mere  Trængende,  om  hendes  Mand  ikke 
havde  forstødt  hende,  og  hun  nu  havde  indtaget 
den  Stilling  i  Samfundet,  som  dog  egentlig  tilkom 
hende?  Hun  vidste,  at  en  smaalig  Gjerrighedsaand 
nu  raadede  paa  Ambæk,  og  at  Alt  gik  ud  paa  at 
dynge  Penge  op. 

Nu     tosf    hendes    Tanke    atter    Erindringernes 

Traad  op,  der  hvor  hun  havde  sluppet  den,  da  hun 
gav  sig  til  at  læse  Juttas  Brev,  og  de  bittre  Minder 
fra  Fortiden  stormede  ind  paa  hende,  saa  at  hun 
hverken  saae  det  grønne  Bladehang  omkring  hende, 
hvori  Solstraalerne  spillede,  eller  mere  hørte  Fug- 
lenes Sang. 

Hun  sad  med  Hænderne  foldede  over  sit  Knæ 
og  stirrede  hen  for  sig.  Hendes  Shavl  var  gledet 
ned  paa  Bænken;  hendes  slanke  Skikkelse  viste  i 
denne  halvt  boiede  Stilling  endnu  den  smidige 
Ynde,  som  havde  gjort  hende  saa  tiltrækkende  i 
hendes  Ungdom;  men  fra  hendes  blege  Aasyn  var 
nu  Ungdommens  Fylde  og  Friskhed  næsten  ganske 
vegen.  Trækkene  vare  skarpe  og  Udtrykket  i  de 
store,  blaae  Øine  rørende  sørgmodigt. 

Hun  lignede  en  Moder,  der  sidder  tankefuld 
ved  sit  Barns  Grav.  Hun  sad  jo  ogsaa  i  Aanden 
ved  sin  Lykkes  Grav  og  sørgede. 

Pludseligt  hørte  hun  Fodtrin  paa  Stien,  som 
førte  forbi  den  Bænk,  hvorpaa  hun  sad ;  hun  saae 
sig  om  og  sprang  op,  idet  en  dyb  Rødme  foer 
over  hendes  Aasyn. 

Det  var  Georg  Reinfeldt,  der  kom  langsomt 
gaaende,  fordybet  i  sine  egne  Tanker.  Maaskee 
han  ikke  engang  vilde  bleven  hende  vaer,  hvis  hun 
var  bleven  roligt  siddende;  men  nu  havde  han 
faaet  Øie  paa  hende,  han  standsede,  slog  op  med 
Haanden  og  sagde:   »Rosa!« 

Han  gjenkjendte  hende  øieblikkeligt  til  Trods 
for  Sorgens  og  Sygdommens  hærjende  Spor  i  hendes 

Aasyn;  men  hendes  fine  Træk  havde  i  deres  ædle 
Form  en  Skjonhed,  som  var  umistelig,  og  af  hendes 
deilige  Øine  straalede  den  samme  rene  Kjærligheds 
Ild,  som  i  hans  Ungdom  havde  sat  hans  Hjerte  i 
Flamme. 

Og  hun  gjenkjendte  strax  hans  statelige  Skik- 
kelse, uagtet  han  med  Aarene  var  bleven  sværere 
og  hans  Ansigt  var  blevet  fyldigere.  Der  mødte 
hende  dog  et  nyt  og  pinligt  Syn  —  den  røde 
Skramme,  den  Rune,  som  Alexander  Dams  hevnende 
Klinge  havde  ridset  i  hans  før  saa  daddelfrie  Aasyn. 

Han  gik  hurtigt  hen  til  hende,  greb  hendes 
Haand  og  sagde: 

»Kjære  Rosa,  det  glæder  mig,  at  vi  dog  skulde 
mødes  en  Gang  endnu  i  dette  Liv  1 

Ved  Lyden  af  hans  Stemme  overvældede  Sinds- 
bevægelsen hende,  og  Taarerne  brød  frem. 

»Fat  Dig,  kjære  Rosa,«  sagde  han,  idet  han 
fik  hende  til  igjen  at  tage  Plads  paa  Bænken  og 
selv  satte  sig  ved  hendes  Side. 

Derpaa  spurgte  han  Rosa,  om  hun  var  alene 
ude  i  Skoven,  og  da  han  hørte,  at  Fanny  og  Karen 
vare  med,  sagde  han : 

»Naa,  det  gjør  jo  ikke  Noget;  jeg  er  her 
alene;  det  vil  sige,«  føiede  han  forlegent  til,  vi 
boe  paa  Klampenborg,  hvor  vi  have  indlogeret  os 
for  nogle  Uger.    Anton  har  været  hos  os  i  to  Dage.« 

Derpaa  taug  han  nogle  Øieblikke,  mens  Rosa 
ikke  vovede  at  løfte  Øinene  og  see  paa  ham;  men 
hans  Blik  hvilede  ufravendt  paa  hende. 

»Hvorledes  har  Du  det  egentlig?«  spurgte  han 
omsider.  »Anton  siger,  at  Du  i  den  sidste  Tid  ikke 
har  været  rask.« 

Hans  Stemmes  usikkre  Klang  røbede ,  hvor 
stærkt  Synet  af  hende  havde  rystet  ham.  Da  han 
ret  fik  seet  Græmmelsens  Spor  i  hendes  blege  Aa- 
syn.  tænkte  han  —  det  er  mit  Værk! 

Hun  forsøgte  at  smile  og  svarede: 

»Aa,  det  gaaer  nok  an!« 

»Rosa,«  udbrød  han  derpaa  i  stor  Sinds- 
bevægelse, »jeg  veed,  at  Du  har  tilgivet  mig;  men 
jeg  har  ikke  tilgivet  mig  selv.« 

»Tal  ikke  derom,«  svarede  hun  hurtigt,  »husk 
paa  — « 

»At  Tekla  nu  er  min  Kone?«  spurgte  han  i 
en  bitter  Tone.  »Det  kunde  ellers  nok  være  værdt 
blot  i  et  Par  Minutter  at  glemme  det!« 

»Det  maa  Du  ikke!«  svarede  Rosa,  idet  hun 
reiste  sig. 

Han  stod  op  og  sagde: 

»Du  vil  have,  at  jeg  skal  gaae  min  Vei?  Jeg 
kan  ikke  fortænke  Dig  deri;  Du  bryder  Dig  natur- 
ligviis  ikke  om  mig  mere,  og  det  er  jo  ogsaa  det 
Bedste.« 

Hun  stod  med  Hænderne  fast  knugede  og  saae 
paa  ham  med  et  taareblændet  Blik.  Han  stod  og 
ridsede  med  sin  Stok  i  Gruset,  saae  derpaa  op  og 
sagde: 

»Men  Anton  holder  af  os  begge  To.« 

Ja!  svarede  hun,  idet  hendes  Øine  straalede, 
og  et  kjærligt  Smiil  gled  over  hendes  L.uber. 

Det  Blik  og  det  Smiil  erindrede  Georg  Rein- 
fcldt  om  hans  lykkeligste  Dage;  han  havde  aldrig 
paa  nogen  anden  Kvindes  Læber  seet  et  Smiil,  der 
lignede  Rosas.  Han  drog  et  Suk,  rakte  hende 
Haanden  og  sagde : 

»Farvel,  Rosa 

»Farvel,  kjære  Georg!«  svarede  hun,  idet  hen- 
des Kinder  atter  blussede. 

Han  holdt  hendes  Haand  et  Øieblik  i  sin  og 
saae  hende  ind  i  Øinene  med  et  sorgmodigt  Blik. 
Saariedes  havde  han  aldrig  seet  paa  hende,  mens 
hun  var  hans  Hustru  —  jo,  maaskee  dog  den  Dag, 
da  han  sidste  Gang  kom  til  hende  i  deres  Hjem  i 
Rosted  og  sagde  hende  Farvel. 

For  at  kunne  paaskjønne  mig  maatte  han  miste 
mig,  tænkte  Rosa;  hvor  gaadefuldt  og  sørgeligt, 
men  vistnok  menneskeligt! 

Neppe  havde  han  sluppet  hendes  Haand ,  for 
en  lille  Jagtvogn  kom  rullende  forbi  ude  paa  Veien. 

Rosa  gjenkjendte  øieblikkelig  Livreet  og  Brø- 
strup,  og  hun  kunde  ikke  tage  feil  af,  hvem  den 
fyldige  Dame  med  de  mørke  Øine  i  Vognen  var. 
Teklas  Studsen  og  Vredesglimtet  i  hendes  Øine 
viste  Rosa,  at  hun  var  opdaget  og  gjenkjendt. 

Georg  Rcinfeldt  gik  hen  til  Vognen,  og  Rosa 
kunde  paa  Teklas  Minespil  see,  at  nogle  heftige 
Ord  bleve  vexlede  mellem  de  To,  men  i  en  dæmpet 
Tone,  saa  at  hun  Intet  kunde  hore. 

Han  steg  langsomt  ind  i  Vognen  og  satte  sig 
ved  Siden  af  Tekla,  hvis  funklende  Blik  og  spydige 
Smiil  viste,  hvor  ophidset  hun  var;  men  idet  Vog- 
nen igjen  satte  sig  i  Bevægelse,  tog  han  Hatten  af 
og  bøiede  sit  Hoved  til  Afsked  for  Rosa. 

Den  Hilsen  prægede  sig  dybt  i  Rosas  Erindring ; 
den  mindede  hende  om  de  Dage,  da  al  hans  Hu 
stod  til  at  vinde  hendes  Hjerte,  og  han  ved  enhver 
Leilighed  viste  hende  en  Ærbødighed ,  som  be- 
rusede hendes  Sind;  men  det  Blik,  han  nu  sendte 
hende,  var  dødt  og  haabløst. 

Rosa  blev  staaende  og  stirrede  efter  Vognen, 
som  rullede  bort  og  hurtigt  forsvandt. 

Det  forekom  hende  at  være  noget  Uvirkeligt, 
en  fæl  Drøm,  at  hun,  som  havde  tilintetgjort  baade 
hans  og  hendes  egen  Lykke,  sad  ved  hans  Side  og 
førte  ham  bort  med  sig. 

En  sikker  Følelse  sagde  hende,  at  hun  havde 
seet  ham  for  sidste  Gang  i  dette  Liv.  — 

Da  Fanny  og  Karen  nærmede  sig,  og  hun 
kunde  høre  deres  muntre  Stemmer,  foer  hun  sam- 
men og  gyste. 

»Hvor  Du  seer  bleg  ud,«  sagde  Fanny  til 
Rosa,  da  hun  med  Hænderne  fulde  af  Blomster 
nærmede  sig  Bænken;  »nu  har  Du  siddet  her  og 
er  bleven  kold;  der  ligger  Dit  Shavl  i  Græsset; 
hvor  tankeløst  af  mig  at  løbe  fra  Dig  og  blive  saa 
længe  borte!« 

»Kold?«    udbrød  Rosa,    idet   hun   bukkede   sig 

for  at  tage  sit  Shavl  op,  Heden  er  nærved  at 
kvæle  mig. 

Ja,«  sagde  Fanny,  »det  er  dog  en  deilig 
Sommerdag!  Jeg  haaber  ogsaa,  at  Du  ikke  kan 
have  havt  nogen  Skade  af  at  sidde  en  Stund  her  i 
Ro;  men  hvad  mig  angaaer,  Rosa,  da  er  jeg  lige 
som  beruset  af  Naturens  Deilighed;  det  er  gaaet 
mig  lige  som  et  Menneske,  der  i  Aar  og  Dag  ikke 
har  smagt  Viin  og  saa  paa  een  Gang  drikker  en 
heel  Flaske.« 

»Mig  ogsaa,'  svarede  Rosa;  »jeg  har  faaet 
Nok  —  for  min  ovrige  Levetid,  foiede  hun  til  ved 
sig  selv. 

Derpaa  gik  de  tilbage  til  Eremitagen  og  kjørte 
hjem. 


FJORTENDE  KAPITEL. 


Den  Krig,  Alexander  Dam  havde  bedet  til 
baade  i  sin  Morgen-  og  i  sin  Aftenbøn,  den  kom, 
før  han  eller  Nogen  havde  tænkt  sig  det  muligt. 

Som  en  Typhon  paa  en  solklar  Dag  hvirvlede 
først  i  Marts  Maaned  1 848  Efterretningen  om  Februar- 
revolutionen i  Paris  over  hele  Europa,  og  som  ramt 
af  et  elektrisk  Stød  rystede  snart  hver  Samfunds- 
bygning i  vor  Verdensdeel  og  knagede  i  sine  Fuger. 
Oprørets  Tønder  i  Hertugdømmerne  fængede,  og 
Krigen  brød  ud  i  lys  Lue    over   vort  Fædreneland. 

Alle  vaagnede  som  af  en  Dvale.  Saa  længe 
havde  man  nu  levet  i  Tryghed  og  stedse  tiltagende 
Velvære  og  mente,  at  Krig  og  Blodsudgydelse  var 
snart  en  Saga  blot.  Skjønt  og  løftende  havde 
Digterne  i  Fredens  Dage  sunget  om  Fædrene  og 
priist  deres  Bedrifter;  mange  skjønne  Løftets  Ord 
om  at  slægte  dem  paa  vare  lydte  fra  Folkets 
Læber,  og  der  fandtes  vel  dem,  der  tænkte,  at 
Ordene  havde  været  for  mange  og  for  fagre;    men 

nu,  da  Kravet  om  Daad  kom ,  viste  det  sig  dog, 
at  den  Sæd,  der  var  bleven  nedlagt  i  Hjerterne, 
havde  spiret  og  fæstet  dyb  Rod. 

De  Dvaske  vaagnede,  de  Letsindige  bleve 
grebne  af  Øieblikkets  Alvor,  kolde  Sjæle  bleve 
varme,  og  indskrumpede  Hjerter  udvidedes;  alt 
Kjevl  forstummede,  Nid  og  Nag  glemtes,  ja  al 
Standsforskjel  syntes  for  en  Stund  udvisket;  Sprade- 
basser bleve  til  Helte,  Egoister  til  Martyrer;  gjen- 
nem  hver  Sjæl,  den  være  nok  saa  lille  og  nok  saa 
dybt  hildet  i  Hverdagslivets  Smaalighed,  gik  Stor- 
hedens vældige  Pust;  og  hvad  end  Menneskene 
tænkte  og  følte  ved  det  Uventede  og  for  de  Vidt- 
skuende Ildevarslende,  som  den  nye  Tids  Aand 
førte  i  sit  Skjold,  enten  de  hilste  det  med  Jubel, 
eller  de  saae  til  det  med  Mistro  og  Frygt,  saa 
bøiede  i  dette  Øieblik  alle  Hjerter  sig  for  Fædrene- 
landskjærlighedens  stærke  Bud. 

En  Kjærlighedens  og  Samdrægtighedens  Aand 
gjennemglødede  hele  det  danske  Folk,  og  dette 
Vidunder,  som  intet  Fredens  Budskab  og  intet  nok 
saa  vægtigt  Viisdomsord  vilde  formaaet  at  frem- 
kalde, det  udrettede  Krigens  Valkyrie,  fordi  Folkets 
Hjerte  var  sundt  og  Kravet  til  Selvforsvar  uaf- 
viseligt. 

Ingen,  som  har  oplevet  dette,  og  i  hvis  Hjerte 
senere  Tiders  Ulykker  ikke  have  udslettet  hine  Be- 
givenheders dybe  Mærke,  vil  det  mangle  paa  For- 
staaelse  af  det,  som  nu  skal  fortælles. 

I  Alexander  Dam  traf  Krigsbudskabet  naturlig- 

viis  en  Mand  med  omgjordet  Lænd  og  Haanden 
paa  Sværdet.  At  han  gjenvandt  sin  Plads  i  Linien, 
var  blot  selvfølgeligt. 

Som  Dragonritmester  drog  han  med  sin  Eskva- 
dron  Syd  paa  fra  Aarhuus,  hvor  han  i  de  sidste 
Aar  havde  fæstet  Bo ;  men  ingen  Mand  i  hans  Kaar 
forlod  sin  Hustru  og  sin  Børneflok  med  saa  let  et 
Hjerte. 

Endelig,  just  som  hans  hele  Livsgjerning  fore- 
kom ham  at  have  været  frugtesløs  og  spildt,  naaede 
han  det  Maal,  han  havde  sigtet  efter  lige  fra  sine 
Drengeaar,  at  drage  mod  Fjenden  og  forsvare  sit 
Fædreneland. 

At  Fjenderne,  i  Følge  hans  Herkomst  endog- 
saa  i  national  Forstand ,  vare  hans  Landsmænd, 
voldte  ham  ikke  den  ringeste  Betænkelighed.  Det 
Modsatte  vilde  jo  ogsaa  været  besynderligt  paa  en 
Tid,  da  Edens  Hellighed  og  Troskab  mod  Kongen 
og  Fanen  formaaede  at  knytte  endogsaa  tydsk- 
talende  Mænd  til  den  danske  Sag. 

Kjærligheden  til  hans  Hustru  og  Børn  for- 
maaede ikke  at  dæmpe  Jubelen  i  hans  Hjerte. 
Hans  lyse  og  fortrøstningsfulde  Stemning  fik,  i  det 
Mindste  tilsyneladende,  Bugt  med  Juttas  Forknyt- 
hed. Hun  viste  i  Skilsmissens  Øieblik  Sjælsstyrke 
nok  til,  at  han  kunde  drage  bort  i  den  Tro,  at 
hun  dog  var  værdig  til  at  være  en  Soldats  Hustru. 

Rigtignok  flød  hendes  Taarer,  da  hun  en  smuk, 
klar  Foraarsdag  saae  hans  Hjelm  blinke  i  Morgen- 
solen, inden  den  forsvandt  bag  Bakkekammen  Syd 


for  Aarhuus;  men  det  mærkede  han  jo  Intet  til; 
og  hendes  Breve  til  ham,  mens  han  var  i  Felten, 
indeholdt  intet  Ord,  der  kunde  nedslaae  hans  Mod 

Paa  den  Maade  gavnede  Jutta  og  mange  Hu- 
struer og  Modre  foruden  hende  deres  Fædreneland. 
Hun  holdt  Hovedet  klart  og  tænkte  —  saaledes  er 
det  dog  bedst,  ogsaa  for  mig  selv,  hvad  der  end 
skeer.  Er  det  Guds  Villie,  at  vi  aldrig  mere  i  dette 
Liv  skulle  gjensee  hinanden,  saa  vil  han  med  et 
lettere  Hjerte  gaae  i  Doden,  og  for  mig  vil  Skils- 
missens Stund  staae  som  en  lys  Erindring  uden 
Mismodets  knugende  Skygge.  — 

Anton  Reinfeldt  drog  i  Felten  med  saa  trøstigt 
et  Mod  som  nogen  Yngling  af  alle  dem,  der  gik  i 
Krigen,  enten  i  Følge  deres  Kald  eller  frivilligt. 

Dog  havde  Skilsmissen  fra  hans  Moder  rystet 
ham  stærkt.  For  Rosa,  hvis  Kraft  Ulykken  havde 
nedbrudt,  var  der  i  Skilsmissens  Stund  ingen  Trøst, 
intet  Glimt  af  Haab.  Hun  tænkte,  at  hun  om- 
favnede sin  Søn  for  sidste  Gang,  og  at  Gud  nu  vilde 
tage  hendes  Livs  eneste  Glæde  fra  hende.  Dog 
var  der  Flere,  end  hende,  der  saae  Soldaterne 
marschere  bort  med  den  samme  knugende  Følelse, 
at  de  alle  vare  Dødens  visse  Bytte. 

Marschrouten  førte  Anton  Reinfeldts  Bataillon 
gjennem  Rosted ,  og  han  fik  Lov  til  at  gjore  en 
Afstikker  til  Ambæk. 

Modtagelsen  blev  fra  hans  Faders  Side  uventet 
livlig  og  oprømt.  Man  skulde  troet,  at  Georg  Rein- 
feldt i  Følge  sin  hele  Tænkemaade  vilde  misbilliget 

Krigen  og  kun  nødigt  lod  sin  eneste  Søn  og  Arving 
drage  i  Felten  og  vove  sit  Liv;  men  tvertimod; 
han  talte  derom  med  Glæde  og  Stolthed  og  spurgte 
Anton  saa  nøie  ud  om  Udrustningerne  og  om,  hvad 
han  havde  oplevet   paa  Marschen ,    at  Tekla  sagde : 

»Man  skulde  næsten  troe,  at  Du  paa  Dine 
gamle  Dage  selv  tænkte  paa  at  melde  Dig  til  Tje- 
neste og  rykke  i  Felten!« 

Den  røde  Skramme  i  Georg  Reinfeldts  Ansigt 
fik  forhøiet  Farve;  han  loe  tvungent  og  sagde: 

»Tak  for  Komplimenten!  Jeg  troede  ellers,  at 
jeg  befandt  mig  i  det,  man  kalder  sin  bedste  Alder, 
og  jeg  mærker  heller  ikke  Noget  til,  at  mine  fire 
og  fyrgetyve  Aar  genere  mig.« 

Tekla  havde  gjort  sin  lille  spydige  Bemærkning, 
fordi  Anton  ved  sin  Magt  til  altid,  naar  han  viste 
sig,  ganske  at  fængsle  sin  Fader,  vakte  hendes 
Jalousi. 

Hvad  Sagen  selv  angik,  da  følte  hun  sig  ganske 
rolig.  Hun  tænkte,  at  Maanen  før  vilde  falde  ned 
fra  Himlen,  end  at  hendes  magelige  Ægteherre 
skulde  vove  sig  til  en  slig  Bedrift.  Han  havde  ud- 
tømt sin  Patriotisme  og  sit  Heltemod  ved  at  gjøre 
et  temmelig  dybt  Greb  i  Pungen  og  offre  en  efter 
hendes  Mening  altfor  stor  Sum  paa  Fædrenelandets 
Alter. 

Dette  var  nu  i  og  for  sig  overraskende  nok. 
Der  udkrævedes  et  ikke  ringe  Mod  til  at  vove  en 
Dyst  med  Hendes  Naade,  naar  det  gjaldt  et  Angreb 
paa  den  Skat,  hun  rugede  over  for  at  sikkre  sig  et 

rigeligt  Udkomme  for  det  Tilfælde,  at  hun  skiride 
blive  Enke;  thi  om  Enkeappanagens  Lidenhed  havde 
hun  vidst  Besked,  allerede  inden  hun  blev  konfir- 
meret, og  i  en  modnere  Alder  droftet  dette,  sta 
vel  som  andre  Punkter  i  Erectionen,  med  sin  salig 
Onkel. 

Dog  havde  hun  ved  denne  Leilighed  givet  sig. 
Hun  vragede  ikke  Popularitet  og  tænkte,  at  det  i 
disse  revolutionære  Tider  kunde  være  klogt  nok  at 
bringe  nogle  frivillige  OrTre. 

Hendes  Mands  Navn  var  i  den  Anledning  blevet 
hæderligt  nævnet  i  Bladene;  derved  var  hans  For- 
fængelighed blevet  stillet  tilfreds,  og  hans  i  hendes 
Øine  næsten  komiske  Krigslyst  kunde  jo  blive  styret 
paa  samme  Maade,  ved  Bladenes  Beretning  om 
Krigens  Gang. 

At  Anton  Reinfeldt  drog  i  Felten,  var  naturlig- 
viis  en  Sag,  som  ikke  lod  hans  Stifmoders  Hjerte 
banke  en  Smule  hurtigere.  Skulde  han  falde,  saa 
vilde  Baronen  paa  Glumborg  blive  Arving,  og  Grev- 
skabet efter  hendes  Mands  Død  tilfalde  Stjernholms. 
Da  vilde,  hvis  hun  overlevede  sin  Mand,  hendes 
Stilling  blive  langt  behageligere,  end  om  Rosas  Søn 
levede  og  blev  sin  Faders  Efterfølger. 

Slige  Tanker  meldte  sig  naturligt  hos  hende. 
Hun  havde  fra  sit  Standpunkt  gyldig  Grund  til  at 
mene,  at  Ingen  vilde  kunne  bebreide  hende,  om 
hun  ingen  Taarer  fældede,  om  Anton  Reinfeldt  lod 
sit  Liv.  Hans  uovervindelige  Modvillie  imod  hende 
havde  ganske  tillukket  hendes  Hjerte. 

Hun  vilde  da  heller  ikke  rørt  en  Haand  eller 
aabnet  sin  Mund,  om  hun  derved  havde  kunnet 
holde  ham  tilbage.  Dette  var  nu  ogsaa  selvfølgelig 
i  hvert  Fald  ugjørligt;  Anton  Reinfeldt  var  i  Tje- 
nesten og  kunde  ikke  uden  Skam  forlade  Fanen  i 
det  Øieblik,  da  en  Krig  brød  ud. 

Det  undrede  hende  derfor  heller  ikke,  at  Antons 
Fader  ikke  gjorde  noget  Forsøg  paa  Sligt;  men 
det  var  hende  nok  lidt  paafaldende,  at  han  ikke 
blot  slet  ikke  beklagede  den  Nødvendighed,  som 
satte  hans  eneste  Søns  og  Arvings  Liv  i  Fare,  men 
endogsaa  syntes  at  glæde  sig  over  den. 

Det  er  ogsaa  Forfængelighed,  tænkte  hun,  og 
ikke  Andet;  thi  hun,  som  i  gamle  Dage  altid  havde 
været  rede  til  at  undskylde  Georg  Reinfeldts  Svag- 
heder, hun  var  nu  bleven  hans  strengeste  Dommer. 
Hun  havde  forlængst  mærket,  at  det  dog  ikke  var 
lykkedes  hende  at  faae  fast  Hold  i  hans  Hjerte,  og 
hendes  før  saa  ømme  Lidenskab  lignede  nu  meest 
en  Tyrans  Utaalmodighed  over  sin  Slaves  Opsæt- 
sighed og  Rænker. 

Der  havde  dog  viist  sig  et  Glimt  af  Haab  om 
en  bedre  Forstaaelse  og  et  kjærligere  Samliv  mellem 
hende,  hendes  Mand  og  hendes  Stifsøn,  og  det  var 
dengang  Anton  Reinfeldt  lod  mærke  nogen  Til- 
bøielighed  for  Sophie  Stjernholm. 

En  Forbindelse  mellem  disse  To  maatte  sikkert 
have  bragt  Anton  i  et  mere  intimt  Forhold  til  hans 
Stifmoder.  Dette  Valg  vilde  virket  forsonende  paa 
hende,   og   gjennem   den   elskværdige,    unge    Dame 


469 

selv  vilde  hun  faaet  Haand  i  Hanke  med  sin 
Stifsøn. 

Sophie  Stjernholm  var  bleven  en  stadig  Gjest 
paa  Ambæk,  og  Anton  traf  hende  der  ogsaa  nu, 
men  uden  at  Synet  af  hende  lod  til  at  gjøre  noget 
Indtryk  paa  ham.  Hun  lod  derimod  til  at  være 
meget  bevæget  ved  Tanken  om,  at  han  skulde 
drage  i  Krig,  og  hun  havde  Ondt  ved  at  skjule 
det.  At  denne  indtagende  unge  Pige  ikke  for- 
maaede  at  vinde  Anton  Reinfeldts  Hjerte,  var  Tekla 
en  Gaade. 

Hun  opgav  imidlertid  ikke  Evret.  Uden  at 
bryde  sig  om,  at  hun  maaskee  derved  forkvaklede 
sin  unge  Slægtnings  Liv,  gjorde  hun  Alt  for  at 
bestyrke  hende  i  den  Tro,  at  hun  dog  tilsidst  vilde 
blive  Grevinde  Reinfeldt. 

Hun  gav  hende  et  Indblik  i  den  Rolle,  hun 
selv  havde  maattet  spille  for  at  naae  Maalet,  og 
forsøgte  at  bibringe  hende  Forstand  paa  den  Konst 
at  beherske  Mændene.  Heller  ikke  undlod  hun  at 
indgive  sin  Niece  Selvtillid  ved  at  gjøre  hende 
smaa  Komplimenter  for  hendes  smukke  Ydre,  roste 
hendes  friske  Teint,  hendes  blaae  Øines  Glands  og 
hendes  rige,  lysebrune  Haar. 

Men  hun  mærkede  snart,  at  den  unge  Pige 
hørte  til,  hvad  hun  kaldte  den  sentimentale  Genre. 
Hun  havde  mere  Hjerte,  end  Hoved,  mere  Følelse, 
end  Energi;  og  tillige  viste  hun  en  bedrøvelig  Lige- 
gyldighed   for   Livets  materielle  Anliggender;    men 

dette  havde  Tekla  let  ved  at  tilgive  hende,  thi  det 
vilde  jo  sikkre  hende  Magten  over  hende. 

Nei,  den  egentlige  Anstødssteen,  det  var  Antons 
Upaavirkelighed  og  haardnakkede  Modvillie  mod 
hende  og  Alt,  hvad  der  kom  fra  hende.  Hun  fik 
at  fornemme,  at  Sønnen  var  af  et  andet  Stof,  end 
Faderen. 

Med  Harme  tænkte  Tekla  nu  derpaa,  og  da 
hun,  siddende  i  sit  Kabinet,  saae  sin  Mand  gaae 
ude  i  Haven  med  Anton,   sagde  hun  til  sin  Niece: 

»See.  det  bliver  jo  længere,  jo  værre!  Ikke  saa 
snart  er  Anton  her,  før  de  begge  To  søge  bort  fra 
os  og  stikke  Hovederne  sammen.« 

»Det  er  dog  begribeligt,«  vovede  Sophie  Stjern- 
holm at  svare,  »at  de  under  saa  alvorlige  Omstæn- 
digheder og  lige  før  de  skulle  skilles,  have  Meget 
at  tale  med  hinanden  om.« 

»Jeg  gad  dog  vidst,  hvad  det  er,«  sagde  Tekla, 
idet  hun  stirrede  efter  dem,  og  hun  saae  dem  begge 
forsvinde  i  Skoven.  — 

Georg  Reinfeldt  var  i  en  usædvanlig  bevæget 
Stemning.  Anton  forstod  først  slet  ikke  sin  Faders 
Mening  med  de  følsomme  Udbrud,  han  fremkom 
med,  og  som  hos  ham  vare  en  stor  Sjeldenhed. 

»Hvor  her  dog  er  deiligt  paa  Ambæk,«  sagde 
han,  idet  han  standsede  paa  det  Sted,  hvor  Haven 
slap,  og  Skoven  begyndte. 

Der  var  en  af  de  smukkeste  Udsigter  over 
Havens  lavere  Buskadser  til  Stranden  og  Skovpynten 
paa  den  anden  Side  af  Bugten. 

Her,  føiede  han  til  med  et  Suk,  .kunde  jeg 
levet  meget  lykkeligt  I 

Anton  saae  lidt  sk)-  til  sin  Fader;  han  vidste 
ikke,  hvad  han  skulde  svare  derpaa. 

»Og  der  have  vi  Ambæk-Bogen,  vor  gode, 
gamle  Ven,«  vedblev  Georg  Rcinfeldt  og  saae  hen 
til  et  mægtigt  Træ,  som  stod  lidt  derfra  med  en 
Bænk  under.  »Den  maa  Du  aldrig  lade  hugge 
om,   Anton  1 

»Men,  kjære  Fader,«  svarede  Anton,  »der  vil 
vist,  haaber  jeg,  gaae  mange  Aar,  inden  jeg  lader 
hugge  i  vore  Skove,  om  det  nogen  Sinde  falder  i 
min  Lod.  Der  vilde  være  mere  Mening  i,  at  jeg 
rettede  den  Bøn  til  Dig,  jeg  som  nu  gaaer  i  Krig 
og  lige  saa  godt  kan  blive  der,  som  vende  tilbage. 
Jeg  har  ogsaa  den  gamle  Bog  kjær.« 

»Aa  ja,«  svarede  hans  Fader,  »det  har  Du  vel; 
fordi  den  er  gammel  og  smuk,  Parkens  Stolthed; 
men  jeg  har  en  bestemt  Grund  til  at  elske  den. 
Kom,  lad  os  gaae  hen  og  sætte  os  paa  Bænken, 
saa  skal  jeg  sige  Dig  det.« 

Det  gjorde  de  da,  og  han  fortalte  nu  Anton, 
at  han  her  havde  tilbragt  et  af  de  lykkeligste  Øie- 
blikke  i  sit  Liv. 

For  første  Gang  fik  Anton  et  Indblik  i  For- 
holdene, som  de  havde  været  i  hans  Forældres  For- 
lovelsestid.  Han  fik  en  Beskrivelse  af  den  sidste, 
store  Dinee,  som  hans  Bedstefader  havde  givet,  og 
en    Forestilling   om,    hvorledes    hans   Fader    havde 

l   til  Mode,    mens    han  var  hemmeligt  forlovet. 

»Da  vi  havde  drukket  Kaffe  i  Dianapavillonen,« 
sagde  han,  »og  vi  gik  hjem  i  Skumringen,  søgte  Din 
Moder  og  jeg  her  hen,  og  her  sade  vi,  usete  af 
Alle  og  tæt  omslyngede  i  nogle  Øieblikke.  Derfor 
er  Ambæk-Bøgen  bleven  mig  saa  kjær,  og  under- 
tiden, naar  jeg  var  meget  forknyt,  saa  gik  jeg  herud 
og  sad  her  og  tænkte  paa  Din  Moder.« 

»Kjære  Fader!«   udbrød  Anton  bevæget. 

»Du  forstaaer  naturligviis  ikke,  hvorfor  det  gik 
os,  som  det  gjorde,«  vedblev  Georg  Reinfeldt  hef- 
tigt; »og  jeg  vil  sige  Dig,  at  nu  har  jeg  i  saa 
mange  Aar  tænkt  derover,  uden  at  jeg  er  kommen 
til  Ende  dermed.« 

Han  taug  et  Øieblik  og  sagde  derpaa: 

»Naturligviis  var  Feilen  væsentligt  min;  men 
Omstændighederne  vare  ogsaa  vanskelige,  meget 
vanskelige  1  Det  er  vel  at  slippe  lovlig  nemt  derfra, 
men  undertiden  fristes  jeg  til  at  tænke  —  saaledes 
maatte  det  gaae;  det  kunde  ikke  ende  ander- 
ledes.« 

»Det  er  muligt,  at  Du  har  Ret,«  svarede  An- 
ton usikkert. 

»Men,«  vedblev  hans  Fader,  »jeg  vil  nødigt 
have,  at  Du,  Anton,  skal  komme  til  at  bøde  for 
mine  Feil;  og  derfor  vil  jeg  sige  Dig  een  Ting. 
Naar  Du  gifter  Dig,  saa  lad  ene  og  alene  Hjertet 
raade ;  men  det  forstaaer  sig ,  Dit  Valg  er  ind- 
skrænket til  Din  egen  Stand.« 

»Jeg  tænker  aldeles  ikke  paa  at  gifte  mig,« 
svarede  Anton  heftigt. 

Jeg  troer  dog,  at  Du  har  været  nærved  i  det 
Mindste  at  tænke  paa  at  forlove  Dig.  Tekla  har 
kyst  Dig  bort  ved  sine  Intriguer;  bryd  Dig  ikke 
om  hende!  Sophie  er  en  god  Pige  og  holder  af 
Dig,  men  for  Øieblikket,  foiede  han  bittert  til, 
-er  hun  rigtignok  i  slette  Hænder.  Tænk  dog 
paa  hende,  naar  Du,  som  jeg  haaber  til  Gud, 
lykkelig  og  vel  er  vendt  tilbage  fra  Felten. 

Anton  lyttede  i  stor  Sindsbevægelse  til  dette 
faderlige  Raad;  en  Stemme  i  hans  Hjerte  sagde 
ham,  at  det  var  et  godt;  men  af  hvor  stor  Interesse 
denne  Sag  end  var  for  ham  selv,  oversaae  han  dog 
ikke  det  Paafaldende  i,  at  hans  Fader  valgte  dette 
Øieblik  til  at  give  ham  det. 

Dette  og  hvad  Georg  Reinfeldt  havde  sagt  om 
at  lade  Ambæk-Bogen  staae,  maatte  hos  hans  Son 
vække  en  Formodning  om,  at  han  tænkte  paa  sin 
Død  som  nærforestaaende ;  men  dertil  var  der  ingen 
rimelig  Grund. 

Vistnok  havde  Anton  bemærket,  at  hans  Fader 
i  de  senere  Aar  i  fiere  Menseender  havde  forandret 
sig.  Han  var  bleven  noget  ligegyldig  og  sløv, 
mindre  omhyggelig  for  sit  Ydre,  Intet  morede  ham 
og  Forretninger  trættede  ham;  men  alligevel  lod 
det  til ,  at  hans  Helbred  aldrig  havde  været  bedre, 
end  nu. 

Dog  maatte  Anton  troe,  at  Alt  ikke  var,  som 
det  skulde  være,  og  derfor  spurgte  han  nu  sin 
Fader,  om  han  ikke  befandt  sig  vel,  eller  der  var 
Noget,  der  tyngede  paa  hans  Sind- 

Georg  Reinfeldt  saae  først  til  sin  Søn  med  et 
af  sine  gamle,  tilslørede  Blikke;  men  pludseligt  op- 
klaredes hans  Aasyn,  Udtrykket  blev  aabent,  og 
han  sagde: 

»Lad  gaae,  jeg  vil  sige  Dig,  Anton,  hvad  jeg 
har  i  Sinde.  Om  nogle  Dage  følger  jeg  efter  Dig 
og  melder  mig  til  Tjeneste.« 

»Men  Fader  dog!«  udbrød  Anton,  i  høieste 
Grad  forbauset. 

»Tal  ikke  derom,«  sagde  Georg  Reinfeldt  strax 
derpaa,  »Tekla  maa  ikke  faae  det  at  vide,  før  jeg 
er  afsted.« 

Hvor  ung  Anton  Reinfeldt  end  var,  saa  følte 
han  sig  dog  slaaet  af  den  skrigende  Modsætning 
mellem  det  Mod,  hans  Fader  viste  ved  at  ville 
drage  i  Felten,  og  den  moralske  Feighed,  der  laae 
i,  at  han  ikke  turde  sige  det  til  sin  Kone. 

»Hvad  i  al  Verden,«  spurgte  Anton,  idet  han 
skiftede  Farve,  »har  dog  givet  Dig,  kjære  Fader, 
Lyst  til  —  til  — « 

»Til  at  smide  Slobrokken  og  trække  i  Uni- 
formen?« spurgte  Antons  Fader,  idet  han  smilte 
bittert.     »Kan  Du  ikke  gjette  det?« 

Da  Anton  blot  saae  spørgende  paa  sin  Fader, 
sagde  denne: 

»jeg  vil  ikke  gjøre  mig  bedre,  end  jeg  er, 
Anton  1  Det  er  nok  muligt,  at  der  har  rørt  sig 
noget  i  mit  Hjerte  af  det,  som  i  disse  Dage  har 
grebet  alle  danske  Mænd;  men  —  naa,  naar  Du 
endelig   vil  vide  det,    saa   har  jeg  tænkt,    at   dette 

vilde  være  en  ret  smuk  Maade  for  mig  til  at  komme 
ud  af  min  Elendighed. 

Ja,  vedblev  han,  idet  han  sprang  op  og  saae 
paa  sin  Son  med  et  mørkt  Blik,  det  er  Sand- 
heden, Anton!  Jeg  kan  ikke  udholde  dette  Liv 
længere.  Du  mener,  at  Du  kjender  Din  Stifmoder, 
men  det  gjør  Du  ikke;  hun  har  en  Maade  at  boie 
Alt  og  Alle  under  sin  Villie,  som  Du  ingen  Fore- 
stilling kan  have  om.  Jeg  kunde  maaskee  sætte 
hende  ud  af  Huset,  og  mere  end  een  Gang  har  jeg 
tænkt  paa  at  forlade  hende ,  men  den  Slags  Ting 
gjør  man  ikke  gjerne  to  Gange,  Anton;  hamle  op 
med  hende  derimod,  det  kan  jeg  ikke;  jeg  har 
prøvet  derpaa,  men  jeg  kommer  altid  til  Kor 

»Men,  kjære  Fader,«  udbrød  Anton,  dybt 
rystet  ved  at  høre  denne  Tilstaaelse ,  hvorledes 
skal  det  da  gaae,  naar  Du  vender  tilbage  fra  Fel- 
ten og  Du  maa  begynde  paa  den  gamle  Elendig- 
hed forfra?« 

Den  Tid,  den  Sorg,«  svarede  Antons  Fader, 
»lad  os  nu   forst  sec,  om  jeg  vender  tilbage 

Fader,«  sagde  Anton  efter  et  Øiebliks  Taus- 
hed,  »Du  gjor  Dig  ringere,  end  Du  er!  Alt,  hvad 
Du  har  gjort,  siden  Oprøret  brød  ud,  viser,  at  Du 
elsker  Dit  Fædreneland. 

»Ved  Gud  gjør  jeg  saa/  svarede  Georg  Rein- 
feldt;  »jeg  vidste  det  ikke  rigtigt  for,  men  nu  veed 
jeg  det.  Dog  er  det  ikke  rimeligt,  at  min  Pa- 
triotisme vilde  været  stærk  nok  til  at  drive  mig  fra 
Huus  og  Hjem.     Naar  Din  Moder  havde  været  her 

som  min  Hustru,  saa  vilde  jeg  dog  vel  bleven  ved 
Hjemmet;  men  lige  meget,  hvad  jeg  drives  til  af 
Lede  til  Hjemmet,  det  gaaer  jeg  dog  nu  til  med 
Lyst;  er  Du  saa  tilfreds?« 

Efter  at  de  endnu  en  Stund  havde  talt  med 
hinanden  om  Sagen,  sagde  Anton: 

»Bliv  ikke  vred,  fordi  jeg  siger  det,  Fader, 
men  jeg  synes  ikke,  det  gaaer  an,  at  Du  skjuler 
Sagen  for  Din  Kone.« 

»Jeg  forstaaer  Dig  nok,«  svarede  Georg  Rein- 
feldt  med  et  betegnende  Smiil.  »Du  mener,  at  det 
er  et  uværdigt  Kujonen  af  mig;  men  Bomber  og 
Granater  ere  ingen  Ting  mod  en  Dyst  med  hende ; 
og  for  hende  gjelder  det  et  Grevskab!« 

»Der  troer  jeg  dog,  at  Du  gjør  hende  Uret, 
Fader,«  svarede  Anton,  idet  han  for  første  Gang 
tog  sin  Stifmoder  i  Forsvar;  »hun  holder  virkelig 
af  Dig.« 

»Gud  frie  Dig,  min  Søn,  for  en  saadan  Kjær- 
lighed!«  udbrød  Antons  Fader. 

»Imidlertid,«  sagde  han  noget  efter,  »Du  har 
maaskee  dog  Ret  i ,  at  jeg  bør  forberede  hende ; 
jeg  vil  gjøre  det  i  Din  Nærværelse,  saa  kan  Du 
see  Virkningen.« 

Da  de  gik  hjem,  sagde  han  til  Anton: 

»Det  har  gjort  mig  godt,  min  Søn,  at  tale 
ganske  aabenhjertigt  med  Dig.  Dog  vilde  jeg  ikke 
gjort  det,  hvis  ikke  det  forestod,  som  Du  nu  veed. 
Man  kan  jo  ikke  vide,  om  dette  ikke  bliver  vor 
sidste  fortrolige  Samtale    i    dette  Liv.      Skulde   jeg 

overleve  Dig,  saa  vil  det  gjøre  mig  godt  at  tænke 
paa,  at  jeg  har  udost  mit  Hjerte  for  Dig;  thi  Du 
er  den  Første  og  bliver  ogsaa  den  Sidste,  hvem 
jeg  viser  en  saadan  Tillid;  men  det  kan  jo  nok 
være,  at  hvis  Du  overlever  mig,  saa  vil  Bænken 
ved  Ambækbøgen  ikke  vække  ubetinget  glædelige 
Erindringer  hos  Dig. 

»Jo,  Fader,«  svarede  Anton  bevæget;  »ofte 
har  jeg  ønsket  at  kunne  tale  med  Dig,  som  det  er 
skeet  i  Dag;  men  jeg  haaber,  at  Gud  lader  os 
begge  leve,  saa  at  det  ikke  bliver  sidste  Gang. 

Det  er  underligt  nok,  sagde  Georg  Reinfeldt, 
idet  han  standsede  og  saae  alvorsfuldt  paa  sin  Søn, 
>men  det  har  jeg  saa  Ondt  ved  at  tænke  mig;  jeg 
har  en  Forudfølelse  af,  at  den  vistnok  ufortjente 
Ære,  at  døe  for  mit  Fædreneland,  skal  falde  i  min 
Lod;  og  jeg  vilde  egentlig  Intet  have  derimod, 
hvis  jeg  kunde  faae  en  rask  Kugle,  som  i  en  Fart 
gjorde  Ende  paa  Historien.« 

De  gik  langsomt  videre,  idet  han  sagde: 
^Det  vilde  dog  vel  være  altfor  tankeløst  slet 
ikke  at  see  den  anden  Mulighed  i  Øinene,  at  jeg 
kan  komme  levende  derfra.  I  saa  Fald  og  forud- 
sat, at  Du  ogsaa  er  i  Live,  saa  hjelp  lidt  til  at 
gjøre  Livet  taaleligt  for  mig!  Jeg  veed  ikke,  om 
det  vilde  kunne  mildne  Teklas  Sind,  at  jeg  for 
Exempel  kom  hjem  med  et  Træbeen ;  men  sand- 
synligt er  det  ikke.  Jeg  vil  bede  Dig  om  for  min 
Skyld  at  være  lidt  mere  imødekommende  imod 
hende.      Hun   har  virkelig   sine  gode  Sider,    og  det 

er  muligt,  at  jeg  vilde  været  i  Stand  til  at  paa- 
skjønne  dem,  hvis  hun  ikke  erindrede  mig  om,  hvad 
jeg  angrer  saa  dybt.« 

Anton  lovede  ikke  blot  i  Fremtiden  at  ville 
opfylde  sin  Faders  Ønske,  men  han  gjorde  det 
strax. 

Tekla  studsede,  da  hun  mærkede  en  kjendelig 
Forandring  i  hans  Væsen,  men  om  hun  end  mod- 
tog hans  Tilnærmelse  med  Mistro ,  saa  imødekom 
hun  ham  dog,  og  Sophie  Stjernholm  kunde  under 
Resten  af  hans  Ophold  paa  Ambæk,  som  i  det 
Hele  kun  varede  sex  Timer,  glæde  sig  ved  nogle 
Glimt  af  Kjærlighedens  Solskin. 

I  en  uventet  god  og  harmonisk  Stemning  sam- 
ledes de  ved  Middagsbordet;  kun  Georg  Reinfeldt 
selv  var  alvorlig  og  ordknap.     Endelig  sagde  han : 

»Tekla,  jeg  troer,  at  jeg  følger  Anton  til  Kol- 
ding.« 

»Gud,«  udbrød  hun,  »hvad  vil  Du  dog  der? 
Der  er  jo  vist  ikke  til  at  være  for  Indkvartering.« 

»Jo,«  sagde  Georg  Reinfeldt,  »jeg  kan  dog 
nok  have  Lyst  til  at  see,  hvorledes  det  gaaer  An- 
ton. Maaskee  følger  jeg  med  Hæren  for  —  for  at 
see  lidt  paa  Krig.« 

»Det  gjør  Du  ikke,  Georg!«  udbrød  Tekla 
heftigt  og  virkelig  forskrækket. 

»Naa,  naa,  bliv  nu  bare  ikke  saa  hidsig,«  sva- 
rede han,  idet  han  vexlede  et  Blik  med  Anton. 
»Vi  kunne  jo  tales  nærmere  ved  derom  i  Morgen.« 

Tekla  taug;    men   det   stod  tydeligt   at  læse   i 

hendes  Øine,  at  hvis  hendes  Mand  fastholdt  sit 
Forsæt  og  vilde  udsætte  sit  Liv  for  Fare,  saa  ven- 
tede der  ham  sikkert  noget  af  det,  der  i  hans  Øine 
var  værre,  end  Bomber  og  Granater,  maaskee  med 
en  Tilsætning  af  den  Kjærlighed,  han  havde  bedet 
Gud  frie  sin  Søn  for. 

Anton  forlod  derfor  Hjemmet  og  drog  Syd 
paa  temmelig  overbeviist  om,  at  det  ikke  vilde 
lykkes  hans  Fader  at  slippe  bort. 


FEMTENDE  KAPITEL. 


Den  Bataillon,  ved  hvilken  Anton  Reinfeldt 
gjorde  Tjeneste,  hørte  til  det  nørrejydske  Korps's 
Avantgarde,  som  den  2den  April  rykkede  ind  i 
Aabenraa. 

Her  forblev  han  et  Par  Dage,  indtil  Hoved- 
kvarteret indtraf  til  Aabenraa,  og  Avantgarden  blev 
skudt  længere  frem  Sønder  paa.  I  denne  Mellem- 
tid rykkede  Alexander  Dam  med  sin  Eskvadron 
gjennem  Byen,  hvor  han  indtraf  henad  Aften  og 
forblev  om  Natten. 

Da  han  i  Skumringen  slentrede  ned  ad  Gaden, 
var   Anton  Reinfeldt   en   af  de   første,    han    mødte. 

»Ei,  Anton,  er  Du  deri«  sagde  han  og  trykkede 
hans  Haand.      »Hvor  gaaer  det?« 

»Udmærket,  Onkel,«  svarede  Anton  livligt. 
»Veed  Du,  at  Oprørerne  have  sat  sig  fast  ved  Bov? 
Bare  de  blive  der,  indtil  vi  komme !  Det  gaaer  for- 
bistret langsomt  med  Fremrykningen.« 

»Det  fornøier  mig,  at  Du  har  Lyst  til  at  gaae 

paa,  svarede  Dam;  mine  Fingre  kløe  ogsaa  efter 
Slesvigholstenerne,  cle  Forrædere!  Det  vilde  vel 
være  en  smal  Sag  at  jage  det  Pak,  som  staaer  i 
Bov,  fra  hinanden;  men  jeg  antager,  det  gjelder 
ikke  at  kyse  dem  for  tidligt.  Vilde  det  ikke  være 
bedre,  om  vi  tog  Oprørsarmeen  i  Flensborg  i  Flanken 
o^  fangede  det  hele  Kram? 

»Naturligviis!«    svarede  Anton. 

»Jeg  forestiller  mig,  at  det  er  Meningen,  ved- 
blev Dam,  men  saa  maae  vi  vente,  indtil  vi  have 
vor  hele  Styrke  samlet.  Godt  er  det  da,«  føiede 
han  til  med  et  humoristisk  Smiil,  at  vi  ikke  have 
saadant  et  ungt  Bruushoved,  som  Dig,  til  kom- 
manderende General  1 

Anton  loe,  og  de  fulgtes  nu,  passiarende  med 
hinanden,  til  hans  Kvarteer,  hvor  Dam  gik  ind 
med,  slog  sig  til  Ro  og  tændte  sin  Feltpibe. 

Da  han  fik  at  vide,  at  Anton  paa  Nedmarschen 
havde  været  inde  paa  Ambæk,  spurgte  han: 

»Naa,  hvad  sagde  Papa  til,  at  Du  maa  med 
og  vove  Din  Pelts?« 

-Ikke  Andet  end  Godt,«  svarede  Anton;  »han 
var  glad  og  stolt  derover. 

»Naa,  det  var  bravt!«   sagde  Dam. 

»Fader  har  forandret  sig  meget,«  vedblev 
Anton  i  en  bevæget  Tone  og  saae  op  med  et 
udtryksfuldt  Blik. 

Det  er  ganske  hans  Moders  prægtige  Øine, 
tænkte  Dam. 

»Jeg  havde  en  lang,  fortrolig  Samtale  med  ham,« 

sagde  Anton  videre,  men  holdt  saa  inde,  idet  han 
pludseligt  kom  i  Tanker  om,  at  han  ikke  burde 
robe  Samtalens  Indhold  for  Nogen. 

Men  da  Dam,  som  naturligt  var,  spurgte,  hvad 
de  da  havde  talt  om,  maatte  han  jo  svare  Noget 
og  sagde  derfor: 

»Fader  er  bleven  en  ivrig  Patriot;  han  tænkte 
saamænd  endogsaa  paa   at  melde  sig  til  Tjeneste.« 

»Saa — aa  ?«  udbrød  Dam  med  et  tvivlende 
Smiil.  »Naa,  det  var  vel  heller  ikke  Andet,  end 
en  Tanke.« 

»Jeg  troer  alligevel,  at  det  var  hans  Alvor,« 
svarede  Anton  og  tilføiede  forlegent:  »men  han 
driver  det  vel  neppe  igjennem ;  min  Stifmoder  lod 
til  at  være  meget  imod  det.« 

» Naturlig viis,«  svarede  Dam;  »men  hun  be- 
høver vist  ikke  at  være  bange  for  det.  Hvorfor 
skulde  Din  Fader  ogsaa  gaae  i  Krig?  Ingen  kan 
bebreide  ham,  at  han  bliver  hjemme;  det  har  ikke 
været  Andet,  end  et  Mundsveir,   Anton!« 

Anton  turde  ikke  give  nærmere  Forklaring  og 
førte  derfor  Samtalen  over  paa  andre  Ting;  men 
den  gik  snart  i  Staa,  da  Dam  var  træt  af  sit  Dags 
ridt;  og  han  vilde  just  reise  sig  for  at  gaae  til  sit 
Kvarteer,  da  Døren  gik  op,  og  Georg  Reinfeldt 
viste  sig  i  den. 

»Fader!«    raabte  Anton  og  sprang  op. 

Dam  blev  siddende  og  stirrede  forbauset  paa 
sin  Svoger;  Reinfeldt  var  i  Uniform,  klædt  som 
menig  Dragon. 

»Naa  Dam,  er  Du  der?«  sagde  han  paa  sin 
lette  og  elskværdige  Maade,  der  levende  erindrede- 
hans  Ungdomsven  om  fordums  Dage. 

Dam  rakte  sin  Haand  frem;  den  blev  modtaget 
og  trykket  med  Varme.  Ved  Synet  af  Uniformen 
vaagnede  den  gamle  kammeratlige  Følelse  i  Alex- 
ander Dams  Hjerte,  men  han  saae  dog  endnu  ud 
som  en  Mand,  der  neppe  kan  troe  sine  egne  Øine. 

Reinfeldt  omfavnede  og  kyssede  sin  Søn  og 
tog  Plads  ved  hans  Side,  idet  Dam  sagde: 

Saa  Du  gaaer  virkelig  med,  Reinfeldt?  Det 
glæder  mig  min  Sjæl,  men  det  forundrer  mig  dog 
uhyre.« 

»Hvorfor  det?«   spurgte  Reinfeldt  lidt  skarpt. 

»Ih,  det  er  jo  ligefrem,«  svarede  Dam.  En 
Mand  i  Din  Stilling   —  og  som  Menig?« 

»Paa  en  Maade  ja,«  sagde  Reinfeldt.  »Jeg 
kunde  ingen  Kommando  faae  strax,  og  saa  tænkte 
jeg,  at  det  kunde  være  ret  smukt,  at  jeg  begyndte 
fra  neden  af;  men  jeg  er  rigtignok  Frivillig  og  i  en 
exceptionel  Stilling.  Jeg  er  en  Løsgænger  og  har 
Lov  til  at  slutte  mig  til  hvilket  Regiment,  jeg  finder 
for  godt  —  om  man  da  ikke  vrager  mig.« 

»Det  har  ingen  Nød,«  sagde  Dam,  der  saae  ud 
som  om  et  eller  andet  Spørgsmaal  brændte  ham 
paa  Tungen. 

»Jeg  har  i  Sinde,'    vedblev  Reinfeldt,    »at  søge 
hen,  hvor  der  er  Noget  at  gjøre.     Jeg  skulde  ikke 
have  Noget  imod   at  slaaes  under  Din  Komm 
Dan  1 

»Reinfeldt!«    udbrød  Dam  bevæget. 

»Og  saa,«  føiede  Reinfeldt  til,  »kunde  det  jo 
blive  meget  fornøieligt,  om  vi  kunde  faae  Held  til 
at  slaae  et  Slag  sammen  mod  Tydskerne ;  det  er 
dog  bedre,  end  om  vi  havde  gjort  det  af  med  hin- 
anden i  Riis  Skov,  ikke  sandt,  Dam?« 

»Paa  Ære  ja,«  svarede  Dam;  »men  siig  mig 
dog  engang,  Reinfeldt,  hvorledes  kom  det  over 
Dig  at  gaae  med?  Og  —  hvad  siger  Din  Kone 
til  det?« 

»Tekla,«  svarede  Reinfeldt,  idet  hans  Blik  blev 
mørkt,  »aa,  hun  sagde  Mere,  end  jeg  kunde  ud- 
holde at  høre  paa;  og  saa  endte  det  med,  at  jeg 
brød  over  Tvert  og  reiste  min  Vei  uden  Farvel  — 
der  var  ikke  Andet  at  gjøre,  Anton,«  vedblev  han, 
idet  han  vendte  sig  til  sin  Søn.  »Jeg  sagde  Dig 
det  jo  i  Forveien ;  det  vilde  været  bedre  for  hende 
og  gaaet  smukkere  og  behageligere  af,  om  jeg 
havde  slaaet  hende  en  lille  Plade,  saaledes  som  jeg 
først  havde  i  Sinde.« 

Han  er  og  bliver  dog  den  Gamle,  tænkte  Dam; 
men  det  viste  sig,  at  Reinfeldt  havde  læst  hans 
Tanke  i  hans  Øine.  Han  skiftede  Farve,  den  røde 
Skramme  traadte  tydeligt  frem,  og  han  udbrød: 

»Skal  jeg  sige  Dig,  hvad  Du  tænkte,  Dam? 
Saa  —  nu  er  han  min  Sjæl  ogsaa  løbem  fra  sin 
anden  Kone!    Ikke  sandt?« 

»Naa,  Reinfeldt,«  svarede  Dam,  uden  at  tabe 
Fatningen,  »dette  hersens  er  alligevel  en  ærefuld 
Desertion;   jeg  bør  vel  ikke  laste  Dig  for  den.« 

»Jeg  antog  ogsaa,  svarede  Reinfeldt  i  ni 
roligere  Tone,  at  Du  vilde  raisonnere  saaledes, 
naar  Du  fik  tænkt  Dig  lidt  om;  hvis  Du  da  ellers 
har  nogen  Forestilling  om,  hvad  jeg  har  maattet 
gaae  igjennem.  Jeg  har  feilet,  Dam,  det  veed  jeg, 
men  jeg  har  ogsaa  maattet  bode  haardt  derfor.« 

»De  Ord  ere  mig  Nok,«  svarede  Dam  i  en 
hjertelig  Tone  og  rakte  Reinfeldt  sin  Haand.  Nu 
er  jeg  Din  Ven  igjen,    for  Resten  af  mit  Liv.« 

Reinfeldt  trykkede  hans  Haand  og  sagde  med 
et  Udtryk  af  Oprigtighed  i  Blik  og  Tone,  som  ikke 
kunde  mistydes: 

Det  er  mig  som  en  Steen  fra  Hjertet,  Dam!~ 

»Mig  med,«  svarede  Dam;  »det  er  ikke  rart 
at  gaae  Døden  i  Møde  med  et  uopgjort  Regne- 
brædt.  i   — 

Da  de  to  Svogre  gik  alene  derfra  og  fulgtes 
ad  ned  ad  Gaden,  sagde  Reinfeldt: 

»Skulde  der  tilstøde  mig  Noget  i  Felten,  Dam, 
saa  tag  Dig  af  Anton!  Vel  er  han  ualmindelig  for- 
nuftig af  sin  Alder,  men  han  er  dog  ung  og  uer- 
faren ;  og  hvis  jeg  døer,  vil  han  komme  i  en 
vanskelig    Stilling. 

»Hjertens  gjerne,  om  jeg  lever,     svarede  Dam, 
>og  Anton  forlanger  Raad  og  Bistand  af  mig;  men 
det  vil  ellers  neppe  fattes  ham  paa  Raadgivere,  og 
jeg  vil  nødigt  trænge  mig  paa. 

Men  han  vil  søge  til  Dig,«   svarede  Reinfeldt, 

og  det  er  mig  en  Beroligelse  at  vide  det ;  han  har 

uindskrænket  Tillid  til  Dig,  og  Du  vil  aldrig  raade 

ham  til  Andet,  end  hvad  der  er  fornuftigt  og 
hæderligt.  løvrigt  har  jeg  beskikket  mit  Huus  inden 
jeg  tog  hjemme  fra,  for  saa  vidt  det  var  nødvendigt. 
Tekla  og  jeg  have  jo  oprettet  gjensidigt  Testa- 
mente; doer  jeg,  saa  arver  hun  hele  min  rørlige 
Formue  og  det  ganske  Indbo  —  løierligt  nok,  at 
det  gjentager  sig;  men  Anton  vil  efter  mig  mod- 
tage Huset  lige  saa  tomt  og  bart,  som  jeg  fik  det 
efter  Fader!  løvrigt  har  jeg  sagt  Godsforvalteren, 
Jensen,  Besked;  han  er  flink  og  fortjener  fuld  Tillid; 
men  jeg  savner  dog  gamle  Gjørding  og  skikkelige 
Onkel  Fritz!« 

Fritz  Reinfeldt  hvilede  nu  allerede  i  ti  Aar  i 
Kapellet  i  Skovby  Kirke,  og  Niels  Gjørding  havde 
lukket  sine  Øine  et  Aar  efter  ham. 

»Hvad  mon  de  to  Gamle  vilde  sige,«  udbrød 
Reinfeldt  smilende,  »om  de  kunde  staae  op  af  deres 
Grav  og  de  saae  mig  gaae  her  paa  Aabenraa  Gade 
som  menig  Dragon!  Og  Fader,  der  altid  vilde 
have,  at  jeg  skulde  træde  ind  i  mit  Nummer  og 
gjøre  Karriere  under  allerhøjeste  Protektion!« 

»Han  vilde,  haaber  jeg,«  svarede  Dam,  »sige, 
at  Du  har  handlet  ridderligt  og  som  en  god  Patriot; 
men  han  vilde  vel  holdt  En  af  Eder  tilbage,  for- 
modentlig Anton,  til  Slægtens  Bevarelse.« 

»Ja,«  sagde  Reinfeldt,  »Anton  burde  egentlig 
bleven  hjemme;  men  nu  er  det  for  silde;  dette  kom 
jo  over  os  som  en  Kastevind.  Naa,  jeg  haaber,  at 
han  bjerger  sig.  Falde  vi  begge,  ja  saa  er  Slægten 
uddød   og  Visen   for  Reinfeldterne   ude;   men  hvad 

mig  angaaer,  Dam,  saa  er  jeg  kjed  af  hele  Sta 

—      der    har     Du     Forklaringen     —     forstaaer     Du 
mig  nu? 

i  Jeg  begyndte  at  faae  en  Anelse  derom, 
rede  Dam;  »men  saa  er  Du  skudfri,  Reinfeldt! 
Døden  er  som  en  lunefuld  Kokette;  lobe  vi  efter 
den,  saa  undgaaer  den  os,  men  flygte  vi  for  den, 
saa  indhenter  den  os.  See  at  faae  Bugt  med  de 
mørke  Tanker,  min  Ven!  Du  kan  endnu  udrette 
noget  Godt  her  i  Livet  og  faae  Glæde  deraf. 

»Vorherre  maa  vide,  hvad  jeg  kan,«  lod  Rein- 
feldts  Svar,  undtagen  det  skulde  være  det,  jeg  nu 
gaaer  til,  at  slaae  løs  paa  Tydskerne  og  være  med 
til  at  forsvare  mit  Fædreneland;  men  mine  Tanker 
ere  ellers  slet  ikke  mørke;  jeg  har  ikke  i  mange 
Aar,  ja  maaskee  ikke  i  hele  mit  Liv,  været  saa  let 
til  Mode,  som  da  jeg  forleden  krøb  i  denne  grove 
Trøie  og  steg  i  Sadlen  for  at  ride  Sønder  paa. 

I  det  Samme  gik  en  Klynge  Soldater  forbi,  og 
en  Frivillig  iblandt  dem,  en  Student,  sang: 

Jeg  kan  ikke  blive,  jeg  har  ingen  Ro, 
Jeg  maa  med  de  Andre  til  Leiren ! 
Vor  Sag  er  retfærdig,  og  Gud,  tør  vi  troe, 
Er  med  os,  han  giver  os  Seiren. 

En  in- Sang,     sagde  Reinfeldt;    .den  er  kjon!* 

svarede   Dam,    >og    den    giver    mig    en 

bedre    Forklaring   af  Aarsagen    til,    at    Du    er    her. 

end  hvad  Du  før  sagde.  Den  vil  jeg  holde  mig 
til,  Reinfeldt!« 

»Aa,«  lød  Georg  Reinfeldts  Svar,  »frist  mig 
ikke  til  Pral!« 

Disse  vare  omtrent  de  sidste  Ord,  Alexander 
Dam  hørte  fra  hans  Læber. 

De  skiltes  for  ikke  mere  at  mødes  i  dette  Liv. 

Fem  Dage  efter,  den  8de  April,  rykkede  den 
danske  Hær  mod  Bov,  og  den  sex  Timers  blodige 
og  haardnakkede  Kamp  begyndte,  i  hvilken  vore 
Soldater  og  deres  Førere  fik  Bloddaaben. 

Med  usvigeligt  Mod  og  seig  Udholdenhed  dreve 
de  Fjenden  fra  By  til  By  og  fra  Hegn  til  Hegn, 
indtil  de  fik  ham  jaget  ind  i  Flensborg.  Men  der, 
ved  Indgangen  til  Byen,  blev  Kampen  en  Stund 
staaende,  Kavalleriet  gjorde  et  Indhug,  og  Georg 
Reinfeldt  var  blandt  de  Forreste. 

En  Turner  sendte  ham  fra  et  Huus  i  For- 
staden en  Kugle.  Den  kom  saa  rask,  som  han 
havde  ønsket  sig  den,  men  den  ramte  ikke  hans 
Hjerte. 

Han  blev  bragt  til  Lazarethet  i  Byen  og  levede 
i  tre  Dage. 

Anton  kom  til  ham  den  anden  Dag,  mens 
Hovedet  endnu  var  klart ,  og  han  kunde  tale 
med  ham. 

»Det  er  snart  forbi  med  mig,  Anton,«  sagde 
han;  »men  græd  ikke  derover!  Saaledes  er  det 
bedst.  Naar  Du  kan  tage  Din  Afsked  med  Ære, 
saa    gjør    det,    reis   hjem   og   tag   Dig    af  Tingene 

der.  Det  er  mit  Ønske,  at  Din  Moder  skal  boe 
hos  Dig  paa  Ambæk  og  ende  sine  Dage  der;  men 
viis  ellers  Tekla  saa  meget  Hensyn ,  som  Du 
kan. 

Dette  blev  sagt  med  Afbrydelser,  men  det 
blev  dog  sagt  og  forstaaet. 

vSaa,«  hviskede  han  tilsidst,  »nu  har  jeg  gjort 
mit  Testamente !« 

Den  tredie  og  sidste  Dags  Morgen  havde  han 
endnu  sin  Bevidsthed  Da  han  slog  Øinene  op, 
saae  han  et  godt  og  kjendt  Ansigt  for  sig,  og  For- 
undringen stod  tydeligt  at  læse  i  hans  Øine. 

»Fanny!«  hviskede  han,  og  det  var  det  sidste 
Ord,  der  kom  over  hans  Læber,  uagtet  han  aaben- 
bart  kjæmpede  for  at  faae  et  andet,  mere  dyre- 
bart, Navn  frem. 

»Jeg  skal  bringe  Rosa  Dit  Farvel,  sagde  hun, 
og  et  Smiil  gled  over  hans  blege  Læber. 

Kort  efter  udaandede  han ;  Fanny  lukkede 
hans  Øine. 

Nu  havde  hun  naaet  sit  Maal  og  fundet  en 
Gjerning,  som  fyldte  hendes  ganske  Hjerte  og  lof- 
tede hendes  Sjæl.  Hun  drog  fra  Lazareth  til  Laza- 
reth,  og  hvor  Nøden  var  størst,  der  var  hun  at 
finde.  Hun  hørte  til  Avantgarden  af  den  store 
Skare  Sygeplejersker,  som  stedse  voxer,  og  som  er 
bleven  en  Velsignelse  for  vort  Samfund. 

Hvor  meget  Godt  hun  end  senere  udrettede  i 
sit  Liv,  og  hvor  megen  Tak  hun  end  høstede,  saa 
var  der  dog  Intet,  hun  gjemte  saa  dybt  i  sit  Hjerte, 

som  de  døende  Soldaters,  baade  Landsmænds  og 
Fjenders,  Velsignelser,  og  Intet  i  Livet  var  hende 
saa  dyrebart,  som  de  Taknemmelighedsbaand,  der 
knyttede  hende  til  de  Helbredede  og '  erindrede 
hende  om  den  Tid,  da  ogsaa  hun,  paa  sin  Viis,  i 
Nødens  og  Kampens  Stund  havde  tjent  sit  Fædrene- 
land. 


SEXTENDE  KAPITEL. 


Krigen  var  til  Ende  og  Freden  sluttet;  men 
allerede  længe  forinden  havde  det  føiet  sig  saa,  at 
Anton  Reinfeldt  kom  til  at  følge  sin  Faders  Raad, 
at  tage  sin  Afsked. 

Hans  Faders  Dod  havde  ikke  afholdt  ham  fra 
at  gjøre  sin  Pligt.  Da  han  havde  ledsaget  hans 
Liig  til  Ambæk,  hvor  det  var  blevet  bisat  med  stor 
Højtidelighed,  ilede  han  igjen  Syd  paa. 

Han  naaede  Hæren  tidsnok  til  at  hjjre  den 
Paaskeklokke  kime,  som  i  Slesvig  By  ringede  saa 
mange  tappre  danske  Mænd  til  deres  Grav.  Dog 
blev  det  ingen  Dødsklokke  for  ham. 

Han  slap  med  et  Saar  i  den  hoire  Side;  men 
det  var  dog  saa  alvorligt,  at  det  varede  næsten  et 
Aar,  inden  han  blev  fuldkommen  helbredet.  — 

Da  han  havde  gjenvundet  sin  Førlighed,  tænkte 
han    allerførst    paa    at    fuldbyrde    det    væsentligste 
Punkt  i  hans  Faders  sidste  Villie,  at  fore  sin  M 
til  Ambæk. 

Hun  var  ilet  til  ham  strax,  da  han  var  bleven 
indlagt  paa  Lazarethet  paa  Augustenborg,  og  havde 
selv  været  med  til  at  pleie  ham. 

Det  havde  overrasket  ham  at  see ,  hvor  fattet 
hun  var,  og  i  hvilken  Grad  hendes  Kjærlighed  til 
ham  gav  hende  nye  Kræfter;  men  da  han  var  over 
det  Værste,  syntes  hun  igjen  at  synke  sammen, 
uagtet  der  selv  nu ,  midt  i  hendes  Svaghed ,  var 
langt  større  Fred  over  hende,  end  tidligere. 

Efterretningen  om  Georg  Reinfeldts  Død  havde 
naturligviis  i  det  første  Øieblik  rystet  Rosa  stærkt; 
men  Virkningen  blev  dog  slutteligt,  at  hendes 
Hjerte  fik  Fred. 

Det  kunde  jo  ikke  være  Andet.  For  hende 
var  han  dog  tabt  for  dette  Liv,  og  at  tænke  sig 
ham  i  Himlen,  som  hun  mente,  for  evige  Tider 
skilt  fra  Tekla  Eger,  det  var  Lise  imod  Bevidst- 
heden om,  at  han  levede  her  paa  Jorden  ved 
hendes  Side. 

Men  hendes  eneste  Attraa  var  nu  at  ende  sine 
Dage  i  Fred,  og  da  Anton  underrettede  hende  om 
sin  Faders  paa  Dødsleiet  udtalte  Ønske,  at  hun 
skulde  flytte  til  Ambæk  og  boe  der  for  Resten  af 
sit  Liv,  afslog  hun  det  bestemt. 

»Inderligt  glæder  det  mig,«  sagde  hun,  »at  Din 
Fader  har  tænkt  saa  kjærligt  paa  mig,  inden  han 
lukkede  sine  Øine;  men  han  har  dog  ganske  taget 
feil  af  min  Følelse  og  mine  Ønsker.  Ambæk  er 
for  mig  kun  et  Sted  med  pinlige  og  sørgelige  Er- 
indringer.     Jeg    har    aldrig    været   hjemme   der  og 

vikle  ikke  kunne  trives  der.  Desuden  vilde  jeg  kun 
blive  en  Plage  og  Hindring  for  Dig  i  Forholdet  til 
Din  Stifmoder  og  Din  Slægt.  Hun  har  jo  i  det 
Mindste  Ret  til  et  Enkesæde  paa  Grevskabet,  og 
vi  vilde  komme  til  at  leve  i  Nærheden  af  hinanden. 
Vi  maa  leve  hver  for  sig,  Anton,  hvor  trist  det 
end  er.  Besøg  mig  en  Gang  imellem  i  Kjøbenhavn; 
dermed  maae  vi  nøies,  men  det  ville  vi  dog  begge 
faae  meest  Glæde  af.« 

Derved  blev  det  for  denne  Sinde,  og  Anton 
maatte  ogsaa  tilstaae  for  sig  selv,  at  det  ikke  var 
let  at  sætte  hans  inderlige  Ønske,  at  føre  sin  Moder 
til  Ambæk,  i  Værk. 

Hvorledes  skulde  han  nemlig  formaae  sin  Stif- 
moder til  at  vige  Pladsen?  Han  vidste  jo,  at  hendes 
Hjerte  var  som  voxet  fast  til  Stedet,  og  at  hun 
vilde  klynge  sig  til  det. 

Grevskabets  Enkesæde,  Strøholm,  havde  ingen 
passende  Bolig;  der  maatte  bygges,  og  det  vilde 
tage  Tid. 

Endelig  hviskede  en  lonlig  Stemme  i  hans 
Hjerte  om  Fremtidsplaner  med  Sophie  Stjernholm, 
der  kunde  blive  en  Snare  for  ham. 

Med  den  Sindighed  og  Fornuft,  som  hele  hans 
Liv  igjennem  skulde  betegne  hans  Handlinger,  over- 
veiede  han  Sagen ,  men  uden  at  han  kunde  finde 
paa  Raad 

Da  fjernedes  ganske  uventet  den  væsentligste 
Hindring  for  hans  Moders  Komme  til  Ambæk. 

Hans  Onkel,  Baron  Niels  Stjernholm  paa  Glum- 

borg,  var  hans  Kurator.  Hans  første  Reise,  da  han 
var  kommen  hjem,  gik  derhen.  Saa  meget  hellere 
tog  han  derhen,  som  han  ikke  fandt  Sophie  Stjern- 
holm paa  Ambæk;  hendes  Forældre  havde  kaldet 
hende  hjem. 

Han  opholdt  sig  der  imidlertid  kun  kort,  og 
da  han  atter  kom  tilbage  til  Ambæk,  fandt  han  til 
sin  Forundring  Huset  tomt. 

Selv  de  stærkeste  Sjæle  opleve  et  Øieblik,  da 
Kraften  svigter  dem.  Et  saadant  blev  for  Tekla 
Reinfeldt  det,  da  Budskabet  om  hendes  Mands  Død 
kom  til  hende. 

Ulykken  lammede  hendes  Aandskraft,  og  hun 
havde  Ondt  ved  at  rette  sig  igjen.  Da  Anton  fra 
Lazarethet  kom  til  Ambæk,  havde  han  fundet  hende 
meget  forandret,  bitter,  indesluttet  og  hysterisk. 
Krigen  indgød  hende  Skræk,  og  hun  bebreidede 
ham,  at  han  strax  igjen  forlod  hende. 

Saa  skete  det,  da  Fjenden  rykkede  op  i  Jylland, 
at   hun    tabte  Hovedet  og  flygtede  til  Kjobenhavn. 

Saaledes  indhentede  Nemesis  hende  og  fordrev 
hende  i  et  Nu  fra  hendes  jordiske  Paradiis,  hvor 
hun  uden  denne  hovedkulds  Flugt  vilde  kunnet 
hævdet  sin  Stilling,  maaskee  for  Resten   af  sit  Liv. 

Nu  benyttede  Anton  sig  imidlertid  strax  af 
Leiligheden  og  lod  hende  skriftligt  vide,  at  det  var 
hans  Ønske,  at  hans  egen,  kjødelige  Moder  skulde 
boe  hos  ham  paa  Ambæk. 

Han  var  skaansom  nok  til  at  fortie,  at  derved 
fuldbyrdedes   kun   hans   Faders    sidste   Villie;    men 

hendes  Svar  blev  hvast  og  var  især  krænkende  for 
hans  Moders  Ære.  Det  viste,  at  Tckla  igjen  var 
den  Gamle. 

Saa  fik  hun  da  fuld  Besked,  og  derved  bragtes 
hun  til  Taushed.  Hendes  Hevn  bestod  i  ublue 
Fordringer,  da  Anton  vilde  overtage  Indboet,  og  i 
hendes  Krav  paa  Erstatning  for  Enkesædet. 

Nu  indrettede  Anton  en  smuk  Leilighed  paa 
Ambæk  til  sin  Moder  og  lod  hende  vide,  at  Alt 
var  rede,  om  hun  vilde  komme,  blot  paa  et  Besøg. 
Hendes  Svar  blev  kjærligt,  men  indeholdt  dog  et 
Afslag. 

Saa  reiste  Anton  til  Aarhuus  og  besøgte  Alex- 
ander Dam  og  Jutta. 

Dam  var  vendt  tilbage  fra  Krigen  uden  Skram- 
mer og  uden  at  have  udført  saa  berømmelige  Be- 
drifter, som  han  havde  drømt  om;  men  han  var 
dog  kommen  hjem  som  Oberst  og  med  Ridderkorset 
i  Knaphullet  til  sin  lykkelige  Hustru  og  sin  glade 
Børneflok. 

Ofte  havde  Jutta  i  Drømme  været  Enke  og 
flakket  om  paa  en  imaginair  Valplads  for  at  finde 
sin  Mands  Liig.  Desto  inderligere  takkede  hun  nu 
Gud  for  sin  Lykke,  og  hun  havde  lært  at  værne 
om  den. 

Hjerteligt  blev  Anton  Reinfeldt  budt  velkommen 
i  den  glade  Kreds ;  men  han  sukkede  ved  at  see  et 
Billede  af  et  Liv,  han  selv  havde  begyndt  at 
drømme  om,  men  for  sit  Vedkommende  ikke  rigtigt 
troede  paa. 

Lykken  er  vegen  fra  min  Slægt,  tænkte  han, 
Ulykke  bleven  min  Arv.  Jeg  har  saa  fuldt  op  af 
Livets  materielle  Goder,  at  det  vist,  om  der  skal 
være  Ligevægt  i  Tingene,  maa  briste  for  mig  paa 
en  anden  Kant,  maaskee  just  med  det,  som  er 
mere  værd,  end  Gods  og  Guld. 

Han  kom,  ganske  som  hans  Fader  havde  forud- 
sagt, for  at  søge  Raad  hos  Onkel  Alexander. 

Da  han  var  bleven  alene  med  ham,  aabnede 
han  sit  Hjerte    for  ham  og  satte  ham  ind  i  Sagen. 

»Hvordan  jeg  saa  bærer  mig  ad,«  sagde  han, 
»saa  bliver  der  et  Skaar  i  min  Lykke.  Gifter  jeg 
mig  ikke,  saa  bliver  mit  Liv  eensomt  og  sørgeligt; 
at  sidde  alene  paa  Ambæk,  det  vil  blive  en  daarlig 
Fornøieise.  Vilde  Moder  taget  til  Ambæk,  saa 
kunde  jeg  slaae  mig  til  Taals;  hendes  Selskab  er 
mig  dog  det  kjæreste  paa  Jorden;  men  hvis  jeg  nu 
tager  op  til  Glumborg,  frier  til  min  Cousine  og 
faaer  Ja,  saa  slutter  jeg  mig  til  Mennesker,  der 
altid  have  forgudet  min  Stifmoder;  det  Første,  min 
Kone  vil  forlange,  naar  vi  ere  gifte,  bliver  for- 
modentlig, at  jeg  skal  invitere  Tekla  til  Ambæk; 
men  jeg  vil  hellere  boe  i  den  usleste  Hytte,  end 
leve  sammen  med  hende.« 

»Siig  mig  engang,«  spurgte  Dam,  »holder  Du 
meest  af  Pigen ,  eller  af  Din  Moder?  Holder  Du 
meest  af  den  lille  Baronesse,  saa  tag  til  Glumborg 
og  frie  til  hende ;  men  elsker  Du  Din  Moder  høiest, 
saa  flyt  til  Kjøbenhavn  og  boe  der  hos  hende; 
andre  Udveie  er  der  ikke.« 

Da  Anton  saae  forknyt  paa  ham  uden  at  svare, 

udbrød  Dam  : 

»Dog  Stop,  der  raisonnerede  jeg  lidt  for  raskt  I 
Man  skal  altid  tænke  sig  om,  inden  man  træffer 
sine  Dispositioner.  Der  gives  dog  maaskee  en  Udvei 
endnu,  om  Du  vil  løbe  den  Hazard.  Vind  først 
Pigen,  og  naar  Du  har  gjort  det,  saa  prøv  at 
bjerge  Din  Moder  ved  hende.  Lad  hende  kysse  og 
klappe  Din  gode  Moder  og  som  en  Lokkedue  trække 
hende  til  Ambæk  —  det  er  mit  Raad!« 

Anton  takkede  sin  Onkel  og  fulgte  hans  Raad, 
men  gjorde  det  paa  sin  Maneer. 

Han  tog  den  næste  Dag  til  Glumborg,  og  Intet 
var  lettere  for  ham,  end  at  faae  Sophie  Stjernholm 
i  Tale  under  fire  Øine;  thi  hendes  Moder  gik  i 
stadig  Forventning  om,  at  han  skulde  frie,  og  gjorde 
sit  Muligste  til,  at  det  ikke  skulde  fattes  ham  paa 
Leilighed  dertil. 

Saa  bleve  de  da  snart  alene,  og  deres  unge 
Hjerter  bankede  omkaps.  Hun  saae  ned  for  sig, 
og  hendes  blussende  Kinder  viste,  at  Hjertet  og 
ikke  Beregning  gjorde  Udslaget  hos  hende.  Han 
stirrede  paa  hende  og  kunde  ikke  finde  Udtryk  fol- 
det, han  vilde  sige. 

Endelig  kom  det,  men  paa  en  Maade,  som  i 
det  første  Øieblik  overraskede  og  forvirrede  hende: 
Kjære  Sophie,«  sagde  han,  »Du  veed,  at  jeg 
har  to  Mødre;  jeg  elsker  den  ene,  min  virkelige 
Moder,  men  afskyer  den  anden,  som  har  knuust 
hendes   Hjerte.      Ingen,    som    holder    af    min    Stif- 

moder,  kan  være  min  Ven  og  mindst  min  Veninde. 
Kunde  Du  have  Lyst  til  at  lære  min  egen  Moder 
at  kjende,  og  vilde  Du  saa  være  god  imod  hende?« 

Hun  forstod  ham  nu  og  svarede  ja.  Dermed 
var  Pagten  sluttet,  og  hun  holdt  sit  Ord. 

Det  faldt  hende  heller  ikke  saa  svært,  efrer  at 
Anton  havde  fortalt  hende  sin  Moders  sørgelige 
Historie;  og  Synet  af  hendes  ædle  Skikkelse  gav 
hende  fuld  Bekræftelse  paa  Fortællingens  Sandhed. 

At  see  Rosa  og  elske  hende ,  det  blev  Et  for 
Anton  Reinfeldts  Hjertenskjær;  og  da  Rosa  saae 
den  smukke  Pige  med  det  milde  Ansigt  og  de  gode, 
ærlige  Øine,  og  hun  havde  trykket  hende  til  sit 
Bryst  som  sin  Datter,  saa  gav  hun  sig  og  lovede 
at  bringe  Offret,  at  komme  som  Gjest  til  det  Huus, 
der  skulde  været  hendes  Lykkes  Vugge,  men  var 
blevet  dens  Grav. 

Dog  indlod  hun  sig  ikke  derpaa,  førend  de 
Unge  vare  gifte.  Da  Krigen  var  endt,  og  de  havde 
holdt  Bryllup  paa  Glumborg,  en  smuk  Efteraarsdag, 
da  kom  hun   omsider. 

Hun  var  reist  alene  til  Rosted,  blot  med  sin 
Pige,  den  troe  Karen ,  nu  snarere  hendes  Veninde, 
end  hendes  Tyende.  De  overnattede  paa  Gjest- 
givergaarden,  hvor  Alt  endnu  var  temmelig  ufor- 
andret; men  der  var  dog  en  ny  Gjestgiver,  som 
ikke  kjendte  hende,  og  det  var  hende  en  stor 
Lettelse. 

Uden  Anelse  derom  fik  hun  Logi  i  det  samme 
Værelse,    hvor  Georg  Reinfeldt  og  Alexander  Dam 

li  ivde  siddet  for  omtrent  fem  og  tyve  Aar  siden  og  den 
Sidste,  lig  et  Redskab  i  Forsynets  Haand,  havde 
givet  hendes  Skjebnes  Hjul  et  Stod  fremad,  idet 
han  sagde  om  hende:  det  vilde  være  en  Kone  for 
Dig,  Reinfeldt! 

Hun  vandrede  med  Karen  om  i  Byen  og  gjen- 
saae  med  Veemod  sit  Barndomshjem  og  flere 
kjendte  Steder,  tilsidst  hendes  egen  Bolig,  det  lille 
Huus  i  Aagade. 

Hun  fandt  det  aldeles  forandret  og  dets  Ydre 
berøvet  Rose-Espalieret  og  al  Ynde.  Der  boede  nu 
en  Skomager.  Dette  var  en  stor  Skuffelse  for 
Karen,   men  hendes  Frue   sagde: 

Maaskee  boer  nu  med  disse  jevne,  stræb- 
somme Folk  Lykken  i  vort  usalige  Hjem;  vi  ville 
engang  ved  Leilighed  see  ind  til  dem,  Karen ! 

Til  den  berammede  Tid  kom  Ekvipagen  fra 
Ambæk  med  et  smukt  Spand  af  fire  Heste  for; 
men  Brøstrup  sad  ikke  paa  Tjenersædet;  han  var 
fulgt  med  Hendes  Naade  til  Kjøbenhavn  og  gaaet 
i  hendes  Tjeneste. 

Anton  var  alene  i  Vognen,  og  det  var  hende 
ret  kjært. 

Da  hun  steg  ind,  mindedes  hun  den  Følelse, 
hvormed  hun  som  ung  Pige  var  stegen  ind  i  den 
Ekvipage,  der  hentede  hende  og  hendes  Kjære  til 
den  store  Dinée  paa  Ambæk ;  hendes  Tanke  fløi 
som  en  Falk  gjennem  det  lange  Tidsrum  og  Alt, 
hvad  der  laae  mellem  dengang  og  nu,  og  hun 
trykkede  krampagtigt  sin  Sons  1  [aand. 

r-* 

Hendes  Sindsbevægelse  var  stor,  da  hun  ende- 
lig rullede  for  Døren  paa  Ambæk,  men  hun  fattede 
sig»  °S  hendes  Aasyn  opklaredes,  da  hun  saae  sin 
nye  Datters  yndefulde  Skikkelse  og  milde  Aasyn 
paa  det  Sted,  hvor  Tekla  Eger,  da  hun  sidst  var 
her,  havde  staaet  som  en  Hadets  og  Hevnens 
Furie. 

Saa  gik  hun  ind  i  det  store  Huus,  ført  af 
kjærlige  Hænder,  men  hvor  dog  Alt  mødte  hende 
saa  fremmed  og  koldt. 

Da  hun  var  kommen  ind  i  sine  egne  stadselige 
og  hyggelige  Værelser,  udtalte  hun  en  Glæde,  som 
hun  ikke  følte,  og  takkede  sin  Søn  og  hans  Hustru 
saa  varmt,  som  hun  formaaede  det,  for  deres  store 
Kjærlighed  og  Omhu;  men  hun  var  til  Mode,  som 
om  Tekla  stod  i  en  Krog  og  lurede  paa  hende. 

Saa  begyndte  hun  sit  nye  Liv,  tilkjæmpede 
sig  Fatning  og  fandt  sig  til  Rette.  Hun  glædede 
sig  over  Antons  huuslige  Lykke,  og  det  var  hende 
en  Betryggelse  at  iagttage  hans  sindige  og  bram- 
frie Færd.  En  god  og  kjærlig  og  ingen  Hovmodets 
og  Forfængelighedens  Aand  raadede  nu  paa  Am- 
bæk og  spaaede  en  lykkelig  Fremtid  for  de  Unge 
og  for  Slægten. 

Hun  oplevede  at  holde  sin  første  Sønnesøn 
over  Daaben,  men  hun  fornam  paa  den  Dag,  i 
hvilken  Grad  hendes  Kræfter  vare  aftagne ,  og 
hendes  Stemme  skjelvede,  da  hun  udsagde  Barnets 
Navn:  Georg  Reinfeldt.  — 

Saa  gik  det  hurtigt  ned  ad  Bakke  med  hende  j 
et  halvt  Aar  efter  havde  hun  udstridt. 

Noget  af  det  Sidste,  hun  sagde  til  sin  Son, 
var  dette: 

»Lad  mig  hvile  i  Kapellet  og  faae  Plads  ved 
Din  Faders  Side  I« 

Dette  Ønske  fik  hun  opfyldt;  men  Tekla  Eger 
undte  hende  ikke  Gravens  Fred.  Hun  besøgte  nu 
og  da  sin  Broder  paa  Feldborggaard ,  og  da  hun 
en  Dag  kom  til  Kapellet  og  saae,  at  Rosas  Kiste 
var  sat  derind  og  hvilken  Plads  den  havde  faaet, 
vrededes  hun  heftigt  og  sendte  Anton  Reinfeldt  en 
Protest. 

Han  tog  naturligviis  intet  Hensyn  til  den;  i 
Døden  hævdede  Rosa  sin  Plads  ved  sin  Mands 
Side.  — 

Nogen  Tid  efter  kom  Dam  og  Jutta  til  Am- 
bæk.  Deres  forste  Fart  gik  til  Skovby  Kirke,  og 
Anton  og  hans  Hustru  ledsagede  dem. 

Det  var  en  smuk,  klar  Aften  seent  i  Høst,  da 
Graveren  aabnede  Kapellets  Gitterdøre  og  de  traadte 
ind.  Den  dalende  Sol  sendte  sit  gyldne  Lys  ind 
over  de  gamle  Reinfeldters  pragtfulde  Sarkofager 
og  deres  Efterkommeres  Kister. 

Jutta  stod  ved  Rosas  Kiste,  dybt  bevæget  ved 
Tanken  om  hendes  kjære  Søsters  Lidelser  og  sorg- 
fuld over,  at  det  blev  her  i  Dødens  Huus,  hun 
maatte  søge  hen« le. 

Hendes    Taarer    flode    stille,    og   Ingen    af   de 

Andre  brød  Tausheden ;    indtil  Alexander  Dam    til- 
sidst  lod  sin  Stemme  høre  og  sagde: 

»See,  Anton,  Dine  Fædre  have  faaet  et  glim- 
rende Eftermæle.  Vi  kunne  her  læse  en  lang  Liste 
paa  deres  Dyder;  men  selv  om  hvert  Ord,  som  er 
hugget  ind  i  Marmoret,  var  sandt,  hvad  er  det  dog 
Altsammen  mod  de  faa  Ord,  der  staae  paa  Pladen 
her  paa  Din  Faders  Kiste  —  »han  lod  sit  Liv  for 
Fædrenelandet!« 


Ende. 

